
Bibliotekos policininkas 


Pratarmė 


Tą rytą, kai buvo pradėtas rašyti šis pasakojimas, su sūnumi Ove- 
nu sėdėjome prie pusryčių stalo. Mano žmona jau buvo pakilusi į vir- 
šų nusiprausti po dušu ir apsirengti. Septintos valandos ryto rutina - 
omletas ir laikraštis - buvo baigta. Vilardas Skotas savo rytmetinėje 
laidoje, išeinančioje į eterį penkias dienas per savaitę, šįryt papasako- 
j0 apie moterį, gyvenančią Nebraskoje, kuriai ką tik sukako šimtas 
ketveri metai. Mačiau iš nuostabos išplėstas Oveno akis. Manau, pa- 
našios buvo ir manosios. Kitaip sakant, tipiškas šiokiadienio rytas 
Kingų namuose. 

Ovenas trumpam pakėlė akis nuo sporto puslapio ir paklausė, ar 
neketinu šiandien eiti pasivaikščioti. Mat norėjo, kad parneščiau kny- 
gą, kurios jam reikėjo mokykliniam referatui. Dabar nebeprisimenu, 
kokia tai knyga - gal “Džonis Trimeinas“, o gal “Balandžio rytas“, 
Hovardo Fasto romanas apie Amerikos revoliuciją, - bet tai buvo vie- 
na iš tų knygų, kurių niekaip nepavyksta sumedžioti knygynuose; jos 
visada būna arba išpirktos, arba netrukus pasirodysiančios ant pre- 
kystalių, arba paaiškėja dar velniai žino kokia priežastis. 

Pasiūliau Ovenui nueiti į vietinę biblioteką, kuri, mano galva, vi- 
sai nebloga. Neabejojau, kad jie turės tą knygą. Jis kažką burbtelėjo. 
Iš viso supratau tik du žodžius, bet ir jų užteko mano smalsumui su- 
žadinti. Tie žodžiai buvo “bibliotekos policija". 

Savąją laikraščio pusę nustūmiau į šoną, paspaudžiau televizo- 
riaus distancinio valdymo pultelio mygtuką MUTE, ir Vilardas nuti- 
lo net neįpusėjęs reportažo apie Persikų šventę Džordžijoje. Tada 
paklausiau Oveno, ar jis nebūtų toks malonus 1r nepakartotų to, ką 
pasakė. 

Jis, aišku, visaip išsisukinėjo, bet aš neatlyžau. Galų gale man pa- 
vyko iš jo išpešti, kad jis nemėgstąs bibliotekų dėl to, kad bijo Bib- 
liotekos Policijos. “Žinau, kad Bibliotekos Policijos nėra", - skubiai 
pridūrė jis. Supratau, kad į jo pasąmonę graužte įsigraužęs vienas 
toks pasakojimas. Būdamas septynerių ar aštuonerių (tokio amžiaus 
vaikai dar tiki viskuo, kas jiems sakoma), iš tetos Stefanės išgirdo 

pasakojimą, kuris, pasirodo, iki dabar tykojo patogaus momento iš- 
lįsti 1$ pasąmonės. 

Tai, žinoma, paglostė mano savimeilę, nes, vaikas būdamas, pats 
bijojau Bibliotekos Policijos - beveidžių prievartos įrankių, kurie tik- 
rai ateitų į tavo namus, jeigu laiku negrąžintum 1š bibliotekos paim- 
tų knygų. Būtų labai blogai... o kas, jeigu tiems keistiems pareigū- 
nams įsiveržus į tavo namus nerastum tų knygų? Kas tada? Ką jie tau 
padarytų? Ką jie paimtų vietoj trūkstamų tomų? Kelerius pastaruo- 
sius metus Bibliotekos Policija buvo visai išėjusi man iš galvos (nors 
ne nuo vaikystės, nes puikiai atsimenu, kaip prieš šešerius ar aštuo- 
nerius metus apie tai esame kalbėję su Piteriu Straubu ir jo sūnumi 
Benu), bet dabar man vėl iškilo visi tie seni klausimai - keliantys bai- 
mę, bet drauge ir viliojantys. 

Kitas tris ar keturias dienas vis susizgribdavau begalvojąs apie 
Bibliotekos Policiją, ir juo daugiau apie tai mąsčiau, juo labiau ryš- 
kėjo čia pateikiamo pasakojimo kontūrai. Šitokia paprastai būna vi- 
sų mano pasakojimų pradžia, bet apmąstymų laikotarpis užtrunka ge- 
rokai 1lgiau nei šįkart. Taigi pradėjau rašyti. Turėjau pavadinimą - 
“Bibliotekos Policija" - ir jokių minčių, kaip įvykiai klostysis toliau. 
Iš pradžių maniau, kad iš viso to išeis kažkas juokinga, panašu į vė- 
lyvuosius Makso Šulmano “siaubiakus"". Juk, šiaip ar taip, pati pasa- 
kojimo idėja buvo juokinga, ar ne? Turiu galvoje - Bibliotekos Poli- 
cija! Koks absurdas! 

Tačiau tai, ką supratau, man anaiptol nebuvo naujiena: vaikystėje 
išgyventą baimę laikas išblukina, bet nepanaikina. Rašymas - tai tar- 
si savihipnozės seansas, ir kiekvienąkart, kai pasineri į tą būseną, su- 
grįžta visi vaikystėje išgyventi jausmai ir atgyja baimė, kurią tareisi 
seniai nugalėjęs. 

Rašant šį pasakojimą, taip atsitiko ir man. Pradėjau rašyti Žinoda- 
mas, kad vaikystėje mėgau vaikščioti į biblioteką - ir kodėl gi ne? Tai 
buvo vienintelė vieta, kur vaikas iš nelabai pasiturinčios šeimos - 0 
toks aš ir buvau - galėjo gauti visas geidžiamas knygas. Bet, rašyda- 
mas toliau, iš naujo atradau giliau slypėjusią tiesą: aš bijojau biblio- 
tekos. Bijojau pasiklysti tarp niūrių stelažų, bijojau, kad tamsiame 
skaityklos kamputyje liksiu nepastebėtas ir mane užrakins visai nak- 
čiai, bijojau senų akiniuotų bibliotekininkių iki mėlynumo žilais 
plaukais ir plonomis kaip siūleliai lūpomis, kurios savo laibais blyš- 
kiais pirštais žnybdavo tau į ranką ir šnypšdavo “šššaa", jeigu užsi- 
miršęs, kur esi, kiek garsiau prašnekdavai. Ir, žinoma, bijojau Biblio- 
tekos Policijos. 

Paskui su šiuo pasakojimu atsitiko taip pat, kaip ir su gerokai il- 
gesniu mano kūriniu - romanu “Kristina". Maždaug nuo trisdešimto- 
jo puslapio humoras ėmė sparčiai sekti. O maždaug nuo penkiasde- 
šimtojo puslapio pasakojimo tėkmė pasuko į tas niūriąsias vietas, kur 
dažnai nuklystu, bet kurios net man pačiam tebelieka mįslė. Galų ga- 
le man pavyko surasti vaikiną, kurio ieškojau, 1r atlaikyti negailestin- 
gą šaltų jo akių žvilgsnį. Mėginau ir tau, Nuolatinis Skaitytojau, nu- 
piešti jo portretą, bet nežinau, ar pavyko. 

Supranti, piešiant labai drebėjo rankos. 


PIRMAS SKYRIUS 
DUBLERIS 


Viskas, kaip vėliau nusprendė Semas Pyblesas, atsitiko dėl to pra- 
keikto akrobato kaltės. Jeigu akrobatas netinkamu laiku ir netinka- 
moje vietoje nebūtų pasigėręs, Semas niekada nebūtų patekęs į tokią 
bėdą. 

Nieko tokio, galvojo jis su turbūt pateisinamu kartėliu, kad gyve- 
nimas tėra siauras lynas virš bekraštės bedugnės, kuriuo turime eiti 
užrištomis akimis. Tai blogai, bet dar būtų pakenčiama. Tačiau kar- 
tais mus kažkas stumteli. 

Bet tai buvo vėliau. Pradžioje, netgi prieš Bibliotekos Policininką, 
buvo girtas akrobatas. 


Paskutinį kiekvieno mėnesio penktadienį Junktono miesto Rotari 
klubo salėje būdavo rengiamas vakarėlis. Paskutinį 1990-ųjų kovo 
penktadienį Rotari klubo narius turėjo linksminti akrobatas Nuosta- 
busis Džo su “Curryė: Trembo" cirku ir “Keliaujančių Karnavalu". 

Ketvirtadienio pavakarę, penkios po keturių, ant Semo Pybleso 
stalo Junktono miesto nekilnojamojo turto ir draudimo kompanijoje 
suskambo telefonas. Semas pakėlė ragelį. Jeigu šituo telefonu kas 
nors atsiliepdavo, tai visada būdavo Semas - arba pats Semas, arba 
Semo balsas atsakiklyje, nes jis buvo Junktono miesto nekilnojamo- 
jo turto ir draudimo kompanijos savininkas ir vienintelis darbuotojas. 

Jis nebuvo iš turtingųjų, bet sekėsi jam neblogai. Jis sakydavo, kad 
j0 pirmasis “Mersedesas"' dar tolimoje ateityje, bet turėjo beveik nau- 
ją "Fordą" ir nuosavą namą Keltono aveniu. “Be to, verslas įpareigo- 
ja mane linksmintis ir pramogauti, taip sakant - alus ir kėgliai kiek- 
vieną dieną", - mėgdavo pridurti... nors, tiesą sakant, alaus jis, ko ge- 
ro, burnoj neturėjo nuo koledžo laikų, o ir apie tikrus kėglius nedaug 
teišmanė. 

- Junktono miesto nekilnojamojo turto ir drau... 

- Semai, čia Kreigas. Akrobatas nusisuko sprandą. 

- Ką? 

- Pats girdėjai! - suriko Kreigas Džonsas. - Akrobatas nusisuko 
savo suknistą sprandą! 

- O, - tarė Semas. 

Akimirką jis galvojo apie tai, ką išgirdo, paskui susirūpinęs pak- 
lausė: 

- Ar jis mirė, Kreigai? 

- Ne, jis gyvas, bet mums jis jau miręs. Jis Sider Repido ligoni- 
nėje, o jo kaklas “ilsisi? maždaug dvidešimties svarų gipso sluoksny- 
je. Ką tik skambino Bilis Braitas. Jis sakė, kad tas piemuo šiandien 
per dieninį spektaklį prisigėrė kaip kiaulė, o paskui bandė padaryti 
atbulinį salto ir drėbėsi tiesiai ant sprando. Bilis, tuo metu sėdėjęs tri- 
būnoje, sakosi net girdėjęs trakštelėjimą. Pasak jo, garsas buvęs toks, 
kaip kad pastačius koją ant tik ką užšalusios balutės. 

- O! - aiktelėjo Semas ir net nusipurtė. 

- Manęs tai nė kiek nestebina. Na, paklausyk - Nuostabusis Džo. 
Argi tai tinkamas vardas cirko artistui? Tarkim, būtų koks Nuostabu- 
sis Valkata. Arba Nuostabusis Tortellini - irgi neblogai. Bet Nuosta- 
busis Džo? Man tai skamba kaip nevispročio išmonė. 

- Jėzau, tai labai blogai. 

- Iki ausų sulindome į mėšlą - štai kaip aš tai pavadinčiau. Liko- 
me be nieko rytdienos vakarėliui, mielas bičiuli. 

Semas jau pradėjo gailėtis, kad neišėjo iš kontoros lygiai ketvir- 
tą. Kreigas būtų pabendravęs tik su Semo balsu atsakiklyje, o pats 
Semas būtų turėjęs daugiau laiko viską apgalvoti. Jis jautė, kad net- 
rukus jam prireiks laiko apmąstymams. Jis taip pat jautė, kad Krei- 
gas Džonsas neketina palikti jam nė valandėlės. 

- Taip, - tarė jis, - manau, tu teisus, - jis tikėjosi, kad taip atsaky- 
damas parodys, jog niekuo negali padėti. - Kokia gėda! 

- Žinoma, gėda, - sutiko Kreigas ir tada metė kozirį: - Bet žinau, 
kad būtum laimingas galėdamas užpildyti šią spragą. 

- Aš? Kreigai, turbūt juokauji! Nepadaryčiau nė kūliavirsčio, ką 
jau šnekėti apie sal... 

- Manau, galėtum pakalbėti apie savarankiško verslo svarbą ma- 
žo miestelio gyvenimui, - negailestingai spaudė jį Kreigas Džonsas. 
- Jei nepatinka, gali kalbėti apie beisbolą. Pritrūkęs žodžių galėtum 
nusismaukti kelnes ir pakraipyti savo Mažąjį Semą prieš auditoriją. 
Semai, aš ne tik Komiteto pirmininkas - vien tai jau būtų pakankamai 
blogai. Nuo tada, kai Kevis išvyko, o Karlas atsisakė narystės, aš esu 
Komitetas. Dabar tu privalai man padėti. Man reikia žmogaus rytdie- 
nos vakarui. Visame tame prakeiktame klube tėra kokie penki vyru- 
kai, kuriais bent truputį galiu pasitikėti, ir tu - vienas iš jų. 

- Bet... 

- Be to, esi vienintelis, iki šiol dar netapęs mūsų klubo nariu, tai- 
gi esi kviečiamas dabar, drauguži. 

- Frenkas Stefensas... 

- ...Su suspenduotais įgaliojimais nuo pernai metų, kai teismas jį 
ir dar vieną vaikiną iš sunkvežimių vairuotojų profsąjungos apkalti- 
no sukčiavimu. Semai, dabar tavo eilė lipti ant “bačkos". Tu negali 
manęs nuvilti. Tu man skolingas. 

- Aš užsiimu draudimo verslu! - šaukė Semas. - Kai neišrašinėju 
draudimo polisų, pardavinėju ūkius! Dažniausiai bankams! Daugu- 
mai Žmonių tai pasirodytų nuobodu! O tiems, kuriems tai nesukeltų 
žiovulio, sukeltų š/eikštulį! 

- Tai visai nesvarbu, - panašu, kad Kreigas rengėsi suduoti mirti- 
ną smūgį. Gležną Semo protesto daigelį negailestingai trypė gruob- 
lėti Kreigo atkaklumo batai. - Iki pietų pabaigos jie visi bus girti kaip 
dūmai - žinai, kaip būna. Seštadienio rytą niekas neprisimins nė vie- 
no tavo pasakyto žodžio, bet, šiaip ar taip, man reikia ko nors, kas 
atsistotų priešais juos ir pasakytų pusvalandžio trukmės kalbą, ir tai 
būsi tu! 

Semas dar bandė prieštarauti, bet Kreigas ir toliau kalbėjo įsak- 
miu tonu, negailestingai pabrėždamas: man reikia, tu privalai, esi 
man skolingas. 

- Gerai! - pagaliau ištarė jis. - Gerai jau gerai! Pakaks! 

- O, žmogau! - sušuko Kreigas. Jo balsas čiurleno linksmai kaip 
upeliukas saulėtą dieną. - Nepamiršk, kad kalba neturi trukti ilgiau 
kaip trisdešimt minučių, na, galbūt dar dešimt klausimams. Jeigu 
kam nors išvis kils kokių klausimų. Be to, tu iš tiesų galėsi pakrai- 
pyti savo Mažąjį Semą, jei tik norėsi. Abejoju, kad kam nors pavyk- 
tų jį įžiūrėti, bet... 

- Kreigai, - nutraukė jį Semas, - pakaks. 


- O! Atleisk! Koks ilgas mano liežuvis! - kikeno Kreigas, nusime- 
tęs nuo pečių šitokią naštą. 

- Klausyk, kodėl gi mums nepabaigus šios diskusijos? - nukirto 
Semas ir iš rašomojo stalo stalčiaus išsitraukė virškinimą gerinančių 
tablečių pakuotę. Staiga jam toptelėjo, kad per artimiausias dvidešimt 
aštuonias valandas jam prireiks ne vienos tokios tabletės. - Panašų, 
kad man teks ruošti kalbą. 

- Vadinasi, supratai, - pasakė Kreigas. - Ir nepamiršk: pietūs - šeš- 
tą, kalba - septynios trisdešimt. Taigi, kaip Havajuose sakoma, alo- 
ha! 

- Aloha, Kreigai, - burbtelėjo Semas ir padėjo ragelį. Kurį laiką 
spoksojo į telefoną. Pajuto stemple kylantį skrandžio turinį ir rūgščiai 
atsirūgo - o juk prieš penkias minutes skrandis nė neketino maištauti. 

Jis nurijo tabletę. 


Tą vakarą, užuot ėjęs pažaisti kėgliais, kaip kad buvo iš anksto 
susiplanavęs, Semas Pyblesas pasiėmė geltoną aplanką, tris pedantiš- 
kai nusmailintus pieštukus, pakelį cigarečių “Kent" ir užsidarė savo 
kabinete namuose. Išjungė telefoną, užsidegė cigaretę ir įsispitrijo į 
geltoną aplanką. Paspoksojęs gal kokias penkias minutes, lapo viršu- 
j€ užrašė: 

VERSLAS MAŽAME MIESTELYJE: 

AMERIKOS GYVYBINĖS JĖGOS ŠALTINIS 

Perskaitė garsiai ir jam patiko. Na... gal ne tiek patiko, kiek buvo 
pakenčiama. Jis ištarė tą sakinį garsiau ir jam pasirodė, kad šitaip ge- 
riau. Truputį geriau. Tiesą sakant, nebuvo /abai gerai, gal kiek gre- 
mėzdiška, bet skambėjo geriau nei koks suknistas “Komunizmas: 
grėsmė ar pavojus". Be to, Kreigas teisus - šeštadienio rytą, Kankina- 
mi pagirių, jie net neprisimins to, ką išgirdo penktadienio vakarą. 

Taip padrąsinęs save, Semas pradėjo rašyti. 

“Kai 1984-aisiais persikėliau į Junktoną iš daugiau ar mažiau 
klestinčio Ameso miesto...?? 

“..1r dabar aš, kaip ir tą saulėtą 1984-ųjų rugsėjo rytmetį, manau, 
kad smulkus verslas yra ne tik Amerikos gyvybinės jėgos šaltinis, bet 
ir gyvybinga, kunkuliuojanti viso Vakarų pasaulio arterija.“ 

Semas nutilo, peleninėje, padėtoje ant jo darbo stalo, užgesino 
nuorūką ir viltingai pažvelgė į Naomę Higins: 

- Na? Ką manai? | 

Naomė, daili jauna moteris, buvo iš Proverbijos - miestelio, esan- 
čio už keturių mylių į vakarus nuo Junktono. Ji drauge su savo sena 
motina gyveno sename apgriuvusiame name prie Proverbijos upės. 
Daugelis Rotari klubo narių pažinojo Naomę ir dažnai juokais siūly- 
davo kirsti lažybų, kas pirmiau “sugrius" - senas namas ar sena mo- 
tina. Semas nežinojo, ar jiems yra pavykę ką nors įkalbėti lažintis, 
bet jeigu pavyko, tai rezultatas tebebuvo neaiškus. 

Naomė buvo baigusi Ajovos verslo koledžą ir sugebėjo puikiai 
stenografuoti. Kadangi ji vienintelė iš visų miestelio moterų garsėjo 
tokiais gabumais, smulkūs Junktono verslininkai ją graibstyte graibs- 
tė. Be to, ji turėjo neįtikėtinai ilgas ir gražias kojas, o tai irgi niekam 
netrukdė. Ji dirbo rytais, penkis pusdienius per savaitę keturiems vy- 
rams ir vienai moteriai: dviem teisininkams, vienam bankininkui ir 
dviem nekilnojamojo turto agentams. Po pietų ji grįždavo į savo se- 
ną namą ir, ištaikiusi laisvą valandėlę nuo savo senos motinos prie- 
žiūros, spausdindavo tai, ką ryte būdavo užsirašiusi. 

Semas Pyblesas Naomės paslaugomis naudodavosi kiekvieną 
penktadienį nuo dešimtos valandos ryto iki pietų, bet šįryt visą ko- 
respondenciją jis atidėjo į šalį - netgi nepaisydamas, kad į kai kuriuos 
laiškus verkiant reikėjo atsakyti - ir paklausė Naomės, ar ji nesutiktų 
kai ko paklausyti. 

- Žinoma, galėčiau, - atsakė Naomė. Ji atrodė truputį susijaudinu- 
si, tarsi būtų pagalvojusi, kad Semas - keletą kartų jis buvo pakvie- 
tęs į pasimatymą - galbūt ketina jai pasipiršti. Kai jis paaiškino, kad 
Kreigas Džonsas pasiūlė jam pakeisti susižeidusį akrobatą ir kad jis 
norėtų perskaityti jai savo kalbą, ji su palengvėjimu atsipūtė ir kuo 
atidžiausiai išklausė visą jo kūrinį - visas dvidešimt šešias minutes. 

- Nebijok būti nuoširdi, - pridūrė jis, Naomei dar nespėjus praver- 
ti burnos. 

- Neblogai, - pasakė ji. - Gana įdomu. 

- Ne, tu nesupratai - neprivalai paisyti mano jausmų. Sakyk vis- 
ką, ką galvoji. 

- Aš ir sakau. Kalba tikrai gera. Be to, kol ateis laikas ją sakyti, 
jie visi jau bus... 

- Taip, Žinau, jie visi jau bus apduję. 

Tokia perspektyva, anksčiau Semui teikusi paguodos, dabar šiek 
tiek liūdino. Klausydamasis savęs jis pagalvojo, kad parengė išties 
puikią kalbą. 

- Bet yra vienas dalykas, - mąsliai ištarė Naomė. 

- Koks? 

- Ji truputį... na, supranti... sausoka. 

- O, - tepasakė Semas. Jis atsiduso ir pasitrynė akis. Juk gulti nuė- 
jo tik pirmą valandą nakties, nes iš pradžių rašė, o paskui dar ilgai re- 
dagavo tekstą. 

- Bet tai lengvai pataisoma, - užtikrino ji. - Tau tereikia nueiti į 
biblioteką ir susirasti porą knygų. 

Staiga Semas pajuto aštrų skausmą skrandyje ir ėmė dairytis sa- 
vo tablečių. Gaišti laiką dėl kvailos kalbos, kurią turi pasakyti Rotari 
klubo nariams? Kuistis bibliotekoje? Tai jau būtų lazdos perlenki- 
mas, ne kitaip. Jis dar nėra buvęs Junktono miesto bibliotekoje, bet 
dabar juo labiau nematė reikalo ten eiti. Tačiau Naomė - ji taip ati- 
džiai klausėsi, taip nuoširdžiai stengėsi padėti. Būtų baisiai nemanda- 
gu neišklausyti jos iki galo. 

- Kokios tai knygos? 

- Na, supranti, kažkokie patarimai, kaip pagyvinti rengiamą kal- 
bą. Jie tarsi... - Naomė nerado tinkamo žodžio, - na, ar Žinai tą aštrų 
padažą, kurio galima gauti kinų restoranuose? 

- Taip. 

- Tai ir tie patarimai tokie. Visokie pajuokavimai. Be to, yra dar 
viena knyga, “Amerikiečių mėgstamiausi eilėraščiai". Joje galėtum 
rasti ką nors, tinkantį pabaigai. Kažką pakilaus. 

- Ar toje knygoje yra eilėraščių apie smulkaus verslo svarbą Ame- 
rikos gyvenimui? - pasiteiravo Semas. 

- Kai cituoji ką nors iš poezijos, žmonės pasijunta pakylėti, - at- 
sakė Naomė. - Niekam nerūpi, apie ką tas eilėraštis, Semai, svarbu, 
kam jis skaitomas. 

- Ten tikrai galima rasti knygų su juokeliais, skirtais specialiai 
kalboms? - Semui tai atrodė neįtikėtina, nors nė kiek nenustebtų iš- 
girdęs, kad bibliotekose gali rasti knygų apie tokius egzotiškus daly- 
kus, kaip variklių remontas ar perukų gamyba. 

- Taip. 

- Iš kur Žinai? 

- Kai Filas Breikmanas pirmininkavo Valstybės Rūmams, aš 
spausdindavau visas jo kalbas, - paaiškino Naomė. - Jis turėjo vieną 
iš tų knygų. Tik niekaip negaliu prisiminti, kaip ji vadinosi. Vienin- 
telis man į galvą ateinantis pavadinimas “Juokai, skirti Džonui“, bet 
1š tikrųjų greičiausiai ne toks. 

- Ne, - pritarė Semas, bet mintyse jau svarstė, kad vienas kitas ga- 
baliukas iš “Juokų, skirtų Džonui"' neabejotinai padėtų pasiekti stul- 

binantį pasisekimą. Jam tik dabar pradėjo aiškėti, kurlink Naomė su- 
ka, ir ši mintis jam visai patiko. Jo neatbaidė net nenoras apsilankyti 
bibliotekoje po daugelio saldaus abejingumo metų. Truputis priesko- 
nių prėskai kalbai. Viena kita senus skarmalus pagyvinanti detalė. Ir 
beformis molio gabalas pavirs tikru šedevru. Po galais, biblioteka vi- 
so labo tėra biblioteka. Jeigu nežinai, kaip surasti reikiamą knygą, te- 
reikia paklausti bibliotekininkės. Juk jų darbas - ir į klausimus atsaki- 
nėti, ar ne? 

- Blogiausiu atveju viską gali palikti taip, kaip yra, - pasakė Nao- 
mė. - Turint galvoje, kad visi jie bus girti, - ji švelniai pažvelgė į Se- 
mą, bet tuoj pat nuleido akis 1r pažiūrėjo į laikrodį. - Mums dar va- 
landa liko. Ar nenorėtum atsakyti bent į keletą laiškų? 

- Ne, manau, kad ne. Gal geriau per likusį laiką išspausdintum 
mano kalbą? 

Jis jau buvo nusprendęs savo pietų pertrauką praleisti bibliote- 
koje. 


ANTRAS SKYRIUS 
BIBLIOTEKA (I) 


Gyvendamas Junktone, Semas šimtus kartų buvo ėjęs pro biblio- 
tekos pastatą, bet tik dabar pirmąkart kaip reikiant įsižiūrėjo į jį ir 
pastebėjo tikrai stulbinantį dalyką: tas vaizdas kėlė jam neapykantą. 

Junktono miesto viešoji biblioteka stovėjo Valstijų gatvės 1r Mi- 
lerio aveniu kampe, kvadratinė granito dėžė su siaurais langeliais, 
veikiau panašiais į šaudomąsias angas nei į normalius langus. Siferiu 
dengtas stogas buvo gerokai išsikišęs visuose keturiuose pastato šo- 
nuose. Kai prisiartindavai prie statinio, tie siauri langai ir nuo stogo 
krintantis šešėlis kėlė įspūdį, kad prieš tave - susiraukęs akmeninio 
roboto veidas. Apskritai tai buvo būdinga Ajovos architektūrai ir pui- 
kiai pažįstama Semui Pyblesui, kuris jau beveik dvidešimt metų par- 
davinėjo nekilnojamąjį turtą; mintyse šį architektūros stilių jis buvo 
praminęs Vidurio Vakarų Slykščiuoju. Pavasarį, vasarą ir rudenį tą 
grėsmingą įspūdį šiek tiek švelnino šalia augantys klevai, bet dabar, 
atšiaurios Ajovos Žiemos pabaigoje, medžiai stypsojo iškėlę savo 
nuogas šakas, ir biblioteka buvo panaši į nežmoniško dydžio kriptą. 

Statinys jam nepatiko; kėlė neaiškų nerimą; jis nesuprato kodėl. 
Po galais, juk tai tik biblioteka, o ne kokia inkvizicijos citadelė. Ta- 
čiau vos tik jis pastatė koją ant tako, vedančio prie įėjimo, skrandį 
vėl ėmė graužti rėmuo. Karčiai atsirūgęs pajuto skonį, kuris jam pri- 
minė kažką... na, kažką iš tolimos praeities. Burnon įsimetė tabletę, 
ėmė lėtai ją kramtyti, ir jam vėl toptelėjo mintis, kad jo parengta kal- 
ba bus gera tokia, kokia yra. Aišku, ne šedevras, bet pakankamai ge- 
ra. Juk, šiaip ar taip, ruošiasi ją sakyti Rotari klube, o ne Jungtinių 
Tautų Organizacijoje. Laikas liautis išsidirbinėti. Jis nusprendė grįž- 
ti į kontorą ir sutvarkyti korespondenciją, kuriai ryte nerado laiko. 

Jau sukosi eiti, bet pagalvojo: Tai kvaila. Tikrai kvaila. Negi nori 
likti kvailio vietoje? Gerai. Bet juk sutikai pasakyti tą prakeiktą kal- 
bą; tokiu atveju, kodėl gi to nepadarius tikrai gerai? 

Raukydamasis ir negalėdamas nuspręsti, kaip pasielgti, jis stypso- 
j0 prie įėjimo į biblioteką. Jis mėgdavo visokius pokštus per Rotari 
klubo susiėjimus. Ir Kreigui jie patikdavo. Ir Frenkui Stefensui. Dau- 
guma jaunų Junktono miesto verslininkų šaipydavosi iš tų susirinki- 
mų. Bet vis tiek stengdavosi jų nepraleisti, ir Semas pagalvojo, kad 
jis Žino kodėl: tai buvo puiki vieta ryšiams užmegzti. Vieta, kur to- 
kie vaikinai kaip jis galėdavo susipažinti su vyresniais ir labiau pa- 
tyrusiais Junktono verslininkais. Tokiais kaip Elmeris Baskinas, ku- 
rio bankas prieš dvejus metus padėjo išplaukti visiškai nustekentam 
Byvertono prekybos centrui. Tokiais kaip Džordžas Kendis, kuris, 
kaip buvo kalbama, panorėjęs vienu telefono skambučiu galėdavo 
uždirbti tris milijonus dolerių. 

Tie vaikinai buvo pripratę prie mažo miestelio gyvenimo, nesigė- 
dijo būti vietinės mokyklos krepšinio komandos fanai, vis dar kirp- 
davosi pas seną gerą Džimį, negalėjo priprasti prie pižamų ir miego- 
ti eidavo apsivilkę boksininko kelnaites ir išaugtus teniso marškinė- 
lius, vaikinai, kurie alų tebegerdavo iš butelio, vaikinai, kurie jausda- 
vosi nejaukiai, jei tekdavo praleisti naktį Sider Repido mieste, nors į 
tokį Klivlendą važiuodavo, ir gana dažnai. Retsykiais koks nors jų 
poelgis vis sudrumsdavo ramią Junktono miestelio gyvenimo tėkmę. 
Taigi, ar tik ne dėl šios priežasties Semas kantriai vaikščiodavo į 
penktadieninius susirinkimus? Taigi ar ne dėl šios ptiežasties Kreigas 
puolė į tokią paniką, kai sužinojo, kad tas mulkis akrobatas nusisuko 
savo mulkišką sprandą? Tu norėjai, kad tie gyvenimo drumstėjai ta- 
ve pastebėtų... bet ne todėl, kad nusismauksi kelnes. Visi jie bus gir- 
ti, sakė Kreigas, 1 Naomė tą patį tvirtino, bet staiga Semui į galvą šo- 
vė mintis, kad jis niekuomet nematė Elmerio Baskino geriančio ką 

nors stipresnio už kavą. Nė karto. Ir, reikia manyti, ne jis vienas toks. 
Kai kurie iš jų galbūt ir bus girti... bet tik jau ne visi iki vieno. O ne- 
apspangusieji galbūt bus kaip tik tie, kurių žodis 1š tikro šį tą reiškia. 

Gerai atlik šį darbą, Semai, ir galbūt turėsi iš to naudos. Tai nė- 
ra neįveikiama aukštuma. 

Ne. Nėra. Neįprasta, žinoma, bet ne neįmanoma. Be to, buvo dar 
vienas dalykas, visiškai nesusijęs su šešėline penktadieninių Rotari 
klubo susirinkimų politika: bet kokį darbą jis visuomet stengėsi atlik- 
ti kiek galėdamas geriau. Taigi sumauta kalbelė. Na 1r kas? 

O čia - tik sumauta mažo miestelio bibliotekėlė. Kas gi čia tokio? 
Juk arti nėra nė krūmokšnio. 

Semas ėmė žingsniuoti toliau, bet ir vėl suraukęs kaktą sustojo. 
Kokia keista mintis šovė jam į galvą; tokia, atsklendusi iš niekur. 
Taigi arti bibliotekos nėra nė krūmokšnio - o kas iš to? Jis nežinojo... 
bet suprato, kad būtent ši mintis padarė jam beveik magišką poveikį. 
Padėjo atsikratyti neryžtingumo. Jis vėl pajudėjo į priekį. Užkopė ke- 
turias akmeninių laiptų pakopas ir vėl akimirkai stabtelėjo. Vieta at- 
rodė kažkokia... na, apleista. Ištiesė ranką prie durų rankenos ir susi- 
mąstė. Guldau galvą, kad penktadieniais po pietų visuomet būna už- 
daryta. Si mintis kažkaip keistai jį nuramino. 

Bet senovinė rankena vis dėlto sujudėjo po jo delnu, ir sunkios 
durys be garso atsivėrė į vidų. Semas pateko į nedidelį vestibiulį su 
marmurinėmis grindimis - šachmatine tvarka išdėstytais juodos ir 
baltos spalvos kvadratais. Pačiame vestibiulio viduryje stovėjo mol- 
bertas. Prie jo buvo prisegtas raštelis. Labai didelėmis raidėmis buvo 
išvedžiotas vienas vienintelis žodis: 

TYLOS! 
Ne 
TYLĖJIMAS - AUKSAS 
ar 
PRAŠYTUME NETRIUKŠMAUTI 
bet tik tas vienas akį rėžiantis Žodis: 
TYLOS! 

- O tu galvą guldei, - sumurmėjo Semas sau po nosimi, bet akus- 
tika šioje patalpoje buvo tokia gera, kad jo murmesys išaugo į 
niurzglų dundesį. Jis susigūžė. Atrodė, kad jo ištarti žodžiai, atsimu- 
šę į lubas, griūte griūva ant jo. Tą akimirką jam dingojosi, tarsi grįžo 
tie laikai, kai ponia Glasters jį, ketvirtoką, šiurkščiai apšaukė už lai- 
ku neatliktą užduotį. Jis nerimastingai apsižvalgė beveik neabejoda- 
mas, kad tuoj tuoj iš kur nors išlėks pikta bibliotekininkė pažiūrėti, 
kas gi išdrįso sudrumsti tylą. 

Liaukis, dėl Dievo meilės. Tau keturiasdešimt metų. Ketvirta kla- 
sė toli praeity, drauguži. 

Tačiau ta praeitis anaiptol neatrodė tokia tolima. Tik ne čia. Šioje 
vietoje ketvirta klasė buvo labai arti, tiesiog ranka pasiekiama. 

Jis žengė marmurinėmis grindimis į kairę nuo molberto, nesąmo- 
ningai statydamas kojas tik ant pirštų galų, kad nesukeltų nė men- 
kiausio triukšmo, ir įėjo į didžiąją Junktono miesto bibliotekos salę. 

Ant lubų (kurios buvo mažiausiai dvidešimčia pėdų aukštesnės už 
vestibiulio lubas) kabėjo daugybė šviestuvų apvaliais stikliniais 
gaubtais, bet nė vienas nedegė. Sviesa į patalpas sklido per du dide- 
lius stoglangius. Saulėtomis dienomis čia turbūt buvo pakankamai 
šviesu; netgi jauku ir šilta. Bet šią rūškaną ir apsiniaukusią penkta- 
dienio popietę čia buvo gana niūru. Salės kampuose raitėsi blausūs 
šešėlių voratinkliai. 

Semą užvaldė vienintelis jausmas: kažkas čia ne taip. Jam atrodė, 
kad jis padarė kažką daugiau. Negali būti, kad tik įžengė pro duris ir 
perėjo per vestibiulį; jautėsi tarsi patekęs į kitą pasaulį, bet visiškai ne 
taip, kaip jaučiasi nuvažiavęs, tarkim, į Ajovos miestą, kuris kartais 
kelia neapykantą - tie jausmai savaime suprantami. Oras šioje patal- 
poje atrodė sunkesnis už normalų orą, jis nepraleido šviesos taip kaip 
paprastas oras. Tvyrojo tiršta tarsi vilnonė antklodė tyla. Ir šalta kaip 
sniegas. 

Biblioteka buvo kaip išmirusi. 

Kiek tik akys užmato, driekėsi knygų stelažai. Semas pažvelgė į 
viršų, į stoglangius, kurie buvo sutvirtinti vielos tinklu. Jam apsisu- 
ko galva ir apėmė jausmas, kad kabo žemyn galva virš gilios kvad- 
ratinės duobės, išklotos knygomis. 

Tai vienur, tai kitur į sieną buvo atremtos kopėčios guminiais ra- 
tukais. Tarp tos vietos, kur jis dabar stovėjo, ir registracijos stalo to- 
limame didelės aukštos patalpos kampe dar buvo dvi medinės sale- 
lės. Viena - tai ilgas ąžuolinis lovys žurnalams. Ant medinių kaiščių 
kabėjo peršviečiamais plastikiniais viršeliais aplenkti periodiniai lei- 
diniai. Jie atrodė kaip keisčiausių gyvūnų kailiai, palikti džiūti šiame 
tyliame kambaryje. Virš lentynos pritvirtinta iškaba įspėjo: 

VISUS ŽURNALUS PADĖKITE TEN, IŠ KUR PAĖMĖTE! 

Į kairę nuo žurnalų lentynos stovėjo stelažas su pačiais naujausiais 
romanais ir ne grožinės literatūros knygomis. Iškaba virš šio stelažo 
skelbė, kad šie leidiniai išduodami ne ilgesniam kaip septynių dienų 
laikotarpiui. 

Semas pasuko tarpu tarp žurnalų ir savaitinių knygų lentynos. 
Nors jis stengėsi žengti kiek galėdamas tyliau, batai kėlė nemenką 

bildesį. Dabar pasigailėjo, kad nepasidavė tam pirmajam jį apėmu- 
siam norui spjauti į viską ir grįžti kontoron. Juk čia - šmėklų buvei- 
nė. Nors ant stalo ūžė įjungtas kopijavimo aparatas, prie jo nesimatė 
nė gyvos dvasios. Ant stalo stovėjo metalinė lentelė su užrašu 

A. LORTZ, 

bet nesimatė nei A. Lortz, nei ko nors kito. 

Galbūt ji ar jis tik pasilenkė pakelti kokio nukritusio popiergalio. 

Semą apėmė kvailas noras šūktelėti: “Ar viskas gerai, A. Lortz? 
Bet greitai praėjo. Junktono miesto viešoji biblioteka buvo ne ta vie- 
ta, kur degtum noru laidyti sąmojingas replikas. 

Netikėtai Semui į galvą atėjo trumpas, vaikystėje girdėtas, ketu- 
reilis. Ei, nutilkit! Pokštams galas; Prasidės tuojau paradas. Vos iš- 
lįs kieno liežuvis, To ir fantas bus pražuvęs. 

Jeigu išlįs jo liežuvis čia, ar A. Lortz privers jį atiduoti fantą? pa- 
galvojo jis. Vėl apsidairė, visomis nervų galūnėlėmis jausdamas ty- 
los grėsmę, ir pagalvojo, kad apie tai būtų galima parašyti knygą. 

Dabar jau jo nebedomino nei humoro knyga, nei “Amerikiečių 
mėgstamiausi eilėraščiai". Jį tiesiog užbūrė mieguista, bet kažko fan- 
tastiško pritvinkusi bibliotekos atmosfera, ir Semas pasuko kitų durų 
link, į dešinę nuo savaitei išduodamų knygų lentynos. Iškaba ant du- 
rų skelbė, kad čia - Vaikų skyrius. O ar jis pats, kai augo Seint Lui- 
se, lankė Vaikų biblioteką? Jam atrodė, kad taip, bet prisiminimai iš 
tų laikų buvo gana migloti. Kad ir kaip ten būtų, besiartinant prie du- 
rų į Vaikų skyrių, jį užplūdo keistas, tarsi daug kartų patirtas, jaus- 
mas. Panašus į tą, kuris apima grįžtant namo. 

Durys uždarytos. Ant jų pavaizduota Raudonkepuraitė, žiūrinti į 
senelės lovoje gulintį vilką. Vilkas buvo su senelės naktiniais marš- 
drimba putos. Raudonkepuraitės veidas iškreiptas siaubo. Plakatas 
sakyte sakė, kad laiminga šios pasakos - 0 ir visų pasakų - pabaiga 
tėra tik patogus melas. Galbūt tėvai 1r tiki tuo melu, bet mažieji juk 
geriau Žino, ar ne? 

Puiku, galvojo Semas. Galvą guldau, kad daugybė pyplių veržte 
veržiasi į Vaikų biblioteką, kurios duris puošia toks plakatas. Galvą 
guldau, kad mažiesiems jis be galo patinka. 

Jis pravėrė duris ir kyštelėjo galvą vidun. 

Nejaukumo jausmas kaipmat dingo; jį apėmė susižavėjimas. Pla- 
katas neabejotinai melavo, tiesa buvo tai, kas jo laukė už durų. Žino- 
ma, kad vaikystėje jis vaikščiojo į biblioteką; vieno žvilgsnio į šį len- 
tynomis padalytą pasaulį pakako, kad atgytų anų laikų prisiminimai. 
Jo tėvas mirė pačiuose gražiausiuose savo metuose; Semą, vienintelį 

vaiką šeimoje, užaugino mama, kurios jis beveik nematydavo, išsky- 
rus šventadienius. Ji išties sunkiai dirbo. Kai jis neturėdavo kišenpi- 
nigių, - o tai atsitikdavo dažnai, - užuot su kitais mokyklos draugais 
po pamokų ėjęs į kiną, patraukdavo į biblioteką; ir dabar į jį, stovintį 
čia, netikėtai plūstelėjo malonios, bet drauge ir skaudžios, ir nesup- 
rantamai bauginančios nostalgijos banga. 

Anas jo pasaulis buvo mažas; anas pasaulis buvo šviesus net pa- 
čiomis niūriausiomis, lietingiausiomis dienomis, šis irgi toks. Šioje 
patalpoje nebuvo kabančių šviestuvų apvaliais stikliniais gaubtais; 
čia pakabinamose lubose po matiniu stiklu įtaisytos dienos šviesos 
lempos, jos visos degė. Staleliai tebuvo dviejų pėdų aukščio, o kėdu- 
tės dar žemesnės. Suaugęs Žmogus šiame pasaulyje turėtų jaustis vi- 
siškai svetimas. Jeigu bandytų atsisėsti, jo keliai kyšotų virš stalvir- 
šio. Jis turėtų gerokai pasilenkti, beveik atsiklaupti, jei užsinorėtų at- 
sigerti iš sienoje įrengto fontanėlio. 

Lentynos čia neaukštos, todėl net ir ilgai Žiūrint į viršų nesvaigs- 
ta galva; lubos žemesnės, bet ne tokios žemos, kad vaikas jaustųsi 
prislėgtas. Čia nesidriekė ilgos niūrių spalvų knygų nugarėlių eilės, 
čia akį rėžė linksmos ir tikros spalvos: ryškiai mėlyna, raudona, gel- 
tona. Tose knygose laimingai gyveno karaliai, karalienės, princai ir 
princesės. Čia Semas pajuto tą seniai bepatirtą jausmą, kai esi laukia- 
mas, kai knygos kvieste kviečia jas liesti, vartyti, skaityti. Tačiau tas 
jausmas turėjo kažkokį kartų prieskonį. 

Nepaisant to, ryškiausiai jis juto malonią trauką. Ant vienos sie- 
nos kabėjo nuotrauka: mielas šunytis didelėmis protingomis akimis. 
Po susirūpinusio, bet viltingai žvelgiančio šunyčio atvaizdu buvo žo- 
džiai - viena iš dviejų didžiųjų pasaulio tiesų: SUNKU BUTI GE- 
RAM. Ant kitos sienos kabantis piešinys vaizdavo nendrėmis apžė- 
lusia upe plaukiančias laukines antis. PRASKINK KELIĄ ANCIU- 
KAMS! - ragino užrašas. 

Semas žvilgtelėjo kairėn, 1r šypsnys, nevalingai žaidęs jo lūpose, 
iš pradžių ėmė blėsti, o paskui ir visai dingo. Jo akys užkliuvo už 
plakato, vaizduojančio didelį tamsų automobilį, tolstantį nuo pastato, 
kuris Semui pasirodė panašus į mokyklą. Automobilyje sėdėjo ber- 
niukas, rankytėmis prisiplojęs prie stiklo. Atrodė, kad jis klykia. Už 
jo matėsi vyriškis - tiksliau, tik keistas neryškus siluetas - užgulęs 
vairą. Mašina lėkė pašėlusiu greičiu. Žodžiai po šiuo plakatu įspėjo: 

NIEKADA NESĖSK Į NEPAŽĮSTAMO ŽMOGAUS AUTO- 
MOBILL Į! 

Semas pagalvojo, kad ir šis plakatas, 1 Raudonkepuraitės atvaiz- 
das ant Vaikų skyriaus durų žadino tą patį primityvios baimės jaus- 

mą, bet šis, su automobiliu, neabejotinai baisesnis. Žinoma, vaikai 
neturi leistis nepažįstamų Žmonių įkalbami pavėžėti ir, be abejo, 
jiems būtina nuolat tai priminti, bet argi šitaip reikėtų spręsti tą prob- 
lemą? 

Kiekgi mažyjų bibliotekos lankytojų, galvojo jis, išvydę šitokį pla- 
katą, savaičių savaites sapnavo košmarus? 

Semas pastebėjo dar vieną plakatą, nuo kurio jam per nugarą per- 
bėgo šiurpuliai. Jis kabėjo prie pat registracijos stalelio. Susigūžę vai- 
kai - berniukas ir mergaitė, tikrai ne vyresni kaip aštuonerių metų, 
atatupsti traukėsi nuo vyriškio trumpa miline ir pilka skrybėle. Žmo- 
gus atrodė mažiausiai vienuolikos pėdų aukščio; jo šešėlis krito ant 
vaikų veidelių. Iš po plačių 1940-ųjų stiliaus fetrinės skrybėlės kraš- 
tų žvelgė negailestingos miline apsivilkusio vyriškio akys. Jo šaltas 
kaip ledas žvilgsnis, kiaurai veriantis vaikus, bylote bylojo, kas čia 
Pareigūnas. Rankose jis laikė Žvalgybos valdybos aplanką su keistos 
formos žvaigžde. Ji turėjo mažiausiai devynis kampus, o galbūt ir vi- 
sus dvylika. Žodžiai po plakatu skelbė: 

VENKITE BIBLIOTEKŲ POLICIJOS! GERI BERNIUKAI IR 
MERGAITĖS KNYGAS GRĄŽINA LAIKU! 

Vėl burnoje pajuto tą patį skonį. Šleikščiai saldų, labai nemalonų. 
Jį užvaldė keista mintis: ir anksčiau esu matęs šį žmogų. Bet juk tai 
juokinga. Argi ne? 

Semas susimąstė: kokį įspūdį šis plakatas jam pačiam būtų pada- 
ręs vaikystėje? Ar būtų pakeitęs jo vaikiškai tyrą požiūrį į biblioteką, 
kaip saugią priebėgą nuo visų gyvenimo negandų? Ir pajuto negeru- 
mą krūtinėje. Traukdamas vaistus iš kišenės, priėjo artyn prie plaka- 
to, kad galėtų geriau įsižiūrėti į keistąją žvaigždę. 

Jis jau dėjo tabletę į burną, kai už nugaros pasigirdo balsas: 

- Na, sveiki, sveiki! 

Krūptelėjęs atsisuko, pasirengęs stoti į kovą su bibliotekos drako- 
nu, kuris pagaliau išsidavė. 


Ten nebuvo jokio drakono. Apkūni žila moteriškė, gal kokių pen- 
kiasdešimt penkerių, stūmė vežimėlį su knygomis. Jis buvo su gumi- 
niais ratukais, todėl riedėjo beveik negirdimai. Gražūs garbanoti 
plaukai, malonus veidas. 

- Turbūt ieškojote manęs? - paklausė ji. - Ar ponas Pekhamas jus 
čia atsiuntė? 

- Aš apskritai čia nemačiau nė gyvos dvasios. 

- Ne? Vadinasi, jis jau išėjo namo, - paaiškino ji. - Nenuostabu - 
juk penktadienis. Ponas Pekhamas kas rytą apie vienuoliktą ateina 
čia nušluostyti dulkių ir, žinoma, paskaityti laikraštį. Jis dirba nep1l- 
ną darbo dieną. Kartais išbūna iki pirmos ar pušės dviejų, bet daž- 
niausiai tik pirmadieniais, nes tada ir dulkių sluoksnis, ir laikraštis 
būna storiausi. Bet jūs gi žinote, koks plonas penktadienio laikraštis. 

Semas šyptelėjo: 

- Kiek suprantu, jūs esate bibliotekininkė? 

- Aš tikrai esu ji, - nusišypsojo ponia Lortz. Bet Semui atrodė, 
kad jos akys nesijuokia; jos akys atidžiai, galima sakyti, šaltai jį ste- 
bėjo. - O jūs esate..? 

- Semas Pyblesas. 

- O, taip? Nekilnojamasis turtas ir draudimas! Tai jūsų Žaidimas! 

- Kaltas dėl to, kuo esu kaltinamas. 

- Atsiprašau, kad niekas jūsų nepasitiko didžiojoje skaitykloje, 
turbūt pagalvojote, kad biblioteka uždaryta ir durys per klaidą liko 
neužrakintos. 

- Prisipažįstu, - atsakė jis, - tokia mintis buvo atėjusi man į galvą. 

- Nuo dviejų iki septynių lankytojus aptarnaujame trise, - lyg ir 
teisinosi ponia Lortz. - Dvi prisijungia, kai mokyklose baigiasi pa- 
mokos, suprantate, - antrą valandą pradinukams, pusę trijų aukštes- 
niųjų klasių moksleiviams ir be penkiolikos trys patiems vyriau- 
„siems. Vaikai yra patys ištikimiausi mūsų lankytojai. Ir laukiamiausi 
- bent jau man. Aš dievinu mažylius. Anksčiau turėjau visu etatu dir- 
bančią padėjėją, bet pernai Miesto taryba mūsų biudžetą sumažino aš- 
tuoniais šimtais dolerių ir... - ponia Lortz suplasnojo rankomis, vaiz- 
duodama nuskrendantį paukštį. Jai išėjo nuostabiai Žaviai tai pada- 
ryti. 

Tai kodėl, pagalvojo Semas, aš nesu nustebęs ar sužavėtas? 

Plakatai, pamanė jis. Raudonkepuraitė, mašinoje klykiantis vaikas 
1r Bibliotekos Policininkas paklaikusiomis akimis jam vis dar asoci- 
javosi su šia besišypsančia bibliotekininke. 

Ji ištiesė kairę ranką - mažą, bet putlią ir apvalią kaip ji pati. Jis 
metė skubrų žvilgsnį į jos pirštus. Nėra vestuvinio žiedo. Vadinasi, ji 
jokia ne ponia Lortz. Faktas, kad ji senmergė, padarė jam atstumian- 
tį įspūdį. Mažame miestelyje niekas nemėgsta senmergių. Juokinga, 
dievaži. Semas paspaudė ranką. 

- Ar anksčiau lankėtės mūsų bibliotekoje, pone Pyblesai? 

- Ne, bijau kad ne. Ir prašau vadinti mane Semu. 

Abejojo, ar tikrai nori, kad šita moteris kreiptųsi į jį vardu, bet jis 
buvo mažo miestelio verslininkas, tiksliau sakant, pardavėjas, ir šis 
pasiūlymas išsprūdo jam tiesiog automatiškai. 

- Kodėl gi ne, Semai. 

Jis tikėjosi, kad ji atsakys jam tuo pačiu - irgi pasiūlys kreiptis 
vardu, bet ji tik klausiamai Žiūrėjo į jį. 

- Gavau šiokį tokį įpareigojimą, - tarė jis. - Žmogui, šįvakar turė- 
jusiam pasirodyti Rotari klube, atsitiko nelaimė, 1r... 

- O, kaip blogai! 

- Ir man ne ką geriau. Dabar aš turiu jį pavaduoti. 

- Oho! - teištarė panelė Lortz. Jos balse skambėjo nerimas, bet 
akys išdavė susižavėjimą. Bet ir tai nesušildė Semo, nors šiaip jis bu- 
vo iš tų Žmonių, kurie į kitus visuomet linkę Žiūrėti geranoriškai; jis 
buvo iš tų, kurie turi nedaug artimų draugų, tačiau maloniai elgiasi su 
visais aplinkiniais. 

- Praeitą naktį parašiau kalbą, o šįryt parodžiau ją merginai, kuri 
padeda man tvarkyti korespondenciją... 

- Galvą guldau, kad tai Naomė Higins. 

- Taip, bet iš kur jūs žinote? 

- Naomė yra nuolatinė mūsų lankytoja. Ji skolinasi daugybę mei- 
lės romanų - Dženiferės Bleik, Rozmerės Rodžers, Polo Seldono, - 
paaiškino ji ir kiek tylesniu balsu pridūrė: - Ji sakosi knygas imanti 
savo motinai, bet aš, tiesą sakant, manau, kad ji pati jas skaito. 

Semas nusijuokė. Jis irgi taip manė. Naomės akys išdavė ją esant 
uolią meilės romanų skaitytoją. 

- Na, kad ir kaip ten būtų, Žinau, kad dideliame mieste ji būtų va- 
dinama eiline kontoros tarnautoja. Bet čia, visame Junktone, ji, kiek 
Žinau, yra vienintelė, dirbanti tokį darbą. Tai argi nuostabu, kad pa- 
galvojau, jog būtent ji yra ta mergina, apie kurią pasakojote? 

- Taip, tikrai. Jai patiko mano kalba, - bent jau taip pati sakė, - bet 
jai pasirodė, kad ji šiek tiek sausoka. Ji pasiūlė... 

- Galėčiau kirsti lažybų, kad “Oratoriaus patarėją"! 

- Na, ji niekaip neprisiminė tikslaus pavadinimo, bet tai skamba 
būtent taip, - apsidžiaugė jis, o paskui šiek tiek susirūpinęs paklausė: 
Ar toje knygoje yra kokių pašmaikštavimų? 

- Tik trys šimtai jų puslapių, - atsakė ji. Ištiesė dešinę ranką - jos 
taip pat kaip ir kairės “nedarkė" jokie žiedai - ir timptelėjo jį už ran- 
kovės. - Prašome čia, - ir nepaleisdama rankovės nuvedė jį prie du- 
rų. - Padėsiu jums išspręsti visas problemas, Semai. Tikiuosi, kad dar 
ne kartą sugrįšite į mūsų biblioteką. Ji maža, bet labai puiki. Et, tiek 
to, gal ir be reikalo iš anksto galvoju apie blogiausia. 

Įėję pro duris, jie pateko į nejaukią didžiosios bibliotekos salės 
prieblandą. Panelė Lortz spustelėjo visus tris jungiklius prie durų, ir 
stikliniai gaubtai palubėje nušvito. Švelni gelsva šviesa išsklaidė pa- 
talpoje tvyrojusį niūrumą. 

- Apsiniaukusią dieną čia labai nejauku, - konstatavo ji labai pa- 
sitikinčiu (dabar-esame-tikroje-bibliotekoje) balsu. Ji vis dar nepalei- 
do Sėmo rankovės. - Jūs, be abejo, girdėjote, kad Miesto taryba ne- 
patenkinta, kai reikia apmokėti tokių įstaigų kaip ši elektros sąskai- 
tas... gal ir negirdėjote, bet neabejoju, kad numanote. 

- Aišku, numanau, - neprieštaravo Semas. Jis, nevalingai pasekęs 
jos pavyzdžiu, ėmė kalbėti beveik pašnibždomis. 

- Bet tai tik Žiedeliai. “Uogos prisirpsta" Žiemą, kai ateina sąskai- 
tos už šildymą, - ir ji iškalbingai pavartė akis. - Nafta juk tokia bran- 
gi. Tai tie arabai dėl visko kalti, o dar, žiūrėk, ką jie išsigalvojo - už- 
siundė religinius fanatikus Žudyti rašytojus. 

- Taip, tai Žiauroka, - linksėjo galvą Semas, o pats kažkodėl pa- 
galvojo apie plakatą, vaizduojantį aukštąjį vyriškį - tą, prie kurio ap- 
lanko prisegta keista Žvaigždė, kurio grėsmingas šešėlis dengia vai- 
kučių veidus. Krenta ant jų kaip tamsi dėmė. 

- Ak, kaip 1lgai šiandien užtrukau Vaikų skyriuje. Visuomet, kai 
tik ten nueinu, prarandu laiko nuovoką. 

- Ten labai įdomu, - tarstelėjo Semas. Jis ketino toliau tęsti šią te- 
mą, paklausti apie plakatus, bet panelė Lortz užbėgo jam už akių. Ji 
aiškiai parodė Semui, kas kaltas, kad ji buvo priversta netikėtai pa- 
keisti per dienų dienas nusistovėjusią rutiną. 

- Jūs žinote, ką sakote! O dabar leiskite jus kokiai minutei palikti 
vieną, - ji uždėjo rankas jam ant pečių - kad tai padarytų, jai teko pa- 
sistiebti - ir Semas net suakmenėjo nuo minties, kad ji ketina jį pa- 
bučiuoti. Bet šito neįvyko - jis tiesiog buvo patupdytas ant medinio 
suolo, kuris driekėsi palei visą savaitei išduodamų knygų lentyną. - 
Puikiai Žinau, kur rasti jums reikalingas knygas, Semai. Man net ne- 
reikia raustis kataloguose. 

- Galėčiau ir pats jas susirasti... 

- Nė kiek neabejoju, - atsakė ji, - bet jos yra Specialiajame sky- 
riuje, o aš nenoriu, kad lankytojai ten kuistųsi, kai pati galiu jiems 
padėti. Šiuo atžvilgiu esu labai griežta. Man pačiai tereikia tik žvilgs- 
nį mesti, ir visuomet pastebiu tai, ko... ten trūksta. Žmonės tokie iš- 
siblaškę, suprantate, visiškai nepaiso tvarkos. Blogiausia - vaikai, bet 
tik nusisuk, žiūrėk, jau ir suaugusieji pridarę painiavos. Taigi nesi- 
varginkite. Grįšiu už poros akimirkų. 

Semas nė neketino toliau protestuoti, bet net ir norėdamas nebūtų 
turėjęs tam laiko. Ji jau buvo dingusi. Jis atsisėdo ant suolo. Jautėsi 
vėl kaip koks ketvirtaklasis... kaip prasižengęs mokinukas, kuris 
prikrėtė eibių 1r todėl jam neleidžiama eiti Žaisti su kitais vaikais. 

Jis girdėjo panelės Lortz žingsnius. Apsidairė. Aplinkui nesimatė 
nieko, išskyrus knygas. Keista. Kad nors koks pensininkas skaitytų 
laikraštį ar vartinėtų žurnalą. Bet ne! Jis, aišku, niekuomet nemanė, 
kad mažo miestelio bibliotekoje šiokiadienio popietę verda gyveni- 
mas, bet kad nebūtų nė vieno lankytojo? | 

Na, prieš kurį laiką čia buvo ponas Pekhamas, mąstė jis, bet jis 
perskaitė laikraštį ir išėjo namo. Penktadieniais laikraščiai siaubin- 
gai ploni, supranti? Ir dulkių sluoksnis plonas. Ir staiga jis suprato, 
kad tik pasak panelės Lortz ponas Pekhamas čia buvo. 

Taip tai taip - bet kodėl gi ji turėtų meluoti? 

Jis nežinojo. Labai abejotina, kad ji melavo, bet faktas, kad jis 
suabejojo pirmąkart sutiktos malonaus veido moters nuoširdumu, bu- 
vo iškalbingas: ji jam nepatiko. Nepaisant malonaus veido, ji nė tru- 
pučio jam nepatiko. 

Tai dėl plakatų. Juk negali mėgti TO, kas pakabina tokius plaka- 
tus vaikų lankomoje vietoje. Bet tai nesvarbu, nes jis čia atėjo kny- 
gų. Gaus jas ir išeis. 

Persėdo į kitą vietą ir kilstelėjęs galvą ant sienos perskaitė tokius 
žodžius: 

Jeigu nori sužinoti, kaip vyras elgiasi su savo žmona ir vaikais, 
pažiūrėk, kaip jis elgiasi su knygomis. 

Ralfas Valdo Emersonas 

Šiam pamokymui Semas neteikė didelės reikšmės. Net nežinojo 
kodėl... Išskyrus galbūt tai, jog jis pats manė, kad net pats didžiausias 
knygų darkytojas su savo šeima gali elgtis geriau nei koks skrupulin- 
gas pedantas. Tačiau tas moto, iškaltas aukso spalvos metalo lakšte, 
lįste lindo į akis, rodos, primygtinai siūlydamas galvoti iš naujo. 

Tačiau nebespėjo. Mat prie registracijos stalelio išdygo panelė 
Lortz, pakėlė dangtį, perėjo į šitą pusę ir vėl kuo rūpestingiausiai jį 
užspaudė. 

- Manau, kad radau tai, ko jums reikia, - žvaliai tarė ji. - Tikiuo- 
si, jūs su manim sutiksite. 

Ji padavė jam dvi knygas. Viena - Kento Adelmano “Oratoriaus 
patarėjas“, o kita - “Amerikiečių mėgstamiausi eilėraščiai". Pastaroji 
knyga, pasak viršelio aplanko (kuris savo ruožtu dar buvo apsaugo- 
tas kieto plastiko aplanku), buvo kažkokios Heizlės Feleman sudary- 

ta rinktinė. “Gyvenimo eilėraščiai!" žadėjo užrašas ant aplanko. 
“Gimtųjų namų ir motulės eilėraščiai! Eilėraščiai apie džiaugsmus ir 
vargus! Eilėraščiai, kurių dažniausiai pageidauja “New York Times“ 
knygų apžvalgos skyrelio skaitytojai!"*? Toliau buvo rašoma, kad 
Heizlei Feleman “pavyko užčiuopti amerikiečių poetinį pulsą". 

Semas klausiamai pažvelgė į bibliotekininkę, ir ji nesunkiai pers- 
kaitė jo mintis. 

- Taip, aš Žinau, kad šios knygos gali pasirodyti senamadiškos, - 
tarė ji. - Ypač mūsų dienomis, kai tokių patarimų - nors vežimu vežk. 
Manau, užėjęs į bet kurį Sider Repido knygyną, rastumėte tuziną 
knygų su pamokymais pradedančiajam oratoriui. Bet tokių puikių 
leidinių kaip šie, Semai, tarp jų nerasite. Nuoširdžiai sakau: šitos 
knygos gali daug kuo pagelbėti vyrams ir moterims, kuriems iškal- 
bos menas yra naujas dalykas. 

- Kitaip sakant, diletantams, - su pašaipa patikslino Semas. 

- Na, taip. Imkime, pavyzdžiui, “Mėgstamiausius eilėraščius". 
Antras skyrius - jis prasideda šešiasdešimt penktame puslapyje, jei- 
gu atmintis manęs neapgauna, - pavadintas “Įkvėpimu". Čia neabe- 
jotinai rasite, kas tiktų jūsų kalbos kulminacijai, Semai. Jūs nustebsite 
pamatęs, kad klausytojai ilgam įsimins vykusiai parinktą posmą, net 
jei visa kita jau po akimirkos bus išėję jiems iš galvos. Ypač jei jie 
bus... 

- Girti, - įsiterpė jis. 

- Aš būčiau pasakiusi padauginę, - tarsi priekaištaudama pataisė 
ji. - Antra vertus, jūs juos geriau pažįstate nei aš, - bet į jį įsmeigtas 
žvilgsnis bylojo, kad pastarąjį sakinį ji pridūrė tik iš mandagumo. 

Ji pakilnojo “Oratoriaus patarėją?'. Šios knygos aplanką puošė ka- 
rikatūra, vaizduojanti vėliavomis nukabinėtą salę. Vyrai senamadiš- 
kais vakariniais smokingais mažomis grupelėmis sėdėjo prie gėri- 
mais nukrautų stalų. Vyriškis ant pakylos - irgi sa smokingu - perga- 
lingai šypsodamasis žvelgė į juos. Buvo akivaizdu, kad jis tik ką bai- 
gė savo ugningą kalbą. 

- Ši knyga prasideda skyriumi apie oratorinio meno teoriją, - pa- 
sakė panelė Lortz, - bet kadangi jūs, kiek supratau, ne iš tų Žmonių, 
kurie nori padaryti karjerą šioje srityje... 

- Jūs teisingai supratote, - karštai pritarė Semas. 

- „„siūlau eiti tiesiai prie viduriniojo skyriaus, kuris vadinasi 
“Kalbos pagyvinimas*. Čia įvairūs pajuokavimai ir istorijos padalyti 
į tris poskyrius: “Kaip padėti atsipalaiduoti", “Kaip užkariauti palan- 
kumą" ir “Kaip užbaigti''. 

Skamba kaip parankinė donžuano knyga, pagalvojo Semas, bet 
nutylėjo. 

O ji vėl perskaitė jo mintis: 

- Sutinku, pavadinimai šiek tiek dviprasmiški, bet šios knygos bu- 
vo išleistos padoresniais laikais, kai tie pavadinimai nekėlė dvipras- 
miškų minčių. Jeigu tiksliau - trečiajame dešimtmetyje. 

- Daug padoresniais, tas tiesa, - pasakė Semas, galvoje turėdamas 
apleistus fermerių ūkius, mergytes, aprengtas iš miltų maišų pasiūto- 
mis suknelėmis ir į aptvarus suvarytus beteisius juodaodžius, dieną 
naktį saugomus lazdomis ginkluotų policininkų. 

- Bet abi knygos tebėra vertingos, - pasakė ji ir, kad būtų įtikina- 
miau, paplojo per jas. - Juk čia kaip ir versle - svarbiausia rezultatas, 
ar ne, Semai? 

- Taip... manau, kad taip. 

Jis susimąstęs žvelgė į ją. Panelė Lortz kilstelėjo antakius. 

- Tai, ką jūs dabar pagalvojote, neverta nė sudilusio skatiko, - pa- 
sakė ji. 

- Aš pagalvojau, kad gyvenime šitaip retai pasitaiko, - aiškinosi 
jis. - Tai nėra koks negirdėtas dalykas, nieko panašaus, bet retas. Atė- 
jau čia susirasti poros knygų, kurios galėtų pagyvinti mano kalbą, o 
jūs iš karto padavėte man tai, ko ieškojau. O argi dažnai taip atsitin- 
ka mūsų gyvenime? Juk net paprasčiausioje maisto prekių parduotu- 
vėje negali gauti norimo veršienos gabalo, nors tiesiog pirštu rodai jį 
pardavėjui. Jis tavęs nesupranta ir tiek! 

Ji šyptelėjo. Tą šypseną galėjai palaikyti kuo nuoširdžiausia, bet... 
jos akys ir vėl nesišypsojo. Semui pasirodė, kad jos žvilgsnis nė kiek 
nepasikeitė nuo pat tos akimirkos, kai pirmąkart priėjo prie jos - ar ji 
prie jo - Vaikų skyriuje. Akys nesiliovė jo stebėjusios. 

- Ar turėčiau tai suprasti kaip komplimentą? 

- Taip, ponia, būtent taip. 

- Ačiū, Semai. Nuoširdžiai dėkoju. Sakoma, kad geras žodis gali 
atrakinti visas duris, bet esu priversta prašyti jūsų dviejų dolerių. 

- Už ką? 

- Tai mokestis už naują skaitytojo kortelę, - paaiškino ji, - bet už- 
tai ji galioja trejus metus, o vėliau už pratęsimą reikės mokėti tik 
penkiasdešimt centų. Na, tai ar jūs ne prieš? 

- O, jokių problemų. 

- Tuomet eikite paskui mane, - pasakė ji, ir Semas nusekė įkandin 
jos prie registracijos stalelio. 

Ji padavė jam užpildyti kortelę - joje reikėjo parašyti pavardę, ad- 
resą, telefono numerį ir darbo vietą. 

- Matau, kad gyvenate Keltono aveniu. Puiku! 

- Na, man patinka ta vieta. 

- Namai ten gražūs ir dideli - jums reikėtų kuo greičiau vesti. 

Jis apstulbo. 

- Iš kur Žinote, kad nesu vedęs? 

- Iš ten pat, iš kur jūs žinote, kad aš netekėjusi, - atsakė ji. Dabar 
ji šypsojosi klastingai ir buvo panaši į katę. - Paskutiniame kortelės 
trečdalyje nieko nerašykite. 

- O! - jis kaltai nusišypsojo. Jautė, kad šįkart jam nepavyko išs- 
pausti įprastos mandagumo šypsenos. Iš nepatogumo net skruostai 
užkaito. 

- Du doleriai. 

Jis padavė du po vieną. Ji nuėjo prie mažo stalelio, kur stovėjo se- 
na kaip pasaulis rašomoji mašinėlė ir kažką išspausdino ant ryškiai 
oranžinės kortelės. Tada grįžo prie registracijos stalo, suraitė savo pa- 
rašą kortelės viršuje ir pastūmė ją Semui. 

- Prašom patikrinti, ar nėra klaidų. 

Semas padarė kaip liepiamas. 

- Viskas teisingai, - užtikrino. Jis pamatė jos vardą - Ardelija. 
Gražus vardas ir gana retas. 

Ji paėmė jo naująją skaitytojo kortelę - pirmąją nuo to laiko, kai 
baigė koledžą, pagalvojo jis - ir įdėjo į kopijavimo aparatą šalia kor- 
telių, išimtų iš tų dviejų knygų. 

- Šias knygas galite laikyti tik savaitę, nes jos - iš Specialiojo sky- 
riaus. Aš pati sugalvojau tokį skyrių knygoms, kurios yra labai pak- 
lausios. 

- Paklausios? Ar patarimai pradedančiajam oratoriui dažnai skai- 
tomi? 

- Ir šios knygos, ir leidiniai apie burtus, apie etiketą... Nustebtumėt 
sužinojęs, kokias knygas žmonės medžiote medžioja. Bet aš Žinau. 

- Neabejoju, kad žinote. 

- Dirbu šį darbą jau daug metų, Semai. Žinokite, kad šios knygos 
nebuvo daugiau išleistos, taigi pasistenkite jas grąžinti balandžio šeš- 
tąją. 

Ji pakėlė galvą, ir Semas pamatė jos akis. Tai truko tik akimirks- 
nį... tai nebuvo paprastos akys. Blykstelėjimas. Saltas, atšiaurus 
blykstelėjimas. Semas matė ne jos akis - dvi penkių centų monetas. 

- Arba? - paklausė Semas, bet niekaip neįstengė išspausti šypse- 
nos - veidas buvo sukaustytas kaip kaukė. 

- Arba būsiu priversta pas jus atsiųsti Bibliotekos Policininką, - 
pasakė ji. 

Akimirkai jų žvilgsniai susitiko, ir Semas pamanė, kad dabar jis 
regi tikrąją Ardeliją Lortz. Ši moteris neatrodė nei žavi, nei maloni, 
nei panaši į senmergę - bibliotekininkę. 

Ši moteris labai pavojinga, pagalvojo jis, bet tuoj pat nuvijo tą 
mintį šalin. Apsiniaukusi diena - o dar įtampa dėl būsimosios kalbos 
- paveikė jį. Ji pavojinga tiek pat, kiek konservuotas persikas... Ir ne- 
reikia dėl to kaltinti darganos ar Rotari klubo susirinkimo. Tai dėl tų 
prakeiktų plakatų. 

Jis pasikišo po pažastimi “Oratoriaus patarėją“ ir “Amerikiečių 
mėgstamiausius eilėraščius“. Jie jau buvo priėję beveik prie pat du- 
rų, kai Semas suprato jau išeinąs. Jis staiga sustojo. Ji nustebusi paž- 
velgė į jį. 

- Ar galiu jūsų kai ko paklausti, panele Lortz? 

- Žinoma, Semai. Juk aš čia tam ir esu - kad atsakinėčiau į klau- 
simus. 

- Tai dėl Vaikų skyriaus, - kalbėjo jis, - dėl tų plakatų. Kai kurie 
iš jų mane nustebino. Tiksliau - beveik sukrėtė. 

Jis tikėjosi, kad jo teiginys nuskambės maždaug kaip baptistų pas- 
toriaus pastaba apie “Playboy"? numerį, pastebėtą tarp kitų leidinių 
ant tikinčiojo Žurnalinio staliuko, bet išėjo visai ne taip. Todėl, gal- 
vojo jis, kad tai nėra įprastas nusistatymas. Aš tikrai buvau sukrės- 
tas. Ne beveik, o tikrai. 

- Plakatai? - suraukusi antakius paklausė ji. Paskui jos antakiai 1š- 
sitiesino, ji nusijuokė. - O! Jūs turbūt turite galvoje Bibliotekos Poli- 
cininką... ir, žinoma, Neišmanėlį. 

- Neišmanėlį? 

- Kalbu apie plakatą, po kuriuo parašyta NIEKADA NESĖSK Į 
NEPAŽĮSTAMO ŽMOGAUS AUTOMOBILĮ! Patys vaikai taip 
praminė paveikslėlyje pavaizduotą berniuką. Tą, kuris bliauna. Jie 
pavadino jį Neišmanėliu - manau, iš paniekos jam už tokį kvailą 
poelgį. Labai pamokantis plakatas, ar ne? 

- Jis nebliauna, - lėtai ištarė Semas. - Jis klykia. 

Ji gūžtelėjo pečiais: 

- Klykia, bliauna - koks skirtumas? Vis tiek čia nesigirdi. Vaikai 
čia labai geri, labai mandagūs. 

- Aš manau, - sumurmėjo Semas. R 

Dabar jie jau buvo išėję į vestibiulį, ir jis dar kartą žvilgtelėjo į 
raštelį ant molberto, kuriame buvo parašyta ne 

TYLĖJIMAS - AUKSAS 
ar 
PRAŠYTUME NETRIUKŠMAUTI | 
bet vienas vienintelis įsakmus paliepimas: 
TYLOS! 

- Be to, juk viskas priklauso nuo to, kaip pažiūrėsi, ar ne? 

- Aš manau, - pasakė Semas. Jis jautė, kad artinasi - ir labai spar- 
čiai - prie ribos, už kurios - jau vien tik pačiai Ardelijai Lortz prik- 
lausančios valdos. Ji labai aiškiai parodė, kad dar niekam nėra pavy- 
kę tos ribos peržengti, o jis atkakliai laikėsi savo. - Bet mane tie pla- 
katai nežmoniškai sukrėtė. 

- Nejaugi? - mandagiai pasiteiravo ji. Dabar jie stovėjo prie lau- 
ko durų. 

- Taip. Išgąsdino, - jis susikaupė ir išdrožė tai, ką seniai norėjo 
pasakyti: - Nereikėtų jų kabinti nuolat vaikų lankomose vietose. 

Jam palengvėjo suvokus, kad pastarieji Žodžiai nenuskambėjo 
kaip amžino teisuolio bambėjimas. 

Ji šypsojosi, ir jos šypsena jį erzino. 

- Jūs ne pirmasis išsakėte tokią nuomonę, Semai. Suaugusieji, ku- 
rie neturi vaikų, nedažnai apsilanko Vaikų skyriuje, bet retkarčiais ir 
tokie čia užeina - dėdės, tetos, kai kurių vienišų motinų draugai, ku- 
riems tenka pasirūpinti jų vaikais, na, dar... tokie kaip jūs, Semai, ku- 
rie ateina čia ieškodami manęs. 

Įkyruoliai, bylojo jos šaltos melsvai pilkos akys. Žmonės, ieškan- 
tys pagalbos, o paskui, GAVĘ tai, ko jiems reikia, ima kritikuoti 
Junktono miesto viešosios bibliotekos tvarką. MANO tvarką Junkto- 
no miesto viešojoje bibliotekoje. 

- Turbūt manote, kad gailiuosi palikęs čia savo du dolerius, - kaip 
galėdamas maloniau pasakė Semas. Jis nesijautė geranoriškai nusitei- 
kęs, ne, nė iš tolo, bet tai buvo vienas iš jo profesinių bruožų - paju- 
tus pavojų prisidengti apsauginiu tariamo geranoriškumo skydu. 

- Visai ne. Jūs paprasčiausiai nesuprantate. Praeitą vasarą, Semai, 
surengėme rinkimus - tai buvo kasmetinės Vasaros skaitymo progra- 
mos dalis. Pavadinome ją “Junktono karštymečiu“. Kiekvienas vai- 
kas gauna po vieną balsą už kiekvieną perskaitytą knygą. Tai tik vie- 

nas iš mūsų sugalvotų būdų, kaip pratinti vaikus prie knygos. Tai juk 
svarbiausia mūsų pareiga, suprantate? 

Mes žinome, ką darome, sakė pasitikėjimo kupinas žvilgsnis. Ma- 
tote, kaip stengiuosi būti mandagi? Turint galvoje, kad jūs, niekada 
anksčiau gyvenime čia nebuvęs, vos koją įkėlęs, leidžiate sau viską 
kritikuoti. 

Semas jautė, kad čia kažkas ne taip. A. Lortz dar nebuvo užkaria- 
vusi šio dialektikos kovos lauko, - na, bent jau ne visą, - bet jis sup- 
rato esąs priverstas trauktis. 

- Rinkimų rezultatai parodė, kad vaikų mėgstamiausias praėjusios 
vasaros filmas buvo “Košmaro Elmo gatvėje“ 5 dalis. Jų mėgsta- 
miausia roko grupė vadinosi “Guns n' Roses", o atlikėjas, rodos, bu- 
vo Ozis Osbornas, kuris, kiek suprantu, populiarumą išsikovojo kon- 
certų metu nukąsdamas galvą gyvam padarėliui. Geriausiu romanu 
buvo išrinkta knyga minkštais viršeliais, pavadinta “Gulbės giesmė“. 
Tai kažkokio Roberto Makamono siaubo romanas. Negalime prieš 
visa tai užmerkti akių, Semai. Vieną šios knygos egzempliorių jie per 
kelias savaites suskaito iki skutelių. Tada vieną egzempliorių pamė- 
ginau įrišti, bet jį, Žinoma, pavogė. Vienas iš tų pačių vaikų. 

Ji kietai sučiaupė lūpas. 

- Antroje vietoje buvo siaubo romanas apie vaikų pagrobimą ir 
žudymą “Atiko gėlės“. Prieš tai jis penkerius metus laikėsi pirmoje 
vietoje. Keliolika vaikų balsavo netgi už “Peitoną"! 

Ir ji rūsčiai pažvelgė į jį. 

- Pati aš nesu mačiusi nė vienos filmo “Košmaras Elmo gatvėje? 
dalies, niekada nesiklausiau Ozio Osborno įrašų ir nedegu nomu pers- 
kaityti kokį nors Roberto Makamono, Stiveno Kingo ar V. K. End- 
riuso romaną. Jūs suprantate, ką noriu pasakyti, Semai? 

- Manau, kad suprantu. Norite pasakyti, kad būtų neteisinga... - jis 
patylėjo, kol surado tinkamą žodį, - ...pataikauti vaikų skoniui. 

Ji plačiai nusišypsojo - bet ne jos akys, kurios liko šaltos kaip ledas. 

- Tai iš dalies tiesa, bet tik iš dalies. Plakatus, kurie kabo Vaikų 
skyriuje, - ir tuos gražius vaizdelius, ir tuos, kurie jus sutrikdė, - 
mums atsiuntė Ajovos bibliotekų asociacija. ABA yra Vidurio Vaka- 
rų bibliotekų asociacijos narė, vadinasi, priklauso ir Nacionalinei bib- 
liotekų asociacijai, kuri išlaikoma iš mokesčių mokėtojų kišenės. Va- 
dinasi, ir iš mano. Ir iš jūsų. 

Semas mindžikavo tarpduryje. Jam nesinorėjo visą popietę pra- 
leisti klausantis paskaitos “Kuo mūsų biblioteka gali būti jums nau- 
dinga“, bet ar ne jis pats užvedė tą kalbą? Žinoma, dėl to gali kaltin- 

ti tik save. Per šį laiką paaiškėjo tik vienas dalykas, kuriuo dabar jau 
visiškai neabejojo - su kiekviena minute Ardelija Lortz jam patiko 
vis mažiau ir mažiau. 

- Ajovos bibliotekų asociacija kas antrą mėnesį atsiunčia mums 
maždaug keturiasdešimties reprodukcijų rinkinį, - nenuilsdama tęsė 
panelė Lortz. - Nemokamai galime gauti penkis, o už kiekvieną pa- 
pildomą reikia mokėti po tris dolerius. Matau, kad jau pavargote, Se- 
mai, bet dar truputį pakentėkite, nes tuojau prieisime prie reikalo esmės. 

- Aš? Aš nepavargau, - pailsusiu balsu paprieštaravo Semas. 

Ji nusišypsojo atidengdama tokius lygius dantis, kad tiesiog neį- 
manoma buvo nesuprasti, kad tai protezai. 

- Mes turime Vaikų skyriaus komitetą, - toliau kalbėjo ji. - Kas jį 
sudaro? Zinoma, vaikai! Iš viso devyni. Keturi aukštesniųjų, trys vi- 
duriniųjų klasių moksleiviai ir du pradinukai. Komiteto nariai priva- 
lo turėti ne žemesnį kaip B pažymių vidurkį. Komitetas išrenka kai 
kurias užsakomas knygas. Praėjusį rudenį, kai darėme remontą, jie 
išrinko netgi naujas užuolaidas ir stalus... ir, žinoma, jie išsirenka 
plakatus. Tai jiems yra, kaip kartą pasakė vienas iš jauniausių komi- 
teto narių, “linksmiausioji dalis". Dabar jūs supratote? 

- Taip, - atsakė Semas. - Vaikai išsirinko Raudonkepuraitę, Neišma- 
nėlį ir Bibliotekos Policininką. Ir būtent dėl to, kad jie bauginantys. 

- Teisingai! - nušvito ji. 

Staiga jam daug kas paaiškėjo. Tai susiję su pačia biblioteka. Ne 
su plakatais, ne su bibliotekininke, bet su biblioteka. Biblioteka - 
kaip į užpakalį įsmigusi skausminga rakštis. Kad ir kaip ten būtų, 
to... pakako. 

- Panele Lortz, ar Vaikų skyriuje yra “Košmaro Elmo gatvėje“ 5 
dalies vaizdo juosta? Arba “Guns n' Roses" 1r Ozio Osborno įrašų? 

- Semai, jūs nesupratote esmės, - kantriai aiškino ji. 

- O "Peitonas"? Ar Vakų skyriuje laikote ir šio kūrinio egzempliorių? 

Tai sakydamas jis galvojo, negi KAS NORS vis dar skaito šitokias 
senienas. | 

- Ne, - atsakė ji, 1r liguistas raudonis išmušė jos skruostus. Ji bu- 
vo ne iš tų moterų, kurios pakęstų abejones jų teiginiais. - Bet pas 
mus yra pasakojimų apie įsilaužimus į namus, apie tėvų skriaudžia- 
mus vaikus ir apie vagiliavimą. Turiu galvoje “Auksaplaukę ir tris 
lokius“, “Jonuką ir Grytutę" ir “Džeką 1r pupos stiebą“. Manau, toks 
žmogus kaip jūs turėtų būti supratingesnis, Semai. 

Zmogus, kuriam jūs pagelbėjote bėdoje, - juk tą norite pasakyti, 
galvojo Semas, bet, po velnių, moteriške, - argi ne už tai jums ir mo- 
kama iš miesto biudžeto? 

Tačiau garsiai neištarė. Juk neaišku, ką ji turėjo galvoje sakyda- 
ma “toks žmogus kaip jūs“, abejojo, ar apskritai nori išsiaiškint, tik 
pajuto, kad ši diskusija priartėjo prie ribos, už kurios jau gali tapti ne- 
bevaldoma - pavirsti ginču. Atėjo čia norėdamas susirasti ką nors tin- 
kama savo kalbai pagyvinti, o ne suremti ietis su sena bibliotekinin- 
ke dėl Vaikų skyriaus ateities. 

- Atsiprašau, jei pasakiau ką nors tokio, kas jus įžeidė, - tarė jis. - 
Man jau tikrai metas eiti. 

- Taip, - nukirto ji, - manau, kad turėtumėte eiti. Jūsų atsiprašy- 
mas nepriimtas, bylojo jos akys. Visiškai nepriimtas. 

- Turbūt, - pridūrė jis, - esu šiek tiek sudirgęs dėl tos savo būsi- 
mosios kalbos. Ir miego mažoka: juk iki paryčių ją rašiau. 

Jis išspaudė įprastą geranorišką Semo Pybleso šypseną ir pasiėmė 
portfelį. 

Ji atlyžo, - truputį, - bet žvilgsnis tebebuvo piktas. 

- Tai suprantama. Juk mes čia ir esame, idant padėtume, ir, Žino- 
ma, nesame abejingi konstruktyviai mokesčių mokėtojų kritikai. 

Jis pagalvojo, kad ji, pabrėždama žodį konstruktyviai, leido jam 
suprasti, jog jo kritikai toli iki konstruktyvios. 

Dabar, kai tai baigėsi, jis skubėjo - jam reikėjo - viską sutvarkyti, 
išlyginti visas raukšleles kaip lovatiesę ant rūpestingai paklotos 10- 
vos. Tai turbūt irgi vienas iš verslo žmogaus įpročių... arba noras pri- 
sitaikyti prie aplinkos. Staiga į galvą šovė keista mintis - iš tikrųjų šį 
vakarą Rotari klube turėtų papasakoti apie susidūrimą su Ardelija 
Lortz. Tame pasakojime mažo miestelio dvasios būtų daugiau nei vi- 
soje jo iš anksto parengtoje kalboje. Nebūtų labai sklandu, bet 1š tik- 
rųjų ne sausa. To penktadieninėse Rotari klubo kalbose dar niekas 
negirdėjo: aiškaus tiesos skambesio. 

- Na, tarp mūsų gal ir įvyko šioks toks nesusipratimas, - išgirdo 
jis savo balsą ir išvydo savo ištiestą ranką. - Manau, kad tai aš per- 
žengiau ribas. Tikiuosi, mūsų santykiuose neliks jokių nuosėdų. 

Ji prilietė jo ranką. Trumpas, simbolinis palytėjimas. Vėsi, lygi 
oda. Kažkokia nemaloni. Toks jausmas, tarsi paduotum ranką skėčio 
rankenai. 

- Žinoma, jokių, - pasakė ji, bet akys vis dar bylojo visai ką kita. 

- Na, tuomet... Aš jau eisiu. 

- Taip. Nepamirškite - viena savaitė, Semai, - ji ištiesė pirštą. Dai- 
liai nulakuotu nagu bakstėlėjo į jo laikomas knygas. Ir šyptelėjo. Jos 
šypsena Semą tiesiog išmušė iš pusiausvyros, bet žodžiais to jausmo 
nebūtų įstengęs nusakyti. - Geriau būtų, kad man netektų pas jus 
siųsti Bibliotekos Policininko. 

- Taip, - sutiko Semas, - būtų geriau. 
- Teisingai, - vis dar šypsodamasi pasakė Ardelija Lortz, - būtų 
geriau. 

Lauke, paėjėjus keliolika žingsnių, klykiančio vaiko veidas 

(Neišmanėlis, vaikai pavadino jį Neišmanėliu. Labai pamokantis 
plakatas, ar ne?) 

iškilo jam prieš akis, o kartu atėjo ir mintis - labai paprasta, bet tik 
jos ir trūko, kad jis pagaliau susivoktų. Jeigu leistum, vaikų komite- 
tas gal ir pasirinktų tokį plakatą... bet ar Bibliotekų asociacija - Ajo- 
vos, Vidurio Vakarų ar visos šalies - iš tikrųjų galėtų tokį siuntinėti? 

Semas vėl regėjo prie stiklo prisiplojusį vaiką, maldaujamai išties- 
tas rankutes, riksme sustingusią burnytę... ir staiga suprato, kad sun- 
ku tuo patikėti. Dar daugiau - jis suprato, kad neįmanoma tuo patikėti. 

O “Peitonas"? Ką gi tai reiškia? Net ir suaugusieji jau bus jį pa- 
miršę. Negi jis tikrai patikėjo, kad jų vaikai - tie mažyliai, kurie dar 
naudojosi Vaikų skyriaus paslaugomis - iš naujo atrado senieną? 

Netikiu tuo. 

Jis visiškai nenorėjo gauti antros Ardelijos Lortz pykčio dozės - 
ir vienos per akis, bet šios mintys nugalėjo tą jo. nenorą. Jis apsisuko 
ir grįžo atgal. 

Ji jau buvo nuėjusi. | 

Durys buvo užrakintos. Į jį žvelgė tuščios akmeninio bibliotekos 
veido akiduobės. 

Semas stovėjo apstulbęs, paskui atsipeikėjo ir nuskubėjo prie sa- 
vo automobilio. 


TREČIAS SKYRIUS 
SEMO KALBA 


Ji turėjo didžiulį pasisekimą. 

Jis pradėjo dviem anekdotais, kuriuos rado “Oratoriaus patarėjo“ 
skyriuje “Kaip padėti jiems atsipalaiduoti"', - vienas buvo apie ferme- 
rį, kuris norėjo perparduoti savo paties produkciją, ir kitas apie eski- 

giams įsiūlytus šaldytus pusfabrikačius. O tarp tų dviejų anekdotų dar 
įterpė ir trečiąjį (kuris, tiesą sakant, jam pasirodė visiškai neįdomus). 
Dar vieną neblogą rado skyrelyje “Kaip užbaigti" ir jau buvo pradė- 
jęs Jį persirašinėti, kai prisiminė Ardeliją Lortz ir “Amerikiečių mė- 
gstamiausius eilėračius". Nustebsite pamatęs, kad klausytojai ilgam 
įsimins vykusiai parinktą posmą, net jei visa kita jau po akimirkos 
bus išėję jiems iš galvos, sakė ji, ir iš tikrųjų skyriuje “Įkvėpimas"' 
Semas aptiko trumpą, bet gerą eilėrašųų. Viskas taip, kaip ji ir sakė! 

Jis permetė akimis atidžiai jo besiklausančius Rotari klubo narius 
ir tarė: 

- Stengiausi išdėstyti vieną kitą priežastį, kodėl pasirinkau gyve- 
nimą ir darbą mažame miestelyje, tokiame kaip Junktonas. Tikiuosi, 
kad supratote. Jeigu ne, vadinasi, galiu kaltinti tik save. 

Driokstelėjo geranoriško juoko (ir su burbonu sumišusio škotiško 
viskio) papliūpa. 

Visu Semo kūnu upeliais žliaugė prakaitas, bet iš tiesų jis jautėsi 
labai pakiliai 1r jau pradėjo galvoti, kad jam velniškai pasisekė su vi- 
su tuo susidoroti. Mikrofonas cyptelėjo tik vieną vienintelį kartą, iš 
salės niekas neišėjo, supuvusiais pomidorais neužmėtė, sušvilpė irgi 
tik porą kartų - be to, tikrai ne iš pasipiktinimo. 

- Manau, kad poetas, vardu Spenseris Maiklas Frėjus, išsakė tai, 
ką ir aš mėginau jums čia pasakyti, daug trumpiau ir geriau. Supran- 
tate, viską, kuo prekiaujama mūsų mažame miestelyje, didelio mies- 
to prekybos centruose galima nusipirkti pigiau. Tose vietose mėgsta- 
ma girtis, kad pas juos pirkėjui prieinama bet kokia prekė ar paslau- 
ga, be to, leidžiama derėtis. Manau, kad jie beveik teisūs. Bet mažo 
miestelio versle vis dėlto yra vienas dalykas, kurio negali pasiūlyti 
dideli prekybos centrai. Apie tai ir kalbama pono Frėjaus eilėraštyje. 
Jis trumputis, bet iškalbingas. Paklausykite: 


“Vien prisilietimas šiam pasauly tikras, 
Prisilietimas rankų - daug daugiau 

Negu pastogė, duona, vynas; 

Juk kai naktis praeina, gali keliaut toliau, 
Ir duona būna neilgai šviežia, 

O vynas tol brangus, kol troškulys kankina. 
Tik prisilietimas lieka ir balso skambesys, 
Jie lydi kaip daina mus visą kelią." 


Semas pakėlė akis nuo lapelio ir nustebo (šiandien jau antrąkart) 
supratęs, kad būtent tokius žodžius, kuriuos tik ką ištarė, 1r norėjo 

pasakyti. Staiga pajuto, kaip širdį užlieja džiaugsmas ir paprasčiau- 
sias dėkingumas. Gera buvo jau vien Žinoti, kad tebeturi širdį, kad 
įprasta įprastų dienų rutina jos dar nenualino, o dar didesnis gerumas 
užliejo supratus, kad tebeturi kalbos dovaną. 

- Mes, mažo miestelio verslininkai, galime tą prisilietimą pasiūlyti 
savo klientams. Viena vertus, tai nėra daug... bet, antra vertus, tai yra 
beveik viskas. Juk po to visuomet norisi sugrįžti. O dabar žmogui, 
kurio vietą aš čia šįvakar užėmiau, Nuostabiajam Džo, norėčiau pa- 
linkėti kuo greičiau pasveikti; noriu padėkoti Kreigui Džonsui už tai, 
kad pakvietė mane jį pavaduoti; ir dar - noriu visiems čia susirinku- 
siems tarti ačiū už tai, kad taip kantriai išklausėte nuobodžios mano 
kalbos. Taigi... nuoširdžiai dėkoju. 

*Aplodismentai prapliupo netgi nespėjus užbaigti paskutiniojo sa- 
kinio; plojimų audra vis stiprėjo, kol jis rankiojo Naomės atspausdin- 
to teksto lapus; kai apstulbintas tokios reakcijos atsisėdo, jie išaugo 
iki crescendo. 

Ką gi, tai alkoholio poveikis, pamanė jis. Juk jie plotų lygiai taip 
pat, jeigu būčiau papasakojęs, kaip man pavyko mesti rūkyti. 

Paskui jie visi sujudo kilti, ir jis pagalvojo, kad kalbėjo pernelyg 
ilgai, jeigu auditorija faip nekantrauja išeiti. Bet jie nesiliovė ploję, ir 
tada jis pamatė jam mojantį Kreigą Džonsą. Staiga Semas suprato. 
Kreigas norėjo, kad jis atsistotų ir nusilenktų savo klausytojams. 

Jis pasukiojo pirštą prie smilkinio: tu kvaištelėjai! 

Kreigas energingai papurtė galvą ir pradėjo dar smarkiau moti. Jis 
buvo panašus į dirigentą, raginantį dainuoti garsiau. 

Semui neliko nieko kita, kaip atsistoti. Jis nustebo supratęs, kad 
jie iš tikrųjų jam plojo. 

Dar po kelių sekundžių ant pakylos užlipo Kreigas. Jis pabeldė į 
mikrofoną, ir plojimai pamažu liovėsi. 

- Manau, visi sutiksite, - prabilo jis, - kad Semo kalba nusipelno 
paties aukščiausio įvertinimo. 

Šie žodžiai sukėlė dar didesnę aplodismentų audrą. 

Kreigas atsisuko į Semą ir tarė: 

- Jei būčiau žinojęs, Semai, ką savyje slepi, jau seniai būčiau pak- 
vietęs tave ant šitos pakylos! 

Salė plojo ir švilpė. Kreigas sugriebė Semo ranką ir ilgai kratė ją. 

- Kalba išties puiki! - kalbėjo Kreigas. - Kur tau pavyko ją rasti, 
Semai? 

- Niekur, - atsakė Semas. Jo skruostai kaito. Nors prieš kalbą jis 
buvo išgėręs tik vieną džino su toniku - labai mažai džino ir daug to- 

niko, - jautėsi gerokai apgirtęs. - Aš ją pats parašiau. Tiesa, man šiek 
tiek pagelbėjo pora knygų, kurias gavau bibliotekoje. 

Ir kiti Rotari klubo nariai ėmė būriuotis aplink; Semo ranka kelia- 
vo iš vieno delno į kitą. Jis jautėsi kaip miesto fontanas per pačius 
vasaros karščius. 

- Puiku! - sušuko kažkas tiesiai jam į ausį. Atsisukęs Semas pa- 
matė, kad tai Frenkas Stefensas, kurio įgaliojimai buvo suspenduoti 
po to, kai sunkvežimių vairuotojų profsąjungos pareigūnas buvo ap- 
kaltintas sukčiavimu. - Reikėtų šią kalbą įrašyti! Galėtume ją parduo- 
ti prakeiktajam Džeikyzui! Velniškai gera kalba, Semai! 

- Su tokia kalba galima gastroliuoti po visą šalį! - šaukė Radis 
Pyrlmanas. Storulio veidas buvo išraudęs ir prakaituotas. - Aš vos 
neapsiašarojau! Dėl Dievo! Iš kur gavai tą eilėraštį? 

- Radau bibliotekoje, - atsakė Semas. Jis vis dar jautėsi apsvai- 
gęs... bet palengvėjimo, kad darbas pagaliau atliktas, jausmą pakeitė 
džiaugsmas. Jis pamanė, kad reikėtų kaip nors atsidėkoti Naomei. - 
Knygoje, kuri vadinasi... 

Bet jis nespėjo pasakyti Radžiui knygos pavadinimo, nes Briusas 
Engalsas, sugriebęs jį už alkūnės, jau tempėsi prie baro. 

- Tai geriausia kalba, kokią man teko girdėti šiame kvailių klube 
per dvejus metus! - šaukė Briusas. - O gal ir per visus penkerius! Tai 
kur kas geriau nei kažkoks suknistas akrobatas! Leisk tave pavaišin- 
ti, Semai. Noriu nupirkti tau kokteilį. Ne, po velnių, nupirksiu tau du 
kokteilius! 


Kol Semui pavyko iš ten ištrūkti, jis buvo pavaišintas iš viso še- 
šiais kokteiliais ir savo “triumfo žygį" baigė apvemdamas kilimėlį 
SVEIKI ATVYKĘ prie savo durų netrukus po to, kai Kreigas Džon- 
sas išleido jį prie namo Keltono aveniu. Išsivėmus jo laukė dar sun- 
kesnis darbas - reikėjo atrakinti duris. Spynos buvo trys, o raktai - ke- 
turi. O dar tos krūmų šakos prie pat slenksčio! Kai jam pagaliau pa- 
vyko įveikti visas spynas, jis pakėlė kilimėlį SVEIKI ATVYKĘ (at- 
sargiai, kad neišsilaistytų vėmalai) ir paprasčiausiai švystelėjo jį į 
šoną. 

Jis užsiplikė kavos, kad kaip nors atsigautų, bet negalėjo ramiai 
išgerti - net du kartus suskambo telefonas. Vėl sveikinimai. Antrasis 
paskambino Elmeris Baskinas, kuris netgi nedalyvavo susirinkime. 
Jis jautėsi kaip koks Džudis Garlendas iš “Užgimė žvaigždė“, bet tuo 


35 


jausmu menkai pasidžiaugsi, kai tąso skrandį, o galva plyšta iš skaus- 
mo. 

Semas įjungė atsakiklį svetainėje ir užkopė laiptais į miegamąjį. 
Čia jis išjungė prie lovos stovintį telefono aparatą, išgėrė dvi aspiri- 
no tabletes, nusimetė drabužius ir krito į lovą. 

Grimzdamas į Morfėjaus glėbį, - buvo ne tik apdujęs, bet ir vel- 
niškai pavargęs, - dar spėjo pagalvoti: esu skolingas Naomei... ir tai 
nemaloniai moteriškei iš bibliotekos. Horst. Borst. Velniai žino, kuo 
ji vardu. Galbūt ir jai turėčiau kaip nors atsidėkoti. 

Jis dar girdėjo, kaip apačioje vėl suskambo telefonas. Paskui at- 
sakiklis jį užčiaupė. 

Gerasis žmogau, per miegus pagalvojo Semas. Dirbk savo darbą 
- tai yra, žodžiu, ar ne už tai tau mokama? 

Paskui nugrimzdo į visišką tamsą ir į šį pasaulį sugrįžo tik šešta- 
dienio rytą, dešimtą valandą. 


Jis sugrįžo į šį pasaulį maudžiančiu skrandžiu ir skaudančia gal- 
va, bet būna ir blogiau. Jam buvo gaila kilimėlio SVEIKI ATVYKĘ, 
bet jis vis dėlto džiaugėsi, kad išsivėmė, nes priešingu atveju galva 
dar ne taip plyštų. Po dušu išstovėjo net dešimt minučių, stengdama- 
sis kuo atsargiau judėti, po to nusišluostė, apsirengė ir apsirišęs gal- 
vą rankšluosčiu nulipo laiptais žemyn. Atkakliai mirkčiojo raudona 
atsakiklio lemputė. Juostelės prisukta nedaug; turbūt skambutis, kurį 
jis girdėjo prieš užmigdamas, ir buvo paskutinis. 

Pypt! “Sveiki, Semai.'? Semas paspaudė antakius, nusirišo rankš- 
luostį nuo galvos. Moters balsas, lyg 1r pažįstamas. Bet kieno? “Gir- 
dėjau, kad jūsų kalba turėjo didžiulį pasisekimą. Labai džiaugiuosi? 

Tai Lortz, toptelėjo mintis. 

Iš kur ji žino mano telefono numerį? Bet juk tam ir yra telefonų 
knygos... o, be to, argi neužrašė jo savo skaitytojo kortelėje? Taip, Ži- 
noma. Jis nesuprato, kodėl jam per nugarą perbėgo šiurpulys. 

“Pasirūpinkite, kad paimtos knygos būtų grąžintos iki balandžio 
šeštosios, - tęsė balsas ir paskui klastingai pridūrė: - Nepamirškite 
Bibliotekos Policininko“. 

Aparatas trakštelėjo. Baigėsi įrašas. Užsidegė lemputė VISOS ŽI- 
NUTĖS IŠKLAUSYTOS. 

- Na, argi tu ne klastūnė, moteriške? - pasakė Semas tuštiems na- 
mams ir nupėdino į virtuvę pasiieškoti ko nors pusryčiams. 

Kai, praėjus savaitei po audringo Semo debiuto, penktadienio ry- 
tą, lygiai dešimtą valandą, kontoroje pasirodė Naomė, Semas įteikė 
jai ilgą baltą voką su jos pavarde. 

- Kas čia? - įtariai paklausė Naomė, vilkdamasi apsiaustą. Lauke 
pylė kaip iš kibiro - nesiliaujantis ankstyvo pavasario lietus. 

- Atplėšk ir pamatysi. 

Ji taip ir padarė. 

Voke buvo padėkos atvirukas ir... banknotas su Endriaus Džekso- 
no atvaizdu. 

- Dvidešimt dolerių! - ji dar įtariau pažvelgė į jį. - Už ką? 

- Už tai, kad išgelbėjai man kailį, pasiūliusi nueiti į biblioteką, - 
paaiškino Semas. - Kalba išėjo labai vykusi, Naome. Manau, nesuk- 
lysiu pasakęs, kad buvau to vakaro puošmena. Būčiau įdėjęs ir pen- 
kiasdešimt dolerių, jeigu Žinočiau, kad sutiksi juos paimti. 

Dabar ji suprato, ir buvo akivaizdu, kad jai malonu, bet vis tiek 
pamėgino grąžinti tuos pinigus. 

- Nuoširdžiai džiaugiuosi galėdama padėti, Semai, bet negaliu 
paimti... 

- Gali, - paprieštaravo jis, - ir turi juos paimti. Argi atsisakytum 
komisinių, jei dirbtum, tarkim, prekybos agente? 

- Deja, aš - ne prekeivė. Niekuomet nesugebėčiau parduoti net 
mažiausio niekniekio. Kai mokiausi mokykloje, mama man turėdavo 
nupirkti net ir paprasčiausią bandelę. 

- Naome, mano miela. Nebūk tokia nervinga. Atrodai kaip sugau- 
ta. Neketinu tavęs kaip nors papirkti. Mudu visa tai jau išgyvenome 
- prieš dvejus metus. 

- Taip, tai jau praeity, - sutiko Naomė, bet ji vis dar nervinosi ir 
dėl viso pikto apsidairė, ar kelias iki durų laisvas, jeigu kartais tektų 
sprukti. 

- Ar supranti, kad nuo tos prakeiktos kalbos praėjo jau savaitė, 1r 
per tą laiką aš pardaviau du namus ir sudariau draudimo sutartis dvie- 
jų šimtų tūkstančių dolerių vertės turtui? Tiesa, mano pelnas iš to ne 
kažin koks, bet vis dėlto jau galėčiau įpirkti ir visai naują automobi- 
lį. Jeigu nepaimsi šitos dvidešimtinės, jausiuos1 kaip nedėkinga mėš- 
lo krūva. 

- Semai, prašau! - pasipiktinusi sušuko ji. Naomė buvo baptistė. 
Drauge su mama ji nuolat vaikščiojo į nedidelę bažnytėlę Proverbi- 
joje, kuri buvo tokia pat aptriušusi kaip ir jų namas. Jis Žinojo, nes 
kartą ir pats ten lankėsi. Bet jis džiaugėsi matydamas, kad ji jaučiasi 
pamaloninta ir... jau nėra tokia susikausčiusi. 

1988-ųjų vasarą Semas du kartus buvo paskyręs Naomei pasima- 
tymą. Bet per antrąjį susitikimą jis aiškiai prašovė pro šalį. Tai jokiu 
būdu nereiškia, kad jis pasielgė kaip nors nepadoriai, bet tai vis dėl- 
to buvo nesėkmė. Nesuprask, kad tu man nepatinki, paaiškino tada ji; 
ji tiesiog nusprendusi, kad jiedviem “nepakeliui"'. Tada Semas ban- 
dė išklausti, kodėl gi ne. Naomė tik papurtė galvą. Kai kurie dalykai 
yra sunkiai paaiškinami, Semai, bet dėl to jie netampa mažiau teisin- 
gi. Nieko gera iš to neišeis. Patikėk manim, tikrai neišeis. Ir tai buvo 
viskas, ką jam pavyko iš jos išpešti. 

- Atsiprašau už keiksmažodį, Naome, - susigriebė jis. Stengėsi 
kalbėti kuo nuolankesniu balsu, nors labai abejojo, kad Naomė išties 
tokia dievobaiminga, kokia stengėsi pasirodyti. - Norėjau pasakyti, 
kad jeigu nepaimsi šitos dvidešimtinės, jausiuosi kaip apgailėtinas 
neišmanėlis. 

Naomė įsikišo banknotą piniginėn. Ji aiškiai stengėsi nutaisyti 
kilnią veido išraišką. Jai beveik pavyko... Bet lūpų kampučiai virp- 
telėjo nuo slepiamos šypsenos. 

- Taigi. Patenkintas? 

- Būčiau labiau patenkintas davęs penkiasdešimtinę, - atsakė jis. 
- Ar būtum paėmus penkiasdešimt dolerių, Oumz? | 

- Ne, - atkirto ji. - Ir prašau nevadinti manęs Oumz. Juk žinai, kad 
man tai nepatinka. 

- Atleisk. 

- Atsiprašymas priimtas. Kodėl gi mums dabar nesiėmus darbo? 

- Gerai, - pritarė jai Semas. 

- Jau ne vienas Žmogus man minėjo, kad tavo kalba buvo puiki. 
Kreigas Džonsas tiesiog susižavėjęs. Ar tikrai manai, kad būtent dėl 
to šią savaitę taip sekėsi verslas? 

- O ar lokys... - buvo bepradedąs Semas, bet apsigalvojo. - Taip, 
aš taip manau. Matai, prekybos apimčių grafikas gerokai šoktelėjo 
aukštyn šią savaitę. Žinoma, nepuoselėju vilčių, kad dabar jau visą 
laiką laikysis tame smaigalyje, bet vis dėlto tikiuosi, kad nebenukris 
labai žemai. Jeigu Žmonėms patinka mano požiūris į verslą, - o prač- 
jęs penktadienis parodė, kad patinka, - turėtume pradėti dirbti pelnin- 
giau. 

Semas atsilošė susidėjęs rankas už galvos ir įsmeigė mąslų žvilgs- 
nį į lubas. 

- Kai Kreigas paskambino ir užkrovė man ant pečių tą naštą, bu- 
vau pasiruošęs jį nušauti. Aš nejuokauju, Naome. 

- Tikiu, - atsakė ji. - Juk mačiau, kaip tu tuomet atrodei - tarsi bū- 
tum ką negera suvalgęs. 

- Tikrai? - nusijuokė jis. - Aha. Juokinga, kaip viskas kartais su- 
siklosto - netikėtai ima ir nusišypso laimė. Turbūt vis dėlto Dievas 
yra, nes kas, jei ne jis, pasirūpina sutepti girgždančio gyvenimo ve- 
žimo ratus, ir šis staiga pradeda riedėti kur kas sklandžiau nei iki tol. 

Jis tikėjosi priekaištų (ir tai būtų ne pirmas kartas) už be reikalo 
paminėtą Dievo vardą, bet šiandien ji praleido tai pro ausis. Užuot 
supykusi, ji pasakė: 

- Tu net nežinai, kaip tau pasisekė, kad gavai tas knygas. Biblio- 
teka penktadieniais iki penktos valandos po pietų paprastai uždaryta. 
Tada nepasakiau, nes kažkaip išėjo iš galvos. 

- O! 

- Turbūt ponas Praisas turėjo daugiau darbo nei paprastai, todėl 
tau ir pavyko jį rasti. 

- Praisas? - nustebo Semas. - Turbūt turėjai galvoje poną Pekha- 
mą? Uolyjį laikraščių skaitytoją? 

Naomė papurtė galvą: 

- Vienintelis šiose apylinkėse man žinomas Pekhamas buvo sena- 
sis Edis Pekhamas, bet jau daugybė metų, kai jis miręs. Aš turėjau 
galvoje poną Praisą. Bibliotekininką, - ji pažvelgė į Semą taip, tarsi 
jis būtų didžiausias bukaprotis visame pasaulyje... na, bent jau Junk- 
tono mieste, Ajovoje. - Ar jis aukštas? Liesas? Maždaug penkiasde- 
šimties? 

- Ne-e, - atsakė Semas. - Ten buvo moteris, pavarde Lortz. Žema, 
apkūni ir tokio amžiaus, kurio sulaukusios moterys ima galvoti, kad 
nėra gražesnės drabužių medžiagos už skaisčiai žalios spalvos polis- 
tirolį. 

Naomės veido išraiška keitėsi nenusakomu greičiu - nustebimas 
virto įtarumo šešėliu; įtarumą pakeitė šypsena, kuri vis platėjo ir pla- 
tėjo. Taip paprastai elgiasi žmogus, kai kažkas pastalėje jam kutena 
koją, 0 jis negali išsiduoti. Turėdamas daugiau laiko, Semas būtinai 
būtų pasiteiravęs, kas jai yra, bet per visą sandėrių turtingą savaitę 
susikaupė tokia iki galo nesutvarkytų popierių krūva! Jo mintys jau 
buvo nuklydusios prie tų dokumentų. 

- O! - krizeno Naomė. - Panelė Lortz, ar ne? Turėjo būti labai juo- 
kinga! 

- Taip, ji keistoka, - tarstelėjo Semas. 

- Norėtum, - pasakė Naomė. - Tiesą sakant, ji absoliučiai... 

Jeigu ji būtų užbaigusi tą sakinį, tikriausiai būtų gerokai išgąsdi- 
nusi Semą Pyblesą, bet laimingas atsitiktinumas - kaip jis pats ką tik 
sakė - vaidina nesuvokiamai svarbų vaidmenį Žmogaus gyvenime. 

Suskambo telefonas. 

Skambino Bertas Aiversonas, nedidelės Junktono juridinės kom- 
panijos vadovas. Jis norėjo aptarti tikrai didelį draudimo sandėrį - 
naują medicinos centrą, dar tik planuojamą, bet įsivaizduoji, koks jis 
bus didelis, Semai - ir kai Semas vėl grįžo prie Naomės, mintys apie 
panelę Lortz buvo visiškai išgaravusios jam iš galvos. Taip, jis nujau- 
tė, koks didelis tai būtų sandėris; jo dėka jis pagaliau galėtų sėstis 
prie “Mersedeso Benco" vairo. Bet jis jau pavargo galvoti, kad už šią 
milžinišką sėkmę turėtų būti dėkingas tai kvailai kalbai. 

Naomė tikrai jautėsi kaip kutenama; ji puikiai žinojo, kas ta Ar- 
delija Lortz, ir galvojo, kad Semas taip pat turėtų žinoti. Juk, šiaip ar 
taip, ta moteris buvo garsiausiai per pastaruosius dvidešimt metų 
Junktone nuskambėjusio įvykio dalyvė... galbūt net ne per dvidešimt 
metų, 0 nuo pat Antrojo pasaulinio karo, kai nuo Ramiojo vandeny- 
no namo grįžęs išprotėjęs Moginų sūnus išžudė visą savo šeimą, ta- 
da įrėmė tarnybinio pistoleto vamzdį sau į dešinę ausį ir nuspaudė 
gaiduką. Naomė tuomet dar nebuvo gimusi; bet jai net į galvą neatė- 
j0, kad tuo metu, kai Ardelijos istorija sukėlė sąmyšį visame mieste- 
lyje, Semas dar negyveno Junktone. 

Kad ir kaip ten būtų, ji išmetė visa tai iš galvos ir tuo metu, kai 
Semas padėjo ragelį, jau svarstė, ką gamins vakarienei. Tada jis ėmė 
diktuoti laiškus - lygiai iki dvyliktos, o paskui paklausė Naomės, ar 
ji nenorėtų drauge su juo nueiti iki Makeno priešpiečių. Naomė atsi- 
sakė paaiškinusi, kad turi skubėti pas negaluojančią motiną. Apie Ar- 
deliją Lortz daugiau nebuvo pasakyta nė žodžio. 

Tą dieną. | 


KETVIRTAS SKYRIUS 
DINGUSIOS KNYGOS 


Pusryčiais šiokią savaitės dieną Semas visai nesirūpino - pasiten- 
kindavo stikline apelsinų sulčių ir avižiniu sausainiu, - bet šeštadie- 
niais (bent jau tais šeštadieniais, kai jo nekamuodavo pagirios po 
Rotari klubo vakarėlių) jis atsikeldavo vėliau nei įprasta, neskubėda- 
mas nueidavo iki Makeno, užsisakydavo steiką su kiaušiniu ir sėdė- 
davo tol, kol neperskaitydavo viso laikraščio. Seštadieniais jis skai- 
tydavo, o ne šokinėdavo akimis tarp reklamų. 

Ta pati rutina jo laukė ir kitą rytą, balandžio septintąją. Vakarykš- 
tis lietus jau buvo praėjęs, ir dabar dangus buvo blyškiai melsvas - 
toks tikras ankstyvo pavasario dangus. Po pusryčių Semas pasirinko 
ilgesnį kelią namo, vis stabtelėdamas apžiūrėti gėlynų, kur lapelius 
jau leido tulpės ir krokai. Į namus grįžo dešimt minučių po dešimtos. 

Telefono atsakiklyje degė signalas, kad gauta Žinučių. Jis paspau- 
dė mygtuką, išsitraukė cigaretę ir brūkštelėjo degtuką. “Sveiki, Se- 
mai, - iš juostelės pasigirdo minkštas, su niekuo nesupainiojamas Ar- 
delijos Lortz balsas. Jis užsimiršęs laikė degant degtuką tol, kol ėmė 
svilti pirštai. - Esu labai jumis nusivylusi. Praleidote knygų grąžini- 
mo terminą“. 

- O, rupūže! - šūktelėjo Semas. 

Kažkokia įkyri mintis jam iš tikrųjų nedavė ramybės visą savaitę; 
toks jausmas, kai nori kažką sakyti, tas Žodis jau čia pat, jau ant lie- 
žuvio galo, o neateina į galvą, nors tu ką! Knygos. Prakeiktos kny- 
gos. Ta moteris neabejotinai laiko jį trivialiu žmogumi, kurio nuomo- 
nė, kokius plakatus dera kabinti Vaikų skyriuje, o kokių šiukštu ne- 
galima, neverta nė sudilusio skatiko. Dabar jį domino tik viena - ar 
ji išsiplūdo į atsakiklį, ar savo priekaištus pasitaupė tam laikui, kai 
susitiks su juo akis į akį. 

Jis užpūtė degtuką ir numetė į peleninę šalia telefono. 

“Maniau, kad suprantamai paaiškinau, - tęsė minkštas ir labai jau 
pasitikintis balsas, - jog “Oratoriaus patarėjas" ir “Amerikiečių mėgs- 
tamiausi eilėraščiai" yra iš Specialiojo skyriaus ir negali būti laikomi 
ilgiau kaip vieną savaitę. Buvau geresnės nuomonės apie jus, Semai. 
Patikėkite". 

Semas, dideliam savo pykčiui, atsitokėjo, kad kaip prasikaltęs 
vaikas stovi savo paties namuose, visas išpiltas raudonio. Tarp lūpų 
kyšojo taip ir neuždegta cigaretė. Mintyse pasijuto dar kartą nublokš- 
tas į tuos laikus, kai jis, ketvirtokas, stypso kampe su smaila popieri- 
ne kepure, kokią jų laikais uždėdavo nubaustam mokiniui ant galvos. 

Kalbėdama taip, tarsi darytų malonę, Ardelija tęsė: “Vis dėlto 
nusprendžiau jums, tikrai įtemptai dirbusiam šią savaitę, duoti laiko 
iki pirmadienio popietės. Prašau pasistengti, kad būtų išvengta bet 
kokių nemalonumų"'. Čia buvo pauzė. “Nepamirškite Bibliotekos 
Policininko, Semai". 

- Taip ir senstame, Ardelija, vaikeli, - sumurmėjo Semas, bet ne- 
žinia, kam jis taikė, nes po žodžių “Bibliotekos Policininkas? atsa- 
kiklis, švelniai trakštelėjęs, iškart išsijungė. 

Semas brūkštelėjo kitą degtuką ir galų gale užsirūkė. Dar nespė- 
jus išpūsti pirmojo dūmo, jam į galvą šovė išganinga mintis. Tai bū- 
širdį. Drauge būtų galima greitosiomis sugalvoti kokį nors įtikina- 
mesnį pasiteisinimą. 

Juk jis atsilygino Naomei, tai niekas jam netrukdo taip pat pa- 
sielgti ir su Ardelija. Jis nuėjo į kabinetą, atsisėdo prie savo darbo 
stalo, prie kurio gimė ta garsioji kalba, ir išsitraukė aplanką su popie- 
rium. Visų lapų viršuje puikavosi antraštė SAMUELIO PYBELSO 
kontora. Greitosiomis sukūrė tokį tekstą: . 


Brangioji p. Lortz, 

Atsiprašau, kad vėluoju grąžinti jūsų knygas. Labai nuoširdžiai 
atsiprašau, nes tos knygos iš tikrųjų be galo pagelbėjo rengiant kal- 
bą. Prašom priimti šiuos pinigus kaip kompensaciją už vėluojančias 
knygas. O tuos, kurie liks, norėčiau skirti jums kaip dėkingumo 
ženklą. 

Nuoširdžiai Jūsų 
Semas Pybelsas 

Stalčiuje Žvejodamas sąvaržėlę, Semas dar kartą permetė akimis 
laiškelį. “...grąžinti jūsų knygas“ pakeitė į “...grąžinti bibliotekos 
knygas“, o visa kita nusprendė palikti taip, kaip yra. 

Jam pasirodė, kad Ardelija Lortz yra iš tų moterų, kurioms nesve- 
timas Liudviko XIV posakis “Valstybė - tai aš", nors šiuo atveju 
“valstybė? - tik vietinė biblioteka. 

Jis išsitraukė 1š piniginės dvidešimties dolerių banknotą ir sąvar- 
žėle prisegė jį prie laiškelio. Dar minutę pasvarstė, nevalingai belsda- 
mas pirštais į stalo kraštą. 

Ji palaikys tai kyšiu. Turbūt įsižeis ir supyks kaip devyni velniai. 

Gal ir taip, bet Semas nusprendė neimti į galvą. Juk aišku, kas 
slypi po rytiniu tos klastingos moteriškės skambučiu - o greičiausiai 
būta dviejų skambučių. Jis pernelyg skaudžiai įgėlė jai savo pastabo- 
mis apie plakatus Vaikų skyriuje, ir dabar ji atsilygino jam tuo pačiu 
- bandė atsilyginti. Bet tai ne ketvirta klasė, jis - ne sutrikęs, pasime- 
tęs vaikas (jau nebe, ačiū Dievui) ir neketino leistis įbauginamas. Tik 
jau ne įsakmaus paliepimo laikytis tylos bibliotekos vestibiulyje ir ne 
bibliotekininkės niurnėjimo tu-jau-ištisą-dieną-vėluoji-negeras-ber- 
niuk! 

- Užsiknisk! - šūktelėjo jis. - Jeigu nenori pasilaikyti sau tų pra- 
keiktų pinigų, pervesk juos į Bibliotekos Gynybos Fondą, ar dar vel- 
niai Žino kur! 

Jis numetė laiškelį su dvidešimties dolerių banknotu ant stalo. Vi- 
siškai nenorėjo jį asmeniškai jai įteikti. Ne, neduos jai progos išlieti 
savo tulžį! Jis supakuos abi knygas ir į vieną iš jų įdės laišką taip, 
kad kraštelis matytųsi. Paskui visą tą paketą nuneš ir paliks bibliote- 
kos fojė, grąžintoms knygoms skirtoje lentynoje. Sešerius metus iš- 
gyveno Junktone nepažinodamas Ardelijos Lortz; duos Dievas, ap- 
sieis be jos dar šešerius. 

Dabar teliko surasti tas knygas. 

Jų nebuvo ant jo darbo stalo, tai akivaizdu. Semas nuėjo į valgo- 
mąjį ir apžiūrėjo ten stovintį stalą. Čia jis paprastai krauna daiktus, 
kuriuos reikia grąžinti. Ant stalo gulėjo dvi vaizdo kasetės iš Bruso 
vaizdo kasečių nuomos punkto, vokas su užrašu Pasiuntinukui (jame 
- dvi draudimo sutartys)... bet nei “Oratoriaus patarėjo“, nei “Ame- 
rikiečių mėgstamiausių eilėraščių“ nematyti. 

- Nesąmonė, - garsiai pasakė Semas ir pasikasė pakaušį. - Kur, po 
velnių?.. 

Nuėjo į virtuvę. Ant virtuvės stalo, be laikraščio, nieko nebuvo; 
laikraštį jis parsinešė grįždamas po pusryčių. Susinervinęs švystelė- 
j0 laikraštį į kartoninę dėžę ir apžiūrėjo bufetą. Ten - tik dėžutė nuo 
šaldytų pusgaminių, kuriuos šildėsi vakar pietums. 

Jis lėtai užkopė laiptais, ketindamas apieškoti antrojo aukšto kam- 
barius, bet širdyje jau kirbėjo negera nuojauta. 


Iki trečios valandos po pietų ta negera nuojauta peraugo į labai 
blogą nuojautą. Semas Pyblesas aiškiai nervinosi. Du kartus išnaršęs 
visą namą nuo viršaus iki apačios (antrąkart netgi nusileido į rūsį), jis 
išsiruošė į kontorą, nors puikiausiai prisiminė, kad pirmadienio vaka- 
rą, grįždamas iš darbo, tikrai parsinešė abi knygas. Kontoroje, aišku, 
jų nerado. Ir štai dabar, saulėtą šeštadienio popietę, jis blaškosi po sa- 
vo namus nebeišmanydamas, kur dar galėtų ieškoti. 

Ausyse jam skambėjo klastingi bibliotekininkės žodžiai - nepa- 
mirškite Bibliotekos Policininko, Semai, kaip ji apsidžiaugtų sužino- 
jusi, kad privertė jį šitiek nervintis. Jeigu Bibliotekos Policija iš tik- 
rųjų egzistuotų, ji;su džiaugsmu atsiųstų čia vieną iš jų. Jau tuo tai 
Semas nė kiek neabejojo! Juo daugiau jis galvojo apie tai, juo labiau 
niršo. 

Jis grįžo atgal į kabinetą. Nuo stalo į jį priekaištingai žvelgė laiš-. 
kas Ardelijai Lortz ir prie jo prisegtas dvidešimties dolerių bank- 
notas. 

- Na, greičiau! - riktelėjo jis ir jau ketino dar kartą apversti visą 
namą aukštyn kojomis, bet staiga susigriebė. Juk tuo nieko nepakeis. 

Netikėtai jam pasigirdo jau seniai mirusios motinos balsas. Švel- 
nus ir kaip visada protingas. Kai ko nors nerandi, Samueli, betikslis 
blaškymasis neduoda jokios naudos. Verčiau atsisėsk ir ramiai pa- 
mąstyk. Kai galva dirba, kojoms lengviau. 

Geras patarimas, ypač kai tau dešimt; bet ir sumitusiam keturias- 
dešimtmečiui jis, pasirodo, ne pro šalį. Semas atsisėdo prie stalo, už- 
simerkė ir pabandė atkurti tų prakeiktų bibliotekos knygų kelią nuo 
tos akimirkos, kai panelė Lortz padavė jas jam tiesiai į rankas, iki... 
nežinia kada. 

Iš bibliotekos jis grįžo atgal į kontorą, pakeliui užsukęs į piceriją. 
Valgydamas picą su grybais ir pipirais, vartinėjo “Oratoriaus patarė- 
ją“, ieškodamas dviejų dalykų: savo kalbai tinkančių pajuokavimų ir 
kaip juos panaudoti. Jis prisiminė, kaip akylai saugojo knygą, kad 
ant jos neužtikštų nė menkiausias padažo lašelis - kaip ironiška, tu- 
rint galvoje, kad dabar jis iš viso jos neranda. 

Visą popietę jis praleido redaguodamas kalbą, ieškodamas, kur 
įterpti tinkančius pajuokavimus. Paskui perrašė visą pabaigą, kad ei- 
lėraštis geriau skambėtų. Penktadienio vakarą eidamas namo pasiėmė 
lapus su atspausdinta kalba, o knygas paliko. Dėl to nė trupučio nea- 
bejoja. Kreigas Džonsas užsuko jo paimti, ir jie drauge nuvažiavo į 
Rotari klubą. Paskui, vėlai vakare, Kreigas jį ir parvežė - tada Semas 
ir "pašventino" kilimėlį SVEIKI ATVYKĘ. 

Seštadienio rytą jį kankino nestiprios, bet vis tiek nemalonios pa- 
girios; visą likusį savaitgalį nė kojos iš namų nekėlė, skaitė, Žiūrėjo 
TV ir - et, vadinkime daiktus tikraisiais vardais - šildėsi savo šlovės 
spinduliuose. Apie ėjimą į kontorą negalėjo būti nė kalbos. Tuo jis 
nė trupučio neabejojo. 

Gerai, mąstė jis. Dabar sunkioji dalis. Susikaupk. Bet juk nerei- 
kia nė susikaupti. Ir taip viską puikiausia atsimena. 

Pirmadienį popiet, be penkiolikos penkios, jis jau buvo beišeinąs 
iš savo kontoros, kai suskambo telefonas. Tai buvo Stju Jangmenas; 
norėjo apdrausti savo namų valdą. Nuo tada ir prapliupo tos savaitės 
sėkmingų sandorių lietus. Kalbantis su Stju, jo akys užkliuvo už tų 
dviejų bibliotekos knygų, ramiai sau gulinčių ant stalo krašto. Kai jis 
išeidinėjo antrąkart, vienoje rankoje laikė portfelį, o kitoje - abi kny- 
gas. Tai jis labai aiškiai prisimena. 

Jis ketino dar tą patį vakarą nešti jas į biblioteką, bet netikėtai 
paskambino Frenkas Stefensas ir pakvietė papietauti su juo, jo žŽmo- 
na ir pas juos viešinčia dukterėčia iš Omahos (Semas jau seniai sup- 
rato, kad jei esi viengungis ir dar gyveni nedideliame miestelyje, net 
atsitiktiniai pažįstami neriasi iš kailio ieškodami tau poros). Jie nuė- 
101 “Bradžio žmoną". Grįžo vėlai, turint galvoje, kad buvo šiokiadie- 
nis, - apie vienuoliktą. Per tą laiką jis, aišku, pamiršo bibliotekos 
knygas. 

Po to visiškai pametė jas iš akių. Pamiršo, kad reikia jas grąžinti 
- netikėtai pasipylę sandėriai nepaliko jo galvoje vietos niekam ki- 
tam, - kol nepaskambino ta moteriškė, Lortz. 

Gerai - jos turbūt yra ten, kur aš jas ir palikau grįžęs pirmadie- 
nio pavakarę. 

Vieną akimirką jau buvo atgijusi viltis - galbūt jos tebėra automo- 
bilyje! Paskui, kai jau susiruošė eiti patikrinti, prisiminė, kaip tąja 
ranka, kurioje laikė knygas, paėmė dar ir portfelį, kad galėtų išsit- 
raukti namų raktus iš dešinės kelnių kišenės. Vadinasi, knygos tikrai 
ne automobilyje. 

Taigi, ką veikei įėjęs vidun? 

Jis regėjo save rakinantį virtuvės duris, žengiantį į vidų, dedantį 
portfelį ant kėdės, besisukantį su abiem knygomis rankoje... 

- O, ne! - sumurmėjo Semas. Bloga nuojauta sugrįžo šimteriopai 
padidėjusi. 

Prie nedidelės krosnelės virtuvėje stovėjo paprasta kartoninė dė- 
žė. Jos jau niekas nejudino gal porą metų. Dėžė buvo nedaili, tokias 
žmonės paprastai naudoja daiktams pervežti, kai kur nors kraustosi, 
bet jam ji neužkliuvo. Ten buvo patogu sumesti perskaitytus laikraš- 
čius; šios dienos laikraštis jau irgi buvo ten atsidūręs. O kartą per mė- 
nesį... 

- Purvinasis Deivas, - sudejavo Semas. 

Jis pakilo nuo stalo ir nuskubėjo į virtuvę. 

Dėžė su Džono Volkerio atvaizdu ant šono buvo beveik tuščia. 
Semas iškratė menką laikraščių pluoštelį, nors žinojo, kad nieko ne- 
ras. Jis elgėsi kaip žmogus, patekęs į tokią beviltišką padėtį, kai jau 
imi galvoti, kad vien tik tikėjimas begali priversti trokštamą daiktą 
atsirasti. Jis aptiko šeštadieninį “Gazette" - tą, kurį tik ką išmetė - ir 
penktadienio laikraštį. Aišku, jokių knygų - nei tarp jų, nei po jais. 
Apimtas juodų minčių Semas akimirką pastovėjo, paskui nuėjo prie 

telefono ir paskambino Merei Vaser, kuri kiekvieną ketvirtadienį 
tvarkydavo jo namus. 

- Alio? - atsiliepė truputį susirūpinęs balsas. 

- Ei, Mere, čia Semas Pyblesas. 

- Semas? - susirūpinimas dar padidėjo. Ar kas nors negerai? 

Taip! Pirmadienį po pietų mane pradės persekioti ta kalė iš vieti- 
nės bibliotekos. Greičiausiai jau dabar rūpinasi kryžiumi ir ilgomis 
vinimis! | | 

Bet, Žinoma, garsiai to pasakyti negalėjo. Tik jau ne Merei; ji bu- 
vo viena iš tų nelaimėlių, kuriems jau nuo pat gimimo likimas siun- 
čia blogus ženklus ir kurie gyvena tarsi nuolat panirę į pražūtingos 
nuojautos debesį. Merė Vaser visko bijojo. Ji įsivaizdavo, kad jei yra 
šaligatvis, ten gali nukristi ir plyta, tik lemtis taip sutvarko, kad ply- 
ta visuomet palaukia nelaimės ženklu pažymėtojo. Jeigu ne plyta, 
tuomet - girtas vairuotojas; jeigu ne girtas vairuotojas, tuomet - pot- 
vynio banga (Ajovoje? taip, Ajovoje); jeigu ne potvynio banga, tuo- 
met - meteoritas. Merė Vaser buvo viena iš tų sielvartautojų, kurių 
pirmoji mintis, pasigirdus telefono skambučiui, - kažkas atsitiko. 

- Nieko, - atsakė Semas. - Viskas gerai. Aš tik norėjau paklausti, 
ar matėte Deivą ketvirtadienį. 

Tas klausimas buvo grynas formalumas; juk popierių, šiaip ar 
taip, nebebuvo, o Purvinasis Deivas buvo vienintelis makulatūros 
rinkėjas visame Junktone. 

- Taip, - patvirtino Merė. Semo nuoširdūs įtikinėjimai, kad nieko 
bloga neatsitiko, rodos, jai sukėlė dar didesnį įtarumą. Dabar jos bal- 
se skambėjo beveik neslepiamas išgąstis. 

- Jis užėjo pasiimti popieriaus. Gal negerai, kad leidau? Bet juk jis 
tai daro metų metus, 1r aš pamaniau... 

- Ne, viskas gerai! - džiaugsmingai šūktelėjo Semas kaip koks pa- 
mišėlis. - Pamačiau, kad jų nėra ir nutariau pasitikslinti, ar... 

- Anksčiau jūs niekada nesitikslindavot, - netikėjo ji. - Ar jam vis- 
kas gerai? Ar Deivui nieko neatsitiko? 

- Ne, - atsakė Semas. - Tai yra, norėjau pasakyti, kad nežinau. Aš 
tik... - staiga jam į galvą šovė gera mintis. - Suprantate, kuponai! - 
riktelėjo jis kaip pasiutęs. - Ketvirtadienį pamiršau išsikirpti kupo- 
nus, todėl... 

- O! - nusiramino ji. - Galiu jums atiduoti savuosius, jei norite. 

- Ne, aš negaliu... 

- Kitą ketvirtadienį juos atnešiu, - nekreipdama dėmesio į jo 1šve- 
džiojimus, kalbėjo ji. - Turiu jų tūkstančius. 

Niekada neturėsiu progos jų panaudoti, bylojo jos balsas. Juk vis 
tiek kur nors tyko man skirta plyta arba sutręšęs medis, kuris vieną 
vėjuotą žiemos dieną nuvirs ir sutraiškys mane, arba kokiame Šiau- 
rės Dakotos motelyje, kuriame pasinaudojusi kuponu apsistočiau su 
nuolaida, man besimaudant į vonią įkris įjungtas plaukų džiovintu- 
vas. Vis tiek gyvenu ne savo gyvenimą, tai kam man reikalingi tie 
suknisti kuponai? 

- Gerai, - sutiko Semas. - Būtų puiku. Ačiū, Mere, jūs labai ma- 
loni. 

- O jūs tikras, kad šiaip jau viskas gerai? 

- Absoliučiai, - atsakė Semas neįprastai pakiliu tonu. Jam pačiam 
jo balsas panėšėjo į apdujusio karininko, įtikinėjančio saujelę gyvų 
likusių beginklių savo kareivių paskutinį kartą šturmuoti gerai gink- 
luotą priešų būrį. Drąsiau, vyručiai, galbūt jie dabar miega! 

- Tada gerai, - vis dar dvejodama ištarė Merė, 1r Semas pagaliau 
galėjo padėti ragelį. 

Jis kaip maišas sudribo ant virtuvės taburetės ir nuoskaudos kupi- 
ną žvilgsnį įsmeigė į pustuštę dėžę su Džono Volkerio atvaizdu. Pur- 
vinasis Deivas pasiėmė senus laikraščius, beje, kaip ir kiekvieną pir- 
mąjį mėnesio ketvirtadienį, bet šįkart, pats to nežinodamas, gavo ma- 
žytę premiją: “Oratoriaus patarėją“ ir “Amerikiečių mėgstamiausius 
eilėraščius". Ir Semas jau numanė, kuo tos knygos pavirto. 

Koše. Perdirbto popieriaus mase. 

Purvinasis Deivas buvo vienas iš Junktono miestelio alkoholikų. 
Nesugebėdamas rasti pastovaus darbo, duoną pelnėsi iš to, ką kiti 1š- 
mesdavo. Buvo gerai ir jam, ir aplinkiniams. Jis rinko butelius ir ma- 
kulatūrą, galima sakyti, sekė dvylikamečio Keito Džordano pėdomis. 
Skirtumas tik tas, kad Keitas kasdien į Junktono gyventojų namus at- 
nešdavo naują “Gazette? numerį, o Purvinasis Deivas Dankanas kar- 
tą per mėnesį juos išnešdavo. Semas daugybę kartų matė jį parduo- 
tuvės vežimėliu, pilnu žalių plastikinių šiukšlių maišų, per visą mies+ 
tą dardantį į antrinių žaliavų perdirbimo centrą, esantį tarp senojo ge- 
ležinkelio depo ir benamių prieglaudos, kur Purvinasis Deivas ir dar 
koks tuzinas valkatų glausdavosi nakčiai. 

Semas kurį laiką taip ir sėdėjo, nervingai barbendamas pirštais į 
virtuvės stalą, paskui staiga pašoko, užsimetė striukę ir nuskubėjo į 
automobilį. 

PENKTAS SKYRIUS 
KAMPO GATVĖ (I) 


Pagaminęs lentelę su gatvės pavadinimu neabejotinai turėjo ne tik 
kuo geriausių ketinimų, bet ir rašybos problemų* „Lentelė, pritvirtin- 
ta ant prie pat geležinkelio bėgių stovinčio namo sienos, skelbė: 

KAMPO GATVĖ 

Tačiau Geležinkelio aveniu buvo tiesi kaip styga - kaip ir daugu- 
ma Ajovos gatvių ir kelių. Semas pamanė, kad ji greičiausiai turėtų 
vadintis Angelų gatve. Taip, bet kas iš to? Na, kadangi net ir kelias į 
pragarą gerais norais grįstas, žmonės, pakabinę bent tokią lentelę, nu- 
sipelno šiokios tokios pagarbos. 

Kampo gatvėje stūksojo didžiulis pastatas, kuriame, Semo many- 
mu, anais gerais laikais, kai Junktono miestas iš tiesų buvo geležin- 
kelio mazgo stotis, turbūt buvo įsikūrusios įvairios geležinkelio kom- 
panijos kontoros. Dabar teliko dveji veikiantys bėgiai, ir abeji vedė 
rytų - vakarų kryptimi. Likusieji buvo aptriušę ir apaugę piktžolėmis. 
Daugelyje vietų net pabėgių nebesimatė, greičiausiai juos dūmais pa- 
leido tie patys Kampo gatvės benamiai. 

Kai Semas čia atvažiavo, laikrodis rodė be penkiolikos penkias. 
Besileidžiančios saulės nušviesta dykvietė, kurių niekuomet netrūks- 
ta miesto pakraščiuose, atrodė niūriai. Pasigirdo traukinio dundėji- 
mas. Semas pažvelgė ton pusėn. Traukinys buvo toks ilgas, kad ne- 
simatė nei pradžios, nei pabaigos. Pakilo vėjas. Išlipęs iš mašinos jis 
išgirdo, kaip seniokiškai girgžda aplūžusi iškaba JUNKTONO 
MIESTAS. Ji suposi vėjyje virš tuštutėlės, dabar jau apleistos, plat- 
formos, kur kadaise šurmuliuojanti minia išlydėdavo ir pasiukdavo 
vykstančius į Seint Luisą ir Čikagą. Pro čia pravažiuodavo netgi 
“Linksmybių šalies ekspresas“, kuris, lėkdamas į Vakarus, į legendi- 
nį Las Vegasą ir Los Andželą, Ajovoje stabtelėdavo tik vienintelėje 
vietoje - Junktone. 

Benamių prieglaudos kažkada būta baltos; dabar dažai buvo nu- 
silaupę, ir liko tik pilkas mūras. Ant langų kabėjo švarios, bet nus- 
kalbtos ir nutįsusios užuolaidos. Kieme - pelenų krūva, pro kurią 


* Žodžių žaismas: anglų k. Angle - “kampas", angel - “angelas". (Vert. past.) 

nedrąsiai bandė kaltis piktžolės. Semas pagalvojo, kad kokį birželį ta 
krūva kaip reikiant žaliuos, bet kol kas tesimatė vien gležni daigeliai. 
Prie aplūžusių verandos laiptų voliojosi palaikė statinė. Ant vienos 
verandos sienos buvo prikalta lentelė Kampo gatvė, o ant kitos - toks 
užrašas: 

VARTOTI ALKOHOLĮ PRIEGLAUDOJE DRAUDŽIAMAI! 

JEIGU SU SAVIMI TURITE BUTELĮ, PRIEŠ ĮEIDAMI VI- 
DUN PRIVALOTE PALIKTI JĮ ČIA! 

Semui pasisekė. Nors buvo šeštadienio vakaras ir viso Junktono 
“girdyklos" kuo plačiausiai atlapotomis durimis laukė savo aukų, 
Purvinasis Deivas buvo čia ir, be to, blaivus. Jis su dviem savo sėb- 
rais sėdėjo verandoje. Jie kažką darė palinkę ties dideliu stačiakam- 
piu balto kartono lakštu. Ant verandos grindų sėdinti žmogysta kaire 
ranka vis bandė pagauti dešinę plaštaką, matyt, norėdamas šitaip sut- 
ramdyti visą kūną krečiantį drebulį. Kitas iš tos trijulės, palinkusios 
ties kartonu, buvo iškišęs liežuvį ir atrodė kaip vaikas, uoliai piešian- 
tis medį ir besitikintis sulaukti susižavėjusios mamytės pagyrimo. 
Padoriausiai iš jų atrodė Purvinasis Deivas, kuris sėdėjo apsilaupiu- 
sioje supamojoje kėdėje, bet vis tiek visi trys buvo panašūs į persik- 
reipusius, susisukusius luošius. 

- Sveikas, Deivai, - dar nespėjęs užlipti pasisveikino Semas. 

Deivas dirstelėjo jo pusėn, prisimerkė ir tik po to pabandė išs- 
pausti kažką panašaus į šypseną. Pasimatė visi penki jo dantys. 

- Ponas Pyblesas? 

- Taip, - patvirtino jis. - Kaip einasi, Deivai? 

- O, labai gerai. Manau, kad labai gerai, - pasakė jis ir atsisuko į 
savo sėbrus. - Ei vaikinai! Pasisveikinkite su ponu Pyblesu! Jis teisi- 
ninkas! 

Žmogėnas su nukarusiu liežuviu užmetė akį į jį, linktelėjo ir vėl 
grįžo prie savo darbo. Dabar buvo išlindęs ne tik jo liežuvis, bet dar 
ir snarglys iš nosies. 

- Iš tikrųjų, - pataisė Semas, - tai aš užsiimu nekilnojamuoju tur- 
tu, Deivai. Nekilnojamasis turtas ir draud... 

- Ar atsinešei man saldainį su romu? - netikėtai paklausė tas, kurį 
krėtė drebulys. Jis net nesivargino pakelti galvos, tik dar labiau susi- 
kaupęs bandė sugriebti savo ranką. Iš tos vietos, kur dabar stovėjo, 
Semas pamatė, kad jie visi piešė plakatus. Drebančiojo plakatas bu- 
vo išmargintas riebiais oranžiniais kringeliais, kurie, iš visko spren- 
džiant, turėjo būti raidės. 

- Prašau? - nustebo Semas. 

- Tai Lukas, - tyliai paaiškino Deivas. - Dabar jam ne pačios ge-- 
riausios dienos, pone Pyblesai. 

- Ar atnešei man saldainį su romu, ar atnešei man saldainį, ar at- 
nešei bent kokį sumautą saldainį su romu? - nepakeldamas galvos 
bambėjo Lukas. 

- O, atleiskite... - buvo bepradedąs Semas. 

- Jis ne tam, kad nešiotų tau saldainius! - subliuvo Purvinasis Dei- 
vas. - Užčiaupk srėbtuvę ir dirbk savo darbą, Lukai! Sara nori, kad 
iki šeštos plakatai būtų baigti! Ji pati ateis jų pasiimti! 

- Aš vis tiek iš kur nors gausiu sumautą saldainį su romu, - skaus- 
mingu balsu stenėjo Lukas. - Jeigu negausiu, suėsiu žiurknuodžių. 

- Nekreipkite dėmesio, pone Pyblesai, - pasakė Deivas. - Kas at- 
sitiko? 

- Na, tik norėjau paklausti, ar tarp tų laikraščių, kuriuos paėmei 
paskutinį ketvirtadienį, nepastebėjai poros knygų. Kažkur jas nuki- 
šau ir nerandu, tai pamaniau - pasitikslinsiu. Jos iš bibliotekos. 

- Gal gali duoti ketvirtuką? - nei iš šio, nei iš to paklausė žmogus 
su nukarusiu liežuviu. - Kiek liko? Kiek nutvėrė, tiek ir liko! | 

Semas jau buvo bekišąs ranką į kišenę, bet Purvinasis Deivas ją 
sulaikė. 

- Tik neduokite jam pinigų, pone Pyblesai, - atsiprašančiu balsu 
tarė jis. - Tai Rudolfas. Jam jų nereikia. Jam reikia gerai išsimiegoti. 

- Apgailestauju, - sumurmėjo Semas, - matai - man neleidžia, Ru- 
dolfai. 

- Aha, ir tau, 1r kitiems, - atsiduso Rudolfas ir, grįždamas atgal 
prie savo plakato, sumurmėjo: - Kokia kaina? Penkiukė faina. 

- Nemačiau jokių knygų, - prabilo Purvinasis Deivas. - Labai at- 
siprašau. Aš tik paėmiau popierių... Kaip visada. Poniutė V. buvo ten 
ir ji gali patvirtinti. Nepadariau nieko bloga. 

Bet jo drėgnos ir liūdnos akys sakyte sakė, kad jis net negalvoja, 
jog Semas galėtų juo patikėti. Priešingai nei Merė, Purvinasis Deivas 
gyveno ne tokiame pasaulyje, kur bloga lemtis tyko tavęs ties kiek- 
vienu kampu; jis gyveno pasaulyje, kur bloga lemtis supa tave kiek- 
viename žingsnyje. Jo pasaulyje beveik nebuvo vietos orumui. 

- Aš tikiu tavimi, - Semas uždėjo ranką Deivui ant peties. 

- Tik išverčiau tuos popierius iš jūsų dėžės į vieną iš savo maišų. 
Kaip visuomet, - teisinosi Deivas. 

- Jeigu turėčiau net tūkstantį saldainių su romu, visus juos sury- 
čiau, - staiga įsiterpė Lukas. - Nugurkčiau juos visus kaip vieną! Čia 
tai bent ėdalas! Čia tai bent ėdalas! Čia tai bent suknistas ėdalas! 

- Aš tikiu, - nekreipdamas dėmesio į tos Žmogystos paistalus, pa- 
kartojo Semas ir dar kartą paplojo per neįtikėtinai kaulėtą Deivo pe- 
tį. Jis atitoko begalvojąs (atleisk, Viešpatie), ar neturi Deivas utėlių. 
Sią šventvagišką mintį sekė kita: jam pasidarė įdomu, ar bent vienas 
iš Rotari klubo narių, tų tvirtų ir žvalių vyrukų, su kuriais prieš sa- 
vaitę jis atšventė savo sėkmę, išdrįstų tokiu vėlyvu metu kelti koją į 
šią miesto dalį. Jis abejojo, kad jie apskritai yra girdėję apie tokią 
Kampo gatvę. Ir kažin, ar Spenseris Maiklas Frėjus, rašydamas, kad 
vien prisilietimas šiam pasauly tikras, turėjo galvoje tokius kaip Lu- 
kas ir Rudolfas, ir Purvinasis Deivas. Staiga Semą užplūdo gėda pri- 
siminus savo neišmanėlišką kalbą, persunktą liaupsėmis menkaver- 
čiams miestelio gyvenimo malonumams. 

- Tai gerai, - pasakė Deivas. - Vadinasi, kitą mėnesį vėl galėsiu 
ateiti. | 

- Žinoma. Tai nunešei tuos popierius į antrinių žaliavų perdirbi- 
mo centrą, ar ne? 

- Aha, - Deivo pirštas su pageltusiu apkramtytu nagu rodė į tą pu- 
sę, kur buvo centras. - Va, ten. Bet dabar uždaryta. 

Semas linktelėjo. 

- O ką jūs čia darote? - paklausė jis. 

- Ai, užmušinėjame laiką ir tiek, - numykė Deivas ir atsuko pla- 
katą, kad Semui geriau matytųsi. 

Jame buvo pavaizduota besišypsanti moteris, laikanti lėkštę su 
keptu viščiuku. Pirmo įspūdžio pagautas Semas pagalvojo: piešinys 
puikus, tikrai puikus. Kad ir koks Purvinasis Deivas būtų, prasigėręs 
ar ne, jis turi gerą ranką. Po piešiniu dailiomis raidėmis buvo išve- 
džiota: 

LABDARINGI PIETŪS SU VIŠČIUKU METODISTŲ BAŽ- 
NYČIOJE, SKIRTI ANGELŲ GATVĖS BENAMIŲ PRIEGLAU- 
DAI PAREMTI, SEKMADIENĮ, BALANDŽIO 15-ĄJĄ NUO 
6:00 IKI 8:00 VAKARO 
ATEIK VIENAS, ATEIKITE VISI 

- Tai prieš AA susirinkimą, - paaiškino Deivas, - bet plakate ne- 
galima užsiminti apie AA, nes tai lyg 1r turėtų būti paslaptis. 

- Žinau, - pasakė Semas, o patylėjęs paklausė: - Ar tu vaikštai į 
AA? Žinoma, gali neatsakyti, jei nenori. Iš tikrųjų tai ne mano reika- 
las. 

- Vaikštau, - atsakė Deivas, - bet man labai sunku, pone Pyblesai. 
Baltoji karštinė mane buvo ištikusi daugiau kartų, nei suvaryta kul- 
kų į Karterio pilvą. Ištveriu mėnesį, kai kada du, o vieną kartą blai- 
vus išbuvau beveik metus. Bet man labai sunku, - jis papurtė galvą. 

- Sako, kad kai kuriems ta programa netinka. Turbūt esu vienas iš jų. 
Bet aš stengiuosi. 

Semo akys vėl nukrypo į moterį, laikančią lėkštę su viščiuku. 
Piešinys per daug detalizuotas, kad galėtum pavadinti jį karikatūra ar 
eskizu, bet tai ir ne paveikslas. Akivaizdu, kad dirbta paskubomis, 
bet Purvinajam Dėivui pavyko pagauti jos akių gerumą ir šiltą tarsi 
paskutinis nusileidžiančios saulės spindulys šypseną. O keisčiausia - 
moteris Semui pasirodė pažįstama. 

- Ar tai tikras asmuo? - paklausė jis Deivo. 

Deivas plačiai išsišiepė ir linktelėjo: 

- Tai Sara. Puiki mergina, pone Pyblesai. Jei ne ji, šita vieta jau 
prieš penkerius metus būtų buvusi uždaryta. Ji suranda žmonių, ku- 
rie paaukoja šiek tiek pinigų, kai jau atrodo, kad neišgalėsime susi- 
mokėti mokesčių, ar kai laukiame pastatų inspekcijos ir turime šį bei 
tą paremontuoti, kad jiems įtiktume. Žmones, kurie aukoja pinigus, 
ji vadina angelais, bet juk ji pati yra angelas. Todėl Saros garbei šią 
vietą taip ir pavadinome. Gamindamas lentelę, Tomas Sv. Džonas 
padarė klaidą, bet jis tikrai stengėsi. 

Purvinasis Deivas nutilo ir įsmeigė akis į plakatą. Paskui nepakel- 
damas galvos pridūrė: 

- Tomo nebėra. Mirė šią žiemą. Kepenys neatlaikė. 

- O, - ištarė Semas, paskui kaltai sumurmėjo: - Man labai gaila. 

- Nereikia. Jam dabar turbūt daug geriau. 

- Saldainiukas, - šūktelėjo Lukas, keldamasis iš savo vietos. - Sal- 
dainiukas! Na, pažiūrėk, argi tai ne suknistas saldainiukas! 

Ir jis padėjo savo lapą ant Deivo plakato. Po oranžiniais kringe- 
liais buvo nupiešta moteris - siaubūnė, kurios kojos baigėsi ryklio pe- 
lekais, turėjusiais, Semo galva, reikšti batus. Viena ranka jungėsi su 
beforme Iėkšte, kurioje buvo prikrauta kažko panašaus į mėlynas gy- 
vates. Prie kitos rankos kabėjo rudas cilindro formos daiktas. 

Deivas paėmė plakatą iš Luko rankų, atidžiai jį apžiūrėjo ir pasakė: 

- Labai gerai, Lukai. | 

Lukas džiugiai išsiviepė. Jis bakstelėjo į plakate nupieštą rudą 
daiktą: . 

- Ziūrėk, Deivai! Ji turi saldainį su romu! Cia jos suknistas saldai- 
nis su romu! 

- Tikrai. Gerai padirbėta. Dabar gali eiti vidun ir įsijungti televi- 
zorių. Kaip tik rodo “Žvaigždžių kelius“. O tau, Dolfai, kaip išėjo? 

- Kai išgeriu, gražiau nupiešiu, - nepatenkintas pasakė Rudolfas, 
duodamas Devui savo plakatą. Jame buvo pavaizduota didžiulė viš- 
tos kulšis, o aplink tą kulšį iškėlę galvas būriavosi vyrai ir moterys. 

- Tai toks fantastinis požiūris, - atsisukęs į Semą paaiškino Rudol- 
fas. Jo tonas buvo šiurkštokas. 

- Man patinka, - užtikrino jį Semas. Plakatas jam iš tiesų patiko. 
Rudolfo piešinys jam priminė “New Yorker“ karikatūras, kurių Se- 
mas dažniausiai nesuprasdavo. Jos buvo per daug siurrealistinės. 

- Gerai, - Rudolfas žvelgė į jį tiriančiu žvilgsniu. - Ar tikrai netu- 
ri man kokio ketvirtuko? 

- Ne, - nukirto Semas. 

Rudolfas palingavo galvą. 

- Viena vertus, tai gerai, - pasakė jis. - Bet, antra vertus, viskas 
taip suknistai sumauta. 

Jis nusekė paskui Luką į vidų ir netrukus iš ten atsklido pažįsta- 
ma “Žvaigždžių kelių" melodija. Kampo gatvės girtuokliams ir val- 
katoms Viljamas Šatneris aiškino, kad jų misija - drąsiai žengti ten, 
kur dar joks Žmogus nebuvo įkėlęs kojos. Semas liūdnai pagalvojo, 
kad ir be šio raginimo nemaža šitos auditorijos dalis jau nuėjo ten. 

- Nedaug kas ateina į tuos pietus, tik mes ir dar keli anoniminiai 
alkoholikai iš miesto, - pasakė Deivas, - bet tai mums šioks toks už- 
siėmimas. Pavyzdžiui, Lukas šiaip beveik nešneka, tik kai piešia, 
prataria vieną kitą Žodį. 

- Tau puikiai išeina, - pasakė jam Semas. - Tikrai puikiai. Kodėl 
tu ne... - jis nutilo. 

- Kodėl aš ne... kas, pone Pyblesai? - atsargiai pasiteiravo Deivas. 
- Kodėl aš nepasinaudoju savo sugebėjimu piešti baksams uždirbti? 
Dėl tos pačios priežasties, dėl kurios negaliu gauti pastovaus darbo. 
Matyt, buvau kažkur išėjęs, kai Dievas laimę dalijo. 

Semas nesumojo, ką ir pasakyti. 

- Nors, tiesą sakant, šis tas ir man nubyrėjo. Ar žinote, kad esu 
lankęs Lorilardo mokyklą Seimone? Geriausią meno mokyklą visuo- 
se Vidurio Vakaruose. Tiesa, po pirmojo semestro išlėkiau lauk. Už 
girtuokliavimą. Bet tai nesvarbu. Gal norėtumėte užeiti vidun ir iš- 
gerti puodelį kavos, pone Pyblesai? Galėtumėte lukterėti ir pamatyti 
Sarą. 

- Ne, jau judėsiu. Dar turiu šiokių tokių reikalų. 

Jis tikrai turėjo. 

- Gerai. Ar tikrai nepykstate ant manęs? 

- Nė trupučio. 

Deivas atsistojo. 

- Tuomet aš gal jau eisiu vidun, - pasakė jis. - Buvo graži diena, 
bet dabar darosi šalta. Gero jums vakaro, pone Pyblesai. 

- Ačiū, - padėkojo Semas, nors labai abejojo, ar toks jau ir geras 
bus šio šeštadienio vakaras. Bet jo mama sakydavo: geriausia, ką gali 
padaryti su karčiais vaistais - nuryti kiek galėdamas greičiau. Taip jis 
šį kartą ir ketino pasielgti. 

Jis nulipo laiptais į Kampo gatvę, o Purvinasis Deivas Dankanas 
pasuko vidun. 


Semas jau buvo netoli savo automobilio, paskui staiga apsigalvo- 
j0 ir pasuko antrinių žaliavų perdirbimo centro link. Jis Žingsniavo 
lėtai, stebėdamas ilgą traukinį, rūkstantį Kameno ir Omahos krypti- 
mi. Raudonos švieselės paskutiniam vagonui tolstant dilo it mirštan- 
čios Žvaigždės. Regėdamas tolstančius traukinius, jis visuomet jaus- 
davosi vienišas, o dabar, po pokalbio su Purvinuoju Deivu, ta vienat- 
vė jį slėgė kaip niekad. Tuos kelis kartus, kai atsitiktinai būdavo na- 
mie Deivui užėjus pasiimti makulatūros, jis matė linksmai nusiteiku- 
sį, juokus krečiantį žmogų. Šiandien Deivas Semui pasirodė be kau- 
kės. O toks jis Semui kėlė liūdesį ir bejėgiškumą. Deivas - žuvęs 
žmogus, ramus, bet visiškai beviltiškas, eikvojantis savo talentą - 
taip, neabejotiną talentą! - beverčiams bažnyčios skelbimams. 

Prie antrinių žaliavų perdirbimo centro reikėjo eiti pro atliekų krū- 
vas - senus pageltusius “Gazette" numerius, polietileninius šiukšlių 
maišus, paskui - pro stiklo šukių ruožą ir galiausiai pro suplotų skar- 
dinių kaugę. O tada jau prieidavai suklypusį namuką, ant kurio durų 
dabar kabėjo lentelė UŽDARYTA. 

Semas užsidegė cigaretę ir pasuko atgal prie savo automobilio. 
Nespėjo žengti nė kelių žingsnių, kai pastebėjo ant žemės besivolio- 
jantį kažkokį daiktą. Pakėlė. Tai buvo “Amerikiečių mėgstamiausių 
eilėraščių“ viršelis. Kitoje pusėje puikavosi antspaudas JUNKTONO 
MIESTO BIBLIOTEKOS NUOSAVYBĖ. 

Taigi dabar galutinai įsitikino. Vadinasi, numetė knygas į Džono 
Volkerio dėžę ir pamiršo. Jas užkrovė kitais laikraščiais - antradie- 
nio, trečiadienio ir ketvirtadienio. Paskui ketvirtadienį priešpiet atėjo 
Purvinasis Deivas ir viską, kas buvo dėžėje, susivertė į savo plastiki- 
nį maišą. Maišas nukeliavo į jo vežimėlį, vežimėlis - čia, ir dabar 
rankose Semas laikė tai, kas liko iš jo knygų - purvais aplipusį vir- 
šelį. 

Semas numetė viršelį ir lėtai nupėdino prie automobilio. Jis dar 
turėjo sutvarkyti vieną reikalą, be to, atėjo metas pietauti. 

Semas jautėsi pažemintas. 

ŠEŠSTAS SKYRIUS 
BIBLIOTEKA (II) 


Pusiaukelėje į biblioteką jam į galvą netikėtai šovė mintis - sun- 
ku patikėti, kaip iki šiol nepagalvojo apie tokį paprastą dalyką. Jis 
pradangino porą bibliotekos knygų; dabar galutinai įsitikino, kad jų 
jau nebeįmanoma grąžinti; jis turi už jas sumokėti. 

Ir viskas. 

Dabar jis suprato, kad Ardelijai Lortz išties pavyko priversti jį 
jaustis kaip ketvirtos klasės mokinuką. Kai vaikas pameta knygą, 
jam tai atrodo pasaulio pabaiga; jis bejėgiškai susigūžia ir su baime 
laukia pasirodant Bibliotekos Policininko. Bet juk Bibliotekos Poli- 
cija neegzistuoja, Semas, kaip suaugęs Žmogus, tą puikiai žino. Yra 
tik tokių valdiškų įstaigų tarnautojų kaip ponia Lortz, kurie taip su- 
reikšmino savo pareigas, kad mokesčių mokėtojai, tokie kaip Semas, 
užsimiršta, kad būtent jie yra šunys - mokantys mokesčius ir vizgi- 
nantys uodegą išlaikomiems iš tų mokesčių, o ne atvirkščiai. 

Dabar aš įeisiu vidun, pasiaiškinsiu ir tada paprašysiu jos atsiųsti 
man sąskaitą už negrąžintas knygas, mąstė Semas. Ir viskas. Viskas 
bus baigta. 

Buvo taip paprasta, kad net nuostabu. 

Vis dar nejaukiai jausdamasis (bet jau susitvardęs - juk tai tik jo 
paties sukelta audra stiklinėje) Semas pastatė automobilį kitoje gat- 
vės pusėje priešais biblioteką. Pagrindinis įėjimas, buvo apšviestas, 
laiptai irgi, švelni balta šviesa krito ir ant pastato granitinio fasado. 
Vakaro prieblandoje statinys atrodė jaukesnis - to aiškiai trūko per jo 
pirmąjį vizitą, o galbūt tokį įspūdį kėlė pavasariškas oras. Ana kovo 
diena, kai jis pirmąkart susitiko šio namo slibiną, buvo apsiniaukusi. 
Pastatas nebeatrodė panašus į grėsmingą akmeninį siaubūną. Tai vėl 
buvo tik viešoji biblioteka. 

Semas jau kėlė koją lipti iš mašinos ir sustojo. Jis jau patyrė vie- 
ną praregėjimą; dabar netikėtai atėjo kitas. 

Akyse jam stovėjo moters iš Purvinojo Deivo plakato veidas, mo- 
ters su kepto viščiuko lėkšte rankose. Tos, kurią Deivas pavadino Sa- 
ra. Moteris Semui tada pasirodė pažįstama, ir staiga... Lyg koks raiš- 
tis būtų nukritęs jam nuo akių. 

Tai buvo Naomė Higins. 

Ant laiptų jis pralenkė du vaikus geležinkeliečių mokyklos uni- 
forminėmis striukėmis ir prilaikė duris, kad neužsitrenktų jiems tie- 
siai prieš nosis. Tada įėjo į fojė. Pirmas jį apstulbinęs dalykas buvo 
garsas. Skaitykla, į kurią galėjai patekti pakilęs keliomis marmurinė- 
mis pakopomis, nebuvo sausakimša, bet tai nebuvo ir ta tylos oazė, 
kuri prieš savaitę pasitiko Semą penktadienio popietę. 

Ką gi, bet juk dabar šeštadienio vakaras, galvojo jis. Daugybė 
vaikų susirinkę čia, galbūt jiems atėjo laikas ruoštis egzaminams. 

Bet argi Ardelija Lortz pakęstų tokį triukšmą? Sprendžiant iš sk- 
lindančių garsų, atsakymas turėtų būti teigiamas, tačiau sunku buvo 
tuo patikėti. 

Antrasis jį pribloškęs dalykas - reikalavimo laikytis tylos, kuris 
prieš savaitę kaip gyvas priekaištas krito į akis vos įžengus vidun, 

TYLOS! 
nebebuvo. Jo vietoje ant molberto kabėjo Tomo Džefersono pie- 
šinys. Po juo - citata: 
“Negaliu gyvent be knygų." 
Tomas Džefersonas (iš laiško Džonui Adamsui) 
1815 m. liepos mėn. 10 d. 

Kelias akimirkas jis spoksojo į šitą pasikeitimą ir galvojo, kokią 
vis dėlto didžiulę įtaką tokia menka detalė daro žmogui, įžengian- 
čiam į biblioteką. 

TYLOS! 

kėlė baimę ir nerimą (o kas, jeigu suurgs pilvas arba apims čiau- 
dulys?). 

“Negaliu gyventi be knygų." 

žadino pasitenkinimą ir kažko malonaus laukimą - į biblioteką 
atėjęs Žmogus, kurį pasitinka toks užrašas, turbūt jaučiasi kaip alka- 
nas, kai išsvajotas maistas jau pagaliau čia pat. 

Suglumintas to esminio skirtumo, kuris, pasirodo, priklauso nuo 
tokios smulkmenos, Semas įžengė į biblioteką... 1r apmirė. 


Didžiojoje skaitykloje buvo daug šviesiau nei per jo pirmąjį apsi- 
lankymą, bet tai tik vienas iš pasikeitimų. Nesimatė kopėčių kny- 
goms viršutinėse lentynose pasiekti. Bet jų ir nereikėjo, nes lubos, 
pasirodo, visai neaukštos - tik aštuonios ar devynios pėdos nuo grin- 
dų, o aną kartą jis buvo įsitikinęs, kad mažiausiai trisdešimt ar net 

keturiasdešimt pėdų. Knygą iš bet kurios viršutinės lentynos galėjai 
pasiimti palypėjęs ant taburetės, kurių čia buvo užtektinai. Ant pla- 
taus stalo kaip vėduoklė paskleisti žurnalai. To baisaus ąžuolinio 10- 
vio, ant kurio anąkart karojo žurnalai, primenantys paliktus džiūti 
keisčiausių gyvūnų kailius, nebebuvo. Nesimatė ir užrašo 

VISUS ŽURNALUS PADĖKITE TEN, IŠ KUR PAĖMĖTE! 

Vis dėlto stelažas su pačiais naujausiais romanais tebestovėjo sa- 
vo vietoje, bet įsakmų užrašą, kad LEIDINIAI IŠDUODAMI NE 
ILGESNIAM KAIP 7 DIENŲ LAIKOTARPIUI, buvo pakeitęs 
švelnus paraginimas PERSKAITYKITE BENT VIENĄ BESTSE- 
LERĮ - TIESIOG SAVO MALONUMUI! 

Visur vaikštinėjo žmonės - daugiausia jauni. Girdėjosi šnabžde- 
sys. Kažkas tyliai sukikeno. Kokia laisva, nesukaustyta atmosfera! 

Semas pažvelgė į lubas bandydamas susigaudyti, kas, po velnių, 
čia atsitiko. Nebuvo jokių grotuotų stoglangių. Tik dailios šiuolaikiš- 
kos pakabinamos lubos. Kabantys šviestuvai su senamadiškais stik- 
liniais gaubtais buvo pakeisti lubose įtaisytomis dienos šviesos lem- 
pomis. 

Pro šalį ėjusi moteris su pilnu glėbiu detektyvų pasekė Semo 
žvilgsnį, bet nepamačiusi nieko neįprasta ant lubų smalsiai įsistebei- 
lijo į Semą. Vienas iš berniūkščių, sėdėjusių netoliese prie 1lgo stalo, 
alkūne bakstelėjo savo draugeliui pašonėn ir parodė Semo pusėn. Ki- 
tas pasukiojo pirštą prie smilkinio, ir jie abu prunkštelėjo. 

Semas nepastebėjo nei nustebusių žvilgsnių, nei prunkštimo. Jis 
net nesuvokė, kad stypso kaip koks idiotas ant paties tako ir išsiŽio- 
jęs spokso į lubas. Visos jo mintys buvo sutelktos į stulbinančias per- 
mainas. 

Na, per tą laiką, kai čia nebuvai, pakabintos naujos lubos. Tai 
kas? Šitaip turbūt sumažės šildymo išlaidos. 

Taip, bet Ardelija Lortz net neužsiminė apie būsimus pasikeitimus. 

Ne, bet kodėl turėtų? Juk Semą sunku būtų pavadinti nuolatiniu 
lankytoju, ar ne? 

Ji turbūt labai nepatenkinta naująja tvarka. Ji man pasirodė kie- 
ta kaip uola senųjų tradicijų sergėtoja. Turbūt ji tam nepritarė. Tik- 
rai nepritarė. 

Tai tiesa, bet buvo dar kažkas, kas kėlė didesnį nerimą. Įrengti pa- 
kabinamas lubas - nemenkas darbas. Semas nelabai įsivaizdavo, ar 
įmanoma tokį darbą atlikti per savaitę. O kaip tada dėl aukštų lenty- 
nų ir knygų, kurios ten buvo? Kur dingo lentynos? Kur dingo kny- 
gos? 

Dabar 1r kiti skaitytojai sužiuro į Semą; jis atkreipė jau ir biblio- 
tekininkės dėmesį. Visoje salėje nutyko šnabždesys. 

Semas pasitrynė akis - iš tikrųjų pasitrynė akis - ir dar kartą pa- 
vo taip, kaip buvę. 

Aš ne toje bibliotekoje! toptelėjo mintis. Štai kur šuo pakastas! 

Ši neįtikėtina mintis dingo taip pat greitai, kaip ir atėjo į galvą. 
Semas pasijuto kaip kačiukas, sugriebęs ilgai persekiotą auką, o pa- 
sirodė, kad tai - jo paties šešėlis. Junktonas buvo nemažas miestas, 
lyginant su kitais Ajovos miesteliais, turėjo apie trisdešimt penkis 
tūkstančius gyventojų, bet juokinga buvo galvoti, kad miesto biudže- 
tas pajėgtų išlaikyti dvi bibliotekas. Be to, pastatą juk rado toje pa- 
čioje vietoje, patalpų išsidėstymas 1rgi buvo tas pats... Taigi kažkas 
kita čia yra ne taip. 

Vieną akimirką net buvo užklydusi mintis, kad kraustosi iš proto, 
bet tuoj pat ją nuvijo. Jis pasižvalgė ir tik tada pastebėjo, kad visi 
spokso į jį. Jam labai knietėjo pasakyti: “Užsiimkite savo reikalais - 
aš tik apžiūrinėju, kaip biblioteka pasikeitė per pastarąją savaitę". Ta- 
čiau vietoj to jis nutipeno prie stalo su Žurnalais ir paėmė pirmą po 
ranka pasitaikiusį “U.S. News £ World Report" numerį. Jis vertė 
puslapį po puslapio, stengdamasis demonstruoti kuo didžiausią susi- 
domėjimą, ir akies krašteliu matė, kaip buvusieji skaitykloje vėl pa- 
linko prie savo popierių. 

Pajutęs, kad jau vėl gali nesukeldamas susidomėjimo pajudėti, 
Semas padėjo žurnalą į vietą ir nutipeno Vaikų skyriaus durų link. 
Keista, bet jis jautėsi kaip žvalgas priešų teritorijoje. Užrašas ant du- 
rų visiškai toks pats - aukso spalvos raidės ant tamsaus ąžuolo lente- 
lės, bet plakatas kitas. Vietoj mažosios Raudonkepuraitės siaubo 
perkreiptu veideliu šypsojosi ančiukas Donaldas ir jo draugai. Apsi- 
vilkę maudymosi kostiumėliais jie krypavo prie baseino, pilno ne 
vandens, o knygų. Apačioje buvo žodžiai: 

DRĄSIAI ŽENKITE VIDUN! 
SKAITYMAS - PUIKUS UŽSIĖMIMAS! 

- Kas čia darosi, - saumurmėjo Semas. Jo širdis daužėsi; jį išmušė 
prakaitas. Jeigu priežastis - tik plakatas, galima būtų pagalvoti, kad 
panelė Lortz atleista... bet tai nebuvo tik plakatas. Tai buvo viskas. 

Jis pravėrė Vaikų skyriaus duris 1r pažvelgė vidun. Anapus durų 
rado tą patį mielą pasaulėlį su mažais staliukais ir kėdutėmis, tomis 
pačiomis skaisčiai mėlynomis užuolaidomis, tuo pačiu sienoje įtaisy- 
tu fontanėliu. Tik dabar pakabinamos lubos čia buvo tokiame pat 


aukštyje kaip ir pagrindinėje salėje ir visi plakatai pakeisti. Juodame 
automobilyje klykiančio vaiko 

(Neišmanėlis, jie pavadino jį Neišmanėliu, jie jaučia panieką jam, 
manau, jog jis labai pamokantis, ar ne) 

nebebuvo, nesimatė ir Bibliotekos Policininko su trumpa miline ir 
j0 keistos daugiakampės žvaigždės. Semas pasitraukė nuo durų, ap- 
sisuko ir lėtai nužingsniavo prie registracijos stalelio. Ėjo it mietą 
prarijęs. 

Du bibliotekos darbuotojai - vaikinas ir mergina, greičiausiai stu- 
dentai - žiūrėjo, kaip jis artinasi. Semas pastebėjo, kad jie truputį ner- 
vinasi. 

Būk atsargus. Ne... būk NORMALUS. Jie jau galvoja, kad tau ne 
visi namie. 

Netikėtai prisiminė Luką, ir jį apėmė siaubas. Jau regėjo save ap- 
siseilėjusį rėkiantį ant šitų dviejų išsigandusių jaunuolių ir spigiu bal- 
su reikalaujantį saldainių su romu, suknistų saldainių, nes tai tikras 
ėdalas, geras ėdalas. 

Tačiau jis prakalbo tyliu, ramiu balsu: 

- Gal galėčiau paprašyti paslaugos. Man reikia pasikalbėti su bib- 
liotekininke. 

- Labai apgailestauju, - atsakė mergina. - Ponas Praisas šeštadie- 
niais po pietų nedirba. 

Semas nužvelgė stalą. Kaip ir aną kartą šalia kopijavimo aparato 
stovėjo nedidelė lentelė, bet joje buvo parašyta ne 


A. LORTZ 
Dabar lentelėje buvo 
P. PRAISAS 


Jis prisiminė Naomės žodžius. Aukštas vyriškis? Maždaug pen- 
kiasdešimties? 

- Ne, - patikslino jis. - Man reikia ne pono Praiso. Ir ne pono Pek- 
hamo. Man reikia Ardelijos Lortz. 

Vaikinas ir mergina sumišę pažvelgė vienas į kitą. 

- Jokia Ardelija Lord čia nedirba, - paaiškino vaikinas. - Jūs tur- 
būt turite galvoje ką nors kita. 

- Ne Lord, - pasakė Semas, - Lortz. 

- Ne, - kantriai kartojo mergina. - Jūs tikrai suklydote, sere. 

Jie vėl atrodė susirūpinę, ir nors Semas negalėjo patikėti, kad Ar- 
delija Lortz čia niekad nedirbo, - juk vos prieš aštuonias dienas dar 
matė ją prie šito paties stalelio, - jis atsitokėjo. Juk labai pasistengus 

galima tai suprasti, ar ne? Savaime suprantama, kažkas čia ne taip, 
bet logikos dėsniai nepažeisti. Taip pat kaip ir plakatai, grotuoti stog- 
langiai ir žurnalų lovys, Ardelija Lortz paprasčiausiai liovėsi egzis- 
tuoti. 

Jis vėl prisiminė Naomės žodžius. O! Panelė Lortz, ar ne? Turė- 
jo būti labai juokinga. 

- Naomei šis vardas buvo girdėtas, - sumurmėjo jis. 

Dabar abu jaunuoliai Žiūrėjo į jį vienodai nustebusiais veidais. 

- Atleiskite, - pasakė Semas ir pabandė nusišypsoti. Bet tas dirb- 
tinis šypsnys viso labo tik perkreipė jo veidą. - Šiandien man ne pati 
geriausia diena. 

- Taip, - pritarė vaikinas. 

- Tai matyti, - pasakė ir mergina. 

Jie mano, kad aš kuoktelėjęs, pagalvojo Semas, ir žinai ką? Aš jų 
nė kiek nekaltinu. 

- Dar kas nors? - mandagiai pasiteiravo vaikinukas. 

Semas jau žiojosi sakyti “ne" - po to jis neišvengiamai būtų turė- 
jęs pasitraukti šalin - ir persigalvojo. Jis jau pasakė A, dabar turėtų 
pasakyti ir B. 

- Kiek laiko ponas Praisas čia dirba? 

Jaunieji bibliotekos darbuotojai vėl susižvalgė. Mergina gūžtelė- 
jo pečiais. 

- Pradėjusi dirbti, jį jau radau, - paaiškino ji, - bet aš čia atėjau la- 
bai neseniai, pone... 

- Pyblesas, - atėjo jai į pagalbą Semas, tiesdamas ranką. - Semas 
Pyblesas. Labai atsiprašau. Be viso kito pamiršau dar ir mandagumą. 

Įtampa truputį nuslūgo - labai nežymiai, bet Semui palengvėjo. 
Argi jis galėjo pamiršti, kaip dera elgtis su žmonėmis, kad užsitar- 
nautum jų palankumą? To neišmanančiam nekilnojamojo turto par- 
davėjui ir draudėjui verčiau pasiieškoti kito darbo. 

- Sintija Berigan, - prisistatė mergina, nedrąsiai spustelėdama jam 
ranką. - O jis - Tomas Stenfordas. 

- Malonu jus matyti, - pasakė Tomas Stenfordas. Neatrodė, kad ti- 
ki tuo, ką pasakė, bet ranką padavė 1r jis. 

- Atsiprašau? - neiškentė moteris su detektyvų glėbiu. - Gal kas 
nors galėtų mane aptarnauti? Antraip pavėluosiu į bridžo partiją. 

- Aš tai padarysiu, - pasakė Tomas Sintijai ir nuėjo prie moters, 
kuri visą krūvą knygų jau buvo padėjusi ant stalo. 

Sintija tarė: 

- Tomas ir aš esame Čapeltono koledžo studentai, pone Pyblesai. 
Čia dirbame laisvu nuo studijų metu. Aš - jau tris semestrus, ponas 

Praisas priėmė mane į darbą praėjusį pavasarį. Tomas atėjo vėliau - 
vasarą. 

 - Ar ponas Praisas vienintelis iš bibliotekos tarnautojų turi visą 
etatą? 

- Aha, - jis jau anksčiau pastebėjo, kokios gražios jos rudos akys, 
o dabar jose matė susirūpinimo šešėlį. - Ar kas nors ne taip? 

- Aš nežinau, - Semas vėl pažvelgė į viršų. Negalėjo susilaikyti. - 
Ar šitos pakabinamos lubos čia buvo, kai pradėjote dirbti? 

Ji pasekė jo žvilgsnį. 

- Na, - pasakė ji, - aš net nežinojau, kad jos taip vadinasi, bet taip, 
lubos tos pačios nuo tada, kai čia atėjau. 

- Suprantate, man pasirodė, kad čia buvo stoglangiai. 

Sintija nusišypsojo. 

- Taip, tikrai. Tai yra, jie matos: iš lauko. Ir, žinoma, iš knygų 
saugyklų, bet jie užkalti. Turiu galvoje stoglangius - ne saugyklas. 
Manau, kad šitaip yra jau daugelį metų. | 

Daugelį metų. 

- Ir niekada negirdėjote apie Ardeliją Lortz? 

Ji papurtė galvą. 

- Ne-e. Apgailestauju. 

- O apie Bibliotekos Policininką? - netikėtai išsprūdo Semui. 

Ji nusijuokė. 

- Tik iš savo senos tetos. Ji sakydavo, kad jeigu laiku negrąžinsiu 

gų, pakliūsiu į rankas Bibliotekos Policijai. Bet tai buvo Provi- 
jis Rod Ailende, kai buvau maža mergaitė. Prieš daugelį metų. 

/ . Zinoma, mąstė Semas. Galbūt prieš dešimt, dvylika metų. Tuomet, 
kai žemėje dar gyveno dinozaurai. 

„- Tiek to, - tarė Semas, - ačiū už informaciją. Neturėjau jūsų var- 
ginti. 

.- Jūs ir nevarginate. 

+ Manau, kad truputį įkyrėjau. Aš ir pats susipainiojau. 

+ Kas ta Ardelija Lortz? - paklausė ką tik grįžęs Tomas. - Skam- 
ba intriguojančiai, bet tegul mane žaibas trenkia, jei žinau kodėl. 

- Taigi. Ir aš nežinau, - numykė Semas. 

- Ką gi, rytoj biblioteka uždaryta, bet ponas Praisas bus čia pirma- 
dienį popiet, - pasakė Tomas. - Galbūt jis žinos, kas jums rūpi. 

Semas linktelėjo. 

- Manau, kad reikės susitikti su juo. O kol kas dar kartą dėkoju. 

- Juk mes čia tam ir esame, kad pagelbėtume, kuo galime, - atsa- 
kė Tomas. - Gaila, kad jums nedaug tepadėjome, pone Pyblesai. 

- Man irgi, - pasakė Semas. 

Kol nepriėjo prie automobilio, Semas dar jautėsi pakenčiamai, bet 
rakindamas dureles pajuto, kad kūnas jo neklauso. Jis turėjo atsiremti 
į mašinos stogą, kad nenugriūtų, kol atidarys dureles. Tai, ką jis po 
to padarė, sunku būtų pavadinti įlipimu į automobilį; jis kaip mai- 
šas sudribo prie vairo ir sunkiai gaudydamas orą, apimtas paniškos 
baimės galvojo, kad tuoj tuoj nualps. 


< 


„Kas čia vyksta? Jaučiuosi kaip Rodo Serlingo herojus. “Žemai 
lenkiuosi, Samueli Pyblesai, buvęs Junktono miesto gyventojau, da- 
bar prekiaujantis nekilnojamuoju turtu ir žmonių gyvenimais... 
Prieblandos Zonoje." 

Taip, iš tiesų panašu į tai. Tik per televizorių smagu stebėti neįti- 
kėtinus dalykus, kurie nutinka kitiems. Dabar Semui buvo aišku, kad 
neįtikėtini dalykai praranda visą savo žavesį, kai pats su jais susiduri. 

Jis pažvelgė į biblioteką kitapus gatvės. Pro švelnios šviesos už- 
lietas duris įeidinėjo ir išeidinėjo Žmonės. Senoji dama su glėbiu de- 
tektyvų išėjusi protekine pasileido gatve, greičiausiai skubėjo nepra- 
žiopsoti savo bridžo partijos. Pora mergaičių plepėdamos ir krizenda- 
mos leidosi laiptais, knygas prispaudusios prie spurdančių krūtų. Vis- 
kas atrodė absoliučiai normalu... Taip, be abejo, ir buvo. Į nenorma- 
lią biblioteką jis užėjo prieš savaitę. Vienintelė priežastis, dėl kurios 
tos keistenybės nepadarė jam įspūdžio, turbūt ta, kad tuomet jis visa 
galva buvo pasinėręs į prakeiktą kalbą. | 

Negalvok apie tai, paliepė pats sau, nors būgštavo, kad čia gali 
būti tas atvejis, kai mintys nepavaldžios protui. Elkis kaip Skarletė 
O'Hara ir atidėk tai rytdienai. Kai patekės saulė, viskas atsistos į sa- 
vo vietas. 

Jis užvedė variklį ir visą kelią iki namų galvojo vien tik apie tai. 

f 


SEPTINTAS SKYRIUS 
NAKTINIAI KOSMARAI 


Vos tik įkėlęs koją į namus, puolė prie atsakiklio. Širdis nusirito 
į kulnus, kai pamatė degančią lemputę. 

Tai ji. Nežinau, kas ji tokia, bet jaučiu, kad nenurims, kol galuti- 
nai neišves manęs iš proto. 

Tuomet neklausyk to įrašo, kirbėjo kita mintis, ir Semas visiškai 
pasimetė - protinga tai išeitis ar ne. Atrodė protinga, bet kartu ir bai- 
loka. Tiesą sakant... 

Jis atsitokėjo, kad stovi išpiltas prakaito, kramto nagus ir niurna 
sau po nosimi. | 

Iš ketvirtos klasės į silpnapročių palatą, pagalvojo jis. Dievaž, ne 
aš būsiu, jei šitaip padarysiu. 

Jis paspaudė mygtuką. 

“Ei! - pasigirdo pragertas balsas. - Čia Džozefas Randovskis, po- 
ne Pyblesai. Mano sceninis vardas - Nuostabusis Džo. Paskambinau 
norėdamas padėkoti už tai, kad pavadavote mane tame Kivanio susi- 
rinkime ar kaip ten vadinasi. Norėjau pasakyti, kad dabar jaučiuosi: 
daug geriau - pasirodo, tik pasitempiau sausgysles, o ne susilaužiau, 
kaip iš pradžių galvota. Siunčiu jums pluoštą pakvietimų į savo spek- 
taklį. Išdalykit juos draugams. Rūpinkitės savimi. Ate“. ž 

Juostelė nustojo suktis. Užsidegė signalas VISOS ŽINUTĖS IŠ- 
KLAUSYTOS. Semas prunkštelėjo prisiminęs savo baimę - jeigu 
Ardelija Lortz norėjo jį įbauginti, tai savo pasiekė. Jis atsuko atsakik- 
lio juostelę į pradžią. Staiga jam toptelėjo nauja mintis. Jis buvo įp- 
ratęs išklausęs Žinutes atsukti juostelę, bet tai reiškė, kad naujas įra- 
šas ištrina senąjį. Nuostabiojo Džo Žinutė ištrynė Ardelijos balsą. 
Vienintelis įrodymas, kad moteris tikrai egzistuoja, dingo. 

Bet juk tai netiesa, ar ne? Juk liko jo skaitytojo kortelė. Jis pats 
stovėjo prie to prakeikto registracijos stalelio, kai ji suraitė savo pa- 
rašą - didelėmis, įskaitomomis raidėmis. 

Semas išsitraukė piniginę ir triskart viską perkratė, kol pagaliau 
pripažino pats sau, kad ir kortelės nėra. Jam pasirodė, kad žino ko- 
dėl. Tarsi per rūką prisiminė užkišęs ją už “Amerikiečių mėgstamiau- 
sių eilėraščių“ viršelio. 

Dėl visa ko. 

Kad nepasimestų 

Puiku. Tiesiog puiku. 

Semas klestelėjo ant kušetės ir susiėmė galvą rankomis. Ją než- 
moniškai skaudėjo. 


Po penkiolikos minučių jis jau šildėsi skardinę su sriuba, tikėda- 
masis, kad gal šiltas maistas numalšins galvos skausmą, kai vėl pa- 

galvojo apie Naomę - tą Naomęe, kuri buvo tokia panaši į Purvinojo 
Deivo plakato moterį. Dabar buvo nesvarbu, ar Naomė, prisidengusi 
Saros vardu, gyveno dar kažkokį slaptą gyvenimą. Jam rūpėjo kitkas, 
bent jau šiuo metu; Naomė žino, kas yra Ardelija Lortz. Bet jos reak- 
cija, išgirdus tą vardą... ji buvo keistoka, ar ne? Minutę ar dvi ji sto- 
vėjo apstulbusi, paskui jau buvo bepradedanti juoktis, bet suskambo 
telefonas, skambino Bertas Aiversonas, ir... 

Semas mintyse bandė atkurti tą pokalbį ir nusivylė supratęs, kaip 
miglotai jį beprisimena. Gerai, Naomė pasakė, kad Ardelija ypatin- 
ga; jis ir pats tai Žinojo, bet daugiau - nieko. Tuomet tai pasirodė vi- 
sai nereikšminga. Svarbiausia tuo metu buvo gerokai į priekį pasis- 
tūmėję jo karjeros reikalai. Svarbu tai ir dabar, bet šis reikalas temdė 
tą džiaugsmą. Tiesą sakant, jis užgožė viską. Mintyse vėl atgijo tos 
šiuolaikiškos pakabinamos lubos ir neaukštos knygų lentynos. Jis ne- 
manė, kad jam pasimaišė, visai ne, bet jautė, kad jei neišsiaiškins vi- 
so šio reikalo, iš tikrųjų gali išprotėti. Toks jausmas, tarsi pačiame jo 
galvos vidury žiojėtų skylė, tokia gili, kad jeigu įmestum ten kokį 
daiktą, neišgirstum pliaukštelėjimo, nesvarbu, kokio dydžio tas daik- 
tas būtų ir kiek 1lgai lauktum sugrįžtančio garso. Semas tikėjosi, kad 
tas jausmas praeis, bet kol kas jautėsi klaikiai. 

Jis sumažino ugnį po šildoma sriuba, nuėjo į kabinetą ir susirado 
Naomės telefono numerį. Po trečio signalo pasigirdo kimus senyvas 
balsas: 

- Kas čia? Prašom kalbėti! 

Semas iš karto atpažino tą balsą, nors jau beveik dvejus metus ne- 
buvo matęs jo savininkės. Naomės motina. 

- Sveika, ponia Higins, - prabilo jis. - Čia Semas Pyblesas. 

Jis patylėjo, suteikdamas progą jai ištarti O, sveiki, Semai arba 
Kaip laikotės?, bet ragelyje girdėjo tik sunkų ponios Higins alsavi- 
mą. Semas niekada nebuvo jos numylėtinis ir, atrodo, dveji tylos me- 
tai nė kiek nesuminkštino jos širdies. 

Kadangi ji neketino to paklausti, Semas pagalvojo, kodėl gi nepa- 
darius to pačiam. 

- Kaip laikotės, ponia Higins? 

- Būna ir geresnių, ir blogesnių dienų. 

Semas pasijuto užspeistas į kampą. Sunku rasti tinkamą atsakymą 
tokiam pastebėjimui. Labai apgailestauju dėl to netinka, bet Tai pui- 
ku, ponia Higins skambėtų dar kvailiau. 

Taigi jis nusprendė tiesiog paklausti, ar negalėtų pasikalbėti su 
Naome. 

- Dabar jos nėra. Nežinau, kada grįš. 

- Ar negalėtumėte perduoti, kad ji pati man paskambintų? 

- Aš jau ruošiuosi gulti. Ir net neprašykite, kad palikčiau jai raš- 
telį. Artritas. | 

Semas atsiduso. 

- Rytoj paskambinsiu. 

- Rytoj visą rytą mes būsime bažnyčioje, - tokiu pačiu kategoriš- 
ku balsu nukirto senoji ponia, - 0 po pietų rengiama pirmoji šį sezo- 
ną jaunųjų baptistų iškyla. Naomė pažadėjo jiems pagelbėti. 

Semui nieko neliko, kaip baigti pokalbį. Buvo aišku, kad ponia 
Higins niekuo nepasikeitė. Jis jau buvo besakąs sudie, bet staiga ap- 
sigalvojo. 

- Ponia Higins, ar Lortz pavardė jums ką nors sako? Ardelija 
Lortz? 

Buvo girdėti, kad ji net sulaikė kvėpavimą. Akimirką ragelyje 
tvyrojo absoliuti tyla, o paskui ponia Higins prakalbo žemu, apmau- 
do kupinu balsu: 

- Kiek dar ilgai jūs, bedieviai stabmeldžiai, badysite mums akis 
šituo vardu? Manote, kad tai juokinga? Manote, kad tai protinga? 

- Ponia Higins, jūs manęs nesupratote. Aš tik norėjau sužinoti... 

Pasigirdo trakštelėjimas. Skambėjo taip, tarsi ponia Higins būtų 
perlaužusi sausą pagaikštį. Ir trumpi pypt - pypt - pypt. 


Semas suvalgė sriubą, paskui kokį pusvalandį bandė Žiūrėti tele- 
vizorių. Nieko neišėjo. Mintys klaidžiojo visai kitur. Jis atsitokėda- 
vo begalvojąs arba apie Purvinojo Deivo plakate pavaizduotą mote- 
rį, arba apie nešvaraus pado atspaudą ant “Amerikiečių mėgstamiau- 
sių eilėraščių" viršelio, arba apie dingusį plakatą su Raudonkepurai- 
te. Bet nepaisant, kuo mintys prasidėdavo, jos sustodavo visuomet 
toje pačioje vietoje: ties Junktono miesto viešosios bibliotekos skai- 
tyklos lubomis. 

Galiausiai jis spjovė į viską ir įsitaisė lovoje. Tai buvo pats blo- 
giausias šeštadienis, kokį tik jis prisiminė, ir turbūt liks pačiu blo- 
giausiu šeštadieniu apskritai jo gyvenime. Dabar troško vienintelio 
dalyko - kuo greičiau pasinerti į gilų miegą be jokių sapnų. 

Miegas vis nesiartino. 

Bet užplūdo košmarai. 

Baisiausias iš jų buvo mintis, kad jis kraustosi iš proto. Niekuo- 
met anksčiau Semas nesusimąstė, koks siaubingas gali būti tas jaus- 
mas. Filmuose teko matyti, kaip koks nors veikėjas ateina pas psi- 

chiatrą ir sako: “Jaučiu, kad netenku proto, daktare", tuo metu dra- 
matiškai susiėmęs už galvos, ir Semas pagalvodavo, kam dėl papras- 
čiausio galvos skausmo kreiptis į psichiatrą. Kai suprato, kad buvo 
neteisus, balandžio septintoji jau buvo persivertusi į balandžio aštun- 
tąją. Jis jautėsi taip, tarsi apsičiupinėjęs savo smegenų pusrutulius 
būtų aptikęs didžiulį gumbą, gumbą, kuris greičiausiai yra piktybinis 
auglys. 

Per vieną savaitę biblioteka nebūtų galėjusi šitaip pasikeisti. Jis 
negalėjo skaitykloje matyti stoglangių. Ta mergina, Sintija Berigan, 
sakė, kad stoglangiai uždengti, ir tokie jie nuo pat jos darbo bibliote- 
koje pradžios, vadinasi, mažiausiai metus. Taigi tas regėjimas vis 
dėlto panašus į proto užtemimą. Arba smegenų auglį. Arba gal tai 
Alzheimerio liga? Čia tai bent maloni mintis! Jis kažkur skaitė - tur- 
būt “Newsweek" - kad Alzheimerio ligos aukos eina vis jaunyn ir 
jaunyn. Galbūt visų tų keistenybių regėjimas - besiartinančios prieš- 
laikinės senatvės požymis? 

Mintyse regėjo atpleišėjusią skelbimų lentą, o joje - tris riebiomis 
raudonomis raidėmis parašytus žodžius: 


KRAUSTAUSI IŠ PROTO 


Jis gyveno paprastą gyvenimą, pilną paprastų malonumų ir pa- 
prastų nusivylimų; gana nevaržomą gyvenimą. Tiesa, niekada nema- 
tė švytinčiomis raidėmis parašyto savo vardo, bet tiesa ir tai, kad jam 
dar nebuvo tekę suabejoti savo sveiku protu. O dabar štai guli su- 
jauktoje lovoje ir svarsto, ar tai, ką jis jaučia, reiškia, kad jau tolsta 
nuo realaus ir racionalaus pasaulio. Ar būtent taip ir būna, kai 


IŠSIKRAUSTAI IŠ PROTO 


Mintis, kad Junktono miesto benamių prieglaudos angelas yra 
Naomė - Naomė, pasislėpusi po slapyvardžiu, - buvo dar vienas 
kvaištelėjimo požymis. To tiesiog būti negali... argi gali? Jis pradėjo 
abejoti net ir savo verslo sėkme. Gal ir tai tėra haliucinacija? 

Artėjant vidurnakčiui, jo mintys vis dažniau ėmė suktis apie Ar- 
deliją Lortz, ir tuomet viskas dar labiau pakrypo į blogąją pusę. Jį 
apėmė siaubas pagalvojus, o kas, jei Ardelija Lortz dabar tūno jo 
spintoje arba dar blogiau - po lova. Jis jau regėjo, kaip jos veidą 
perkreipia triumfo grimasa, regėjo jos suriestus pirštus ilgais aštriais 
nagais, regėjo jos išsidraikiusius kaip kaliausės plaukus. Jis jau į5i- 
vaizdavo, kaip jo kaulai pamažu virsta drebučiais jai šnibždant. 

Tu pametei knygas, Semai, taigi neišvengsi Bibliotekos Policinin- 
ko... Tu pametei knygas... Tu paaameetei jas... 

Apie pusę pirmos Semas nebeištvėrė. Atsisėdo ir tamsoje apgrai- 
bomis ėmė ieškoti naktinės lempelės. Kol grabinėjosi, jį užplūdo 
naujas vaizduotės reginys, toks ryškus, kad atrodė visiškai tikras: jis 
ne vienas šiame.miegamajame, bet tas, kitas, - Bibliotekos Policinin- 
kas iš plakato, kurio Vaikų skyriuje nebėra. Jis stovi čia, tamsoje, 
aukštas, išblyškęs Žmogus, įsisupęs į trumpą milinę, jo oda neįtikėti- 
nai blyški, o per visą kairį skruostą nuo akies iki panosės - randas. 
Plakate to rando nebuvo, bet tik todėl, sakosi Semo galvoje mintis, 
kad dailininkas to nenorėjo. Bet randas buvo. Semas žinojo, kad buvo. 

Tu buvai neteišuš dėl tų krūmų, tuoj pat ištars Bibliotekos Polici- 
ninkas, nežymiai švepluodamas. Ten auga krūmai. Ištiši brūžgynai. 
Ir meš išnaršyšime juoš. Meš kartu juoš apžiūrėšime. 

Ne! Liaukis! Tiesiog... LIAUKIS! 

Kai jis drebančia ranka pagaliau užčiuopė lempą, kažkur kamba- 
ryje sugirgždėjo lenta, ir jis riktelėjo. Ranka mėšlungiškai susigniau- 
Žė, podraug spustelėdama jungiklį. Užsidegė šviesa. Kokią sekundę 
jis tikrai galvojo, kad mato aukštą vyriškį, bet paskui atsitokėjo, kad 
tai tik lempos šešėlis ant sienos. 

Semas nuleido kojas ant grindų ir susiėmė galvą rankomis. Pas- 
kui nuo naktinio stalelio čiupo “Kent"" pakelį. 

- Privalai tvardytis, - sumurmėjo sau po nosimi. - Kokių velnių 
čia prisigalvojai? | 

Aš nežinau, atšovė vidinis balsas. Dar daugiau - aš nenoriu žino- 
ti. Niekada. Krūmai buvo prieš daugelį metų. Niekada neteko jų vėl 
prisiminti. Arba skonio. To saldaus saldaus skonio. 

Užsidegė cigaretę ir giliai užsitraukė. 

Blogiausia yra tai, kad iš tikrųjų gali išvysti žmogų su miline. Ar- 
ba Ardeliją. Arba Gorgo, vyriausiąjį Anapilio imperatorių. Nes jei 
sugebėjo sukurti tokį tikrovišką vaizdinį, kaip apsilankymas biblio- 
tekoje ir susitikimas su Ardelija Lortz, vadinasi gali, sukurti bet ką. 
Nes jeigu jau pradedi galvoti apie stoglangius, kurių nėra, ir Žmones, 
kurių nėra, ir netgi krūmus, kurių nėra, tada viskas įmanoma. Kaip 
numalšinti maištą savo paties galvoje? 

Jis nulipo į virtuvę, pakeliui uždegdamas visas šviesas ir tramdy- 
damas norą atsisukti pažiūrėti, ar kas nors nesėlina iš paskos. Pavyz- 
džiui, žmogus su daugiakampe žvaigžde rankoje. Jautė, kad dabar 
jam labai praverstų migdomieji, bet nieko panašaus namuose nebu- 
vo - netgi be recepto parduodamo sominekso, - teks tiesiog improvi- 
zuoti. Jis šliūkštelėjo pieno į prikaistuvį, pakaitino, supylė į puodelį 
1r “praturtino" jį geroku brendžio šlaku. Tai irgi buvo matęs filmuo- 
se. Tačiau paragavo, susiraukė ir, sulaikęs kvėpavimą, vienu ypu 1š- 

gėrė tą visą velnio mikstūrą. Sustojęs atsikvėpti žvilgtelėjo į mikro- 
bangų krosnelės laikrodį. Be penkiolikos pirma. Dar toli iki aušros, 
dar yra daug laiko jo vaizduotei šėlioti 17 regėti prie jo sėlinančius 
Ardeliją Lortz ir Bibliotekos Policininką su peiliu dantyse. 

Arba strėlėmis, pagalvojo jis. Ilgomis juodomis strėlėmis. Ardeli- 
ja ir Bibliotekos Policininkas ropščiasi laiptais aukštyn su ilgomis 
juodomis strėlėmis dantyse. Kaip jums šis vaizdinys, mieli draugai ir 
kaimynai? 

Baigė gerti brendžiu atskiestą pieną ir grįžo į lovą. 

Paliko degti naktinę lempelę. Tai šiek tiek ramino. Jis iš tikrųjų 
pradėjo galvoti, kad gera būtų užmigti nesulaukus didžiojo visatos 
sprogimo. Apsikamšė vilnone antklode, susidėjo rankas už galvos ir 
įsistebeilijo į lubas. 

KAŽKAS vis tiek turėjo įvykti tikrovėje, mąstė jis. Negali būti, kad 
VISKAS tėra haliucinacija... nebent tai, ką dabar jaučiu, irgi yra tos 
haliucinacijos dalis ir aš, apvilktas tramdomaisiais marškiniais, iš 
tikrųjų esu Sider Repido ligoninės pamišėlių palatoje ir tik įsivaiz- 
duojū, kad guliu nuosavoje lovoje. 

Jis tikrai pasakė kalbą. Jis tikrai panaudojo anekdotus 1š “Orato- 
riaus patarėjo“ ir Spenserio Maiklo Frėjaus posmą iš “Amerikiečių 
mėgstamiausių eilėraščių“. O kadangi savo namų bibliotekoje šių 
knygų neturėjo, paėmė jas iš viešosios bibliotekos. Naomė pažįsta 
Ardeliją Lortz - na, bent jau Žino jos vardą - ir Naomės mama pažįs- 
ta. Neabejotinai pažįsta! Kalbantis telefonu pasirodė, kad ištaręs Ar- 
delijos Lortz vardą pakišo ugnimi spjaudantį fejerverką po jos supa- 
mąja kėde. 

Galiu paklausinėti kitų žmonių, pagalvojo. Jeigu poniai Higins 
tas vardas girdėtas, kiti irgi žinos. Aišku, ne tie studenčiukai iš Ca- 
peltono, bet žmonės, jau daug metų gyvenantys Junktone. Galbūt 
Frenkas Stefensas. Arba Purvinasis Deivas... 

Šitoje vietoje mintys visai išskydo. Semas nė nepajuto, kaip išsit- 
rynė riba tarp būdravimo ir miego; nerimo mintys neatsitraukė, at- 
virkščiai - įgavo dar keistesnius ir jau visai nesuvokiamus pavidalus. 
Jos pamažu susikristalizavo į sapną. Sapnas virto košmanu. Jis vėl at- 
sidūrė Kampo gatvėje ir prieglaudos verandoje išvydo tris girtuoklė- 
lius, palinkusius prie savo plakatų. Pasiteiravo Deivo, ką gi jis čia veikia. 

Ai, užmušinėju laiką, atsakė Deivas ir drovėdamasis pastūmė sa- 
vo plakatą arčiau Semo. 

Ten buvo nupieštas Neišmanėlis. Jis, pamautas ant iešmo, kabėjo 
virš laužo. Vienoje rankytėje spaudė didžiulę raudonų saldymedžio 
ledinukų saują. Drabužiai jau liepsnojo, bet vaikas dar buvo gyvas. 
Jis klykė. Sio siaubingo plakato apačioje buvo žodžiai: 

PIETŪS VAIKAMS VIEŠOSIOS BIBLIOTEKOS KRŪMUOSE, 
SKIRTI BIBLIOTEKOS POLICIJOS FONDUI PAREMTI, 
NUO VIDURNAKČIO IKI 2 VAL. NAKTIES. 

ATEIK VIENAS, ATEIKITE VISI 
“TAI TIKRAS ĖDALAS!" 

Deivai, tai siaubinga, pasakė Semas sapne. 

Visai ne, atsakė Purvinasis Deivas. Jie praminė jį Neišmanėliu. 
Jie mėgsta jį valgyti. Manau, kad tai labai sveika, ar ne? 

Ziūrėkite! suriko Rudolfas. Ziūrėkite, ten Sara! 

Semas pakėlė galvą ir išvydo Naomę, einančią per šiukšliną ir 
piktžolėmis apžėlusį lauką tarp Kampo gatvės ir antrinių Žaliavų per- 
dirbimo centro. Ji ėjo labai lėtai ir sunkiai, nes stūmė vežimėlį, pilną 
“Oratoriaus patarėjo“ ir “Amerikiečių mėgstamiausių eilėraščių“ eg- 
zempliorių. Už jos matėsi saulė, nyranti į raudonų debesų glėbį. Bė- 
giais neįprastai lėtai ritosi 1lgas traukinys. Jis važiavo į vakarų pusė- 
je Žiojėjančią tuštumą. Sąstatas buvo iš maždaug trisdešimties vago- 
nų, visi jie - juodut juodutėliai. Ant langų plaikstėsi juodo krepo 
užuolaidos. Tai juk laidotuvių traukinys, susivokė Semas. 

Atsisukęs į Purvinąjį Deivą, Semas tarė: Jos vardas - ne Sara. Tai 
Naomė. Naomė Higins iš Proverbijos. 

Visai ne, atsakė Purvinasis Deivas. Tai Mirtis, pone Pyblesai. 
Mirtis yra moteris. 

Paskui Lukas pradėjo klykti. Jis buvo taip išsigandęs, kad iš tik- 
rųjų Žviegė kaip kiaulė. Ji atneša saldainių su romu! Ji atneša sal- 
dainių su romu! O, Dieve, ji atneša visus tuos sumautus saldainius! 

Semas atsisuko pažiūrėti, apie ką Lukas čia vapalioja. Dabar mo- 
teris jau buvo priėjusi arčiau, bet jau nebe Naomė. Tai buvo Ardeli- 
ja. Ji vilkėjo nenusakomos spalvos miline. Vežimėlis buvo pilnas ne 
saldainių, kaip rėkė Lukas, bet susipynusių botagų, suminkytų iš sal- 
dymedžio ledinukų masės. Semas taip ir liko spoksoti. Ardelija čiu- 
po kiek į saują telpa ir pradėjo grūstis juos burnon. Jos dantys buvo 
nebe Žmogaus; jie buvo ilgi ir persišviečiantys. Semui jie priminė 
vampyrų iltis - aštrias ir siaubingai tvirtas. Persikreipusiu veidu ji su- 
kando tai, kas buvo burnoje. Ištryško kraujas. Dalis jo pakilo į viršų, 
susikondensavo į ryškiai raudoną debesį ir uždengė saulėlydžio žarą, 
o kita dalis nutekėjo per smakrą. Burnon netilpusių saldymedžio le- 
dinukų galai, vis dar kraujuodami, nukrito žemėn. 

Ji iškėlė rankas, kurios staiga pavirto paukščio kojomis sulenktais 
nagais. 
Tuuu paaameeeeeetei knyyyyyygaaaaaas! suriko ji ir puolė Semą. 


Semas šoko iš miego mėšlungiškai trūkčiodamas ir niekaip nega- 
lėdamas atgauti kvapo. Visi patalai buvo ant grindų, jis pats - po jais, 
ir dar prakaito baloje. Pro užuolaidų tarpelį matėsi, kad lauke jau 
švinta. Laikrodis prie lovos rodė 5:53. 

Jis atsikėlė, visu savo prakaito išpiltu kūnu jausdamas vėsų mie- 
gamojo orą, ir nuėjo į tualetą nusišlapinti. Šiek tiek maudė galvą - gal 
nuo brendžio, o gal - nuo sapno. Nuėjo prie vaistinėlės, išgėrė dvi as- 
pirino tabletes ir grįžo atgal į lovą. Apsikamšė kaip galėdamas, kiek- 
viena apkloto kloste jausdamas košmaro paliktą pėdsaką. Jam nebe- 
pavyks užmigti - jis tai Žinojo, tačiau bent jau ramiai pagulės, kol iš- 
sisklaidys tas košmaras. 

Vos tik galva prilietė pagalvę, jis staiga suvokė, kad žino kažką 
daugiau, ir šis praregėjimas buvo toks pat stulbinantis kaip ir tas, kai 
jam paaiškėjo, kad moteris iš Purvinojo Deivo plakato - jo sekreto- 
rė. Sis naujas praregėjimas irgi buvo susijęs su Purvinuoju Deivu... 
Ir su Ardelija Lortz. 

Tai sapnas, mąstė jis. Štai kur aš tai sužinojau. 

Ir Semas užmigo giliu, sveiku miegu. Jo nebekankino jokie sap- 
nai, ir kai atsibudo, buvo beveik vienuolikta valanda ryto. Skambėjo 
bažnyčių varpai, kviesdami tikinčiuosius į pamaldas. Lauke buvo 
puikus oras. Išvydęs saulės nušviestą žalumą, pasijuto ne tik geriau; 
jis pasijuto naujai atgimęs. 


AŠTUNTAS SKYRIUS 
KAMPO GATVĖ (II) 


Semas pasiruošė ir pusryčius, ir priešpiečius vienu metu - stiklinę 
apelsinų sulčių, trijų kiaušinių omletą su svogūnų laiškais ir didelį 
puodą stiprios kavos - ir pagalvojo, kad reikėtų dar kartą nueiti į 
Kampo gatvę. Gana miglotai prisiminė tą prieš pat panyrant į gilų 

miegą švystelėjusią mintį, bet nė kiek neabejojo, kad intuicija jo 
neapgauna, tik klausė savęs, ar tikrai nori toliau tęsti visą šitą bepro- 
tišką užsiėmimą. 

Šviečant skaisčiai pavasario ryto saulei, praėjusios nakties baimės 
nutolo. Juo toliau, jao absurdiškesnės jos atrodė. Semas pajuto pa- 
gundą - tiesiog poreikį - paprasčiausiai pamiršti tą reikalą. Kažkas 
jam nutiko, svarstė jis, ko nebeįmanoma suvokti sveiku protu. Taigi 
kyla klausimas - kas? 

Buvo skaitęs apie tokius dalykus, - dvasias, nujautimus ir apsės- 
tus Žmones, - bet niekada jais nesidomėjo. Beje, retkarčiais mėgda- 
vo pažiūrėti kokį gerą siaubo filmą, bet visi įspūdžiai išblėsdavo dar 
nespėjus išjungti vaizdo magnetofono. Jis buvo praktiškas žmogus ir 
visame kame ieškodavo naudos. O kaipgi praktiškai pritaikysi, tar- 
kim, paranormalius reiškinius... jeigu jų pasitaiko tikrovėje? Semas 
tą savo kailiu patyrė... na, tebūnie tai pavadinta įvykiu, jei kam nepa- 
tinka anas Žodis. Dabar įvykis jau pasibaigęs. Tai argi negalima vis- 
ko taip ir palikti? 

Nes ji pasakė, kad laukia tų knygų rytoj - ką tu į tai? 

Bet dabar ši mintis jam nepadarė jokio įspūdžio. Nepaisant Žinu- 
čių, kurias ji paliko jo atsakiklyje, Semas jau nebetikėjo Ardelijos 
Lortz egzistavimu. 

Jį tikrai domino vien jo paties reakcija į tai, kas nutiko. Mintyse 
atgijo biologijos paskaita iš koledžo laikų. Paskaita prasidėjo Žo- 
džiais, kad Žmogaus organizmas turi labai veiksmingų būdų kovoti 
su jam svetimais organizmais. Semas prisiminė, kaip dėstytojas pab- 
rėžė, kad blogoms žinioms - vėžiui, vis naujoms gripo atmainoms, 
lytiškai plintančioms ligoms, tokioms kaip sifilis - užkariavus laik- 
raščių puslapius ir Žinių laidas, žmonės pradėjo galvoti esą jie kur 
kas labiau pažeidžiami, nei yra iš tikrųjų. “Žmogaus organizmas, - 
aiškino lektorius, - turi neišmatuojamų vidinių rezervų. Kai jį atakuo- 
ja svetimkūniai, panelės ir ponaičiai, jis tuoj pat stoja į negailestingą 
kovą su jais. Be jokio pasigailėjimo. Be šitos organizme esančios Žu- 
dikų komandos kiekvienas iš jūsų būtų jau dvidešimt kartų miręs dar 
nė pirmiesiems gyvenimo metams nepraėjus". 

Svarbiausias dalykas, padedantis kovoti su į organizmą prasisk- 
verbusiais mikrobais, - izoliacija. Pirmiausia jie atkertami nuo mity- 
bos šaltinio, be kurio negali egzistuoti, tada arba iškart sunaikinami, 
arba numarinami badu. Dabar Semas ėmė suprasti, - bent jau manė, 
j0g supranta, - kad svetimų minčių puolimą pajutęs protas veikia pa- 
gal tą patį principą. Prisiminė daugybę atvejų, kai iš vakaro pajutęs 
ryškius peršalimo požymius ryte atsibusdavo sveikas kaip ridikas. 

Vadinasi, pasidarbuodavo organizmo gynėjų kariauna. Žūtbūtinė ko- 
va vykdavo netgi jam miegant, ir svetimkūniai būdavo pribaigti iki 
paskutinio kareivio... arba mikrobo. Jie būdavo arba sunaikinti, arba 
numarinti badu. 

Praėjusią naktį jis patyrė gresiančio peršalimo požymius tik psi- 
chikos lygmenyje. Sįryt svetimkūnis - jo racionaliam mąstymui iški- 
lusi grėsmė - buvo atkirstas nuo savo mitybos šaltinio. Dabar tai tik 
laiko klausimas. Vidinis balsas jam kuždėjo, kad toliau gilindamasis 
į šį dalyką jis tam svetimkūniui vėl duos peno. 

Tai štai kaip tai vyksta, galvojo jis. Tai štai kodėl girdėti tiek ne- 
daug pranešimų apie keistus įvykius ir nepaaiškinamus reiškinius. 
Psichika patiria juos... praeina šiek tiek laiko, kol atpažįsta juos... ta- 
da kontratakuoja. 

Bet jam buvo smalsu. Štai kur šuo pakastas. O ar nėra pasakyta, 
kad kai smalsumas pražudo, pražuvėlį prikelia pasitenkinimas? 

Kas? Kas tai pasakė? 

Jis nežinojo... bet pagalvojo, kad nesunku būtų sužinoti. Bibliote- 
koje. Semas gaižiai šyptelėjo ir sukrovė indus į kriauklę. Jau buvo 
nusprendęs imtis šio reikalo, bent jau kol šį tą išsiaiškins. 

Bent truputėlį. 


Į Kampo gatvę Semas atvažiavo apie pusę pirmos. Jis visai ne- 
nustebo šalikelėje išvydęs senutį mėlyną Naomės automobilį. Savąjį 
Semas pastatė už jo, išlipo ir užkopė išklerusiais laiptais su užrašu, 
kad su savimi atsineštą butelį privalu išmesti į šią statinę. Pasibeldė, 
bet neišgirdo jokio atsako. Pravėrė duris ir už jų išvydo didžiulę salę 
be jokių baldų... išskyrus mokamą telefono automatą. Tapetai atrodė 
švarūs, bet labai jau nublukę. Semas pastebėjo, kad vietomis jie sut- 
virtinti lipnia juostele. 

- Ei? 

Atsakymo nesulaukė. Jis įėjo vidun, jausdamasis kaip įsibrovėlis, 
ir nužingsniavo per salę. Už pirmų durų kairėje buvo bendrasis kam- 
barys. Ant durų kabėjo dvi lentelės: 


ĮĖJIMAS BILO DRAUGAMS! 


buvo parašyta viršuje. Po ja kabėjo kita, kurioje parašyti Žodžiai 
Semui pasirodė visiškai suprantami ir tuo pat metu neįtikėtinai kvaili: 


LAIKAS UŽIMA LAIKO 

Bendrasis kambarys buvo apstatytas atsitiktiniais baldais - skirtin- 
gomis kėdėmis ir ilga sofa, kuri irgi buvo sutvirtinta, tik šįkart 1z0- 
liacija. Sienos nukabinėtos įvairiausiais šūkiais. Ant žemo stalelio 
prie televizoriaus stovėjo kavinukas. Ir televizorius, ir kavos aparatas 
buvo išjungti. 

Semas nuėjo toliau, jausdamasis dar įžūlesnis įsibrovėlis. Kyšte- 
lėjo galvą į kitus tris kambarius, į kuriuos buvo galima patekti iš ko- 
ridoriaus. Kiekviename stovėjo po dvi paprastas lovas, 17 nesimatė nė 
gyvos dvasios. Visuose kambariuose buvo pedantiškai švaru, bet 
kiekviename tvyrojo savas kvapas. Vienas kvepėjo kareivinėmis. Ki- 
tame tvyrojo nemalonus ligos kvapas. Kas nors šiame kambaryje ar- 
ba ką tik mirė, pagalvojo Semas, arba netrukus numirs. 

Pačiame tolimiausiame kampe buvo virtuvė, irgi tuščia. Semas 
pamatė didelę saulėtą patalpą su išblukusiu ir susiraukšlėjusiu lino- 
leumu. Visą kampą užgriozdinusi didžiulė krosnis, kūrenama 1r du- 
jomis, ir malkomis. Kriauklė sena, patamsėjusia emale, vietomis su- 
rūdijusi. Ciaupai - irgi nebe pirmos jaunystės, su senamadiškom ran- 
kenėlėm. Prie durų į sandėliuką stovėjo labai jau senoviška skalbimo 
mašina “Maytag" ir dujomis šildoma džiovykla “Kenmore". Ore tvy- 
rojo vos vos juntamas - turbūt nuo vakar dienos - troškintų pupelių 
kvapas. Semui ši patalpa patiko. Akivaizdu, kad ją įrengiant buvo 
skaičiuojamas kiekvienas skatikas, bet čia taip pat jautėsi ir meilė, ir 
rūpestis, ir laimė, kurią šių namų gyventojams, atrodo, nelengva 
išplėšti iš likimo nagų. Ji priminė močiutės virtuvę, kurioje jam bū- 
davo gera. Saugu. 

Prie seno griozdiško šaldytuvo “Amana"' kabėjo magnetu tvirtina- 
ma plokštelė su žodžiais: 


DIEVAS LAIMINA MŪSŲ BLAIVIUS NAMUS 


Semas išgirdo balsus lauke. Priėjo prie vieno virtuvės lango. Pie- 
velėje jau buvo prasikalusi šviežia žolytė. Sklypo, kuris baigėsi ties 
pumpurus kraunančiais medžiais, tolumoje matėsi sukastas ir šiltes- 
nių dienų laukiantis daržas. Kairėje - įrengta tinklinio aikštelė. Deši- 
nėje - arklio kanopų žymės. Kiemas nebuvo ypatingai tvarkingas, - 
šiuo metų laiku nedaug tokių rastum, bet Semas matė, kad nutirpus 
sniegui, čia jau tvarkytasi. Nebuvo ir suodžių pėdsakų, nors geležin- 
kelio bėgiai driekėsi vos už penkiasdešimties pėdų. Kampo gatvės 
gyventojai gal ir negalėjo pasigirti savo nuosavybe, bet tai, ką turė- 
j0, prižiūrėjo labai rūpestingai. 

Tinklinio aikštelėje ant sulankstomų kėdučių sėdėjo koks tuzinas 
žmonių. Semas iškart atpažino Naomę, Deivą, Luką ir Rudolfą. Ge- 
riau įsižiūrėjęs pamatė dar du pažįstamus veidus - Berto Ai1versono, 

pasiturinčio Junktono teisininko, ir Elmerio Baskino, bankininko, ku- 
ris nedalyvavo tame Rotari klubo susirinkime, bet paskambino vėliau 
1r vis tiek pasveikino Semą. Padvelkė švelnus vėjelis ir sujudino lan- 
go, pro kurį spoksojo Semas, užuolaidas. Tas pats vėjo gūsis sušiau- 
šė Elmerio sidabro spalvos plaukus. Elmeris prisimerkęs pasuko vei- 
dą į saulę ir nusišypsojo. Semą pribloškė tas pirmapradis pasitenki- 
nimo jausmas, kurį išvydo ne Elmerio veide, ne - tiesiog jo sieloje. 
Tą akimirką jis atrodė ir didingesnis, ir drauge menkesnis už turtin- 
giausią mažo miestelio bankininką; tai buvo Žmogus, sveikinantis pa- 
vasarį po ilgos ir šaltos žiemos, laimingas, kad gyvas, kad sveikas, 
kad jam neskauda. 

Semas apstulbo iš netikėtumo. Jau pakankamai keista benamių 
Junktono girtuoklių draugijoje išvysti Naomę Higins - ir dar, be to, 
prisidengusią kitu vardu. Bet miestelio gyventojų gerbiamas banki- 
ninkas ir pagarsėjęs teisinių sferų erelis - na, to jau per daug! 

Vyriškis su apspurusiomis žaliomis kelnėmis ir marškinėliais su 
užrašu “Cincinnati Bengals" pakėlė ranką. Rudolfas parodė pirštu į jį. 

- Aš - Džonas, esu alkoholikas, - pasakė tas Žmogus. 

Semas greitai atšlijo nuo lango. Jo veidas užsiplieskė raudoniu. 
Dabar jis jautėsi ne tik kaip įsibrovėlis, bet dar ir šnipas. Jis pagalvo- 
jo, kad sekmadieniniai AA susirinkimai turbūt vyksta bendrajame 
kambaryje, - šiaip ar taip, tas kavos aparatas pakankamai iškalbingas, 
- bet oras šiandien toks gražus, kad jie išsinešė kėdes į lauką. Semas 
neabejojo, kad tai - Naomės 1dėja. 

Rytoj visą rytą mes būsime bažnyčioje, pasakė ponia Higins, 0 po 
pietų rengiama pirmoji šį sezoną jaunųjų baptistų iškyla. Naomė pa- 
žadėjo jiems pagelbėti. 

Jam pasidarė įdomu, ar ponia Higins žino, kad, užuot leidusi lai- 
ką su baptistais, jos duktė sėdi čia su kitais alkoholikais. Greičiausiai 
žino. Dabar jam paaiškėjo, kodėl Naomė po dviejų pasimatymų ne- 
tikėtai atsisakė su juo susitikinėti. Tuomet jis manė, kad dėl religinių 
motyvų, nes Naomė net nebandė nieko jam aiškinti. Bet po pirmojo 
pasimatymo, per kurį jie nuėjo pažiūrėti filmo, Naomė neprieštaravo 
dėl antrojo. Po antrojo susitikimo jos susidomėjimas Semu dingo. 
Bent jau jam pasirodė, kad dingo. Per antrąjį pasimatymą jis pakvie- 
tė ją pietų. Ir užsakė vyno. 

Bet, dėl Diėvo meilės - iš kur aš galėjau žinoti, kad ji alkoholikė? 
Juk nesugebu skaityti minčių. 

Zinoma, kad negalėjo... bet jo veidas vis tiek nesiliovė raudonuoti 
iš gėdos. 

O gal kaltas ne alkoholis... Arba ne tik alkoholis. Gal ji turi ir ki- 
tų problemų. 

Dar jis pagalvojo, kas būtų, jei Bertas Aiversonas ir Elmeris Bas- 
kinas, abu labai įtakingi, sužinotų, kad Semas atskleidė jų paslaptį. 
Galbūt nieko: nedaug jis ir težinojo apie šitą slaptą AA organizaciją. 
Jam buvo žinomi tik du dalykai: kad viena A reiškia “anoniminiai" 
ir kad šiedu vyrai panorėję galėtų pakišti koją jo verslui. 

Semas nusprendė kuo greičiau ir, jei įmanoma, nepastebėtas ding- 
ti iš čia. Semo garbei reikia pasakyti, kad jis galvojo ne tik apie sa- 
ve. Tie žmonės, sėdintys Kampo gatvės pievelėje, turi rimtų proble- 
mų. Tai sužinojo atsitiktinai; jis neketino tuo pasinaudoti - pasilikti 
ir slapta klausytis. 

Grįžtant tuo pačiu keliu, jo akis užkliuvo už popieriaus krūvelės, 
padėtos šalia telefono. Virvele prie sienos buvo pritvirtintas ir pieš- 
tuko galas. Daug negalvodamas, jis paėmė lapelį ir brūkštelėjo Žinutę. 


Deivai, 

Šįryt užsukau tavęs aplankyti, bet nieko neradau. Norėčiau 
pasikalbėti apie moterį, vardu Ardelija Lortz. Pagalvojau, kad 
tu ką nors apie ją Žinai, o man tai labai rūpi. Jei tau nebūtų 
sunku, gal galėtum man paskambinti šiandien po pietų arba 
vakare? Mano telefono numeris - 555-8699. Ačiū. 


Jis parašė savo vardą, perlenkė lapelį pusiau ir pažymėjo: Deivui. 
Jau ketino grįžti atgal į virtuvę ir padėti raštelį pačioje matomiausio- 
je vietoje, bet paskui pagalvojo, kad tuomet kuris nors iš jų - ypač 
Naomė - supras, kad jis matė jų keistas, o gal ir beviltiškas apeigas. 
Todėl lapelį taip, kad matytųsi Deivo vardas, paliko ant televizoriaus 
bendrajame kambaryje. Pagalvojo, ar kartu su rašteliu nepalikus ko- 
kio ketvirtuko už telefoną, bet nusprendė geriau to nedaryti. Deivas 
gali ne taip suprasti. 

Jis išėjo į saulėtą gatvę džiaugdamasis, kad liko nepastebėtas. Ei- 
damas prie savo mašinos, pastebėjo ant Naomės automobilio buferio 
užklijuotą lipduką: 

PRALEISKITE SĮ AUTOMOBIL Į IR ĮSILEISKITE DIEV Ą. 

- Geriau Dievas negu Ardelija, - sumurmėjo Semas ir išsuko iš ša- 
likelės. 


Vakarop atsiliepė nerami praėjusi naktis - Semas jautėsi mieguis- 
tas. Neturėdamas jėgų imtis kokio darbo, įsijungė televizorių. Ejo aš- 
tunta rungtynių tarp Cincinačio ir Bostono krepšinio komandų minu- 

tė. Įsitaisė ant sofos, ketindamas pažiūrėti rungtynių transliaciją, ir 
beveik iš karto užsnūdo. Bet jam dar nespėjus kaip reikiant užmigti 
suskambo telefonas. Semas, vis dar mieguistas, nusvirduliavo prie jo. 

- Alio? 

- Juk jūs nenorite kalbėti apie tą moterį, - be jokių įžangų pradėjo 
Purvinasis Deivas. Jo balsas drebėjo. - Jūs negalite norėti net galvoti 
apie ją. 

Kiek dar ilgai jūs, bedieviai stabmeldžiai, badysite mums akis ši- 
tuo vardu? Manote, kad tai juokinga? Manote, kad tai protinga? 

Semui visi miegai išsilakstė akimirksniu. 

- Deivai, kas yra ta moteris? Išgirdę jos vardą Žmonės reaguoja 
taip, tarsi ji būtų velnias, arba nieko apie ją nežino. Kas ji? Ką, po 
velnių, ji padarė, kad vien jos vardas tau sukelia šitokią reakciją? 

Ragelyje ilgai buvo tylu. Semas kantriai laukė, nors jo širdis pa- 
šėlusiai daužėsi. Jis jau buvo bepradedąs manyti, kad nutrūko ryšys, 
bet jo ausį vis pasiekdavo trūkčiojantis Deivo kvėpavimas. 

- Pone Pyblesai, - pagaliau prakalbo jis, - per pastaruosius metus 
jūs iš tikrųjų daug kuo man pagelbėjote. Jūs ir kai kurie kiti žmonės 
padėjote man išgyventi net tada, kai aš pats abejojau, ar to noriu. Bet 
aš negaliu kalbėti apie tą kalę. Aš negaliu. Ir jeigu linkite sau gero, 
niekada ir niekam neminėkite to vardo. 

- Skamba kaip grasinimas. 

- Ne! - paprieštaravo Deivas. Jis atrodė daugiau negu nustebęs; jis 
atrodė šokiruotas. - Ne - tik noriu jus perspėti, pone Pyblesai. Tą pa- 
tį padaryčiau pamatęs jus vaikščiojantį prie seno, žole apaugusio šu- 
linio, kurį jūs net nenutuokiate ten esant. Daugiau nebekalbėkite apie 
ją ir net negalvokite apie ją. Mirusius palikite mirusiems. 

Mirusius palikite mirusiems. 

Bet šitai jo nebestebino; viskas (išskyrus galbūt Žinutes jo telefo- 
no atsakiklyje) vedė prie tos pačios išvados: Ardelijos Lortz nebebu- 
vo tarp gyvųjų. Jis, Semas Pyblesas, mažo miestelio nekilnojamojo 
turto ir draudimo agentas bendravo su vaiduokliu, nė pats to neįtar- 
damas. Kalbėjosi su ja? O, velnias! Jis sudarė sandėrį su ja! Jis su- 
mokėjo jai du dolerius, o už tai iš jos gavo skaitytojo kortelę. 

Tai jo nenustebino... bet pajuto pamažu visą kūną stingdantį šal- 
tį. Jis atsmaukė rankovę ir pamatė, kad visa oda pašiurpusi kaip Žą- 
s1€S. 

„Seniai turėjai mesti šį reikalą, kuždėjo jam vidinis balsas. Ar ne- 
sakiau? 

- Kada ji mirė? - paklausė Semas. Jam pačiam jo balsas pasirodė 
blankus ir apatiškas. 

- Nenoriu apie tai šnekėti, pone Pyblesai! - paklaikusiu balsu su- 
riko Deivas. Jo balsas virpėjo, pakilo keliomis oktavomis aukščiau ir 
jau beveik falcetu užbaigė: - Prašau! 

Palik jį ramybėje, piktai sudraudė save Semas. Argi maža jam 
problemų ir be šitos nesąmonės? 

Taip, jis galėtų palikti Deivą ramybėje - miestelyje turėtų būti 
daugiau Žmonių, su kuriais galima būtų pasikalbėti apie Ardeliją 
Lortz... jeigu, žinoma, jis sugebėtų tinkamai prieiti, kad ir jie nesulįs- 
tų kaip sraigės į savo kiautus. Bet yra dar vienas klausimas, į kurį tur- 
būt tik Purvinasis Deivas Dankanas galėtų atsakyti. 

- Tu esi nupiešęs kelis plakatus bibliotekai, ar ne? Pamatęs vaka- 
rykštį, atpažinau tavo stilių. Tiesą sakant, net neabejoju, kad ir anie 
tavo piešti. Vienas, vaizduojantis mažą berniuką juodame automobi- 
lyje. Ir tas, kuriame žmogus trumpa miline - Bibliotekos Policinin- 
kas. Ar tu... 

Jam dar nespėjus baigti, Deivas pratrūko rėkti - iš gėdos, iš šird- 
gėlos, iš baimės. 

- Deivai? Aš... | 

- Palikite tai ramybėje! - raudojo Deivas. - Atleiskite, nesusival- 
džiau, bet prašau, ar negalėtumėte palikti to... 

Staiga verksmas nutilo ir ragelyje pasigirdo traškesys. 

- Liaukis, - pasakė Naomė. Atrodė, kad ir ji tuoj pravirks, bet jos 
balsas buvo įsiutęs. - Ar nesiliausi tu, bjaurus Žmogau? 

- Naome... 

- Kai esu čia, mano vardas - Sara, - pabrėžtinai tarė ji, - bet tavęs, 
Semai Pyblesai, vienodai nekenčiu 1r kaip Sara, ir kaip Naomė. Dau- 
giau niekuomet neperžengsiu tavo kontoros slenksčio, - jos balsas da- 
rėsi vis spigesnis. - Kodėl negali palikti jo ramybėje? Kam tau prirei- 
kė kapstytis po visą šitą seną mėšlą? Kam? 

Susierzinęs ir sunkiai besivaldydamas Semas atrėžė: 

- Kodėl tu nusiuntei mane į biblioteką? Jeigu nenorėjai, kad ją su- 
sitikčiau, Naome, tai kodėl siuntei mane į tą prakeiktą biblioteką? 

Kitame laido gale pasigirdo aiktelėjimas. 

- Naome? Ar negalėtume... 

Trakštelėjimas. Ji padėjo ragelį. 

Ryšys nutrūko. 


4 


Beveik iki pusės dešimtos vakaro Semas išsėdėjo savo kabinete, 
vieną po kitos rydamas skrandžio rūgštingumą mažinančias tabletes 

ir rašydamas vardus. Jis ilgai žiūrėdavo į kiekvieną užrašytą vardą, 
kol galiausiai nuspręsdavo jį išbraukti. Sešeri metai vienoje vietoje, 
rodos, nemažas laiko tarpas... bent jau taip iki šiol atrodė. Sį vakarą 
tas laiko tarpas tarsi sutrumpėjo iki... savaitgalio. 

Kreigas Džonsas, užrašė jis. 

Jis spoksojo į šiuos du žodžius ir mąstė: Kreigas turėtų žinoti apie 
Ardeliją... bet jis būtinai paklaus, kodėl ja susidomėjau. 

Ar jis pakankamai gerai pažįsta Kreigą, kad galėtų be užuolankų 
atsakyti į šį klausimą? Atsakymas - neabejotinas ne. Kreigas yra vie- 
nas iš žemesnio rango Junktono teisininkų, tikras karjeristas. Tiesa, 
kelis kartus jie drauge valgė priešpiečius, kai turėjo aptarti bendrus 
verslo reikalus... be to, dar Rotari klubas. O kartą Kreigas net pakvie- 
tė jį pietų į savo namus. Bet kai jiedu atsitiktinai susitinka gatvėje, 
persimeta vos keliais žodžiais - kartais apie reikalus, bet dažniausiai 
- apie orą. Deja, to negalima pavadinti draugyste. Ir jeigu Semas ke- 
tina kam nors išplepėti apie tą kvailą nutikimą, tai tik tikram draugui, 
o ne kolegai, kuris pavadina jį bičiuliu tik po antros džino taurės. 

Jis išbraukė Kreigo vardą iš sąrašo. 

Per tą laiką, kai gyvena Junktone, susirado tik du gerus draugus. 
Vienas dirbo gydytojo asistentu dr. Meldeno privačiame kabinete, o 
kitas buvo policininkas. Rosas Freimas dar 1989 metais gavo geriau 
apmokamą šeimos gydytojo vietą Grand Repide. O Tomas Vyklifas 
nuo šių metų sausio buvo perkeltas į Ajovos valstybinės kuro tarny- 
bos naująjį transporto skyrių. Nuo to laiko Semas prarado ryšį su jais 
abiem - jam ne kaip sekdavosi susirasti draugų, o ir išlaikyti juos - ne 
ką geriau. 

Tai kas gi jam liko? 

Semas nežinojo. Jis tik žinojo, kad Ardelijos Lortz vardas kai ku- 
riuos Junktono miesto gyventojus veikė kaip sprogstamasis užtaisas. 
Jis žinojo, - arba manė žinąs, - kad buvo ją susitikęs, net jeigu ji ir 
mirusi. Jis net neabejojo, kad tai nebuvo giminaitė ar kokia kvaište- 
lėjusi moteriškė, vadinanti save Ardelija Lortz. Nes... 

Manau, kad sutikau vaiduoklį. Galima pasakyti net ir taip: vai- 
duoklį vaiduoklyje. Nes man atrodo, kad ta biblioteka, į kurią pate- 
kau aną penktadienio popietę, buvo Ardelijos Lortz laikų Junktono 
miesto biblioteka. Turbūt todėl mane buvo apėmęs toks keistas jaus- 
mas. Tai nebuvo panašu į kelionę laiku arba į tai, kaip aš įsivaizduo- 
ju kelionę į praeitį. Tai labiau priminė trumpą viešnagę nebūtyje. Ir 
viskas buvo tikra. Be abejo, tikra. 

Jis susimąstė, pirštais belsdamas į stalą. 

Iš kur ji man paskambino? Ar jie ten turi telefonus? 

Jis 11gai spoksojo į sąrašą su visais išbrauktais vardais, paskui nes- 
kubėdamas ištraukė jį iš geltonojo aplanko. Suglamžė tą lapą ir švys- 
telėjo į šiukšlių krepšį. 

Tau reikėjo palikti visa tai ramybėje, vėl prabilo jo vidinis balsas. 

Bet jis nepaliko. Taigi, kas dabar? 

Paskambink kam nors, kuo pasitiki. Paskambink Rosui Freimui 
ar Tomui Vyklifui. Tiesiog pakelk ragelį ir surink katro nors numerį. 

Bet jis nenorėjo to daryti. Bent jau ne šį vakarą. Pastaruoju metu 
jis tik ir tekalbėjo apie šį nemalonų - bent jau taip atrodė - reikalą, 
jautėsi visas persisunkęs ta neigiama informacija, be to, buvo per 
daug pavargęs. Jeigu šiąnakt jam pavyktų gerai išsimiegoti (jis tikė- 
jos1, kad pavyks, jeigu paliks degti naktinę lempelę prie lovos), gal- 
būt ryt iš ryto, kai jau bus atsigavęs, ateis kokia nors geresnė, kokia 
nors konkretesnė mintis. Dar jis pagalvojo, kad vėliau jam teks pa- 
bandyti atstatyti sugriautus tiltus tarp jo ir Naomės bei Deivo Danka- 
no. Bet iš pradžių jam reikia išsiaiškinti, kas gi slepiasi po tais tiltais. 

Jeigu pavyks. 


DEVINTAS SKYRIUS 
BIBLIOTEKOS POLICININKAS (I) 


Jis tikrai gerai miegojo. Kaip ir tikėjosi, nieko nesapnavo, o lauk- 
toji mintis lyg niekur nieko užtiko jį duše 1š ryto, kaip dažnai būna 
pailsėjus - tuomet mintys, aiškios ir nechaotiškos, maloningai aplan- 
ko tave pačiu tinkamiausių metu. Viešoji biblioteka - ne vienintelė 
vieta, kur galima rasti reikiamą informaciją, 0 jei domiesi vietinės 
reikšmės istorijomis, - pastarųjų metų įvykiais, - tai netgi ne pati ge- 
riausia vieta. 

- "Gazette"! - šūktelėjo jis ir pakišo galvą po vandens srove, kad 
išskalautų šampūną. 

Po dvidešimties minučių, visiškai apsirengęs, išskyrus kaklaraištį 
ir paltą, jis jau buvo nulipęs žemyn ir savo kabinete gėrė kavą. Prie- 
šais vėl gulėjo aplankas su popieriumi ir pradėtu sudarinėti nauju 5ą- 
rašu. 

1. Ardelija Lortz - kas ji yra arba kas ji buvo? 

2. Ardelija Lortz - ką ji veikė? 

3. Junktono miesto viešoji biblioteka - atnaujinta? Kada? Nuot- 
raukos? 

Kai parašė trečiąjį punktą, pasigirdo durų skambutis. Stodamasis 
Semas žvilgtelėjo į laikrodį. Jau beveik pusė devynių, metas į darbą. 
Į “Gazette" redakciją galėtų užbėgti apie dešimtą, nes tuo metu pa- 
prastai daro pertrauką, ir perversti senus laikraščio komplektus. Bet 
kelintų metų? Jis vis dar negalėjo apsispręsti - juk pasirinkęs tinka- 
mus metus greičiau surastų trokštamą informaciją - ir eidamas prie 
durų naršė kišenes, ieškodamas smulkių pasiuntinukui. Ir vėl skam- 
butis. 

- Skubu kaip įmanydamas, Keitai! - šūktelėjo jis jau priėjęs prie 
lauko durų. - Nepratrink skylės ant prakeikto sk... 

Tuo metu jis pažvelgė pro durų langelį, pridengtą tiulio užuolai- 
da, ir pamatė šmėžuojantį kur kas didesnį nei Keito Džordano silue- 
tą. Semo galva buvo užimta būsimaisiais dienos darbais, o ne tuo įp- 
rastu rytiniu atsiskaitymo su laikraštį išnešiojančiu berniuku ritualu, 
ir staiga tikras siaubas kaip kirviu nukirto visas jo mintis. Atėjūno 
veido nesimatė, bet netgi pro užuolaidą jis atpažino siluetą, kūno su- 
dėjimą... ir, Žinoma, milinę. 

Burnoje pajuto saldymedžio skonį, saldų iki šleikštulio. 

Jis atleido durų rankeną, bet jau buvo per vėlu. Spyna jau buvo 
atšokusi, ir verandoje šmėžavęs siluetas akimirksniu atsidūrė tarpdu- 
ryje. Semas atatupstas atsitraukė į virtuvę. Jis sumosavo rankomis, 
stengdamasis išlaikyti pusiausvyrą, ir kažkaip sugebėjo pakeliui nup- 
lėšti visus tris ant kabyklos kabėjusius paltus. 

Bibliotekos Policininkas žengė vidun, su savimi įnešdamas ir šal- 
to oro gūsį. Jis ėjo lėtai, tarsi jam priklausytų visas pasaulio laikas. 
Jam už nugaros trinktelėjo durys. Vienoje rankoje jis laikė Semui 
priklausantį “Gazette egzempliorių, susuktą į ritinį. Iškėlė jį kaip 
kokią lazdą. 

- Atnešiau tavo laikraštį, - prabilo Bibliotekos Policininkas. Jo 
balsas buvo keistai tolimas, skambėjo tarsi iš už stiklinės užtvaros. - 
Ketinau patš duoti berniukui arbatpinigių, bet jiš nė neštabštelėjęš 
nurūko tolyn. Stebiuoši kodėl. 

Jis ėmė artintis prie Semo, kuris atsirėmęs į spintelę nebeturėjo 
kur trauktis ir spoksojo į įsibrovėlį siaubo pilnomis paklaikusio vai- 
ko, ketvirtoko Neišmanėlio akimis. 

Arba aš įsivaizduoju, galvojo Semas, arba sapnuoju košmarišką 
sapną - tokį košmarišką, kad tas, kurį sapnavau aną naktį, dabar at- 
rodo kaip saldus sapnas. 

Bet tai buvo ne košmaras. Tai buvo siaubinga, bet ne sapnas. Se- 
mas net vylėsi, kad jis pagaliau išprotėjo. Pamišimas - ne pati geriau- 
sia išeitis, bet negalėjo būti nieko baisiau už šį į jo namus įsibrovusį 
klaikų žmogaus pavidalo sutvėrimą. 


80 


Semo namas buvo senesnės statybos, todėl gana aukštomis lubo- 
mis, bet Bibliotekos Policininkui teko pasilenkti žengiant per slenkstį 
ir net pačioje virtuvėje jo pilkos fetrinės skrybėlės viršus beveik 
braukė lubas. Vadinasi, jo būta daugiau kaip septynių pėdų aukščio. 

Milinė buvo pilkos spalvos, tokios kaip rūkas prieblandoje. Oda 
- balta Kaip popierius. Veidas šaltas, nepripažįstąs nei švelnumo, nei 
meilės, nei gailestingumo. Lūpos - tik griežta, siaura ir bejausmė li- 
nija, ir Semo atmintyje iškilo bibliotekos durų vaizdas - tarsi kietai 
sučiaupta burna akmeninio roboto veide. Bibliotekos Policininko 
akys pasirodė esančios sidabro spalvos apskritimai su skylutėmis 
vyzdžių vietoje. Jas gaubė purpuro raudonumo audinys, ir todėl at- 
rodė, kad akys pasruvusios krauju. Ir pats blogiausias dalykas: Semas 
atpažino tą veidą. Jis jautė, kad tikrai ne pirmą kartą gūžiasi iš siau- 
bo nuo šito žvilgsnio, ir mintimis grįžęs toli į praeitį girdėjo truputį 
švepluojantį balsą: Eikš šu manimi, šūnau.. Aš poličininkaš. 

Veidą bjaurojantis randas buvo lygiai toks pats, kaip Semo vaiz- 
duotėje - per visą kairį skruostą nuo akies iki pat panosės. Išskyrus 
randą, daugiau viskas buvo kaip plakate... Argi? Jis jau nieko nebe- 
žinojo. | 

Eikš šu manimi, šūnau... Aš poličininkaš. 

Semas Pybelsas, Junktono miesto Rotari klubo narių numylėtinis, 
prišlapino į kelnes. Jis jautė, kaip per šlaunį nutekėjo šilta srovelė, bet 
tai jam pasirodė taip tolima ir taip nereikšminga. Jam dabar terūpėjo 
tik tas monstras, įsibrovęs į jo virtuvę, o baisiausia Semui pasirodė 
tai, kad įsibrovėlio veidas jam jau matytas. Semas, mintimis vėl grį- 
žęs į praeitį, išvydo netikėtai atsilapojusias trijomis spynomis užra- 
kinamas duris. Jis net nemėgino bėgti. Juo labiau nuskristi - tai per- 
žengė jo vaizduotės ribas. Jis sugrįžo į vaikystę, vėl tapo vaiku, kurį 
nutvėrė 

(ta knyga - ne “Oratoriaus Patarėjas'') 

labai negražiai besielgiantų. Užuot supykęs 

(ta knyga - ne “Amerikiečių mėgstamiausi eilėraščiai") 

jis atsitūpė virš savo paties padarytos balutės, susirietė į kamuo- 
liuką tarp dviejų taburečių ir užsidengė galvą rankomis. 

(ta knyga - tai) 

- Ne, - kimiu, bejėgiu balsu pasakė jis. - Ne, prašau... Ne, maldau- 
ju, prašau nedaryti to, prašau, aš būsiu geras, prašau nemušti manęs 
šitaip. 

Jis žeminosi. Bet tai nepadėjo; milžinas rūko spalvos miline 

(ta knyga - tai Roberto Lujo Styvensono “Juodoji strėlė“) 

stovėjo prie pat jo. 


81 


Semas palenkė galvą. Atrodė, kad ji sveria tūkstantį svarų. Jis nu- 
delbė žvilgsnį į grindis ir meldėsi, kad kai vėl pakels akis, - kai ras 
savyje jėgų jas pakelti, - tas siluetas jau būtų išnykęs. 

- Pažvelk į mane, - paliepė tolimas, duslus balsas. Tokiu balsu ga- 
lėjo kalbėti tik pats blogis. 

- Ne, - spygtelėjo Semas dusdamas ir pratrūko bejėgiškai raudoti. 
Tai nebuvo vien tiktai siaubas, nors iš tikrųjų buvo klaiku, labai klai- 
ku. Semas jautėsi patekęs į ledinius vaikiškos baimės ir vaikiškos gė- 
dos gniaužtus. Jis jautė, kad vis labiau klimpsta į tai, ko nedrįso net 
prisiminti, į tai, kas kažkaip susiję su knyga, kurios jis niekada nes- 
kaitė: Roberto Lujo Styvensono “Juodąja strėle?'. 

Smūgis! 

Kažkas trenkė Semui per galvą, ir jis suriko. 

- Pažvelk į mane! 

- Ne, prašau neversti, - maldavo Semas. 

Smūgis! 

Jis pakėlė galvą, viena ranka bandydamas prisidengti savo ašaro- 
jančias akis, ir pamatė iškeltą Bibliotekos Policininko kumštį. 

Smūgis! 

Jis daužė Semą susuktu “Gazette" tarsi žioplą šunytį, kuris priš- 
lapino ant grindų. 

- Taip jau geriau, - tarė Bibliotekos Policininkas. Jis nusišiepė, ir 
pasimatė aštrūs dantys, dantys, panašūs į iltis. Tada įkišo ranką į mi- 
linės kišenę ir išsitraukė odinį aplanką. Kai atvertė jį, Semas išvydo 
keistąją daugiakampę žvaigždę. Ji spindėjo. 

Dabar Semas jau nebeįstengė nusukti žvilgsnio nuo to negailes- 
tingumu trykštančio veido, nuo tų sidabro spalvos akių su kiaurymė- 
mis vietoj vyzdžių. Jis visas buvo apsiseilėjęs ir jautė tai, bet vis tiek 
negalėjo liautis. 

- Tu turi dvi knygaš, kurioš priklauso mumš, - pasakė Bibliotekos 
Policininkas. Jo balsas vis dar skambėjo iš toli, tarsi 1š už stiklinės 
užtvaros. - Panelė Lortž labai tavimi nušivyluši, Pyblešai. 

- Aš jas pamečiau, - Semas pratrūko dar garsiau raudoti. Meluoti 
šitam vyriškiui apie 

(Juodoji strėlė) 

knygas, apie bet ką - neįsivaizduojamas dalykas. Jo pusėje auto- 
ritetas, stiprybė ir jėga. Jis - teisėjas, prisiekusysis ir bausmės vykdy- 
tojas. 

Kur sargas? užplūdo Semą padrikos mintys. Kur sveiko proto 
saugotojas? Sveiko proto, kuriam neturi atsitikti tokių dalykų kaip 
Šis? 

- Aš... Aš... Aš... 

- Nenoriu klaušytiš paikų pašiaiškinimų, - nutraukė Bibliotekos 
Policininkas. Jis triukšmingai užvertė savo odinį aplanką ir įsigrūdo 
jį atgal į dešinę kišenę. Paskui įkišo ranką kairėn kišenėn ir išsitrau- 
kė peilį ilgais, aštriais ašmenimis. Semas, kuris, norėdamas užsidirb- 
ti pinigų mokslui koledže, triūsė vienos parduotuvės sandėlyje atpa- 
žino tą peilį. Tokie naudojami kartonui pjaustyti. Be abejo, tokių pei- 
lių galima rasti kiekvienoje Amerikos bibliotekoje. - Turi laiko iki 
vidurnakčio. O tada... 

Jis pasilenkė, spausdamas peilį blyškia kaip lavono plaštaka. Nuo 
jo sklido stingdantis šaltis. Semas pabandė sušukti, bet pasigirdo tik 
atodūsis. 

Šalta peilio geležtė palietė jo gerklę. Tarsi varveklis būtų įdūręs. 
Ištryško vienas raudonas kraujo karoliukas ir tuoj pat sustingo. 

- Tada aš vėl ateišiu, - keistai užbaigė Bibliotekos Policininkas. - 
Verčiau jau suraštum, ką pametęš, Pyblešai. 

Peilis dingo kišenėje. Bibliotekos Policininkas vėl atsitiesė visu 
ūgiu. 

- Ir dar vienaš dalykaš, - pridūrė jis. - Per daug višų klaušinėji, 
Pyblešai. Daugiau taip nedaryk. Supratai mane? 

Semas norėjo atsakyti, bet teišspaudė sunkų atodūsį. 

Bibliotekos Policininkas vėl palinko ties juo. Šalto oro gūsis pris- 
paudė Semą kaip ledo lytis. : 

- Nekišk šavo nošies į tai, kaš tavęš neliečia. Supratai mane? 

- Taip! - klykė Semas. - Taip! Taip! Taip! 

- Gerai. Neš aš štebėšiu tave. Ir ne aš vienaš. 

Sušlamėjo milinė. Jis apsisuko ir per virtuvę nužingsniavo prie 
lauko durų. Nė karto neatsigręžė. Kai jis atsidūrė rytmečio saulės 
nutviekstoje verandoje, Semas pastebėjo siaubingą dalyką: Bibliote- 
kos Policininkas neturėjo šešėlio. 

Jis kurį laiką pastovėjo laikydamas durų rankeną, bet neatsisuko, 
tik pasakė: 

- Jei nenori dar kartą manęš čia pamatyti, Pyblešai, šurašk taš 
knygas. 

Ir dingo. 

Verandoje aidint Bibliotekos Policininko Žingsniams, Semo gal- 
voje sukosi vienintelė įkyri mintis: reikėjo užrakinti duris. 

Semas pabandė atsistoti, akyse sumirguliavo, ir jis sukniubo be 
sąmonės. 

DEŠIMTAS SKYRIUS 


CHRON - O - LOG - IŠK - AllI 
KALBANT 


- Ar galiu... jums padėti? - paklausė sekretorė. Ta pastebima pau- 
zė jos balse atsirado, kai ji atidžiau pažvelgė į jį. 

- Taip, - atsakė Semas. - Jeigu galima, norėčiau peržiūrėti kai ku- 
riuos senus “Gazette" numerius. | 

- Žinoma, galima, - patikino ji. - Bet - atsiprašau, jei kišuosi ne 
į savo reikalus - ar jūs gerai jaučiatės, sere? Iš tiesų, labai prastai at- 
rodote. 

- Turbūt būsiu peršalęs, - paaiškino Semas. 

- Pavasario oras apgaulingas, ar ne? Užeikite čia štai pro tuos var- 
telius, pone...? 

- Pyblesas. Semas Pyblesas. 

Apkūni, maždaug šešiasdešimties metų moteris pakėlė galvą. 
Sau prie burnos prispaudė pirštą raudonai nulakuotu nagu. 

- Jūs - draudimo agentas, ar ne? 

- Taip, ponia, - atsakė jis. 

- Ach, štai kaip! Jūs man iš tiesų pasirodėte kažkur matytas. Aną 
savaitę laikraštyje buvo jūsų nuotrauka. Ar tai dėl to, kad gavote kaž- 
kokį apdovanojimą? 

- Ne, ponia, - numykė Semas. - Aš sakiau kalbą. Rotari klube. /r 
bet ką atiduočiau už galimybę atsukti laikrodį atgal, pagalvojo jis. 
Pasiųsčiau Kreigą Džonsą po velnių. 

- Na, tai puiku, - pasakė ji. Bet tokiu balsu, tarsi pati netikėtų sa- 
vo žodžiais. - Nuotraukoje jūs visiškai kitoks. 

Semas užėjo už užtvaros. 

- Aš - Dorina Makgil, - prisistatė ji, tiesdama putlią ranką. 

Semas paspaudė ją ir pasakė, kad jam malonu susipažinti. Tam 
prireikė nežmoniškų pastangų. Jis pamanė, kad turės praeiti nemažai 
laiko, kol iš to išsivaduos - nejaukumo kalbantis su žmonėmis ir lie- 
čiant juos, ypač liečiant. Visas jo laisvumas kažkur dingo. 

Ji nuvedė jį prie kilimu išklotų laiptų ir paspaudė elektros jungik- 
lį. Laiptai buvo siauri, elektros lemputė švietė blausiai, ir Semą vėl 
apėmė siaubas. Jis atsirado netikėtai, kaip kad entuziastingi gerbėjai, 

trokštantys pakliūti į savo dievaičio koncertą, iš kažkur išdygsta prieš 
paskutinių bilietų pardavėją. Juk čia, kur nors tamsoje, galbūt tyko 
Bibliotekos Policininkas. Bibliotekos Policininkas balta kaip lavono 
oda, krauju pasruvusiomis sidabro spalvos akimis ir su nedidelių, bet 
skaudžiai pažįstamu kalbos defektu. 

Liaukis, sudraudė pats save. /r jei jau negali visiškai liautis, tai 
bent jau, dėl Dievo meilės, pasistenk tvardytis. Turi tą padaryti. Nes 
tai yra tavo vienintelis šansas. Kas gi tau belieka, jei net nesugebi 
nusileisti į paprasčiausią kontoros pusrūsį? Susiriesti į kamuoliuką 
savo namuose ir laukti vidurnakčio? 

- Tai morgas, - pasakė Dorina Makgil, rodydama pirštu. Ši mote- 
ris aiškiai buvo linkusi reikia nereikia demonstruoti savo dailiai nu- 
lakuotus nagučius. - Jums tik reikės... 

- Morgas? - atsisukęs į ją pakartojo Semas. Jo širdis nusirito į kul- 
nus. - Morgas? 

Darina Makgil nusijuokė: 

- Visi dėl to nustemba. Siaubinga, ar ne? Bet tai tik pavadinimas. 
Keista laikraštininkų išmonė. Nesijaudinkite, pone Pyblesai - ten nė- 
ra lavonų, tik daugybė mikrofilmų ritinių. 

Nesu tuo tikras, galvojo Semas, leisdamasis paskui ją laiptais. Be 
galo džiaugėsi, kad ji eina pirmoji. 

Nulipusi į apačią, ji paspaudė visą eilę jungiklių. Užsidegė daugy- 
bė dienos šviesos lempų, panašių į didžiules formeles ledui šaldyti. 
Tai buvo didelė, bet žema patalpa, išklota tokios pat tamsiai mėlynos 
spalvos kilimu kaip ir viršuje. Palei visas sienas driekėsi lentynos su 
mažomis dėžutėmis. Kairėje stovėjo keturi projektoriai. Semui jie pa- 
sirodė panašūs į futuristinius plaukų džiovintuvus. Jie buvo tokios 
pat kaip ir kilimas spalvos. 

- Aš nebaigiau sakyti, kad jums reikės pasirašyti šioje knygoje, - 
prabilo Dorina. Ji vėl atkišo pirštą, šįkart rodydama į didelę knygą, 
grandinėle pritvirtintą prie stovo. - Taip pat turite parašyti datą, atė- 
jimo laiką, kuris yra... - ji žvilgtelėjo į savo laikroduką, - ...dešimt 
dvidešimt, 1r išėjimo laiką. 

Semas palinko prie knygos. Paskutinis įrašas - Artūro Mikhamo. 
Ponas Mikhamas čia lankėsi 1989 metų gruodžio 27-ąją. Daugiau 
kaip prieš tris mėnesius. Ši šviesi ir gerai įrengta patalpa, pasirodo, 
beveik nenaudojama. 

- Čia geros sąlygos, ar ne? - su neslepiamu pasitenkinimu paklau- 
sė Dorina. - Taip yra todėl, kad federalinė vyriausybė nuolat skiria 
subsidijų laikraščių morgams - arba bibliotekoms, jei jums priimti- 
nesnis šis žodis. Man - taip. 

Viename tarpe šmėstelėjo šešėlis, ir Semo širdis vėl ėmė pašėlu- 
siai daužytis. Bet tai tebuvo Dorinos Makgil šešėlis, ji tik pasilenkė 
pažiūrėti, ar jis viską teisingai užrašė, ir... 

„JIS neturėjo šešėlio. Bibliotekos Policininkas. Taip pat... 

Semas stengėsi nuryti šias mintis, bet neįstengė. 

Aš negaliu taip gyventi. Negaliu gyventi su šia baime. Jeigu tai 
dar ilgiau tęsis, įgrūsiu galvą į orkaitę ir atsuksiu dujas. Tikrai taip 
padarysiu. Ši baimė susijusi ne tik su juo - tuo žmogum ar kad ir kas 
jis būtų. Tai proto reakcija, tiesiog šauksmas, kai viskas, kuo iki šiol 
tikėta, nesulaikomai slysta iš rankų. 

Dorina parodė į dešinę, kur atskiroje lentynoje gulėjo trys įrišti 
laikraščių komplektai: 

- Tai 1990-ųjų sausio, vasario ir kovo numeriai. Kiekvienų metų 
liepą šešių paskutinių mėnesių komplektai siunčiami į Nebraską, kur 
gaminami mikrofilmai. Taip pat ir pasibaigus gruodžiui. 

Ji ištiesė savo putlią ranką ir raudonai lakuotu nagučiu parodė į 
lentynas. Atrodė, kad svarbiausia jai yra pademonstruoti savo nagą. 

- Mikrofilmai išdėstyti chronologiškai, - pasakė ji. Paskutinį Žodį 
ji tarė lėtai, gardžiuodamasi kiekvienu skiemeniu: chron - 0 - log - 
išk -aiii. - Dabartiniai laikai - dešinėje, praeitis - kairėje. 

Ji nusijuokė parodydama, kad pajuokavo, ir šitaip turbūt bandy- 
dama paslėpti begalinį pasitenkinimą savo pačios sąmojingumu. Ch- 
ron -0- log - išk - aiii kalbant, bylojo jos šypsena, tai tik tauškalai. 

- Ačiū, - padėkojo Semas. 

- Nereikia dėkoti. Tai mūsų pareiga. Na, viena iš pareigų, - ji 
priglaudė savo lakuotą nagutį sau prie lūpų ir dar kartą apdovanojo 
1į paslaptinga šypsena. - Ar mokate naudotis projektoriumi, pone Py- 
blesai'? 

- Taip, ačiū. 

- Gerai, jeigu prireiktų mano pagalbos, būsiu viršuje. Nesivaržy- 
kite klausti, kas neaišku. 

- Ar jūs... - pradėjo jis, bet tučtuojau užsičiaupė taip ir neištaręs: 
- ketinate palikti mane čia vieną? 

Ji klausiamai kilstelėjo antakius. 

- Ne, nieko, - tarstelėjo jis. Ji apsisukusi nuėjo, o jis žvelgė jai 
įkandin. Turėjo gerokai suimti save į rankas, kad nepultų jai 1š pas- 
kos. Nes kad ir koks tas kilimas būtų - mėlynas ar kitoks, čia buvo 
dar viena Junktono miesto biblioteka. 

Ir šioji vadinosi morgu. 

Semas lėtai prisiartino prie keturkampių dėžių svorio slegiamų 
lentynų, nežinodamas, nuo ko pradėti. Jis tik džiaugėsi ryškia šviesa, 
išsklaidžiusia nejaukius šešėlius. 

Jis taip ir neišdrįso Dorinos Makgil paklausti, ar jai girdėtas Arde- 
lijos Lortz vardas, ir netgi nepasiteiravo, ar ji žino, kada paskutinį 
kartą buvo remontuota miesto biblioteka. Per daug višų klaušinėji, 
sakė Bibliotekos Policininkas. Nekišk šavo nošies į tai, kaš tavęs ne- 
liečia. Supratai mane? 

Taip, jis suprato. Bet vis dėlto rizikavo sukelti Bibliotekos Poli- 
cininko įniršį, kišdamas savo nosį... Bet jis juk neklausinėjo, bent jau 
tiesiogiai, o tai, ką ketino dabar daryti, betarpiškai jį hečia. Zūtbūti- 
nai liečia. 

Stebėšiu tave. Ir ne aš vienas. 

Semas nervingai apsidairė. Nieko nėra. Bet jis vis dar svyravo 
neapsispręsdamas, ką toliau daryti. Pusę kelio jau nuėjo, bet abejojo, 
ar sugebės įveikti likusį. Jis jautėsi daugiau negu išgąsdintas, daugiau 
negu įbaugintas. Jis jautėsi sugniuždytas. 

- Tu privalai, - griežtai paliepė pats sau ir drebančia ranka nusiš- 
luostė lūpas. - Privalai, ir tiek. 

Zengė žingsnį kaire koja ir išsižergęs sustingo kaip žmogus, užk- 
luptas besišlapinant. Paskui pristatė dešinę koją. Sitokiu neryžtingu 
būdu jis prisiartino prie lentynos, esančios arčiausiai prie storų laik- 
raščio komplektų. Ten kabėjo lentelė: 

1987 - 1989 

Galima beveik neabejoti, kad šis laikotarpis - ne tas, kurio jis ieš- 
ko. Biblioteka turėjo būti atnaujinta prieš 1984-ųjų pavasarį - prieš 
jam persikeliant į Junktoną. Jeigu remontas būtų vykęs jau po to, jis 
būtų pastebėjęs darbininkus, būtų girdėjęs Žmones apie tai kalbant, 
pagaliau būtų perskaitęs tame pačiame “Gazette". Taigi jis spėjo, kad 
remontas turėjo vykti per pastaruosius penkiolika ar dvidešimt metų. 
Pakabinamos lubos negalėjo būti senesnės. Bet tai ir visa jo turima 
informacija. Jeigu tik jis įstengtų blaiviau mąstyti! Bet neįstengė. Sio 
ryto įvykiai išderino sugebėjimą racionaliai mąstyti kaip kokie truk- 
džiai, paleisti į radijo ar TV eterį. Realybė ir nerealūs dalykai maišė- 
si ir riedėjo kaip akmenų griūtis, o Semas Pyblesas, savo paties ne- 
laimei, kaip tik tuo metu atsidūrė ten - mažytis, bandantis priešintis 
gyvas taškelis. 

Semas pajudėjo dar per dvi lentynas į kairę, bet tik iš baimės il- 
gai stovėti vienoje vietoje, ir atsidūrė prie lentynos, pažymėtos 

1981 - 1983 

Jis paėmė pirmą pasitaikiusią dėžę 1r nusinešė ją prie vieno iš pro- 
jektorių. Atidengė ją ir pabandė sukoncentruoti mintis į mikrofilmą 
(ritė irgi buvo mėlyna, todėl Semui parūpo, kodėl viskas šioje švario- 
je, puikiai apšviestoje patalpoje buvo mėlyna) ir nieką daugiau. Pir- 
miausiai ritę reikia užmauti ant ašies dešinėje projektoriaus pusėje, 
tada pasukti ją ir patikrinti, ar gerai uždėta; paskui mikrofilmo gaba- 
lą reikia užsukti ant kitos ritės. Dabar tvarka. Prietaisas toks papras- 
tas, kad juo nesunkiai gali naudotis net aštuonerių metų vaikas, bet 
Semas šįkart krapštėsi beveik penkias minutes; jam trukdė dreban- 
čios rankos ir vis į šalį nuslystančios mintys. Kai jis pagaliau atliko 
tą negudrų darbą, pastebėjo, kad ritė uždėta atbulai. Visas tekstas bu- 
vo aukštyn kojom. 

Persuko mikrofilmą, apsuko ritę ir vėl pradėjo nuo pradžios. Jis 
net nelaikė to nesėkme; kartojimas, vienu metu - viena paprasta ope- 
racija, savotiškai jį ramino. Šį kartą ekrane nušvito 1981 metų balan- 
džio 1 dienos “Gazette? titulinis puslapis. Antraštė viršuje skelbė apie 
netikėtą aukšto miesto valdžios atstovo atsistatydinimą, apie kurį Se- 
mas nebuvo nieko girdėjęs, bet staiga jo dėmesys nukrypo į rėmelį 
puslapio apačioje. Tai buvo Žinutė: 


RIČARDAS PRAISAS IR KITI JUNKTONO MIESTO 
VIEŠOSIOS BIBLIOTEKOS DARBUOTOJAI PRIMENA JUMS, 
KAD BALANDŽIO 6 - 13 DIENOMIS - 
NACIONALINĖS BIBLIOTEKOS SAVAITĖ. 
MALONIAI KVIEČIAME! 


Ar aš tai žinojau? stebėjosi Semas. Ar dėl to išsirinkau būtent ši- 
tą dėžę? Nejaugi pasąmoningai prisiminiau, kad antroji balandžio 
savaitė yra Nacionalinės bibliotekos savaitė? 

Eikš šu manimi, pasigirdo nejaukus šnabždesys. Eikš šu manimi, 
šūnau... Aš poličininkaš. 

Pašiurpo oda; nukrėtė drebulys. Semas nusipurtė ir pasistengė 1š- 
mesti iš galvos abu tuos klausimus ir tą vaiduoklišką šnabždesį. Po 
velnių, juk visai nesvarbu, kodėl jis paėmė būtent 1981 metų balan- 
džio mėnesio “Gazette"'" numerius. Svarbu, kad paėmė ir kad pataikė. 

Galbūt pataikė. 

Jis persuko mikrofilmą iki balandžio 6-osi10s ir išvydo kaip tik tai, 
ko ir tikėjosi. Virš “ Gazette" pavadinimo raudonomis raidėmis buvo 
parašyta: 


ŠIAME NUMERYJE - SPECIALUS, 
BIBLIOTEKAI SKIRTAS PRIEDAS! 

Semas peržvelgė priedą. Pirmame jo puslapyje - dvi nuotraukos. 
Vienoje - bibliotekos pastatas iš lauko pusės. Kitoje - Ričardas Prai- 
sas, bibliotekos vadovas, stovintis prie registracijos stalelio ir nervin- 
gai besišypsantis į objektyvą. Jis atrodė būtent taip, kaip Naomė Hli- 
gins jį ir apibūdino, - aukštas, akiniuotas, maždaug keturiasdešimties 
metų vyriškis siaurais ūsiukais. Bet Semą labiau domino vaizdas už 
j0. Fone matėsi pakabinamos lubos, kurios per jo antrąjį apsilanky- 
mą bibliotekoje padarė jam tokį neišdildomą įspūdį. Vadinasi, re- 
montas vyko prieš 1981-ųjų balandį. 

Visi rašiniai - ištisos liaupsės. Nieko kito jis ir nesitikėjo - juk še- 
šerius metus skaito “Gazette"' ir jau perkando tą argi-mes-ne-šaunuo- 
lių-kompanija stilių. Tai buvo Žinutės apie Nacionalinės bibliotekos 
savaitę, vasaros skaitymo programa, informacija apie Junktono apy- 
gardos kilnojamąją biblioteką ir apie ką tik įsteigtą Bibliotekos rėmi- 
mo fondą. Siuos straipsnelius Semas tik permetė akimis. Paskutinia- 
me laikraščio priedo puslapyje jis aptiko kur kas įdomesnį rašinį, ku- 
rio autorius buvo pats Praisas. Jis vadinosi 

JUNKTONO MIESTO VIEŠOJI BIBLIOTEKA 
Simto metų istorija 

Semo entuziazmas neilgai truko. Jau siekė mygtuko, ketindamas 
pervynioti juostelę, bet sustojo. Pastebėjo vietą, kur užsimenama apie 
atnaujinimo projektą - jis įgyvendintas 1970-aisiais - ir dar kažką. 
Kažką tokio, galinčio užvesti ant kelio. Semas ėmė iš naujo skaityti 
paskutinę pono Praiso plepalų dalį, tik dabar jau daug atidžiau. 


Su Didžiosios depresijos pabaiga atsigavo ir mūsų bibliote- 
ka. 1942 metais Junktono miesto taryba skyrė 5.000 $ per 
1932-ųjų potvynį nukentėjusiai bibliotekai suremontuoti. Bib- 
liotekai vadovauti ėmėsi ponia Felicija Kulpyper. Ji pasišven- 
tė tam darbui, negaudama už tai jokio atlyginimo. Prieš akis ji 
turėjo tikslą: visiškai atsinaujinusią biblioteką, tarnaujančią 
sparčiai augančio miesto reikmėms. 

Iš tarnybos p. Kulpyper pasitraukė 195 1-aisiais, užleisdama 
vietą Kristoferiui Lavinui, kuris buvo pirmasis Junktono bib- 
liotekininkas, baigęs bibliotekininkystės mokslus. P. Lavinas 
Kulpyper garbei įsteigė fondą, kuris kitais metais sudarė 15. 
000 $. Tie pinigai buvo skirti naujoms knygoms įsigyti. Taigi . 
Junktono miesto viešoji biblioteka ėmė tvirtai žingsniuoti į 
ateitį! 

Netrukus po to, kai 1964-aisiais bibliotekai ėmiau vado- 
vauti aš, nutariau, kad pirmasis uždavinys - bibliotekos atnau- 

jinimas. Fondai, įsteigti šiam tikslui, žymiai pasipildė tik 
1969-aisiais, ir nors iš miesto bei federalinio biudžęto nuolat 
buvo skiriama lėšų Junktono miesto “knygų namams“, atnau- 
jinimo projektas nebūtų buvęs įgyvendintas be tų savanorių 
pagalbininkų, su kuriais 1970-ųjų rugpjūtį 1r iškėlėme pabaig- 
tuvių vainiką. 

Toliau - apie kitus pažymėtinus septintojo ir aštuntojo de- 
šimtmečių projektus... 


Semas susimąstė. Neabejojo, kad Ričardo Praiso kruopščiai sura- 
šytoje nuobodžioje istorijoje kažkas praleista. Ne; sekė kita mintis: 
"praleista"? - ne tas žodis. Iš rašinio Semui susidarė įspūdis, kad Prai- 
sas - didelis pedantas, - galbūt puikus žmogus, bet vis tiek pedantas, 
- tokie Žmonės nieko nepraleidžia, ypač kalbėdami apie savo širdžiai 
artimus dalykus. 

Taigi - ne praleista. Nuslėpta. 

Tačiau tai nieko nereiškia, chron-o-l0g-išk-ai1i kalbant. 1951-ai- 
siais Žmogus, vardu Kristoferis Lavinas, užėmė tos šventosios Feli- 
cijos Kulpyper vietą. 1964-aisiais bibliotekai pradėjo vadovauti Ri- 
čardas Praisas. Ar Praisas pakeitė Laviną? Semas taip nemanė. Jis 
galvojo, kad tų trylikos paslaptingų metų laikotarpiu Laviną buvo pa- 
keitusi Ardelija Lortz. Praisas, mąstė Semas, užėmė jos vietą. Ji ne- 
paminėta p. Praiso pedantiškoje ataskaitoje, nes padarė... kažką. Se- 
mas nė kiek nepriartėjo prie to, kas tas kažkas galėtų būti, bet supra- 
to, kad tai negali būti nereikšminga. Kad ir kas būtų, tai vis tiek tu- 
rėtų būti taip blogai, kad Praisui ji taptų persona non grata, nepai- 
sant labai akivaizdžios jo meilės detalėms 1r nuoseklumui. 

Žmogžudystė, nusprendė Semas. Turėjo įvykti žmogžudystė. Tai 
vienintelis dalykas, dėl kurio p... 

Tą akimirką ant Semo peties nusileido ranka. 


Jeigu jis būtų surikęs, būtų neabejotinai išgąsdinęs rankos savi- 
ninkę, kuri pati įvarė jam siaubo. Bet jis neįstengė surikti. Tik Žiop- 
telėjo ir pajuto, kad viskas aplinkui vėl ima blaustis. Jam trūko oro, 
tarsi ant krūtinės dramblys būtų pastatęs koją. Visi jo raumenys, ro- 
dos, virto makaronais. Bet šįkart kelnių neprišlapino. Tai buvo bene 
vienintelis dalykas, kuriuo galėjo didžiuotis. 

- Semai? - pasigirdo balsas. Atrodė, kad jis skamba iš didžiausių 
tolybių, tarkim, kažkur iš Kanzaso. - Ar tai tu? 

Jis nustėręs atsisuko, vos nenukrisdamas nuo kėdės, ir išvydo 
Naomę. Jam reikėjo kaip nors susitvardyti ir įkvėpti oro, kad įsteng- 
tų bent Žodį ištarti. Bet girdėjosi tik bejėgiškas švokštimas. Atrodė, 
kad sienos sukasi ratu. Akyse tai aptemdavo, tai vėl prašviesėdavo. 

Paskui jis pamatė Naomę, kuri klupdama traukėsi atatupsta; akys 
pilnos išgąsčio. Ji delnu prisidengė burną, kad nesuriktų. Naomė at- 
sitrenkė į lentyną, ši susvyravo, dvi ar trys dėžės nukrito, dusliai at- 
sitrenkusios į kilimą. 

- Oumz, - pagaliau išstenėjo jis. Balsas skambėjo lyg iš po žemių. 
Jis prisiminė, kaip dar būdamas vaikas prispaudė pelę su savo beis- 
bolo kepuraite. Blaškydamasi ir ieškodama išėjimo, pelytė kėlė tokį 
patį garsą. 

- Semai, kas tau atsitiko? - atrodė, kad ji nešaukia 1rgi tik dėl to, 
kad iš išgąsčio buvo netekusi žado. Iš mudviejų išeitų pora kaip tvo- 
ra, pagalvojo Semas. 

- Ką čia veiki? - paklausė jis. - Tu gi velniškai mane išgąsdinai! 

Na štai, pamanė jis. Vėl ėmiau keiktis tavo akivaizdoje. Ir dar pa- 
vadinau Oumz. Atsiprašau. Jis jau jautėsi šiek tiek geriau ir pagalvo- 
j0, kad reikėtų atsistoti, bet vis dėlto nusprendė likti savo vietoje. Ką 
gali Žinoti, ką jo širdelė dar gali iškrėsti! 

- Ieškojau tavęs kontoroje, - paaiškino ji. - Kamė Harington man 
pasakė, kad matė tave einantį čionai. Norėjau tavęs atsiprašyti. Mat 
iš pradžių pamaniau, kad iškrėtei kažkokią šunybę Deivui. Bet jis pa- 
sakė, kad tu niekada nieko panašaus negalėtum padaryti, ir pradėjau 
galvoti, kad tai iš tikrųjų nepanašu į tave. Tu visada toks mielas... 

- Ačiū, - tarė Semas. - Ir aš taip manau. 

- „Ar tu atrodei toks... toks suglumęs. Aš paklausiau Deivo, kas 
yra, bet jis man nieko daugiau nepasakė. Žinau tik tiek, kiek išgir- 
dau... 1r kaip jis atrodė, kai kalbėjosi su tavimi telefonu. Galėjai pa- 
galvoti, kad išvydo vaiduoklį. 

Ne, ketino Semas jai atsakyti. Tai aš išvydau vaiduoklį. O šį rytą 
mačiau kažką dar baisesnį. 

- Semai, tu turbūt jau supratai kai ką, kas liečia Deivą... ir mane. 
Na, beveik neabejoju, kad tu jau Žinai apie Deivą, bet ir aš... 

- Manau, kad žinau, - nutraukė ją Semas. - Raštelyje Deivui pa- 
rašiau, kad nieko ten neradau, bet tai netiesa. Iš pradžių tikrai nieko 
nemačiau, bet visur šmirinėjau ieškodamas Deivo. Pamačiau jus, sė- 
dinčius kieme. Taigi... dabar žinau. Bet sužinojau pats to nenorėda- 
mas, jei supranti, ką noriu pasakyti. 

- Taip, - tarė ji. - Viskas gerai. Bet... Semai... Dieve švenčiausias, 
kas atsitiko? Tavo plaukai... 

- Ką - mano plaukai? - nesuprato jis. 

Ji drebančiomis rankomis atsegė rankinuką ir ištraukė kompakti- 
nės pudros dėžutę. 

- Pažvelk, - pasakė. 

Jis paėmė veidrodėlį, bet jau iš anksto žinojo, ką ten pamatys. 

Sįryt, apie pusę devynių, jis visiškai pražilo. 

- Matau, kad susiradote savo bičiulį, - pasakė Dorina Makgil Nao- 
mei, kai jiedu užlipo laiptais į viršų. Ji vėl prispaudė pirštą prie lūpų 
ir nusišypsojo jai būdinga kokia-aš-miela šypsena. 

- Taip. 

- Ar nepamiršote pasirašyti? 

- Ne, - vėl vienu žodžiu atsakė Naomė. Semas, aišku, pamiršo pa- 
rašyti išėjimo laiką, bet už jį tai padarė Naomė. 

- Ar viską padėjote į vietas? 

Sį kartą Semas pasakė “taip"'. Nelabai prisiminė, ar katras nors - 
dabar jam tai visai nerūpėjo. Vienintelis jo troškimas - kuo greičiau 
iš Čia išsinešdinti. 

O Dorina vis nesiliovė kabinėjusis. Pirštu baksnodama apatinę lū- 
pą, ji kraipė galvą ir kalbėjo: 

- Bet jūs tikrai buvote visiškai kitoks toje nuotraukoje laikrašty- 
je. Tik niekaip nesuprantu, kas pasikeitė. 

Jiems jau einant pro duris, Naomė paaiškino: 

- Jis pagaliau suaugo ir liovėsi dažęs plaukus. 

Vos tik durys užsitrenkė jiems už nugarų, Semas pratrūko juok- 
tis. Tai buvo isteriškas juokas, per plauką nuo raudojimo, bet jam tai 
nerūpėjo. Buvo gera. Labai palengvėjo. 

Naomė stovėjo šalia jo. Jos visiškai netrikdė nei Semo juoko prie- 
puolis, nei smalsūs praeivių žvilgsniai. Ji netgi kilstelėjo ranką ir pa- 
mojavo vienam pažįstamam. Semas įsirėmė rankomis į kelius ir vis 
dar negalėdamas liautis pagalvojo: Jai pažįstama tokia reakcija, bet 
iš kur? Tačiau net nebaigęs mintyse šio klausimo, jau Žinojo atsaky- 
mą. Naomė - alkoholikė, be to, ji turėjo reikalų su alkoholikais. Juk 
darbas su savo likimo broliais - alkoholikų terapijos dalis. Per laiką, 
praleistą Kampo gatvėje, ji prisižiūrėjo kur kas daugiau nei isteriški 
juoko priepuoliai. 

Ji tėkš man antausį, galvojo jis, nesiliaudamas kvatoti: Įsivaizda- 
vo save, stovintį prieš veidrodį ir kantriai tepantį dažais kiekvieną 

garbanėlę. Ji tėkš man antausį, nes tai pats geriausias būdas sutram- 
dyti isteriškus žmones. 

Bet Naomė geriau Žinojo, kaip jai dera elgtis. Ji kantriai stovėjo 
šalia jo saulėkaitoje, laukdama, kol jis suims save į rankas. Jo nesu- 
valdomas kvatojimas pamažu virto padrikais prunkštelėjimais. Skau- 
dėjo pilvo raumenis, matė lyg per miglą. Skruostai buvo šlapi nuo 
ašarų. 

- Jau geriau? - paklausė ji. 

- O, Naome... - prabilo jis, vėl pratrūko kvatoti, bet greitai susi- 
valdė. - Tu net neįsivaizduoji, kaip geriau. 

- Zinoma, įsivaizduoju, - ramiai pasakė ji. - Eime - važiuosime 
mano automobiliu. 

- Kur... - žagtelėjo jis. - Kur mes važiuosime? 

- Į Angelo gatvę, - paaiškino ji, pabrėždama tikrąjį gatvės pava- 
dinimą. Man labai neramu dėl Deivo. Sįryt jau buvau ten užsukusi, 
bet jo neradau. Bijau, kad vėl nepradėtų gerti. 

- Bet juk tai ne naujiena, tiesa? - atsargiai pasiteiravo jis, Žings- 
niuodamas šalia. Jos “Datsunas"' stovėjo už jo automobilio. 

Ji atsisuko į Semą. Tik dirstelėjo, bet tame Žvilgsnyje tilpo viskas: 
pyktis, nuolankumas, užuojauta. Semas pagalvojo, kad jeigu tą 
žvilgsnį bandytum nusakyti žodžiais, skambėtų maždaug taip: Tu net 
nesupranti, apie ką kalbi, bet tai ne tavo kaltė. 

- Sį kartą Deivui pavyko išlikti blaiviam beveik metus, bet jo 
sveikata nėra gera. Iškristi iš vežimo, kaip tu sakai, jam ne naujiena, 
bet vienąkart jį tai pražudys. 

- Ir kaltas dėl to būsiu aš, - nuo tokios minties jam išlakstė visi 
juokai. 

Ji įbedė į jį nustebusį žvilgsnį. 

- Ne, - pasakė, - kaltų nebūtų. Bet tai nereiškia, kad aš noriu, jog 
taip atsitiktų. Ar kad taip turi atsitikti. Eikš. Lipkime į mano mašiną. 
Pakeliui galėsime pasikalbėti. 


E 

- Pasakok, kas gi atsitiko, - prabilo ji, kai išvažiavo iš šalikelės. - 
Klok viską. Tu ne tik pražilai, Semai; tu pasenai dešimčia metų. 

- Paistalai, - atšovė Semas. Juk tame Naomės veidrodėlyje jis pats 
viską matė. Ir ne tik plaukus. - Daugiau kaip dvidešimčia. O jaučiuo- 
si taip, tarsi būčiau pasenęs visu šimtu. 

- Tai kas gi atsitiko? 

Semas jau Žiojosi sakyti, paskui pagalvojo, kaip tai skambėtų, ir 
papurtė galvą. 

93 


- Ne, - apsigalvojo jis, - dar ne. Pirmiausia tu man turi kai ką pa- 
pasakoti. Tu man turi papasakoti apie Ardeliją Lortz. Anąkart, kai ta- 
vęs paklausiau, viską nuleidai juokais. Taigi dabar viską man papa- 
sakosi: kas ji tokia ir ką padarė. 

Naomė įsuko į šalikelę prie senosios Junktono gaisrinės ir susto- 
j0. Ji atsisuko į Semą. Sįkart net subtilus makiažas nesugebėjo pas- 
lėpti jos išblyškusio veido ir iš nuostabos suapvalėjusių akių. 

- Tai tu tada nejuokavai? Semai, ar nori pasakyti, kad tada tikrai 
nejuokavai? 

- Taip. 

- Bet, Semai... - ji nutilo, nerasdama žodžių. Paskui prabilo švel- 
niu balsu, tarsi kalbėtų su vaiku, kuriam reikia paaiškinti, kad jis ne- 
gerai pasielgė, bet pats to nežino. - Bet, Semai, Ardelija Lortz miru- 
si. Ji mirė prieš trisdešimt metų. 

- Žinau, kad mirusi. Tai yra, dabar tai jau žinau. Bet noriu suži- 
noti visa kita. 

- Semai, kad ir ką tu būtum išvydęs... 

- Pats žinau, ką aš išvydau. 

- Sakyk, kas verčia tave galvoti... 

- Pirmiausia tu turi man papasakoti. 

Ji vėl užvedė variklį, žvilgtelėjo į užpakalinio vaizdo veidrodėlį 1r 
nuvažiavo Kampo gatvės link. 

- Aš nedaug težinau, - tarė ji. - Supranti, man buvo tik penkeri 
metukai, kai ji mirė. Tai, ką žinau, yra tik atsitiktinai nugirstos apkal- 
bos. Ji priklausė Proverbijos baptistų bažnyčiai, - na, bent jau lankė 
ją, - bet mano mama niekuomet nekalba apie tą moterį. Kaip, beje, ir 
kiti vyresnio amžiaus parapijiečiai. Jiems ji tiesiog neegzistuoja. 

Semas linktelėjo: 

- Lygiai taip pat su ja pasielgė ir ponas Praisas savo straipsnyje 
apie bibliotekos istoriją. Tame, kurį skaičiau tuo metu, kai tu uždėjai 
ranką man ant peties ir sutrumpinai mano gyvenimą maždaug dvide- 
šimčia metų. Dabar aš suprantu, kodėl tavo mama taip pašėlo, kai pa- 
minėjau jos vardą. 

Naomė apstulbusi pažvelgė į jį: 

- Tai dėl to tu šeštadienį skambinai? 

Semas linktelėjo. 

- O, Semai, jeigu iki tol dar nebuvai įtrauktas į juodąjį mano ma- 
mos sąrašą, gali neabejoti, kad dabar tavo vardas ten tikrai atsirado. 

- O, buvau ir anksčiau, bet dabar manau, kad pakilau dar keliais 
punktais, - Semas nusijuokė, tačiau tuoj pat liovėsi. Jam vis dar skau- 
dėjo pilvą nuo to juoko priepuolio, apėmusio jį ant redakcijos laiptų, 


94 


bet nė trupučio dėl to nesigailėjo - prieš valandą jis nebūtų galėjęs 
patikėti, kad kada nors apskritai sugebės nusišypsoti. Tiesą sakant, 
prieš valandą jis buvo visiškai įsitikinęs, kad Semas Pyblesas visą li- 
kusį gyvenimą nebeturės nieko bendra su humoro jausmu. - Tęsk, 
Naome. 

- Daugiausia paskalų nugirdau per AA susirinkimus, - kalbėjo ji. 
- Prieš ir po susirinkimų Žmonės geria kavą ir plepa apie viską. 

- Kiek laiko tu jau priklausai AA, Naome? - pasmalsavo Semas. 

- Devynerius metus, - nė kiek nesutriko ji. - Ir iki tol šešerius me- 
tus burnoje neturėjau nė lašo. Bet alkoholikė aš buvau visą laiką. 
Girtuokliais netampama, Semai. Girtuokliais gimstama. 

- O, - negalėjo patikėti Semas. Paskui paklausė: - Ar ji irgi prik- 
lausė AA? Ardelija Lortz? 

- O, Dieve, ne - bet tai nereiškia, kad AA nėra Žmonių, prisime- 
nančių ją. Junktone ji pasirodė 1956 ar 1957-aisiais. Ponas Lavinas 
ją įdarbino viešojoje bibliotekoje. Po metų ar dvejų jis labai netikė- 
tai mirė - berods nuo infarkto. Jo vietą užėmė Lortz. Girdėjau, kad 
dirbti jai puikiai sekėsi, bet, sprendžiant iš to, kas nutiko vėliau, pa- 
sakyčiau, kad didžiausias jos privalumas buvo sugebėjimas kvailinti 
žmones. 

- Ką gi ji padarė, Naome? 

- Ji nužudė du vaikus, o paskui pati nusižudė, - ramiu balsu paaiš- 
kino Naomė. - 1960-ųjų vasarą. Buvo paskelbta vaikų paieška. Nie- 
kam net į galvą neatėjo ieškoti jų bibliotekoje, nes tądien ji buvo už- 
daryta. Kūnus rado tik kitą dieną, kai susirūpino, kodėl biblioteka vis 
dar neveikia. Bibliotekos stoge buvo stoglangiai... 

- Žinau. 

- ...bet šiandien jie matomi tik iš išorės, nes viduje viskas pakeis- 
ta. Atrodo, pažemino lubas, kad būtų geresnė šilumos izoliacija. Tai- 
gi tie stoglangiai buvo su masyviais žalvariniais skląsčiais. Norint 1š- 
vėdinti patalpas, reikėdavo ilga lazda atstumti tuos skląsčius ir atida- 
ryti stoglangį. Prie vieno iš tų skląsčių ji ir pririšo virvę - turbūt pa- 
sinaudojo kopėčiomis, kurios visuomet būdavo po ranka, kai reikėjo 
pasiekti knygas viršutinėse lentynose, - ir ant jos pasikorė. Prieš tai 
ji nužudė vaikus. 

- Suprantu, - tarė Semas ramiu balsu, nors jo širdis daužyte dau- 
žėsi krūtinėje. - O kaip ji... kaip ji nužudė vaikus? 

- Aš nežinau. Niekas to nepasakojo, o pati niekada ir neklausiau. 
Manau, kad siaubingai. 

- Taip. Ir aš taip manau. 

- Dabar papasakok, kas tau atsitiko. 

- Pirmiausiai norėčiau pažiūrėti, ar Deivas yra prieglaudoje. 

Naomė iš karto sugriežtėjo. 

- Aš pati pažiūrėsiu, ar Deivas yra prieglaudoje, - pasakė ji. - Tu 
liksi mašinoje. Užjaučiu tave, Semai, ir labai gailiuosi, kad praėjusią 
naktį pasidariau neteisingas išvadas. Bet Deivo tu daugiau negąsdin- 
si. Aš neleisiu. 

- Naome, jis su tuo susijęs! 

- Tai neįmanoma, - griežtai nukirto ji diskusija-baigta tonu. 

- Po velnių, viskas yra neįmanoma! | 

Kampo gatvė buvo visai čia pat. Priekyje važiavęs pikapas, prik- 
rautas kartoninių dėžių su buteliais ir skardinėmis, pasuko antrinių 
žaliavų perdirbimo centro link. 

- Matau, kad nesupratai, ką aš tau aiškinau, - kalbėjo ji. - Nenuos- 
tabu; retas Žemės Žmogus supranta. Taigi prasikrapštyk akis, Semai. 
Bandysiu paaiškinti paprastesniais žodžiais. Jei Deivas išgers, Deivas 
mirs. Dabar supranti? Ar pakankamai aiškiai pasakiau? 

Ir ji dar kartą įdėmiai pažvelgė į Semą. Žvilgsnis degė įsiūčiu, ro- 
dės, suliepsnos viskas, prie ko jis prisilies, bet Semą jis privertė pra- 
regėti. Anksčiau, netgi per tuodu ie pasimatymus, jis ma- 
nė, kad Naomė gana simpatiška. Dabar jis pamatė, kad ji graži. 

- Ką tai reiškia - Žemės Žmonės? - paklausė jis. 

- Tai žmonės, kuriems nekelia problemų gėrimas ar migdomieji, 
ar kosulį slopinantys vaistai, ar bent koks kitas dalykas, galintis su- 
maišyti protą, - išpyškino ji vienu atsikvėpimu. - Žmonės, kurie gali 
sau leisti moralizuoti ir teisti. 

Priešais juos važiavęs pikapas įsuko į duobėtą žvyrkelį, vedantį 
prie antrinių žaliavų supirktuvės. Jau matėsi 17 Kampo gatvė. Semas 
įžiūrėjo kažką stovintį prie prieglaudos verandos, bet tai buvo ne au- 
tomobilis. Ten stovėjo Purvinojo Deivo vežimėlis. 

- Sustok, - paprašė jis. 

Naomė sustojo, bet nė nepažvelgė į jį. Jos žvilgsnis buvo įbestas 
į priekinį stiklą. Semas matė, kaip juda jos žandikauliai. Skruostai 
užsiplieskė raudoniu. 

- Tu rūpiniesi juo, - tarė jis. - Tai, Žinoma, labai gražu. O aš tau 
ar rūpiu nors truputį, Sara? Net jeigu ir esu Žemės Žmogus. 

- Tu neturi teisės vadinti mane Sara. Tik aš pati galiu taip vadin- 
tis, nes tai mano vardo dalis - esu pakrikštyta Naome Sara Higins. Ir 
jie gali, nes jie man daugiau nei kraujo broliai. Tiesą sakant, mes ir 
esame kraujo broliai, nes egzistuoja kažkoks mus jungiantis ryšys. 
Kažkas tokio yra mūsų kraujyje. Tu, Semai, - tu neturi teisės. 

- Galbūt turiu, - pasakė Semas. - Galbūt dabar tapau vienu iš jū- 
sų. Jūs turite sunkumų dėl alkoholio. Šis Žemės Žmogus turi sunku- 
mų dėl Bibliotekos Policijos. 

Ji pagaliau atsargiai pažvelgė į jį iš nuostabos suapvalėjusiomis 
akimis. 

- Semai, aš nesupran... 

- Ir aš nesuprantu. Tik Žinau, kad man reikia pagalbos. Man žūt- 
būt jos reikia. Aš paėmiau dvi knygas iš bibliotekos, kuri neegzistuo- 
ja, o dabar ir tos knygos nebeegzistuoja. Aš jas pamečiau. Žinai, kur 
jos baigė savo dienas? 

Ji papurtė galvą. 

Semas parodė į kairę, kur ką tik iš pikapo išsiropštę du vyriokai 
krovė kartonines dėžes su visokiu šlamštu. 

- Ten. Ten jos baigė savo dienas. Jos pavirto koše, popieriaus ma- 
se. Man duota laiko iki vidurnakčio, Sara, o tada Bibliotekos Polici- 
ja mane patį pavers tokia koše. 

Semui atrodė, kad jis jau visą amžinybę sėdi Naomės Saros Hi- 
gins automobilyje. Du kartus jo ranka jau buvo atsidūrusi ant ranke- 
nos, bet jam pavyko susivaldyti. Ji tapo jam gailestingesnė... Trupu- 
tį. Jeigu Deivas norėtų su juo pasikalbėti ir jeigu Deivo būsena būtų 
tokia, kad jis dar galėtų kalbėti, ji leis. Antraip nieko neišeis. 

Pagaliau atsidarė Kampo gatvės prieglaudos durys. Pasirodė Nao- 
mė ir Deivas Dankanas. Ji buvo apglėbusi jį per juosmenį, Deivas 
vos vilko kojas. Semo širdis nusirito į kulnus. Truputį vėliau, kai jie 
išėjo į saulės nušviestą verandą, jis pamatė, kad Deivas negirtas... 
bent jau taip atrodė. Žiūrėdamas į jį, Semas jautėsi taip, tarsi dar kar- 
tą būtų pažvelgęs į Naomės paduotą veidrodėlį. Deivas Dankanas pa- 
nėšėjo į Žmogų, patyrusį didžiausią savo gyvenime smūgį... visiškai 
sugniuždytą. 

Semas išlipo iš automobilio ir neryžtingai mindžikavo. 

- Ateik čia, - pašaukė jį Naomė. Jos balsas skambėjo ir nuolan- 

kiai, ir įsakmiai. - Jis turbūt vargiai beįstengs pats nulipti laiptais. 
„ Semas priėjo prie jų. Deivui Dankanui buvo apie šešiasdešimt. 
Seštadienį jis atrodė septyniasdešimties ar net septyniasdešimt penke- 
rių. Kaltas alkoholis, tada pagalvojo Semas. O dabar, tepraslinkus 
vos daugiau nei parai, jis atrodė senesnis už seniausią pasaulio gy- 
ventoją. Ir tai, Semas neabejojo, atsitiko dėl jo kaltės. Deivą sugniuž- 
dė tai, ką jis jau seniai buvo ištrynęs iš savo atminties. 

Aš nežinojau, mintyse teisinosi Semas, tačiau nežinojimas, kad ir 
koks nuoširdus jis būtų, neatleidžia nuo kaltės. Išskyrus sutrūkinėju- 
sius kapiliarus, kurie buvo išvagoję jo nosį ir skruostus, Deivo vei- 
das buvo seno seno popieriaus spalvos. Jis suglumęs žvelgė pavan- 
denijusiomis akimis. Pamėlynavusių lūpų kampučiuose putojo seilės. 

- Nenorėjau, kad jis kalbėtųsi su tavim, - paaiškino Naomė. - No- 
rėjau iš karto vežti jį pas daktarą Meldeną, bet jis nesutiko važiuoti 
tol, kol nepasikalbės su tavim. 

- Pone Pyblesai, - išstenėjo Deivas. - Atleiskite, pone Pyblesai, 
juk tai ne mano kaltė, ar ne? Aš... 

- Tau nėra dėl ko atsiprašinėti, - nutraukė jį Semas. - Eikš, sėskis. 

Jis su Naome nuvedė Deivą prie verandos kampe stovinčios supa- 
mosios kėdės. Deivas susmuko joje. Semas ir Naomė prisitraukė iš 
vytelių pintus krėslus ir atsisėdo abipus Deivo. Taip jie ir sėdėjo ty- 
lėdami, žvelgdami į tolyn besidriekiančius geležinkelio bėgius. 

- Ji tave persekioja, ar ne? - pagaliau paklausė Deivas. - Ta kalė 
1š juodžiausio pragaro dugno. 

- Ji kažką ant manęs užsiundė, - pasakė Semas. - Kažką iš tų tavo 
pieštų plakatų. Jis... žinau, kad skamba kvailai, bet jis yra Bibliote- 
kos Policininkas. Šįryt jis atėjo pas mane. Tai jo darbas... - Semas 
persibraukė delnu per plaukus. - Ir tai - jo darbas, - jis parodė mažą 
raudoną taškelį ant kaklo. - Ir jis sako, kad yra ne vienas. 

Deivas ilgai tylėjo, akis įsmeigęs į tolį, į horizontą, kuris lūžo ties 
aukštu siloso bokštu, o kiek šiauriau - ties Proverbijos maisto kom- 
panijos grūdų elevatoriumi. 

- Žmogus, kurį išvydai, netikras, - pagaliau prakalbo jis. - Niekas 
iš jų nėra tikras. Tik ji. Tik ta velnio kalė. 

- Ar gali mums papasakoti, Deivai? - atsargiai paklausė Naomė. - 
Jei negali, taip ir sakyk. Bet jeigu išsiklabėjus tau... palengvėtų... ta- 
da papasakok. 

- Mieloji Sara, - ištarė Deivas. Jis prilietė jos ranką ir nusišypso- 
j0. - Aš myliu tave - ar esu kada nors tai sakęs? 

Ji papurtė galvą ir nusišypsojo jam. Jos akyse sublizgo ašaros. 

- Ne. Aš džiaugiuosi, Deivai. 

- Aš privalau papasakoti, - kalbėjo jis. - Ir visai nesvarbu - pa- 
lengvės ar ne. Nebegaliu ilgiau tylėti. Ar Žinai, ką iki šiol prisimenu 
iš pirmojo AA susirinkimo, Sara? 

Ji papurtė galvą. 

- Jie sakė, kad tai - sąžiningumo programa. Jie sakė, kad privalai 
atsiverti ne tik Dievui, bet Dievui ir dar kokiam nors asmeniui. Tada 
pagalvojau: “Jeigu to reikia, kad galėtum gyventi blaiviai, aš nesuge- 

bėsiu. Tada jie įgrūs mane į kokią belangę kartu su kitais beviltiškais 
nusigėrėliais 1r kitokiais pasmerktaisiais. Nes niekada negalėsiu papa- 
sakoti visko, ką mačiau, visko, prie ko ir pats savo nagus esu priki- 
šęs“. 

- Iš pradžių mes visi taip manėme, - ramiai pasakė Naomė. 

- Žinau. Bet niekas nėra matęs to, ką man teko regėti, nėra daręs 
to, ką man teko padaryti. Tačiau aš stengiausi. Dariau viską, ką ga- 
lėjau. Žingsnis po žingsnio. Pirmiausia iškuopiau savo namus. Bet iš- 
vydau tuos daiktus ir atsitraukiau... tuos, apie kuriuos niekam nesu 
nė žodeliu užsiminęs. Nei kokiam nors Žmogui, nei kokiam nors Die- 
vui. Iškapsčiau giliausią savo širdies kertelę, sukroviau juos ten ir už- 
rakinau tvirčiausia užmaršties spyna. 

Jis atsisuko į Semą, ir Semas pamatė, kaip gilių raukšlių išvago- 
tais Deivo skruostais lėtai ritasi ašaros. 

- Taigi. Ir kai užrakinau spyną, dar apkaliau tą kertę lentomis. Ir 
kai prikaliau lentas, jas apkausčiau tvirčiausio plieno lakštu. Ir kai 
apkausčiau plienu, ant viršaus užstūmiau sunkiausią spintą. Ir dar, 
prieš palikdamas visa tai ramybėje, tą spintą palaidojau po didžiule 
akmenų krūva. Ir nuo tada visus šitus metus aš įtikinėjau save, kad 
pamiršau viską apie Ardeliją ir jos keistenybes, visa tai, ko ji iš ma- 
nęs reikalavo, tai, ką ji man pasakojo, jos pažadus ir kas ji iš tiesų bu- 
vo. Visokiais įmanomais būdais gydžiausi nuo tų prisiminimų, bet 
taip ir nepasveikau. Ir kai pradėjau lankytis AA susirinkimuose, tas 
vienintelis dalykas neleido man atsitiesti. Suprantate, tas, kuriam pa- 
laidoti dėjau tiek pastangų. Ir jis turi savo vardą, pone Pyblesai, jo 
vardas - Ardelija Lortz. Jeigu aš įstengdavau kurį laiką išlikti blaivus, 
mane imdavo kankinti košmarai. Dažniausiai sapnuodavau plakatus, 
kuriuos jai nupiešiau - tuos, gąsdinančius vaikus, bet tai dar ne patys 
klaikiausi mano sapnai. 

Jo balsas pavirto išgąstingu šnabždesiu. 

- Buvo nepalyginamai klaikesnių sapnų. 

- Tau reikia atsikvėpti, - tarė Semas. Vidinis balsas jam kuždėjo, 
kad ir ką svarbaus Deivas ruošiasi pasakyti, jis nenori to girdėti. Jis 
bijo tai išgirsti. 

- Man nereikia poilsio, - paprieštaravo Deivas. Gydytojai sako, 
kad sergu diabetu, kad mano kasa visiškai sugedusi, o iš kepenų nie- 
ko nebelikę. Taigi netrukus galėsiu mėgautis amžinu poilsiu. Tik ne- 
žinau kur - danguje ar pragare, bet neabejoju, kad ir vienur, ir kitur 
neveikia barai ir gėrimų parduotuvės. Ir ačiū Dievui. Dabar - ne lai- 
kas poilsiui. Sykį jau išdrįsau prabilti, tai pasakysiu viską, - jis ati- 
džiai pažvelgė į Semą. - Jūs juk suprantate, kad patekote į bėdą, ar ne? 

Semas linktelėjo galvą. 

- Taigi. Bet net neįsivaizduojatė, kokia ji didžiulė. Štai kodėl pri- 
valau viską papasakoti. Manau, kartais būna laikas, kai ji nurimsta. 
Bet dabar jos ramybės laikotarpis baigėsi, ir šįkart ji išsirinko jus, 
pone Pyblesai. Štai kodėl privalau papasakoti. Tai nėra tuščia mano 
užgaida. Vakar vakare, kai Sara išėjo, aš nuėjau ir nusipirkau spiri- 
tuoto vyno. Atsinešiau jį į kiemą ir atsisėdau toje vietoje, kur daugy- 
bę kartų esu sėdėjęs - tarp piktžolių, šlako ir stiklo šukių. Atsikimšau 
butelį ir pauosčiau. Jūs žinote, kuo kvepia spirituotas vynas? Man jis 
kvepia pigaus viešbučio sienų apmušalais arba pamazgų upeliu ato- 
kiame miesto užkampyje. Tačiau man vis tiek patinka šis kvapas, 
nes primena miegą. Ir visą laiką, kol uosčiau vyną, girdėjau tos ka- 
lės balsą, sklindantį iš ten, kur maniau amžiams ją užrakinęs. Iš po 
akmenų krūvos, iš po didžiausios spintos, iš po plieno lakšto, iš po 
lentų, iš po užrakto. Ji kalbėjo kaip tas, kurį gyvą palaidojo. Balsas 
buvo duslus, bet aš kuo puikiausiai viską supratau. Girdėjau ją sa- 
kant: “Teisingai, Deivai, vyne tu rasi atsakymą, tokie kaip tu jame 
visada randa atsakymą, tai vienintelis teisingas atsakymas, kurio vi- 
suomet ieškok tik čia, kol daugiau tau neberūpės jokie atsakymai". 
Aš užsiverčiau butelį ir gėriau gėriau, ir tada, su paskutiniu gurkšniu, 
užuodžiau ją... man prieš akis iškilo jos veidas, išvagotas raukšlių... 
jos lūpos persikreipė... sviedžiau butelį šalin. Jis sudužo, atsitrenkęs 
į bėgius. Sita bjaurybė peržengė visas ribas. Aš neleisiu jai susirasti 
dar vienos aukos šitame mieste! 

Jo drebantis balsas peraugo į riksmą: 

- Šita bjaurybė jau ir taip per ilgai čia siautėja! 

Naomė uždėjo ranką Deivui ant peties. Jos veidas išdavė išgąstį ir 
susirūpinimą. 

- Kas, Deivai? Kas yra? 

- Aš noriu žinoti, - kiek aprimęs kalbėjo Deivas. - Papasakokite, 
pone Pyblesai. Papasakokite viską, kas jums atsitiko, nieko neslėpda- 
mas. 

- Aš tai padarysiu, - tarė Semas, - su viena sąlyga, 

Deivas šyptelėjo: 

- Su kokia? 

- Tu turi pažadėti, kad vadinsi mane Semu... 0 aš savo ruožtu pa- 
sižadu niekada nebevadinti tavęs Purvinuoju Deivu. 

Deivo šypsena paplatėjo: 

- Geras sandėris, Semai. 

- Gerai, - atsikvėpė Semas. - Dėl visko kaltas tas prakeiktas akro- 
batas, - pradėjo jis. 

Pasakojimas užtruko ilgiau nei Semas manė, bet užtai jis pajuto 
neįsivaizduojamą palengvėjimą, - beveik džiaugsmą, - išklojęs viską 
be jokių užuolankų. Papasakojo apie Nuostabųjį Džo, Kreigo skam- 
butį, prašantį pagalbos, ir Naomės patarimą, kaip būtų galima pagy- 
vinti jo kalbą. Jis papasakojo, kaip atrodė biblioteka, kaip susitiko su 
Ardelija Lortz. Jam kalbant Naomės akys vis plėtėsi ir plėtėsi. Kai jis 
prabilo apie plakatą su Raudonkepuraite, kabėjusį ant Vaikų skyriaus 
durų, Deivas linktelėjo galvą. 

- Tai vienintelis plakatas, kurį piešiau ne aš, - pasakė jis. - Ji pati 
jį turėjo. Esu tikras, kad jo taip ir nerado. Galvą guldau, kad ji dar tu- 
ri Jį. Jai patiko mano plakatai, bet anas buvo jos mėgstamiausias. 

- Ką nori tuo pasakyti? - paklausė Semas. 

Deivas tik papurtė galvą ir paragino Semą tęsti toliau. 

Jis papasakojo jiems apie skaitytojo kortelę, apie knygas, kurias 
pasiskolino, ir apie nedidelį ginčą, kilusį prie lauko durų. 

- Taip, - tarsi patvirtino Deivas. - Taip 1r buvo. Gali tuo netikėti, 
bet kas jau kas, o aš ją pažįstu. Tu įsiutinai ją. Teprasmengu skra- 
džiai žemę, jeigu taip nebuvo. Tu ją įsiutinai... ir dabar ji tave perse- 
kioja. 

Toliau Semas pasakojo kiek įmanydamas glausčiau, bet, priėjęs 
iki Bibliotekos Policininko apsilankymo, nevalingai sulėtino tempą 
1r ėmė mikčioti. Kai baigė, jis vos neverkė ir niekaip negalėjo suval- 
dyti drebančių rankų. 

- Ar galėčiau gauti stiklinę vandens? - kimiu balsu paklausė jis 
Naomės. 

- Žinoma, - atsakė ji ir atsistojo. Ji žengė porą žingsnių, paskui 
grįžo ir pabučiavo Semui į skruostą. Jos lūpos buvo švelnios ir vė- 
sios. Ir prieš nueidama vandens ji pakuždėjo jam į ausį tris nuosta- 
bius žodžius: 

- Aš tikiu tavimi. 


Semas abiem rankom, kad neišpiltų, pakėlė stiklinę ir vienu mau- 
ku išgėrė pusę. Pastatęs ją, paklausė: 

- O tu, Deivai? Ar tu tiki manim? 

- Aba, - atsakė Deivas. Ištarė tai atsainiai, tarsi savaime supranta- 
mą dalyką. Semas pagalvojo, kad galbūt Deivui visa tai iš tikrųjų pa- 
sirodė savaime suprantama. Šiaip ar taip, jis juk pažinojo paslaptin- 

gąją Ardeliją Lortz, o susenęs veidas sakyte sakė, kad jų santykiai 
nebuvo iš maloniųjų. 

Kurį laiką Deivas tylėjo, bet jo skruostai jau nebebuvo tokie išb- 
lyškę. Jis žvelgė į geležinkelio bėgius, nusidriekusius per tuščius lau- 
kus. Po šešių ar septynių savaičių šitie laukai bus žali Žali, bet dabar 
jie atrodė visiškai bevaisiai. Virš laukų pakibęs debesis - tarsi milži- 
niškas vanagas. 

"Pagaliau jis nusipurtė, tarsi ką tik pakilęs iš gilaus miego ir atsi- 
suko į Semą. 

- Mano Bibliotekos Policininkas - tas, kurį aš jai nupiešiau, - ne- 
turėjo jokio rando, - pasakė jis. 

Semas prisiminė pailgą ir išblyškusį įsibrovėlio veidą. Randas tik- 
rai buvo - jis ėjo per visą skruostą, nuo akies iki pat panosės. 

- Taigi? - paklausė jis. - Ką tai galėtų reikšti? 

- Man tai nieko nereiškia, bet manau, kad tai turėtų kažką reikšti 
jums, pone... tai yra tau, Semai. Aš žinau tą simbolį... tą, kurį tu pa- 
vadinai daugiakampe žvaigžde. Radau ją aprašytą heraldikos knygo- 
je toje pačioje Junktono miesto bibliotekoje. Tai vadinamasis Maltos 
kryžius. Kryžiuočių riteriai tokius kabindavosi ant kaklo eidami į 
Kryžiaus žygius. Buvo manoma, kad jie turi magišką galią. Ta keis- 
ta žvaigždės forma man padarė tokį įspūdį, kad ėmiau ir nupiešiau ją 
tame plakate. Bet... randas? Ne. Mano Bibliotekos Policininkas jo ne- 
turėjo. O kas buvo tavo Bibliotekos Policininkas, Semai'? 

- Aš ne... aš nesuprantu, apie ką tu kalbi, - lėtai ištarė Semas, bet 
tas balsas - silpnas, tarsi iš po žemių, pašaipus - nedavė jam ramybės: 
Eikš šu manimi, šūnau... aš poličininkaš. Burnoje staiga vėl pajuto tą 
skonį. Iki šleikštulio saldų saldymedžio skonį. Jam sutraukė burną; 
jis ėmė žiaukčioti. Bet juk tai kvaila. Iš tiesų labai kvaila. Jis nieka- 
da gyvenime nėra ragavęs saldymedžio. Jis nekentė jo. 

Jeigu niekada neragavai, iš kur žinai, kad nekenti jo? 

- Aš tikrai nesuprantu tavęs, - pakartojo jis jau tvirtesniu balsu. 

- Tau kažkas darosi, - pasakė Naomė. - Atrodai taip, tarsi ką tik 
būtum gavęs spyrį į pilvą. 

Semas apmaudžiai dirstelėjo į ją. Jos žvilgsnis dvelkė ramybe, o 
nuo to Semo širdis ėmė tik dar smarkiau daužytis. 

- Kol kas palikime tai ramybėje, - tarė Deivas, - nors patarčiau ne- 
sėdėti ilgai rankas sudėjus - jeigu nori turėti bent menkiausią viltį iš- 
sikapstyti iš viso šito. Taigi dabar aš papasakosiu savąją istoriją. Nie- 
kada nesu jos pasakojęs ir niekada daugiau nebepasakosiu... Bet da- 
bar kaip tik atėjo laikas. 

VIENUOLIKTAS SKYRIUS 
DEIVO ISTORIJA 


„ - Ne visada buvau Purvinasis Deivas Dankanas, - pradėjo jis. - 
Seštajame dešimtmetyje buvau tiesiog Deivas Dankanas, mėgiamas 
visų aplinkinių. Buvau to paties Rotari klubo, kur tu, Semai, aną va- 
karą sakei kalbą, narys. Kodėl gi ne? Turėjau nuosavą verslą, turėjau 
ir pinigų. Piešdavau visokiausias iškabas, velniškai gerai piešdavau. 
Turėjau gausybę užsakymų Junktone ir Proverbijoje, kartais - net ir 
Sider Repide. Kartą nupiešiau “Lucky Strike“ cigarečių reklamą, be- 
sitęsiančią tris mylias kelyje į Omahą. Turėjau milžinišką pasisekimą, 
bet negaliu sakyti, kad nebuvau jo nusipelnęs. Aš buvau geras. Tie- 
siog geriausias iškabų 1r reklamų piešėjas visoje apylinkėje. 

Likau šitame užkampyje, nes maniau, kad aistrą piešimui galima 
patenkinti bet kur. Neturėjau specialaus išsilavinimo - bandžiau mo- 
kytis, bet tuojau pat buvau išmestas - ir Žinojau, kad tai, kaip sako- 
ma, mano vertės nepakelia. Bet juk Žmonės ir be to puikiausiai ap- 
sieina - pavyzdžiui, ponia Mozes. Ji niekada neturėjo vairuotojo tei- 
sių, bet kasdien savo automobiliu važinėja į miestą. Ir jai puikiai sekasi. 

Gal ir būčiau galėjęs iš to prasigyventi. Man pavyko parduoti ke- 
lias drobes, bet tik kelias - man daug ir nereikėjo, nes buvau nevedęs 
ir pakankamai uždirbdavau piešdamas iškabas. Be to, norėjau turėti 
tapybos darbus, kad galėčiau rengti parodas, kaip ir dera tikriems 
menininkams. Pirmąją savo parodą surengiau čia, šiame mieste, pas- 
kui - Sider Repide, o dar vėliau - Demoine. Pastaroji net buvo apra- 
šyta laikraštyje “Democrat"'. Tame straipsnyje buvau pavadintas ant- 
ruoju Džeimsu Vistleriu. | | 

Deivas nutilo ir susimąstė. Paskui pakėlė galvą, ir jo žvilgsnis vėl 
nuklydo į tuščių laukų platybę. 

- AA susirinkimuose dažnai kalbama apie tuos, kurie vieną koją 
jau būna įkėlę į ateitį, antroji pasilieka praeityje, 0 jie stovi taip išsi- 
žergę dabartyje ir jiems į viską nusispjaut, nes svarbiausia - išgerti. 
Kartais sunku susilaikyti nepasvarsčius, kas būtų, jeigu būtų. 

Jis kaltai pažvelgė į Naomę, o ši tik šypsojosi 1r padrąsinančiai. 
spaudė jam ranką. 

- Nes man gerai sekėsi, ir aš galėjau nutverti laimės paukštę. Bet 
gėriau, jau tada smarkiai gėriau. Tuomet apie tai negalvodavau - po 

velnių, juk buvau jaunas, stiprus, o be to, parodykit man tikrą meni- 
ninką, kuris negeria. Aš galvojau, kad jie visi geria. Taigi jau tada gė- 
riau, bet kai išsiblaivydavau, kalnus nuversdavau. Tačiau... tačiau tuo 
metu Junktone pasirodė Ardelija Lortz. 

Tai ir buvo mano pražūtis. 

Jis dirstelėjo į Semą. . 

- Atpažinau ją iš tavo pasakojimo, Semai, bet tuomet ji atrodė vi- 
sai ne taip. Tu iš anksto buvai nusiteikęs pamatyti pagyvenusią bib- 
liotekininkę, jos tikslui tas vaidmuo irgi tiko, taigi ir pamatei. Bet kai 
ji 1957-ųjų vasarą atvyko į Junktoną, buvo akinanti blondinė, o put- 
nu buvo tik tose vietose, be ko moteris nebūtų moteris. 

Tuo metu gyvenau Proverbijoje ir vaikščiodavau į baptistų baž- 
nyčią. Nebuvau labai religingas - tiesiog ten susirinkdavo dailios mo- 
terys. 

Viena iš jų - tavo mama, Sara. 

Naomė sukrizeno, kaip paprastai daro moterys, kai joms pasakai 
neįtikėtiną dalyką. | 

- Ardelija netruko susibičiuliauti su kitais bendruomenės nariais. 
Dabar kalbėdami apie ją - jeigu apskritai paliečia tą temą - jie burb- 
teli kažką panašaus į “Iš pat pradžių mačiau, kad ta Lortz kažkokia 
keista" arba “Niekuomet nepasitikėjau ta moterimi"', bet tai netiesa. 
Jie nuolat sukiojosi aplink ją - tiek moterys, tiek vyrai - kaip bitutės 
aplink pirmą pavasario žiedą. Mieste pagyvenusi vos mėnesį, ji ga- 
vo pono Lavino padėjėjos vietą bibliotekoje ir jau buvo spėjusi dvi 
savaites padirbėti Proverbijos sekmadieninėje mokykloje. 

Nenoriu spėlioti, ko ji ten mokė vaikus. Jūs turbūt nė nesuabejo- 
tumėte, kad Evangelijos pagal Matą. Visi aklai tikėjo, kad mažyliai 
dievina ją. Bet tariančių šiuos žodžius žvilgsnis tapdavo toks... toli- 
mas, tarsi jie nesusigaudytų, kur yra ir kas jie tokie. | 

Taigi vieną dieną mūsų žvilgsniai susitiko. Jums, aišku, sunku tuo 
patikėti, bet tais laikais iš tiesų buvau nieko sau vyrukas. Nuo darbo 
lauke mano oda buvo dailiai įradusi, o pats buvau raumeningas blon- 
dinas plokščiu kaip tavo lyginimo lenta pilvu, Sara. 

Ardelija nuomojosi namą, esanųų maždaug už pusantros mylios 
nuo bažnyčios. Namelis buvo gana tvarkingas, bet jį verkiant reikėjo 
perdažyti. Bažnyčioje ją pastebėjau tik antrąją savaitę jai atvykus - 
juk nebuvau uolus tikintysis, be to, buvo pats rugpjūčio įkarštis - ir 
1š karto pasisiūliau nudažyti jai namą. 

Jos akys buvo didesnės už bet kokias kitas mano matytas. Turbūt 
daugeliui jos pasirodė pilkos, bet kai ji įdėmiai pažiūrėdavo tiesiai, 

nelikdavo abejonių, kad jos - sidabro spalvos. O tada, po pamaldų, 
patikėkite, ji įdėmiai pažvelgė į mane. Nuo jos dvelkė kažkokiais 
neįprastais kvepalais. Tokio aromato nebuvau uostęs nei prieš tai, nei 
vėliau. Manau, jog tai buvo levandos. Niekuomet nemačiau, kaip jos 
atrodo, bet kažkodėl įsivaizduoju, kad tai turėtų būti smulkios baltos 
gėlytės, kurios savo Žiedelius išskleidžia tik saulei nusileidus. Ir aš 
iki ausų įsimylėjau. Tiesiog ten ir tada. 

Ji stovėjo labai arti - mūsų kūnai beveik lietėsi. Dėvėjo senama- 
dišką juodą suknelę, kokias paprastai vilki pagyvenusios ponios, ir 
skrybėlaitę su šydu. Rankose laikė rankinuką. Kuklu ir pedantiška. 
Tačiau jos.žvilgsnis anaiptol nebuvo pedantiškas. O, ne! Ir ne kuk- 
lus. Nė trupučio! 

“Tikiuosi, neketini mano naujojo namo išmarginti skalbimo mil- 
telių 17 uostomojo tabako reklamomis“, - sako ji. 

“Ne, madam, - užtikrinu ją, - turėjau galvoje tik du sluoksnius pa- 
prastų baltų dažų. Tiesa, dažyti namus nėra mano darbo sritis, bet jūs 
naujokė šiame mieste, ir aš pamaniau, kad būtų visai kaimyniška...?? 

“Taip, žinoma", - sako ji ir paliečia mano petį. 

Deivas tarsi atsiprašydamas kreipėsi į Naomę: 

- Manau, turiu tave įspėti, kad gali kada panorėjusi atsistoti ir išei- 
ti. Nuo dabar prasidės šlykščiausia pasakojimo dalis, Sara. Man labai 
nepatogu, bet turiu tai papasakoti, kad atsikratyčiau slegiančio gėdos 
jausmo. | 

Ji patapšnojo jo susiraukšlėjusią ranką. 

- Tęsk, - ramiu balsu tarė ji, - papasakok viską. 

Jis sunkiai atsikvėpė ir kalbėjo toliau. 

- Pajutęs jos prisilietimą supratau, kad arba aš turiu ją turėti, arba 
verčiau negyventi. Tas menkas prisilietimas išvedė mane iš proto - 
nė viena moteris iki tol nebuvo privertusi manęs taip pasijusti. Ji tai 
žinojo. Mačiau iš jos akių. Klastingo žvilgsnio. Tiesą sakant, tuomet 
jis man pasirodė tik iškalbingas ir daug Žadantis. 

“Būtų kaimyniška, Deivai, - sako ji, - o aš noriu būti /abai gera 
kaimynė“. 

- Taigi lydėjau ją namo. Kiti jauni vyrukai taip ir liko išsižioję 
stovėti prie bažnyčios durų, springdami pavydu ir, be abejo, keikda- 
mi mane. Bet jie nė nenutuokė, kaip jiems pasisekė. Niekada nesuži- 
nojo. 

Mano “Fordas'' buvo atiduotas taisyti, ji 1š viso neturėjo automo- 
bilio, taigi teko pėdinti savomis kojomis. Tačiau man tai buvo nes- 
varbu, jai, rodės, irgi. Mes išėjome į Trumeno kelią, kuris tomis 

dienomis buvo dulkėtas vieškelis, nors kas dvi ar tris savaites-juo ir 
pravažiuodavo gatves laistantis sunkvežimis. 

Buvome nuėję jau pusę kelio, kai ji staiga sustojo. Tą karščiu al- 
suojantį vasaros vidurdienį vieni visame Trumeno kelyje. Kairėje - 
Semo Ordėjaus kukurūzų laukai, gal koks milijonas akrų, dešinėje - 
dar didesni Bilo Humpėjaus plotai. Kukurūzai buvo aukštesni už 
mus. Girdėjosi paslaptingas šnaresys, nors nepūtė nė menkiausias vė- 
jelis. Mano senelis sakydavo, kad tai - augančių kukurūzų kalba. Ne- 
žinau - tiesa tai ar prasimanymas, bet garsas tikrai vaiduokliškas. Ga- 
lite tuo neabejoti. 

“Pažvelk! - sako ji, rodydama dešinėn. - Matai?" 

Pažiūrėjau į tą pusę, bet mačiau tik kukurūzus. Taip jai ir pasa- 
kiau. 

“Aš tau parodysiu!“ - sako ji ir pasileidžia bėgti į tuos kukurūzus, 
suprantate, išeiginė suknelė, aukšti kulniukai ir visa kita. Ji net nenu- 
siėmė tos skrybėlaitės su šydu. 

Kelias akimirkas stovėjau kaip įbestas. Apstulbęs. Paskui išgirdau 
jos juoką. Išgirdau jos juoką kažkur kukurūzuose. Taigi pasileidau jai 
iš paskos, iš dalies norėdamas pažiūrėti, ką ji ten pamatė, bet labiau- 
siai mane viliojo tas jos juokas. Buvau toks kvailys. Man net gėda 
pasakoti. 

Prasibrovęs į vieną eilę, pamačiau ją, bet ji kvatodama akimirks- 
niu įsmuko į kitą. Mane irgi apėmė nesuvaldomas juokas. Aš bro- 
viausi per kukurūzus laužydamas juos. Man visai nerūpėjo, ką pasa- 
kytų Semas Ordėjus. Jis jų vis tiek nepasiges - juk šitokia platybė. 
Prasibroviau iki tos vietos, iš kur sklido juokas. Buvau visas apkibęs 
kukurūzų plaušais, žalias lapas prilipo prie mano kaklaraiščio kaip 
savotiškas smeigtukas. Visi juokai išlakstė, nes pamačiau, kad jos ten 
nėra. Jos kvatojimas pasigirdo priešingoje pusėje. Neįsivaizdavau, 
kaip jai pavyko prasmukti nepastebėtai, bet ji buvo ten. Taigi pasilei- 
dau atgal. Vieną akimirką ji šmėstelėjo priešais mane ir vėl dingo. 

Manau, kad kokį pusvalandį mes šitaip Žaidėme slėpynių, ir man 
vis nepavyko jos sugauti. Vis labiau kaito kraujas. Manydavau, kad 
ji kažkur priekyje, bet jos kvatojimas staiga pasigirsdavo man už nu- 
garos. Kartais matydavau šmėkštelint jos pėdą ar visą koją ir, Žino- 
ma, jos paliktus pėdsakus dirvoje, bet iš to nebuvo jokios naudos, 
nes tie pėdsakai vedė į visas keturias puses vienu metu. 

Tada, pajutęs, kad baigiu sužvėrėti - išeiginiai marškiniai permir- 
kę prakaitu, kaklaraištis nukaręs kaip koks skuduras, batai pilni Že- 
mių, - išvydau jos skrybėlaitę, kabančią ant kukurūzo. Mane nežmo- 
niškai sujaudino lengvame vėjelyje besiplaikstantis šydas. 

“Eikš, paimk mane, Deivai!'* - šaukia ji. Čiupau skrybėlaitę ir nu- 
siyriau per kukurūzų mišką. Ji jau buvo dingusi, tik kukurūzai siūba- 
vo toje vietoje, kur ji praėjo. Ten buvo likę abu jos bateliai. Eidamas 
toliau, radau ant kukurūzo užmestas šilkines kojines. Kažkur čia pat 
aidėjo jos juokas. Velniai žino, kaip ta kalė vėl atsidūrė visiškai ki- 
toje pusėje. Tuo metu man ne tai rūpėjo. 

Nusirišau kaklaraištį ir toliau ją vaikiausi, pametęs galvą sukau 
ratą po rato, lekuodamas kaip kvailas šunėkas, kuris nesupranta, kad 
karštą dieną geriausia ramiai sau gulėti. Dabar privalau jums kai ką 
paaiškinti - paskui mane liko plačiausios nulaužytų kukurūzų brydės. 
Bet ji nenulaužė nė vieno stiebo. Jai einant, augalai tik susiūbuoda- 
vo tarsi nuo menko vėjelio ir viskas. 

Paskui radau jos suknelę, apatinį sijoną, korsetą. Dar vėliau - lie- 
menėlę ir kelnaites. Bet jos juoko nebesigirdėjo. Tik kukurūzų šna- 
rėjimas. Pūškuodamas kaip garvežys sustojau, prie krūtinės spausda- 
mas iš visur surankiotų drabužių gniužulą. Nuo jų dvelkė jos kvepa- 
lais ir tai dar labiau varė mane iš proto. 

“Kur tu?" - riktelėjau, bet atsakymo neišgirdau. Galiausiai nete- 
kau paskutinių proto likučių... ir, žinoma, ji to tik ir telaukė. “Kur tu, 
po velnių, esi? “ - klykiau. Iš kukurūzų prie pat manęs staiga išlindo 
nuoga jos ranka. Ji pakuteno man sprandą. Tai buvo paskutinis ma- 
no kantrybės taurę perpildęs lašas. 

“Aš laukiau tavęs, - pasakė ji. - Kur tu taip ilgai užtrukai? Ar ne- 
nori pažiūrėti?“? Ji prisitraukė mane pro kukurūzus. Jos basos pėdos 
grimzdo į dirvą, ji buvo nuogut nuogutėlė ir žvelgė į mane rūko spal- 
vos akimis. 


Deivas nugėrė nemažą gurkšnį vandens, užsimerkė ir tęsė toliau. 

- Tenai, kukurūzuose, mes nesimylėjome - visą tą laiką, kol bu- 
vau su ja. Mes nesimylėjome. Bet mes darėme kažką. Aš paėmiau 
Ardeliją visais įmanomais būdais, kokiais tik vyras gali paimti mo- 
terį, manau, kad buvo ir tokių pozų, kokios jums pasirodytų neįma- 
nomos. Neprisimenu jų visų, tik negaliu pamiršti jos kūno, koks jis 
buvo baltas; atsimenu jos kojas, kaip jos pakildavo, pirštų galais siek- 
damos augalų viršūnes; negaliu pamiršti, kaip ji draskė man sprandą 
1r gerklę. 

Mes tai darėme dar ir dar, 1r dar kartą. Nežinau, kiek kartų, tik Ži- 
nau, kad nė karto nepajutau nuovargio. Kai mes pradėjome, mano ra- 
gui, rodės, būtų vieni niekai išprievartauti Laisvės statulą, ir kai bai- 

gėme, jaučiausi lygiai taip pat. Man jos vis buvo negana. Taip pat, 
kaip su gėrimu. Nebuvo tokio būdo, kuriuo būčiau galėjęs ja pasiso- 
tinti. Ji irgi tai Žinojo. 

Bet galiausiai mes liovėmės. Susidėjusi rankas už galvos, ji išsi- 
tiesė tame purve, pažvelgė į mane savo sidabro spalvos akimis ir 
paklausė: “Na, Deivai? Ar mes vis dar kaimynai?" 

Aš pasakiau jai, kad noriu dar, o ji atstūmė mane sakydama, kad 
neskubinčiau savo laimės. Aš vis tiek bandžiau ropštis ant jos, bet ji 
atitraukė mane švelniai, kaip pavargusi žindyvė atitraukia nuo krūties 
savo kūdikį. Kai pabandžiau dar kartą, ji suleido nagus man į veidą, 
1r dviejose vietose gerokai perrėžė. Tai mane šiek tiek atvėsino. Ji pa- 
sirodė besanti greita kaip katė ir labai stipri. Įsitikinusi, jog supratau, 
kad žaidimas baigtas, ji apsirengė ir nusivedė mane per kukurūzų 
lauką. Taip, nusivedė mane kaip patį tikriausią veršį. 

Išėję į kelią, pasukome jos namų link. Džiaugiausi, kad pakeliui 
nieko nesusitikome. Mano drabužiai buvo purvini ir aplipę kukurū- 
zų plaušais, marškiniai išsipešioję, o kaklaraištis, sugrūstas į užpaka- 
linę kelnių kišenę, maskatavo kaip uodega. Maudė visą kūną. Tačiau 
Ji - ji atrodė šviežia ir gaivi kaip ką tik suplaktas pieno kokteilis. 
Kiekvienas plaukelis savo vietoje, ant batų - nė dulkelės, o suknelė - 
lyg ką tik iš valyklos. 

Galų gale atėjome iki jos namų. Kol dairiausi, kiek čia galėtų pri- 
reikti dažų, ji atnešė aukštą stiklinę su gėrimu. Jame buvo šiaudelis, 
papuoštas mėtos lapeliu. Maniau, kad tai - atšaldyta arbata. Gurkšte- 
lėjau - grynas škotiškas viskis. 

“Jėzau!"" - beveik springdamas sakau. 

“Tai tu nenori? - klausia ji su ta jai būdinga pašaipa. - Gal tau at- 
nešti kavos su ledu?“ 

“O, ne, Žinoma, noriu“, - sakau, bet galvoje turiu ką kita. Man rei- 
kia to gėrimo. Tuo metu dieną stengdavausi negerti. Beje, visi alko- 
holikai 1š pradžių taip daro. Tačiau sulig jos pasiūlyta stikline tas lai- 
kotarpis baigėsi. Visą likusį laiką, kol buvau su ja, gerdavau kasdien 
- nuo ryto iki vakaro. Ir nesivargindavau ieškodamas progos. 

Kol dažiau jos namą, - ir dirbau visus kitus darbus, kokius tik ji 
paliepdavo, - ji darbavosi bibliotekoje. Ponas Lavinas priėmė ją į 
darbą, vos tik ji pasisiūlė, ir iš karto paskyrė vadovauti Vaikų skyriui. 
Užeidavau ten kiekvieną laisvesnę valandėlę, kurių buvo daug, nes 
juk pats sau buvau viršininkas. Kai ponas Lavinas užsiminė, ar ne 
pernelyg daug laiko ten praleidžiu, pasisiūliau nemokamai nudažyti 
visas bibliotekos patalpas. Tada man buvo leista ateidinėti, kada tik 

panorėsiu. Tiesą sakant, tai buvo Ardelijos patarimas, ir ji pasirodė 
teisi - kaip visada. 

Mano prisiminimai apie tą laikotarpį, kai buvau veikiamas jos ke- 
rų, labai nenuoseklūs. Aš praradau save, apžavėtas moters, kuri vė- 
liau pasirodė esanti visai ne moteris. Tas jausmas nepanašus į “nut- 
rūkusią juostą", kokį paprastai patiria girtuokliai; tai noras viską pa- 
miršti, vos tik tas “viskas? baigiasi. Taigi mano atminty išliko atskiri 
epizodai, bet kai pradedu juos analizuoti, jie susijungia į vientisą 
grandinę kaip tos salos Ramiajame vandenyne. Archipelagai, ar kaip 
ten jos vadinasi. 

Prisimenu, kad plakatą su Raudonkepuraite ant Vaikų skyriaus 
durų ji pakabino mėnuo prieš pono Lavino mirtį. Kartą mačiau, kaip 
ji paėmė mažą berniuką už rankos ir nuvedė prie to plakato. “Matai 
šitą mergytę?"? - klausia jo Ardelija. “Taip", - sako jis. “Ar Žinai, ko- 
dėl tas Nedorėlis ketina ją suėsti?"? - toliau klausinėja Ardelija. “Ne", 
- kūkčioja vaikas pilnomis ašarų akimis. “Todėl, kad ji pamiršo lai- 
ku grąžinti bibliotekos knygas, - aiškina ji. - Tu juk niekada taip ne- 
darysi, Vili, ar ne?" - “Ne, niekada", - sako berniukas, o Ardelija pri- 
duria: “Verčiau nedaryk". Ir nepaleisdama jo rankos nusivedė jį į sa- 
lę, kur tuoj turėjo prasidėti pasakų valandėlė. Vaikas - tai buvo Vilis 
Klemartas, kuris vėliau žuvo Vietname, - per petį pažvelgė į mane, 
stovintį ant pastolių su teptuku rankoje. Aš mačiau jo akis. /šgelbė- 
kite mane nuo jos, maldavo jo žvilgsnis. Prašau, pone Dankanai. Bet 
argi aš galėjau? Aš net savęs nesugebėjau išgelbėti. 

Deivas išsitraukė švarią, bet labai susiglamžiusią nosinę ir garsiai 
nusišnypštė. 

- Iš pradžių ponas Lavinas tiesiog dievino Ardeliją, bet netrukus 
jo nuomonė labai pasikeitė. Maždaug savaitę iki jo mirties jiedu 
smarkiai susiginčijo dėl to Raudonkepuraitę vaizduojančio plakato. 
Jam jis labai nepatiko. Galbūt jis ir nenutuokė, kas gi vyksta per tas 
pasakų valandėlės - aš netrukus prie to prieisiu, - bet jis nebuvo vi- 
siškai aklas. Jis matė, kokį įspūdį plakatas daro vaikams. Galų gale 
liepė jai jį nukabinti. Tada ir įsiplieskė ginčas. Negirdėjau visko, ką 
jie kalbėjo, nes buvau aukštai ant pastolių, bet man užteko ir to, ką 
suspėjau nugirsti. Jis kalbėjo kažką apie vaikų bauginimą, o ji atšo- 
vė, esą tai labai padeda suvaldyti tą “gaivalą"'. Ji pavadino tai moky- 
mo įrankiu - tokiu, kaip mokytojo lazdelė. Bet jis buvo neperkalba- 
mas. Ir jai teko nukabinti plakatą. Tą vakarą namuose ji siautėjo kaip 
tigrė zoologijos sode, kurią visą dieną erzino vaikai, kaišiodami pa- 
galius tarp narvo virbų. Ji, visiškai nuoga, palaidais plaukais, lakstė 
pirmyn atgal didžiuliais žingsniais, o aš, girtas kaip kiaulė, drybsojau 

lovoje. Prisimenu jos akis, kurios buvo ne sidabro, o ryškiai raudo- 
nos spalvos, tarsi smegenis apėmusios liepsnos atšvaitai. Tąkart jos 
burna atrodė labai keistai - kažkaip išvirtusi į išorę. Aš taip išsigan- 
dau, kad beveik išblaivėjau. Niekada nieko panašaus nebuvau matęs 
ir meldžiu Dievo, kad niekada netektų daugiau to pamatyti. 

“Aš pastatysiu jį į vietą, - suriko ji. - Aš pastatysiu tą seną nusi- 
penėjusį ištvirkėlį į vietą, Deivi. Palauk ir pamatysi". 

Aš pasakiau jai, kad nekrėstų kvailysčių, kad nepasiduotų pykčio 
protrūkiui. Veblenau dar velniai žino kokias nesąmones. Ji paklausė 
paklausė ir staiga kad šoks... Na, nežinau, kokiais žodžiais būtų gali- 
ma nusakyti tą jos veiksmą. Vieną akimirką ji stovėjo prie durų, o ki- 
tą jau buvo užgulusi mane. Jos akys degte degė, o kai ji siekė mane 
pabučiuoti, visa jos burnos gleivinė išsivertė į paviršių. Aš išsigan- 
dau, kad šįkart ji nepasitenkins vien įdrėskimais. Buvo panašu, kad 
ji ruošiasi suleisti nagus man į gerklę ir perplėšti iki pat stuburo. 

Bet ji to nepadarė. Ji palinko prie pat mano veido. Nežinau, ką ji 
išvydo - turbūt siaubą mano akyse, - bet ją tai nuramino. Išsirietė 
kaip katė, plaukais liesdama mano šlaunis, ir nusikvatojo. “Užsi- 
čiaupk, prakeiktas girtuokli, - pasakė ji, - ir smeik į mane savo ragą. 
Kokia gi dar iš tavęs nauda? 

Aš taip ir padariau. Juk tuo metu tiek ir tegalėjau - darbuotis savo 
įnagiu ir gerti. Užsakymų iškaboms piešti nebegaudavau, nes buvau 
praradęs licenciją - nebepamenu, 1958-aisiais ar 1959-aisiais, - be to, 
pasigirdo blogų atsiliepimų apie paskutinius mano darbus. Supranta- 
ma - juk dirbau atmestinai, kankinamas vienintelės minties: aš vėl 
noriu jos. Ėmė sklisti gandai, kad Deivų Dankanu nebegalima pasi- 
tikėti... Bet to priežastimi visi laikė gėrimą. Mudviejų su Ardelija 
santykiai liko paslaptis. Ji buvo velniškai atsargi. Mano reputacija vis 
blogėjo, o ji aplinkinių akyse liko be dėmelės. 

Manau, vienintelis ponas Lavinas kažką numanė. Jis pirmasis 
pastebėjo, kokiomis veršio akimis seku ją nuo pastolių, ir turbūt pa- 
manė, kad esu iki ausų ją įsimylėjęs jai nežinant, bet vėliau jau ėmė 
kažką įtarti. Visi manė, kad jis mirė nuo infarkto, bet aš juk geriau ži- 
nau, nuo ko. Po to, kai tai atsitiko, mes gulėjome hamake jos namų 
verandoje. Tą naktį ji pati niekaip negalėjo pasisotinti. Ji lipo ir lipo 
ant manęs, kol išsunkė viską iki paskutinio lašo. Tada atšlijo paten- 
kinta kaip katė, iki soties prisilakusi grietinėlės, ir pažvelgė į mane 
vėl tokiomis pat raudonomis akimis. Nepagalvokite, kad fantazuoju; 
mačiau to raudono švytėjimo atspindį ant savo paties nuogos rankos. 
Ir jaučiau jį. Kaip neatvėsusias Žarijas. “Sakiau, kad pastatysiu jį į 
vietą, Deivi“, - murkia ji tuo savo erzinančiu balsu. 

Aš buvau girtas ir vos gyvas nuo jos gręžimo - tie žodžiai net nea- 
tėjo iki mano sąmonės. Jaučiausi lyg grimztąs į smėlio duobę. “Ką tu 
jam padarei? - suvapėjau pro miegus. 

“Aš jį apsikabinau, - pasakė ji. - Kartais mano apsikabinimai bū- 
na ypatingi, Deivi - kol kas tu nieko nežinai apie juos ir, jeigu laimė 
tavęs neapleis, niekada nesužinosi. Nusivedžiau jį į knygų saugyklas, 
uždėjau rankas jam ant savo pečių ir parodžiau savo tikrąjį veidą. Ta- 
da jis pravirko. Pravirko savo ypatingomis ašaromis, ir aš jas bučia- 
vau, o kai man buvo jų jau gana, jis mirė". 

“Ypatingomis ašaromis''. Štai kaip ji jas pavadino. O paskui jos 
veidas... jis pasikeitė. Ėmė raibuliuoti tarsi po vandeniu. Ir aš kažką 
išvydau... | 

Deivas žvelgė į tuščius laukus, į tolumoje dunksantį grūdų eleva- 
torių. Jis žvelgė į nieką. Jo mintys klaidžiojo kažkur kitur. Rankos 
nevalingai gniaužė verandos turėklą. 

- Aš neprisimenu, - pagaliau prabilo jis. - O galbūt nenoriu prisi- 
mininti. Išskyrus du dalykus: raudonas, be vokų akis ir aplink burną 
nukarusią mėsą; ji buvo susiraukšlėjusi, bet tikrai ne oda. Ji atrodė... 
pavojinga. Paskui ta masė kažkaip keistai sujudėjo, manau, kad ji su- 
riko. Paskui liovėsi. Viskas išnyko. Mačiau tik Ardeliją, spoksančią 
į mane ir besišypsančią meiliai kaip katytė. 

“Nesirūpink, - sako ji. - Neturi to matyti, Deivi. Tai yra, kol da- 
rysi, ką liepiamas. Tol, kol būsi vienas iš tų Gerų vaikučių. Tol, kol 
gražiai elgsiesi. Šiąnakt tas senas kvailys pagaliau nusibaigė. Miesto 
taryba į jo vietą paskirs mane, ir aš galėsiu tvarkytis taip, kaip noriu". 

Tuomet Dieve, padėk mums, pagalvojau aš, bet nepasakiau. Jūs 1r- 
gi neįstengtumėte garsiai to ištarti, jeigu šalia jūsų būtų susirangęs 
toks padaras raudonomis akimis ir Žinotumėte, kad esate toli nuo 
žmonių ir, kad 1r kiek berėktumėte, jūsų tikrai niekas neišgirs. 

Netrukus po to ji nuėjo vidun ir grįžo su dviem škotiško viskio 
pilnomis stiklinėmis. Tai padėjo man nugrimzti į nebūtį, kur niekas 
nerūpi. 

Ji visai savaitei užrakino biblioteką... “pono Lavino atminties 
ženklan"', kaip ji pavadino, ir kai biblioteka vėl buvo atidaryta, ant 
Vaikų skyriaus durų vėl puikavosi plakatas su Raudonkepuraite. Pra- 
ėjus dar savaitei ar dviem, ji pasakė norinti, kad aš nupieščiau dar ke- 
lis naujus plakatus Vaikų skyriui. 

Deivas nutilo, paskui jau lėtesniu 17 žemesniu balsu tęsė: 

- Netgi dabar man sunku atsispirti norui šitą pasakojimo dalį pa- 
gražinti. Norėčiau pasakyti jums, kad priešinausi, ginčijausi, sakiau 
jai, jog nenoriu daryti to, kas gąsdintų vaikus... Bet tai būtų netiesa. 

Aš sutikau su viskuo, ko ji iš manęs reikalaudavo. Dieve, padėk man, 
bet taip buvo. Iš dalies todėl, kad jau buvau įbaugintas. Bet daugiau- 
siai dėl to, kad ji vis dar traukė mane. Be to, buvo dar kai kas. Tai - 
mano blogoji pusė; nemanau, kad ją turi kiekvienas, bet daugelis - 
taip. Taigi blogajam “aš" patiko jos sumanymas. Patiko. 

Jūs, aišku, paklausite, ką aš padariau, bet aš negaliu jums išsa- 
miai atsakyti į šį klausimą. Aš iš tikrųjų neprisimenu. To laikotarpio 
prisiminimų kratinys - tarsi Gelbėjimo Armijai siunčiama niekam ne- 
reikalingų Žaislų krūva, surankiota iš visokiausių palėpių. 

Aš nieko nenužudžiau. Dėl šito esu tikras. Ji norėjo, kad aš... ir aš 
beveik padariau tai... Bet paskutinę akimirką atsitraukiau. Tai vienin- 
telė priežastis, dėl kurios vėliau dar įstengiau save pakęsti, - kad pas- 
kutinę akimirką atsitraukiau. Ji buvo užvaldžiusi dalį mano sielos, - 
galbūt geriausiąją dalį, - bet niekada neturėjo jos visos. 

Jis susimąstęs pažvelgė į Naomę ir Semą. Dabar atrodė ramesnis, 
labiau valdėsi; galbūt netgi susitaikė pats su savim, pagalvojo Semas. 

- Pamenu, kaip vieną 1959-ųjų rudens dieną - manau, kad tai bu- 
vo 1959-iej1 - aš atėjau pas ją, ir ji pasakė norinti, kad nupieščiau pla- 
katą Vaikų skyriui. Ji tiksliai papasakojo, ko būtent nori, ir aš nesip- 
riešindamas sutikau. Nemačiau tame nieko bloga. Tiesą sakant, pa- 
maniau, kad turėtų būti juokinga. Suprantate, ji pageidavo plakato, 
vaizduojančio viduryje gatvės gulintį volo sutraiškytą vaiką. Po 
plakatu turėjo būti žodžiai: SKUBĖK LĖTAI! NEATIDĖLIOK BIB- 
LIOTEKOS KNYGŲ GRĄŽINIMO IKI PASKUTINĖS MINU- 
TES! 

Pamaniau, kad tai tik pokštas, panašus į animacinių filmukų nuti- 
kimus, kur kokį nors nedorėlį pervažiuoja prekinis traukinys, ir jis 
pakyla nuo bėgių labai plokščias. Taigi neprieštaraudamas sutikau. Ji 
buvo patenkinta. Užsidariau jos kabinete ir nupiešiau tą plakatą. Vi- 
sai neilgai teužtrukau, nes tai tebuvo karikatūra. 

Neabejojau, kad jai patiks, bet nepatiko. Jos antakiai nusviro Že- 
myn, 0 kietai sučiauptos lūpos tapo vos įžiūrimos. Mano karikatūro- 
je buvo pavaizduotas berniukas su kryželiais akių vietoje, 0 1š vyriš- 
kio, vairavusio volą, burnos ėjo žodžiai: “Jeigu turėčiau pašto ženk- 
liuką, galėčiau kam nors nusiųsti jį kaip atviruką.“ 

Ji net nešyptelėjo. “Ne, Deivai, - sako ji, - tu nesupratai. Tai nep- 
rivers vaikų grąžinti knygas laiku. Tai tik sukels jiems juoką; jie ir 
taip per daug juokiasi". 

“Na, - mykuu aš, - turbūt tikrai neteisingai tave supratau". 

Mudu stovėjome prie registracijos stalelio, taigi buvome matomi 
tik aukščiau liemens. Ji nuleido ranką, suėmė mano sėklides, pažvel- 

gė į mane tomis savo sidabro spalvos akimis ir pasakė: “Noriu, kad 
pavaizduotum labai realistiškai ". 

Man prireikė sekundės ar dviejų, kad suprasčiau, ką ji iš tiesų tu- 
ri galvoje. Bet negalėjau tuo patikėti. “Ardelija, - lemenu, - pati ne- 
žinai, ką kalbi. Jeigu vaiką iš tiesų pervažiuotų volas...“ 

Ji smarkiai spustelėjo. Visą kūną nusmelkė skausmas. Tuo ji tur- 
būt norėjo parodyti, koks esu nuo jos priklausomas. Tada pasakė: 
“Nesijaudink, aš suprantu. Dabar tu suprask mane. Nenoriu, kad jie 
juoktųsi, Deivi. Noriu, kad verktų. Kodėl gi tau negrįžus atgal ir ne- 
padarius visko taip, kaip reikia?" 

Aš vėl nuėjau į jos kabinetą. Visiškai nenutuokiau, ką ten ketinu 
veikti, bet kabinete manęs jau laukė atsakymas. Ant stalo gulėjo šva- 
rus kartono lakštas, stiklas škotiško viskio su šiaudeliu ir mėtos lape- 
liu ir Ardelijos raštelis: “D. - šį kartą naudok daug raudonos ". 

Jis rimtai pažvelgė į Semą ir Naomę. 

- Bet, suprantate, ji nebuvo ten nuėjusi. Nė akimirkai nebuvo pa- 
likusi registracijos stalelio. 


Naomė nuėjo atnešti Deivui dar vandens. Jai grįžus, Semas pas- 
tebėjo, kad ji labai išblyškusi, o akys paraudusios. Ji tylėdama atsi- 
sėdo į savo vietą ir mostu parodė Deivui, kad jis gali tęsti. 

- Padariau, ką alkoholikai sugeba geriausiai, - pasakė jis. - Išgė- 
riau viską 1r daug negalvodamas ėmiausi to, kas man buvo liepta. 
Kažkaip... desperatiškai. Prie jos stalo praleidau dvi valandas. Prieš 
mane gulėjo dėžutė pigios penkių spalvų akvarelės. Dirbau beveik be 
nuovokos. Mirkiau teptuką, brėžiau kažkokias linijas, taškiau vande- 
nį ir dažus. Atsitokėjęs pamačiau, kad nupiešiau tai, ko nenoriu net 
prisiminti... bet gerai prisimenu. Tai buvo mažas berniukas, išsikėt- 
rojęs pačiame gatvės viduryje. Jo bateliai mėtėsi netoliese, o galvelė 
buvo sutraiškyta kaip saulėje ištirpęs sviesto gabalas. Už volo vairo 
bolavo tik vairuotojo siluetas, bet jis buvo atsisukęs, ir aiškiai matėsi 
pašaipus šypsnys jo veide. Tas pats vyrukas vis atsirasdavo ir kituo- 
se plakatuose, kuriuos vėliau jai nupiešiau. Jis vairavo mašiną 1r ta- 
me plakate, kurį tu, Semai, minėjai, perspėjančiame, kad negalima 
sėstis į nepažįstamo žmogaus automobilį. 

Mano tėvas paliko motiną, kai man tebuvo vieneri metai, tiesiog 
paliko ir baigta. Ir tik dabar aš supratau, kas buvo tas vyriškis, kurį 
vis piešdavau savo plakatuose. Vadinau jį tamsiuoju žmogumi, bet 
dabar Žinau, kad tai - mano tėvas. Galbūt Ardelija kažkaip išviliojo 

jį Iš mano pasąmonės. Taigi kai parodžiau savo antrąjį bandymą, jai 
patiko. Ziūrėdama į plakatą ji juokėsi. “Puiku, Deivi! - pasakė ji. - Jis 
įkvėps tiems snargliams n07ą gražiai elgtis. Tuojau pat jį pakabin- 
siu!“ Ir ji pakabino jį ant sienos priešais registracijos stalelį. Kai pla- 
katas jau kabėjo, išvydau išties kraują stingdančią detalę. Supranta- 
te, tik tada atpažinau berniuką, kurį pats nupiešiau. Tai buvo Vilis 
Klemartas. Aš nevalingai nupiešiau būtent jį, o jo veidelio, tiksliau - 
to, kas iš jo liko, - išraiška buvo tokia pati, kokią mačiau tą dieną, kai 
ji paėmė jį už rankos ir nusivedė į salę. 

Aš pats buvau ten, kai vaikai, susirinkę į pasakų valandėlę, pirmą- 
kart pamatė tą plakatą. Jie išsigando. Jų akys buvo išplėstos iš siau- 
bo, o viena mergytė netgi pravirko. O man patiko, kad jie išsigando. 
Aš pagalvojau: “Na, ir gerai. Tai įkvėps jiems norą gražiai elgtis. Tai 
bus gera pamoka, kas jų laukia, jei jos neklausys, jei nedarys to, ką 
ji Liepia." Bet vidinis balsas man kuždėjo: Tu pradedi mąstyti taip 
kaip ji, Deivai. Nespėsi apsižiūrėti, ir pats tapsi panašus į ją, ir tada 
būsi žuvęs. Amžiams žuvęs. 

Tačiau ir toliau elgiausi taip, kaip elgęsis. Tarsi Žinočiau, kad tu- 
riu bilietą tik į vieną pusę. Aš net nesiruošiau išlipti pusiaukelėje, ne- 
nuvažiavęs viso man skirto kelio. Ardelija buvo priėmusi į darbą ke- 
lis koledžo studentus, bet paskyrė juos į skaityklą ir į informacijos 
skyrių. Ji nieko neprileido prie Vaikų skyriaus... suprantate, vaikus 
lengviausia įbauginti. Jie, didžiausi bailiai, jai buvo tinkamiausi. Tuo 
ji, pasirodo, ir palaikė savo gyvastį - ji mito jų baime. O aš toliau pie- 
šiau plakatus. Neprisimenu jų visų, bet Bibliotekos Policininką gerai 
prisimenu. Jis buvo pavaizduotas daugelyje plakatų. Viename - jis 
vadinosi IR BIBLIOTEKOS POLICININKAI ATOSTOGAUJA - 
jis stovėjo ant upės kranto ir žvejojo. Tiktai jaukas ant kabliuko bu- 
vo ne koks sliekas, o mažas berniukas, kurį vaikai praminė Neišma- 
nėliu. Kitame jis buvo pritvirtinęs vargšą Neišmanėlį prie raketos no- 
sies ir spaudė mygtuką, kuriuo aparatas paleidžiamas į atvirą erdvę. 
Po tuo plakatu buvo žodžiai: BIBLIOTEKOJE TU DAUG SUZINO- 
SI APIE MOKSLĄ IR NAUJAS TECHNOLOGIJAS - BET NEPA- 
MIRŠK KNYGAS GRĄŽINTI LAIKU. 

- Vaikų skyriaus skaityklą mes pavertėme siaubo kambariu, - aiš- 
kino Deivas. Jis kalbėjo lėtai, verksmingu balsu. - Ji ir aš. Mudu gąs- 
dinome vaikus. Bet jūs žinote ką? Jie visada sugrįždavo. Jie visada 
sugrįždavo naujos siaubo porcijos. Ir jie niekam nieko nesakydavo. 
Ji tuo pasirūpino. 

- Betgi tėvai! - šūktelėjo Naomė taip netikėtai, kad Semas net pa- 
šoko. - Juk tėvai matė... 

- Ne! - nutraukė ją Deivas. - Jų tėvai niekada nieko nepamatė. 
Vienintelis bauginantis plakatas, kurį jie matė, buvo tas su Raudon- 
kepuraite ir vilku. Jo Ardelija niekada nenukabindavo, bet visi kiti 
ant sienų atsirasdavo tik per pasakų valandėles - ketvirtadieniais po- 
piet ir šeštadieniais iš ryto. Ji buvo ne žmogus, Sara. Turi tai įsisąmo- 
ninti. Ji buvo ne žmogus. Ji žinojo, kada artinasi suaugusieji, ir visuo- 
met suskubdavo mano pieštus plakatus pakeisti įprastais bibliote- 
koms platinamais plakatais, po kuriais, pavyzdžiui, būna parašyta: 
SKAITYMAS - PUIKUS UŽSIĖMIMAS. 

Prisimenu daugybę pasakų valandėlių - tomis dienomis stengiau- 
si nepraleisti progos pabūti su ja, o tų progų atsirasdavo vis daugiau, 
nes mečiau tapybą, paskui netekau darbo ir gyvenau iš kuklių savo 
santaupų. Netrukus pinigai baigėsi, ir aš pradėjau pardavinėti daiktus 
- televizorių, gitarą, sunkvežimiuką, o galiausiai - ir namą. Bet dabar 
ne tai svarbiausia. Aš tik noriu pasakyti, kad ten praleidau daug lai- 
ko ir daug ką mačiau. Mažyliai ant savo kėdučių susispiesdavo ap- 
link Ardeliją, kuri visuomet sėdėdavo rato viduryje. Aš pritūpdavau 
ant vaikiškos kėdutės nuošaliau, nes dažniausiai būdavau apsivilkęs 
paišinais darbo drabužiais, nesiskutęs, girtas kaip kiaulė ir dvokian- 
tis viskiu. O ji skaitydavo - skaitydavo savo, Ardelijos, pasaką. Pas- 
kui ji pakreipdavo galvą, tarsi į kažką įsiklausydama. Vaikai imdavo 
nerimauti, muistytis. Bet tai nebūdavo įprastas šurmulys - atrodyda- 
vo, tarsi jie bunda iš gilaus miego. 

“Kažkas mus ruošiasi aplankyti, - šypsodamasi taria ji. - Argi ne 
puiku, mažyliai? Ar yra Gerų vaikučių, kurie padės man pasiruošti 
sutikti suaugusius žmones?“ Po šių jos žodžių jie visi pakeldavo ran- 
kas, nes visi norėjo būti Geri vaikučiai. Iš mano pieštų plakatų jiems 
buvo aišku, kas atsitinka Blogiems vaikučiams. Netgi aš, girtas, pai- 
šinas iki ausų ir atrodantis kaip seniausias pasaulio pavargėlis, pakel- 
davau ranką. Atsistoję vieni eidavo nukabinti mano pieštų plakatų, 
kiti tuo metu ištraukdavo iš apatinio jos stalo stalčiaus mielus pieši- 
nėlius ir pakabindavo ant sienos. Tada vėl kuo ramiausiai grįždavo į 
savo vietas, O ji, tarsi nė nebūtų pasakojusi visų tų siaubingų dalykų, 
imdavo skaityti ką nors panašų į “Karalaitę ant žirnio". Ir tikrai - po 
kelių minučių tarpduryje išdygdavo kurio nors mamytė. Ir ką gi ji 
pamatydavo? Geri vaikučiai paklusniai sėdi ant savo kėdučių ir klau- 
sosi gražios ponios Lortz sekamos pasakos. Ji nusišypsodavo savo vai- 
keliui, vaikelis nusišypsodavo savo mamytei, ir visiems buvo gerai. 

- Ką turi galvoje sakydamas “visų tų siaubingų dalykų“? - kimiu 
balsu paklausė Semas. Jo burna buvo išdžiūvusi kaip dykumos smė- 
lis. Klausantis Deivo jį apėmė siaubas. 

- Pasakas, - atsakė Deivas. - Bet jos lūpose jos kažkaip virsdavo 
siaubo pasakojimais. Jūs ir patys nustebtumėte, kiek nedaug tereikia 
pakeisti. 

- Manęs tai nestebina, - pašaipiai atsiliepė Naomė. - Aš atsimenu 
tas pasakas. 

- Nė kiek neabejoju, - pasakė jis. - Bet tu niekuomet negirdėjai, 
kaip Ardelija jas sekdavo. O vaikams jos patikdavo - kai kuriems pa- 
tikdavo pačios pasakos, o kitus tiesiog traukte traukė moteris, kuri jas 
sekdavo. Ir traukė, ir baugino - taip kaip mane. Na, gal ir ne visai 
taip, ne seksualiai - bent jau aš taip nemanau, - bet tamsa joje žadino 
tamsą juose. Ar suprantate? 

Semas, dar nespėjęs pamiršti, ką vaikystėje išgyveno skaitydamas 
apie Zydrąją paukštę ir šokančias šluotas “Fantazijoje", manė, kad 
supranta. Vaikai bijo ir nekenčia tamsos... Bet ji vis tiek juos traukia, 
ar ne? Ji vilioja juos, 

(eikš šu manimi, šūnau) 

ar ne? Ji užliūliuoja juos, 

(aš poličininkaš) 

ar ne? 

Argi ne? 

- Aš suprantu, ką nori pasakyti, Deivai, - tarė jis. 

Deivas linktelėjo. 

- Ar tu dar nesupratai, Semai? Kas buvo tavo Bibliotekos Polici- 
ninkas? 

- Sito vis dar nesuprantu, - atsakė Semas, bet pats sau pagalvojo, 
kad kažką nujaučia. Tarsi jo protas būtų gilus, tamsus vandens telki- 
nys, 0 jame - paskendusi valtis, bet ne šiaip sau valtis. Ne - tai buvo 
į dugną nugrimzdusi piratų škuna, pilna grobio ir lavonų, ir dabar ji 
išsijudino. Netrukus, baiminosi jis, ta vaiduokliška lūžena dumblinais 
aplūžusiais stiebais ir kapitono skeletu, taip ir likusiu prie sutręšusio 
vairo, iškils į viršų. 

- O aš manau, kad supratai, - pasakė Deivas. - Arba pradėjai sup- 
rasti. Anksčiau ar vėliau tai vis tiek iškils į paviršių, Semai. Patikėk. 

- Man vis tiek neaišku dėl tų pasakų, - įsiterpė Naomė. 

- Viena 1š jos mėgstamiausių, Sara, - beje ją labiausiai mėgo ir 
vaikai, - buvo “Auksaplaukė ir trys lokiai". Tu Žinai tą pasaką, bet 
nežinai, kokią ją girdėjo kai kurie mūsų miestelio gyventojai - dabar 
jau suaugę Žmonės: bankininkai, teisininkai ir ištisas “John Deere" 
traktorių kolonas turintys fermeriai. Supranti, jų pasąmonėje išliko 
Ardelijos Lortz versija. Galbūt kai kurie iš jų tas pasakas seka dabar 
jau savo vaikams net nežinodami, kad galima papasakoti daug švel- 
niau. Nenoriu galvoti apie tai, bet Žinau, kad taip yra. 

Ardelijos pasakoje Auksaplaukė yra Blogas vaikas. Ji ateina į tri- 
jų lokių namus ir tyčia viską niokoja - ji nutraukia mamos lokės 
užuolaidas, sumina padžiautus skalbinius į purvą, suplėšo tėtės lokio 
žurnalus ir darbo popierius, peiliukų supjausto jo mėgstamiausią kė- 
dę. Tada sudrasko visas knygas. Sitą pasakos vietą, manau, Ardelija 
labiausiai mėgo - kur Auksaplaukė sugadina knygas. Ir ji nesuvalgė 
košės, o ne! Tik ne Ardelijos sekamoje pasakoje! Ardelijos pasakoje 
Auksaplaukė užsiropščia ant spintelės, paima Žiurkių nuodų nuo pa- 
čios aukščiausios lentynos ir apibarsto visą košę kaip cukraus pudra. 
Ji net nežino, kas šiuose namuose gyvena, bet vis tiek džiaugiasi ga- 
lėdama nunuodyti, nes taip daro visi Blogi vaikai. 

- Tai siaubinga! - sušuko Naomė. Ji prarado šaltakraujiškumą - 
tikrai prarado - pirmą kartą. Ji delnais užsidengė akis ir pro pirštus 
vis žvilgčiojo į Deivą. 

- Taip. Iš tiesų. Bet tai dar ne pabaiga. Suprantate, Auksaplaukė 
taip pavargsta nuo savo siautėjimų, kad kai užlipa į viršų, ketindama 
dar 1r miegamuosiuose ką nors suniokoti, ji užmiega mažojo lokiuko 
lovelėje. Ir kai trys lokiai pareina namo ir ją pamato, jie užgula ją - 
Ardelija visada vartodavo šį žodį - užgula 1r gyvą suėda tą išdykusį 
Blogą vaiką. Pradeda ėsti nuo pėdų, o ji klykia ir blaškosi. Suėda vis- 
ką, išskyrus galvą. Galvos neliečia žinodami, ką ji padarė su jų koše. 
Jie užuodžia nuodus. “Jie galėjo užuosti, vaikučiai, nes jie buvo /o- 
kiai“, - sakydavo Ardelija, o visi mažyliai - Geri Ardelijos vaikučiai 
- tik linksėdavo galvelėmis. “Auksaplaukės galvą jie nusinešė į vir- 
tuvę, išvirė ją ir suvalgė smegenis pusryčiams. Jiems buvo labai ska- 
nu... ir jie ilgai ir laimingai gyveno." 

Verandoje tvyrojo tiršta, beveik mirtina tyla. Deivas, siekdamas 
stiklinės su vandeniu, vos nenuvertė jos nuo turėklo - taip drebėjo jo 
pirštai. Paskutinę akimirką spėjo ją sugriebti, suėmė abiem rankom ir 
godžiai išgėrė. Pastatęs stiklinę, paklausė Semo: 

- Ar tave stebina, kad šitaip nebesusivaldau? 

Semas papurtė galvą. 

Tada Deivas kreipėsi į Naomę: 

- Dabar supranti, kodėl niekada to nepasakojau? Kodėl nukišau į 
pačią tolimiausią širdies kertelę? 

- Taip, - drebančiu balsu atsakė - ne, veikiau sušnibždėjo - ji. - Ir 
manau, kad suprantu, kodėl vaikai niekam nepasipasakojo. Tai tie- 
siog per daug... per daug siaubinga. 

- Mums - galbūt, - tarė Deivas. - Bet vaikams? Nežinau, Sara. Ne- 
manau, kad vaikai gali iš pirmo žvilgsnio atskirti, kur siaubas, o kur 
- ne. O ji juk buvo pasitelkusi dar kažką. Atsimeni, kai sakiau, kad 
kai ji sakydavo vaikams, kad ateina kurio nors tėvas ar mama, jie at> 
sibusdavo lyg iš gilaus miego? Jie iš tikryjų miegodavo. Bet kažkaip 
keistai. Tai nebuvo hipnozė, - bent jau aš taip nemanau, - bet tai bu- 
vo panašu į hipnozę. O eidami namo jie nebeprisimindavo, aišku, 5są- 
monės lygmeny, tų pasakų ar plakatų. Bet pasąmonėje jiems daug 
kas išliko... Panašiai kaip Semas pasąmonėje žino, kas yra jo Biblio- 
tekos Policininkas. Manau, kad jų atmintyje visa tai išliko iki dabar 
- ir bankininkams, ir teisininkams, ir fermeriams, visiems, kurie kaž- 
kada buvo Geri Ardelijos vaikučiai. Iki šiol regiu juos, su prijuostė- 
lėmis ir trumpomis kelnytėmis sėdinčius ant tų mažų kėdučių ir di- 
delėmis apvaliomis akimis žvelgiančius į Ardeliją rato viduryje. Nea- 
bejoju, kad kai sutemsta ir užeina audra, arba per miegus jie grįžta į 
vaikystę. Manau, kad tuomet jie regi tris lokius - Ardelijos tris lo- 
kius, - mediniais šaukštais srebiančius smegenis iš Auksaplaukės gal- 
vos, o paskui mato, kaip mažasis lokiukas užsideda Auksaplaukės 
skalpą sau ant galvos ir žaidžia auksinėmis garbanomis. Manau, kad 
po to jie atsibunda išpilti prakaito, blogai jaučiasi ir kažko bijo. Štai 
ką ji paliko šiame miestelyje. Paslaptingi košmarai - štai koks jos pa- 
likimas. 

Bet dar nepriėjau prie paties blogiausio. Tos pasakos, na, supran- 
tate - kartais plakatai, bet dažniausiai pasakos - vienas kitas išsigan- 
dęs pradėdavo verkti arba nualpdavo, paskui vėl kažkaip atsigauda- 
vo. Kai taip atsitikdavo, ji sakydavo kitiems vaikams: “Nuleiskite 
galvytes ir ramiai pabūkite, kol aš nuvesiu Bilį... ar Sandrą... arba 
Tomį... į vonią ir padėsiu jam atsigauti". 

Iškart po tų žodžių jų galvelės pačios nusvirdavo. Jie atrodydavo 
kaip negyvi. Kai tai atsitiko pirmą kartą, tai yra kai ji išsivedė vieną 
mergytę, aš, luktelėjęs porą minučių, atsistojau ir priėjau prie vaikų. 
Pirmiausia prisiartinau prie Vilio Klemarto. “Vili! - pašnibždomis 
pašaukiau ir papurčiau jo petį. - Tau viskas gerai, Vili)? 

Jis net nesujudėjo. Tada dar smarkiau papurčiau ir pašaukiau 
garsiau. Jis nesujudėjo. Girdėjau jo kvėpavimą, - tokį snargliuojan- 
čio vaiko šnarpštimą; vaikai tokie greiti pasigauti slogą! - bet man 
vis tiek atrodė, kad jis negyvas. Jo akys buvo pusiau atmerktos, bet 
po vokais matėsi tik baltymas, iš burnos - nudrikusi seilė. Išsigan- 
dau, puoliau prie kitų vaikų, bet ir kiti nei sujudėjo, nei pažvelgė į 
mane. 

- Nori pasakyti, kad ji juos užkerėjo, ar ne? - paklausė Semas. - 
Kad jie atrodė kaip Snieguolė, suvalgiusi užnuodytą obuolį? 

- Taip, - sutiko Deivas. - Būtent taip jie 1r atrodė. Tam tikra pras- 
me ir aš toks buvau. Tada, kai jau ruošiausi rimtai užsiimti Viliu Kle- 
martu ir jį pažadinti, išgirdau ją grįžtančią iš vonios. Paskubomis grį- 
Žau į savo vietą bijodamas, kad tik ji nieko nepastebėtų. Nes labiau 
bijojau dėl savęs negu dėl tų vaikučių. 

Ji grįžo. Ta mergytė, kurią Ardelija išvedė beveik be sąmonės ir 
pilką kaip žemė, atrodė žvali kaip vijurkas. Jos akys kibirkščiavo, o 
skruosteliai vėl buvo įgavę sveiką raudonį. Ardelija plekštelėjo jai 
per užpakaliuką, ir ji nustriksėjo į savo vietą. Tada Ardelija pliaukš- 
telėjo delnais ir sušuko: “Visi geri vaikučiai pakelia galvytes! Sonei 
dabar jau daug geriau ir ji nori išgirsti pasakos pabaigą, ar ne, Sone?“ 

“Taip, madam", - tarsi paukštelis sučiulba Sonė, ir visi vaikai stai- 
ga pakelia galvas. Net negalėtum pagalvoti, kad prieš porą sekundžių 
kambarys atrodė pilnas mirusių vaikų. 

Kai tai atsitiko trečią ar ketvirtą kartą, aš, palaukęs, kol ji išeis 1š 
kambario, nusekiau iš paskos. Suprantate, Žinojau, kad ji tyčia juos 
baugina, ir maniau, kad tam turi būti kokia nors priežastis. Aš ir pats 
buvau mirtinai įbaugintas, bet norėjau išsiaiškinti, kas tai. 

Tąkart į vonią ji nusivedė Vilį Klemartą. Jam prasidėjo isterija jai 
pasakojant savąjį “Jonuko 1r Grytutės" variantą. Tyliai pravėriau vo- 
nios dutis ir prie kriauklės pamačiau ją, klūpančią priešais Vilį. Jis 
jau nebeverkė, bet daugiau aš nieko nesupratau. Zinote, ji klūpėjo 
nugara į mane, o Vilis buvo toks mažiukas, kad net klūpėdama ji vi- 
są jį užstojo. Mačiau tik jo rankytes jai ant pečių ir dar vieną jo rau- 
dono megztuko rankovę, bet tai ir viskas. Paskui kažkas pasigirdo - 
toks garsas, kai šiaudeliu bandai išsiurbti kokteilio likučius iš taurės. 
Pamaniau, kad ji... na, suprantate, prievartauja jį. Ji ir prievartavo, bet 
ne tokiu būdu, kaip iš pradžių pagalvojau. 

Aš šiek tiek paėjėjau į priekį ir pasislinkau į dešinę. Stengiausi 
žengti pačiais pirštų galiukais. Tačiau sunku buvo tikėtis, kad ji ma- 
nęs neišgirs... juk jos ausys buvo jautresnės už jautriausią lokatorių. 
Tiesiog laukiau, kada ji atsisuks ir įsmeigs į mane tas savo raudonas 
akis. Bet ir sustoti negalėjau. Aš turėjau pamatyti. Ir žingsnis po 
žingsnio tas vaizdas vėrėsi man prieš akis. 

Iš užjos peties vėl pasirodė Vilio veidas. Iš pradžių mačiau tik jos 
šviesius plaukus - vešlių garbanų kupetą, bet žengęs dar žingsnį iš- 
vydau ir jos veidą. Ir pamačiau, ką ji ten darė. Paaiškėjo, kodėl iki 
šiol likau nepastebėtas. Turėčiau kokiu metaliniu daiktu daužyti 
vamzdžius, kad jie atkreiptų į mane dėmesį. Ne dėl to, kad abu buvo 

užsimerkę. Suprantate, jie buvo pasinėrę į tai, ką darė, abu kaip vie- 
nas, nes buvo tiesiog susilieję. | 

Ardelijos veidas buvo praradęs žmogišką pavidalą. Jis atrodė 
minkštas kaip tešla, įgavęs piltuvėlio formą su prisiplojusia nosim ir 
pailgais kaip kinės akių plyšiais. Ji tapo panaši į kažkokį vabzdį... 
musę, o galbūt bitę. Jos burna vėl buvo dingusi, pavirtusi tokiu daik- 
tu, kokį buvau matęs po to, kai ji nužudė poną Laviną, tą naktį, kai 
mudu gulėjome hamake. Burnos vietoje buvo daiktas, panašus į pil- 
tuvėlio smailųjį galą. Jis visas buvo išmargintas raudonais dryžiais. Iš 
pradžių pamaniau, kad tai kraujas, o gal per odą persišviečiantys ka- 
piliarai. Tik paskui supratau, kad tai - lūpdažio žymės. Ji nebeturėjo 
lūpų, bet raudoni dažai ženklino vietą, kur jos buvo. 

Tuo piltuvėliu ji gėrė iš Vilio akių. 

Semas apstulbęs Žiūrėjo į Deivą. Jis klausė savęs, ar tik šis žmo- 
gus neišsikraustė iš proto. Visokie vaiduokliai - dar suprantama, bet 
čia jau kas kita. Jis visiškai nenumanė, kas iai. Bet Deivo veidas švy- 
tėjo tokiu nuoširdumu ir sąžiningumu, kad Semas pagalvojo: Jeigu 
jis meluoja, tai tik todėl, kad pats to nežino. 

- Deivai, ar tu nori pasakyti, kad Ardelija Lortz gėrė jo ašaras? - 
neryžtingai paklausė Naomė. 

- Taip... ir ne. Ji gėrė ypatingas ašaras. Jos veidas buvo priplotas 
prie jo ir pulsavo kaip širdis, veido bruožai buvo visai išsitrynę. Tuo 
metu jis priminė Helouvyno šventei iš moliūgo išskaptuotą kaukę. 

Iš Vilio akių lašėjo lipnus raudonas skystis, panašus į kraują. Ji 
šliurpdama traukė jį į save. Tai, ką ji gėrė, buvo jo baimė. Stai kam 
Ardelija dėjo tiek pastangų - kad sukeltų tokią baimę, kuri arba turė- 
j0 išsilieti tomis siaubingomis ašaromis, arba vaikas būtų neišgy- 
venęs. 

- Nori pasakyti, kad Ardelija buvo tam tikros rūšies vampyrė, ar 
ne? - paklausė Semas. 

Deivui, rodės, net palengvėjo. 

- Taip. Teisingai. Kai aš apie tai galvoju - kai išdrįstu apie tai pa- 
galvoti, - kiekvienąkart įsitikinu, kad būtent taip ir buvo. Visos tos 
senos pasakos apie vampyrus, suleidžiančius iltis žmogui į gerklę ir 
geriančius kraują, tėra prasimanymas. Tai netoli tiesos, bet šiame rei- 
kale “netoli"' yra labai netikslu. Jie geria, bet ne iš kaklo; jie atsigau- 
na ir sustiprėja nuo to, ką išsiurbia iš savo aukos, bet tai ne kraujas. 
Galbūt, kai aukomis pasirenkami suaugusieji, tas skystis ir yra rau- 
donesnis, kruvinesnis. Galbūt ji tai išsiurbė iš pono Lavino. Manau, 
kad taip. Bet tai ne kraujas. 

Tai baimė. 

- Nežinau, kiek laiko aš ten stovėjau stebėdamas ją, bet tikrai neil- 
gai - ji niekuomet neišeidavo ilgiau kaip penkioms minutėms. Su 
kiekviena akimirka iš Vilio akių besisunkiančio skysčio vis mažėjo, 
jis darėsi vis skaidresnis. Aš mačiau tą... suprantate, tą jos daiktą... 

“- Čiulptuvėlį, - ramiu balsu ištarė Naomė. - Manu, kad tai buvo 
čiulptuvėlis. 

- Taip? Galbūt. Taigi mačiau, kaip ji vis labiau tiesia tą čiulptu- 
vėlį, gaudydama kiekvieną lašelį, ir supratau, kad viskas netrukus 
baigsis. O kai baigsis, jie atsibus ir pamatys mane. Jeigu ji pamaty- 
tų, vargu ar likčiau gyvas. 

Žingsnis po žingsnio ėmiau trauktis atbulas. Maniau, kad jau nes- 
pėsiu, bet pagaliau užpakaliu įsirėmiau į vonios duris. Vos neriktelė- 
jau pamanęs, kad ji tik jai vienai žinomais būdais atsidūrė už manęs. 
Tai, kad ji klūpėjo priešais, nieko nereiškė. 

Kad neišsprūstų riksmas, užsidengiau burną delnu ir smukau pro 
duris. Palaukiau, kol jos automatiškai užsidarė. Rodės, tai truks visą 
amžinybę. Kai jos pagaliau užsidarė, pasukau prie salės durų. Jau- 
čiausi kaip pamišėlis; norėjau kuo greičiau bėgti iš ten ir niekada ne- 
begrįžti. Troškau apskritai išnykti. 

Išėjau į fojė, kur ji buvo pasikabinusi tą lentelę, kurią ir tu, Dei- 
vai, matei - tą, kurioje parašyta TYLOS! - bet tuoj pat atsisakiau sa- 
vo sumanymo. Juk parsivedusi Vilį ir pamačiusi, kad aš dingęs, iš 
karto supras kodėl. Ji 1ms persekioti mane ir, be abejo, sugaus. Ne- 
manau, kad jai būtų reikėję labai vargti. Nebuvau pamiršęs tos die- 
nos, kai ji paklaidino mane kukurūzų lauke ir kai po tų slėpynių bu- 
vau visas permirkęs prakaitu, o ant jos nesimatė nė dulkelės. 

Taigi apsisukęs grįžau į salę ir atsisėdau savo vieton. Tai buvo 
sunkiausia, ką man buvo tekę padaryti per visą savo gyvenimą, bet 
tąkart man kažkaip pavyko įveikti save. Vos tik užpakaliu prisiliečiau 
prie kėdės, pasigirdo jų Žingsniai. Ir, žinoma, Vilis grįžo laimingas. 
Jis šypsojosi ir tiesiog spinduliavo. Ji taip pat. Ardelija tryško tokia 
jėga, kad, rodės, įmanytų - stipriausią pasaulio vyrą negyvai nuvarytų. 

“Visi Geri vaikučiai pakelia galvytes! - sušuko ji, pliaukštelėjusi 
delnais. Ir jie pakėlė galvas, ir sužiuro į ją. - Viliui dabar jau daug ge- 
riau ir jis nori išgirsti pasakos pabaigą. Ar ne, Vili?“ 

“Taip, madam“, - atsakė Vilis. Ji pabučiavo berniuką, ir jis nubė- 
go į savo vietą. Ji sekė pasaką toliau. Man nieko daugiau neliko, kaip 
tik sėdėti ir klausytis. Ir kai ta pasakų valandėlė pagaliau pasibaigė, 
aš pradėjau gerti. Ir nuo tol, galima sakyti, niekada ir nesilioviau. 

- Kuo tai baigėsi? - paklausė Semas. - Ką tu apie tai sužinojai? 

- Ne tiek, kiek būčiau sužinojęs, jeigu visą tą laiką nebūčiau 
vaikščiojęs akis užsipylęs, bet daugiau negu norėčiau Žinoti. Jau ne- 
begalėčiau pasakyti, kiek dar visa tai tęsėsi po to įvykio. Gal kokius 
keturis mėnesius, gal šešis, o gal net ir aštuonis. Bet tuo metu jau net 
nepastebėdavau, kaip keičiasi metų laikai. Kai toks girtuoklis kaip aš 
pradeda riedėti pakalnėn, Semai, vienintelis geras oras jam būna tuo- 
met, kai butelio dugne dar yra šiek tiek likę. Žinau tik du dalykus, 
kurie šiuo atveju yra tikrai svarbūs. Pirma, ją ėmė valdyti kažkas dar 
stipresnis už ją pačią. Ir antra, artėjo laikas, kada ji turėjo nurimti. Pa- 
sikeisti. 

Pamenu vieną naktį jos namuose - ji niekada neateidavo pas ma- 
ne į namus, nė karto, - ji pasakė: “Aš darausi mieguista, Deivai. Da- 
bar aš visą laiką būnu mieguista. Netrukus ateis metas ilgam poilsiui. 
Tuomet norėsiu, kad tu užmigtum drauge su manim. Supranti, labai 
prisirišau prie tavęs". 

Be abejo, ir tuo metu buvau girtas, bet įstengiau suvokti jos žo- 
džius; nuo jų man per visą kūną perbėgo šiurpuliai. Aš numaniau, ką 
ji turi galvoje, bet kai to paklausiau, ji tik nusijuokė. 

“Ne, ne tai, - niekinamai pažvelgė ji į mane. - Kalbu apie miegą, 
ne mirtį. Bet tu, kaip ir aš, turėsi tam pasiruošti". 

Tie žodžiai akimirksniu mane išblaivė. Ji net neįtarė, kad žinau, 
apie ką ji kalba, bet aš juk Žinojau. Buvau matęs. 

Po to ji pradėjo klausinėti manęs apie vaikus. Kurie iš jų man ne- 
patinka, kurie, mano manymu, yra bailiai, kurie - peštukai, kurie - 
šiaip neklaužados. “Jie yra Blogi vaikai, todėl nenusipelnė gyventi, - 
pasakė ji. - Jie yra šiurkštūs, nevaleikos; baisu žiūrėti, kokias knygas 
jie grąžina - pribraukytas, suglamžytas. Tai kurie, tavo manymu, nu- 
sipelno mirties, Deivi?“ 

Štai tada aš ir supratau, kad reikia bėgti nuo jos kuo toliau. Net 
jeigu tas pabėgimas reikštų mano paties žūtį. Be to, mačiau, kad jai 
kažkas darosi. Jos plaukai ėmė pilkėti, o oda, kuri visuomet stebino 
savo skaistumu, su kiekviena diena darėsi vis labiau dėmėta. Supran- 
tate, buvo dar kai kas - aš mačiau tą daiktą, į kurį buvo pavirtusi jos 
burna - visą laiką, vos tik pažvelgdavau į ją, aš jį regėjau tiesiog po 
oda. Bet iš tikrųjų kalta buvo oda, kuri kasdien vis labiau seno ir da- 
rėsi panaši į raukšlelių voratinklį. 

Vieną naktį, mums gulint lovoje, ji pastebėjo, kad ją apžiūrinėju. 
“Žiūri, kaip aš keičiuosi, ar ne, Deivi? - plekšnodama man per sk- 


L22 


ruostą paklausė ji. - Viskas gerai; tai natūralu. Šitaip nutinka kiekvie- 
ną kartą, kai artėja mano ramybės laikas. Jau greitai turėsiu užmigti, 
ir jeigu ketini prie manęs prisijungti, netrukus turėsi paimti vieną 1š 
tų vaikų. Arba du. Arba tris. Juo daugiau, juo linksmiau!“ Ji nusik- 
vatojo kaip pamišėlė, o kai atsisuko į mane, jos akys vėl buvo rau- 
donos. “Siaip ar taip, neketinu tavęs palikti. Be visų kitų priežasčių, 
tai būtų nesaugu. Juk tu tai Žinai, ar ne?“ 

Atsakiau, kad žinau. 

“Taigi jeigu renkiesi ne mirtį, o miegą su manimi, Deivi, tai Ži- 
nok, kad jau netrukus. Labai greitai. Bet jeigu persigalvojai, turi da- 
bar man pasakyti. Tuomet šiąnakt viską maloniai ir neskausmingai 
užbaigtume“'. 

Ji pasilenkė prie manęs, ir aš pajutau jos alsavimą. Tiesiog užuo- 
džiau jį. Dvokė prarūgusiu šunų maistu. Negalėjau patikėti, kad bu- 
čiavau - nesvarbu, blaivus ar girtas - lūpas, nuo kurių sklido tokia 
smarvė. Bet mano vidinis balsas - vos girdimas vidinis balsas - turbūt 
pakuždėjo man, kad gyventi vis dėlto verta, nes aš jai atsakiau, jog 
eisiu su ja, bet man reikia truputį daugiau laiko pasiruošti. Priprasti 
prie tos minties. 

“Nori pasakyti - pagerti, - pataisė ji mane. - Turėtum pulti ant ke- 
lių ir dėkoti savo apgailėtinam likimui, kad jis atsiuntė tau mane, 
Deivai Dankanai. Jei ne aš, nė metai nepraeitų, kaip tu savo girtas 
dienas užbaigtum kokiame nors purviname griovyje. Su manim tavo 
gyvenimas gali tęstis beveik amžinai". 

Pamačiau prie savęs artėjančią jos burną. Vos susilaikiau nesuri- 
kęs. Ji pakštelėjo man į skruostą. 

Deivo akys bėgiojo nuo Semo prie Naomės ir vėl atgal. Jis šypte- 
lėjo. Semas Pyblesas niekada nepamiršo to šypsnio; jis nuolat vai- 
dendavosi jam per miegus. 

- Taigi, - kalbėjo Deivas. - Iki šiol jaučiu, kad tas tuomet užg- 
niaužtas riksmas tebeskamba manyje. 

- Labai norėčiau pasakyti, kad galų gale man pavyko išsivaduoti 
iš jos įtakos, bet tai būtų melas. Tai tebuvo laimingas atsitiktinumas 
arba, kaip AA susirinkimuose sakoma, aukštesnė jėga. Jau turbūt 
supratote, kad tuo metu - ėjo 1960-1eji - visas miestelis jau buvo at- 
siribojęs nuo manęs. Pameni, Semai, kaip sakiau, kad kažkada esu 
buvęs Rotari klubo nariu? Taigi 1960-ųjų vasarį tie vyrukai nebūtų 
manęs samdę net unitazams valyti. Junktono mieste buvau laikomas 

Blogu vaiku, gyvenančiu svetima sąskaita. Visą gyvenimą mane pa- 
žinoję Žmonės, išvydę einantį gatve, skubiai sprukdavo į kitą pusę. 
Buvau laikomas visiškai smukusiu, bet ir toliau gėriau, risdamasis 
vis žemiau ir žemiau. O kiek neįveikė alkoholis, Ardelija Lortz pa- 
dėjo. 

Ne vieną kartą laukiau, kada ji kreipsis kokios pagalbos, bet tam 
aš jau nebebuvau reikalingas. Galbūt ji manė, kad iš manęs nėra ko 
tikėtis... bet aš taip negalvoju. Nemanau, kad ji mylėjo mane - nema- 
nau, kad Ardelija apskritai būtų sugebėjusi ką nors pamilti, - bent 
neabejoju, Kad ji jautėsi vieniša. Manau, kad ji gyveno - jeigu tai, ką 
ji darė, galima pavadinti gyvenimu - jau labai ilgai ir kad turėjo... 

Deivas nutilo. Krumpliais be perstojo barbeno į kelius, o akys 
klaidžiojo tolumoje, tarsi ieškodamos nusiraminimo. Bet ten dunkso- 
j0 tik grūdų elevatorius. 

- Niekaip nerandu tinkamo žodžio. Partneriai, atrodo, arčiausiai 
tiesos. Manau, kad per visą savo ilgą gyvenimą ji turėjo ne vieną 
partnerį, bet kai atvyko į Junktoną, neturėjo pastovaus. Tik neklaus- 
kite, iš ko taip sprendžiu, nes aš tikrai neprisimenu. Kaip, beje, ir 
daug ko kita. Bet nė kiek tuo neabejoju. Manęs jai reikėjo kažkokiam 
kitam tikslui. Ir esu įsitikinęs, kad ji būtų pasiėmusi mane su savimi, 
jeigu nebūtų buvusi demaskuota. 

- Kas ją demaskavo, Deivai? - paklausė Naomė, net persisvėrusi į 
priekį. - Kas? 

- Džonas Poveris, šerifo padėjėjas. Tomis dienomis Haumstedo 
šerifu dirbo Normanas Bymenas. Normanas yra geriausias man žino- 
mas pavyzdys, kodėl šerifai turi būti skiriami, o ne renkami. Rinkė- 
jai balsavo už jį, 1945-aisiais grįžusį į Junktoną su pilnu medalių la- 
gaminu, kuriais buvo apdovanotas, kai Patono armija įžygiavo į Vo- 
kietiją. Jis buvo velnio neštas ir pamestas pataikūnas, to niekas nega- 
lėtų paneigti, bet kaip apygardos šerifas nė sudilusio skatiko never- 
tas. Jis garsėjo balčiausia ir plačiausia šypsena ir sėdyne, kuria būtų 
galėjęs užsėsti du mulus iš karto. Be to, jis buvo respublikonas. 
Haumstedo apygardoje tai buvo laikoma didžiausiu privalumu. Jį bū- 
tų išrinkę ir kitai kadencijai, jei 1963-19jų vasarą jo nebūtų ištikęs in- 
farktas. Pats mačiau, kaip jis krito negyvas Hugo Barberio parduotu- 
vėje. Tai aš puikiai prisimenu; Ardelijos jau nebebuvo, ir aš jaučiau- 
si truputį atsigavęs. | 

Normano pasisekimą gaubė dvi paslaptys - turiu galvoje, išskyrus 
tą plačią šypseną ir galingą užpakalį. Pirma, jis buvo sąžiningas. 
Kiek man žinoma, jis nėra paėmęs nė skatiko. Antra, jis visuomet 

pasirinkdavo tokius padėjėjus, kurie, būdami protingi ir blaiviai mąs- 
tantys, nesigviešė užimti jo vietą. Su tais vyrukais jis visuomet pa- 
sielgdavo garbingai; pakėlę sparnus jie gaudavo solidžią jo rekomen- 
daciją. Normanas tuo pasirūpindavo. Plačiau pasidomėjus, manau, 
paaiškėtų, kad tai viename, tai kitame mieste dirba šeši ar aštuoni po- 
licijos komisarai ir pulkininkai, kurie dvejus ar trejus metus yra ko- 
voję su padugnėmis čia, Junktone, vadovaujami Normano Bymeno. 

Džono Poverio tarp jų, deja, nėra. Jis miręs. Mirties liudijime nu- 
rodyta priežastis - infarktas, nors jam nebuvo nė trisdešimties ir jis 
tikrai neturėjo žalingų įpročių, kurie kartais jaunus žmones per anks- 
ti nuvaro į kapus. Aš Žinau tiesą - Džono, kaip ir pono Lavino, neiš- 
tiko joks infarktas. Jinai jį nužudė. 

- Iš kur tu tai Žinai, Deivai? - paklausė Semas. 

- Nes tą paskutinę dieną bibliotekoje buvo numatyta nužudyti tris 
vaikus. 

Deivo balsas skambėjo ramiai, bet Semas vis tiek girdėjo siaubą, 
su kuriuo šiam žmogui teko pragyventi tiek metų. Jeigu bent pusė to, 
ką šią popietę papasakojo Deivas, yra tiesa, net neįsivaizduojama, iš 
kur jis sėmėsi jėgų pastaruosius trisdešimt metų. Nenuostabu, kad 
nusiraminimo ieškojo butelio dugne. | 

- Du tikrai mirė - Petsė Harigan ir Tomas Gibsonas. Trečiasis vai- 
kas turėjo būti užmokestis už mane, suteikiantis teisę patekti ten, kur 
privalėjau atsidurti drauge su Ardelija. Taigi tuo trečiuoju, tiksliau, 
trečiąja, turėjau pasirūpinti aš, nes jai buvo uždrausta lankytis biblio- 
tekoje, ir Ardelijai ji tapo neprieinama. Tas trečiasis vaikas - Tensė 
Pover, šerifo padėjėjo Poverio duktė. 

- Bet tu kalbi ne apie Tensę Rajan, ar ne? - vos ne maldaujančiu 
balsu paklausė Naomė. 

- Taip, apie ją. Tensę Rajan, kuri dirba pašte, Tensę Rajan, kuri 
kartu su mumis lanko susirinkimus, Tensę Rajan, kuri kadaise buvo 
Tensė Pover. Daugybė vaikų, kurie vaikščiodavo į Ardelijos rengia- 
mas pasakų valandėles, dabar vaikšto į AA susirinkimus, Sara. Išva- 
das pasidaryk pati. 1960-ųjų vasarą vos nenužudžiau Tensės Pover... 
bet tai dar nėra blogiausia. Norėčiau, kad būtų tik tiek. 


Naomė atsiprašė ir išbėgo. Palaukęs keliolika minučių, Semas at- 
sistojo, ketindamas eiti jos ieškoti. 

- Palik ją ramybėje, - pasakė Deivas. - Ji - nuostabi moteris, Se- 
mai, bet dabar jai reikia laiko susitvardyti. Tau irgi taip būtų, jeigu 


125 


staiga sužinotum, kad vienas iš tau labai svarbios grupės narių kadai- 
se vos nenužudė tavo geriausio draugo. Duok jai laiko su tuo susitai- 
kyti. Ji sugrįš - Sara labai tvirta. 

Po kelių minučių ji iš tiesų sugrįžo. Buvo nusipraususi veidą - 
plaukai ties smilkiniais tebebuvo drėgni. Ji atnešė padėklą su trim 
stiklinėmis arbatos su ledu. 

- Na, pagaliau priartėjome prie paties baisiausio, ar ne, mieloji? - 
atsargiai pasiteiravo Deivas. 

Naomė iš visų jėgų pasistengė nusišypsoti. 

- Aha, jeigu taip sakai. Tiesiog nebegalėjau daugiau ištverti. At- 
siprašau. 

Semas pagalvojo, kad jos pastangos susivaldyti vertos pagyrimo; 
jis pagalvojo, kad tai tiesiog kilnu. Ir vis dėlto ledas nenumaldomai 
kaukšėjo, daužydamasis į stiklinės šonus. Semas atsistojo 1r paėmė 
padėklą iš jos virpančių rankų. Ji dėkingai pažvelgė į jį. 

- Dabar, - sėsdamasi tarė ji, - gali tęsti, Deivai. Papasakok viską 
iki galo. 

- Daugiausia apie tai, kas nutiko, išgirdau iš jos lūpų, - pradėjo 
Deivas, - nes tuo metu su niekuo nebebendravau. Maždaug 1959-ųjų 
pabaigoje Ardelija uždraudė man rodytis bibliotekoje. Ji pasakė, kad 
jeigu mane dar kartą ten pamatys, be jokių ceremonijų išmes už du- 
rų, O jeigu aš vis tiek trinsiuosi netoliese, užsiundys ant manęs farus. 
Ji paaiškino, kad atrodau pernelyg nusivalkiojęs, ir jeigu aš dar kartą 
peržengsiu bibliotekos slenkstį, ims sklisti kalbos. 

“Kalbos apie tave ir mane? - paklausiau aš. - Ardelija, kas gi tuo 
patikėtų?" 

“Niekas, - atšovė ji. - Ne gandai apie tave ir mane man rūpi, idiote“. 

“Tada kas?" 

“Kalbos apie tave ir vaikus“, - atsakė ji. Manau, kad tuomet pir- 
mąkart tikrai supratau, kaip žemai esu puolęs. Tada, kai drauge pra- 
dėjome lankytis AA susirinkimuose, Sara, tu matei, kaip Žemai esu 
nusiritęs, bet tokio puolusio tu manęs niekados nematei. Ir džiau- 
giuosi dėl to. 

Vadinasi, liko tik jos namai. Tai buvo vienintelė vieta, kur man 
dar buvo leidžiama matytis su ja, bet tik tamsiu paros metu. Ji užd- 
raudė vieškeliu eiti toliau kaip iki Ordėjaus fermos. Nuo ten turėjau 
klampoti laukais. Ji pagrasino, kad sužinos, jei bandysiu sukčiauti. Ir 
aš nė kiek tuo neabejojau - kai tos jos sidabro spalvos akys paraudo- 

nuodavo, Ardelija regėjo viską. Pas ją paprastai atsirasdavau tarp vie- 
nuoliktos ir pirmos valandos nakties, nelygu, kiek man tą dieną pa- 
vykdavo gauti išgerti. Būdavau sušalęs į ledą. Nedaug ką teprisime- 
nu iš to laiko, bet galiu pasakyti tik tiek, kad 1959 - 1960-ųjų Žiema 
Ajovoje pasitaikė velniškai šalta. Būdavo tokių naktų, kai blaivus 
žmogus būtų mirtinai sušalęs tuose kukurūzų laukuose. 

Tačiau tai, apie ką dabar ketinu jums papasakoti, niekuo nesusiję 
su tomis šaltomis naktimis - tai įvyko 1960-ųjų liepą, ir buvo karš- 
čiau nei pragare. Tą naktį virš laukų kabėjo didžiulis raudonas mėnu- 
lis. Rodės, visi Haumstedo apygardos šunys staugė į jį žiūrėdami. 

Įėjęs į Ardelijos namus, pasijutau tarsi patekęs į patį ciklono cent- 
rą. Tą savaitę - ne, greičiau visą pastarąjį mėnesį - ji atrodė mieguis- 
ta. Bet tik ne tą naktį. Tą naktį jos mieguistumo nebuvo likę nė žy- 
mės; ji siautėjo kaip furija. Tokios jos nebuvau matęs nuo tada, kai 
ponas Lavinas liepė jai nukabinti plakatą su Raudonkepuraite ir ne- 
gąsdinti vaikų. Iš pradžių ji net nepastebėjo, kaip aš įėjau. Ji blaškėsi 
pirmyn atgal nuoga kaip tik ką gimusi, - jeigu apskritai ją kas nors 
pagimdė, - nunarinusi galvą ir kietai sugniaužusi kumščius. Ji buvo 
įsiutusi kaip tigrė su nuogu užpakaliu. Būdama namuose ji paprastai 
susukdavo plaukus į senamadišką kuodelį, bet tada jie buvo palaidi 
ir jai lakstant pirmyn atgal plaikstėsi kaip vėliava. Aš net girdėjau, 
kaip jie kibirkščiuoja. Jos akys buvo pasruvusios krauju ir švytėjo 
kaip senovinės geležinkelio lempos, kurios įspėdavo, kad kelias už- 
blokuotas. Atrodė, kad jos tuoj tuoj iššoks 1š akiduobių. Visas jos kū- 
nas buvo išpiltas prakaito, o jo kvapas pramušė net iš mano burnos 
sklindantį alkoholio tvaiką; ji dvokė kaip padvėsusi katė karštą die- 
ną. Mačiau, kaip per jos krūtis ir pilvą ritasi didžiuliai riebūs lašai. 
Kaip blizga jos klubai ir šlaunys. Naktis buvo išties tvanki. Tokių oru 
užgula krūtinę ir, rodos, nėra kuo kvėpuoti. Tokiu oru meldi dangaus 
griaustinio ir žaibo, kaip artėjančios liūties ženklo. Nesulaukęs lie- 
taus, trokšti bent jau vėjelio dvelktelėjimo, ir ne todėl, kad galėtum 
lengviau kvėpuoti, bet kad tas kiek tik akys užmato plytinčiuose lau- 
kuose "augančių" kukurūzų garsas būtų bent kiek pakenčiamesnis... 
nes tokioje tvankumoje aiškiai girdėti, kaip kukurūzas pats save tem- 
pia iš žemės tarsi artrito susuktas senis, besistengiantis atsikelti iš 
lovos nepažadindamas Žmonos. 

Paskui pastebėjau, kad ji ne tik įsiutusi, bet ir išsigandusi - šįkart 
kažkam tikrai pavyko įkvėpti jai Dievo baimę. Ji tiesiog akyse keitė- 
si. Kad ir kas jai atsitiko, šįkart tai išmušė ją iš vėžių. Ne, ji neatrodė 
senesnė, jos tiesiog mažiau buvo likę čia. Plaukai tapo panašūs į 
gležnas kūdikio garbanas. Net pakaušis švietė pro išretėjusius plau- 

į voratinklį panaši plėvė užsitraukė ant skruostų, uždengė šnerves, 
nusidriekė tarp pirštų. Aiškiausiai ji matėsi tose vietose, kur buvo 
raukšlės. Jai judant, tas voratinklis šiek tiek plaikstėsi. Norite, pas- 
akysiu tikrą kvailystę? Kai mūsų mieste vyksta Apygardos mugė, aš 
bijau net prisiartinti prie cukraus vatą gaminančių aparatų. Jūs matė- 
te tokį aparatą? Toks apvalus ir nuolat sukasi; pardavėjos įkiša paga- 
liuką ir užvynioja cukraus vatos pluoštą ant jo. Tai šiai kaip atrodė 
ta naujoji Ardelijos oda - kaip plonytės cukraus vatos gijos. Manau, 
kad dabar žinau, ką tuomet regėjau. Ji darė tai, ką daro miegui besi- 
ruošiantis vikšras. Ji gaubėsi kokonu. 

Kurį laiką taip ir stovėjau tarpduryje, stebėdamas ją, besiblaškan- 
čią po kambarį. Ji ilgokai manęs nepastebėjo. Buvo labai užsiėmusi 
tuo savo kokonu ar velniai žino kas ten buvo. Porą kartų ji trenkė 
kumščiu į sieną - šis perėjo kiaurai per tapetų, tinko ir medienos 
sluoksnį. Man pasigirdo, kad lūžo kaulai, bet jai, rodės, visai neskau- 
dėjo, nebuvo ir kraujo. Tiesa, abu kartus ji suriko, bet ne iš skausmo. 
Aš išgirdau ją sakant kažką apie suknistą katę... bet, kaip jau užsimi- 
niau, po jos pykčiu slypėjo baimė. Ir ji vis kartojo šerifo padėjėjo 
vardą. 

“Džonai Poveri!"' - suriko ji ir - bum! Kumštis išlindo kiaurai per 
sieną. “Būk prakeiktas, Džonai Poveri! Aš tau parodysiu, kaip kišti 
nosį į mano reikalus! Nori į mane pasižiūrėti? Puiku! Bet aš tave pa- 
mokysiu, kaip reikia tai daryti! Aš tave pamokysiu, mano mažyli!“ 
Paskui ji vėl ėmė blaškytis po kambarį, o nuo jos žingsnių dundėjo 
visas tas prakeiktas namas. Ir ji visą laiką bambėjo kažką sau po no- 
sim. Paskui jos apatinė lūpa atvipo, krauju pasruvusios akys dar la- 
biau paraudonavo ir - bum! Kumštis vėl išlindo kiaurai per sieną; pa- 
kilo dulkių debesis. “Džonai Poveri, nedrįsk! - riaumojo ji. - Nedrįsk 
stoti man skersai kelio!"' 

Bet užteko vieno žvilgsnio, kad iš jos veido suprastum, jog jis jau 
išdrįso. Ir jeigu jūs pažinojote šerifo padėjėją Poverį, turėtumėte sup- 
rasti, kad jai buvo ko nerimauti. Jo būta griežto ir bebaimio. Tai pui- 
kus šerifo padėjėjas, bet labai nepalankus priešas. 

Taip besiblaškydama ji įlėkė į virtuvę ir iš karto pamatė mane. Iš 
j0s akių pasipylė kibirkštys, o burna pradėjo tįsti, įgaudama tą čiup- 
tuvo formą, - tik dabar jis visas buvo pasidengęs tuo voratinkliu, - ir 
pagalvojau, kad esu žuvęs. Džonas Poveris buvo jai nepasiekiamas, 
bet tuo metu jai po kojomis pasipainiojau aš. 

Ji ėmė artintis, o aš, traukdamasis atbulas, paslydau ir griuvau. Ji 
sustojo. Akių raudonis užgeso. Ji visa akimirksniu pasikeitė. Prakal- 

bo taip, tarsi būčiau atėjęs į jos surengtą kokteilių vakarėlį; tarsi nė 
nebūtų nuoga laksčiusi po visą namą; tarsi sienose nežiojėtų skylės. 

“Deivi! - sušuko ji. - Kaip džiaugiuosi, kad atėjai! Imk, išgerk. 
Ne, čia per mažai, imk, kur daugiau!" 

Ji troško mane užmušti, - iš jos akių matėsi, - bet jai reikėjo ma- 
nęs. Ne pasidulkinti, ne. Jai reikėjo, kad aš nužudyčiau Tensę Pover. 
Ji žinojo, kad pati sugebės susidoroti su tuo faru, bet norėjo, kad 
prieš tai jis išgyventų savo dukters mirtį. Tam jai reikėjo mano pagal- 
bos. 

“Neturime daug laiko, - pasakė ji. - Tu pažįsti tą šerifo padėjėją 
Poverį?" 

Atsakiau, kad būtų keista, jei nepažinočiau. Jis gal kokį tuziną 
kartų buvo areštavęs mane už girtavimą viešose vietose. 

“Ar pyksti ant jo?" - paklausė ji. 

“Na, jis tikras kietaodis“, - atsakiau aš. 

“Tai velniop jį ir velniop tave!“ 

Aš nutylėjau. Tai tuo metu buvo patogiausias sprendimas. 

“Tas prakeiktas bukagalvis šiandien po pietų užėjo į biblioteką ir 
pareikalavo parodyti rekomendacijas. Ir vis nesiliovė klausinėjęs. 
Kur gyvenau prieš atvykdama į Junktoną, kokią mokyklą baigiau, 
kur užaugau. Reikėjo pamatyti, kaip jis į mane Žiūrėjo, Deivi, - bet 
aš jį pamokysiu, kaip reikia Žiūrėti į tokias moteris kaip aš. Tu dar 
pamatysi". | 

“Juk tu nenori padaryti klaidos, pasirinkdama šerifo padėjėją Po- 
verį? - paklausiau aš. - Nemanau, kad jis ko nors bijotų". 

“Ne, jis bijo - jis bijo manęs. Tik kol kas dar pats to nežino“, - 
paprieštaravo ji, bet jos akyse aš ir vėl išvydau baimės šešėlį. Supran- 
tate, jis pasirinko jai patį netinkamiausią laiką savo klausimams - ji 
juk ruošėsi ilgam ramybės laikotarpiui, ir tai ją kažkaip susilpnino. 

- Ar Ardelija pasakė tau, kas jam sukėlė įtarimą? - paklausė Naomė. 

- Tai akivaizdu, - įsiterpė Semas. - Dukra jam papasakojo. 

- Ne, - atsakė Deivas. - Aš neklausiau - neišdrįsau, tik ne tuo me- 
tu, kai ji tokios nuotaikos, - bet nemanau, kad Tensė būtų pasipasa- 
kojusi tėvui. Nemanau, kad ji būtų sugebėjusi - bent jau ne taip išsa- 
miai. Suprantate, išeidami iš ten jie jau būdavo pamiršę, ką ji jiems 
sakė... ar darė. Ir tai nebuvo paprasčiausias pamiršimas - tą spragą ji 
užpildydavo kitais, nebūtais prisiminimais, ir jie eidavo namo kuo 
džiugiausiai nusiteikę. Daugelis tėvų Ardeliją laikė tikra Dievo dova- 
na Junktono viešajai bibliotekai. 

Manau, kad Tensės tėvą ant kojų sukėlė tai, ką ji iš jos paėmė. Še- 
rifo padėjėjas Poveris, prieš nueidamas į biblioteką susitikti su Arde- 

lija, turbūt atliko nemažą tiriamąjį darbą. Nežinau, ką jis įžvelgė sa- 
vo dukroje, nes juk vaikai nebuvo išblyškę ir apatiški kaip kad fil- 
muose rodomos vampyrų aukos, nebuvo jokių žymių jų kakluose. 
Bet ji vis tiek iš jų kažką ėmė, ir Džonas Poveris tai pamatė ar pajuto. 

- Net jeigu jis kažką ir pastebėjo, kodėl įtarė būtent Ardeliją? - 
paklausė Semas. 

- Jau minėjau jums, kokia jautri buvo jo uoslė. Manau, jis kai ko 
paklausė Tensės, - ne tiesiai, bet užuolankom, jeigu suprantate, ką 
noriu pasakyti, - ir dukters atsakymai turbūt užvedė jį ant kelio. Tą 
dieną, kai užėjo į biblioteką, jis dar nieko nežinojo... bet kažką įtarė. 
To užteko, kad Ardelija įsiustų. Atsimenu, kas labiausiai vedė ją 1š 
pamokysiu, kaip reikia į mane žiūrėti!? - be paliovos kartojo ji. Aš 
pagalvojau, kažin kiek laiko niekas nėra į ją įtartinai pažvelgęs... kiek 
laiko niekas nėra užuodęs, kas ji tokia iš tikrųjų. Dedu galvą, kad ji 
baiminosi ne tik dėl to, kad gali būti demaskuota. Ji bijojo, kad apsk- 
ritai neprarastų savo galios. 

- Jis juk galėjo pasikalbėti ir su kitais vaikais, - neryžtingai nut- 
raukė jį Naomė. - Palyginęs pasakojimus būtų matęs, kad jie visiškai 
nesutampa. Galbūt tie patys vaikai matė ją visiškai skirtingai. Kaip tu 
ir Semas. 

- Galėjo ir taip būti - bet kaip galėjo būti. Kad 1r kas ten atsitiko, 
jis išgąsdino ją taip, kad ji buvo priversta anksčiau, nei buvo numa- 
čiusi, imtis savo plano. 

“Rytoj visą dieną būsiu bibliotekoje, - tarė ji man. - Pasirūpinsiu, 
kad kuo daugiau Žmonių mane ten pamatytų. Bet tu - tau teks apsi- 
lankyti šerifo padėjėjo Poverio namuose, Deivi. Palauksi, kol tas vai- 
kas liks vienas, - nemanau, kad teks 1lgai laukti, - o tada čiupsi ją ir 
nusitempsi į mišką. Gali išdarinėti su ja ką nori, bet paskutinis daly- 
kas, kurį privalai padaryti - perpjauti jai gerklę. Perpjauk jai gerklę ir 
palik ją nesunkiai pastebimoje vietoje. Noriu, kad tas gyvulys suži- 
notų apie tai anksčiau, nei aš su juo susitiksiu". 

Aš nepajėgiau ištarti nė žodžio. Tačiau tai, kad nesugebėjau ap- 
versti liežuvio, išėjo man į naudą, nes viskas, ką būčiau pasakęs, bū- 
tų atsisukę prieš mane patį ir turbūt nebebūčiau išnešęs iš ten sveiko 
kailio. Bet aš tik kiurksojau virtuvėje ant kėdės, apsikabinęs stiklinę 
su gėralu, ir spoksojau į ją. Ji mano tylą greičiausiai suprato kaip su- 
tikimo ženklą. 

Po to mes nuėjome į miegamąjį. Tai buvo paskutinis kartas. Atsi- 
menu, kaip pagalvojau, kad šįkart man tikrai nieko neišeis; juk įbau- 
gintas vyriškis vargu ar bepakeltų savo įnagį. Bet viskas ėjosi kuo sk- 

landžiausiai, Dieve, padėk man. Ardelija ir čia pasitelkdavo savo ke- 
rus. Mes tai darėme vėl ir vėl, ir vėl; kartais aš užsnūsdavau, o gal 
prarasdavau sąmonę. Tik prisimenu, kaip ji savo basa koja išspyrė 
mane iš lovos. Saulė jau buvo patekėjusi. Buvo penkiolika po šešių, 
mano skrandis atrodė panašus į rūgščių rezervuarą, o galva plyšte 
plyšo. 

"Laikas tau imtis darbo, - burbtelėjo ji. - Tik žiūrėk, kad niekas 
tavęs nepamatytų grįžtančio į miestą, Deivi. Ir nepamiršk, ką sakiau. 
Turi nutverti ją šį rytą. Nusitempti į mišką ir gerai pasismaginti. Turi 
pasislėpti, kol dar nebus sutemę. Jeigu tave sugaus anksčiau, niekuo 
negalėsiu padėti. Bet jei pavyks nepastebėtam sugrįžti čia, būsi sau- 
gus. Šiandien pasirūpinsiu, kad rytoj į biblioteką, net jei ji bus užda- 
ryta, ateitų pora vaikų. Jau išsirinkau du didžiausius miesto padaužas. 
Kartu nueisime į biblioteką... paskui ateis jie... ir kai tie kvailiai mus 
suras, pamanys, kad mes mirę. Bet nei tu, nei aš nemirsime, Deivi, 
mes išsilaisvinsime. Galėsime smagiai iš jų pasijuokti, ar ne?"? 

Ir ji pradėjo kvatotis. Ji nuoga sėdėjo lovoje, o aš, apdujęs kaip 
nuodų prisirijusi žiurkė, klūpojau ant žemės ir klausiausi, kaip ji kva- 
toja, kvatoja, kvatoja. Po to jos veidas ėmė keistis, vėl įgavo vabz- 
džio pavidalą, išlindo tas čiulptuvėlis, panašus į vikingų ragą, o akys 
atsidūrė veido šonuose. Mane supykino. Aš pasilenkiau ir išsivėmiau 
į jos gėlių vazoną. Ir vis tiek girdėjau, kaip ji juokiasi... juokiasi... 
juokiasi. 

Susigriebiau drabužius ir išbėgau apsirengti į lauką. Per langą gir- 
dėjosi, kaip ji kalba. Jos pačios nesimatė, bet supratau kiekvieną jos 
ištartą žodį. ““Nenuvilk manęs, Deivi, - kalbėjo ji. - Nenuvilk manęs, 
antraip aš tave užmušiu. O ta mirtis nebūtų tau lengva". 

“Aš tavęs nenuvilsiu, Ardelija", - atsakiau, bet bijojau atsisukti, 
kad vėl jos nepamatyčiau. Žinojau, jog to tikrai nebeatlaikyčiau. Tai 
būtų paskutinis lašas į mano kantrybės taurę. Ir vis dėlto... dalis ma- 
nęs norėjo ir toliau eiti su ja, nors tai reikštų išsikraustymą iš proto, 
ir aš beveik neabejojau, kad eisiu su ja. Nebent jos planai pasikeistų, 
1r ji paliktų mane čia vieną srėbti jos užvirtą košę. Juk nesugebėčiau 
tos kaltės suversti jai. Niekas manimi nepatikėtų. 

Per kukurūzų lauką pasileidau miesto link. Paprastai tokios kelio- 
nės mane šiek tiek išblaivydavo, suprakaituodavau, ir pagirios pa- 
lengvėdavo. Deja, tik ne tą rytą. Du kartus turėjau sustoti ir išsivem- 
ti, o antrą kartą aš jau galvojau, kad niekada nebesiliausiu. Vis dėlto 
tas tąsymas liovėsi, bet aplinkui, kur klūpėjau, telkšojo kraujo kla- 
nai. Į miestą grįžau plyštančia iš skausmo galva. Akyse dvejinosi. 
Maniau, kad jau mirštu, bet vis tiek nesilioviau galvojęs apie jos pa- 

sakytus žodžius: Gali išdarinėti su ja ką nori, bet paskutinis dalykas, 
kurį privalai padaryti - perpjauti jai gerklę. 

Nenorėjau Tensei Pover padaryti nieko bloga, bet vis tiek ma- 
niau, kad padarysiu. Nesugebėčiau atsilaikyti prieš Ardelijos norą... 
1r tada būčiau amžiams prakeiktas. O blogiausia, galvojau, jeigu Ar- 
delija sako tiesą, ir aš toliau gyvensiu... gyvensiu amžinai su ta ma- 
ne slegiančia nuodėme. 

Tomis dienomis geležinkelio stotyje buvo du krovinių sandėliai 
su rampomis. Antroji rampa iš šiaurės pusės buvo beveik nenaudo- 
jama. Aš įslinkau ten ir iš karto užmigau. Miegojau gal porą valan- 
dų. Kai atsibudau, jaučiausi žymiai geriau. Žinojau, kad jau nebega- 
liu jos sustabdyti ir sustoti pats, taigi pasukau Džono Poverio namų 
link, ketindamas nutverti tą mažylę. Nepakeldamas galvos kūprinau 
tiesiai per miesto centrą. Galvoje sukosi vis ta pati mintis: “Galiu pa- 
sistengti, kad jai kuo mažiau skaudėtų - bent tiek. Akimirksniu 
brūkštelėsiu jai per kaklą; ji nė nespės atsitokėti''. 

Deivas drebančiomis rankomis išsitraukė nosinę ir nusibraukė iš- 
rasojusią kaktą. | 

- Nuėjau iki nupigintų prekių krautuvėlės. Dabar jos nebėra, bet 
tais laikais tai buvo paskutinis statinys O'Keibo gatvės gale. Už jo - 
gyvenamųjų namų rajonas. Man liko nueiti dar keturis kvartalus. Ti- 
kėjausi, kad priėjęs prie Poverių namo Tensę rasiu kieme. Ji bus vie- 
na... o ir miškas netoli. | 
Žvilgtelėjau pro krautuvėlės langą. Tai, ką išvydau, gerokai ma- 
ne atšaldė. Ten buvo krūva vaikų lavonų, visi plačiai atmerktomis 
akimis, išsukinėtomis rankomis ir kojomis. Turėjau užspausti burną 
ranka, kad nesurikčiau. Užsimerkiau. Kai išdrįsau dar kartą pažiūrė- 
ti, pamačiau krūvą lėlių, kurias senoji ponia Seger ruošėsi dėlioti į 
lentynas. Ji pastebėjo mane ir mostelėjo ranka, kurioje laikė vieną lė- 
lę, - eik iš čia, senas girtuokli! Bet aš nesitraukiau. Spoksojau į tas lė- 
les. Bandžiau save įtikinti, kad tai tik lėlės; bet kam galėjo taip pasi- 
vaidenti. Bet kai dar kartą užmerkiau akis ir vėl atsimerkiau, vėl iš- 
vydau lavonėlių krūvą. Ponia Seger, pati to nežinodama, ant lentynų 
dėliojo lavonus. Man toptelėjo mintis, kad šitaip kažkas bando mane 
įspėti, kad galbūt tas įspėjimas dar nepavėluotas. Galbūt nebegalė- 
čiau sustabdyti Ardelijos, bet galiu sustoti pats. Galbūt dar galiu įsi- 
kibti į tos duobės, kurion ji ritosi, kraštą. 

Tuomet aš pirmą kartą nuoširdžiai meldžiausi, Sara. Meldžiausi 1š 
visos širdies. Aš nenorėjau žudyti Tensės Pover, dar daugiau - norė- 
jau juos visus išgelbėti. 

Apsisukau ir pasileidau atgal į stotį. Pakeliui stabtelėjau prie grio- 
vio ir pasirinkau akmenukų. Žinojau, kad prie stoties yra telefono bū- 
delė - ji ir šiandien ten tebestovi. Nulėkiau prie jos ir tik tada prisi- 
miniau, kad neturiu nė cento. Nebeišmanydamas, ko griebtis, kyšte- 
lėjau pirštus į angą, kur iškrenta nepanaudotos monetos. Dešimt cen- 
tų! Kai kas nors man sako, jog netiki Dievo buvimu, aš visuomet pri- 
simenu, kaip jaučiausi, iš nevilties įkišęs pirštus į tą angą ir aptikęs 
ten dešimties centų monetą. 

Iš pradžių ketinau skambinti ponui Poveriui, bet paskui nuspren- 
džiau, jog bus geriau, jei paskambinsiu tiesiai šerifui. Kas nors vis 
tiek turės perduoti žinutę Džonui Poveriui, o jeigu jis toks įtarus, kaip 
Ardelijai pasirodė, jis būtinai imsis visų įmanomų priemonių. Taigi 
užsidariau būdelėje ir susiradau telefono numerį - tais laikais telefo- 
nų būdelėse dar būdavo toks daiktas, kaip telefonų knyga. Prieš pra- 
dėdamas kalbėti susižėriau į burną pakelėje rastus akmenėlius. 

Atsiliepė pats Džonas Poveris. Dabar galvoju, kad būtent dėl to ir 
žuvo Petsė Harigan ir Tomas Gibsonas... i1r pats Džonas Poveris... dėl 
to Ardelija ir nebuvo laiku sustabdyta. Suprantate, tikėjausi, kad at- 
silieps dispečerė - tais laikais ja dirbo Hana Venl - ir aš pasakysiu jai 
viską, ką ketinau, o ji perduos šerifo padėjėjui. 

Vietoj jos išgirdau griežtą tik-nebandyk-manęs-išdurti balsą: “Še- 
rifo kontora, kalba padėjėjas Poveris, kuo galiu jums padėti?" Aš vos 
nepaspringau tais akmenėliais ir kūrį laiką negalėjau ištarti nė žodžio. 

Jis burbtelėjo: “Prakeikti vaikigaliai"“, 17 aš supratau, kad tuoj nu- 
mes ragelį. | 

“Palaukite! - sušukau. - Nepadėkite ragelio 

“Kas čia?" - paklausė jis. 

“Nesvarbu, - atsakiau. - Jeigu jums brangi dukters gyvybė, kuo 
greičiau išvežkite ją iš miesto. Liepkite šiukštu nesiartinti jai prie bib- 
liotekos. Tai labai rimta. Jai gresia pavojus". 

Ir iš karto pakabinau ragelį. Štai taip. Jeigu būtų atsiliepusi Hana, 
neabejotinai būčiau pasakęs daugiau. Būčiau paminėjęs vardus - Ten- 
sės, Tomo, Petsės... 17, žinoma, Ardelijos. Bet jo aš bijojau - bijojau, 
kad jeigu tuoj pat nemesiu ragelio, jis pažvelgs kiaurai per laidą ir ki- 
tame jo gale pamatys mane, stypsantį toje būdelėje. 

Išspjoviau akmenukus sau į delną ir kuo skubiausiai moviau iš 
ten. Ji jau buvo bejėgė prieš mane - tas skambutis nutraukė mus ri- 
šusį paslapties siūlą, - bet aš puoliau į paniką. Ar esate matę paukštį, 
kuris netyčia įskrenda į tamsų garažą ir beprasmiškai daužosi į sie- 
nas, bandydamas iš ten ištrūkti? Ir aš taip elgiausi. Staiga man pasiro- 

dė visiškai nesvarbu, kas nutiks Petsei Harigan ar Tomui Gibsonui, 
ar net Tensei Pover. Jaučiau Ardelijos žvilgsnį, jaučiau, kad ji Žino, 
ką padariau, ir tuoj pat ims mane persekioti. 

Norėjau pasislėpti - po velnių, man reikėjo pasislėpti. Pasukau į 
Meino gatvę, bet kol nuėjau iki jos pabaigos, atsitokėjau, kad jau 
bėgte bėgu. Mano galvoje viskas susimaišė: Ardelija, Bibliotekos 
Policininkas ir tas tamsus siluetas už volo vairo ir automobilyje, ve- 
žančiame Neišmanėlį. Jau beveik neabejojau, kad tuoj tuoj iš už 
kampo išlįs senas “Biuikas" su visais trim. Aš išsukau iš kelio, nusi- 
gavau iki geležinkelio stoties ir vėl palindau po rampa. Tūnojau ten 
visas drebėdamas ir kūkčiodamas ir laukiau, kada ji pasirodys ir su- 
sidoros su manim. Niekaip neįstengiau atsikratyti minties, kad vos tik 
pakelsiu galvą, išvysiu jos veidą, besikalantį pro betoną, raudoniu Žė- 
rinčias akis ir burną, įgaunančią to rago pavidalą. 

Sliaužiau vis gilyn ir gilyn. Staiga po pernykščių lapų krūva už- 
čiuopiau butelį. Aš pats jį ten velniai žino kada paslėpiau ir paskui 
pamiršau. Užsiverčiau butelį ir trim dideliais gurkšniais išgėriau tą 
vyną. Tada ėmiau šliaužti išėjimo link, bet pusiaukelėje atsijungiau. 
Vos tik pramerkęs akis pagalvojau, kad snustelėjau kelias minutes, 
nes saulė buvo toje pat vietoje, šešėliai - tokio paties ilgio. Tik gal- 
vos nebeskaudėjo, o pilvas gurgė lyg padūkęs. 

- Vadinasi, išmiegojai visą parą, ar ne? - paklausė Naomė. 

- Ne - beveik dvi paras. Į šerifo kontorą paskambinau pirmadienį 
apie dešimtą ryto. Kai išlindau iš po rampos rankoje vis dar laikyda- 
mas tuščią vyno butelį, buvo trečiadienis, septinta valanda ryto. Bet 
tai buvo netikras miegas. Neturėtume pamiršti, kad tai nebuvo pa- 
prastas užgėrimas ir netgi ne savaitę trukusios “daugiadienės". Gė- 
riau beveik be pertraukos dvejus metus, ir tai dar ne viskas - dar bu- 
vo Ardelija, ir biblioteka, ir vaikai, ir pasakų valandėlės. Tai buvo 
dveji sukimosi pragaro karuselėje metai. Manau, kad ta mano dalis, 
kuri vis dar troško gyventi ir išlaikyti sveiką protą, nusprendė, kad 
vienintelis būdas mane sustabdyti - ištraukti kištuką 1š rozetės. Kai 
atsipeikėjau, viskas jau buvo baigta. Petsės Harigan 17 Tomo Gibso- 
no kūnai dar nebuvo rasti, bet vis tiek viskas buvo baigta - dar neiš- 
kišęs galvos iš po rampos jau tai Žinojau. Jaučiau kažkokią tuštumą 
savyje, panašią į tą, kurią jauti iškritus dančiui. Skirtumas tik tas, kad 
tuščia vieta buvo mano galvoje. Ir tada supratau. Jos jau nebėra. Ar- 
delijos jau nebėra. 

Vargais negalais išsiropščiau į lauką. Vos nenualpau iš bado. Pa- 
mačiau Brajaną Kelį, kuris tais laikais dirbo kroviku. Jis skaičiavo 
maišus ant kitos rampos 1r kažką žymėjosi. Kažkaip įstengiau nus- 

linkti prie jo. Kai pažvelgė į mane, jo veidu nuslydo pasibjaurėjimo 
šešėlis. O buvo laikai, kai mes vaišindavome vienas kitą “Domino? - 
geležinkelio stoties smuklėje, kurios tu, Semai, neprisimeni, nes ji se- 
niai sudegė per gaisrą, - bet tos dienos negrįžtamai praėjo. Dabar jis 
matė purviną, lapais apkibusį girtuoklį, nuo kurio trenkė šlapimu ir 
pačiu pigiausiu vynu. 

“Nešdinkis iš čia, seni, arba iškviesiu farus“, - pagrasino jis. 

Tą dieną aš išgyvenau dar vieną pirmą kartą. Tai būdinga visiems 
girtuokliams - risdamasis žemyn nuolat sulauki dar nepatirtų pažemi- 
nimų. Tai buvo pirmas kartas, kai paprašiau išmaldos. Paklausiau jo, 
ar negalėtų man duoti ketvirtuko maistui. Jis kyštelėjo ranką į kiše- 
nę, ištraukė saują smulkių monetų. Bet ne padavė, o numetė jas ma- 
no pusėn. Turėjau klauptis į purvą ir jas susirinkti. Nemanau, kad jis 
taip pasielgė norėdamas mane sugėdinti. Jis tiesiog bijojo prie manęs 
prisiliesti. Ir aš jo nekaltinu. 

Palaukęs, kol susirinkau centus, jis basakė: “O dabar nešdinkis į 
visas keturias puses, seni. Ir jeigu dar kartą tave čia pamatysiu, aš tik- 
rai iškviesiu farus"'. 

“Neabejoju, - sumurmėjau ir nuėjau savo keliais. Jis net nenu- 
tuokė, kas aš toks, ir gerai. 

Pakeliui į valgyklą pasitaikė laikraščių kioskas. Ten gulėjo naujų 
“Gazette" krūva. Tada ir supratau, kad pramiegojau ne vieną, o dvi 
paras. Data man nerūpėjo, - tais laikais kalendoriai man apskritai ne- 
beegzistavo, - bet aš Žinojau, kad kai Ardelija išspyrė mane iš lovos 
ir kai paskambinau 1š telefono būdelės, buvo pirmadienis. Mano dė- 
mesį patraukė antraštės. Pasirodo, pramiegojau pačią svarbiausią die- 
ną Junktono miesto istorijoje. TESIASI DINGUSIŲ VAIKŲ PAIEŠ- 
KA, skelbė viena antraštė. Ten buvo Tomo Gibsono ir Petsės Hari- 
gan nuotraukos. Kita Žinutė vadinosi APYGARDOS MEDIKAI 
TEIGIA, KAD ŠERIFO PADĖJĖJAS MIRĖ NUO ŠIRDIES SMU- 
GIO. Šalia - Džono Poverio nuotrauka. 

Paėmiau vieną laikraštį, o pinigus už jį palikau ant prekystalio. 
Tais laikais, kai žmonės vis dar pasitikėjo vieni kitais, būtent taip ir 
buvo prekiaujama spauda. Tada atsisėdau tiesiai ant šaligatvio ir 
perskaičiau abu straipsnius. Tas, apie vaikus, buvo visai trumpas. 
Mat niekas dėl jų dingimo per daug nesijaudino - pasak šerifo Byme- 
no, greičiausiai jie pabėgo. 

Taip, ji vykusiai pasirinko; tiedu vaikai iš tiesų buvo padaužos, 
taip sakant, toks tokį pažino. Juos amžinai matydavo kartu. Be to, jie 
gyveno tame pačiame kvartale. Straipsnyje buvo rašoma, kad prieš 
savaitę iki jiems dingstant kilo jų konfliktas su tėvais. Mat Petsės Ha- 

rigan mama sugavo juos abu rūkančius apleistoje pašiūrėje. O Tomas 
Gibsonas turėjo dėdę Nebraskoje, todėl Normanas Bymenas buvo 
įsitikinęs, kad būtent ten jie ir patraukė, - jau sakiau, kad dideliu pro- 
tu jis nepasižymėjo. Bet, antra vertus, iš kur jis galėjo Žinoti? Beje, 
dėl vieno dalyko jis buvo teisus - tie vaikiščiai nebuvo iš tų, kurie įk- 
renta į šulinius arba paskęsta maudydamiesi Proverbijos upėje. Bet aš 
žinojau, kur jie, ir žinojau, kad Ardelija vis dėlto padarė savo. Žino- 
jau, kad jie visi trys bus surasti vienoje vietoje. Dar tą pačią dieną 
taip ir įvyko. Aš išgelbėjau Tensę Pover, išsigelbėjau pats, bet manęs 
tai visiškai neguodė. 

Straipsnis apie šerifo padėjėją Poverį buvo ilgesnis. Jis buvo išs- 
pausdintas apačioje, nes Poverio lavoną surado dar pirmadienį po 
pietų. Apie jo mirtį buvo pranešta antradienio numeryje, bet tada dar 
nebuvo nustatyta mirties priežastis. Jį aptiko susmukusį prie savo au- 
tomobilio maždaug už mylios į vakarus nuo Ordėjaus fermos. Tą 
vietą aš puikiai Žinojau, nes būtent ten paprastai sukdavau iš kelio ir 
toliau iki Ardelijos namų eidavau per kukurūzų lauką. 

Viskas man buvo aišku. Džonas Poveris buvo ne iš tų, kurie lei- 
džiasi jodomi. Neabejojau, kad vos tik aš pakabinau telefono ragelį, 
jis puolė į Ardelijos namus. Tiesa, prieš tai galbūt paskambino žmo- 
nai ir liepė neišleisti Tensės iš namų, kol vėl nepaskambins. Apie tai 
laikraštis, žinoma, nerašė, bet dedu galvą, kad būtent taip ir buvo. 

Kol jis ten nusigavo, ji jau turbūt buvo pajutusi, kad ją įskundžiau 
1 kad Žaidimas baigtas. Taigi jinai jį 17 nužudė. Ji... ji suspaudė jį sa- 
vo glėbyje kaip ir poną Laviną. Jis buvo kietaodis, kaip ir buvau jai 
sakęs, bet klevo Žievė irgi kieta, tačiau tai netrukdo ištekinti iš jo su- 
lą - tereikia giliau įkišti kaištį. Neabejoju, kad ji savąjį įgrūdo pakan- 
kamai giliai. 

Jo lavoną ji turbūt įkėlė į jo paties mašiną ir nuvairavo iki tos vie- 
tos, kur jį ir rado. Tame kelyje - Garsono kelyje - tais laikais judėji- 
mas nebuvo didelis, bet vis tiek reikėjo nežmoniškos drąsos tai pada- 
ryti. Bet argi ji galėjo kitaip pasielgti? Paskambinti į šerifo kontorą 
ir pranešti, kad Džoną Poverį, besišnekučiuojantį su ja, ištiko širdies 
smūgis? Kiltų daugybė klausimų - ir būtent tada, kai ji labiausiai gei- 
dė likti nepastebėta. Juk tuomet netgi bukasis Normanas Bymenas 
būtų susidomėjęs, kodėl Džonui Poveriui taip staiga prireikė pasikal- 
bėti su bibliotekininke. 

"Taigi Garsono keliu ji nuvairavo netoli Ordėjaus fermos, paliko 
automobilį prie griovio ir grįžo atgal mano pramintu taku - per ku- 
kurūzų lauką. 

Deivo žvilgsnis šokinėjo nuo Semo prie Naomės ir vėl prie Semo. 

- Ir numanau, ką ji toliau darė. Neabejoju, kad ji ėmė ieškoti ma- 
nęs. 

Tai nereiškia, kad ji šoko į savo mašiną ir ėmė sukti ratus po visą 
miestą, kaišiodama nosį į visas skyles, kur aš paprastai lindėdavau; 
jai to nereikėjo. Per tuos metus pastebėjau, kad ji visada nujausdavo, 
kur esu, ir kai jai manęs prireikdavo, daug neklaidžiodama sukdavo 
būtent ten arba pasiųsdavo kurį nors iš vaikų su rašteliu. Nesvarbu, 
kur aš lindėdavau - ar ant dėžių krūvos užpakaliniame kirpyklos kie- 
me, ar žvejodavau Greilingo upelyje, ar girtas drybsodavau prie ge- 
ležinkelio sandėlių, ji žinodavo, kaip mane susirasti. Tai buvo vienas 
iš jos talentų. 

Bet tik ne tą kartą - ne tada, kai jai labiausiai reikėjo mane suras- 
ti. Jau sakiau, kad tai nebuvo miegas ir netgi ne iš girtumo “nutrūku- 
si juosta“; tai labiau panėšėjo į komos būseną ar netgi mirtį. Ir kai ji 
savo viską reginčiomis akimis bandė nustatyti mano buvimo vietą, 
jai nepasisekė. Nežinau, kiek kartų tą dieną ir po to naktį jos viską 
regintis žvilgsnis praslydo pro pat mane, ir nenoriu žinoti. Tik Žinau, 
kad jeigu ji būtų užfiksavusi mane, būtų atėjęs ne koks vaikelis su 
rašteliu. Būtų pasirodžiusi ji pati, ir net sunku įsivaizduoti, ką būtų 
man padariusi už tokį jos planų sužlugdymą. 

Gal jai ir būtų pasisekę mane surasti, jeigu būtų turėjusi daugiau 
laiko, bet ji neturėjo. Vienas dalykas - sužlugo jos planas. O antra - 
ji vis sparčiau keitėsi. Artėjo jos ramybės laikas, ir ji nebegalėjo gaiš- 
ti, ieškodama manęs. Be to, ji turbūt žinojo, kad ateityje dar turės 
progų atkeršyti. Dabar ta proga kaip tik ir pasitaikė. 

- Nesuprantu, ką nori tuo pasakyti, - įsiterpė Semas. 

- Žinoma, kad supranti, - atsakė Deivas - Kas paėmė tas prakeik- 
tas knygas ir įstūmė tave į šią bėdą? Kas nutempė jas pas antrinių Ža- 
liavų perdirbėją? Aš. Ar manai, kad ji to nežino? 

- Negi nori pasakyti, kad ji vis dar geidžia tavęs? - paklausė Nao- 
mė. 

- Taip, bet tik ne tam, apie ką tu galvoji. Dabar ji tegeidžia mane 
nužudyti, - jis pasuko galvą. Jo atgailaujantis žvilgsnis ieškojo Semo 
akių. - Dabar ji geidžia tavęs. 

Semas nejaukiai prunkštelėjo. 

- Neabejoju, kad prieš trisdešimt metų ji buvo išties karšta mote- 
ris, - pasakė jis, - bet dabar gerokai senstelėjusi. Be to, ne mano sko- 
nio. 

- Matau, kad tu vis tiek nieko nesupratai, - atsiduso Deivas. - Ji 
nenori pasismaginti su tavim, Semai; ji nori būti tavim. 

Kelias minutes tvyrojo tyla, paskui Semas tarė: 

- Palauk! Tiesiog patylėk sekundę. 

- Tu klauseisi mano pasakojimo, bet nesupratai jo taip, kaip turė- 
jai suprasti, - pasakė Deivas. Jo balsas buvo kantrus, bet pavargęs; 
siaubingai pavargęs. - Taigi turiu pasakyti dar šį tą. 

Ardelija, nužudžiusi Džoną Poverį, buvo rami, kad ne ji pirmoji 
bus įtariamųjų sąraše. Tada ji ėmėsi toliau vykdyti savo planą. Tą po- 
pietę ji, Kaip įprasta, atidarė biblioteką. Iš dalies todėl, kad neįprastai 
besielgiantis nusikaltėlis pirmiausia ir sukelia įtarimą; bet ne tik dėl 
to. Jos laikas jau visiškai artėjo į pabaigą, ir jai reikėjo tų vaikų gy- 
vybių. Net nebandykite manęs klausti kodėl, nes aš nežinau. Galbūt 
j1 kaip lokys, kuris turi susikaupti riebalų atsargas prieš Žiemos mie- 
gą. Aš tik Žinau, kad jai būtinai reikėjo tą pirmadienio popietę su- 
rengti pasakų valandėlę... ji tai ir padarė. 

Per pasakų valandėlę, kai visi vaikai buvo transe, kurį ji sugebė- 
davo jiems sukelti, ji pasakė Tomiui ir Petsei norinti, jog antradienį 
iš ryto jie ateitų į biblioteką, nes vasarą antradieniais ir ketvirtadie- 
niais biblioteka neveikdavo. Jie atėjo, ji padarė, ką ketinusi, ir tada 
užmigo... tokiu miegu, kuris labai panašus į mirtį. Dabar tu, Semai, 
po trisdešimties metų. Tu pažįsti mane, o Ardelija vis dar siekia atsi- 
teisti su manim, taigi tokia yra pradžia... bet ji rado dar geresnį kab- 
liuką. Tu irgi Žinai apie Bibliotekos Policininką. 

- Nesuprantu, kaip... 

- Ne, tu nesupranti, kaip gerai supranti, ir todėl jai esi dar gardes- 
nis kąsnelis. Nes pačios klastingiausios - tos paslaptys, kurias turime 
slėpti nuo savęs... Kažkam, panašiam į Ardeliją Lortz, tai yra pačios 
geriausios paslaptys. Be to, pažvelk į kitus privalumus - tu jaunas, 
vienišas ir neturi artimų draugų. Juk tai tiesa, ar ne? 

- Iki šios dienos būčiau galėjęs atsakyti, kad taip, - akimirką pa- 
galvojęs patvirtino Semas. - Būčiau galėjęs pasakyti, kad keli tikri 
draugai, kuriuos susiradau atvykęs į Junktoną, jau gyvena kitur. Bet 
dabar tave ir Naomę laikau savo draugais, Deivai. Iš tiesų manau, 
kad jūs geri draugai. Patys tikriausi. 

Naomė spustelėjo Semo delną. 

- Labai didžiuojuosi tuo, Semai, - pasakė Deivas, - bet dabar tai 
neturi reikšmės, nes jos taikinyje atsidūrėme ir mudu su Sara. Juo 
daugiau, juo linksmiau, kaip kartą ji yra man pasakiusi. Jai reikia gy- 
vybių, kad galėtų nuolat keistis ir išgyventi... prisikėlimas pasibaigus 
ramybės laikotarpiui jai turbūt irgi reiškia keitimąsi. 

- Tai nori pasakyti, kad ji ketina kažkaip pasinaudoti Semu, ar ne? 
- paklausė Naomė. 

- Manau, daugiau negu tai, Sara. Noriu pasakyti, kad ji ketina su- 
naikinti Semo dvasią, tai, kas jį daro Semu, - neabejoju, kad ji keti- 
na išskobti jį kaip moliūgą Helouvyno šventei. Tada tai, kas iš jo 
liks, ji apsivilks kaip naują drabužį. Kai taip atsitiks, - jeigu atsitiks, 
- jis 1r toliau atrodys kaip Žmogus, vardu Semas Pyblesas, bet jis ne- 
bebus žmogus, kaip ir Ardelija Lortz niekada nebuvo moteris. Juk ji 
- ne žmogus, kažkas slypi po tuo pavidalu, aš visą laiką tai nujaučiau. 
Tai jos viduje... bet kažkas svetima. Iš kurgi Ardelija Lortz atvyko? 
Kur ji gyveno prieš atsikraustydama į Junktoną? Manau, patikrinus 
-paaiškėtų, jog visos tos ponui Lavinui pateiktos rekomendacijos bu- 
vo suklastotos. Niekas šiame miestelyje nežinojo tiesos. Manau, kad 
Džoną Poverį pražudė jo smalsumas. Bet kadaise gyveno ir tikroji 
Ardelija Lortz... Pas Kristijanoje prie Misisipės... ar Harisburge, Pen- 
silvanijos valstijoje... ar Portlende, Meino valstijoje... ir tas kažkas, 
išsirinkęs ją, įgavo jos pavidalą. Dabar ji vėl nori to paties. Jeigu mes 
leisime tam įvykti, dar šiais metais kuriame nors mieste, na, kad ir 
San Franciske, Kalifornijoje... ar Biute, Montanoje... ar Kingstone, 
Rodo saloje... pasirodys žmogus, vardu Semas Pyblesas. Aplinkiniai 
Jį pamėgs. Ypač vaikai... nors galbūt truputį ir prisibijos, patys ne- 
suprasdami kodėl. 

Ir, žinoma, jis bus bibliotekininkas. 


DVYLIKTAS SKYRIUS 
LĖKTUVU Į DEMOINĄ 


Semas žvilgtelėjo į laikrodį 17 apstulbo pamatęs, kad jau trečia va- 
landa po pietų. Vos devynios valandos beliko iki vidurnakčio, kai ža- 
dėjo sugrįžti aukštas vyriškis sidabro spalvos akimis. Arba pati Ar- 
delija Lortz. Arba abu kartu. 

- Tai ką man daryti, Deivai? Nueiti į kapines, iškasti Ardelijos 1a- 
voną ir suvaryti kokį baslį jai į širdį? 

- Būtų geras pokštas, jei sugebėtum, - pasišaipė Deivas, - nes 
moteris buvo kremuota. 

- O! - šūktelėjo Semas. Jis atsilošė kėdėje, negalėdamas atgauti 
kvapo. 

Naomė vėl suėmė jo delną. 

- Kad ir kaip ten būtų, tau nieko nereikės daryti vienam, - be 
jusi, ne todėl mes būsime kartu. Draugas draugui turi padėti nelaimė- 
je. Stai kodėl. Kamgi kitam reikalingi draugai? 

Semas kilstelėjo jos ranką prie lūpų ir pabučiavo. 

- Ačiū, bet neįsivaizduoju, ką jūs galėtumėte padaryti. Arba aš. 
Atrodo, čia nėra jokios išeities. Nebent... - jis viltingai pažvelgė į 
Deivą. - Nebent aš pabėgčiau. 

Deivas papurtė galvą. 

- Ji viską mato. Jau sakiau. Galėtum, lėkdamas pašėlusiu greičiu, 
iki vidurnakčio pasiekti Denverį, jeigu, aišku, nesustabdytų farai, 
kad, keldamas koją iš mašinos, išvystum tave pasitinkančią Ardeliją 
Lortz. Arba, važiuodamas tamsiu keliu, staiga pastebėtum, kad šalia 
tavęs sėdi Bibliotekos Policininkas. | 

Vien pagalvojus apie tai - baltą kaip lavono veidą ir sidabro spal- 
vos akis blausioje nuo prietaisų skydo sklindančioje šviesoje - Semą 
apėmė drebulys. 

- Tai kas belieka? 

- Neabejoju, kad jūs abu žinote, ką pirmiausia reikia padaryti, - 
pasakė Deivas. Jis išgėrė paskutinį arbatos gurkšnį ir pastatė stiklinę 
ant verandos turėklo. - Gerai pagalvokite ir suprasite. 

Dabar jų visų akys susmigo į grūdų elevatorių. Semo galvoje bu- 
vo visiška sumaištis; Deivo Dankano papasakotos istorijos fragmen- 
tai susipynė su Bibliotekos Policininko pasakytais žodžiais, jo keistu 
šveplenimu: Nenoriu klaušytiš paikų pašiaiškinimų... Turi laiko iki 
vidurnakčio... O tada aš vėl ateišiu. 

Naomės veidas staiga nušvito. 

- Na, žinoma! - sušuko ji. - Kaip kvaila! Bet... 

Ji kažko paklausė Deivo, tada ir Semas atsitokėjo. 

- Yra tokia vieta Demoine, jeigu gerai prisimenu, - pasakė Deivas. 
- Pas Pelą. Jeigu kas nors ir galėtų padėti, tai tik jis. Kodėl gi tau ne- 
paskambinus, Sara? 


2 
Kai ji išėjo, Semas pasakė: 
- Net jeigu ir pasirodytų, kad jie ga/i mums padėti, nemanau, ar 
pavyktų ten nusigauti iki uždarant. Pabandyti gal ir verta... 

-- Aš ir nesakau, kad reikia važiuoti automobiliu, - tarė Deivas. - 
Ne - judu su Sara turite vykti į Proverbijos oro uostą. 

Semas sumirksėjo iš nuostabos: 

- Nežinojau, kad Proverbijoje yra oro uostas. 

Deivas šyptelėjo. 

- Na... gal aš kiek ir perdedu. Ten yra pusės mylios ilgio suplūk- 
tų Žemių juosta, kurią Stenas Somsas vadina pakilimo ir nusileidimo 
taku. Steno angaras yra Vakarų Ajovos lėktuvų nuomos biure. Tu ir 
Sara su juo pasikalbėsite. Jis turi nedidelį “Navajo". Iki aštuntos, vė- 
liausiai - iki devintos valandos vakaro jis nuskraidins jus į Demoiną 
ir atgal. 

- O kas, jeigu jo ten nebus? 

- Tada pabandysime sugalvoti ką nors kita. Bet greičiausiai jį ra- 
site. Labiau už skraidymą jis mėgsta tik žemės darbus. Vadinasi, vis 
tiek bus kur nors netoliese. Galbūt jis pasakys, kad negali jūsų nusk- 
raidinti, nes turi darbų sode, kad reikėjo perspėti prieš kelias dienas. 
Jeigu jis spyriosis, pasakykite jam, kad jus atsiuntė Deivas Dankanas 
ir kad Deivas sako, jog atėjo metas atsilyginti už beisbolą. Atsiminsi? 

- Taip, bet ką tai reiškia? 

- Nieko, kas būtų susiję su šiuo reikalu, - atsakė Deivas. - Jis jus 
nuskraidins, o tai svarbiausia. O kai grįšite, negaiškite laiko ir neva- 
Žiuokite čia. Abu su Sara važiuokite tiesiai į miestą. 

Semą sukaustė siaubas: 

- Į biblioteką? 

- Teisingai. 

- Deivai, tai, ką Naomė pasakė apie draugus, be galo miela - gal- 
būt netgi tiesa, bet manau, kad turėtumėte palikti mane vieną. Nė 
vienas iš jūsų čia niekuo dėtas. Aš pats užviriau visą šitą košę... 

Deivas neįtikėtinai stipriai suspaudė Semo delną: 

- Jeigu tu iš tiesų taip galvoji, vadinasi, nesupratai nė žodžio iš to, 
ką aš čia pasakojau. Tu nesi dėl nieko kaltas. Tai mano sąžinę slegia 
Džono Poverio ir dviejų vaikų mirtys, - nepaisant to siaubo, kurį te- 
ko išgyventi dar velniai žino keliems vaikams, - bet ir aš nesu kaltas. 
Ne, 1š tiesų. Nebesijaučiu atsakingas už tai, kad tiek laiko praleidau 
su Ardelija Lortz kaip ir už trisdešimt girtuoklystės metų. Taip susik- 
lostė aplinkybės ir tiek. Bet ji griežia ant manęs dantį ir dar sugrįš 
man atkeršyti, Semai. Jeigu nebebūsime kartu, kai ji ateis, ji aplan- 
kys mane pirmąjį. Bet ne vienintelį. Sara buvo teisi, Semai. Ji ir aš 
turime būti arti ne tam, kad apgintume tave; visi trys turime laikytis 
krūvoj dėl mūsų pačių. Sara žino apie Ardeliją, negi nesupranti? Jei- 

gu Ardelija to dar nežino, tai sužinos, vos tik šiąnakt pasirodys. Iš 
Junktono ji ketina išvykti jau tavo, Semai, pavidalu. Negi manai, kad 
ji paliks bent vieną liudininką? 

- Bet... 

- Bet nieko, - nutraukė jį Deivas. - Galų gale iš viso to seka vie- 
nintelė išvada, net toks girtuoklis kaip aš pajėgus tai suprasti: arba 
mes laikysimės vienas kito, arba visi trys žūsime nuo jos rankos. 

Jis pasislinko arčiau. 

- Jeigu nori apsaugoti Sarą nuo Ardelijos, Semai, baik vaidinti 
didvyrį. Verčiau pasistenk prisiminti, kas buvo tavo Bibliotekos Po- 
licininkas. Privalai tai padaryti. Nes netikiu, kad Ardelija pultų prie 
pirmo pasitaikiusio. Šiame reikale tėra vienas, bet pražūtingas suta- 
pimas: kadaise tu irgi turėjai Bibliotekos Policininką. Privalai prisi- 
minti. 

- Aš bandžiau, - pasakė Semas, nors žinojo, kad meluoja. Nes 
kiekvieną kartą, kai stengdavosi galvoti apie 

(eikš šu manimi, šūnau... aš poličininkaš) 

tą balsą, jis dingdavo tarsi pabaidytas. Jis pajusdavo saldymedžio, 
kurio niekuomet nėra ragavęs, bet visuomet nekentė, skonį - ir vis- 
kas. 

- Privalai dar labiau pasistengti, - tarė Deivas, - arba mes nebetu- 
rime jokios vilties. 

Semas giliai giliai atsikvėpė. Deivo ranka nusileido jam ant spran- 
do ir švelniai spustelėjo. 

- Tai raktas, - kalbėjo Deivas. - Galbūt netgi galintis paaiškinti 
daugelį dalykų tavo gyvenime. Tavo vienatvę ir tavo liūdesį. 

Semas apstulbęs Žiūrėjo į jį. Deivas šypsojosi. 

- Na, taip, - pakartojo jis. - Tu esi vienišas, tau liūdna ir tavęs ne- 
supa jokie kiti žmonės. Tu gražiai kalbi, bet... viena sakai, kita darai. 
Iki šios dienos aš tau tebuvau Purvinasis Deivas, kartą per mėnesį 
ateinantis pasiimti makulatūros. Tačiau tokie žmonės kaip aš labai 
pastabūs, Semai. Kad žmogų pažintum, reikia su juo bendrauti. 

- Raktas, - susimąstė Semas. Jis visąlaik galvojo, kad tokie daly- 
kai pasitaiko tik populiariuose filmuose, kurių pagrindiniai veikėjai - 
psichiatrai ir jų pacientai. 

- Tai tiesa, - neatlyžo Deivas. - Tokie dalykai visada baugina, Se- 
mai. Nekaltinu tavęs už tokį atkaklų nenorą jo ieškoti. Bet tu gali, jei- 
gu, aišku, panorėsi. Taigi rinkis. 

- Ar šito tu irgi išmokai AA susirinkimuose, Deivai? 

Jis šyptelėjo. 

- Na, ten iš tikrųjų daug ko galima pasimokyti, - pasakė jis, - bet 
tai, manau, aš visada Žinojau. 

Sugrįžo Naomė. Ji šypsojosi, jos akys vėl švytėjo. 

- Argi ji ne puiki? - tyliai ištarė Deivas. 

- Taip, - pritarė jam Semas. - Ji nuostabi, - dabar jam jau nekėlė 
abejonių du dalykai: kad jis įsimylėjo ir kad Deivas Dankanas tai 
žino. 


- Jie ten taip ilgai ieškojo, kad jau buvau pradėjusi nerimauti, - 
prabilo ji, - bet mums pasisekė. 

- Gerai, - su palengvėjimu atsiduso Deivas. - Tuomet jums abiem 
laikas pas Steną Somsą. Ar per mokslo metus biblioteka vis dar už- 
daroma aštuntą valandą, Sara? 

- Taip - esu tikra, kad taip. 

- Tuomet aš ten būsiu apie penkias. Nuo aštuntos iki devintos jū- 
sų lauksiu prie tarnybinio įėjimo. Juo anksčiau, juo geriau - ir sau- 
giau. Tik, dėl Dievo meilės, pasistenkite nevėluoti. 

- Kaip mes įeisime vidun? - paklausė Semas. 

- Nesijaudink, aš tuo pasirūpinsiu. Jums jau laikas. 

- Galbūt reikėtų iš čia paskambinti tam Somsui, - suabejojo Se- 
mas. - Kad būtume tikri, jog jį rasime. 

Deivas papurtė galvą. 

- Nieko iš to neišeis. Prieš ketverius metus Steno Žmona paliko jį 
ir išėjo pas kitą. Mat jai pasirodė, kad jis susituokęs su savo darbu. 
Moterys sugeba prisigalvoti visokių pasiteisinimų, kai joms pačioms 
pradeda niežėti. Vaikų jie neturėjo. Jis niekuomet nesėdi namuose, 
kai gali išeiti į sodą. O dabar judinkitės. Laikas nestovi vietoje. 

Naomė pasilenkė ir pabučiavo Deivą į skruostą. 

- Ačiū, kad papasakojai, - ištarė ji. 

- Aš pats džiaugiuosi, kad tai padariau. Man labai palengvėjo. 

Semas ketino paduoti Deivui ranką, bet staiga jam į galvą šovė 
geresnė mintis. Pasilenkė prie senuko ir stipriai jį apkabino. 

Stenas Somsas buvo aukštas prakaulus vyriškis. Švelnaus veido, 
bet piktų akių. Jis jau buvo spėjęs įdegti saulėje, nors pavasaris skai- 
čiavo dar tik pirmąsias dienas. Semas 19 Naomė rado jį besikapstantį 

už namo, kaip Deivas 1r sakė. Už septyniasdešimties jardų į šiaurę 
nuo čia Semas įžiūrėjo kažką panašų į dulkėtą vieškelį... bet kadangi 
ten stovėjo nedidelis brezentu pridengtas lėktuvas, jis suprato, kad tai 
ir bus vienintelis to vadinamojo Proverbijos oro uosto pakilimo ir nu- 
sileidimo takas. 

- Negaliu, - pasakė Somsas. - Šią savaitę pats vienas turiu suarti 
penkiasdešimt akrų. Reikėjo pranešti prieš dvi tris dienas. 

- Tai labai skubu, - įkalbinėjo jį Naomė. - Patikėkite, pone Som- 
sai, mes patekome į bėdą. 

Jis atsiduso 1r skėstelėjo rankomis. 

- Norite žinoti, kas yra tikra bėda? - paklausė jis. - Kaip vyriau- 
sybė elgiasi su tokiais ūkiais kaip šis ir tokiais žmonėmis kaip aš. 
Stai kur mirtina bėda. Paklausykite, Sider Repide yra vyrukas, kuris 
galėtų... 

- Mes neturime laiko nuvykti į Sider Repidą, - nutraukė jį Semas. 
- Deivas liepė jums pasakyti... 

- Deivas? - Stenas Somsas iš karto pagyvėjo. - Koks Deivas? 

- Dankanas. Jis liepė jums pasakyti, kad atėjo metas atsilyginti už 
beisbolą. 

Somsas nuleido antakius. Jis sugniaužė kumščius, ir Semas pagal- 
vojo, kad dabar jau kaip trenks! Bet Stenas netikėtai nusikvatojo ir 
papurtė galvą. 

- Po šitiek metų Deivas Dankanas išdygsta kaip iš po Žemių su 
skolos rašteliu rankoje! Po velnių! 

Jis pasuko prie kultivatoriaus. Stengdamasis perrėkti mechanizmo 
burzgesį, sušuko: 

- Eikite prie lėktuvo, kol aš šitą velnio išmonę padėsiu į vietą! Ten 
pelkė, žiūrėkite, kad neįklimptumėte! 

Somsas perjungė kultivatoriaus pavarą. Visame tame triukšme 
sunku buvo ką nors suprasti, bet Semui atrodė, kad jis vis dar kvato- 
jasi. 

- Maniau, kad tas senas girtuoklis pakratys kojas man dar nespė- 
jus su juo atsiteisti! 

Ir jis nuvairavo į daržinę, palikęs vienas į kitą spoksančius Semą 
11 Naomę. 

- Ką visa tai reiškia? - paklausė Naomė. 

- Nežinau - Deivas man nepasakė, - Semas atkišo parankę: - Ma- 
dam, ar nesutiktumėte eiti su manimi? 

Ji įsikibo. 

- Ačiū, pone. 

Jie stengėsi aplenkti pelkėtą vietą, kaip patarė Stenas Somsas, bet 
jiems nepasisekė. Naomė įklimpo iki kauliukų. Kai ji ištraukė koją, 
bato nebebuvo. Semas sužvejojo jį toje pliurzėje ir pakėlė Naome ant 
rankų. 

- Semai, ne! - juokėsi ji. - Susilaužysi stuburą! 

“- Ne-e, - nenusileido jis. - Tu lengva. 

Ji iš tikrųjų buvo visai nesunki... ir jam pačiam kažkodėl tapo 
lengviau klampoti per tą purvą. Nunešė ją iki juostos, kuria buvo užt- 
vertas pakilimo takas, ir pastatė ant žemės. Naomė ramiai ir kažkaip 
tyrai Žiūrėjo į jį. Jis, daug negalvodamas, pasilenkė ir ją pabučiavo. 
Ji nesipriešino - atvirkščiai, apsivijo rankomis jo kaklą ir bučiniu at- 
sakė į jo bučinį. 

Jam trūko oro, bet išdrįso dar kartą į ją pažvelgti. Naomė šypso- 
josi. 

- Gali kada tik panorėjęs vadinti mane Sara, - pasakė ji. 

Semas nusijuokė ir dar kartą ją pabučiavo. 


Skrydis Steno Somso valdomu “ Navajo" buvo panašus į pasijodi- 
nėjimą ant paršo nugaros arba kratymąsi apžergus lazdą. Mėtė ir kra- 
tė, šalto oro gūsiai gniaužė kvapą, ir Semas pagalvojo, kad turbūt bus 
labai negarbingai pasielgta Ardelijos atžvilgiu, ko tas keistas sutvė- 
rimas net negalėtų įsivaizduoti: jie išbarstys savo kaulus po plačius 
Ajovos kukurūzų laukus. 

Tačiau Stenui Somsui, rodės, tai buvo nė motais; jis visu balsu 
stūgavo senas balades, tokias kaip “Mieloji Zuzana" ir “Niujorko ša- 
ligatviai'', o “Navajo" jau paėmė krypų į Demoiną. Naomė kaip pri- 
siūta sėdėjo savo vietoje, ausis užsidengusi delnais ir akies krašteliu 
baugščiai žvelgė į apačią, kur plytėjo taisyklingomis linijomis - ke- 
liais - suraižyti laukai ir šen bei ten matėsi mažyčiai tarsi Žaisliniai 
nameliai. | 

Semas paplekšnojo jai per petį. 

- Panašu, kad niekada anksčiau nesi skridusi? - šaukė jis, steng- 
damasis perrėkti variklių gausmą. 

Ji pasuko galvą jo pusėn, išsišiepusi kaip džiūgaujanti mokinukė. 

- Ne-e! - sušuko ji ir vėl nusisuko į langą. 

- Aš būsiu prakeiktas, - sumurmėjo Semas ir tvirčiau susiveržė 
saugos diržą, nes lėktuvas vėl ėmė pašėlusiai kratytis. 

Buvo dvidešimt po keturių, kai “Navajo" nusileido Demoino oro 
uoste. Somsas privažiavo prie civiliams lėktuvams skirto terminalo, 
išjungė variklius ir atidarė dureles. Semas net pats nustebo, koks pa- 
vydo jausmas jį nudiegė, kai Somsas, padėdamas Naomei išlipti, ap- 
kabino ją per liemenį. 

- Ačiū! - pasakė ji. Jos skruostai buvo įkaitę, o akys tiesiog ki- 
birkščiavo. - Tai buvo nuostabu! 

Somsas šyptelėjo. Nežinodamas nepasakytum, kad jam šešiasde- 
šimt. Dabar jis atrodė bent dvidešimčia metų jaunesnis. 

- Man ir pačiam tai patinka, - pritarė jai Somsas, - tai kur kas ge- 
riau, nei kiauras dienas kratytis tame kultivatoriuje... tenka su tuo su- 
sitaikyti, - jis atitraukė žvilgsnį nuo Naomės ir pažiūrėjo į Semą. - Ar 
gali paaiškinti, kodėl mums reikėjo taip skubėti? Padėsiu, kuo galė- 
siu - aš skolingas Deivui daugiau, nei vertas skrydis iš Proverbijos į 
Demoiną ir atgal. 

- Mums reikia nuvykti į miestą, - paaiškino Semas, - į Pelo kny- 
gyną. Ten mums yra paliktos dvi knygos. 

Stenas Somsas spoksojo į juos išpūtęs akis. 

- Sugrįšite? 

- Pelo... 

- Aš Žinau tą vietą, - neleido pabaigti jis. - Priekyje - naujos kny- 
gos, toliau senesnės. Didžiausias pasirinkimas visuose Vidurio Vaka- 
ruose, pasak reklamų. Bet aš bandau suvokti kitą dalyką: jūs priver- 
tėte mane palikti darbus sode ir skristi tokį kelią dėl poros knygų? 

- Tai labai svarbios knygos, pone Somsai, - įsiterpė Naomė. Ji pa- 
lietė sudiržusį fermerio delną. - Šiuo metu jos yra pats svarbiausias 
dalykas mano gyvenime... arba Semo. 

- Ir Deivo, - pridūrė Semas. 

- Jeigu jūs man papasakotumėte, kas čia vyksta, - paklausė Som- 
sas, - ar aš įstengčiau tai suprasti? 

- Ne, - tarė Semas. 

- Ne, - patvirtino Naomė ir kaltai šyptelėjo. 

Somsas garsiai atsiduso ir susigrūdo rankas į kelnių kišenes. 

- Na, galų gale, kas man darbo. Dešimt metų aš buvau skolingas 
Deivu:, mane ta skola nežmoniškai slėgė, - jis pralinksmėjo. - Be to, 
man dar teko garbė pirmąkart paskraidinti žavią jauną panelę. Nieko 
nėra gražesnio už merginą po pirmojo gyvenime skrydžio, nebent 
mergina po pirmojo... 

Jis staiga nutilo, nes įmaknojo į deguto balą. Naomė diskretiškai 
žvelgė į tolį. Tuo metu privažiavo automobilis su kūru. Somsas pri- 
ėjo prie vairuotojo ir pradėjo su juo šnekėtis. 

Semas tarė: 

- Tu padarei įspūdį mūsų bebaimiui pilotui. 

- Galbūt, - atsakė ji. - Jaučiuosi nuostabiai, Semai. Argi ne kvai- 
la? | 

Jis pataisė išslydusią jos plaukų sruogą. 

- Tai buvo beprotiška diena. Pati beprotiškiausia, kokią tik galiu 
prisiminti. 

Bet vidinis balsas jam kuždėjo, kad tai netiesa. Buvo dar viena to- 
kia beprotiška diena. Dar beprotiškesnė “Juodosios strėlės“ ir saldy- 
medžio diena. 

Jis ėmė dusti nuo staiga jį apėmusios panikos ir užsidengė ausis, 
kad negirdėtų to balso. 

Jeigu nori apsaugoti Sarą nuo Ardelijos, Semai, baik vaidinti did- 
vyrį ir pasistenk prisiminti, kas buvo tavo Bibliotekos Policininkas. 

Aš neprisimenu! Aš negaliu! Aš... aš neprivalau! 

Privalai tai padaryti. 

Aš neprivalau! Man uždrausta! 

Privalai dar labiau pasistengti, arba mes nebeturime jokios 
vilties. 

- Man iš tikrųjų dabar reikia grįžti namo, - sumurmėjo Semas Py- 
blesas. 

Naomė, kuri buvo paėjusi tolėliau, kad galėtų iš šono apžiūrėti 
“Navajo", kažką išgirdo ir grįŽo prie jo. 

- Ar sakei ką nors? 

- Nieko. Nesvarbu. 

- Tu labai išblyškęs. 

- Aš labai įsitempęs, - irzliai atšovė jis. 

Grįžo Stenas Somsas. Atkištu nykščiu per petį parodė jiems į aną 
vairuotoją: 

- Dausonas sako, kad galiu pasiskolinti jo automobilį. Nuvešiu jūs 
į miestą. 

- Mes galėtume išsikviesti taksi... - buvo bepradedąs Semas. 

Naomė papurtė galvą. 

- Neturime tiek laiko, - pasakė ji. - Labai ačiū, pone Somsai. 

- Ach, velniop tai, - numojo ranka Somsas ir išsiviepė kaip pady- 
kęs berniūkštis. - Vadinkite mane tiesiog Stenu. Eime. Dausonas sa- 
ko, kad nuo Kolorado atslenka žemo slėgio laukas. Norėčiau grįžti į 
Junktoną, kol dar neprasidėjo lietus. 

Pelo knygynas buvo panašus į didelę daržinę. Jis stovėjo pačiame 
Demoino komercinio rajono gale - visiškas kontrastas įprastiems 
knygynams, kur prekystaliai tvarkingai išdėstyti viena eile. Naomė 
pasiteiravo Maiko. Ją nusiuntė į pirkėjų aptarnavimo skyrių, kuris 
buvo panašus į kioską, įspraustą tarp dviejų skyrių - naujų knygų ir 
senų leidinių. 

- Mano vardas Naomė Higins. Ar telefonu su jumis kalbėjau? 

- Ach, taip, - pasakė Maikas. Iš vienos iš daugybės sujauktų len- 
tynų jis ištraukė dvi knygas. Viena buvo “Amerikiečių mėgstamiau- 
si eilėraščiai''; kita - “Oratoriaus patarėjas“, kurios redaktoriumi bu- 
vo įrašytas Kentas Adelmenas. Dar niekada gyvenime Semas Py- 
blesas nebuvo toks laimingas, regėdamas dvi knygas. Jis vos beįsten- 
gė atsispirti norui stverti tas knygas iš tarnautojo rankų ir smarkiai 
smarkiai prisispausti jas prie krūtinės. 

- Dėl “Mėgstamiausių eilėraščių" vargo nebuvo, - tarė Maikas, - 
bet “Oratoriaus patarėjo“ paskutinis leidimas išėjo jau gana seniai. 
Manau, kad Pelo knygynas nuo šių vietų iki pat Denverio yra vienin- 
telis, turintis taip puikiai išlaikytą egzempliorių... išskyrus, žinoma, 
bibliotekas. 

- Mane jos abi be galo džiugina, - nuoširdžiai prisipažino Semas. 

- Ar tai dovana? 

- Kažkas panašaus. 

- Galiu įpakuoti, jeigu norite; užtruktų tik sekundę. 

- Nebūtina, - pasakė Naomė. 

Už abi knygas jie turėjo sumokėti dvidešimt du dolerius ir pen- 
kiasdešimt septynis centus. 

- Negaliu patikėti, - pasakė Semas, kai jie išėjo iš knygyno ir pa- 
suko į tą vietą, kur Stenas Somsas buvo pastatęs skolintą mašiną. Jis 
iš visų jėgų spaudė krepšio rankeną. - Negaliu patikėti, kad taip pa- 
prasta, kaip... kaip ir jas grąžinti. 

- Nesijaudink, - atšovė Naomė. - Nebus taip paprasta. 


Važiuojant atgal į oro uostą, Semas paklausė Steno Somso, ar šis 
negalėtų papasakoti apie Deivą ir beisbolą. 

- Jeigu tai asmeniška, taip ir sakykit. Man paprasčiausiai smalsu. 

Somsas pažvelgė į krepšį, kurį Semas spaudė glėbyje. 

- Man irgi smalsu dėl šitų, - tarė jis. - Siūlau sandėrį. Istorija su 
beisbolu atsitiko prieš dešimt metų. Aš papasakosiu ją, jeigu pažadė- 
si, kad po dešimties metų tu man papasakosi apie šitas knygas. 

- Sutarta, - atsiliepė Naomė iš galinės sėdynės ir pridūrė tai, apie 
ką ir Semas pagalvojo: - Jeigu, Žinoma, išgyvensim iki to laiko. 

Somsas nusikvatojo: 

- Aha... bet tikiuosi, kad yra vilties, ar ne? 

Semas palingavo galva. 

- Kartais nutinka keisčiausių dalykų. 

- Neabejoju. Taip 1980-aisiais nutiko ir mano vienturčiui berniu- 
kui. Gydytojai vadino tai leukemija. 

- O, nuoširdžiai užjaučiu, - sumurmėjo Naomė. 

- Ačiū. Kartais pradedu tikėti, kad jau susigyvenau su ta mintim. 
Bet kokia nors detalė ima ir vėl pažadina tą skaudulį manyje. Kai ka- 
da laikas, pasirodo, ne pats geriausias gydytojas; kai kurie dalykai 
niekada nepasimiršta. 

Kai kurie dalykai niekada nepasimiršta. 

Eikš šu manimi, šūnau... Aš poličininkasš. 

Man iš tikrųjų dabar reikia grįžti namo... ar sumokėjau baudą? 

Semas drebančia ranka užspaudė burną. 

- Taigi, velniai rautų, pažinojau Deivą jau daugybę metų, kai tai 
atsitiko, - vėl prabilo Stenas Somsas. Jie ką tik pravažiavo ženklą 
“Oro uostas - 3 mylios". - Mes kartu užaugome, lankėme tą pačią 
mokyklą, kartu krėtėme visokias išdaigas. Skirtumas tik tas, kad aš 
pagaliau suaugau ir surimtėjau, o Deivas liko amžinas vaikas. 

Somsas papurtė galvą. 

- Ar girtas, ar blaivus - jis buvo pats mieliausias iš visų mano su- 
tiktų žmonių. Bet jis ėmė gerti vis dažniau ir dažniau, ir mūsų ryšys 
po truputį nutrūko. Pačios juodžiausios dienos jam užėjo maždaug 
šeštąjį dešimtmetį. Tuo laiku jis gėrė be paliovos. Po to pradėjo lan- 
kytis AA susirinkimuose 1r atrodė, kad jam jau geriau... bet retkar- 
čiais neišlaikydavo 1r vėl užgerdavo. 

Kai 1968-aisiais ruošiausi vesti, norėjau pakviesti jį liudininku, 
bet taip ir neišdrįsau. Mat tuo metu jis jau kuris laikas buvo blaivus, 
bet argi tokiu žmogum gali pasitikėti! 

- Suprantu jus, - ramiai ištarė Naomė. 

Stenas Somsas nusijuokė. 

- Na, na, labai tuo abejoju - argi tokia miela būtybė kaip tu galėtų 
suprasti, kokie pavojai tyko užkietėjusio girtuoklio! Na, tiek to. Jei- 
gu būčiau pakvietęs Deivą savo santuokos liudininku, Laura - tai ma- 
no buvusioji - būtų sudraskiusi mane į gabalus. Bet Deivas vis dėlto 

atėjo, o dar dažniau su juo matytis pradėjau po to, kai 1970-aisiais gi- 
mė mūsų sūnus Džo. Visus tuos metus, kol stengėsi išsikapanoti iš 
butelio dugno, Deivas vaikams jautė kažką ypatinga. 

Labiausiai už viską Džo mėgo beisbolą. Galvą buvo dėl jo pame- 
tęs - rinko viską, kas susiję su beisbolu: lipdukus, kramtomosios gu- 
mos popierėlius... jis iki gyvo kaulo man įkyrėjo prašymais nupirkti 
satelitinę anteną, kad galėtų stebėti visas rungtynes, kur žaidžia 
“Royal"*" komanda - jo mylimiausia, na, dar “Cub". Būdamas aštuo- 
nerių, jis jau žinojo visus “Royal"? pagrindinių žaidėjų duomenis ir 
atmintinai mokėjo Amerikos lygos varžybų rezultatus. Tris ar ketu- 
ris kartus mudu su Deivu buvome nusivedę jį į stadioną. Jis jautėsi 
kaip devintame danguje. Deivas ir vienas jį nusivesdavo, kai aš ne- 
galėdavau atitrūkti nuo darbo. Laura dėl to amžinai bambėdavo - jis 
esą parsivilks girtas kaip pėdas, nežinia kur palikęs berniuką, kuris 
dabar galbūt pasiklydęs arba sėdi kur nors policijoje, laukdamas, kol 
jo ateis paimti. Bet nieko panašaus nėra atsitikę. Kiek man žinoma, 
Deivas prie Džo nėra išgėręs nė lašo. 

Kai Džo susirgo leukemija, pats blogiausias dalykas jam buvo gy- 
dytojų draudimas eiti į rungtynes bent jau iki birželio, o galbūt ir iš 
viso. Tai jį slėgė labiau nei Žinia apie nepagydomą ligą. Kai Deivas 
atėjo jo aplankyti, Džo pirmiausia dėl to pasiskundė. Deivas stipriai 
ji apkabino ir pasakė: “Nieko tokio, kad negali nueiti į tas rungtynes, 
Džo; tuomet visą “Royal"* komandą aš atvesiu čia“. 

Džo netikėdamas savo ausimis paklausė: “Norite pasakyti - 
kiekvieną iš jų, dėde Deivai?“ Jis taip jį vadino - dėde Deivu. 


< 


“Na, ne visai taip, - atsakė Deivas, - bet kažką panašaus.“ 

Somsas privažiavo prie civilinių lėktuvų terminalo vartų ir pasig- 
nalizavo. Vartai atsidarė, ir jis pasuko prie “Navajo"'. Išjungė variklį, 
bet iš automobilio nelipo. 

- Aš visuomet žinojau, kad Deivas velniškai talentingas, - tarė jis. 
- Tik iki šiol nesuprantu, kaip jam pavyko taip greitai tai padaryti. 
Įtariu, kad dirbo kiauras paras, nes padarė tai per dešimt dienų - ir pa- 
siutusiai gerai. 

Tiesa, jis Žinojo, kad reikia skubėti. Suprantate, mums su Laura 
gydytojai pasakė tiesą, o aš pasiguodžiau Deivui. Džo liga buvo ne- 
pagydoma. Mat susigriebta per vėlai. 

Praėjus dešimčiai dienų nuo jo pažado, Deivas įžengia į mano sū- 
naus palatą su popieriniais pirkinių krepšeliais abiejose rankose. “Ką 
čia turi, dėde Deivai?" - klausia lovoje sėdintis Džo. Tą dieną jis bu- 

vo ypač liūdnas - maniau, kad dėl plaukų, kurie ėmė slinkti kuokš- 
tais; tuo metu vaikai buvo įsikalę į galvas, kad jeigu plaukai nesiekia 
pečių, tai - žemas lygis. Deivui įėjus, jis iškart pralinksmėjo. 

“Žinoma, kad “Royal"', - sako Deivas. - Ar aš tau nesakiau?" 

Tada jis priėjo prie lovos ir iš tų maišelių išvertė viską ant antk- 
lodės. Jūs niekada, niekada gyvenime nesate matę tokio vaiko veido. 
Jis nušvito kaip Kalėdų eglutė... ir... po velnių, aš net nežinau. 

Steno Somso balsas išdavė jį susigraudinus. Jis, pats to nejausda- 
mas, taip smarkiai užgulė Dausono “Biuiko?? vairą, kad nuspaudė 
garso signalą. Iš užpakalinės kelnių kišenės išsitraukė didžiulę nosi- 
nę, nusibraukė išdavikišką ašarą ir garsiai išsišnypštė. 

Naomė irgi buvo pasilenkusi į priekį. Ji palietė delnu Somso sk- 
ruostą: 

- Jeigu jums per sunku, pone Somsai... 

- Ne, - atsakė jis ir šyptelėjo. Semas stebėjo, kaip viena ašara, ku- 
rios Stenas Somsas nenušluostė, lėtai ritosi per jo skruostą. - Aš tik 
prisiminiau, kaip jis tuomet atrodė. Koks jis buvo. Tai skaudu, pane- 
le, bet drauge labai gera. Tie du jausmai neatskiriamai susipynę. 

- Suprantu, - sušnibždėjo ji. 

- Kai Deivas išvertė tuos krepšius, iš jų pasipylė beisbolo kamuo- 
liukai - daugiau kaip du tuzinai. Bet tai nebuvo paprasti kamuoliu- 
kai. Ant kiekvieno buvo išpieštas veidas - visų 1980-ųjų metų Kan- 
zaso "Royal"? beisbolo komandos žaidėjų veidai. Ne, tai nebuvo va- 
dinamosios karikatūros. Jie buvo taip talentingai nupiešti, kaip Nor- 
mano Rokvelo paveiksliukai ant “Saturday Evening Post“ viršelių. 
Buvau matęs Deivo darbų - tų, kuriuos jis nutapė dar prieš pradėda- 
mas smarkiai gerti. Jie man pasirodė labai vykę, bet tokių kaip tie 
veidai ant kamuoliukų dar nebuvau matęs. Ten buvo nupieštas Vilis 
Aikensas ir Frenkas Vaitas, ir U. L. Vašingtonas, ir Džordžas Bre- 
tas... Vilis Vilsonas 11 Amosas Otis... Denas Kvisenberis, panašus į 
žiaurų gangsterį iš senųjų vesternų... Polas Splitorfas ir Kenas Bre- 
tas... aš neprisimenu visų jų vardų, bet, po velnių, ten buvo absoliu- 
čiai visi, net Džimis Frėjus, jų vadybininkas. 

Pabaigęs piešti, jis dar ištaikė laiko nuvykti į Kanzasą ir gavo vi- 
sų jų, išskyrus vieno, autografus. Nepasirašė tik Darelas Porteris, gy- 
nėjas. Tuo metu jis sirgo ir pažadėjo pasirašyti ant kamuoliuko su sa- 
vo veidu, kai tik pasveiks. Ir vėliau jis tai iš tikrųjų padarė. 

- Oho! - nusistebėjo Semas. 

- Ir tai buvo Deivas - Žmogus, iš kurio miesto gyventojai šaipėsi 
ir pravardžiavo Purvinuoju Deivu. Sakau jums, kartais, kai girdžiu 

žmones taip apie jį šnekant ir prisimenu, ką jis padarė dėl nuo leuke- 
mijos mirštančiam mano sūnui, galėčiau... 

Somsas neužbaigė sakinio, bet jo kietai sugniaužii kumščiai buvo 
iškalbingi. Ir Semas, kuris iki šios dienos vadino jį ta pravarde, ir 
drauge su Kreigu Džonsu ir Frenku Stefensu leipdavo juokais, išvy- 
dęs seną girtuoklį, dardantį su laikraščių pilnu vežimėliu, pajuto, 
kaip jo skruostai paraudo iš gėdos. 

- Tai buvo įspūdinga, ar ne? - pro ašaras paklausė Naomė, vėl pa- 
liesdama Steno Somso skruostą. 

- Reikėjo pamatyti jo veidą, - užsigalvojęs pratarė Somsas. - Sun- 
ku ir patikėti, kaip jis pagyvėjo sėdėdamas lovoje ir apžiūrinėdamas 
tuos kamuoliukus - galvas su miniatiūrinėmis “Royal"* komandos ke- 
purėlėmis. Nemoku papasakoti, bet niekada to nepamiršiu. 

Reikėjo pamatyti jo veidą. 

Prieš pat galą Džo visai nusilpo, bet iki paskutinio atodūsio jam 
nepritrūko jėgų žiūrėti televizorių arba bent jau klausytis radijo, kai 
žaisdavo “Royal". Tie kamuoliukai buvo išdėlioti po visą jo kamba- 
rį. Palangė šalia lovos buvo pati garbingiausia vieta. Ten jis išrikiuo- 
davo devynis žaidėjus, kurie dalyvaudavo tuo metu transliuojamose 
rungtynėse. Kai Žaidėjai aikštelėje pasikeisdavo, Džo nuimdavo nuo 
palangės tą, kuris sėsdavo ant atsarginių suolelio, ir į jo vietą padė- 
davo kamuoliuką, vaizduojantį į aikštę išėjusį žaidėją. O tą, kuris tuo 
metu smūgiuodavo, Džo paimdavo ir laikydavo rankoje. Taigi... 

Stenas Somsas staiga nutilo ir įsikniaubė į nosinę. Jis porąkart su- 
kūkčiojo, bet Semas matė, kad Stenas iš visų jėgų stengiasi užgniauž- 
ti raudą. Paskui jis nusišluostė akis ir ryžtingai sugrūdo nosinę atgal 
į kišenę. | 

- Taigi dabar jums aišku, kodėl šiandien sutikau atskraidinti jūs į 
Demoiną 1r kodėl būčiau nesipriešinęs, jeigu tų dviejų knygų jums 
reiktų skristi net į Niujorką. Tai ne mano, o Deivo nuopelnas. Jis - 
nepaprastas Žmogus. 

- Manau, kad ir jūs, - tarė Semas. 

Somsas šyptelėjo - keistai, kažkaip nejaukiai - ir atidarė Dausono 
“Biuiko" dureles. 

- Na, ačiū, - tarė jis. - Nuoširdžiai dėkoju. Manau, kad turime pas- 
kubėti, jei nenorime pakliūti į lietų. Nepamirškite savo knygų, pane- 
le Higins. 

- Nepamiršiu, - atsakė Naomė, ryšulėlį su knygomis tvirtai sus- 
paudusi po pažastimi. - Nepamiršiu, patikėkite manim. 


152 


TRVUKTAS SKYRIUS 
BIBLIOTEKOS POLICININKAS (II) 


Jie pakilo virš Demoino ir skrido jau dvidešimt minučių. Staiga 
Naomė atitraukė žvilgsnį nuo vaizdo ten, apačioje - akimis ji sekė 
79-ąjį kelią ir aikčiojo iš nuostabos, matydama ten ir atgal Zujančias 
mažytes kaip žaislines mašinytes, - ir atsisuko į Semą. Tai, ką išvy- 
do, šiek tiek ją nugąsdino. Jis miegojo, galvą įrėmęs į langą, bet vei- 
das nė iš tolo nešvietė ramybe; jis veikiau buvo panašus į didžiulį 
skausmą kenčiančio Žmogaus veidą. 

Iš po užmerktų vokų sunkėsi ašaros ir nekliudomos riedėjo per 
skruostus. 

Ji jau pasilenkė jo žadinti, bet išgirdo jį plonu vaikišku balseliu 
sakant: “Ar aš patekau į bėdą, pone?“ 

“Navajo" įniro į tirštus debesis, pakibusius virš Vakarų Ajovos. Jį 
pradėjo smarkiai kratyti, bet Naomė šito nepastebėjo. Jos ranka sus- 
tingo prie pat Semo peties, tačiau jo nepalietė. 

Kas buvo TAVO Bibliotekos Policininkas, Semai? 

Kad ir kas jis būtų, galvojo Naomė, jis vėl jį susirado. Manau, 
kad jis dabar su juo. Apgailestauju, Semai... bet negaliu tavęs žadin- 
ti. Ne dabar. Šiuo metu esi ten, kur ir turi būti... kur privalai būti. Aš 
labai tave užjaučiu, bet sapnuok toliau. Ir nepamiršk, ką sapnavai, 
kai atsibusi. Nepamiršk. 

Nepamiršk. 


Semas sapnavo Raudonkepuraitę. Su krepšeliu rankoje ji išėjo iš 
meduolinio namelio ir pasuko senelės namų link, kur jos jau laukė 
vilkas, ketindamas pradėti ėsti ją nuo pėdų. Kai liks tik galva, jis 
perskels kaukolę ir ilgu mediniu šaukštu pasigardžiuodamas iškabins 
smegenis. 

Jo sapne viskas susimaišė, nes Raudonkepuraitė 1š tikrųjų buvo 
berniukas, o meduolinis namas buvo lygiai toks pat, kokiame jis su 
mama apsigyveno po tėčio mirties, be to, krepšelyje buvo ne pyragė- 
liai. Krepšelyje buvo knyga, Roberto Styvensono “Juodoji strėlė“, 
kurią jis perskaitė visą iki paskutinio žodžio. Ir jis pasuko ne į senelės 

namus, 0 į Seint Luiso viešąją biblioteką; jis labai skubėjo, nes jau 
keturios dienos, kaip buvo pasibaigęs knygos grąžinimo terminas. 

Sapne jis viską stebėjo tarsi iš šalies. 

Jis matė, kaip mažasis “raudonkepuraitis"" Semas stoviniavo prie 
gatvės laukdamas, kol užsidegs žalias šviesoforo signalas. Jis matė, 
kaip mažylis perbėgo per gatvę, rankoje laikydamas knygą... krepše- 
lio nebebuvo. Jis matė, kaip mažasis Semas įsmuko į krautuvėlę 
Danbaro gatvėje; užuodė sumišusį kamparo, saldainių ir tabako kva- 
pą; matė, kaip mažasis Semas pasuko prie prekystalio, kur buvo išri- 
kiuoti penkis centus tekainuojantys saldymedžio ledinukų “Buliaus 
akis“ maišeliai. Tai buvo jo mėgstamiausi saldainiai. Jis matė, kaip 
vaikas iš už “Juodosios strėlės“ aplanko atsargiai ištraukė vieno do- 
lerio banknotą, kurį buvo davusi mama. Jis matė, kaip pardavėjas 
paėmė dolerį ir grąžino devyniasdešimt penkis centus... užteks bau- 
dai sumokėti. Jis matė, kaip mažasis Semas, išėjęs iš krautuvėlės, 
stabtelėjo gatvėje, susibėrė į kišenę grąžą ir dantimis praplėšė ledi- 
nukų maišelį. Jis matė, kaip mažasis Semas nukulniavo toliau - iki 
bibliotekos tebuvo likę tik trys kvartalai, - pakeliui žiaumodamas 11- 
gus raudonus saldainius. 

Jis pamėgino perspėti berniuką. 

Saugokis! Saugokis! Mažyli, tavęs tyko vilkas! Saugokis vilko! 
Saugokis vilko! 

Bet vaikas, Žiaumodamas saldainius, ėjo toliau; dabar jis jau bu- 
vo Brigso gatvėje, iš kur matėsi biblioteka - didžiulis raudonų plytų 
pastatas. 

Šitoje vietoje Semas - didysis lėktuvu skrendantis Semas - tarsi iš- 
niro iš sapno. Jis juto, kad Naomė 1r Stenas Somsas, 1r visas realusis 
pasaulis yra kažkur čia pat, tereikia pramušti to košmaro kiautą. Pro 
sapno garsus girdėjosi “Navajo" ūžesys, bet labai neaiškiai, nes jį už- 
gožė Brigso gatve važiuojančių mašinų ūžesys, paliepimas grrrąžink! 
grrrrrąžink!, vaikiškų dviratukų cypimas, paukščių tarškėjimas tan- 
kioje medžių lapijoje. Jis iš visų jėgų stengėsi pro tą kiautą prasiverž- 
ti į realųjį pasaulį. Jautė, kad tuoj tuoj jam pavyks tai padaryti... 

Ne, pasakė Deivas. Ne, Semai, nedaryk to. Negali taip pasielgti. 
Jeigu nori apsaugoti Sarą nuo Ardelijos, nesistenk ištrūkti iš šio sap- 
no. Su visu šiuo reikalu susijęs vienas, bet lemtingas sutapimas: ka- 
daise ir TU esi turėjęs Bibliotekos Policininką. Ir privalai jį prisiminti. 

Nieko nėra blogiau už tai, kas tavęs dar laukia, Semai. Nieko. 

„Ir jis nugrimzdo atgal į sapną. 

Dabar mažasis Semas jau ant šaligatvio, vedančio į viešąją biblio- 
teką iš rytų pusės į Vaikų skyrių. Tvyro kažkokia grėsmės nuojauta, 


154 


kiekvienas žingsnis - lyg senelio laikrodžio švytuoklės judesys. Vis- 
kas aplink žiburiuoja: žėručio kruopelės šaligatvio asfalte, ryškių 
spalvų rožės abipus tako, žalių krūmokšnių eilė palei pastatą, raga- 
nės, kopiančios į raudonų plytų sieną, keisti ir bauginantys lotyniški 
žodžiai Fuimus, non sumus, blizgančiomis raidėmis užrašyti lentoje, 
kabančioje virš žaliai nudažytų durų. 

Prie laiptelių stypso Bibliotekos Policininkas. 

Bet jis nepanašus į lavoną. Jis išraudęs kaip burokas. Jo kakta nu- 
sėta raudonais spuogais. Jis neaukštas, vidutinio ūgio, bet plačiape- 
tis. Ir dėvi jis ne milinę, bet paprastą lietpaltį, ir tai yra labai keista, 
nes dabar - karščiu alsuojanti vasaros diena. Jo akys galbūt ir sidab- 
ro spalvos; mažasis Semas negali jų įžiūrėti, nes Bibliotekos Polici- 
ninkas užsidėjęs apvalius tamsius akinius - tokius nešioja aklieji. 

Jis nėra Bibliotekos Policininkas! Tai vilkas! Saugokis! Tai vil- 
kas! Bibliotekos VILKAS! 

Bet mažasis Semas negirdi. Mažasis Semas nebijo. Diena, šiaip ar 
taip, šviesi, o mieste nuolat pilna keistų - kartais nuostabą keliančių 
žmonių. Jis jau seniai gyvena Seint Luise ir nieko čia nebijo. Bet tuoj 
tuoj viskas pasikeis. 

Jis artėja prie to Žmogaus ir jau gali įžiūrėti randą: ploną baltą siū- 
lelį, prasidedantį ties kairiąja akimi, einantį per visą skruostą ir užlūž- 
tantį panosėje. 

Sveikaš šūnau, sako Žmogus su tamsiais akiniais. 

Sveiki, sako mažasis Semas. 

Ką galėtum pašakyti apie knygą, kurią čia nešieši? klausia žmo- 
gus. Jis kalba švelniu ir mandagiu balsu, ir mažajam Semui nė trupu- 
čio nebaisu. Jis tik keistokai švepluoja, s raidę tardamas kaip š. Ma- 
tai, aš ešu Bibliotekoš darbuotojas. | 

Ji vadinasi “Juodoji strėlė", mandagiai aiškina mažasis Semas, ją 
parašė ponas Robertas Lujis Styvensonas. Jis jau miręs. Jis mirė nuo 
tuber - ku - liozės. Ji labai gera. Ten buvo visokių kautynių. 

Berniukas stovi ir laukia, kad žmogus su tamsiais akiniais pasit- 
rauktų jam 1š kelio, bet jis nesitraukia. Tik pasilenkia dar arčiau. Se- 
neli, kokie keisti tavo akiniai! 

Dar vienaš klaušimasš, sako žmogus. Ar nevėluoji grąžinti kny- 
goš? 

Dabar mažajam Semui jau darosi baisu. 

Taip... bet tik truputį. Tik keturias dienas. Suprantate, ji labai sto- 
va, o man dar reikėjo dalyvauti varžybose, paskui dar vieną dieną 
buvau stovykloje ir... 

Eikš šu manimi, šūnau... aš poličininkas. 

Žmogus su tamsiais akiniais ir lietpalčiu ištiesia ranką. Semas pa- 
galvoja, kad reikia sprukti. Bet jis juk vaikas; šis žmogus suaugęs. Jis 
dirba bibliotekoje. Jis yra policininkas. Staiga mažylis supranta, kad 
šis Žmogus - šis Žmogus su randu ir apvaliais tamsiais akiniais - yra 
Pareigūnas. Negalima pabėgti nuo Pareigūno; jis visagalis. 

Semas nedrąsiai prisiartina prie vyriškio. Jis ištiesia ranką - tą, ku- 
rioje laiko maišelį su ledinukais, dabar jau beveik tuščią, - tačiau pas- 
kutinę sekundę apsigalvoja. Bet jau per vėlu. Žmogus griebia jį už 
rankos. Maišelis su saldymedžio ledinukais “Buliaus akis" nukrenta 
ant šaligatvio. Mažasis Semas daugiau niekada nebevalgys tokių sal- 
dainių. 

Žmogus prisitraukia Semą, kaip žvejys, vyniodamas ritę, prisit- 
raukia upėtakį. Jo ranka labai stipri. Semui skauda. Jis pravirksta. 
Saulė tebešviečia, žolė vis dar tokia pat žalia, bet jam visas pasaulis 
staiga aptemsta, tarsi iki šiol viskas buvo tik miražas, kuriuo jam taip 
trumpai tebuvo leista tikėti. 

Jis jaučia seno žmogaus kvapą. 4r aš patekau į bėdą, pone? klau- 
sia jis, kiekviena savo ląstele tikėdamasis, kad atsakymas bus “ne"". 

Taip, sako žmogus. Taip, patekai. Tu patekai į DIDELĘ bėdą. Ir 
jeigu nori iš još iššikapštyti, šūnau, turi daryti tai, ką liepšiu. Supra- 
tai mane? 

Semas neįstengia nė žodžio ištarti. Jis dar niekada nebuvo taip iš- 
sigandęs. Jis tik išplėtęs akis žiūri į tą Žmogų. 

Vyriškis purto jį. Supratai mane ar ne? 

T - taip! kūkčioja Semas. Jis jaučia nesulaikomą spaudimą šlapi- 
mo pūslėje. 

Leišk man paaiškinti, kaš aš, sako Žmogus, o iš jo burnos,tiesiai 
Semui į veidą tvoskia senatvės kvapas. Ešu Brigšo gatvėš Bibliotekos 
faraš; mano pareiga - baušti berniukuš ir mergaiteš, kurie pavėluo- 
ja grąžinti knygas. 

Mažasis Semas dar labiau pravirksta. Aš turiu pinigų! pro ašaras 
sako jis. Aš turiu devyniasdešimt penkis centus! Jūs galite juos paim- 
ti! Jūs galite juos visus paimti! 

Jis bando iškrapštyti tas monetas iš kišenės. Bibliotekos faras ap- 
sidairo. Jo stambaus veido bruožai staiga paaštrėja, tampa panašūs į 
lapės ar vilko, sėkmingai įsliūkinusio į vištidę, bet dabar užuodžian- 
čio pavojų. 

Eikš, sako jis ir tempia mažąjį Semą į krūmus palei bibliotekos 
sieną. Kai poličininkas liepia eiti, tai ir privalai EITI! Ten tamsu; 
tamsu ir paslaptinga. Aitriai kvepia kadagio uogomis. Juoduoja Že- 
mė. Dabar Semas nebeverkia, o klykia. 

gų purto Semą. Traška rankos kaulai. Semui skauda. Galva tabaluo- 
jasi į visas puses. Jie prasibrauna pro brūzgynus į ištryptą, išlaužytą 
aikštelę, ir Semas staiga supranta, kad Bibliotekų faras ne šiaip sau 
žino šią vietą; jis ją tokią ir padarė. 

tavo mamai ir pašakyšiu, kaip tu negražiai elgeiši! Šito tu nori? 

Ne! rauda Semas. Aš sumokėsiu baudą! Aš sumokėsiu, pone, tik 
prašau nemušti! 

Bibliotekos Policininkas apsuka mažąjį Semą. 

Dėk rankaš prie šienoš! Iššižerk! Tuoj pat! Mikliai! 

Vis dar kūkčiodamas ir išsigandęs mamos, kuri turbūt irgi pasa- 
kytų, kad jis nusipelnė tokio elgesio, mažasis Semas padaro, kaip 
jam liepta. Raudonos plytos vėsios vėsios, nes jos visą dieną būna 
krūmų šešėlyje. Jis mato siaurą langelį prie pat žemės. Ten yra 
bibliotekos katilinė. Virš milžiniško katilo kabo plikos lemputės. 
Prietemoje visaip besirangantys vamzdžiai atrodo kaip milžiniškas 
aštuonkojis. Tolumoje, prie galinės sienos jis mato darbininką, kuris 
žiūri į prietaisus ir kažką rašo. Bibliotekos faras griebia už Semo kel- 
nių ir nusmaukia jas. Kartu nusmunka ir apatinės kelnaitės. Jis krūp- 
teli pajutęs šalto oro gūsį. 

Ramiai, dusdamas švokščia Bibliotekos Policininkas. Nejudėk. 
šužinos.. 

Kažkoks sunkus ir karštas daiktas prisiliečia prie jo užpakaliuko. 
Mažasis Semas vėl krūpteli. 

Ramiai, sako Bibliotekos Policininkas. Dabar jis dar labiau pūkš- 
čia; Semas girdi, kaip jis tankiai kvėpuoja, ir užuodžia seno Žmogaus 
kvapą. Dabar jį sukausto siaubas, bet tai ne vienintelis jį apėmęs 
jausmas; jis dega iš gėdos. Jį įsitempė į krūmus, privertė kentėti šią 
keistą, nesuvokiamą bausmę, nes jis pavėlavo grąžinti “Juodąją strė- 
lę". Jeigu tik jis būtų Žinojęs, kas jo už tai laukia!.. 

Tas sunkus daiktas įsminga į užpakaliuką, atrodo, kad jis tuoj 
perplyš. Visą mažojo Semo kūnelį nusmelkia klaikiai veriantis 
skausmas. Jis niekuomet nėra patyręs tokio skausmo, niekuomet per 
visą savo gyvenimą. 

“Juodoji strėlė" iškrenta iš rankų. Jis kandžioja sugniaužtą kumš- 
tį, stengdamasis nuryti savo klyksmą. 

Ramiai, švokščia Bibliotekos Vilkas. Dabar jis, uždėjęs rankas 
Semui ant pečių, siūbuoja pirmyn - atgal, įkiša - ištraukia, pirmyn - 

atgal, įkiša - ištraukia. Ramiai... raaamiai... oooch! Rrraaaaaaamiai- 
ili... 

Šniokšdamas ir siūbuodamas Bibliotekos faras kaišioja kažką pa- 
našų į didžiulę karštą metalinę lazdą Semui į užpakaliuką; Semas, 
išplėtęs akis, spokso į bibliotekos pamatus; tai kitas pasaulis, tvarkin- 
gas pasaulis, kuriame niekuomet nebūna tokių baisių dalykų. Jis ma- 
to, kaip darbininkas linkteli, pasikiša savo popierius po pažastim ir 
pasuka durų link. Jeigu jis bent šiek tiek pasuktų galvą ir truputį kils- 
telėtų akis, pamatytų į save įsmeigtą žvilgsnį, mirtinai išblyškusį ma- 
žo berniuko veidą nuo saldymedžio ledinukų raudonai nusidažiusio- 
mis lūpomis. Semas lyg ir norėtų, kad darbininkas taip padarytų, - ir 
išvaduotų jį, kaip medkirtys išvadavo Raudonkepuraitę, - bet jis Ži- 
no, kad Žmogus greičiausiai nusisuktų pasibjaurėjęs, matydamas dar 
vieną Blogą berniuką, kuris turi iškęsti Brigso gatvės Bibliotekos fa- 
ro bausmę. 
neatsisukęs išeina į tvarkingą pasaulį. Vilkas tą daiktą įstumia taip gi- 
liai, kad skausmas mažajam Semui tampa nebepakeliamas, rodos, jis 
visas susprogs ir tai, ką Bibliotekos faras įkišo jam į užpakalį, kartu 
su visomis Žarnomis išlįs pro pilvą. 

Suplukęs ir aitriai prakaitu dvokiantis Bibliotekos faras užgriūva 
ji, ir Semas, neišlaikęs jo svorio, susmunka ant žemės. Didžiulis 
daiktas - bet jau ne toks didelis kaip pirmiau - išlenda iš jo, bet Se- 
mas jaučia, kaip ten visur drėgna. Jis bijo net pajudėti. Jis bijo, kad 
nuo šiol pavirto mažuoju Kraujuojančiu Semu. 

Staiga Bibliotekos faras griebia Semą už rankos ir priverčia atsi- 
sukti. Jo veidas visas išraudęs, papurtęs, išmuštas dėmėmis. 

Pažiūrėk į šave! sako Bibliotekos faras. Jo veidą perkreipia panie- 
ka ir pasišlykštėjimas. Pažiūrėk į šave, kaip tu atrodai nušmukušiom 
kelnėm ir štyrančiu pimpalu! Tau patiko, ar ne? Tau PATIKO! 

Semas negali ištarti nė žodžio. Jis gali tik verkti. Jis skubiai užsi- 
tempia apatines kelnaites ir kelnes. Jaučia, kad jos pribyrėjusios Že- 
mių, skaudžiai badančių degantį užpakaliuką, bet stengiasi nekreipti 
dėmesio. Jis atatupstas traukiasi nuo Bibliotekos faro, kol nugara įsi- 
remia į raudonų plytų sieną. Nugara jis jaučia kietas gebenės šakas 
tarsi dideles kaulėtas rankas. Bet į jas irgi nekreipia dėmesio. Viskas, 
ką jis dabar jaučia - tai gėda ir patirtas siaubas, ir pažeminimas. Bet 
iš visų Šių trijų jausmų stipriausias yra gėda. Viską apimanti gėda. 

Šlykštuš berniūkšti! sviedžia jam Bibliotekos faras. Mažas šlykš- 
tuš berniūkšti! 

Dabar man tikrai reikia eiti namo, sako mažasis Semas. Jis vis 
dar kūkčioja, todėl žodžius taria kapotais skiemenimis. Ar aš jau ne- 
beskolingas? 

Bibliotekos faras keturpėsčias šliaužia prie jo. Jo mažos apvalios 
kaip kurmio akys įsmeigtos į Semą. Koks jis juokingas, galvoja Se- 
mas. Jis nori dar kartą mane nubausti. Su šia mintim kažkas jo vi- 
duje nutrūksta, lūžta tarsi perlenkta lazda, ir jis beveik išgirsta tą 
trakštelėjimą. Jis jau nebepravirksta, nebebando protestuoti: viskas 
jau praeityje. Jis tyli ir apatiškai žvelgia į Bibliotekos farą. 

Ne, sako Bibliotekos faras. Viškaš, gali eiti. Šį kartą tavęš paši- 
gailėšiu, bet jeigu išplepėši... kam norš... aš šugrįšiu ir dar kartą pa- 
daryšiu tą patį. Daryšiu tol, kol išpirkši šavo kaltę. Pašištenk nebe- 
pakliūti man į naguš, šūnau. Supratai mane? 

Taip, sako Semas. Žinoma, kad jis vėl tai padarys, jeigu Semas iš- 
siplepės. Naktį jis tūnos spintoje; po lova; medyje, augančiame šalia 
j0 kambario lango, tupės kaip koks didelis juodas kranklys. Kai Se- 
mas pakels akis į debesų aptrauktą dangų, ir ten matys persikreipusį 
Bibliotekos Policininko veidą. Jis gali būti bet kur; jis bus visur. 

Semas pavargo nuo tokių minčių. Jis užsimerkia, kad nebematy- 
tų į aklo kurmio panašaus veido, kad nebematytų nieko. 

Bibliotekos faras sugriebia jį ir vėl purto. Taip - kaš? šnypščia jis. 
Taip - kaš, šūnau? 

Taip - aš supratau, atsako Semas neatmerkdamas akių. | 

Bibliotekos Policininkas atitraukia ranką. Gerai, sako jis. Ziūrėk 
- nepamiršk. Kai Blogi berniukai ir mergaitėš pamiršta, ką šakiau, 
aš juoš nužudau. 

Mažasis Semas neatmerkdamas akių ilgai sėdi taip atsirėmęs į sie- 
ną, laukdamas, kol Bibliotekos faras dar kartą jį baus arba nužudys. 
Jis norėtų išsiverkti, bet ašarų nebėra. Praeis daug metų, kol jis vėl 
galės pravirkti. Pagaliau jis pramerkia akis ir pamato, kad liko vienas 
Bibliotekos faro ištryptuose krūmuose. Bibliotekos faro nebėra. Yra 
tik Semas ir ant žemės numesta “Juodoji strėlė". 

Semas keturpėsčia šliaužia į šviesą. Lapai brauko jo nuo ašarų iš- 
purtusį veidelį, šakos rėžia skaudantį užpakaliuką. Jis pakelia “Juo- 
dąją strėlę“, bet tos knygos nebeneš į biblioteką. Jis niekada nebeis į 
biblioteką, jokią biblioteką, niekada gyvenime: tą pažadą jis duoda 
sau, keturiomis ropodamas iš bausmės vietos. Dar pasižada sau ir ki- 
tą dalyką: niekas niekada nesužinos apie šį siaubingą nutikimą, nes 
jis pasistengs išbraukti jį iš atminties. Jaučia, kad gali tai padaryti. Jis 
pamirš tai, jeigu labai labai stengsis, ir jis ketina pradėti labai labai 
stengtis tučtuojau. 

Atšliaužęs iki tos vietos, kur baigiasi krūmai, jis iškiša galvą ir ap- 
sidairo kaip užguitas žvėrelis. Mato vaikus, Žingsniuojančius tiesiai 
per pievelę. Bibliotekos faro nesimato, bet tai nieko nereiškia; Bib- 
liotekos faras mato jį. Nuo šios dienos Bibliotekos Policininkas visa- 
da bus netoliese. 

Pagaliau viskas aplink nurimsta. Mažas susišiaušęs Semas, visas 
išsipurvinęs ir aplipęs lapais, išlenda iš krūmų. Į kelnes nesukišti 
marškinėliai plazda jam už nugaros. Jo akytės išplėstos, žvilgsnis 
įdėmus ir jau nebe tyras. Jis nusliūkina prie cementinių laiptų, padil- 
bomis pasižiūri į bauginanti lotynišką užrašą virš durų ir paslapčia, 
tarsi našlaitė mergina, paliekanti savo nesantuokinį kūdikį prie nepa- 
žįstamų Žmonių durų, paguldo knygą ant vienos laiptų pakopos ir lei- 
džiasi į kojas. Mažasis Semas bėga per pievelę, paskui tolyn ir tolyn, 
kol Seint Luiso viešoji biblioteka lieka toli jam už nugaros. Bet kad 
ir kaip greitai jis bėga, negali pabėgti nuo šleikštaus saldymedžio 
skonio burnoje; ir kad ir kaip greitai jis bėga, Bibliotekos Vilkas, Ži- 
noma, bėga kartu su juo, Bibliotekos Vilkas, nė per žingsnį neatsilik- 
damas, seka jam iš paskos, tik Semas negali jo matyti; ir Bibliotekos 
Vilkas šnabžda Eikš šu manimi, šūnau... aš poličininkas, ir jis jau vi- 
sada šnabždės tuos žodžius, daugybę metų jis šnabždės tuos žodžius 
tuose slogiuose sapnuose, kurių Semas nedrįsta prisiminti, jis šnabž- 
dės tuos žodžius, o Semas visada stengsis pabėgti nuo to balso ir 
šauks: Ar aš jau nebeskolingas? Ar aš jau nebeskolingas? O Dieve, 
maldauju, pasakykite, AR AŠ JAU NEBESKOLINGAS? O atsakymas 
visada bus toks pats: Tu amžinai liksi skolingas, sūnau, tu amžinai 
liksi skolingas. | 

Amžinai. 

Amž... 


KETURIOUKTAS SKYRIUS 
BIBLIOTEKA (III) 


Lėktuvas ant purvino tako, kurį Stenas vadino Proverbijos oro 
uostu, nutūpė bauginančiai kratydamasis. “Navajo" galynėjosi su 
smarkiu oro pasipriešinimu, kol galų gale visas tirtėdamas palietė že- 

mę. Kai paskutinį kartą smarkiai krestelėjo, Semas sukliko ir plačiai 
atsimerkė. 

Naomė kantriai laukė kažko panašaus. Ji nepaisydama, kad truk- 
do saugos diržas, iš karto palinko prie jo ir apkabino. Ji nekreipė dė- 
mesio į tai, kad jis blaškėsi, priešinosi ir mojavo kumščiais, lygiai 
taip pat, kaip neatsitraukė ir pajutusi nemalonų baimės dvelksmą jo 
iškvėptame ore. Juk ji yra guodusi tiek daug girtuoklių; Semo rami- 
nimas nedaug kuo skyrėsi. Priglaudusi jį prie savęs jautė, kaip dau- 
žosi jo širdis. Atrodė, kad ji tvinkčioja tiesiai po marškiniais. 

- Viskas gerai, Semai, viskas gerai. Čia aš, tu jau sugrįžai. Tai te- 
buvo tik sapnas. Tu jau sugrįžai. Jis vis dar bandė trauktis nuo jos. 
Paskui kažkaip atsipalaidavo, susmuko. Pakėlė rankas ir mėšlungiš- 
kai apsivijo jos kaklą. 

- Naome, - prabilo trūkčiojančiu balsu. - Naome, o Naome, o Jė- 
zau švenčiausias, koks košmaras, koks klaikus sapnas! 

Stenas turbūt perdavė kažkam, kad ruošiasi nutūpti, nes palei vi- 
są nusileidimo taką staiga įsižiebė šviesos. Dabar, lėktuvui riedant 
nusileidimo taku, jos vis lėčiau lėkė pro šalį. Lietaus aplenkti jiems 
vis dėlto nepavyko; dideli lašai skardžiai trankėsi į lėktuvo korpusą. 

- Ar tai buvo košmaras? - paklausė Naomė, žvelgdama Semui tie- 
siai į akis. 

- Taip. Bet ir teisybė. Viskas teisybė. 

- Ar ten buvo Bibliotekos Policininkas, Semai? Tavo Bibliotekos 
Policininkas? 

- Taip, - išstenėjo jis ir įsikniaubė jai į delnus. 

- Ar sužinojai, kas jis? Ar dabar Žinai, kas jis, Semai? 

Semas ilgokai tylėjo, paskui sušnibždėjo: 

- Žinau. 


Stenas Somsas pažvelgė į Semo veidą, jiedviem su Naome lipant 
iš lėktuvo, ir puolė atsiprašinėti. 

- Apgailestauju, kad teko taip skubėti. Tikrai maniau, kad mums 
pavyks aplenkti lietų. Tai dėl to priešpriešinio vėjo... 

- Viskas gerai, - nutraukė jį Semas. Jam iš tikrųjų jau buvo geriau. 

- Taip, - pasakė ir Naomė. - Jis tuoj atsigaus. Ačiū, Stenai. Labai 
jums ačiū. Ir Deivas bus jums dėkingas. 

- Na, bent jau gavote tai, ko jums reikėjo... 

- Gavome, - patikino jį Semas. - Tikrai gavome. 

- Eime iki pakilimo tako galo. Tokiu oru neverta bandyti laimės 
klampojant tiesiausiu keliu. Galime įklimpti iki ausų. Užeisime pas 
mane išgerti kavos. Manau, kad dar turėtų būti ir obuolių pyrago. 

Semas pažvelgė į laikrodį. Penkiolika po septynių. 

- Ačiū, Stenai, kitą kartą, - pasakė jis. - Mudu su Naome šias kny- 
gas privalome tuoj pat nuvežti į miestą. 

- Turite bent trumpam užeiti ir pradžiūti.. 

Naomė papurtė galvą: 

- Tai labai svarbu. 

- Aba, - atsiduso Stenas. - Užtenka vien į jus pasižiūrėti, kad tuo 
patikėtum. Tik nepamirškite savo pažado papasakoti man tą istoriją. 

- Žinoma, nepamiršime, - atsakė Semas. Pažvelgęs į Naomę, jos 
akyse išskaitė tai, apie ką ir pats pagalvojo: Jeigu tik liksime gyvi. 


Vairuodamas Semas vos atsispyrė pagundai iki pat galo nuspaus- 
ti akceleratoriaus pedalą. Jis labai nerimavo dėl Deivo. Tačiau nulėkti 
nuo kelio ir verstis su Naome automobiliu - ne pats geriausias būdas 
parodyti savo susirūpinimą. Lietus, užklupęs juos dar skrendant, da- 
bar pavirto į tikrą liūtį. Valytuvai neįstengė susidoroti su savo darbu, 
ir jau už dvidešimties pėdų nieko negalėjai įžiūrėti. Jis Žvilgtelėjo į 
laikrodį, paskui - į Naomę, kuri sėdėjo apglėbusi maišelį su knygo- 
mis. 

- Iki aštuonių turėtume suspėti, - prabilo jis, - bet nesu įsitikinęs. 

- Spausk kaip galėdamas greičiau, Semai. 

Priešais atlekiančių automobilių priekiniai Žibintai šmėžavo lyg 
pro miglą. Semas sumažino greitį iki dešimties mylių per valandą. Jis 
tik paskutinę akimirką pastebėjo didžiulį sunkvežimį ir staigiai pasu- 
ko į šoną. 

- Ar jau gali apie tai kalbėti? Apie tą sapną? 

- Galėčiau, bet ne dabar, - atsakė jis. - Dabar netinkamas laikas. 

Kiek patylėjusi, Naomė linktelėjo: 

- Gerai. 

- Tik tiek galiu pasakyti - Deivas buvo teisus sakydamas, kad vai- 
kai tokiems kaip ji - pati geriausia terpė ir kad ji mito vaikų baime. 

Jie priartėjo prie miesto. Dar už kvartalo privažiavo pirmąjį švie- 
soforą. Pro priekinį automobilio stiklą matėsi tik neryški žalia dėmė. 
Tokia pat žalia dėmė atsispindėjo ir ant šlapio šaligatvio. 

- Pakeliui į biblioteką man dar reikia sustoti vienoje vietoje, - pa- 
sakė jis. - Juk “Piglis Viglis'? pakeliui, ar ne? 

- Taip, bet jeigu aštuntą ketiname susitikti su Deivu prie bibliote- 
kos, tai iš tiesų negalime gaišti. Be to, tokiu oru greitai nepavažiuosi. 

- Žinau, bet tai ilgai netruks. 

- Ko tau ten reikia? 

- Dar nežinau, - atsakė jis, - bet manau, kad pamatęs iš karto sup- 
rasiu. 

Ji tylomis pažvelgė į ji, ir jis jau antrąkart atitoko besistebįs jos 
stulbinančiu grožiu ir klausiąs savęs, kaip anksčiau galėjo to nepas- 
tebėti. 

Bet juk buvai paskyręs jai pasimatymą, ar ne? Vadinasi, KAŽKĄ 
įžvelgei. 

Vis dėlto ne, ne tai. Jis atkreipė į ją dėmesį todėl, kad ji buvo dai- 
li, padori, neištekėjusi 1r maždaug jo amžiaus. Norėjo susitikinėti su 
ja todėl, kad mažame miestelyje gyvenančiam viengungiui tiesiog 
nepadoru nesusitikinėti su mergina, ypač norinčiam pelnyti Žmonių 
pagarbą. Mat jeigu esi vienišas ir dar neturi merginos, žmonės... kai 
kas... gali pagalvoti, kad esi 

(poličininkaš) 

truputėlį keistas. 

Aš ir buvau truputį keistas, pagalvojo jis. Dar daugiau - aš buvau 
LABAI keistas. Bet kad ir koks buvau, dabar aš jau kitoks. Ir matau 
ją. Stai kas. Aš iš tikrųjų ją MATAU. 

Naomė savo ruožtu buvo priblokšta pastebėjusi, koks išblyškęs jo 
veidas, koks įsitempęs. Jis atrodė keistokai... Bet jau ne bauginančiai. 
Naomė mąstė: Jis atrodo kaip žmogus, kiriam buvo suteikta galimy- 
bė sugrįžti į patį klaikiausią savo košmarą... tik jau su ginklu ran- 
koje. 

Ji pagalvojo, kad galėtų įsimylėti šį žmogų, ir tai vertė ją jaustis 
nejaukiai. 

- Tas sustojimas... Tai svarbu, ar ne? 

- Manau, kad taip. 

Po penkių minučių jie įvažiavo į automobilių stovėjimo aikštelę 
prie “Piglio Viglio“ parduotuvės. Semas iššoko 1š mašinos 1r, žliau- 
giant lietui, tekinas nubėgo durų link. 

Pusiaukelėje sustojo. Pamatė telefono būdelę - neabejotinai tą pa- 
čią, iš kurios Deivas kadaise paskambino į Junktono šerifo kontorą. 
Tas skambutis nepribaigė Ardelijos... bet gerokai išmušė iš vėžių. 

Semas žengė vidun. Užsidegė šviesa. Tiesą sakant, čia nėra į ką 
žiūrėti; eilinė telefono būdelė aprašinėtomis sienomis. Netgi telefonų 
knygos nėra. Semas prisiminė Deivo žodžius: Tais laikais telefonų 
būdelėse dar būdavo toks daiktas, kaip telefonų knyga. 

Paskui jis pažvelgė į grindis ir išvydo tai, ko ieškojo. Tai buvo po- 
pierėlis. Pakėlė jį, išlygino ir perskaitė: saldymedžio ledinukai “Bu- 
liaus akis". 

Pasigirdo nekantraujančios Naomės spaudžiamas automobilio 
signalas. Semas išėjo iš būdelės, pamojo jai tuo popierėliu ir susigū- 
žęs nuo lietaus įbėgo į parduotuvę. 

Jaunas “Piglio Viglio“ parduotuvės pardavėjas atrodė tarsi 1969- 
aisiais būtų užšaldytas ir tik šią savaitę atgaivintas. Jo akys buvo pa- 
raudusios ir apsiblaususios kaip seno narkomano. Ilgi plaukai surišti 
gumele. Ant vieno piršto puikavosi sidabrinis žiedas su įspaustu tai- 
kos simboliu. Iš po firminių “Piglio Viglio" marškinėlių kyšojo kiti, 
išmarginti gėlėmis. Prie atlapo buvo prisegtas ženklelis: 

PO 5 MINUČIŲ MANO VEIDAS IŠNYKS. 
PASIGROŽĖKITE JUO! 

Semas pagalvojo, kažin ką apie tai mano parduotuvės savinin- 
kas... bet juk pila kaip iš kibiro, taigi šiąnakt jis greičiausiai čia neuž- 
suks. Semas pasirodė besąs vienintelis pirkėjas. Klerkas abejingai 
žiūrėjo į jį, einantį prie prekystalio su saldainiais ir vieną ant kito 
kraunantį saldainių “Buliaus akis" maišelius. Semas prisirinko jų vi- 
są krūvą - apie dvidešimt. 

- Ar esi tikras, kad tau jų užteks, biče? - pasiteiravo klerkas, kai 
Semas su savo pirkiniu priėjo prie jo. - Manau, sandėlyje atsirastų 
dar viena kita dėžė. Žinau, kaip būna, užėjus rimtam norui ką nors 
kramsnoti. 

- Užteks ir tiek. Suskaičiuok, gerai? Aš skubu. 

- Aha, visi šiam suknistam pasauly skuba, - burbtelėjo klerkas. 
Aparatu jis neskubėdamas braukė per kiekvieno maišelio magnetinį 
kodą. 

Semas pastebėjo šalia prekystalio besimėtantį guminį raištį. Pakė- 
lė jį 1r paklausė: 

- Ar galiu paimti? 

- Juk tu mano svečias, biče, tebūnie tai mano - “Piglio Viglio? 
Princo dovana tau - Saldymedžio ledinukų karaliui šį lietingą pirma- 
dienio vakarą. 

Kai Semas apsivyniojo guminį raištį aplink riešą (jis karojo kaip 
apyrankė), pastato langus sudrebino stiprus vėjo gūsis. Mirktelėjo 
šviesą. 

- Oho, biče, - žioptelėjo “Piglio Viglio“ Princas, užvertęs galvą. - 
To prognozėje nebuvo. Sakė - dulksna, - jis užmetė akį į kasos apa- 
ratą. - Penkiolika keturiasdešimt vienas. 

Gaižiai šyptelėjęs, Semas padavė jam dvidešimt. 

- Sitas šlamštas buvo gerokai pigesnis, kai buvau vaikas. 

- Infliacija, ką padarysi, - sutiko klerkas ir grįžo ten, kur stovėjo, 
kai Semas įėjo į parduotuvę. - Tau jie turbūt velniškai patinka, žmo- 
gau. Aš tai negaliu atprasti nuo senų gerų “Marso" batonėlių. 

- Patinka? - sukrizeno Semas, kišdamas į kišenę grąžą. - Aš jų ne- 
kenčiu. Jie ne man, - vėl nusijuokė jis. - Galima sakyti, kad tai dova- 
na. 

Tada klerkas įžvelgė kažką Semo akyse ir staiga kuo skubiausiai 
nuo jo atsitraukė, vos nenuvertęs prekystalio. 

Semas smalsiai pažvelgė į pardavėją ir nusprendė verčiau nepra- 
šyti maišelio. Jis susirinko saldainių pakelius, sugrūdo juos kaip pa- 
puolė į kišenes ir išėjo. Su kiekvienu žingsniu girdėjo celofano čežė- 
jimą. 


Naomė jau buvo persėdusi prie vairo, ir likusį kelią iki bibliote- 
kos vairavo ji. Kai išsuko 1š aikštelės prie “Piglio Viglio", Semas išė- 
mė knygas iš firminio Pelo knygyno maišelio. Tiek tos bėdos, galvo- 
jo jis. Tiek tos bėdos dėl laiku negrąžinto poezijos tomelio ir paran- 
kinės pradedančiojo kalbėtojo knygos. Išskyrus, Žinoma, tai, kad kal- 
bama visai ne apie knygas. Knygos visada buvo niekuo dėtos. 

Jis nusiėmė guminį raištį nuo riešo ir perjuosė juo abi knygas. Ta- 
da išsitraukė piniginę, surado penkių dolerių banknotą ir užkišo jį už 
raiščio. 

- Kam tie pinigai? 

- Tai bauda. Už abi šias knygas 1r dar vieną iš tolimos praeities - 
Roberto Lujo Styvensono “Juodoji strėlė". Nuo jos viskas ir prasi- 
dėjo. 

Padėjęs tą ryšulį į šalį, jis išsitraukė ledinukų maišelį iš kišenės. 
Vos praplėšus, jam į veidą tvoskė tas kvapas. Atrodė, kad per nosį jis 
prasismelkė į smegenis, o iš ten nukrito į pilvą. Semas suakmenėjo. 
Jis jau galvojo, kad neatsilaikys ir privems sau į sterblę. Akivaizdu, 
kad kai kurie dalykai niekada nesikeičia. 

Tačiau jis nesiliovė plėšęs saldymedžio ledinukų maišelius. Trau- 
kė lipnius ir lanksčius saldainius ir dėjo juos į savotišką puokštę. 
Naomė sumažino greitį prie šviesoforo, paskui, užsidegus raudonai 

šviesai, visai sustojo, nors arti nesimatė nė vienos mašinos. Lietus 
barbeno į jos mažo automobiliuko stogą. Dabar jie buvo tik už ketu- 
rių kvartalų nuo bibliotekos. 

- Semai, dėl Dievo meilės, ką tu čia darai? 

Bet kadangi jis ir pats nelabai žinojo, ką jis čia, dėl Dievo meilės, 
daro, atsakė: 

- Jeigu baimė yra Ardelijos maistas, Naome, mums reikia surasti 
kitą dalyką - tokį, kuris būtų priešingas baimei. Nes, kad ir kas tai bū- 
tų, jai tai bus nuodai. Taigi... kas, tavo manymu, tai galėtų būti? 

- Na, šiaip ar taip, nemanau, kad saldymedžio ledinukai. 

Jis įsikarščiavo: 

- Kaip tu gali būti tokia tikra? Juk kryžiai nužudo vampyrus, - tą 
7ų rūšį, kuri siurbia kraują, - bet kryžius - tai tik du stačiu kampu su- 
dėti pagaliai ar metalo strypai. Galbūt ir salotos gūžė turėtų tokį pat 
poveikį, jeigu... labai to norėtum. 

Užsidegė žalias šviesoforo signalas. 

- Jeigu tai būtų tam tikra energija pakrauta salotos gūžė, - spaus- 
dama akceleratorių, pridūrė Naomė. 

- Teisingai! - sumosavo Semas lanksčiu raudonų botagėlių ryšu- 
liu. - Aš Žinau tik tiek, kad turiu juos čia. Galbūt tai absurdiška. Grei- 
čiausiai taip ir yra. Bet man nesvarbu. Dievas mato - tai visko, ką iš 
manęs atėmė mano Bibliotekos Policininkas, simbolis. Per jį aš ne- 
patyriau meilės, draugystės, prisirišimo jausmo. Visą savo gyvenimą 
jaučiausi nustumtas į užribį, Naome, ir nesupratau kodėl. Dabar jau 
suprantu. O tai dar vienas dalykas, kurį jis iš manęs atėmė. Kadaise 
mėgau šiuos saldainius. Dabar net jų kvapo negaliu pakęsti. Viskas 
gerai; kaip nors ištversiu. Turiu sužinoti, kaip priversti juos veikti. 

Semas voliojo saldaininius botagėlius tarp delnų, kol jie įgavo 
lipnaus kamuolio formą. Jis manė, kad kvapas - pats blogiausias su 
saldymedžio ledinukais susijęs dalykas, bet, pasirodo, klydo. Pati jų 
struktūra... ir dažai, besisunkiantys pro pirštus. Delnai nuo jų nusida- 
žė tamsiai raudona spalva. Tačiau jis nesiliovė: plėšė maišelį po mai- 
šelio ir voliojo voliojo. 

- Galbūt aš per daug stengiuosi, - tarė jis. - Galbūt priešingoje bai- 
mei pusėje yra paprasčiausia narsa. Arba kasdieniškiau - drąsa. Ar tai 
yra būtent tai? Ir ar tai viskas? Ar narsa yra tai, kas skina Naomę nuo 
Saros? 

Ji apstulbusi Žiūrėjo į jį. 

- Nesuprantu, ko tu manęs klausi - ar mesti gerti buvo narsa? 

- Aš pats nežinau, ko klausiu, - tarė jis, - bet manau, kad bent jau 
apytiksliai tu supratai. Man nereikia klausti apie baimę; aš žinau, kas 

tai. Baimė yra jausmas, kuris sukausto ir neleidžia keistis. O ar rei- 
kėjo narsos, kad pasiryžtum mesti gerti? 

- Aš niekada iš tikrųjų nemečiau, - pasakė ji. - Alkoholikai taip 
nedaro. Jie negali to padaryti. Turi prisigalvoti visokių kitokių būdų. 
Turi pasiryžti negerti vieną dieną, gyventi pats ir leisti kitiems gy- 
venti, ir visa kita. Bet esmė yra tokia: turi liautis tikėjęs, kad gali 
kontroliuoti savo gėrimą. Ši mintis yra mitas, ir būtent jo reikia atsik- 
ratyti. Mito. Dabar pasakyk man - ar tai narsa? 

- Žinoma. Bet, aišku, ne apkasų narsa. 

- Apkasų narsa, - pakartojo ji ir nusijuokė. - Gerai pasakyta. Tu 
teisus. Tai, ką aš darau - ką mes darome - stengiuosi apsieiti be alko- 
holio tą vieną dieną... iš tikrųjų nėra tos rūšies narsa. Aišku, gali taip 
pagalvoti, prisižiūrėjęs tokių filmų kaip “Prarastas savaitgalis“, bet aš 
manau, kad mūsų elgesys yra toli gražu ne dramatiškas. 

Semas prisiminė baugią apatiją, apėmusią jį po to, kai buvo išp- 
rievartautas krūmuose šalia Seint Luiso bibliotekos. Išprievartautas 
žmogaus, pasivadinusio policininku. Tai irgi pasirodė labai nedrama- 
tiška. Tai tebuvo šlykšti apgaulė - vyriškis su rimtais psichikos sutri- 
kimais šlykščiai apgavo vaiką. Semas pagalvojo, jog galų gale turė- 
tų manyti, kad jam pasisekė, juk vadinamasis Bibliotekos Policinin- 
kas galėjo jį ir nužudyti. 

Priekyje jau matėsi stikliniai šviestuvų prie Junktono viešosios 
bibliotekos gaubtai. Naomė neryžtingai pasakė: 

- Manau, kad priešingoje baimei pusėje galėtų būti nuoširdumas. 
Nuoširdumas ir tikėjimas. Kaip tau atrodo? 

- Nuoširdumas ir tikėjimas, - ramiai pakartojo jis, tarsi ragauda- 
mas tuos žodžius. Jis suspaudė lipnų saldymedžio ledinukų kamuolį 
dešinėje rankoje. - Manau, neblogai. Antra vertus, nebeturime iš ko 
rinktis, nes jau atvažiavome. 

Laikrodis automobilio prietaisų skyde rodė 7:57. Na, iki aštuntos 
jie suspėjo. 

- Galbūt mums vertėtų luktelėti ir įsitikinti, kad visi išėjo, prieš 
važiuojant į vidinį kiemą, - tarė ji. 

- Labai gera mintis. 

Jie sustojo kitoje gatvės pusėje. Pro lietų nuo bibliotekos skverbė- 
si švelni šviesa. Tačiau besitrankančio vėjo švelniu anaiptol negalė- 
tum pavadinti. Ąžuolai girgždėjo ir vaitojo tarsi per sapną. 

Dvi minutės po aštuonių netoliese sustojo automobilis, pažymėtas 
ženklu MAMOS TAKSI. Jis pasignalizavo, ir tą pačią akimirką atsi- 
darė bibliotekos durys - net ir lietui pliaupiant jos neatrodė tokios 
niūrios kaip tada, kai Semas pirmąkart čia apsilankė, ne tokios pana- 
šios į milžiniško akmeninio roboto burną. Išbėgo trys vaikai, iš pa- 
žiūros - pradinukai, ir nuskubėjo laiptais. Bėgdami šaligatviu prie 
MAMOS TAKSI du iš jų užsitraukė striukes ant galvų, bandydami 
taip pasislėpti nuo lietaus. Automobilio durelės jau buvo praviros, ir 
vaikai sugužėjo vidun. Semas išgirdo jų juoką ir jį suėmė pavydas. 
Jis pagalvojo, kaip turėtų būti gera iš bibliotekos išeiti su šypsena lū- 
pose. Jam niekada neteko to patirti, ir dėl to kaltas Žmogus su apva- 
liais tamsiais akiniais. 

Nuoširdumas, mąstė jis. Nuoširdumas ir tikėjimas. Ir tada jam į 
galvą atėjo mintis: bauda jau sumokėta. Bauda sumokėta, po velnių. 
Jis praplėšė paskutinius du saldainių maišelius ir pradėjo lipdyti juos 
į tą lipnų, šlykščiai dvokiantį raudoną kamuolį. Voliojo tą masę tarp 
delnų, negalėdamas atitraukti akių nuo MAMOS TAKSI. Jis matė 1š 
mašinos išmetamojo vamzdžio kylančius dūmus, kuriuos smarkus 
vėjas tuoj pat išsklaidydavo. Staiga jam kai kas pradėjo aiškėti. 

- Kartą, kai dar mokiausi vidurinėje, - prabilo jis, - mačiau, kaip 
vaikiščių gauja tyčiojosi iš vieno vaiko. Tais laikais visuomet steng- 
davausi laikytis kuo nuošaliau. Iš dailės kabineto jie nukniaukė plas- 
tilino ir, nutaikę progą, užkimšo juo to vaiko pasiimti atvažiavusio 
“Pontiako"' išmetamąjį vamzdį. Įsivaizduoji, kas atsitiko? 

- Ne, o kas? 

- Duslintuvas perlūžo pusiau, - paaiškino jis. - Liko styroti abipus 
mašinos. Supranti, duslintuvas buvo silpniausia automobilio vieta. 
Bet manau, jeigu duslintuvas būtų atlaikęs, nuvažiavus bent kvarta- 
lą, būtų sprogę cilindrai. 

- Semai, apie ką tu kalbi? 

- Viltis, - tarė jis. - Aš kalbu apie viltį. Manau, kad tik po to eina 
nuoširdumas ir tikėjimas. 

MAMOS TAKSI išsuko nuo kelkraščio, priekinėmis šviesomis 
griaudamas sidabrinę lietaus sieną. 

Laikrodis prietaisų skyde rodė 8:06, kai vėl atsidarė bibliotekos 
durys. Tarpdury pasirodė vyras ir moteris. Vyriškis, pasikišęs lietsar- 
gi po pažastim, ėmė skubiai segiotis lietpaltį. Be jokios abejonės, tai 
- Ričardas Praisas; Semas iš karto jį pažino, nors buvo matęs vieną 
vienintelę fotografiją sename laikraštyje. Moteris pasirodė besanti 

Sintija Berigan, bibliotekos darbuotoja, su kuria jis kalbėjosi šešta- 
dienį. 

Praisas kažką pasakė merginai. Semui pasirodė, kad ji nusijuokė. 
Staiga jis pajuto, kad sėdi visas įsitempęs - nedaug trūksta, kad rau- 
menys pradėtų girgždėti. Jis pabandė atsipalaiduoti, bet nieko iš to 
neišėjo. 

Bet kodėl tai manęs nestebina? galvojo jis. 

Praisas išskleidė skėtį. Palindę po juo, jie abu nuskubėjo šaligat- 
viu; jaunoji Berigan skubėjo užsirišti polietileninę skarelę. Paskui jie 
išsiskyrė ir kiekvienas nuskubėjo prie savo automobilio. Praisas ap- 
važiavo ratą (Naomė net atsilošė, kai pro pat praslydo jo automobi- 
lio šviesos) ir pyptelėjo lenkdamas Sintijos automobilį. Sintija Beri- 
gan atsakė jam tuo pačiu ir nuvažiavo į kitą pusę. 

Dabar čia liko tik jiedu, biblioteka ir turbūt kur nors jų laukianti 
Ardelija. 

Kartu su Semo senu pažįstamu Bibliotekos Policininku. 

Naomė lėtai apsuko kvartalą iki Vegmano gatvės. Maždaug pu- 

siaukelėje pasimatė properša gyvatvorėje, pažymėta ženklu 
TIK BIBLIOTEKOS DARBUOTOJAMS 

Staiga ūžtelėjo stiprus vėjo gūsis, nuo kurio automobilis vos 
neapvirto ant šono, ir į stogą tarsi akmenukai pažiro stambūs lietaus 
lašai. Netoliese sutraškėjo lūžtantis medis. Tą garsą sekė kitas - tarsi 
būtų nukritęs sunkus daiktas. 

- Jėzau! - išsigandusi sušnabždėjo Naomė. - Man tai visai nepa- 
tinka! 

- Manęs tai irgi nežavi, - pritarė jai Semas, tačiau kažin ar jis iš- 
girdo jos žodžius. Jis galvojo, kaip turėjo atrodyti tas plastilinas. 
Kaip jis atrodė įkištas į išmetamąjį vamzdį. Turbūt kaip paprasčiau- 
sias kauburėlis. 

Naomė pasuko to ženklo link. Keliukas buvo apaugęs žole, o jo 
pabaigoje - nedidelė asfaltuota aikštelė. Ją apšvietė vienintelė blausią 
oranžinę šviesą skleidžianti lempa. Toje šviesoje keistai šokčiojo 
ąžuolų, kuriais buvo apsodinta visa aikštelė, šešėliai. Vieną akimirką 
tie šešėliai susigrūdo į žmogaus siluetą primenantį pavidalą: pasiro- 
dė, kad ten kažkas stovi ir laukia jų. 

Dar sekundė, kita, galvojo Semas, ir oranžinė šviesa išplėš iš 
tamsos jo akinius, - mažus, apvalius, juodus akinius, - ir jis pažvelgs 
tiesiai į mane. Ne į Naome; į mane. Jis pažiūrės į mane ir ištars: 


169 


“Šveikaš, šūnau; aš laukiau tavęš. Višuš šiuoš metuš aš laukiau ta- 
veš. Dabar eikš šu manim. Eikš šu manim, neš aš - poličininkaš ". 

Pasigirdo dar vienas triokštelėjimas, ir didžiulė medžio šaka nuk- 
rito vos už trijų pėdų nuo jų automobilio. Daugybė smulkių šakelių 
pažiro į visas puses. Jeigu ji būtų užkliudžiusi mašinos stogą, auto- 
mobilis liktų panašus į suknežintą skardinę. 

Naomė riktelėjo. 

Tarsi atsakymas pasigirdo vėjo kauksmas. 

Semas jau lenkėsi prie jos, ketindamas apkabinti ir bent taip ją 
paguosti, kai staiga atsidarė durys ir pasirodė Deivas Dankanas. Jis iš 
visų jėgų laikė duris, kad vėjas vėl jų neužtrenktų. Semui senuko vei- 
das pasirodė nežmoniškai išbalęs ir išsigandęs. Laisvąja ranka jis mo- 
j0 jiems lyg paklaikęs. 

- Naome, ten Deivas. 

- Kur? O, taip, dabar matau, - ji išplėtė akis. - Dieve švenčiausias, 
jis atrodo siaubingai! 

Ji norėjo atidaryti dureles. Vėjo sūkurys išplėšė jas jai iš rankų ir 
įsisuko į automobilio vidų, pakeldamas saldainių popierėlius ir blaš- 
kydamas juos po visą saloną. 

Naomei kažkaip pavyko laiku ištiesti ranką ir sulaikyti automobi- 
lio dureles, kad jos netrenktų jai tiesiai į veidą. Galų gale ji išlipo. 
Vėjas iškart įsisuko jai į plaukus, marškiniai permirko ir prilipo prie 
kūno. 

Semas šiaip taip atstūmė dureles savo pusėje - vėjas pūtė tiesiai į 
jas, todėl jėgų prireikė tarsi kokiai barikadai pralaužti. Jis stebėjosi, 
15 kokio pragaro atūžė šita audra; “Piglio Viglio" Princas juk sakė, 
kad orų prognozėje nė žodžiu nebuvo užsiminta apie tokį įspūdingą 
vėjo ir lietaus spektaklį. Tik dulksna, sakė jis. 

Ardelija. Galbūt tai Ardelijos audra. 

Kaip patvirtinimas pasigirdo Deivo balsas: 

- Paskubėkit! Visur užuodžiu jos prakeiktus kvepalus! 

Semui į galvą šovė mintis, kad tas Ardelijos kvepalų aromatas ga- 
li būti svarbesnis už patį jos materialųjį pavidalą. 

Jis jau buvo nuėjęs pusę kelio nuo mašinos iki laiptelių, kai sup- 
rato, kad rankoje laiko tik šlykščiai lipnią saldymedžio ledinukų ma- 
sę. O knygas tai juk paliko mašinoje! Jis grįžo atgal, vargais negalais 
atidarė dureles ir pasiėmė knygas. Staiga kažkas pasikeitė - šviesa 
buvo nebe oranžinė, bet balta. Pirmiausia Semas pastebėjo pasi- 
keitusią savo plaštakų spalvą ir akimirką visas apmirė. Paskui skubiai 
išsikepurnėjo iš mašinos - dabar jau su knygomis rankose - ir atsi- 
suko. 

Ten, kur prieš tai kabėjo oranžinė lempa, dabar buvo senovinis 
gatvės Žibintas. Vėjyje siūbuojantys ir vaitojantys medžiai atrodė kur 
kas menkesni. Guobos dabar buvo aukštesnės už ąžuolus. Aikštelės 
forma irgi pasikeitė, o visa bibliotekos siena buvo apaugusi gebenė- 
mis, nors vos prieš akimirką ta siena buvo visiškai plika. 

Sveiki atvykę į 1960-uosius, pagalvojo Semas. Sveiki atvykę į 
Junktono viešosios bibliotekos Ardelijos variantą. 

Naomė jau buvo perėjusi aikštelę. Ji kažką pasakė Deivui. Dei- 
vas, žvilgčiodamas per petį, kažką pasakė jai. Jo kūnas mėšlungiškai 
krūpčiojo. Paskui Naomė suriko. Semas, plevėsuodamas apsiausto 
skvernais, nubėgo jų link. Užlėkęs laipteliais į viršų, išvydo iš tam- 
sos išlindusią baltą ranką, uždėtą Deivui ant peties. Ji įtraukė Deivą 
vidun. 

- Laikyk duris! - suriko Semas. - Naome, laikyk duris! Neleisk 
joms užsitrenkti! 

Bet šį kartą vėjas atėjo jiems į pagalbą. Stiprus gūsis atlapojo jas. 
Durys atsidarydamos užkliudė Naomės petį, ir ji vos išsilaikė nepar- 
griuvusi. Semas suspėjo jas pagriebti, kol kitas vėjo gūsis jų neužt- 
renkė. 

Paklaikusiomis akimis Naomė pažvelgė į jį: 

- Tai tas pats žmogus, kuris buvo atėjęs pas tave į namus, Semai. 
Aukštas vyriškis sidabro spalvos akimis. Aš jį mačiau. Jis sučiupo 
Deivą! 

Nebuvo laiko apie tai galvoti. 

- Eime! 

„Jis apsikabino Naomę per liemenį ir nusivedė vidun į biblioteką. 
Jiems už nugarų su didžiuliu trenksmu užsitrenkė durys. 


Jie atsidūrė katalogų skyriuje, kuriame tvyrojo prieblanda, bet vis 
dėlto ne aklina tamsa. Ant stalelio blausiai švietė stalinė lempa. Už 
krūvomis sukrautų dėžių ir vyniojimui skirto popieriaus (tiesą sakant, 
kaip pastebėjo Semas, - senų laikraščių; juk 1960-ieji, polietileno 
plėvelės knygoms pakuoti niekas dar nenaudojo) driekėsi stelažų ei- 
lės. Tarp jų stovėjo Bibliotekos Policininkas. Jis laikė Deivą Danka- 
ną. Vargšelio kojos kadaravo per tris colius nuo grindų. 

Jis Žiūrėjo į Semą ir Naomę. Sidabro spalvos akys svaidė kibirkš- 
tis, o blyškiame veide žaidė pasitikėjimo savimi kupinas šypsnys. Jo 
veidas atrodė panašus į mėnulio pilnatį. 

- Toliau - nė Žingšnio, - tarė jis, - arba nušukšiu jam šprandą kaip 
viščiukui. Traškėš taip, kad ir jūš girdėšite. 

Semas susvyravo, bet tik akimirką. Jis užuodė stiprų levandų aro- 
matą. Lauke ūžavo ir trankėsi vėjas. Ant sienos šokinėjo Bibliotekos 
Policininko šešėlis, laibas kaip antena. Bet jis juk neturėjo šešėlio, 
toptelėjo Semui. Ką tai galėtų reikšti? 

Galbūt tai reiškia, kad Bibliotekos Policininkas dabar labiau rea- 
lus, labiau čia... nes ir Ardelija, ir Bibliotekos Policininkas, ir tamsu- 
sis Žmogus, pavaizduotas plakate, iš tikrųjų yra tas pats asmuo. Jis 
yra vienas, o tie skirtingi pavidalai tėra kaukės, kurias jis užsideda ir 
nusiima tada, kai jam reikia. 

- Ar aš teisingai supratau, kad tu paleisi jį, jeizu mes toliau ne- 
žengsime nė žingsnio? - paklausė jis. - Tu, mėšlo krūva? 

Ir Semas pradėjo artintis prie Bibliotekos Policininko. 

Aukštojo vyriškio veidas įgavo tokią išraišką, kuri niekaip jam 
nederėjo. Tai buvo nuostaba. Jis žengė vieną žingsnį atgal, susipai- 
niojo savo milinės skvernuose ir vos nenuvertė stelažo. 

- Aš įšpėju tave! 

- Įspėk ir būk prakeiktas, - atšovė Semas. - Juk tau nereikia jo. 
Tau reikia manęs, ar ne? Taigi - aš čia! 

- Užtai bibliotekininkei reikia šito šenio! - suriko Policininkas ir 
atsitraukė dar per žingsnį. Kažkokie keisti dalykai darėsi jo veidui, 
Semas iškart tai pastebėjo. Sidabrinė Bibliotekos Policininko akių 
spalva bluko. 

- Tai ir palik jį jai, - pasakė Semas. - O aš turiu šiokių tokių sąs- 
kaitų su tavim. Trisdešimties metų senumo. 

- Na, gerai! - piktai suniurnėjo Bibliotekos Policininkas. Jis pasi- 
suko 1r bloškė Deivą Dankaną į knygų lentyną. Vos vieną kartą rik- 
telėjęs iš baimės ir nustebimo, Deivas lėkė kaip maišas. Jis instinkty- 
viai ištiesė vieną ranką, bandydamas išsilaikyti, bet vis tiek neišven- 
gė smūgio. Semas išgirdo lūžtančio kaulo trakštelėjimą. Deivas griu- 
vo, 0 ant jo nuo sujudintos lentynos nusirito raudonas gesintuvas. 

- Deivai! - saspigo Naomė ir pasileido jo link. 

- Naome, ne! 

Bet ji nekreipė dėmesio. Bibliotekos Policininko veidas vėl per- 
sikreipė, jis čiupo Naomę už rankos ir prisitraukė prie savęs. Jis įsik- 
niaubė į jos kaštoninius plaukus. Pasigirdo keistas prislopintas kosu- 
lys, paskui jis pradėjo ją bučiuoti - bent jau Semui taip pasirodė. Jo 
balta plaštaka nuslydo į jos pažastį. Naomė vėl sukliko, o paskui sug- 
lebo jo glėbyje. 

Semas jau buvo visai arti. Jis griebė pirmą po ranka pasitaikiusią 
knygą iš lentynos, užsimojo ir sviedė. Pataikė Bibliotekos Policinin- 
kui į galvą. Šis sudejavo, įniršęs ir nustebęs, ir pakėlė galvą. Naomė, 
pasinaudojusi proga, ištrūko iš jo gniaužtų ir prisilaikydama už len- 
tynos nusvirduliavo tolyn. Ji per smarkiai atsirėmė, lentyna susvyra- 
vo, ir iš jos pažiro metų metais nepajudintos knygos. Krentančių 
knygų garsas priminė aplodismentus. 

Naomė nekreipė į tai dėmesio. Ji pasiekė Deivą, suklupo prie jo 
ir nepaliaujamai šaukė jį vardu. Bibliotekos Policininkas nusekė jai 
įkandin. 

- Tau jos irgi nereikia, - pasivijo jį Semo žodžiai. 

Bibliotekos Policininkas vėl atsisuko į jį. Dabar jo sidabro spalvos 
akys slėpėsi po juodais akiniais, ir Semui jis vėl pasirodė panašus į 
aklą kurmį. 

- Man reikėjo tave užmušti dar tada, - tarė jis, artėdamas prie Se- 
mo. Kiekvieną jo žingsnį lydėjo keistas garsas, lyg kas būtų šlavęs 
grindis. Semas pažvelgė žemyn - Bibliotekos faro milinės skvernai 
braukė žemę. Jis sumažėjo. 

- Baudą aš jau sumokėjau, - ramiu balsu ištarė Semas. Bibliotekos 
Policininkas sustojo. Semas iškėlė tas dvi knygas, surištas guminiu 
raiščiu, už kurio buvo užkištas penkių dolerių banknotas. - Baudą aš 
jau sumokėjau, ir knygas grąžinu. Viskas baigta, šunsnuki... ar kale... 
ar kas tu esi. 

Vėjas lauke dar labiau įsismarkavo. Bibliotekos Policininkas ap- 
silaižė perdžiūvusias lūpas. Jo liežuvis buvo labai raudonas ir smai- 
las. Jo skruostus ir kaktą išmušė dėmės. Sublizgo riebūs prakaito la- 
šai. 

Tvyrojo tirštas levandų kvapas. 

- Neteisybė! - suriko Bibliotekos Policininkas. - Neteisybė! Ne ši- 
tas knygas tu paėmei iš bibliotekos! Aš žinau! Šitas senas girtuoklis 
paėmė anas knygas! Jos buvo... 

- „perdirbtos, - užbaigė Semas. Jis artinosi prie Bibliotekos Poli- 
cininko ir su kiekvienu žingsniu levandų kvapas darėsi vis aštresnis. 
Jo širdis daužyte daužėsi. - Žinau, kas taip sugalvojo. Bet šios kny- 
gos niekuo ne blogesnės. Paimk jas, - suriko Semas kuo griežčiausiu 
balsu. - Paimk jas, po velnių! 

Jis laikė atkišęs tas knygas, ir Bibliotekos Policininkas - dabar jis 
atrodė sutrikęs ir išsigandęs - ištiesė ranką. 

- Ne, ne taip, - pasakė Semas ir atitraukė ryšulėlį, dar jam nespė- 
jus jo paliesti. - Štai šitaip. 

Ir jis tėškė tas knygas tiesiai Bibliotekos Policininkui į veidą - tėš- 
kė iš visų jėgų. Dar niekada gyvenime nebuvo jautęs tokio didžiulio 
pasitenkinimo kaip tada, kai “Amerikiečių mėgstamiausi eilėraščiai"? 
ir “Oratoriaus patarėjas" sugurino Bibliotekos Policininkui nosį. Juo- 
di apvalūs akiniai atsidūrė ant grindų, atidengdami juodus vyzdžius, 
plūduriuojančius balkšvame skystyje. Plonytis voratinklis dengė tą 
klampią masę, ir Semui tai iš karto priminė Deivo pasakojimą: oda, 
rodos, pasidengė dar kitu odos sluoksniu, sakė jis. 

Bibliotekos Policininkas suvaitojo. 

- Tu negali! - stenėjo jis. - Tu negali manęs mušti! Tu bijai ma- 
nęs! Be to, tau tai patiko! Tau tai PATIKO! ŠLYKŠTUS BERNIŪKS- 
TI, TAU TAI PATIKO! 

- Netiesa, - atkirto Semas. - Aš nekenčiau to. Dabar paimk šitas 
knygas. Paimk jas ir nešdinkis iš čia. Nes baudą aš jau sumokėjau. 

Jis metė knygas Bibliotekos Policininkui į krūtinę. Vos tik ryšu- 
lėlis atsidūrė Bibliotekos Policininko rankose, Semas iš visų jėgų 
spyrė jam į tarpkojį. 

- Čia tau už visus kitus vaikus, - suriko jis. - Už tuos, kuriuos tu 
išprievartavai, ir už tuos, kuriais ji mito. 

Padaras sustūgo iš skausmo. Knygos iškrito jam iš rankų, kai jis 
gmiebėsi sau už tarpkojo. Jo juodi riebaluoti plaukai užkrito ant vora- 
tinkliais apsitraukusių akių, 

Žinoma, kad jis aklas, galvojo Semas. Aš nemačiau jo akių, pas- 
lėptų po tamsiais akiniais, aną kartą... Taigi ir JI negalėjo jų matyti. 

- Bet tai nereiškia, kad favo bauda jau sumokėta, - pasakė Semas. 
- Tai tik pradžia, tačiau judame teisinga kryptimi, ar ne? 

Bibliotekos Policininko milinė sujudėjo, subangavo, kažkas po ja 
darėsi. Ir kai jis - tas padaras - pakėlė galvą, Semas, apimtas siaubo 
ir pasišlykštėjimo, nevalingai atsitraukė. 

Žmogus pusiau iš Deivo plakato, pusiau iš Semo vaizduotės stai- 
ga pavirto beformiu neūžauga. Bet jis ir toliau keitėsi, virsdamas kaž- 
kokiu hermafroditiniu padaru. Po miline judėjo, raitėsi, rangėsi. Pu- 
sė plaukų tebebuvo juodi, kita pusė išbalo. Viena akiduobė liko tuš- 
čia, iš kitos su neapykanta žvelgė ryškiai mėlynas vyzdys. 

- Aš noriu tavęs, - šnypštė hermafroditas. - Aš noriu tavęs ir paim- 
siu tave. 

- Pabandyk, Ardelija, - pasakė Semas. - Pabandyk... 

Jis ištiesė ranką, bet vos tik prisilietė prie milinės, riktelėjo ir atit- 
raukė ją. Tai buvo visai ne audeklas; labiau panašu į suglebusią odą, 
į išmirkusią arbatos pakelių masę. 

Padaras smuko po nugriuvusia knygų lentyna ir šmėstelėjo toli- 
mame patalpos kampe. Levandų kvapas buvo tiesiog nebepakelia- 
mas. 

Iš tamsos atsklido šiurkštus kvatojimas. 

Moters balsas. 

- Per vėlu, Semai, - tarė tas balsas. - Jau per vėlu. Burtas mestas. 

Ardelija sugrįžo, spėjo pagalvoti Semas, ir lauke pasigirdo klaikus 
trenksmas, net sienos sudrebėjo. Turbūt nuvirto didžiulis medis. Din- 
go šviesa. 

Visiškai tamsu buvo tik kokią sekundę, bet atrodė, kad amžinybę. 
Ardelija vėl nusikvatojo. Šįkart juokas pasirodė panašesnis į keistą 
ūkavimą, tarsi ji kvatotų tiesiai į megafoną. 

Paskui pačioje palubėje įsižiebė atsarginė lempelė, o nuo jos į vi- 
sas pakampes kaip juodo voratinklio gijos nusidriekė šešėliai. Girdė- 
josi lemputės dūzgimas. Semas pasuko ten, kur prie Deivo tebeklū- 
pojo Naomė. Porąkart vos nepargriuvo, paslydęs ant visur besimė- 
tančių knygų. 

Naomė pakėlė galvą. Jos veidas buvo išblyškęs, išsigandęs ir šla- 
pias nuo ašarų. 

- Semai, man atrodo, kad jis miršta. 

Jis atsiklaupė prie Deivo. Senuko akys buvo užmerktos, jis sun- 
kiai kvėpavo, beveik duso. Iš nosies plona srovele tekėjo kraujas. 
Kruvina buvo ir viena ausis. Kakta ties dešiniu antakiu buvo prakirs- 
ta. Nuo to vaizdo Semą pradėjo pykinti. Vienas Deivo žandikaulis 
buvo aiškiai lūžęs, veidas kruvinas ir nusėtas mėlynių. 

- Negi manai, kad ji dabar leis mums iš čia išeiti? - paklausė jis. 
Tarsi atsakymas į jų pusę atskriejo “Oksfordo žodyno? tomas su T 
raide. Semas smarkiai trūktelėjo Naomę, ir jie nugriuvo ant dulkėtų 
grindų. Septyni svarai žodžių, prasidedančių T raide, pralėkė pro ten, 
kur ką tik buvo Naomės galva, atsitrenkė į sieną ir nukrito ant grindų. 

Iš prieblandos atsklido šaižus juokas. Atsiklaupęs Semas dar spė- 
jo pamatyti susikūprinusį šešėlį, kuris įsmuko po nuvirtusia lentyna. 
Tas padaras vis dar keičiasi, pagalvojo Semas. Į ką - vienas Dievas 
težino. Šešėlis šmėstelėjo dešinėje pusėje ir dingo. 

- Pavyk ją, Semai, - maldavo Naomė, spausdama jam ranką. - Pa- 
vyk ją, prašau pavyk ją. 

- Pasistengsiu, - atsakė jis. Perlipo per Deivą ir žengė į prieblandą. 

Darėsi silpna nuo to kvapo - levandų, sumišusio su daugybę me- 
tų nejudintų dulkėtų knygų. Nuo to kvapo ir to vėjo ūkavimo lauke 
jis pasijuto kaip H. Dž. Velso keliautojas laike... tik jo laiko mašina 
buvo pati biblioteka. 

Žengė lėtai, nervingai spausdamas saldymedžio ledinukų kamuo- 
lį kairėje rankoje. Į jį iš visų pusių piktai žvelgė knygos. Lentynos 
buvo dvigubai aukštesnės už jį patį. Jis girdėjo, kaip su kiekvienu 
žingsniu girgžda senas linoleumas. 

- Kur tu? - riktelėjo jis. - Jeigu nori manęs, Ardelija, tai ko pasis- 
lėpei7? Aš čia! 

Jokio atsako. Bet ji juk vis tiek pasirodys, ar ne? Jeigu Deivas sa- 
kė tiesą, ji neturi daug laiko. 

Vidurnaktis, mąstė jis. Bibliotekos Policininkas davė man laiko 
iki vidurnakčio, galbūt ir jai skirta tiek laiko. Bet juk tai daugiau 
kaip trys su puse valandos... Deivas gali tiek neišgyventi. 

Paskui į galvą atėjo kita, dar nemalonesnė mintis: o kas, jeigu per 
tą laiką, kol jis klaidžioja tarp šitų tamsių lentynų, Ardelija grįžo prie 
Naomės su Deivu? 

Jis sustojo, įsiklausė, nieko neišgirdo ir įsmuko į kitą eilę. Tuščia. 
Pasigirdo krebždesys kažkur jam virš galvos. Jis laiku pastebėjo pu- 
sę tuzino masyvių knygų, iš viršutinės lentynos krentančių tiesiai ant 
j0. Staigiai atsilošė, bet suriko iš skausmo, kai knygos trenkėsi jam į 
šlaunis. Kitapus lentynos pasigirdo pamišėliškas Ardelijos juokas. 

Semas įsivaizdavo, kaip ji ropščiasi viršun lyg nuodų pritvinkęs 
voras, ir daug negalvodamas puolė veikti. Jis staigiai apsisuko ir vi- 
su svoriu įsirėmė į lentyną. Lentyna susvyravo, ir juokas pavirto bai- 
mės ir nuostabos šūksniu. Pasigirdo duslus bumptelėjimas - kažkas 
sunkus nukrito nuo viršutinės lentynos. Dar po sekundės nuvirto vi- 
sas stelažas. 

To, kas atsitiko paskui, Semas nebuvo numatęs: iš virstančio ste- 
lažo pasipylė knygų kruša, o paskui jis užkliudė gretimą stelažą. Tas 
antrasis krisdamas atsitrenkė į trečiąjį, trečiasis - į ketvirtąjį, ir taip jie 
visi ėmė virsti kaip kortų namelis, visi, - vienas po kito toje didžiu- 
lėje, tamsoje skendinčioje saugykloje virto, griuvo, krito viskas - pra- 
dedant filosofijos veikalais ir baigiant “Brolių Grimų pasakomis“. 
Vėl pasigirdo Ardelijos riksmas. Pasvirusiu stelažu kaip kokiomis 
kopėčiomis Semas ėmė ropštis į viršų. Prisilaikydamas viena ranka 
jis spardė knygas, ieškodamas vietos kojai pastatyti. 

Užsiropštė iki pat viršaus ir iš ten pamatė bjauriai beformį pada- 
rą, judantį į ritinius suvyniotų žemėlapių krūvoje. Sviesūs plaukai, 
mėlynos akys - bet tik tiek ir tebuvo panašumo į žmogų. Tai buvo 
riebi nuoga masė, kurios galūnės baigėsi letenomis. Jai po kaklu ka- 
rojo supliuškęs gūžys. Visas tas kūnas buvo padengtas judančiais 
plaušais. Semui jis pasirodė panašus į milžinišką vabalą. Jam siau- 
bingai norėjosi rėkti, bet riksmas neprasiveržė; jis vibravo jo viduje 
taip, kad, rodės, kaulai ir raumenys nebeatlaikys to spaudimo. Stai 
kaip tai atrodo. Dieve, padėk man. Bet staiga viskas nutrūko, baimė 
kažkur dingo; dabar Semas paprasčiausiai žiūrėjo į tą padarą, ir jis 
jau neatrodė nei baisus, nei pasišlykštėtinas. 

Paskui jis vėl pradėjo keistis, o podraug nyko ir Semą apėmęs pa- 
lengvėjimo jausmas. Tiesą sakant, tas padaras neturėjo veido, bet 
maždaug toje vietoje, kur jis turėtų būti, po išsipūtusiomis mėlyno- 
mis akimis pradėjo formuotis kažkas panašus į storą dramblio straub- 
lį. Akys atsidūrė galvos šonuose. Iš pradžių jos tapo panašios į įky- 
pas kino akis, o paskui - į vabzdžio. Straublys artėjo prie Semo. Gir- 
dėjosi šnarpštimas. 

Jis visas buvo pasidengęs dulkėtomis voratinklio gijomis. 

Semas tarsi ir norėjo atsitraukti, bet kažkas jo viduje priešinosi 
tam, ir jis liko stovėti savo vietoje. Vos tik mėsingas čiulptuvas pa- 
lietė jį, Semą 1š karto užplūdo palengvėjimas. Jį apėmė visiška apa- 
tija, jausmas, kad geriausia nieko nedaryti - kas bus, tebūnie. Lyg per 
sapną nutolo vėjo ūžavimas. Dabar tas garsas ramino, panašiai kaip 
vaikystėje, kai jis nurimdavo, girdėdamas monotonišką dulkių siurb- 
lio ūžesį. 

- Semai? - pasigirdo Naomės balsas, bet iš labai toli, lyg per mig- 
lą. - Semai, ar tau viskas gerai? 

Nejaugi manė, kad myli ją? Tai kvaila. Tiesiog juokinga, kai pa- 
galvoji... kai įsigilini, taip daug geriau. 

Sis sutvėrimas gali... daug ką papasakoti. 

Labai įdomių dalykų. 

Padaras visu savo blyškiu kūnu prisitraukė prie čiulptuvo, ir 
čiulptuvas jį susiurbė. Dabar jis pavirto vienu 1lgu straubliu, kurio ga- 
le karojo kūno likučiai - panašiai kaip tas supliuškęs gūžys prieš tai. 
Visa jo gyvybinė jėga susitelkė į tą straublį, vamzdį, per kurį jis su- 
siurbs į save ir Semo gyvybinę jėgą. 

Ir tai puiku. 

Čiulptuvas Semo kojomis švelniai slydo aukštyn, stabtelėjo ties 
kirkšnimis, šiek tiek stipriau prisispaudė, paskui pakilo dar aukščiau, 
dabar jau glostydamas pilvą. 

Semas atsiklaupė, nekantraudamas pajusti jo palytėjimą ant veido. 
Pajuto deginantį, bet malonų jausmą, kai sudrėko akys - tekėjo ne 
ašaros, jos nebūna tokios tirštos. 

Čiulptuvas sustojo ties jo akimis. Semas pamatė ryškiai raudoną 
gleivinę, kuri jam pasirodė panaši į gėlės žiedą. Ji godžiai Žiopčiojo. 
Kiekvieną kartą, kai ji prasiverdavo, pasimatydavo tamsi bedugnė. 
Paskui ji liovėsi Žiopčioti, jausmingai, lėtai palietė jo lūpas ir nusly- 
do skruostu pasitikti iš akių tekančios srovelės. Semas jautė į save įs- 
meigtą godų tamsiai mėlynų akių žvilgsnį. 

Bet juk bauda jau sumokėta. 

Sukaupęs paskutines jėgas, Semas dešine ranka suspaudė čiulptu- 
vą. Jis buvo karštas ir deginantis. Semui nudilgino delną. 

Straublys trūktelėjo ir pabandė išslysti iš jo rankos. Semas vos 
vos jo nepaleido, bet paskutinę akimirką spėjo sugriebti, dar tvirčiau 
sugniaužė kumštį, kad net nagai sulindo į tą masę. 

- Štai! - suriko jis. - Štai, kai ką turiu tau, kale! Lauktuvės iš Seint 
Luiso! 

Jis iš visų jėgų užsimojo kairiąja ranka ir tą lipnų saldymedžio le- 
dinukų kamuolį sugrūdo į čiulptuvą. Nuo smūgio šis susitraukė kaip 
spyruoklė. Čiulptuvo savininkė bandė surikti, bet jai išėjo tik neaiš- 
kus stenėjimas. Tada ji dar kartą pabandė išsivaduoti iš Semo gniauž- 
tų. Raudonas saldymedžio kamuolys čiulptuvo gale išsipūtė ir tapo 
panašus į didelę kruviną pūslę. 

Semas, nepaleisdamas iš rankų trūkčiojančio glitaus straublio, at- 
siklaupė, paskui visu kūnu užgulė tą padarą, kuris turbūt buvo Arde- 
lija. Ji trūkčiojo ir rangėsi po juo, bandydama ištrūkti. Jie nusirito per 
knygomis nuklotą žemę. Padaras pasirodė velniškai stiprus. Semas 
susitiko jo akis ir net sustabarėjo nuo neapykantos ir panikos kupino 
žvilgsnio. 

Paskui Semas pajuto, kaip masė po juo ima pūstis. Dabar padaras 
ant knygomis nuklotų grindų buvo panašus į pripučiamą kamuolį su 
juokingu straubliu, be to, dar apaugusį jūržolėmis. Jis ritosi grindi- 
mis, O čiulptuvas susimezgė į mazgą. Nustėręs iš siaubo ir pasibjau- 
rėjimo Semas stebėjo padarą, vadinantį save Ardelija Lortz, dūstantį 
nuo savo paties garuojančių žarnų. 

Jis ritosi, savo kelią nužymėdamas raudonais kraujo dryžiais. Iš- 
virtusios akys buvo įsmeigtos tiesiai į Semą. Jose - begalinė nuosta- 
ba. Jis dar kartą pasistengė išspjauti lipnų saldymedžio kamštį, bet ir 
šįsyk nepavyko. 

Semas, nujausdamas, kas dabar turėtų atsitikti, užsidengė ranko- 
mis veidą. Suspėjo - dar po akimirkos tas šlykštus kamuolys sprogo. 

Keistos masės gabalai ištiško į visas puses. Semo rankos, krūtinė, 
kojos - viskas apsitaškė tirštu krauju. Semas suriko. Tame jo riksme 
tilpo ir pasišlykštėjimas, ir palengvėjimas. 

Vėl dingo elektra, ir viskas paniro į tamsą. 


Ir šį kartą šviesa tuoj pat vėl atsirado, bet per tas kelias akimirkas, 
kol buvo tamsu, Semas suspėjo pajusti, kad kažkas pasikeitė. Jį apė- 
mė jausmas, kad viskas, kas buvo susimaišę, ko niekaip neįstengė 
suprasti, staiga grįžo į savo vietas. Kai lemputė kelis kartus sumirgė- 
jusi vėl užsidegė, pasidarė labai šviesu, be to, ir garsas pasikeitė, ir 
Semas apsižiūrėjęs pamatė, kad užsidegė ne viena lemputė, o daug 
liuminescencinių lempų. Jis taip 1r nesuprato, ar tas 1960-ųjų pasau- 
lis, į kurį ką tik buvo patekęs, realus, ar tik iliuzinis, bet aiškiai su- 
vokė, kad jo jau nebėra. 

Išvartyti stelažai vėl tvarkingai stovėjo savo vietose. Ant grindų 
mėtėsi kelios knygos, - gal koks tuzinas, - bet jos greičiausiai nukri- 
to, kai užkliudė jas bandydamas atsistoti. Ir lauke audros neliko nė 
ženklo, tik tyliai ūžavo vėjas. Girdėjosi raminantis lietaus lašų barbe- 
nimas į stogą. 

Ardelijos nebebuvo. Nei ant grindų, nei ant knygų, nei ant jo pa- 
ties nesimatė jokių kraujo pėdsakų. 

Vienintelis ženklas, kad jos čia būta - auksinis auskaras. 

Vis dar svirduliuodamas Semas atsistojo ir paspyrė jį. Staiga aky- 
se aptemo. Užsimerkė laukdamas, kas bus: nualps ar ne. 

- Semai! - tai Naomė. Panašu, kad ji verkia. - Semai, kur tu? 

- Aš čia! - jis pakėlė ranką, suėmė save už plaukų ir timptelėjo į 
viršų. Kvaila, bet tai padėjo. Mirgėjimas akyse neišnyko visiškai, bet 
truputį apmalšo. Atsargiai statydamas kojas nuėjo į tą pusę, iš kur 
girdėjosi Naomės balsas. 

Stalas tas pats - medinė plokštė ant trumpų storų kojų, tik vietoj 
senosios stalinės lempos buvo liuminescencinis šviestuvas. Rašomo- 
sios mašinėlės vietoje stovėjo kompiuteris “Apple''. Jeigu jam dar 
nebūtų buvę aišku, kokiame laike dabar atsidūrė, sužinotų pažvelgęs 
į kartonines dėžes ant grindų - jokių senų laikraščių, tik polietileno 
plėvelės ritiniai. 

Naomė tebeklūpėjo prie Deivo. Semas, priėjęs arčiau, pastebėjo, 
kad gesintuvas (nors praėjo trisdešimt metų, jis nė kiek nepasikeitė) 
kabėjo savo vietoje... bet ant Deivo skruosto ir kaktos buvo likęs jo 
rankenėlės atspaudas. 

Deivas gulėjo atsimerkęs. Pamatęs Semą, nusišypsojo. 

- Ne... blogai, - sušnibždėjo jis. - Nemaniau... netikėjau... kad tu 
turi tal... savyje. 

Semą apėmė palengvėjimas. 

- Na, - pasakė jis, - aš nežinau. - Jis pasilenkė prie Deivo ir paro- 
dė jam tris pirštus: - Kiek čia pirštų? 

- Apie... septyniasdešimt keturis, - sušnibždėjo Deivas. 

- Aš paskambinsiu greitajai, - atsiduso Naomė ir jau ketino atsis- 
toti, kai Deivas sugriebė ją už riešo. 

- Ne. Dar ne, - jis akimis susirado Semą. - Pasilenk. Turiu tau kai 
ką pasakyti. 

Semas palinko prie senuko. Drebančia ranka Deivas apkabino jo 
sprandą. Jo lūpos palietė Semo ausį, ir jis vos beįstengė ramiai išbūti 
- labai kuteno. 

- Semai, - šnabždėjo Deivas. - Ji laukia. Atmink... ji laukia. 

- Ką? - paklausė visiškai sumišęs Semas. - Deivai, ką nori tuo pa- 
sakyti? 

Bet Deivo ranka jau buvo nusvirusi. Akys įsmeigtos tiesiai į Se- 
mą, bet buvo aišku, kad jis jo nemato. Tankiai kilnojosi krūtinė. 

- Aš einu, - tarė nevilties apimta Naomė. - Mačiau, kad ten yra te- 
lefonas. 

- Ne, - pasakė Semas. 

Ji atsisuko į jį. Dabar buvo tikrai įpykusi. 

- Ką reiškia “ne"'? Ar išprotėjai? Jam gi sulaužyti kaukolės kau- 
lai. Galų gale, jis... 

- Jis išeina, Sara, - pasakė Semas, stengdamasis kalbėti kuo švel- 
nesniu balsu. - Jau greitai. Pabūk su juo. Kaip tikra draugė. 

Ji dar kartą pažvelgė į Deivą ir dabar pastebėjo tai, ką Semas jau 
anksčiau matė. Kairės Deivo akies vyzdys buvo visiškai susitraukęs, 
baltavo vien tik baltymas; dešinės akies vyzdys buvo nežmoniškai 1š- 
šokęs. 

- Deivai? - išsigandusi pralemeno ji. - Deivai? 

Bet Deivas pasuko galvą į Semą: 

- Atsimink, - šnabždėjo jis. - Ji L... 

Staiga jo lūpos sustingo. Dar kartą pakilo krūtinė... nusileido... ir 
jau nebesujudėjo. 

Naomė pradėjo kūkčioti. Ji paglostė jo rankas ir užspaudė vokus. 
Semas, apimtas graudulio, atsiklaupė šalia jos ir apsikabino. 

PENKIOLIKTAS SKYRIUS 
KAMPO GATVĖ (III) 


Tą ir dar kitą naktį Semas praleido be miego. Gulėjo plačiai at- 
merktomis akimis savo lovoje, visame name palikęs šviesą, ir galvo- 
jo apie paskutinius Deivo Dankano ištartus žodžius: Ji laukia. 

Prieš pat aušrą po antros taip praleistos nakties jis pradėjo galvo- 
ti, jog suprato, ką senukas stengėsi jam pasakyti. 


Semas manė, kad Deivas bus laidojamas kaip baptistas, bet nus- 
tebo sužinojęs, kad kažkuriuo metu tarp 1960-ųjų ir 1990-ųjų jis at- 
sivertė į katalikybę. Pamaldos Šv. Martyno bažnyčioje vyko balan- 
džio vienuoliktąją, lietingą ir vėjuotą dieną. 

Lydėdama velionį į kapus, procesija užsuko į Kampo gatvę. Kai 
atvyko Semas, ten jau buvo apie septyniasdešimt žmonių. Mažos 
grupelės būriavosi visuose prieglaudos kampuose. Jie visi pažinojo 
Deivą ir kalbėjo apie jį su švelniu humoru, pagarba ir meile. Buvo 
patiekta imbierinio alaus vienkartiniuose puodeliuose ir mažų sumuš- 
tinių. Semas ėjo nuo vienos grupelės prie kitos, persimesdamas vie- 
nu kitu žodžiu su pažįstamais, bet ilgiau niekur nesustojo. Visą tą lai- 
ką jis taip 1r neištraukė rankos iš savo tamsaus palto kišenės. Mat pa- 
keliui į bažnyčią buvo sustojęs prie “Piglio Viglio“ krautuvėlės, ir 
dabar jo kišenės buvo pilnos celofaninių maišelių - keturi iš jų buvo 
ilgi ir siauri, o du - stačiakampiai. 

Saros nebuvo. 

Jau ruošėsi išeiti, kai viename kampe pastebėjo Luką su Rudolfu. 
Tarp jų buvo padėta kribidžo lenta, bet nepanašu, kad jie loštų kor- 
tomis. 

- Sveiki, vaikinai, - artėdamas prie jų prabilo Semas. - Jūs turbūt 
neprisimenate manęs... 

- Žinoma, prisimename, - neleido jam pabaigti Rudolfas. - Kas, 
jūsų manymu, mes esame? Pora silpnapročių? Jūs gi Deivo draugas. 
Buvote atėjęs tą dieną, kai piešėme plakatus. 

- Teisingai! - įsiterpė Lukas. 

- Ar radote tas knygas, kurių ieškojote? - paklausė Rudolfas. 

- Taip, - šypsodamasis atsakė Semas. - Po to radau. 

- Teisingai, - šūktelėjo Lukas. 

Semas ištraukė iš kišenės keturis maišelius. 

- Aš jums, vyručiai, kai ką atnešiau, - tarė jis. 

Lukas pakėlė galvą. Jo akys sublizgėjo. 

- Saldainiai su romu, Dolfai! - iki ausų išsišiepęs pasakė jis. - Žiū- 
rėk, Saros vaikinas atnešė mums tų suknistų saldainių su romu! Pui- 
ku! 

-Ė -ė, aš juos paimsiu, tu senas girtuokli, - tarė Rudolfas, sku- 
biai pačiupęs maišelius. - Tas tešlagalvis surytų juos visus iš karto, 
suprantate, o paskui naktį pridirbtų į lovą, - paaiškino jis Semui. Jis 
ištraukė vieną saldainį ir padavė Lukui. - Čia tau, veltėdi. Kitus pa- 
saugosiu. 

- Ir tu gali vieną paimti, Dolfai. Nebijok. 

- Lukai, tu gi žinai. Paragavęs nebegalėčiau sustoti. 

Bet Semas jų nebesiklausė, tik laukė, kada galės įsiterpti. 

- Saros vaikinas? Iš kur tai ištraukėte? 

Lukas pirmiausia susigrūdo visą saldainį į burną 1r tik tada pakė- 
lė galvą. Jo veidas švytėjo iš pasitenkinimo. 

- Kalbos čia greitai sklinda, Saulėtas Žmogau. Iš tikrųjų greitai. 

- Jis nieko nežino, pone, - pasakė Rudolfas, siurbčiodamas savo 
alų. - Tauškia niekus vien dėl to, kad jam patinka, kaip juda jo burna. 

- Tu tikras šūdžius, Dolfai, - atsikirto Lukas, kuris, pasinaudoda- 
mas proga, ką tik nugvelbė dar vieną saldainį. - Aš Žinau, Deivas 
man sakė! Praėjusią naktį! Sapnavau, kad Deivas atėjo pas mane ir 
pasakė, jog šis vyrukas yra Saros brangiausiasis! 

- O kur Sara? - paklausė Semas. - Maniau, kad rasiu ją čia. 

- Aš kalbėjausi su ja po palaiminimo, - įsiterpė Rudolfas. - Ji sa- 
kė, kad žinosite, kur jos ieškoti, jeigu norėsite ją matyti. Sakė, kad 
jau kartą matėte ją ten. 

- Ji labai mėgo Deivą, - nei iš šio, nei iš to tarė Lukas. Akies kam- 
putyje sublizgusi ašara nuriedėjo jam per skruostą. Atbula ranka sku- 
biai ją nubraukė. - Ir visi mėgome. Deivas visada taip pašėlusiai sten- 
gėsi. Bet tai labai blogai, suprantate. Tai iš tikrųjų labai blogai. - Ir 
Lukas staiga pratrūko raudoti. 

- Na, leiskite man kai ką pasakyti, - tarė Semas. Jis prisėdo šalia 
Luko ir padavė jam savo nosinę. Pats vos laikėsi nepravirkęs ir jau- 
tėsi siaubingai dėl to, ką dabar ruošiasi padaryti... bent jau bando pa- 
daryti. - Jis ištvėrė iki galo. Jis mirė blaivus. Kad 1r ką išgirstumėte, 
tikėkite tuo, ką pasakiau, nes aš Žinau tiesą. Jis mirė blaivus. 

- Amen, - pagarbiai užbaigė Rudolfas. 

- Amen, - pridūrė Lukas ir grąžino Semui nosinę. - Ačiū. 

- Nėra už ką, Lukai. 

- Sakyk, ar tikrai daugiau nebeturi tų suknistų saldainių su romu? 

- Ne -e, - Semas šyptelėjo. - Žinai, Lukai, kaip sakoma: vieno per 
daug, o tūkstančio niekada neužtenka. 

Rudolfas nusijuokė. Lukas nusišypsojo... paskui pirštu užspaudė 
vieną šnervę. 

- O kaip dėl ketvirtuko... ar neatsirastų tavo kišenėje atliekamo? 


Pirmiausia Semas pagalvojo, kad galbūt ji grįžo atgal į biblioteką, 
bet tai nesutapo su tuo, ką pasakė Dolfas... Tiesa, jie su Sara pralei- 
do bibliotekoje vieną siaubingą naktį, dabar tai atrodė jau seniai 
praeity, bet jie buvo ten drauge; jis ten jos "nepamatė", kaip pamatai 
ką nors žvelgdamas pro langą arba... 

Staiga prisiminė, kad kartą jau yra matęs Sarą pro langą, čia pat, 
Kampo gatvėje. Drauge su kitais ji sėdėjo pievelėje, tik jiems supran- 
tamais būdais stengdamiesi padėti vieni kitiems išlikti blaiviems. Se- 
mas kaip ir aną kartą pasuko į virtuvę, pakeliui pasisveikindamas dar 
su keliais pažįstamais. Susitiko Bertą Aiversoną ir Elmerį Baskiną. 
Jie ir dar viena Semui nepažįstama pagyvenusi moteris stovėjo nuo- 
šaliau su pieno kokteiliais rankose ir tyliai šnekučiavosi. 

Per virtuvę jis išėjo į kiemą. Oras buvo apsiniaukęs, vėl pradėjo 
lynoti. Kieme buvo tuščia, bet Semui pasirodė, kad pamatė kažką 
šmėstelint už krūmų. 

Nulipo laiptais 17 pasuko per pievelę jausdamas, kaip smarkiai 
daužosi širdis. Įkišo ranką į kišenę ir ištraukė du paskutinius celofa- 
ninius maišelius. Juose buvo saldymedžio ledinukai “Buliaus akis“. 
Praplėšęs maišelius, pradėjo volioti saldainius į kamuolį, tik šįkart - 
kur kas mažesnį nei anas, kurį sulipdė pirmadienio vakare Naomės 
automobilyje. Nuo to šleikščiai saldaus kvapo jam kaip visuomet da- 
rėsi silpna. Tolumoje pasigirdo traukinio dundėjimas. Tas garsas dar 
labiau sustiprino nuojautą, kad Naomė pavirto Ardelija. 

Per vėlu, Semai. Jau per vėlu. Burtas mestas. 

Ji laukia. Atmink, Semai - ji laukia. 

Kartais nuojauta būna velniškai tikra. 

Kaip ji išgyveno visus tuos metus? Jie niekada savęs to nepaklau- 
sė, ar ne? Kaip ji persikūnija iš vieno į kitą? Ir to jie niekada savęs 
nepaklausė. Galbūt sutvėrimas, panašus į moterį, vardu Ardelija 
Lortz, yra kaip vikšras kokone, tūnantis kur nors medyje; atėjus lai- 

kui, jis virsta drugeliu ir nuskrenda pasitikti savo mirties. Vikšrai ko- 
konuose tūno tyliai, laukia... keičiasi... 

Ji laukia. 

Semas ėjo toliau, delne spausdamas šleikščiai dvokiantį kamuo- 
liuką, suvoliotą iš to, ką Bibliotekos Policininkas - jo Bibliotekos Po- 
licininkas - pavogė iš jo ir ką pavertė košmarais. Ta masė, kurią da- 
bar laikė rankoje, buvo jau kitokia; ji, padedant Naomei ir Deivui, 
virto išsigelbėjimo simboliu. 

Bibliotekos Policininkas, palinkęs ties Naome. Priglaudęs lūpas 
prie jos sprando, tarsi ketindamas pabučiuoti. Tačiau kosėjantis. Ar- 
delijos gūžys. Suglebęs. Ištampytas. Tuščias. 

Prašau pasistenk, kad nebūtų per vėlu. 

Jis brovėsi per krūmus. Naomė Sara Higins stovėjo už jų sukry- 
žiavusi rankas ant krūtinės. Ji atsisuko. Semą pritrenkė jos skruostų 
blyškumas ir laukinis akių žvilgsnis. Paskui ji vėl nusisuko į geležin- 
kelio bėgius. Traukinys jau buvo netoliese. Netrukus jį pamatys. 

- Sveikas, Semai. 

- Sveika, Sara. 

Semas apkabino ją per liemenį. Ji nesipriešino, bet išliko šalta ir 
abejinga. Prašau pasistenk, kad nebūtų per vėlu, vėl atėjo mintis, ir 
jis atitoko begalvojąs apie Deivą. 

Jie paliko jį ten, bibliotekoje, kai išbėgo, be to, ir durys liko atla- 
pos. Tiesa, Semas paskambino iš telefono automato, esančio už dvie- 
jų kvartalų, ir pranešė apie neužrakintą biblioteką. Kai tik dispečeris 
paklausė, kuo jis vardu, iškart pakabino ragelį. Taigi Deivas netrukus 
buvo surastas ir, žinoma, nustatyta mirties priežastis - nelaimingas at- 
sitikimas. Miestelio gyventojai, kurie netrunka pasidaryti savas išva- 
das, aišku, nusprendė, kad dar vienas senas girtuoklis nukeliavo į 
dangaus smuklę. 

Jie turbūt pamanė, kad jis nešėsi išgerti, pamatė praviras duris, į5- 
muko vidun ir tamsoje užkliuvo už gesintuvo. Istorijos pabaiga. Po- 
mirtinė ekspertizė, kuri Deivo kraujyje nenustatė nė lašo alkoholio, 
jau nebepakeitė nei miestelio, nei policijos nuomonės. Žmonės pa- 
prasčiausiai galvoja, kad girtuoklis turi mirti girtas, mąstė Semas, 
net jeigu pasirodo, kad jis buvo blaivus. 

- Kaip jautiesi, Sara? - paklausė jis. 

Ji atrodė labai išvargusi. 

- Ne per geriausiai, Semai. Visiškai nekaip. Aš nepajėgiu miego- 
ti... neįstengiu valgyti... mano galva pilna pačių klaikiausių minčių... 
atrodo, lyg jos būtų visiškai ne mano... ir aš siaubingai noriu išgerti. 

Tai ir yra blogiausia. Aš noriu gerti... ir gerti... 1r gerti. Susirinkimai 
nebepadeda. Pirmąkart gyvenime susirinkimai man nebepadeda. 

Ji užsimerkė ir pravirko. Gailiai, bejėgiškai. 

- Ne, - švelniai paprieštaravo jis. - Jie to nepadarys. Jie negali. Ir 
įsivaizduok, kaip jai patiktų, jeigu tu vėl pradėtum gerti. Ji laukia... 
bet tai nereiškia, kad ji nėra alkana. 

Ji atsimerkė ir pažvelgė į jį: 

- Ką... Semai, apie ką tu kalbi? 

- Manau, apie atkaklumą, - pasakė jis. - Atkaklų blogi. Kaip jis 
laukia. Koks jis gali būti klastingas ir suktas, ir galingas. 

Jis pakėlė ranką ir atgniaužė delną. 

- Ar atpažįsti šitą, Sara? 

Išvydusi raudoną saldymedžio kamuoliuką, ji atšlijo. Jos žvilgsnis 
vėl tapo budrus. Akyse švietė baimė ir neapykanta. 

Jos buvo sidabro spalvos. 

- Išmesk jį! - sušnibždėjo ji. - Išmesk tą prakeiktą daiktą! - ranka 
ji brūkštelėjo sau per sprandą, ant kurio krito dailios kaštoninių 
plaukų garbanos. 

- Aš kalbuosi su tavimi, - ramiai pasakė Semas. - Ne su ja, o su 
tavim. Aš myliu tave, Sara. 

Ji vėl pažvelgė į jį, 1r jos akyse vėl buvo matyti siaubingas nuo- 
vargis. 

- Taip, - tarė ji. - Galbūt ir myli. Ir galbūt turėtum išmokti nebe- 
mylėti. | 

- Noriu, kad kai ką dėl manęs padarytum, Sara. Noriu, kad nusi- 
suktum nugara į mane. Traukinys atvažiuoja. Noriu, kad Žiūrėtum į 
tą traukinį ir neatsisuktum, kol nepasakysiu. Ar gali tai padaryti? 

Jos viršutinė lūpa timptelėjo. Veidą vėl iškreipė neapykanta ir 
baimė. 

- Ne! Palik mane ramybėje! Dink iš čia! 

- Ar tikrai to nori? - paklausė jis. - Ar tikrai? Tu pasakei Dolfui, 
kur aš galiu tave rasti, Sara. Ar tikrai nori, kad aš dingčiau? 

Ji vėl užsimerkė. Jos lūpos drebėjo. Kai atsimerkė, akys buvo pil- 
nos ašarų. 

- O, Semai! Padėk man! Kažkas negerai, o aš nežinau, kas tai ir 
ką man daryti! 

- Aš Žinau, ką daryti, - ramino ją Semas. - Pasikliauk manimi, Sa- 
rą. Tikėk tuo, ką pati sakei pirmadienį pakeliui į biblioteką. Nuošir- 
dumas ir tikėjimas. Šitie dalykai yra priešingoje baimei pusėje. Nuo- 
širdumas ir tikėjimas. 

- Tačiau tai sunku, - šnabždėjo ji. - Sunku pasikliauti. Sunku ti- 
kėti. 

Jis nenuleido nuo jos akių. 

Staiga viršutinė Naomės lūpa atsikišo, apatinė kažkaip keistai su- 
sisuko. 

- Užsiknisk! - suriko ji. - Eik iš čia ir kur nors užsiknisk, Semai 
Pyblesai! 

Jis vis tiek nenuleido nuo jos akių. 

Ji pakėlė rankas ir suspaudė smilkinius. 

- Galvoje turėjau visai ne tai. Nesuprantu, kodėl taip pasakiau. 
Aš... mano galva... Semai, mano vargšė galva! Jaučiu, kad ji tuoj 
perplyš pusiau. 

Suūkė besiartinantis traukinys. Jis ką tik pervažiavo tiltą per Pro- 
verbijos upę ir įriedėjo į Junktono miesto ribas. Sis traukinys į Oma- 
hą čia pravažiuodavo kasdien apie vidurdienį, bet Junktono stotelėje 
nesustodavo. Dabar Semas jau galėjo jį įžiūrėti. 

- Mes nebeturime laiko, Sara. Turime padaryti tai tuojau pat. Nu- 
sisuk ir žiūrėk į traukinį. Stebėk, kaip jis artinasi. 

- Taip, - staiga suriko ji. - Gerai. Daryk, ką nori, Semai. Jeigu ma- 
tysi... matysi, kad nieko neišeina... tada pastumk mane. Stumtelėk 
priešais atvažiuojantį traukinį. Galėsi paaiškinti kitiems, kad pati iš- 
šokau... kad tai buvo savižudybė, - ji žvelgė į jį maldaujančiu žvilgs- 
niu - mirtinai pavargusios akys ir išsekęs veidas. - Jie žino, kad pas- 
taruoju metu nekaip jaučiuosi, - žmonės iš AA. Nuo jų nieko nenus- 
lėpsi. Tiesiog neįmanoma. Jie patikės, jeigu sakysi, kad aš pati puo- 
liau po traukiniu, ir jie bus teisūs, nes aš iš tikro nebenoriu daugiau 
taip gyvent. Bet sunkiausia... Semai, sunkiausia pagalvojus, kad 
praeis kažkiek laiko ir aš norėsiu gyventi. 

- Nusiramink, - pasakė jis. - Daugiau nebekalbėkime apie savižu- 
dybę. Žiūrėk į traukinį, Sara, ir atmink, kad myliu tave. 

Ji nusisuko. Traukinys dabar buvo vos už mylios ir sparčiai artė- 
j0. Rankomis ji suėmė sprandą ir kilstelėjo plaukus. Semas palinko į 
priekį... 1r pamatė tai, ko ieškojo. Tai buvo prisisiurbę prie jos akina- 
mai baltos švelnios kaklo odos. Jis žinojo, kad smegenys - vos už pu- 
sės colio nuo tos vietos. Jį supykino nuo šios minties. 

Bet susitvardė ir pasilenkė dar arčiau prie to iškilimo. Jis buvo pa- 
dengtas kažkuo panašiu į baltą voratinklį, bet po juo matėsi rausva, 
drebučius primenanti masė, kuri pulsavo Naomės širdies plakimo ritmu. 

- Palik mane ramybėje! - staiga suriko Ardelija Lortz moters, ku- 
rią Semas mylėjo, lūpomis. - Palik mane ramybėje, - gyvuly tu! - bet 
Saros rankos, laikančios pakeltus plaukus, nė nekrustelėjo. 

Ji dejavo. 

Nykščiu jis įspaudė duobutę saldymežio kamuolyje - šiek tiek di- 
desnę už parazitą ant Saros kaklo. 

- Perskaityk juos man, Sara. Perskaityk tuos skaičius. 

- Du... šeši... o, Semai, man skauda galvą... atrodo, lyg didžiulės 
rankos plėštų mano smegenis pusiau... 

- Skaityk skaičius, Sara, - murmėjo jis, dėdamas iš “Buliaus akių" 
suminkytą masę ant pulsuojančios šlykščios pūslės. 

- Penki... devyni... penki... 

Švelniai spaudinėdamas aplipdė ją visą suminkytais saldymedžio 
saldainiais. Jautė kažką spurdant ir raitantis po cukruotu gaubtu. O 
kas, jeigu jis neatlaikys? Kas, jeigu jis plyš anksčiau, nei aš pabaig- 
siu? Juk ten susitvenkę visi Ardelijos nuodai... Kas, jeigu jis plyš 
anksčiau, nei aš pabaigsiu? 

Vėl suūkė artėjantis traukinys. Tas garsas nustelbė skausmo kupi- 
ną Saros klyksmą. 

- Ramiai... 

Semas staigiai trūktelėjo, atplėšė saldymedžio košę ir suspaudė ją 
delne. Jis padarė tai; saldžioje lipnioje masėje pulsavo ir tvinkčiojo 
kažkas panašus į mažą silpstančią širdį. Ant Saros sprando liko trys 
miniatiūrinės skylutės, ne didesnės už smeigtuko dūrį. 

- Jau nebėra! - sušuko ji. - Semai, jau nebėra! 

- Dar ne, - griežtai atkirto Semas. Delne jis tvirtai spaudė saldy- 
medžio kamuoliuką, bet jo paviršiuje pūtėsi burbulas, tuoj tuoj sp- 
TOgS... 

Traukinys riaumodamas lėkė dabar jau pro Junktono geležinkelio 
stoties sandėlius. Kaip tik ten Žmogus, vardu Brajanas Kelis, kadaise 
sviedė monetų saują Deivui Dankanui į veidą ir liepė nešdintis į vi- 
sas keturias puses. Traukinys buvo tik už trijų šimtų jardų ir sparčiai 
artėjo. Semas nustūmė Sarą sau už nugaros ir atsiklaupė prie pat 
bėgių. 

- Semai, ką darai? 

- Štai čia, Ardelija, - murmėjo jis. - Išbandyk tai. - Ir jis prilipdė 
tvinkčiojančią raudoną saldymedžio pūslę ant žvilgančio plieninio 
bėgio. 

Jo galvoje pasigirdo nežmoniško įniršio ir siaubo riksmas. Atšli- 
j0 nuo bėgių Žiūrėdamas, kaip tas daiktas blaškosi, stengdamasis išt- 
rūkti iš saldymedžio spąstų. Pūslė pratrūko... viduje buvo įklimpę 
kažkas raudonesnio už raudoną saldymedžio košę... Ir tada pravažia- 
vo traukinys 2:20 į Omahą. 

Saldymedžio kamuoliukas dingo iš akių, o drauge su juo lyg kir- 
viu nukirstas dingo 1r veriantis riksmas Semo galvoje. 

Jis žengė dar žingsnį atgal ir atsisuko į Sarą. Ji vos laikėsi ant ko- 
jų, tačiau akyse švietė nuostaba ir džiugesys. Jis apsikabino ją per 
liemenį. Jie taip ir stovėjo susiglaudę, o pro šalį švilpė prekiniai va- 
gonai, platformos ir cisternos. 

Traukinys pravažiavo, ėmė tolti į vakarus, kol galų gale tolyje li- 
ko vos įžiūrimos raudonos švieselės. Tada ji šiek tiek atšlijo nuo jo... 
bet ne tiek, kad ištrūktų iš jo glėbio, - ir atidžiai pažvelgė jam į akis. 

- Ar aš laisva, Semai? Ar aš tikrai išsivadavau iš jos? Jaučiuosi, 
tarsi būčiau laisva, bet negaliu tuo patikėti. 

- Tu laisva, - patvirtino Semas. - Ir tavo bauda jau sumokėta, Sara. 

Pakėlusi galvą, ji išbučiavo jo lūpas, skruostus, akis. Bet šįkart 
neužsimerkė tai darydama. 

Jis suspaudė jos delnus 1r paklausė: 

- Kodėl mums negrįžus vidun? Tavo draugai pasiges tavęs. 

- Jie gali būti ir tavo draugai, Semai... jeigu nori. 

Jis linktelėjo: 

- Taip, labai noriu. 

- Nuoširdumas ir tikėjimas, - tarė ji ir paglostė jam skruostą. 

- Tai ir yra tie žodžiai, - jis pabučiavo ją ir pasiūlė parankę. - Ar 
nesutiktumėte eiti sa manim, madam? 

Ji įsikibo jam į parankę: 

- Kur tik panorėsite, pone. Kur tik panorėsite. 

Ir jie, susikibę už parankių, lėtai nuėjo per pievą. 


Saulės šuo 


Pratarmė 


“Saulės šuo“ - tai pasakojimas apie fotoaparatus ir nuotraukas. 
Maždaug prieš penkerius metus mano žmona Tabita susidomėjo fo- 
tografija. Pamačiusi, kad jai visai neblogai išeina, ėmė rimtai gilintis 
į tą sritį: daug skaitė, eksperimentavo ir fotografavo - fotografavo - 
fotografavo. Pats aš esu prastas fotografas (vienas iš tų, kuriems am- 
žinai išeina nukirsti fotografuojamų Žmonių galvas, nutaikyti būtent 
tą akimirką, kai jie būna išsižioję, arba ir viena, 1r kita tuo pat metų), 
bet be galo gerbiu tuos, kurie fotografuoja gerai... Mane žavi pats 
procesas. 

Pradėjusi eksperimentuoti, mano Žmona įsigijo fotoaparatą “Pola- 
roidą“, kuriuo nesudėtinga naudotis netgi tokiems nevykėliams kaip 
aš. Tas fotoaparatas mane tiesiog sužavėjo. Zinoma, ir anksčiau bu- 
vau matęs tų “Polaroidų"', bet niekuomet nesigilindavau, kaip jie vei- 
kia, kokius atvaizdus padaro. Ir juo daugiau apie juos galvojau, juo 
keistesni jie man atrodė. Juk, šiaip ar taip, tai - ne paprasti paveiks- 
lėliai, tai - laiko akimirkos... Ir dėl to jie man ėmė rodytis kažkuo 
ypatingi. 

Šis pasakojimas gimė kone vienu prisėdimu vieną 1987-ųjų vasa- 
ros naktį, bet prieš tai buvo beveik ištisi apmąstymų metai. O dabar 
manau, kad jau pakaks. Smagu buvo su jumis visais vėl susitikti, bet 
tai nereiškia, kad jau galite eiti. 

Dar turime užsukti į gimtadienio šventę, kuri vyksta mažame Kas! 
Roko miestelyje. 


PIAMAS SKYRIUS 


Rugsėjo 15-3ją buvo Kevino gimtadienis, ir dovanų jis gavo bū- 
tent tai, ko norėjo: Saulę. | 

Kevinas, apie kurį kalbame, buvo Kevinas Delevanas, šventė jis 
penkioliktąjį gimtadienį, o ta Saulė - tai “Saulė 660", fotoaparatas 
“Polaroidas", kuris daro viską, išskyrus nebent sumuštinius. 

Žinoma, buvo ir kitų dovanų; Megė, jo sesuo, padovanojo kumš- 
tines pirštines, kurias pati numezgė, močiutė iš Demoino atsiuntė de- 
šimt dolerių, o teta Hilda - kaip visuomet - kaklaraištį su siaubingu 
segtuku. Pirmąjį ji atsiuntė, kai Kevinui suėjo treji, o tai reiškė, kad 
savo spintos stalčiuje jis jau turėjo dvylika nė kartą nedėvėtų kakla- 
raiščių su siaubingais segtukais, šalia jų atsiguls ir šis - tryliktasis. Nė 
vieno iš jų jis nė karto neužsirišo, bet jam buvo uždrausta juos išmes- 
ti. Teta Hilda gyveno Portlende. Ji niekuomet nebuvo atvykusi nei į 
Kevino, nei į Megės gimtadienį, bet ką gali Žinoti - gal ji kada nors 
nuspręs tai padaryti. Vienas Dievas težino; Portlendas - vos už pen- 
kiasdešimties mylių į pietus nuo Kasl Roko. Įsivaizduokite, jei ji at- 
vyktų... ir paprašytų Keviną pasirišti vieną iš tų kaklaraiščių (arba, 
pavyzdžiui, Megės - vieną iš tų šalikėlių). Kai kurių jų giminaičių 
galbūt užtektų ir atsiprašyti. Bet tik ne tetos Hildos. Ji buvo kitokia 
ir svarbiausiais dalykais laikė du faktus: ji yra Turtinga ir ji yra Sena. 

Kevino mama šventai tikėjo, kad vieną gražią dieną ji gali KĄ 
NORS PADARYTI dėl Kevino ir Megės. Tą KĄ NORS reikėjo sup- 
rasti taip: apie juos galbūt bus užsiminta tetos Hildos testamente. O 
kol kas buvo manoma, kad protingiausia išsaugoti tuos siaubingus 
kaklaraiščius ir tokius pat siaubingus šalikėlius. Taigi šiam, trylikta- 
atrodė panašus į genį) buvo lemta prisijungti prie kitų, o Kevinui - 
parašyti padėkos laišką tetai Hildai. Ir ne todėl, kad to reikalautų ma- 
ma, ir ne todėl, kad jam rūpėtų, jog galbūt vieną gražią dieną teta 
Hilda KĄ NORS padarys dėl jo ir mažosios sesutės, bet todėl, kad jis 
buvo gerai išauklėtas ir supratingas berniukas. 

Jis padėkojo šeimos nariams už visas dovanas (mama su tėčiu, be 
abejo, pridėjo ir visokių smulkmenų, bet pati reikšmingiausia dova- 
na neabejotinai buvo “Polaroidas"", 1r jiems labai patiko, kad jam pa- 
tiko), nepamiršęs pakštelėti Megei į skruostą (ji sukikeno ir tuoj pat 
nusivalė pabučiuotąją vietą, bet negalėjo paslėpti savo pasitenkini- 
mo) ir pasakyti, kad pirštinės be galo pravers slidinėjant ateinančią 
žiemą, bet visą jo dėmesį buvo prikausčiusi dėžutė su “Polaroidu" ir 
keliomis papildomomis fotojuostomis. 

Aišku, jam rūpėjo ir gimtadienio tortas, ir ledai, tačiau labiausiai 
nekantravo išbandyti fotoaparatą. Puolė prie jo tą pat akimirką, kai 
tik buvo galima. 

Nuo tada ir prasidėjo visos bėdos. 

Jis atidžiai perskaitė instrukciją (na, tiek, kiek leido jo nekantru- 
mas), tada, šeimos nariams baimingai stebint (dėl nesuprantamų prie- 

žasčių dažnai paaiškėja, kad išsvajotasis daiktas neveikia), įdėjo fo- 
tojuostą. Pasigirdo kolektyvinis atodūsis, kai fotoaparatas neužsikirs- 
damas prarijo juostelės galą - tiksliai taip, kaip ir žadėjo instrukcija. 

Fotoaparato viršuje buvo du maži taškeliai - raudonas ir Žalias, 
perskirti žaibą vaizduojančiu zigzagu. Kai Kevinas įdėjo fotojuostą, 
užsidegė raudona lemputė. Visi susižavėję stebėjo, kas bus toliau. O 
toliau - raudona lemputė užgeso ir pradėjo mirkčioti žalia. 

- Paruošta, - pasakė Kevinas tokiu pačiu stengiuosi-pasirodyti-at- 
sainus-bet-man-nelabai-išeina tonu, kokiu Neilas Amstrongas prane- 
šė apie savo pirmuosius žingsnius ant Mėnulio paviršiaus. - Kodėl 
jums nesustojus kartu? 

- Man nepatinka fotografuotis! - sušuko Megė ir teatrališkai užsi- 
dengė rankomis veidą, kaip sugeba tik į paauglystės amžių bežen- 
giančios mergiūkštės ir tikrai blogos aktorės. 

- Eikš, Mege, - paragino ponas Delevanas. 

- Nebūk paika, Mege, - pritarė ir ponia Delevan. 

Megė nuleido rankas, ir visi trys sustojo prie staliuko su gerokai 
apipjaustytu gimtadienio tortu. 

Kevinas pažvelgė pro vaizdo ieškiklį. 

- Mama, pasislink arčiau prie Megės, - mostelėjo jis kaire ranka. 
- Ir tu, tėti, - šį kartą mostelėjo dešine. 

- Jūs sutraiškysite mane! - pasakė Megė tėvams. 

Kevinas uždėjo pirštą ant mygtuko, paskui prisiminė instrukcijo- 
je perskaitytą pastraipą apie ypatingą atidumą, kad žmonės nuotrau- 
koje neišeitų su nukirstomis galvomis. Jie be galvų, pamanė jis. Tu- 
rėjo būti juokinga, bet kažkodėl jam per nugarą perbėgo šiurpulys. 
Perbėgo ir užsimiršo anksčiau, nei jis spėjo tai pastebėti. Truputį 
kilstelėjo aparatą. Štai. Jie visi telpa į objektyvą. Gerai. 

- Gerai! - šūktelėjo jis. - Šypsokitės ir sakykit “mylėčėtis 

- Kevinai! - sudraudė jį mama. 

Tėtis pratrūko kvatoti, o Megė spigiai nusijuokė - taip turbūt ir la- 
bai blogoms aktorėms ne visada išeina; šitaip spygauti sugeba tik de- 
šimties dvylikos metų mergiotės. 

Kevinas paspaudė mygtuką. 

Blykstė akimirkai visą kambarį užliejo akinamai balta šviesa. 

Jis mano, pagalvojo Kevinas, 1r tai turėjo būti pati nuostabiausia 
jo penkioliktojo gimtadienio akimirka. Vietoj to jam per nugarą vėl 
perbėgo keistas šiurpulys. Šį kartą ir jis pats pajuto. 

Pasigirdo garsas - lyg cypimas, lyg dūzgimas, garsas, kurį sunku 
nusakyti žodžiais, bet kuris vis tiek pažįstamas daugeliui žmonių: 

garsas, kai “Polaroidas" išmeta tai, ką galbūt ne visada galima pava- 
dinti menu, bet kuris beveik visada sukelia džiugų pagyvėjimą. 

- Leiskite man pažiūrėti! - puolė Megė. | 

- Ei ei, prilaikyk arklius, mergužėle! - ramino ją ponas Delevanas. 
- Tai šiek tiek užtrunka. 

Megė, sutelkusi visą savo dėmesį, spoksojo į pilką paviršių, kurio 
dar negalėjai pavadinti nuotrauka. 

Visi susispietė aplink. Tvyrojo ta pati įtempto laukimo nuotaika, 
kaip ir dedant juostą į fotoaparatą: tipiška amerikiečių šeima, lau- 
kianti, kada pagaliau galės iškvėpti. 


+ 


Kevinas jautė siaubingą įtampą, šį kartą ji buvo tokia stipri, kad 
nebuvo įmanoma jos nepastebėti. Negalėtų paaiškinti kodėl... bet ji 
buvo. Jis akių negalėjo atitraukti nuo pilko kvadrato baltuose rėme- 
liuose, kur turėjo išryškėti atvaizdas. 

- Man atrodo, aš jau matau save! - žvaliai šūktelėjo Megė. O po 
akimirkos: - Ne. Turbūt ne. Manau, kad matau... 

Jie tylėdami stebėjo, kaip keičiasi pilkas paviršius. Atrodė kaip 
kokie spiritizmo seanso dalyviai, bandantys prisišaukti dvasią. Kaž- 
kas tame kvadrate pradėjo ryškėti. 

Ponas Delevanas pirmasis nutraukė tylą. 

- Kas čia? - paklausė jis, nežinia kam adresuodamas savo klausi- 
mą. - Ar čia koks juokas? 

Kevinas užsimiršęs padėjo fotoaparatą ant paties stalo krašto. Me- 
gė, įsitikinusi, kad nieko gera ten nepamatys, žengė Žingsnį atgal. Jos 
veide nesimatė nei išgąsčio, nei baimės - paprasčiausia nuostaba. Ji 
kilstelėjo ranką, užkliudė fotoaparatą, 1r šis nulėkė ant grindų. Ponia 
būtų užėjęs stiprus migrenos priepuolis. Į grindis atsitrenkusio fotoa- 
parato garsas ją siaubingai išgąsdino. Ji riktelėjo ir atšoko. Tai dary- 
dama užmynė Megei ant kojos ir neteko pusiausvyros. Ponas Dele- 
vanas, tiesdamas ranką ją sulaikyti, stumtelėjo Megę, kuri vis dar sto- 
vėjo tarp jų. Ponas Delevanas sugavo krentančią žmoną ir, be to, tai 
padarė labai gracingai; būtų išėjusi tikrai miela nuotrauka: mamytė ir 
tėvelis, dar nepamiršę savo jaunystės, tango sūkury, ji - į viršų išme- 
tusi ranką ir išrietusi nugarą, jis - palinkęs virš jos gana dviprasmiš- 
ka poza, kurią galima palaikyti ir gašlumu, ir susirūpinimu - nelygu 
aplinkybės. 

Vienuolikmetė Megė pasirodė ne tokia gracinga. Praradusi pu- 
siausvyrą, ji visu svoriu drėbėsi ant stalo. Galėjo ir susižeisti. Bet, lai- 

mei, pastaruosius pusantrų metų ji lankė baleto pamokas triskart per 
savaitę. Jai buvo toli gražu iki tikros balerinos, bet per šokio pamo- 
kas sustiprėję pilvo raumenys šauniai atlaikė smūgį. Tačiau dar 1r ki- 
tą dieną jos klubai buvo nusėti mėlynėmis. Praėjo beveik dvi savai- 
tės, kol jos, keisdamos spalvą iš juodos į violetinę, paskui - į gelto- 
ną, pagaliau išnyko... kaip “Polaroido" nuotrauka, tik atvirkščiai. 

Tą akimirką ji nejuto jokio skausmo; paprasčiausiai nudribo ant 
stalo ir išsigandusi riktelėjo. Stalas pasviro. Gimtadienio tortas, ku- 
ris pirmojoje Kevino darytoje nuotraukoje būtų atsidūręs pirmajame 
plane, nučiuožė nuo stalo. Ponia Delevan net nesuskubo paklausti: 
Mege, ar tau nieko neatsitiko?, kai sultingo torto likučiai tekštelėjo 
tiesiai ant “Saulės 660“, aptaškydami jų batus ir sieną. 

Vaizdo ieškiklis po storu šokolado sluoksniu dabar atrodė kaip 
periskopas. Ir viskas. 

Su gimtadieniu, Kevinai. 


< 


Tą vakarą Kevinas ir ponas Delevanas sėdėjo svetainėje ant sofos, 
kai įėjo ponia Delevan, mosuodama dviem popieriaus lakštais. Ant 
Kevino ir pono Delevano kelių gulėjo atverstos knygos (“Žavūs ir 
drąsūs“ tėčiui; “Nušauk Loredo“ sūnui), bet jų žvilgsniai buvo įs- 
meigti į “Polaroidą"', kuris kaip gyvas priekaištas gulėjo ant žurnali- 
nio stalelio, o šalia mėtėsi nuotraukos. Visose buvo pavaizduotas tas 
pats daiktas. 

Megė, įsijungusi vaizdo magnetofoną, sėdėjo ant grindų ir žiūrė- 
jo išsinuomotą vaizdajuostę. Kevinas nelabai suprato, koks tai filmas, 
bet, sprendžiant iš ekrane lakstančių ir šaukiančių Žmonių, tai buvo 
siaubo filmas. Megė galvą dėl jų pametusi. Abu tėvai manė, kad tai 
blogas skonis (ponas Delevanas į siaubo filmus Žiūrėjo su ypač dide- 
le panieka ir vadino juos “tuo bereikalingų šlamštu''), bet šį vakarą nė 
vienas nepratarė apie juos nė žodžio. Kevinui atrodė, kad tėvai pa- 
prasčiausiai džiaugiasi, jog ji pagaliau liovėsi skųstis skaudančiu pil- 
vu ir garsiai svarstyti, kokie gi galėtų būti trūkusios blužnies požy- 
miai. 

- Štai jie, - tarė ponia Delevan. - Radau juos tik antrą kartą išnar- 
šiusi rankinuką, - lapelius - sąskaitą iš Dž. K. Penėjaus parduotuvės 
ir “MasterCard" kortelę - ji padavė savo vyrui. - Tokių dalykų nie- 
kuomet negaliu rasti išsyk. Nemanau, kad kam nors pavyksta. Kiau- 
lystės dėsnis. 

Ir, įsisprendusi į klubus, nužvelgė vyrą ir sūnų. 

- Judu atrodote kaip ką tik sužinoję, kad numylėta šeimos katytė 
nebegyva. 

- Mes juk neturime katės, - nustebo Kevinas. 

- Na, nejaugi nesupranti, ką noriu pasakyti. Penėjus mielai pakeis 
ji... 

- Labai abejoju, - pasakė Džonas Delevanas. Jis pakėlė fotoapara- 
tą, piktai į jį pažiūrėjo (tiesą sakant, beveik su patyčia) ir padėjo at- 
gal. - Krisdamas jis sudužo. Matai? 

Ponia Delevan tik probėgšmais Žvilgtelėjo: 

- Jei nepakeis Penėjus, tikiuosi, kad tai padarys “Polaroido"?" kom- 
panija. Juk dar prieš jam nukrentant buvo akivaizdu, kad kažkas ne- 
gerai. Pirmoji nuotrauka išėjo tokia pati kaip 1r visos kitos, o juk Ke- 
vinas fotografavo dar prieš Megei nudrebiant jį nuo stalo. 

- Aš netyčia, - neatsisukdama pasakė Megė. Ekrane miniatiūrinė 
figūrėlė - įpykusi lėlė, vardu Čuki, jei Kevinas teisingai nugirdo, - vi- 
josi mažą berniuką. Mėlynu kombinezonu vilkinti Čuki mosavo pei- 
lių. 

- Žinau, mieloji. Kaip tavo pilvas? 

- Skauda, - atsakė Megė. - Gal ledai padėtų... Ar dar liko? 

- Rodos, liko. 

Megė su nugalėtojos šypsena kuo saldesniu balsiuku paklausė: 

- Ar negalėtum man atnešti? 

- Nė neketinu, - irgi maloniai šypsodamasi atsakė ponia Delevan. 
- Atsineši pati. O kokias šlykštynes tu čia Žiūri? 

- “Vaikų žaidimus“, - atsakė Megė. - Šita lėlė, vardu Čuki, atgy- 
ja. Geras! 

Ponia Delevan suraukė nosį. 

- Lėlės negali atgyti, Mege, - įsiterpė tėtis, iš anksto nujausdamas, 
kad nieko jam nepavyks įtikinti. 

- Čuki gali, - paprieštaravo Megė. - Filmuose viskas įmanoma, - 
ji paėmė distancinio valdymo pultelį, sustabdė juostą ir išėjo atsineš- 
ti ledų. 

- Ir kuo jai patinka tos nesąmonės? - ponas Delevanas paklausė 
žmonos. 

- Nežinau, brangusis. 

Kevinas į vieną ranką paėmė fotoaparatą, į kitą - nuotraukas (jų 
buvo gal koks tuzinas). 

- Aš nenoriu jo pakeisti, - netikėtai tarė jis. 

Tėtis apstulbo: 

- Ką? Žiūrėk tu man, kaip pragydo! 

- Na, - bandė apsiginti Kevinas. - Aš tik sakau, kad galbūt mums 
reikėtų gerai viską apgalvoti. Juk tai nėra paprastas gedimas, ar ne? 
Tarkim, jei nuotraukos išeitų neryškios... arba, atvirkščiai, - per daug 
intensyvių spalvų... arba visiškai juodos... būtų viena. Bet kodėl išei- 
na toks vaizdas kaip čia? Tas pats ir tas pats? Jūs tik pažiūrėkit! Vi- 
sose nuotraukose - vaizdas lauke, nors fotografavome tik kambaryje! 

- Tai praktikos stoka, - pasakė tėtis. - Greičiausiai. Mums tereikia 
pasikeisti šitą prakeiktą daiktą ir viską užmiršti. 

- Nemanau, kad kalta praktikos stoka, - nesutiko Kevinas. - Vie- 
na vertus, per daug sudėtinga, kad būtų praktikos stoka. Argi įmano- 
ma taip nustatyti fotoaparatą, kad jis fotografuotų vis tą patį? Be to, 
ir psichologiškai tai nepaaiškinama. 

- Matai, jau ir apie psichologiją kalbama, - vartydamas akis, krei- 
pėsi į žmoną ponas Delevanas. 

- Taip, būtent psichologiškai! - atkakliai kartojo Kevinas. - Kai 
koks nors pokštauti nusiteikęs vaikėzas įkiša tau velniai Žino kokio 
mėšlo prikimštą cigaretę ar pavaišina kramtomąja guma su pipirų už- 
taisu, jis trinasi aplink, kad savo akimis pamatytų pasekmes, ar ne? 
Bet juk jūs su mama neketinote iš manęs pasijuokti? 

- Brangusis, juk žinai, kad tavo tėvą sunku būtų pavadinti pokšti- 
ninku, - kaip galėdama švelniau pasakė ponia Delevan. 

Ponas Delevanas kietai sučiauptomis lūpomis įsistebeilijo į Kevi- 
ną. Taip jis visuomet žiūrėdavo, kai sučiupdavo sūnų paslapčia trau- 
kiantį į parką. Būtent ten, atokiame parko kampelyje, jis iš tikrųjų 
jausdavosi kaip namie. Kevinas nutuokė turįs keistoką, jį patį glumi- 
nantį būdo bruožą. Nežinojo, 1š kur jį paveldėjo, nes šeimoje daugiau 
niekas jo neturėjo. 

Atsidusęs Kevinas vėl pažvelgė į fotoaparatą. Nuo kairės korpu- 
so pusės nuskilęs juodos plastmasės gabalėlis, o vaizdo ieškiklį den- 
giantis stikliukas įskilęs per patį vidurį, bet įskilimas labai nežymus, 
maždaug plauko storio. Fotografuojant neturėtų trukdyti. Bet kas iš 
to, jau ir taip užtektinai prifotografuota - nuotraukomis nuklotas vi- 
sas Žurnalinis staliukas, o dar antra tiek liko valgomajame. 

Tai, kas užfiksuota nuotraukose, panašu į bėglį iš benamių gyvū- 
nėlių prieglaudos. 

- Na, gerai - ką, po velnių, tu ketini su juo veikti? - paklausė tė- 
tis. - Pagalvokime logiškai, Kevinai. Kam reikalingas fotoaparatas, 
kuris daro vis tą pačią nuotrauką? 

Bet ne apie praktinę naudą dabar mąstė Kevinas. Tiesą sakant, jis 
iš viso nemąstė. Jis jautė... ir bandė prisiminti. Tą akimirką, kai ati- 
dengė objektyvą, viena aiški mintis 

(jis mano) 

užvaldė jo protą. Tą mintį, aiškią, tačiau kartu ir dar ne visiškai 
suprantamą, lydėjo ir kiti jausmai, kurių irgi nepajėgė paaiškinti... bet 
vis dėlto jam pasirodė, kad dominavo baimė ir susijaudinimas. 

O be to, jo tėtis visada į viską norėjo žiūrėti logiškai. Jis niekuo- 
met nebūtų įstengęs suprasti Kevino intuicijos ar Megės susižavėji- 
mo lėle žudike, vardu Čuki. 

Sugrįžo Megė, nešina didžiule lėkšte su ledais, ir vėl įsijungė 
vaizdo magnetofoną. Dabar kažkas stengėsi pačirškinti Čuki lituok- 
liu, bet ji mosuodama peiliu atrėmė ir šį išpuolį. 

- Ar judu vis dar ginčijatės? 

- Mes diskutuojame, - pataisė ją ponas Delevanas ir dar kiečiau 
nei visada suspaudė lūpas. 

- Aha, tiksliai, - pasakė Megė ir sukryžiavusi kojas atsisėdo ant 
grindų. - Tu visuomet taip vadini. 

- Mege, - pašaukė Kevinas. 

- Ką? 

- Jeigu šitiek ledų sukrausi ant trūkusios blužnies, šiąnakt tave iš- 
tiks siaubinga mirtis. Žinoma, gali būti, kad blužnis ir netrūko, bet... 

Megė parodė jam liežuvį ir nusisuko į ekraną. 

Pono Delevano akyse, kai jis vėl pažvelgė į sūnų, atsispindėjo ir 
meilė, ir pyktis. 

- Žiūrėk, Kevai, - tai tavo fotoaparatas. Be jokios abejonės. Su 
juo gali elgtis kaip tinkamas. Bet... 

- Tėti, negi tavęs nė trupučio nedomina, kodėl! jis daro tai, ką da- 
ro? 

- Ne-e, - atsakė Džonas Delevanas. 

Dabar atėjo Kevino eilė vartyti akis. O ponia Delevan tik sukiojo 
galvą nuo vieno prie kito, tarsi stebėtų įtemptas teniso varžybas. Ir tai 
visai netoli nuo tiesos. Ji jau daugelį metų stebėjo “besikandžiojan- 
čius“ savo sūnų ir savo vyrą, ir dar nepavargo nuo to. Tik kartais 
paklausdavo savęs, ar ateis tokia diena, kai jiedu supras, kokie iš tik- 
rųjų yra panašūs. 

- Man reikia laiko viską apgalvoti. 

- Puiku. Tik noriu, kad žinotum: rytoj pat galiu nueiti į Penėjaus 
parduotuvę ir grąžinti šį daiktą - jeigu, aišku, tu to norėsi ir jeigu jie 
sutiks priimti tokį apdaužytą. Jeigu sugalvosi jį pasilikti - ką gi, tavo 
valia. Aš nusiplaunu rankas, - ir jis vaizdžiai patrynė delnus vieną į 
kitą. 

- Matau, kad mano nuomonė jums nesvarbi, - pasakė Megė. 

- Teisingai, - atšovė Kevinas. 

- Žinoma, svarbi, Mege, - paprieštaravo ponia Delevan. 

- Aš manau, kad tai antgamtinis fotoaparatas, - savo nuomone no- 
riai pasidalijo Megė, laižydama ledus. - Manau, kad tai Apsireiški- 
mas. 

- Labai juokinga, - piktai atšovė ponas Delevanas. 

- Nėra čia ko juoktis, - aiškino Megė. - Tai vienintelis įmanomas 
paaiškinimas. Tu taip nemanai tik todėl, kad apskritai netiki tokiais 
dalykais. Jeigu vaiduoklis praskristų pro pat tavo nosį, tėti, tu jo net 
nepastebėtum. Ką tu manai, Kevai? 

Kevinas tylėjo - ne todėl, kad neturėjo ką pasakyti, o todėl, kad 
negalėjo nė žodžio ištarti. Jis jautėsi taip, tarsi ką tik būtų blykstelė- 
jusi blykstė, tik šįkart - ne prieš akis, o už jų, jo galvoje. 

- Kevai? Nusileisk ant žemės, Kevinai! 

- Manau, kad galbūt tu iš tikrųjų turi šiek tiek smegenų, - galų ga- 
le ištarė jis. 

- O Dieve švenčiausiasis, - stodamasis atsiduso Džonas Deleva- 
nas. - Mano vaikai galvoja, kad gimtadienio proga padovanotas fo- 
toaparatas yra vaiduoklis! Einu į lovą, bet prieš tai noriu pasakyti dar 
vieną dalyką. Fotoaparatas, kuris daro vis tą pačią nuotrauką, - ypač 
su tokiu banaliu vaizdu kaip šiose nuotraukose, - yra baisiai nuobo- 
dus antgamtinės jėgos apsireiškimas. 

- Vis dėlto... - nutęsė Kevinas. 

- Manau, kad mums visiems metas į lovas, - pagyvėjo ponia De- 
levan. - Mege, jei tau mirtinai reikia pabaigti Žiūrėti tą kino meno še- 
devrą, galėsi tai padaryti rytoj iš ryto. 

- Bet jau beveik baigiasi! --zyzė Megė. 

- Aš ateisiu su ja, mama, - pasakė Kevinas ir po penkiolikos mi- 
nučių, kai Čuki pagaliau atsikratė savo priešo (bent jau iki kito tęsi- 
nio), jis taip ir padarė. Bet tą naktį Kevinui sunkiai sekėsi užmigti. 
Jis ilgai gulėjo savo miegamajame, klausydamasis besibaigiančios 
vasaros vėjo šiurenamų lapų šnabždesio už lango, galvodamas apie 
fotoaparatą, darantį vis tas pačias ir tas pačias nuotraukas, ir bandy- 
damas suprasti, ką tai galėtų reikšti. Jis jau buvo begrimztąs į sapną, 
kai pagaliau atėjo ilgai lauktas sprendimas: pasiliks “Polaroidą"', bent 
jau kol kas. 

Jis mano, dar kartą pagalvojo Kevinas. Apsivertė ant kito šono, 
užsimerkė ir po keturiasdešimties sekundžių jau saldžiai pūtė į akį. 

ANTRAS SKYRIUS 


Atrodė, kad aplinkui tiksi ir taksi mažiausiai penkiasdešimt tūks- 
tančių laikrodžių, bet tas garsas nė kiek netrikdė Redžinaldo “Popso*' 
Merilo, kuris, pasišviesdamas plonytį šviesos spindulį skleidžiančiu 
prietaisu, panašiu į medicininį oftalmoskopą, knebinėjo Kevino “Po- 
laroidą 660". Kevinas stovėjo šalia. Popso akiniai, kurie jam buvo 
reikalingi Žiūrint į tolį, dabar puošė pliką jo viršugalvį. 

- Aha, - pratarė jis ir išjungė prietaisą. 

- Ar tai reiškia, kad suradote gedimą? - paklausė Kevinas. 

- Ne-e, - atsakė Popsas Merilas ir užšovė fotojuostos skyrelį, ku- 
ris dabar buvo tuščias. - Nieko nesuprantu. 

Ir Kevinui nespėjus nė žodžio ištarti, laikrodžiai visi kaip vienas 
ėmė mušti keturias, ir tas kelias akimirkas pokalbis, nors ir įmano- 
mas, atrodė absurdiškas. 

Man reikia laiko viską apgalvoti, pasakė jis tėčiui tą dieną, kai 
jam sukako penkiolika, - dabar jau prieš tris dienas, - ir tas teiginys 
juos abu nustebino. Visą vaikystę jis darė negalvojimo karjerą, ir po- 
nas Delevanas labai norėjo tikėti, kad Kevinas niekuomet nebegal- 
vos. Iš vėžių juos išmušė, kaip dažnai nutinka tėvams ir sūnums, 
mintis, kad jų elgesys ir mąstymo būdas niekada nesikeis, o tai reiš- 
kia jų amžiną ryšį... Ir niekada nesibaigsiančią vaikystę. Man reikia 
laiko viską apgalvoti: šis teiginys jau pranašavo potencialius poky- 
čius. 

Keviną, kaip Žmogų, kuris iki šiol savo gyvenime vadovavosi 
daugiau instinktais nei protu (ir, reikia pasakyti, buvo vienas iš tų lai- 
mingųjų, kurių instinktai beveik visada pasirodydavo neklaidingi, ki- 
tais žodžiais tariant, toks žmogus, kuris racionaliuosius vedė iš pro- 
to), nustebino ir suintrigavo mintis, kad ir jis pagaliau prisikasė iki 
Dilemos Šaknų. | 

Šaknis Nr. 1: jis norėjo “Polaroido" ir gimtadienio proga gavo jį, 
bet, velniai rautų, jis norėjo veikiančio fotoaparato. 

Šaknis Nr. 2: jį labai suintrigavo Megės pasakytas žodis antgam- 
tinis. 

Jo jaunesnioji sesutė išdykusi, bet ne kvaila; 17 Kevinas nemanė, 
kad tą Žodį ji leptelėjo šiaip sau. Jo tėtis, neabejotinai priklausantis 
Racionaliesiems, o ne Instinktyviesiems, tik nusišaipė 1š to žodžio, 
bet Kevinas neketina sekti jo pavyzdžiu... bent jau kol kas. Tas žo- 
dis. Tas žavus egzotiškas žodis. Jis sukėlė sumaištį jo galvoje, ir jos 
jau nebesustabdysi. 

Manau, kad tai Apsireiškimas. 

Keviną prajuokino (ir šiek tiek nuvylė), kad tiktai Megei užteko 
įžūlumo - ar drąsos - garsiai ištarti tai, ką jie visi turėjo suprasti, pa- 
matę tas keistas nuotraukas, bet, tiesą pasakius, nėra čia taip ir juo- 
kinga. Jų šeima nebuvo religinga; į bažnyčią jie nueidavo kartą per 
trejus metus, per Kalėdas, kai atvažiuodavo teta Hilda, ir, išskyrus 
tuos retus atvejus, kai tekdavo dalyvauti kieno nors vestuvėse ar lai- 
dotuvėse, tai ir viskas. Jeigu kuris nors iš jų nuoširdžiai ir tikėjo ne- 
matomu pasauliu, tai tik Megė, kuri nesiliaudavo žavėtis vaikščiojan- 
čiais lavonais, gyvomis lėlėmis ir atgyjančiais automobiliais, kurie 
suvažinėdavo jiems įkyrėjusius Žmones. 

Nė vienas iš Kevino tėvų netikėjo tokiais dalykais. Jie nesidomė- 
jo horoskopais; kometų ir krintančių žvaigždžių nelaikė Visagalio 
siunčiamais ženklais; ten, kur kiti, ištraukę pyragą iš orkaitės, įžvelg- 
davo Jėzaus veidą, Džonas ir Merė Delevanai matydavo tik perkepu- 
sią pyrago plutą. Todėl nenuostabu, kad Kevinas, Mėnulyje niekuo- 
met neįžvelgęs Žmogaus veido, nes nei mama, nei tėtis niekuomet 
jam jo ir neparodė, nesugebėjo įžvelgti antgamtinio Apsireiškimo fo- 
toaparate, kuris darė vis tą pačią nuotrauką ir kambaryje, ir lauke, 
netgi fotografuojant įlindus į miegamojo spintą, kol to nepasakė se- 
suo, kuri nuo mažens domėjosi tokiais dalykais ir rašinėdavo laiškus 
visokiems žurnaluose besiskelbiantiems aiškiaregiams. 

Bet kadangi tokia galimybė buvo paminėta, pasidarė nebeįmano- 
ma apie tai negalvoti; kaip Dostojevskis, tas senas rusas, kartą yra 
pasakęs savo mažesniam broliukui, kai jie abu dar buvo jauni rusai: 
kitas trisdešimt sekundžių pasistenk išbūti nega/vodamas apie mėly- 
nas poliarinio lokio akis. 

Sunku. 

Taigi kitas dvi dienas jis gromuliavo tą mintį, stengdamasis - 0 
varge! - išsiaiškinti net tuos ženklus, kurių nebuvo, ir mėgindamas 
apsispręsti, ko nori labiau: fotoaparato ar Apsireiškimo. Arba, kitais 
žodžiais tariant, ar jis nori “Saulės", ar Mėnulio žmogaus veidu. 

Baigiantis antrajai apmąstymų dienai (net ir penkiolikmečiams, 
kuriems likimas lėmė priklausyti Racionaliesiems, dilemos retai ka- 
da trunka ilgiau nei savaitę), jis apsistojo ties Mėnuliu žmogaus vei- 
du... bent jau bandomajam laikotarpiui. 

Prie šitos išvados jis priėjo mokykloje, per septintą pamoką, ir kai 
"pagaliau nuaidėjo skambutis, pranešdamas ir apie pamokos, ir apie 
tos dienos darbo mokykloje pabaigą, jis susirado labiausiai savo ger- 
biamą mokytoją, poną Beikerį, ir paklausė, ar šis nežinąs Žmogaus, 
remontuojančio fotoaparatus. 

- Ne kokio amatininko, - aiškino jis, o tokio... suprantate... Gal- 
voto vyruko. 

- Maždaug suš... filosofo? - paklausė ponas Beikeris. Už tą suge- 
bėjimą vadinti daiktus tikraisiais vardais Kevinas jį ir gerbė. - Palė- 
pės išminčiaus? Kokio nors alchemiko? O gal... 

- Daug mačiusio vyruko, - paslaptingai ištarė Kevinas. 

- Popsas Merilas, - išpyškino ponas Beikeris. 

- Kas? 

- Jis dirba “Emporium Galorium“'. 

- O! Ten. 

- Aha, - išsišiepė ponas Beikeris. - Ten. Arba aš nesupratau - gal 
tau reikia šiaip visų galų meistro. | 

- Ne, manau, kad būtent tokio ir ieškojau. 

- Ten jis tuni visko, ko tik nori, - paaiškino ponas Beikeris, ir Ke- 
vinui teliko jam pritarti. Nors iš tikrųjų niekada nebuvo užėjęs vidun, 
pro “Emporium Galorium"' praeidavo penkis, dešimt, kartais net pen- 
kiolika kartų per savaitę (tokio dydžio mieste, koks buvo Kasl Rokas, 
pro viską neišvengiamai tekdavo praeiti daugybę kartų, ir tai, kuklia 
Kevino Delevano nuomone, buvo labai nuobodu), ir jis nesusilaiky- 
davo nežvilgčiojęs pro langus. Ten tikrąja šio žodžio prasme iki lu- 
bų buvo prikrauta visokių daiktų, daugiausia, tiesa, mečhaninių. Bet 
jis yra girdėjęs mamą šaipantis iš tos vietos ir vadinant ją “šlamšto 
krautuvė“, o tėtis sakydavo, kad ponas Merilas paprasčiausiai vilioja 
pinigus iš lengvatikių, todėl Kevinas niekuomet ir nedrįso užeiti vi- 
dun. Jeigu tai būtų buvusi tik “šlamšto krautuvė“, jis galbūt ir būtų 
užėjęs; tiesą sakant, neabejotinai būtų užsukęs. Bet elgtis kaip leng- 
vatikiui ar pirkti ką nors ten, kur iš lengvatikių viliojami pinigai! Jie 
gi visai nemąsto ir elgiasi kaip bepročiai. Pakęsti juos šalia savęs - 
taip. Bet būti apgaudinėjamam kartu su jais? Ne. Ne. Ir dar kartą - 
ne! 

- Visko, ko tik nori, - pakartojo ponas Beikeris, - i1r daugiausia to- 
kių daiktų, kuriuos sutaisė savomis rankomis. Jis mano, kad visi fi- 
losofai, na, tokie, kuriems “pavažiavęs stogas“, elgiasi kaip ir jis - 
akiniai ant viršugalvio, protingi posakiai ir visa kita - kvailina žmo- 
nes. Niekas iš jį pažįstančių nepasako, kad karalius nuogas. Net ne- 
žinau, ar yra toks, kuris išdrįstų. 

- Kodėl? Ką jūs turite galvoje? 

Ponas Beikeris gūžtelėjo pečiais. Jo lūpomis perbėgo vos pastebi- 
mas keistas šypsnys. 

- Popsas, tai yra ponas Menilas, daug kur yra įsipainiojęs. Nusteb- 
tum sužinojęs, Kevinai. 

Kevinui nerūpėjo, į kiek reikalų yra įsipainiojęs Popsas Menilas ir 
kokius būtent. Neatsakytas liko vienintelis jam svarbus klausimas, 
nes dėl lengvatikių jau viskas buvo aišku, ir jis turbūt galės rytoj po 
pietų nepastebėtas įsmukti į “Emporium Galorium“', jeigu tik, Žino- 
ma, pavyks atsiprašyti iš pamokų. 

- Kaip jūs į jį kreipiatės: Popsai ar pone Merilai? 

Nutaisęs rimtą veido išraišką, ponas Beikeris atsakė: 

- Nepamiršk, vaikine, kad žmogus, kuriam per šešiasdešimt, gali 
ir užmušti tą, kuris pavadina jį Popsu. 

Ir svarbiausia, Kevinui pasirodė, kad ponas Beikeris visai nejuo- 
kauja. 


< 


- Jūs tikrai nežinote, ką? - paklausė Kevinas, kai laikrodžiai lio- 
vėsi mušę keturias. 

Ne taip kaip filme, kur jie visi pradeda ir baigia mušti vienu kar- 
tu; tai buvo tikri laikrodžiai. Jie pradėjo, kai Kevino kvarcinis “Sei- 
ko“ rodė 3:58. Pradėjo nedrąsiai, pamažu įsibėgėdami (kaip senas 
sunkvežimis, perjungtas į antrąją pavarą, - dejuodamas ir mėšlungiš- 
kai krūpčiodamas). Praėjo beveik keturios sekundės, kol jie visi iš 
tikrųjų 1sivažiavo ir ėmė bambėti, skambėti, žvangėti, kukuoti. Ir 
apie tai, kas įvyko po keturių sekundžių, negalima pasakyti, kad jie 
paprasčiausiai liovėsi mušę. Tai greičiau būtų galima pavadinti pasi- 
davimu, panašiai kaip vanduo ne visai sandariai užkimštoje kriauk- 
lėje pagaliau pasiduoda kad ir silpnam traukimui ir pamažu išteka. 

Kevinas niekaip negalėjo suprasti, kodėl jį apėmė toks nusivyli- 
mas. Gal iš tikrųjų jis tikėjosi ko kita? Kad Popsas Merilas, kurį po- 
nas Beikeris apibūdino kaip filosofą “pavažiavusiu stogu“, ištrauks 
kokią nors spyruoklę ir pasakys: “Štai kaltininkė - šita šunsnukė kal- 
ta dėl to, kad kiekvieną kartą išeina ta pati nuotrauka. Tokios spy- 
ruoklės naudojamos gaminant mechaninius žaislus, pavyzdžiui, šu- 
niukus, kurį vaikui tereikia prisukti, ir jis ima vaikščioti ir loti. Kaž- 
koks pokštininkas, dirbantis prie “Polaroido Saulės 660*' surinkimo 
konvejerio, visuomet įdeda jas į tuos prakeiktus fotoaparatus". 

Ar jis to tikėjosi? 

Ne. Bet jis tikėjosi... kažko. 

- Visiškai nenumanau, - kuo žvaliausiu balsu pakartojo Popsas. 
Nusisuko ir nuo samčio formos laikiklio pasiėmė iš kukurūzų bur- 
buolės koto išskaptuotą pypkę. Atsirišo dirbtinės odos maišelį, ant 
kurio puikavosi žodžiai BLOGIO ŽOLĖ ir pradėjo kimštis pypkę. - 
Supranti, aš net nesugebu išardyti šitų mažylių. 

- Nesugebate? 

- Ne-e, - pakartojo Popsas. Tiksliau - sučiulbo kaip paukštis. Ta- 
da nykščiu užkabino plieninę virvutę, kuria buvo pritvirtinti jo berė- 
mių akinių stiklai ir truktelėjo žemyn. Jie nukrito nuo pliko viršugal- 
vio ir nutūpė ant nosies. - Senuosius galima išardyti, - tęsė jis, išsit- 
raukęs “Diamond Blue Tip“ degtukus iš liemenės kišenės (žinoma, 
jis vilkėjo liemene) ir sužvejojęs vieną pageltusiu dešinės rankos 
nykščio nagu. Taip, šis žmogus buvo iš tų, kurie gali apgauti lengva- 
tikius netgi neturėdami vienos rankos (tik ne tos, kuria jis ką tik suž- 
vejojo degtuką ir jį uždegė), - netgi penkiolikmetis Kevinas buvo pa- 
jėgus tai suprasti. - Turiu galvoje “Polaroid Land“ fotoaparatus. Ar 
matei kada vieną iš tų gražuolių? 

- Ne, - atsakė Kevinas. 

Popsas iš pirmo karto uždegė degtuką, kas jam, Žinoma, visuomet 
pavykdavo, ir nesiliaudamas kalbėti prikišo jį prie pypkės. Tada jo 
žodžiai pavirto 1r savotiškais dūmų signalais. Kevinui tas vaizdas pa- 
sirodė žavus, bet kvapas buvo išties bjaurus. 

- O, taip, - kalbėjo jis. - Jie buvo panašūs į tuos senovinius fotoa- 
paratus, kuriais pačioje šio amžiaus pradžioje naudojosi tokie kaip 
Metju Bradis. Tikslios datos nežinau, bet “Kodak"" kompanija dar ne- 
buvo pristačiusi savo “Brownie box". Ką aš noriu pasakyti, yra tai 
(Kevinui greitai paaiškėjo, kad tai mėgstamas Popso Merilo posakis, 
panašus į daugelio jo klasiokų įsikąstą “supranti"', turintis lyg ir su- 
teikti įtaigumo, tačiau dažniausiai vartojamas pauzėms užpildyti), 
kad jie tik truputį pagudravo: šiek tiek chromo, šiek tiek natūralios 
odos, bet esmė liko tokia pati; tai buvo toks pat senoviškas fotoapa- 
ratas kaip ir tie, kuriais mūsų seneliai darė dagerotipus. Kai atidary- 
davai vieną iš tų senųjų “Polaroid Land? fotoaparatų, išlįsdavo ilgas 
kaip armonika kaklas, nes objektyvui reikėjo pusės pėdos, o gal net 
devynių colių atstumo, kad galėtų sufokusuoti vaizdą. Tai buvo tik- 
ra seniena palyginus su “Kodakais", kurie pasirodė ties penktojo ir 
šeštojo šio amžiaus dešimtmečio riba ir kaip tie pirmieji dagerotipi- 
niai aparatai darė tik juodai baltas nuotraukas. 

- Tikrai? - ne juokais susidomėjo Kevinas. 

- O, ei o! - kaip cikada sučiulbo Popsas. Jo mėlynos akys blizgė- 
j0 net pro pypkės dūmų ir apvalių berėmių akinių uždangą. Toks 
blizgesys paprastai išduoda arba gerą humoro jausmą, arba godumą. 
- Ką aš noriu pasakyti, yra tai, kad Žmonės šaipėsi iš tų fotoaparatų 
taip, kaip šaipėsi iš “Folksvagenų Vabalų“, kai tie automobiliai pir- 
mąkart pasirodė... bet pirko ir “Polaroidus"' ir “Folksvagenus". Nes 
“Folksvagenai"" naudoja mažiau kuro ir ne taip dažnai genda kaip 

amerikietiškos mašinos, o “Polaro1dai"' darė tai, ko nesugebėjo nei 
“Kodakai"', nei “Nikonai", nei “Minoltos"". 

- Momentines nuotraukas. 

Popsas šyptelėjo. 

- Na... ne visai. Ką aš noriu pasakyti, yra tai, kad nufotografuoji, 
trukteli tokią sklendę ir išsiimi nuotrauką. Tas fotoaparatas neturi to- 
kio gailiai inkščiančio mechanizmo kaip tie šiuolaikiniai “Polaroi- 
dai". 

Pasirodo, yra puikus būdas apibūdinti tą garsą, tik tam reikėjo su- 
sirasti Popsą Merilą: garsas, kurį “Polaroido" fotoaparatai kelia iš- 
mesdami gatavą nuotrauką, yra gailus inkštimas. 

- Bet užtai tekdavo nustatyti išlaikymą. 

- Išlaikymą?.. 

- O, ei o! - pasigardžiuodamas šūktelėjo Popsas kaip paukštelis, 
kuris pagaliau rado išsvajotąjį kirminą. - Ką aš noriu pasakyti, yra 
tai, kad tais laikais jie neturėjo tos nusususios automatikos. Patrauk- 
davai, išlįsdavo tas ilgas kaklas, dėdavai jį ant stalo ar kur kitur ir 
žiūrėdavai į laikrodį, kol praeis šešiasdešimt sekundžių. Visuomet 
reikėdavo išlaukti šešiasdešimt sekundžių, na, bent jau panašiai tiek. 
Jeigu mažiau, išeidavo nepakankamas išlaikymas, daugiau - perlai- 
kymas. 

- Oho, - pagarbiai ištarė Kevinas. Ir tai nebuvo apsimestinė pagar- 
ba, pastangos užkalbėti dantį senam Žmogui, tikintis, kad jis nuo sa- 
vo seniai atgyvenusių fotoaparatų sugrįš prie pokalbio pradžios, prie 
Kevino fotoaparato, velniškai užsispyrusio “Polaroido"", kuris dabar 
štai guli ant Popso stalo, išardyto laikrodžio ir dar kažkokių Kevinui 
nematytų prietaisų kaimynystėje. Popsas iškart suprato (Kevinas tur- 
būt ne), kad tai ne apsimestinė pagarba, ir seniui ši akimirka pasiro- 
dė išties didinga. Sprendžiant iš susižavėjusio berniuko veido, gali- 
ma pagalvoti, kad jis išgirdo kažką labai neįtikėtina, pavyzdžiui, apie 
medinius Džordžo Vašingtono dantų protezus, o ne apie fotoaparatą, 
kuriuo vos prieš trisdešimt penkerius metus dar daug kas naudojosi. 
Bet, antra vertus, šio vaiko prieš trisdešimt penkerius metus iš viso 
dar nebuvo, o motens, kuri vėliau jį pagimdė, dar net nebuvo sutiku- 
si vyro - savo antrosios pusės. 

- Ką aš noriu pasakyti, yra tai, kad tam fotoaparatui reikėjo įpras- 
to išlaikymo, - greitai užbaigė Popsas, kuriam, akivaizdu, visa tai 
pradėjo nusibosti (bet jam vis dar nedavė ramybės klausimas, kas g1 
šito vaiko tėvas, kuo tas vaikas gali būti jam naudingas ir kodėl su jo 
fotoaparatu dedasi tokie keisti dalykai). - Po minutės jau galėdavai 
išimti nuotrauką, bet atsargiai, nes iš pradžių ji dar būdavo lipni kaip 

drebučiai. Jautresnės odos žmogus prisilietęs galėjo gerokai nuside- 
ginti. 

- Kaip baisu, - pasakė Kevinas. Jis stovėjo išpūtęs akis ir atrodė 
kaip vaikas, besiklausantis pasakojimo apie senas lauko išvietes, ku- 
rios Popsui ir jo bendraamžiams (jam tuo metu beveik visi vaikai 
Kasl Roke tebuvo bendraamžiai, tikrų vaikystės draugų nedaug tetu- 
rėjo, turbūt jau tada kiti vaikai tik jiems suprantamu būdu užuodė jo 
polinkį apgaudinėti lengvatikius) buvo savaime suprantamas daly- 
kas. Jie Žinojo, kad ten įėjus reikia pasistengti, ypač karštą vasaros 
dieną, kuo greičiau atlikti savo reikalą, nes pro skylę kaip mana iš 
dangaus būtinai pasirodydavo vapsva, kuriai kažkodėl reikėdavo 
įgelti į švelnų vaikišką užpakaliuką, o šaltą žiemos dieną irgi negalė- 
davai ilgai tupėti, kad tas pats švelnus užpakaliukas nesušaltų į ragą. 
Ką gi, galvojo Popsas, tas pats laukia ir Ateities fotoaparato. Tep- 
raeina tik trisdešimt penkeri metai, ir šitam vaikui jis atrodo tokia pat 
atgyvena kaip ir lauko išvietė. 

- Apačioje būdavo negatyvas, - toliau aiškino Popsas, - o pozity- 
vas - na, jis būdavo juodai baltas, bet tobulai juodai baltas. Jis būda- 
vo tokio ryškumo, apie kokį šiandien galima tik svajoti. Ir dar būda- 
vo toks mažas raudonas daikčiukas, maždaug trintuko dydžio, jeigu 
gerai prisimenu; jis, prisotintas kažkokių chemikalų, kvepėdavo ete- 
riu. Taigi juo reikėdavo kaip galima greičiau ištrinti nuotrauką, kad 
ji nesusivyniotų į ritinėlį. 

Kevinas pratrūko juoktis, pralinksmintas pasakojimo apie tokias 
senienas. 

Popsas ilgam nutilo, visą dėmesį sutelkęs į pypkę, kuri jau buvo 
pradėjusi gesti. Kai ji vėl įsidegė, jis tęsė: 

- Tas fotoaparatas, nors niekas, išskyrus “Polaroido'? Žmones, ne- 
žinojo, kaip jis veikia, buvo mechaninis. Buvo galima jį išardyti. 

Jis su neslepiama antipatija pažvelgė į Kevino “Saulę". 

- O man tik to ir tereikėdavo. Vyrukai ateidavo čia, nešini tais 
aparatais, ir skųsdavosi, kad jie neveikia, dejuodavo, kad turbūt jau 
nėra kitos išeities, kaip tik siųsti atgal į gamyklą, esą gal “Polaroido" 
žmonės ir sugebėtų sutaisyti, bet tai užtruktų mėnesių mėnesius, tai 
gal aš galėčiau žvilgtelėti. “Ką gi, - atsakydavau, - vargu ar galėsiu 
padėti, ką aš noriu pasakyti, yra tai, kad niekas, be “Polaroido"?" žmo- 
nių, dorai nenusimano apie šiuos fotoaparatus, bet pažiūrėsiu". Ir vi- 
są tai sakydavau jau Žinodamas, kad greičiausiai bus kalta sklendės 
spyruoklė, kuri paprasčiausiai užsikirto, nes koks nors vaikigalis, nu- 
griebęs fotoaparatą, išterliojo jį riešutų sviestu. 

Viena jo žvali paukštiška akis mirktelėjo taip greitai ir su tokia 
stebėtina klasta, kad Kevinas net pagalvojo, jog jeigu nežinotum, kad 
kalbama apie lengvatikius, galėtum pamanyti, jog tai tik tavo paties 
paranojiška vaizduotė arba to mirktelėjimo išvis net nepastebėtum. 

- Ką aš noriu pasakyti, yra tai, kad pats būdavai padėties šeiminin- 
kas, - tęsė Popsas. - Jeigu pavykdavo pataisyti, jie laikydavo tave ste- 
bukladariu. Kartą, mano sūnau, įsidėjau į kišenę aštuonis dolerius 1r 
penkiasdešimt centų už tai, kad iškrapščiau porą bulvių traškučių tru- 
pinėlių, įstrigusių tarp sklendės ir spyruoklės, o moteris, atnešusi tai- 
syti tą fotoaparatą, dargi pabučiavo mane į lūpas. Tiesiai... į... lūpas. 

Pro tirštus dūmų kamuolius Kevinas vis dėlto pastebėjo, kaip 
Popsas vėl mirktelėjo. 

- Ir, žinoma, jeigu paaiškėdavo, jog pataisyti negalėsiu, jie nepyk- 
davo. Ką aš noriu pasakyti, yra tai, kad iš tikrųjų jie nieko kita ir ne- 
sitikėdavo. Tik dėl visa ko užsukdavo pas mane, prieš savo brangųjį 
fotoaparatą supakuodami į dėžutę, apkamšydami laikraščiais, kad jis, 
gink Dieve, nesudužtų siunčiant paštu, ir išlydėdami ilgon kelionėn 
į gamyklą. 

- Bet - šis fotoaparatas, - iškilmingai tarė jis nepatenkintu tonu, 
būdingu visiems filosofamas “pavažiavusiu stogu“, nesvarbu - iš 
aukso amžiaus Atėnų ar iš dabartinio, žalvario, amžiaus mažo mies- 
telio šlamšto krautuvėlės, kai jie nori pakreipti kalbą, bet negali tie- 
siai to pasakyti, - nebuvo surinktas, sūnau. Ką aš noriu pasakyti, yra 
tai, kad jis buvo išlietas. Galbūt galėčiau nusukti objektyvą, 1r nusuk- 
siu, jeigu tik panorėsi, be to, aš jau apžiūrėjau fotojuostos skyrių, 
nors iš anksto Žinojau, kad, po velnių, nieko ten nepamatysiu, ir, aiš- 
ku, nepamačiau. Bet toliau nebegaliu įlįsti. Galėčiau paimti plaktuką, 
tai yra, galėčiau sudaužyti jį, bet sutaisyti? - jis skėstelėjo rankomis. 
- Tai jau ne, pone. 

- Taigi kas man belieka, tik... - grąžinti jį, ketino pasakyti Kevi- 
nas, bet Popsas jį nutraukė. 

- Šiaip ar taip, sūnau, manau, kad iš anksto tai žinojai. Ką aš no- 
riu pasakyti, yra tai, kad esi protingas berniukas ir pats supranti, kad 
čia yra vienas neišardomas gabalas. Nemanau, kad atnešei tą fotoa- 
paratą tikėdamasis, kad jis bus sutaisytas. Neabejoju, kad Žinai, jog 
jeigu tai ir nebūtų vienas gabalas, vis tiek nebūtų įmanoma pataisyti 
to, ką jis daro, bent jau ne atsuktuvu. Manau, atėjai čia norėdamas 
paklausti, ar aš Žinau, kam jis tinkamas. 

- O ar Žinote? - perklausė Kevinas. Staiga jis pajuto didžiulę įtampą. 

- Galbūt, - ramiai atsakė Popsas Merilas. Jis palinko prie krūvos 
nuotraukų - dabar jau dvidešimt aštuonių, įskaitant ir tą, kurią Kevi- 

nas laikė rankoje, ir tą, kurią buvo pagriebęs Popsas. - Ar jos sudė- 
tos ta tvarka, kaip buvo fotografuota? 

- Ne visai. Nors gal ir panašiai. Ar tai svarbu? 

- Manau, kad taip, - atsakė Popsas. - Juk jos šiek tiek skiriasi, ar 
ne? Nedaug, bet truputį skiriasi. 

- Aha, - patvirtino Kevinas. - Kai kurios skiriasi, bet... 

- Ar žinai, kuri iš jų buvo pirmoji? Įsižiūrėjęs galėčiau ir pats pa- 
matyti, bet laikas - pinigai, sūnau. 

- Tai visai nesudėtinga, - pasakė Kevinas ir daug nesvarstydamas 
paėmė vieną nuotrauką. - Matote tą apnašą? - jis parodė mažą rudą 
dėmelę ant balto nuotraukos rėmelio. 

- Aha, - Popsas tik užmetė akį į tą dėmę, o visas jo dėmesys nuk- 
rypo į pačią nuotrauką. Bet netrukus jis paliko nuotrauką ramybėje ir 
atidarė savo stalo stalčių. Jis buvo pilnas visokiausių įrankių. Viena- 
me šone, atskirtas nuo visų, gulėjo kažkoks į aksomo skiautę įvy- 
niotas daiktas. Kai Popsas jį išvyniojo, pasirodė, kad tai didinamasis 
stiklas, ir dar su jungtuku ant briaunos. Jis pasilenkė prie nuotraukos 
1r spustelėjo jungtuką. Viskas nušvito. 

- Geras! - aiktelėjo Kevinas. 

- Hm, - tepasakė Popsas. Kevinas suprato, kad dabar Popsui jis - 
buvęs nebuvęs. Visas Popso dėmesys buvo sutelktas į nuotrauką. 

Jeigu nežinotum keistų nuotraukos atsiradimo aplinkybių, sunku 
būtų pateisinti tokį atidų žvilgsnį. Kaip ir visos nuotraukos, darytos 
šiuolaikišku fotoaparatu, naudojant kokybišką fotojuostą ir pakanka- 
mai protingo žmogaus, na, bent jau suprantančio, kad fotografuojant 
pirštus reikia atitraukti nuo objektyvo, ši išėjo aiški... 17 kaip daugu- 
ma “Polaroidu"' darytų nuotraukų keistai bejausmė. Visi į kadrą pa- 
tekę objektai buvo aiškūs, bet jų visuma tokia pat lėkšta kaip ir pats 
nuotraukos paviršius. Aišku, objektų išsidėstymą joje sunku būtų pa- 
vadinti tobula kompozicija, bet šiuo atveju kompozicija čia niekuo 
dėta - juk realaus gyvenimo reali diena irgi niekuo dėta, jeigu per ją 
neįvyksta nieko tokio, iš ko būtų galima susukti kvapą gniaužiantį 
filmą. Kaip ir daugelyje mėgėjiškų nuotraukų čia tebuvo užfiksuoti 
paprasčiausi daiktai - nieko daugiau. Juk daugybė tokių nieko nesa- 
kančių nuotraukų: tuščia kėdė tuščioje verandoje, kieme riogsančios 
sūpuoklės be gyvybės ženklų, tuščias automobilis, paliktas niekuo 
neišsiskiriančiame kelkraštyje, na, bent jau padanga būtų nuleista - 
vis įdomiau. 

Bet vis tiek čia kažkas ne taip, tiksliau - nuotrauka išties eilinė, 
bet kėlė įspūdį, kad čia kažkas ne taip. Kevinas dar nepamiršo jį apė- 

musio nejaukaus jausmo, kol nurodinėjo, kaip kas turi stovėti nuot- 
raukoje, kurią manė padarysiąs, ir to per nugarą nubėgusio šiurpulio, 
kai švystelėjus blykstei pagalvojo: Jis mano. Štai kas čia ne taip; kaip 
jo nematyti; taigi, toptelėjo Kevinui, negali nejausti tave apėmusio 
jausmo... 0 jausmas buvo negeras. 

Kevinas pagalvojo: žiūrint į šią nuotrauką, susidaro įspūdis, kad 
pučia vėjas - silpnas, bet labai žvarbus. 

Pirmąkart per visą tą laiką mintis, kad tai gali būti kažkas antgam- 
tiška, - kad čia galima įžiūrėti Apsireiškimą, - jį daugiau negu suint- 
rigavo. Staiga jis suprato, kad nori visa tai palikti ramybėje. Tai ma- 
no - pagalvojo jis tąkart spausdamas mygtuką. O dabar klausė savęs, 
ar bedarytų tą patį, jeigu laiko ratą būtų įmanoma pasukti atgal. 

Aš jo bijau. To, ką jis daro. 

Si mintis vedė Keviną iš proto. Jis nekantriai persisvėrė per Pop- 
so Merilo petį kaip žmogus, kurio žiedas su brangakmeniu ką tik įk- 
rito į smėlio krūvą, pasiryžęs, nepaisant jau matyto (net ir tikėdamas, 
kad turėtų kažką įžvelgti, jis vis dėlto negalvojo, kad pamatys ką 
nors nauja; juk jau tiek kartų peržiūrėjo visas tas nuotraukas), įžiūrė- 
ti tai, jokiais būdais neleisti sau to nepamatyti. Net jeigu ir nieko ne- 
matys... Bet sielvartingas vidinis balsas jam kuždėjo, kad nerūpestin- 
go nepastabumo laikas jau praėjo, galbūt amžinai. 


< 


Nuotraukoje matėsi didžiulis juodas šuo, o už jo - balta medinė 
tvora. Tiesa, tvora negalėjo būti tokia balta, nebent tame paslaptinga- 
me “Polaroido"' pasaulyje ją kas nors perdažė ar nušveitė. Labai jau 
akivaizdus neatitikimas: akinamai balta spalva ir apleista tvora išlū- 
žinėjusiais, išsiklaipiusiais mietais. 

Suo buvo sustojęs ant takelio priešais tvorą. Jo užpakalis atsuktas 
tiesiai į objektyvą. Ilga gauruota uodega karojo tarp užpakalinių 
kojų. Atrodė, kad jis uostinėja vieną 1š kuoliukų - galbūt todėl, pagal- 
vojo Kevinas, kad tvora, kaip tėtis sako, “pažymėta", tokia vieta, kur 
kiekvienas prabėgantis šunėkas jaučia pareigą stabtelėti ir palikti 
“mistinius" geltonus ženklus. 

Šuo Kevinui pasirodė panašus į beglobį valkatą. Jo susivėlęs kai- 
lis apkibęs varnalėšomis. Viena ausis aiškiai nukentėjo kokioje nors 
šuniškoje dvikovoje. Nuo jo ant tvoros ir dar toliau - ant piktžolėtos, 
vietomis nuplikusios vejos - krito ilgas šešėlis. Dėl to šešėlio Kevi- 
nas ir pagalvojo, kad fotografuota vos saulei patekėjus arba prieš pat 
saulėlydį; neįmanoma suprasti, kuria kryptimi fotografo (kokio toto- 

grafo, cha - cha) Žiūrėta, aišku tik, kad jis (arba ji) stovėjo arba rytų, 
arba vakarų pusėje. 

Kairiajame viršutiniame nuotraukos kampe žolėje matėsi kažko- 
kia raudona dėmė, panaši į guminį vaikišką sviedinuką. Jis buvo už 
tvoros, slepiamas piktžolių sąvašyno, todėl net neaišku, ar ten tikrai 
sviedinys. 

Ir tai viskas. 

- Ar ką nors atpažįsti? - paklausė Popsas, lėtai vedžiodamas didi- 
namąjį stiklą virš nuotraukos. Dabar šuns kulšys atrodė panašios į 
juodais stagarais apžėlusias kalvas, o trys ar keturi aptriušę tvoros 
mietai - į senus telefono stulpus; po didinamuoju stiklu išryškėjo ir 
tas neaiškus raudonas objektas Žolėje - ten iš tikrųjų būta vaikiško 
sviedinuko (nors po Popso stiklu jis atrodė futbolo kamuolio dydžio): 
Kevinas įžiūrėjo netgi guminiame jo paviršiuje išpieštas žvaigždutes. 
Taigi stebuklingasis Popso stiklas vis dėlto atskleidė kažką nauja, ir 
dar po akimirkos Kevinas ir be stiklo tai pamatys. Bet tai bus vėliau. 

- Jėzau, ne, - atsakė Kevinas. - Iš ko, pone Merilai? 

- Iš daiktų, kurie čia matosi, - kantriai paaiškino Popsas ir vėl pa- 
linko prie savojo stiklo. Staiga Kevinas nei iš šio, nei iš to prisiminė 
kadaise matytą filmą, kur farai pasiunčia specialų malūnsparnį ieškoti 
pabėgusių kalinių. - Šuo, takelis, tvora, kurią verkiant reikia perda- 
žyti arba išvis nugriauti, šimtą metų nepjauta žolė. Takelio čia ne- 
daug. - matosi tik fragmentas, o namo, net pamatų, iš viso nesimato, 
bet ką aš noriu pasakyti - tas šuo. Ar atpažįsti jį? 

- Ne. 

- Tvorą? 

- Ne. 

- O raudoną guminį sviedinuką? Ką apie jį galėtum pasakyti, sū- 
nau? 

- Ne... bet atrodo tarsi manytumėte, kad turėčiau. 

- Atrodo tarsi manyčiau, kad galėtum, - atšovė Popsas. - Nejau, 
snargliumi būdamas, niekada neturėjai panašaus sviedinuko?? 

- Kiek pamenu, ne. 

- Sakei, kad turi seserį. 

- Megę. 

- Ji niekada neturėjo tokio sviedinuko? 

- Nemanau. Niekada per daug nesidomėjau Megės žaislais. Kaž- 
kada ji turėjo tokį “Jo - jo" su raudonu kamuoliuku, bet kitokio rau- 
donumo. Tamsesnį. 

- Aha. Žinau aš tuos kamuoliukus. Čia ne toks. O šita pievelė? Ar 
ne jūsų? 

- Jėz... - norėjau pasakyti - po velnių, ne, - Kevinas net įsižeidė. 
Veja aplink jų namą buvo jo ir tėčio rūpestis. Ji buvo puikiai prižiū- 
rima, sodriai žalia, ir tokia išlikdavo net iki spalio vidurio, kai me- 
džiai imdavo mesti lapus. - Ir tokios tvoros prie mūsų namo nėra. - 
O jei ir būtų, pagalvojo jis, - ji ne šitaip atrodytų. 

Popsas išjungė savo didinamojo stiklo lemputę, suvyniojo jį į tą 
pačią aksomo skiautę ir kuo rūpestingiausiai apkamšė iš visų pusių. 
Paskui atsargiai paguldė į tą pačią vietą stalčiuje ir uždarė jį. Tada ti- 
riamai pažvelgė į Keviną. Pypkė jau buvo padėta į šalį, todėl dūmų 
uždanga nebeslėpė jo skvarbaus žvilgsnio. 

- Ką aš noriu pasakyti, yra tai, kad galbūt šitaip atrodė jūsų namas 
prieš jums jį įsigyjant, kaip manai? Tarkim, prieš dešimt metų... 

- Mes jau ten gyvename dešimt metų, - suglumęs burbtelėjo Ke- 
vinas. 

- Na, tada prieš dvidešimt? Trisdešimt? Ką aš noriu pasakyti - ar 
bent reljefas tau pažįstamas? Pažiūrėk - čia yra nedidelis pakilimas. 

- Mūsų veja priešais namą... - jis susimąstė, paskui ryžtingai pa- 
purtė galvą. - Ne, mūsiškė yra lygut lygutėlė. Jeigu kas nors yra, tai 
tik nedidelis nuolydis. Turbūt todėl kiekvieną pavasarį į rūsį sunkia- 
si vanduo. 

- Aha, aha, gali būti. O veja už namo? 

- Ten nėra jokio takelio, - atsakė Kevinas. - O pakraščiuose... - jis 
staiga nutilo. - Taigi jūs stengiatės išsiaiškinti, ar tik mano fotoapa- 
ratas nefotografuoja praeities! - sušuko jis. Jį sukaustė tikra, tiesiog 
apčiuopiama baimė. Liežuviu persibraukė per gomurį ir pajuto meta- 
lo skonį. 

- Aš tik klausiu, - sunerti Popso pirštai ilsėjosi šalia nuotraukų 
krūvelės. Kai jis prabildavo, rodės, kad kalba labiau su savimi nei su 
Kevinu. - Supranti, kartkartėmis su tais dviem prietaisais nutinka pa- 
šėlusiai juokingų dalykų. Netvirtinu, kad visuomet; bet jeigu nutinka, 
pasaulis pritvinksta melo ir apgaulės. 

- Kokiais prietaisais? 

- Magnetofonais ir “Polaroido" fotoaparatais, - paaiškino Popsas, 
1r atrodė, kad jis vis dar kalba nuotraukoms ar sau, tarsi Kevino šita- 
me dulkėtame laikrodžių tiksėjimo užtvindytame “Emporium Galo- 
rium'' kambarėlyje iš viso nebūtų. - Imkime, pavyzdžiui, magnetofo- 
nus. Ar Žinai, kiek žmonių yra tvirtinę girdėję įrašytus seniai mirusių 
giminaičių balsus? 

- Ne, - atsakė Kevinas. Jis net nepastebėjo, kad kažkodėl ėmė kal- 
bėti pašnibždomis; tarsi plaučiuose būtų pritrūkę oro. 

- Aš irgi, - pasakė Popsas, vienu pirštu maišydamas nuotraukų 
krūvelę. Tas pirštas buvo trumpas, bukas ir labai nedailus, rodos, taip 
ir sutvertas nešvariems darbeliams - jis prašyte prašėsi ką nors stum- 
telėti: jei ne Žmogų, tai bent vazą, stovinčią ant stalo krašto. Tačiau 
Kevinas, atidžiau įsižiūrėjęs į šio vyriškio. rankas, turėjo pripažinti, 
kad net vienas jo pirštas gracijos turi daugiau nei visas jos sesers Me- 
gės kūnas (reikia pasakyti, kad ir jo paties; Delevanų giminė toli gra- 
Žu negarsėjo ilgakojais laibarankiais grakštuoliais; galbūt dėl to ta šo- 
kio judesį primenanti akimirka, kai tėtis sugavo griūvančią mamą, 
jam paliko turbūt jau niekada neišdilsiantį įspūdį). Atrodė, kad Pop- 
so Merilo piršto užkliudytos - netyčia - nuotraukos gali bet kurią aki- 
mirką nuplasnoti ant grindų; tokie nevikrūs pirštai amžinai ką nors 
netyčia užkliudo, nustumia ar užgauna. Bet šįkart nieko tokio neatsi- 
tiko. Nuotraukos tik šiek tiek pakeitė savo vietas. | 

Antgamtiška, vėl ta pati mintis atklydo Kevinui į galvą. Jį nukrėtė 
drebulys. Tikras drebulys, sukėlęs nuostabą, baimę ir šiek tiek - su- 
sierzinimą. Bet gal Popsas to nepastebėjo? 

- Bet yra kažkoks būdas, kaip jie tai padaro, - pasakė Popsas 1r, 
tarsi Kevinas būtų klausęs, tęsė: - Kas tie jie? Po velnių, iš kur man 
žinoti? Girdėjau kai kuriuos vadinant save “psichikos tyrinėtojais'' ar 
kažkaip panašiai, bet manau, kad jie tik apsimeta. Juk visais laikais 
netrūko tokių apsimetėlių, paikiojančių su visokiais spiritizmo stale- 
liais. | 

Paskui jis pakėlė galvą ir pažvelgė į Keviną taip, lyg pirmąkart jį 
matytų. 

- Ar tu turi spiritizmo stalelį, sūnau? 

- Ne. 

- Ir net nesi dalyvavęs jokiame spiritizmo seanse? 

- Ne. 

- Nė nebandyk, - niūriu balsu perspėjo Popsas. - Tie dalykėliai 
yra velniškai pavojingi. 

Kevinas net neišdrįso įsiterpti ir pasakyti seniui, kad žalio supra- 
timo neturi apie tuos stalus. 

- Žinau tik tiek, kad jie įjungia magnetofoną ir palieka jį įrašinėti 
tuščiame kambaryje. Tik reikia, kad namas būtų senas, tai yra, ką aš 
ir noriu pasakyti, turėtų savo Istoriją. Ar supranti, ką turiu galvoje sa- 
kydamas “namas su Istorija“, sūnau? 

- Manau... turėtų būti panašus į namą, kuriame vaidenasi, - spėlio- 
jo Kevinas. Jis pastebėjo, kad jį pila prakaitas, kaip kiekvienąkart, kai 
tik ponia Viteiker praneša apie algebros kontrolinį. 

- Na, galima sakyti, kad taip. Tiems... žmonėms... labiausiai pa- 
tinka namai, kur kas nors buvo nužudytas ar nusižudė, bet jie nes- 
pjauna ir į kitus. Vienu žodžiu, jie įjungia magnetofoną ir palieka įra- 
šinėti tuščiame kambaryje. Paskui kitą dieną - ką aš noriu pasakyti, 
yra tai, kad jie visuomet įrašinėja naktį, dažniausiai stengiasi, kad tai 
būtų pats vidurnaktis, - kitą dieną išklauso įrašą. 

- Tuščio kambario? 

- Kartais, - mąsliu balsu tarė Popsas, - galima girdėti balsus. 

Keviną vėl nupurtė drebulys. Staiga jis pamatė, kad grindjuostės 
išrašytos kažkokiais hieroglifais. Neįmanoma perskaityti, bet... vis 
tiek. Jie ten yra. 

- Tikrus balsus? 

- Paprastai tai tebūna vaizduotės padarinys, - pasakė Popsas, ir 
Kevinui iškart palengvėjo. - Bet porąkart girdėjau žmones, kuriais vi- 
siškai pasitikiu, tvirtinant, kad jie girdėjo tikrus balsus. 

- Bet jūs pats niekada negirdėjote? 

- Tik vieną kartą, - tarstelėjo Popsas ir ilgam nutilo. Kevinas pa- 
manė, kad pokalbis šia tema jau baigtas, bet staiga Popsas pridūrė: - 
Tai buvo vienas vienintelis žodis. Kaip ant delno. Įrašytas visiškai 
tuščio namo svetainėje. Ten, kur 1946-aisiais vyras nužudė savo 
žmoną. 

- Koks žodis? - paklausė Kevinas, iš anksto žinodamas, kad Pop- 
sas jam nepasakys, bet vis tiek negalėjo susilaikyti nepaklausęs. 

Bet Popsas pasakė. 

- Dubuo. 

Kevinas tankiai sumirksėjo: 

- Dubuo? 

- Aha. 

- Bet juk jis nieko nereiškia. 

- Galbūt, - kuo ramiausiai tarė Popsas, - bet kai Žinai, kad jis per- 
pjovė jai gerklę, o paskui laikė jos galvą virš dubens, kad kraujas te- 
kėtų į jį... 

- O, Dieve! 

- Aha. 

- O, Dieve, iš tikrųjų? 

Popsas nesivargino atsakyti į šį klausimą. 

- Ar negalėjo tai būti paprasčiausias triukas? 

Pypkės galu Popsas bakstelėjo į nuotraukas: 

- Ar šitos? 

- O, Dieve! 

- Dabar apie “Polaroido"'" nuotraukas, - tarė Popsas kaip pasako- 
tojas, priėjęs naują romano skyrių, kuris prasideda žodžiais O tuo 
metu kitoje miško pusėje... - Esu matęs nuotraukų, kuriose užfiksuoti 
žmonės, kurių, pasak kitų nusifotografavusių, fotografuojant tikrai 
nebuvo. Yra tokia nuotrauka - ji jau pakankamai išgarsėjo, - kurią 
viena moteris parsivežė iš Anglijos. Ji nufotografavo būrelį lapių me- 
džiotojų, grįžtančių namo po ilgos medžioklės. Nuotraukoje matyti 
maždaug dvidešimt žmonių, Žingsniuojančių siauru mediniu liepte- 
liu. Abipus lieptelio - medžiais apaugęs kaimo kelias. Pirmieji nuot- 
raukoje - jau perėję per lieptelį. O dešinėje nuotraukos pusėje, šalia 
keliuko, stovi moteris ilga suknia ir skrybėlaite su šydu, todėl jos vei- 
do nesimato. Po pažastim ji pasispaudusi knygą. Be to, dar galima 
įžiūrėti medalioną jai ant krūtinės, o gal tai laikrodukas. 

Taigi, kai toji moteris, kuri fotografavo, pamatė išryškintą nuot- 
rauką, siaubingai išsigando; negalima jos kaltinti, sūnau, nes, ką aš 
noriu pasakyti, yra tai, kad ji tik norėjo nufotografuoti tuos namo 
grįžtančius lapių medžiotojus ir nieko daugiau, nes ten daugiau nie- 
ko ir nebuvo. Atsirado tik pačioje nuotraukoje. Geriau įsižiūrėjus ma- 
tyti, kad per tą moterį ilga suknele kiaurai persišviečia pakelės medžiai. 

Jis šaiposi iš manęs. Kai išeisiu, turbūt žvengs kaip arklys, pagal- 
vojo Kevinas, nors žinojo, kad Popsas Menlas niekada taip nesielgia. 

- Moteris, kuri fotografavo, buvo apsistojusi viename iš tų didžiu- 
lių angliško stiliaus namų, kokius paprastai rodo mokomosiose TV 
programose. Girdėjau kalbant, kad vos tik ji parodė nuotrauką tų na- 
mų šeimininkui, jis neteko sąmonės ir netrukus mirė. Sis faktas, aiš- 
ku, galėjo būti ir išgalvotas. Greičiausiai taip ir yra. Bet mačiau tą 
nuotrauką viename laikraštyje, įdėtą šalia to amžinatilsį žmogelio 
močiutės portreto. Gal ir galima būtų pasakyti, kad tai ta pati mote- 
ris, jeigu ne šydas. Bet labai galimas dalykas. 

- Galėjo būti ir apgaulė, - neryžtingai paprieštaravo Kevinas. 

- Galėjo, - atsainiai mestelėjo Popsas. - Kokių tik Žmonės pokštų 
neprasimano! Kad ir mano sūnėnas Tūzas, - suraukė nosį Popsas. - 
Jau ketvirtus metus sėdi kalėjime, o už ką? Už tai, kad įkaušęs įsirė- 
žė į “Įkaušusio tigro" kavinę Norėjo tik šauniai pasilinksminti, o še- 
rifas Pengbornas jį už tai įgrūdo belangėn. Jau ketvirtus metus srebia 
prėską kalėjimo košę. 

Kevinas nieko nepasakė, tuo pademonstravęs ne pagal metus 
brandų protą. 

- Bet kai nuotraukose matosi vaiduokliai, sūnau, - arba, kaip tu 
sakai, žmonės tvirtina, esą tai vaiduokliai, - gali beveik neabejoti, 
kad tai - “Polaroido"" nuotraukos. Ir beveik visuomet jie atsiranda ne- 

tikėtai. Imkime, pavyzdžiui, nuotraukas, kuriose užfiksuotos skrai- 
dančios lėkštės arba Lochneso pabaisa, - kiekvienoje nuotraukoje jos 
vis kitokios. Tamsiame kambaryje bet kuris šmaikštuolis gali prifo- 
tografuoti tokių pokštų. 

Jis trečiąkart mirktelėjo Kevinui: atseit matai, kokie išdaigininkai 
tie patyrę fotografai, turintys gerą įrangą. 

Kevinui labai knietėjo Popso dar kai ko paklausti, bet jis vis dėl- 
to nusprendė verčiau patylėti. Kol kas tai atrodė protingiausia, ką jis 
gali padaryti. 

- Todėl, maniau, paklausiu tavęs, ar šiose nuotraukose tau kas 
nors matyta. 

- Deja, ne, - paneigė Kevinas taip karštai, kad net pats išsigando, 
jog Popsas pagalvos, kad meluoja (jo mama būtent iš to ir suprasda- 
vo, kada jis sako netiesą). 

- Aha, aha, - linksėjo Popsas, besąlygiškai tikėdamas Kevinu. 
Juokinga, bet Kevinas pajuto vos ne apmaudą. 

- Na, - tarė Kevinas po minutėlės, per kurią tvyrojo visiška tyla, 
jeigu, žinoma, nekreiptum dėmesio į tūkstančio laikrodžių tiksėjimą. 
- Manau, kad ne. 

- Gal ir ne, - atsiliepė Popsas. - Ką aš noriu pasakyti, yra tai, kad 
turiu vieną mintį. Ar tau nebūtų sunku šituo fotoaparatu nufotogra- 
fuoti dar kelias nuotraukas? 

- O kam? Jos gi visos vienodos. 

- Būtent dėl to. Jos nevienodos. 

Kevinas jau Žiojosi kažką sakyti, bet laiku užsičiaupė. 

- Aš netgi duosiu pinigų naujai fotojuostai, - pasakė Popsas, bet 
pažvelgęs į apstulbusį Kevino veidą skubiai pasitaisė: - Bent dalį pi- 
nigų. 
- Kiek dar jums tų nuotraukų reikia? 

- Na, čia mes turime... kiek? Dvidešimt aštuonias, ar ne? 

- Turbūt. 

- Dar trisdešimties, - minutėlę pagalvojęs pasakė Popsas. 

- Kam? 

- Nesiruošiu aiškinti. Ne dabar, - nuo plieninės grandinės Popsas 
nukabino masyvią piniginę. Atsegė ją, ištraukė dešimties dolerių ku- 
piūrą, susimąstė, paskui labai jau nenorom pridėjo dar dvi tokias pa- 
čias kupiūras. - Turėtų padengti bent pusę tavo išlaidų. 

Aha, teisingai, pamanė Kevinas. 

- Jeigu tave iš tikrųjų domina šio fotoaparato triukai, manau, ne- 
pagailėsi antra tiek, ar ne? - Popsas pažvelgė į jį senos klastingos ka- 
tės akimis. 

Kevinas suprato, kad senukas net nesitiki išgirsti nieko kita, tik 
"taip"; Popsas net neįsivaizduoja, kad jis gali pasakyti “ne"'. Kevinas 
susimąstė. Jeigu pasakysiu "ne", jis vis tiek neišgirs; tik burbtels 
"Gerai, tuomet sutarta“, ir aš norom nenorom atsidursiu gatvėje su 
jo pinigais kišenėje. 

O juk jis furi per gimtadienį gautų pinigų. 

Vis dėlto galvojant apie tai, Keviną nupurtė šaltukas. Ir tas šaltu- 
kas kilo ne iš kur kitur, o iš šitų apgaulingai spindinčių nuotraukų. 
Jos dvelkė nenusakomu šalčiu, nepaisant nebylaus: Mes esame “Po- 
laroido" nuotraukos, ir dėl mums nesuprantamų priežasčių galime 
atspindėti tik atsitiktinių daiktų paviršių. Bet nuo jų dvelkiantis šal- 
tas vėjas niekur nedingo. Iš kur tas vėjas? 

Kevinas vis delsė atsakyti, tačiau spindinčios akys, pasislėpusios 
už berėmių akinių, laukė. Aš nesiruošiu klausti, ar tu žmogus, ar pe- 
liūkštis, bylojo Popso Merilo akys. Tau juk penkiolika, ką aš noriu 
pasakyti, yra tai, kad būdamas penkiolikos gali dar ir nebūti žmogus, 
bet, po velnių, sulaukęs tokio amžiaus, jau nesi ir peliūkštis; mes abu 
tai žinome. Be to, ne iš dangaus nukritai - atėjai iš miesto kaip ir aš. 

- Žinoma, - tarė Kevinas stengdamasis, kad balsas skambėtų kuo 
atsainiau. Bet nei savęs, nei Popso nepavyko apgauti. - Manau, kad 
nufotografuoti galėsiu dar šį vakarą, o nuotraukas užnešiu rytoj po 
pamokų. 

- Ne-e, - pasakė Popsas. 

- Jūs rytoj nedirbate? 

- Ne-e, - pakartojo Popsas, o Kevinas, kadangi nebuvo nukritęs iš 
dangaus, kantriai laukė paaiškinimo. - Ketini išsyk padaryti visas tris- 
dešimt nuotraukų, ar ne? 

- Na, taip. 

- Ne to aš iš tavęs noriu, - kalbėjo Popsas. - Nesvarbu, kur foto- 
grafuosi, bet labai svarbu kada. Palauk, paskaičiuosiu. 

Popsas mintyse paskaičiavo, paskui užrašė ant lapelio laiką. Tą 
popierėlį Kevinas įsikišo į kišenę. 

- Taigi, - žvaliai ištarė Popsas ir patrynė delnus; atrodė, kad vie- 
nas į kitą braižosi du švitrinio popieriaus lakštai. - Pasimatysime... 
aha, maždaug po trijų dienų? 

- Taip... manau, kad taip. 

- Tikiuosi, sugebėsi išlaukti iki pirmadienio popietės, - pridūrė 
Popsas ir ketvirtą kartą mirktelėjo Kevinui - šį kartą lėtai, klastingai 
1r labai žŽeminančiai. - Tavo draugai neturi matyti tavęs, einančio čia, 
kad paskui neuždavinėtų bereikalingų klausimų, norėjau pasakyti. 

Kevinas paraudo, nudūrė akis į stalą 17 pradėjo rankioti nuotrau- 
kas - vien tam, kad turėtų kur dėti rankas. Jautėsi be galo sutrikęs, o 
toms nuotraukoms - nė motais. 

- Aš... - dar mėgino beprasmiškai protestuoti, bet šitaip juk vis 
tiek nesujaudinsi tų bejausmių popierėlių, todėl tuoj pat liovėsi ir įbe- 
dė žvilgsnį į vieną iš nuotraukų. 

- Ką? - paklausė Popsas. Pirmąkart per visą jų susitikimą Popso 
balsas skambėjo tikrai žmogiškai, bet Kevinas vis tiek jame įžvelgė 
grėsmę. - Dabar atrodai tarsi pats būtum išvydęs vaiduoklį, vaikeli. 

- Ne, - pasakė Kevinas. - Ne vaiduoklį. Matau, kas fotografavo. 
Kas iš tikrųjų fotografavo. 

- Apie ką, dėl Dievo meilės, tu čia šneki? 

Kevinas bakstelėjo į šešėlį. Jis pats, jo tėtis, jo mama, Megė ir tur- 
būt net ponas Merilas palaikė jį medžio, kuris liko už kadro, šešėliu. 
Bet juk tai - ne medis. Kevinas tai pastebėjo tik dabar. Jeigu jau kar- 
tą žiūrėjai, daugiau nebegali nematyti. 

Rodos, hieroglifai ant grindjuosčių dar labiau išryškėjo. 

- Nesuprantu, ką tu čia rodai, - burbtelėjo Popsas. Bet Kevinas 
neabejojo, kad senis irgi pastebėjo tai, ir tik todėl nutaisė tokį atsai- 
nų toną. 

- Pirmiausia pažvelkite į šuns šešėlį, - kantriai aiškino Kevinas, - 
o tada pažiūrėkite čia. - Pirštu pabaksnojo kairėje nuotraukos pusėje. 
- Fotografuota arba saulei tekant, arba leidžiantis. Todėl visi šešėliai 
be galo ištįsę. Bet pažiūrėkite į šį, ne, jūs tik pažiūrėkite. Man tik da- 
bar paaiškėjo! 

- Kas paaiškėjo, sūnau? - Popsas jau tiesė ranką prie stalčiaus - 
turbūt vėl ketino išsitraukti savo stebuklingąjį stiklą... bet staiga jo 
ranka pakibo ore. Suprato, kad jam neprireiks to didinamojo stiklo. 
Staiga jam irgi paaiškėjo. 

- Čia juk vyro šešėlis, ar ne? - tarė Popsas. - Tebūsiu aš prakeik- 
tas, jeigu ne vyro. 

- Arba moters. Neįmanoma atskirti. Čia kojos, neabejotinai kojos, 
bet jos gali būti 17 moters, dėvinčios kelnes. O gal net vaiko. Kai še- 
šėliai tokie 1lgi... 

- Aha, neįmanoma atskirti. 

Kevinas paklausė: 

- Juk čia to, kas fotografavo, šešėlis, ar ne? 

- Aha. 

- Bet tai ne aš, - kalbėjo Kevinas. - Šitos nuotraukos - visos dary- 
tos mano fotoaparatu, bet fotografavau tikrai ne aš. Tai kas, pone 
Merilai'? Kas? 

- Vadink mane Popsu, - išsiblaškęs tarė senis, vis dar akių nega- 
lėdamas atitraukti nuo to šešėlio, 17 Kevinui net širdis apsalo. Keli 
skubantys laikrodžiai davė ženklą labiau pailsusiems, kad nepaisant 
jų nuovargio atėjo laikas mušti valandas. 


TREČIAS SKYRIUS 


Kai pirmadienį po pamokų Kevinas ėjo į “Emporium Galorium“"', 
medžiai jau buvo pradėję keisti lapų spalvą. Dvi savaitės praėjo nuo 
tada, kai jam sukako penkiolika, ir šis faktas jau nebedarė jokio įspū- 
džio. 

Faktas, kad yra įsipainiojęs į kažką antgamtiška, vis dar atrodė į5- 
pūdingas, bet Kevinas nebūtų galėjęs pasakyti, kad dėl to jaučiasi la- 
bai laimingas. Jis fotografavo tiksliai pagal grafiką, kurį jam davė 
Popsas, ir kai baigė, aiškiai - šiaip ar taip, pakankamai aiškiai - pa- 
matė, kodėl Popsas norėjo, kad būtų fotografuojama tam tikrais inter- 
valais: per pirmąją valandą - dešimt nuotraukų, paskui - leisti fotoa- 
paratui pailsėti, kitas dešimt nuotraukų - po vieną kas dvi valandas, 
o paskutinę dešimtį - kas tris valandas. Paskutinės nuotraukos dary- 
tos šiandien mokykloje. Jose iš tikrųjų kažkas buvo, kažkas, ko anks- 
čiau nė vienas iš jų negalėjo matyti; bet tai išryškėjo tik trijose pas- 
kad dar prieš ateidamas į “Emporium Galorium“ jau buvo tvirtai 
nusprendęs atsikratyti fotoaparato. Ne pakeisti kitu, o būtent atsikra- 
tyti, antraip fotoaparatas gali tapti nevaldomas. 

Jis mano, anksčiau galvojo Kevinas. Ta mintis iki dabar nedavė 
jam ramybės, bet tai nebuvo (teisinga mintis. Jeigu jis iš tikrųjų būtų 
j0 - jeigu “Saulė 660' darytų baltą tvorą uostinėjančio juodo beveis- 
lio šuns nuotraukas tik tada, kai mygtuką nuspaudžia Kevinas, - tai 
būtų viena. Bet taip nebuvo. Kad ir kokia grėsminga paslaptis tame 
fotoaparate, ne vien Kevinas ją sužadina. Fotografavo tėtis - išėjo to- 
kia pati (na, beveik tokia pati) nuotrauka, Popsas Merilas - tas pats, 
net ir Megė nufotografavo tą patį, kai Kevinas leido jai pirmąkart 
nuspausti mygtuką tiksliai pagal Popso sudarytą grafiką. 

- Ar sunumeravai jas, kaip prašiau? - paklausė Popsas, kai Kevi- 
nas išsitraukė nuotraukas. 

- Taip, nuo pirmos iki penkiasdešimt aštuntos, - atsakė Kevinas. 
Jis praskleidė nuotraukų krūvą, rodydamas Popsui rutuliukais apves- 
tus mažus skaičiukus kairiame apatiniame kiekvienos nuotraukos 

kamputyje. - Bet nežinau, ar tai turi prasmės. Aš nusprendžiau atsik- 
ratyti fotoaparato. 

- Atsikratyti? Tu gi ne tą turi galvoje? 

- Ne. Turbūt ne. Aš ketinu jį sutraiškyti kokiu kūju. 

Jį verte pervėrė Popso Žvilgsnis: 

- Šit kaip? 

- Taip, - atsakė Kevinas, didvyriškai atlaikęs tą skvarbų žvilgs- 
nį. - Praėjusią savaitę būčiau tik pasijuokęs 1š tokios minties, bet da- 
bar man jau nė trupučio nejuokinga. Manau, kad šis daiktas pavojin- 
gas. 

- Ką gi, gal tu ir teisus. Žinoma, gali prie jo pritvirtinti parako už- 
taisą, kad į visas puses išsitaškytų skeveldros, jeigu tik panorėsi. Jis 
tavo - štai ką aš noriu pasakyti. Bet kodėl tau dar nors truputį nepa- 
kentėjus? Mat ketinu kai ką padaryti su šitom nuotraukom. Galbūt ir 
tau būtų įdomu. 

- Ką? 

- Verčiau jau nesakysiu, - teisinosi Popsas, - nes paskui ims ir ne- 
pavyks. Bet savaitės pabaigoje aš gal jau turėsiu tai, kas tau padėtų 
apsispręsti - pasilikti fotoaparatą ar atsikratyti jo. 

- Aš jau nusprendžiau, - net pyktelėjo Kevinas ir pirštu parodė į 
dvi paskutines nuotraukas. 

- Kas tai? - paklausė Popsas. - Apžiūrėjau netgi su didinamuoju 
stiklu ir kažkodėl jaučiu, kad man reikia tai žinoti - ką aš noriu pasa- 
kyti, yra tai, kad jausmas toks, tarsi niekaip negalėtum prisiminti var- 
do, nors jis tau ant paties liežuvio galo. 

- Manau, kad galiu pakentėti iki penktadienio ar panašiai, - pasa- 
kė Kevinas, nusprendęs neatsakyti į paskutinį klausimą. - Iš tikrųjų - 
ne ilgiau. 

- Bijai? 

- Taip, - neišsisukinėdamas patvirtino Kevinas. - Bijau. 

- Seniams sakei? 

- Ne viską, ne. 

- O galėtum. Galbūt norėtum pasipasakoti bent jau tėvui, ką aš 
noriu pasakyti. Dar turi laiko viską apgalvoti, kol aš bandysiu supras- 
ti tai, ką noriu suprasti. 

- Darykite, kaip išmanote, o aš ne vėliau kaip penktadienį ketinu 
pasiimti tėčio kūjį ir sutraiškyti jį, - pasakė Kevinas. - Aš jau nebe- 
noriu jokio fotoaparato. Nei “Polaroido"', nei kokio nors kito. 

- Kur jis dabar? 

- Mano spintos stalčiuje. Ten ir pabus iki penktadienio. 

- Užsuk čia penktadienį, - paprašė Popsas. - Atsinešk ir fotoapara- 
tą. Gal man pavyks kai ką išsiaiškinti iki to laiko, o jau tada, jeigu 
dar tebenorėsi sunaikinti tą prakeiktą daiktą, galėsi pasinaudoti ma- 
no kūju. Nemokamai. Aš čia jų nemažai turiu. 

- Sutarta, - pasakė Kevinas ir nusišypsojo. 

- Tik, jeigu galima, dar norėčiau sužinoti, ką seniams jau pasakei 
apie visa tai? 

- Dar nenusprendžiau. Nenoriu jų be reikalo jaudinti. Ypač ma- 
mos, - staiga Kevinas susirūpinęs pažvelgė į jį. - O kodėl pasakėte, 
kad galbūt norėčiau pasipasakoti tėčiui? 

- Jei nei iš šio, nei iš to sudaužysi fotoaparatą, tavo tėvas pasius, 
- paaiškino Popsas. - Ir tai nėra pats blogiausias dalykas. Blogiausia, 
kad jis palaikys tave paskutiniu kvailiu. Arba, ką aš noriu pasakyti, 
kokia pro šalį einanti senmergė, išgirdusi trenksmą, pradės klykti: 
“Policija!"" 

Kevinas net išraudo prisiminęs, kaip supyko jo tėtis, išgirdęs kal- 
bas apie antgamtinius dalykus, paskui atsiduso. Anksčiau jis visai 
apie tai nesusimąstė, bet dabar pagalvojo, kad Popsas, ko gera, tei- 
sus. Jam nepatiko mintis apie galimybę išvesti tėvą iš kantrybės, bet 
su tuo dar galima būtų susitaikyti. Tačiau vien pagalvojus apie tai, 
kad tėtis gali jį palaikyti bailiu arba kvailiu, arba, dar blogiau, ir vie- 
na, ir kita... na ir dalykėliai! 

Popsas kiaurai vėrė jį žvilgsniu, be vargo skaitydamas Kevino 
mintis tarsi riebias bulvarinio laikraščio antraštes. 

- Gal jis galėtų ateiti čia penktadienį po pietų, apie ketvirtą? 

- Jokiu būdu, - šokosi Kevinas. - Jis dirba Portlende. Retai kada 
grįžta namo prieš šešias. 

- Galėčiau jam paskambinti, jeigu nori, - pasisiūlė Popsas. - Jis 
ateitų, jeigu paskambinčiau. 

Kevinas spoksojo į jį išpūtęs akis. 

Popsas šyptelėjo. 

- Juk aš pažįstu jį, - paaiškino. - Nuo senų laikų. Jis, aišku, apsi- 
mestų, kad mato mane pirmą kartą, ir aš jį suprantu, bet ką aš noriu 
pasakyti, yra tai, kad pažįstu jį. Pažįstu daugelį Žmonių šiame mies- 
te. Nustebtum sužinojęs, sūnau. 

- Iš kur? | 

- Kadaise esu padaręs jam paslaugą, - atsakė Popsas. Brūkštelėjęs 
nykščiu, vėl uždegė degtuką, ir jo akys paniro į dūmų debesį. Kevi- 
nas nespėjo pamatyti, ar jose džiaugsmas, ar apgailestavimas, ar pa- 
nieka. 

- Kokią paslaugą? 

- Tai, - atšovė Popsas, - liečia tik jį 1r mane. Taip kaip ir šis rei- 
kalas, - ranka mostelėjo į nuotraukų krūvelę, - liečia tik tave ir ma- 
ne. Štai ką aš noriu pasakyti. 

- Na... Gerai... Tiek to. Ar aš turėčiau jam ką nors perduoti? 

- Ne-e! - šaižiu balsu ištarė Popsas. - Leisk man viskuo pasirūpinti. 

Akimirksniu pro pypkės dūmų uždangą kažkas žybtelėjo Popso 
Merilo akyse, bet Kevinas Delevanas to nepastebėjo. Jis išėjo. Be ga- 
lo sutrikusiam berniukui buvo aišku tik viena: jis nori, kad visa tai 
greičiau baigtųsi. 


< 


Likęs vienas, Popsas beveik penkias minutes sėdėjo nejudėdamas. 
Pypkė iškrito jam iš burnos, o pirštai, iš tiesų jautrūs kaip smuikinin- 
ko, tik dėl kažkokių nesuprantamų priežasčių panašūs į griovių kasė- 
j0 ar betonuotojo, be paliovos barbeno į stalą, ant kurio gulėjo krūva 
nuotraukų. Jeigu kas nors būtų pažvelgęs į jį išsisklaidžius dūmams, 
būtų pamatęs šaltas kaip ledas akis. 

Staiga jis atsitokėjo, padėjo pypkę į vietą ir paskambino į Liuis- 
tono fotoprekių ir videoaparatūros parduotuvę. Paklausė tik dviejų 
dalykų. Atsakymai į abu klausimus buvo “taip"'. Popsas padėjo ragelį 
ir vėl grįžo prie ankstesnio užsiėmimo: barbenimo pirštais į stalą, ant 
kurio gulėjo “Polaroido" nuotraukos. Tai, ką jis sumanė, nebuvo tei- 
singa berniuko atžvilgiu, bet berniukas juk irgi neatskleidė jam tie- 
sos, kurios lyg ir nesuprato, betgi ir nenorėjo suprasti. 

Teisinga ar ne, bet Popsas neketino leisti tam vaikinui įvykdyti 
savo sumanymą. Jis nenusprendė, ką darys pats, dar ne, ne visai, bet 
protingiausia būti pasiruošusiam. 

Tai visuomet protingiausia. 

Jis sėdėjo, barbeno pirštais į stalą ir stengėsi suvokti, kas buvo tas 
daiktas, kurį berniukas pamatė. Jis aiškiai jautė, kad Popsas Žino, - 
arba gali Žinoti, - bet Popsas neturėjo žalio supratimo. Galbūt penk- 
tadienį pasakys. Arba ne. Bet jeigu berniukas nepasakys, pasakys jo 
tėvas, kuriam Popsas kartą yra paskolinęs keturis šimtus dolerių; jis 
pralošė juos susilažinęs dėl krepšinio rungtynių baigties ir bijojo, kad 
žmona nesužinotų. Tai yra, jeigu turės ką pasakyti. Net ir geriausi tė- 
čiai menkai tenutuokia apie savo penkiolikmečių sūnų reikalus, bet 
Popsas matė, kad Kevinas - dar labai vaikiškas penkiolikmetis, todėl 
j0 tėtis dar turėtų daug apie jį Žinoti... arba galėtų sužinoti. 

Jis šypsojosi, barbeno pirštais į stalą, o netrukus vienas po kito 
prie jo prisijungė ir laikrodžiai, pradėję mušti penkias. 

KETVIRIAS SKYRIUS 


Penktadienį, antrą valandą po pietų, Popsas Merilas apsuko ant 
durų kabėjusią lentelę kita puse (užrašas ATIDARYTA dabar žvel- 
gė įji, o UŽDARYTA - į gatvę), sėdo į savo 1959-ųjų “Ševrolė", ku- 
rį ilgus metus visiškai nemokamai remontavo Sonio “Texaco" kom- 
panijoje (tai dar viena nedidelė paskola; Sonį Džaketą, kuris verčiau 
leistų svilinti padus įkaitinta geležim nei prisipažintų, kad ne tik pa- 
Žįsta Popsą Merilą, bet 1r yra beviltiškai jam prasiskolinęs, Popsas 
Merilas ištraukė iš didelės bėdos Niū Hampšyre 1969-aisiais), ir pa- 
suko į Liuistoną, miestą, kurio jis nekentė, nes ten, rodos, buvo tik 
dvi gatvės (o gal trys), kuriose eismas leidžiamas abiem kryptimis. 
Įvažiavo, kaip visuomet įvažiuoja į Liuistoną ir tik į Liuistoną: suk- 
damas nesibaigiančius ratus tomis suknistomis vienakryptėmis gatvė- 
mis, kol privažiavo kiek įmanoma arčiau. Paskui išlipo ir likusį kelią 
kulniavo pėsčiomis: aukštas prakaulus seniokas plika galva, berė- 
miais akiniais, švariomis chaki spalvos kelnėmis su klostėmis ir at- 
vartais ir mėlynais marškiniais, susagstytais iki pat pasmakrės. 

Fotoprekių ir videoaparatūros parduotuvės lange puikavosi plaka- 
tas, kuriame buvo pavaizduotas Žmogus, įsipainiojęs į didžiulę iš- 
sivyniojusios kino juostos kaugę. Apačioje buvo žodžiai: PAVAR- 
GOTE IR NEBERANDATE IŠEITIES? MES GALIME ĮRAŠYTI 
IŠ 8 MM KINO JUOSTOS (TAIP PAT IR MOMENTINIŲ FOTO- 
NUOTRAUKŲ) Į VAIZDO JUOSTĄ! 

Dar viena nesąmonė, pamanė Popsas, darydamas duris ir eidamas 
vidun. Pasaulis dūsta nuo jų. 

Bet ir jis buvo vienas iš tų Žmonių, - pasaulis dūsta nuo jų, - ku- 
rie mano, kad tikslas pateisina priemones, jeigu tai, žinoma, liečia 
juos pačius. Jis persimetė keliais žodžiais su pardavėju. Pardavėjas 
pakvietė savininką. Jiedu su Popsu buvo pažįstami jau daugelį metų 
(turbūt nuo tų laikų, kai Homeras dar plaukiojo vyno raudonumo jū- 
roje, pasakytų aštrialiežuvis). Savininkas pakvietė jį į savo kambarė- 
l;. Pirmiausia jiedu išgėrė po burnelę. 

- Velnioniškai keistos nuotraukos, - pasakė savininkas. 

- Aha. 

- Vaizdo įrašas išėjo dar keistesnis. 

- Neabejoju. 

- Ar tai viskas, ką gali pasakyti? 

- Aha. 

- Tuomet verčiau neaušink burnos, - tarė savininkas, ir jie abu 
seniokiškai sukikeno. Pardavėjas, stovėjęs už prekystalio, net krūpte- 
lėjo. 

Po dvidešimties minučių Popsas išėjo nešinas dviem daiktais: 
vaizdo kasete ir dėžute, kurioje buvo įpakuotas naujas fotoaparatas 
“Polaroidas Saulė 660". 


< 


Grįžęs atgal į savo krautuvėlę, Popsas paskambino Kevinui į na- 
mus. Nė kiek nenustebo, išgirdęs ne Kevino, o Džono Delevano 
balsą. 

- Jeigu sužinosiu, kad tu, sena gyvate, naudojiesi mano berniuku, 
aš užmušiu tave! - be jokių įžangų pratrūko Džonas Delevanas. To- 
lumoje Popsas girdėjo nustebusio Kevino riktelėjimą: “Tė-ėti!" 

Popsas šypsojosi. Nuo tos šypsenos jo lūpos visai susiaurėjo - li- 
ko tik kreivi, apnašomis apsitraukę ir nuo rūkymo pageltę dantys, bet 
užtai nuosavi! - ir jeigu Kevinas dabar būtų jį pamatęs, net nesuabe- 
jotų, kad jis - Gerasis Kasl Roko miestelio išminčius. 

- Klausyk, Džonai, - prabilo jis. - Bandau padėti tavo berniukui 
dėl to fotoaparato. Aš tik tą ir tedarau, kad amžinai bandau kam nors 
padėti, - jis patylėjo. - Taip, kaip kadaise esu padėjęs tau, kai perne- 
lyg užsišokai tose lažybose, norėjau pasakyti. 

Džono Delevano gale tvyrojo įtempta tyla, kuri turbūt turėjo 
reikšti, kad apie tą reikalą jis galėtų daug ką pasakyti, bet kambaryje 
esantis sūnus vertė jį susilaikyti. 

- Klausyk, vaikas nieko apie tai nežino, - pasakė Popsas su ta pa- 
čia pikta pašaipa. Jis sėdėjo savo įprastoje vietoje “Emporium Galo- 
rium“, kur nepaliaujamai tiksėjo daugybė laikrodžių ir kvepėjo senais 
žurnalais ir pelių išmatomis. - Pasakiau jam, kad tai ne jo reikalas, 
bet tai, kas susiję su fotoaparatu, liečia 1r jį. Ką aš noriu pasakyti, yra 
tai, kad net nebūčiau prisiminęs tų tavo sumautų lažybų, jeigu Žino- 
čiau, kaip kitaip tave čia pasikviesti. O tu privalai pamatyti, ką aš čia 
turiu, Džonai, nes nepamatęs nesuprasi, kodėl tavo sūnus nori sut- 
raiškyti fotoaparatą, kurį tu jam nupirkai... 

- Sutraiškyti? 

- „Ar kodėl aš manau, kad tai velniškai gera mintis. Tai ateisi su 
juo ar ne? 

- Aš juk, po velnių, ne Portlende, ar ne? 

- Nekreipk dėmesio į užrašą UŽDARYTA ant durų, - ramut ra- 
mutėliu balsu pasakė Popsas - kaip žmogus, daugelį metų buvęs sa- 

vo minčių, žodžių ir darbų šeimininku ir ketinąs toks išlikti likusią 
gyvenimo dalį. - Tik pasibelsk. 
- Iš kur, po velnių, mano berniukas sužinojo apie tave, Merilai'? 
- Aš neklausiau, - atsakė Popsas su ta pačia pašnekovą siutinan- 
čia ramybe ir padėjo ragelį. Tolesni jo žodžiai neturėjo adresato: - 
Viskas, ką aš Žinau, yra tai, kad jis atėjo. Taip kaip ir visi ateina. 


+ 


Laukdamas jis išpakavo Liuistone pirktą fotoaparatą, o dėžutę 
įgrūdo į šiukšlių kibirą, stovintį prie darbo stalo. Kurį laiką susimąs- 
tęs Žiūrėjo į “Saulę 660", paskui įdėjo keturių kadrų juostelę, kuri bu- 
vo įpakavime. Tai padaręs, nuėmė objektyvo dangtelį. Trumpam už- 
sidegė raudona lemputė, paskui pradėjo mirksėti žalia. Net nelabai 
nustebo pajutęs, kad jį apėmė jaudulys. Na na, pagalvojo jis, Dievas 
nekenčia bailių, ir ryžtingai nuspaudė mygtuką. Nejaukus, daržinę 
primenantis “Emporium Galorium“ interjeras paskendo neįtikėtinai 
baltoje blykstės šviesoje. Gailiai suinkšęs fotoaparatas išspjovė tai, 
kas netrukus turėjo tapti “Polaroido" nuotrauka - viskas tiksliai ats- 
pindėta, bet kažko vis tiek trūksta; tose nuotraukose pasaulis tampa 
plokščias, o jei nufotografuotum laivą toli jūroje, atrodytų, kad jis ka- 
bo ant paties žemės krašto - ryškiai raudono ir garuojančio. 

Popsas kaip užhipnotizuotas spoksojo į fotopopierių; lygiai taip 
pat atrodė ir visa Delevanų šeima, kai laukė, kol išryškės pirmoji Ke- 
vino daryta nuotrauka. Jis buvo įsitikinęs, kad šitas fotoaparatas nek- 
rės jokių kvailysčių, žinoma, ne, bet vis tiek laukė be galo įsitempęs 
ir, kad ir koks kietas senis jis buvo, būtų išgąstingai riktelėjęs, jei tuo 
metu būtų sugirgždėjusios, tarkim, grindys. 

Bet grindys net negirgžtelėjo, 17 kai nuotrauka pagaliau išryškėjo, 
j0je matėsi tai, kas ir turėjo matytis: išardyti laikrodžiai, sumontuoti 
laikrodžiai, įvairiausi sugedę virtuvės prietaisai, virvagaliais perrištos 
senų žurnalų krūvos, lempos tokiais klaikiais gaubtais, kokius mėgs- 
ta tik paties Žemiausio socialinio sluoksnio moterys, lentynos, prik- 
bai iškalbingais pavadinimais: “Sutemus, brangusis“ arba “Degantis 
kūnas“, arba “Pyragaičiai liemenėlėje", o už viso to bolavo dulkėtas 
langas. Ant jo matėsi raidės EMPOR (tik iš kito galo), o kitas užsto- 
jo spinta. 

Jokio nerangaus sutvėrimo, ką tik pakilusio iš kapo; jokios peiliu 
besišvaistančios lėlės mėlynu kombinezonu. Tik fotoaparatas. Ir jis 
pagalvojo, kad tas noras kuo greičiau pamatyti nuotrauką, tik pama- 
tyti, rodo, kaip šitas prietaisas jį erzina. 

Popsas atsiduso ir įgrūdo tą nuotrauką į šiukšlių kibirą. Tada ati- 
darė stalčių ir ištraukė iš ten nedidelį plaktuką. Kaire ranka tvirtai 
suspaudė fotoaparatą ir užsimojo; plaktukas perskrodė dulkėtą, tiksė- 
jimo pritvinkusį orą. Nesmarkiai užsimojo. Nė nereikėjo. Ir jau nebe- 
buvo kuo didžiuotis. Gaminant šį fotoaparatą, tikriausiai buvo kalba- 
ma apie šiuolaikinio mokslo laimėjimus, sintetines medžiagas, nau- 
jus lydinius, polimerus, dar apie kažką. Dabar nebesvarbu. Visa tai 
tik snargliai. Iš tikrųjų būtent iš jų dabar viskas ir gaminama, taigi 
nereikia daug jėgos sutraiškyti fotoaparatą, kuris pagamintas iš 
snarglių. 

Pirmiausia sutrupėjo objektyvas. Plastiko skeveldros išlakstė į ša- 
lis, ir tai Popsui kažką priminė. Kažin, ar tas gabalas buvo kairėje, ar 
dešinėje objektyvo pusėje? Popsas suraukė antakius. Turbūt kairėje. 
Jis susimąstė. Jie vis tiek neprisimintų, kurioje pusėje, o jeigu ir pri- 
simintų, iš to jokios naudos, bet Popsas nepratęs vargintis dėl to, kas 
neduoda naudos. Protingiausia yra būti pasiruošusiam. 

Visuomet. 

Jis padėjo į šalį plaktuką, nedideliu šepetėliu nubraukė stiklo ir 
plastmasės šukes nuo stalo, tada padėjo šepetėlį į vietą ir išsitraukė 
labai nusmailintą minkštą pieštuką su peiliuku kitame gale. Pieštuku 
pažymėjo linijas, turėjusias daugmaž atitikti tas vietas, ties kuriomis 
atskilo Kevino Delevano fotoaparato dalys, kai Megė nustūmė jį že- 
mėn, o paskui peiliuku kiek įmanoma tiksliau įrėžė ten, kur buvo 
nubrėžęs. Turbūt užteks, pagalvojo, padėjo pieštuką atgal į stalčių ir 
stumtelėjo “Polaroidą?? nuo stalo. Tai, kas kartą jau atsitiko, turėtų at- 
sitikti 1r kitą kartą, ypač kai labai stengiesi ir padarai viską, kad taip 
atsitiktų. 

Viskas išėjo kuo puikiausiai. Jis apžiūrėjo fotoaparatą, kuris dabar 
buvo suskilęs panašiai kaip Kevino, patenkintas linktelėjo ir nustūmė 
ji 1 šalį. Tada surinko atskilusias fotoaparato šukes ir sumetė jas į 
šiukšlių kibirą, kuris jau buvo priglaudęs dėžutę ir vienintelę jo da- 
rytą nuotrauką. 

Dabar nieko kita neliko, kaip sėdėti ir laukti Delevanų. Popsas 
pasiėmė vaizdo kasetę ir užlipo laiptais į viršų, į ankštą patalpėlę, kur 
ir gyveno. Padėjo ją šalia vaizdo magnetofono, pirktą tiems kvai- 
liems šiuolaikiniams filmams žiūrėti, ir atsisėdęs įsikniaubė į laikraš- 
tį. Aviakatastrofa Pakistane. Šimtas trisdešimt žmonių žuvo. Dievo 
pamiršti nevykėliai - amžinai patenka į situacijas, kurios juos pražu- 
do, pagalvojo Popsas, bet ir gerai. Gerai, kad pasaulyje keliais nevy- 
kėliais mažiau. Paskui atsivertė sporto puslapį: kažin, kaip sekasi 
“Red Sox'' komandai? Pasirodo, jie dar turi galimybių laimėti. 

PENKTAS SKYRIUS 


- Kas skambino? - paklausė Kevinas jiems jau ruošiantis eiti. Na- 
muose jie buvo vieni. Megė išėjo į baleto pamoką, o ponia Delevan 
- lošti bridžo su savo draugėmis. Ji grįš namo apie penkias nešina di- 
džiule pica ir naujienomis, kas iš jų pažįstamų skiriasi ar bent jau 
mąsto apie skyrybas. 

- Ne tavo reikalas, - atšovė ponas Delevanas šiurkščiu balsu, ku- 
riame buvo justi ir pyktis, ir susierzinimas. 

Oras buvo vėsokas. Ponas Delevanas kaip tik dairėsi švarko. Stai- 
ga sustojo, atsisuko ir pažvelgė į sūnų, kuris stovėjo jau apsivilkęs 
savo švarką, su fotoaparatu rankoje. 

- Na, gerai, - pasakė jis apsiraminęs. - Niekuomet nesu tau pasa- 
kojęs tų visų nesąmonių, nenoriu to daryti ir dabar. Juk supranti, ką 
noriu pasakyti. 

- Taip, - atsakė Kevinas ir pagalvojo: Ką aš noriu pasakyti, yra 
tai, kad puikiai žinau, apie ką kalbi. 

- Tavo mama nieko apie tai nežino. 

- Aš jai nesakysiu. 

- Nekalbėk taip, - griežtai sudraudė jį tėvas. - Nekalbėk kaip vai- 
kas arba niekada neišaugsi iš to amžiaus. 

- Bet juk tu pats sakei, kad niekada... 

- Taip, niekada nesakiau jai, - tarė tėtis, pagaliau suradęs savo 
švarką ir bandydamas pataikyti ranką į rankovę, - nes ji niekada ir 
neklausė. Jeigu neklausia, tai ir atsakyti neverta. Ar tau neatrodo 
keista ši gyvenimo pamokėlė? 

- Aha, - atsakė Kevinas, - tiesą sakant, keistoka. 

- Tiek to, - tarė ponas Delevanas. - Tiek to... bet būtent taip mes, 
vyrai, elgiamės. Jeigu reikalas iškyla į paviršių, tenka pasakyti tiesą. 
Bet jeigu ne, nieko nereikia sakyti. Tokios suaugusiųjų pasaulio tai- 
syklės. Skamba nekaip, bet tokia yra tiesa. Ar gali su tuo susitaikyti? 

- Taip. 

- Tai ir gerai. Eime. 

Jie, segiodamiesi švarkus, petys petin Žingsniavo šaligatviu. Vė- 
jas kedeno Džono Delevano plaukus, ir Kevinas pirmąkart pastebėjo 
- ir nemaloniai nustebo, - kad tėčio smilkiniai jau pražilę. 

- Šiaip ar taip, tai tebuvo nedidelis reikaliukas, - tarė ponas Dele- 
vanas. Atrodė, kad jis kalbasi pats su savimi. - Su Popsu Merilu vi- 
suomet taip yra. Tik smulkūs reikalai, jeigu supranti, ką turiu gal- 
voje. 

Kevinas linktelėjo. 

- Jis yra velniškai turtingas, bet turtus susikrovė tik jau ne iš tos 
savo šlamšto krautuvėlės. Jis yra Kasl Roko Šailokas. 

- Kas? 

- Nesvarbu. Anksčiau ar vėliau vis tiek perskaitysi tą pjesę, jeigu, 
žinoma, nemesi mokslų. Jie skolina pinigus už didesnes palūkanas, 
nei leidžia įstatymas. 

- Tai kodėl žmonės iš jo skolinasi? - paklausė Kevinas jiedviem 
žingsniuojant medžiais apsodinta gatve. Raudoni, rudi ir geltoni jų 
lapai lėtai sklendė žemyn. 

- Todėl, - irzliai aiškino ponas Delevanas, - kad iš niekur kitur pa- 
siskolinti negali. 

- Nes negalioja jų kreditinė kortelė? 

- Kažkas panašaus. 

- Bet mes... bet tu... 

- Taip. Dabar mums gerai sekasi. Bet taip buvo ne visuomet. Kai 
mudu su tavo mama susituokėme, iki finansinės sėkmės mums buvo 
taip toli, kaip nuo vieno miesto galo iki kito. 

Jis vėl nutilo, ir Kevinas nusprendė verčiau netrikdyti jo savo 
kvailais klausimais. 

- Na, pasipainiojo toks vyrukas, užkietėjęs “Celtics? komandos 
fanas, - prabilo tėtis. Ėjo žvilgsnį įbedęs sau po kojomis, tarsi saugo- 
tųsi užminti ant plyšio tarp plytelių (sulaužysi savo motinai stuburą, 
- tokiu atveju vienas kitą gąsdina vaikai). - Taigi, jie turėjo Žaisti su 
Filadelfijos “Seventy-Sixers". Jie - “Celtics? - net neabejojo savo 
pergale, tik prognozavo mažesnį taškų skirtumą nei paprastai. O aš 
jaučiau, kad “Seventy-Sixers" juos nugalės - tais metais jiems velniš- 
kai sekėsi. 

Jis metė skubrų, beveik nepastebimą žvilgsnį į savo sūnų, kaip 
vagišius žvilgteri į pardavėją, pačiupęs nuo lentynos mažą, bet ver- 
tingą daiktą, ir tuoj pat vėl nudelbė akis į šaligatvio plyteles. Jie jau 
buvo priėję Kasl Hlilą ir artinosi prie vienintelio miesto šviesoforo, 
reguliuojančio eismą Meino gatvės ir Vandens malūno tako sankry- 
žoje. Už sankryžos prasidėjo miesto dalis, vietinių vadinama Skardi- 
nio tilto rajonu. Aukštai iškilusios tilto sijos dalijo sodriai mėlyną 
rudens dangų į taisyklingas geometrines figūras. 

- Man atrodo, kad vargšes sielas tų, kurie lošimo namuose ištuš- 
tina savo banko sąskaitas, netenka namų, automobilių, net ir pasku- 
tinių kelnių, paveikia jausmas, kažkoks ypatingas įsitikinimas. Jaus- 
mas, kad gavai telegramą iš Dievo. Man ji buvo pasiųsta tik vieną- 
kart, ir aš dėkoju Dievui už tai. 

Tais laikais neiškęsdavau retkarčiais nesusilažinęs su draugais dėl 
futbolo pasaulio čempionato rungtynių baigties; didžiausia suma, 
kiek pamenu, buvo penki doleriai, bet dažniausiai net tiek nebūdavo, 
lažindavomės iš kokios smulkmenos, ketvirčio dolerio ar cigarečių 
pakelio. 

Dabar jau Kevinas vogčiomis pažvelgė į tėvą, bet ponas Deleva- 
nas, nepaisant į šaligatvio plyteles įbestų akių, sugavo jo nustebusį 
žvilgsnį. 

- Taip, tais laikais aš dar ir rūkiau. Dabar nei rūkau, nei dalyvau- 
ju lažybose. Nuo to karto. Tas paskutinis kartas mane išgydė. 

Tuo metu tavo mama ir aš buvome dveji metai kaip susituokę. Tu 
dar nebuvai gimęs. Aš dirbau matininko padėjėju ir kas savaitgalį 
parnešdavau namo tik apie šimtą šešiolika dolerių. 

Tas vyrukas, apie kurį pasakojau, tas “Celtics"? fanas, buvo inži- 
nierius. Jis net ir darbe dėvėdavo firminius “Celtics"? marškinėlius - 
tuos žalius, su trilapiu dobilu ant nugaros. Savaitę prieš finalines 
rungtynes jis pradėjo kalbėti, kad norėtų surasti pakankamai drąsų, 
bet ir pakankamai kvailą Žmogų, kuris statytų už “Seventy-Sixers", 
nes kišenę jam plėšyte plėšė keturi šimtai dolerių. 

Aš užsikabinau už tų žodžių, bet vis tramdžiau save. Galų gale 
neišlaikiau - dieną prieš prasidedant varžyboms susiradau jį per pie- 
tų pertrauką. Mano širdis daužėsi, rodės, iššoks iš krūtinės - taip bi- 
jojau. 

- Nes neturėjai keturių šimtų dolerių, - įsiterpė Kevinas. - Jis tu- 
rėjo, o tu - ne. 

Dabar jis žvelgė tėčiui tiesiai į akis. Pirmąkart nuo apsilankymo 
pas Popsą Merilą fotoaparatas visiškai išėjo jam 1š galvos. Norą su- 
žinoti, kodėl jo “Saulė 660' daro tai, ką daro, nustelbė - tiesa, laiki- 
nai - dar didesnė nuostaba: jaunystėje jo tėtis yra iškrėtęs akivaizdžią 
kvailystę, kaip, beje, ir daugelis vyrų, kaip vieną gražią dieną galbūt 
atsitiks ir pačiam Kevinui, kai gyvens savarankiškai ir šalia nebus nė 
vieno iš Racionaliųjų, galinčio apsaugoti jį nuo pirmykščio instinkto 
padiktuoto netinkamo žingsnio. Pasirodo, jo tėtis ir pats yra priklau- 
sęs Instinktyviesiems. Sunku tuo patikėti, bet įrodymai akivaizdūs. 

- Teisingai. 

- Bet vis tiek lažinaisi. 

- Ne iš karto, - gynėsi tėtis. - Pasakiau jam, jog neabejoju, kad 
“Seventy-Sixers"" taps čempionato nugalėtojais, tačiau keturi šimtai 
dolerių - per didelė rizika žmogui, kuris viso labo tėra matininko pa- 
dėjėjas. 

- Bet vis tiek nepasakei jam tiesiai, kad neturi tų pinigų. 

- Dar daugiau, Kevinai. Aš daviau jam suprasti, kad turiu tuos pi- 
nigus. Aš pasakiau jam, kad negaliu sau leisti prarasti keturis šimtus 
dolerių, ir tai buvo nesąžininga, prisipažįstu. Aš pasakiau jam, kad 
negaliu rizikuoti tais pinigais lygiosiomis - lyg ir nemelavau, supran- 
ti, bet jau balansavau tarp melo ir tiesos. Ar supranti? 

- Taip. 

- Nežinau, kaip viskas būtų pasibaigę, - greičiausiai niekaip, - jei- 
gu tuo metu nebūtų pasigirdęs skambutis, raginantis grįžti prie dar- 
bo. Bet skambutis nuskambėjo, ir tas inžinierius, skėstelėjęs ranko- 
mis, tarė: “Statau du prieš vieną, vaikeli, jeigu šito tu nori. Man tai 
neturi jokios reikšmės. Vis tiek tie keturi šimtai dolerių bus mano“. 
Ir, man dar nespėjus susivokti, kas gi čia iš tikrųjų vyksta, mudu, ste- 
bint pustuziniui kitų darbuotojų, sukirtome rankomis, ir man nebeli- 
ko kur trauktis. Tą vakarą važiuodamas namo - tais laikais turėjau se- 
nutėlį “Fordą" - galvojau apie tavo mamą: ką ji pasakytų, jeigu suži- 
notų. Man pasidarė taip negera, kad turėjau sustoti pakeliui ir išsi- 
vemti. 

Iš Haringtono gatvės pusės lėtai artinosi policijos automobilis. 
Prie vairo sėdėjo Norisas Ridžvikas, o šalia - Endis Klaterbakas. 
Klatas, automobiliui sukant į Meino gatvę, kilstelėjo ranką. Džonas 
17 Kevinas Delevanas atsakė jam tuo pačiu. Rudeninis vėjas švelniai 
šiureno jų plaukus, tarsi Džonas Delevanas niekuomet nebūtų sėdė- 
jęs savo sename “Forde'' nukoręs kojas ir vėmęs ant kelio. 

Jiedu perkirto Meino gatvę. 

- Ką gi... Siaip ar taip, negalima būtų pasakyti, kad savo pinigus 
visai išmečiau į balą. “Sixers"? komandai visai neblogai ėjosi, bet 
likus vos kelioms sekundėms iki rungtynių pabaigos vienas iš tų ai- 
rių išperų - dabar nebeprisimenu jo vardo - perėmė kamuolį iš Holo 
Gryro, nubėgo su juo beveik iki pat linijos ir... mano keturi šimtai 
dolerių, kurių aš neturėjau, nuėjo šuniui ant uodegos. Kai kitą dieną 
atidaviau juos tam prakeiktam inžinieriui, jis pasakė: “Prieš pat galą 
jau buvau bepradedąs nerimauti". Tik tiek. Būčiau galėjęs akis jam 
išdurti. 

- Tu atsiskaitei su juo jau kitą dieną? Kaipgi tau pavyko tai pada- 
ryti? 

- Jau sakiau, kad jaučiausi lyg apimtas karštinės. Vos tik sukirto- 
me rankas, karštinė praėjo. Aš velniškai tikėjausi laimėti tas lažybas, 
bet dabar Žinau, jog privalėjau pagalvoti ir apie pralaimėjimo pasek- 
mes. Juk ant kortos buvo pastatyti ne tik tie keturi šimtai dolerių, bet 
ir, Žinoma, mano darbo vieta. Kas būtų atsitikę, jei būčiau nesumo- 
kėjęs praloštų pinigų? Taigi tas vyrukas buvo inžinierius, tam tikra 

prasme - mano bosas. Tas kalės vaikas neabejotinai būtų pasistengęs 
išgrūsti mane lauk, jeigu nebūčiau atidavęs garbės skolos. Aišku, ne 
sas keturias puses su “vilko bilietu" rankose. Bet svarbiausia buvo ne 
tai. Visai ne tai. 

- O kas? 

- Tavo mama. Mūsų santuoka. Kai esi jaunas ir dar neapsiplunks- 
navęs, santuokoje jautiesi kaip dramblys porceliano parduotuvėje. 
Kad ir kokia karšta meilė jungtų jaunus sutuoktinius, jų santykiai at- 
rodo tokie trapūs - tereikia vieno netinkamo žingsnio netinkamu mo- 
keturių šimtų dolerių ji būtų iš karto pareikalavusi skyrybų, bet 
džiaugiuosi, kad man taip ir neteko to sužinoti. Taigi, kai karštinė 
praėjo, apsižiūrėjau, kad pastačiau šiek tiek daugiau nei keturis šim- 
tus dolerių. Supratau, kad ant kortos pastačiau visą savo sumautą 
ateitį. 

Jiedu jau buvo visai netoli “Emporium Galorium"'. Ponas Deleva- 
nas, pastebėjęs suoliuką, mostu pakvietė Keviną prisėsti. 

- Ilgai neužtruks, - tarė jis ir nusijuokė. Tai buvo net ne juokas, o 
ausį rėžiantis garsas, panašus į tą, kuris pasigirsta, kai nepatyręs vai- 
ruotojas bando perjungti pavarą. - Man labai sunku apie tai kalbėti, 
netgi po šitiek metų. 

Jiedu atsisėdo, ir ponas Delevanas, dairydamasis po žalią pievelę, 
kurios viduryje stovėjo suoliukas, baigė pasakoti, kaip jis susipažino 
su Popsu Merilu. 

- Nuėjau pas jį dar tą patį vakarą po lažybų, - kalbėjo jis. - Tavo 
mamai pasakiau, kad einu cigarečių. Nuėjau tenai jau sutemus, kad 
niekas manęs nematytų. Turiu galvoje - niekas iš mieste gyvenančių 
pažįstamų. Juk iš karto suprastų, kad patekau į kažkokią bėdą, o aš 
to nenorėjau. Vos tik man įėjus vidun Popsas paklausė: “Ką toks 
žmogus kaip jūs čia veikia, pone Delevanai? Pasakiau jam, kas nu- 
tiko, ir jis nusistebėjo: “Ką tik susilažinote, o jau galvojate, kad pra- 
laimėsite?" - “Jeigu pralaimėčiau, - paaiškinau aš, - noriu būti tikras, 
kad neprarasiu nieko daugiau". 

Tie žodžiai sukėlė jam juoką. “Gerbiu protingus Žmones, - pasa- 
kė jis. - Manau, kad jumis galima pasitikėti. Jeigu laimės “Celtics", 
ateikite. Nepaliksiu jūsų bėdoje. Iš veido matyti, kad esat sąžinin- 
gas“. 

- Ir tai viskas? - paklausė Kevinas. Aštuntoje klasėje per matema- 
tiką jie ėjo skyrių apie paskolas, ir jis prisiminė, kas ten buvo sako- 
ma. - Jis nepareikalavo jokio, na, užstato? 

- Žmonės todėl ir kreipiasi į Popsą, kad neturi užstato, - paaiški- 
no tėtis. - Jis nėra koks nors finansinis ryklys, kokius rodo filmuose; 
jis nesukioja rankų ir kojų tiems, kurie negrąžina pinigų. Bet turi sa- 
vų būdų nepaklusnius skolininkus pastatyti į vietą. 

- Kokių būdų? 

- Nesvarbu, - numojo ranka Džonas Delevanas. - Pasibaigus 
rungtynėms, išjungiau televizorių ir užlipau į viršų pasakyti tavo 
mamai, kad einu cigarečių - vėl. Tačiau ji jau miegojo, todėl buvau 
išgelbėtas nuo to melo. Vienuolikta valanda buvo jau vėlus metas, 
na, bent jau tokiam miesteliui kaip Kas! Rokas, bet pas jį šviesa te- 
bedegė. Aš to ir tikėjausi. Visi pinigai, kuriuos jis man davė, buvo 
dešimties dolerių banknotais. Mačiau, kaip ištraukė juos iš senos 
skardinės. Visi po dešimt. Prisimenu tai. Banknotai buvo susiglam- 
žę, bet prieš paduodamas jis juos išlygino. Keturiasdešimt dešim- 
ties dolerių banknotų. Skaičiavo juos abejingai kaip tikras bankinin- 
kas: pypkė dantyse, akiniai užsmaukti ant viršugalvio. Man panižo 
rankos, jaučiau begalinį norą trenkti jam į dantis. Bet vietoj to tik 
nuolankiai padėkojau. Tu nežinai, kaip kartais gali būti sunku ištar- 
ti "ačiū". Tikiuosi, niekuomet ir nesužinosi. Tada jis paklausė: “At- 
simeni, kada turi grąžinti, ar ne?" Atsakiau, kad taip, ir jis pridūrė: 
“Gerai. Pasitikiu tavimi. Ką aš noriu pasakyti, yra tai, kad iš veido 
matau, jog esi sąžiningas. Dabar eik ir atsiskaityk su tuo savo bend- 
radarbiu, o paskui nepamiršk manęs. Ir daugiau nesivelk į jokias la- 
žybas. Užtenka tik žvilgtelėti į tavo veidą, kad suprastum, jog nesi 
lošėjas“. Taigi paėmiau pinigus, parėjau namo, paslėpiau juos po ki- 
limėliu prie durų, šmurkštelėjau po antklode šalia tavo mamos, ta- 
čiau visą naktį nesudėjau nė bluosto, nes jaučiausi išties bjauriai. 
Kitą dieną tą dešimtinių pluoštelį įteikiau lažybas laimėjusiam in- 
žinieriui, ir jis perskaičiavo banknotus, paskui perlenkė juos pusiau 
ir atsainiai įsikišo į marškinių kišenę, tarsi tie pinigai reiškė jam ne 
daugiau nei sąskaita už darbo metu sunaudotas dujas, kurią dienos 
pabaigoje turės pateikti rangovų viršininkui. Tada jis patapšnojo man 
per petį ir tarė: “Pasirodo, tu neblogas Žmogus, Džoni. Geresnis, nei 
maniau. Keturis šimtus išlošiau, bet dvidešimt dolerių vis dėlto pra- 
kišau Bilui Untermėjeriui. Jis sakė, kad pinigus tu atneši dar šį rytą, 
o aš susilažinau, kad geriausiu atveju gausiu juos tik savaitės pabai- 
goje. Jeigu iš viso gausiu". - “Aš visuomet grąžinu savo skolas“, - at- 
šoviau. “Atsipalaiduok"', - nusijuokė jis, vėl tapšnodamas man per 
petį. Tą akimirką tikrai buvau per plauką nuo bėdos - dar žodis, ir 
būčiau nebesusivaldęs, sugrūdęs nykščius jam į akiduobes. 

- Kokio dydžio palūkanas nustatė Popsas, tėti? 

Tėvas apstulbęs pažvelgė į jį: 

- Ar jis neprieštarauja, kad tu jį taip vadintum? 

- O kodėl turėtų? Žinoma, ne. 

- Tuomet būk atsargus, - pasakė ponas Delevanas. - Jis yra gy- 
vatė. 

Paskui atsiduso: 

- Dešimt procentų. Palūkanų. 

- Tai ne tiek d... 

- Per savaitę, - pridūrė ponas Delevanas. 

Kevinas kurį laiką sėdėjo kaip kuolu per galvą gavęs. Paskui: 

- Bet tai neteisėta! 

- Tu šimtąkart teisus, - sausai ištarė ponas Delevanas. Jis Kastebės 
jo įtampą savo sūnaus veide, ir jį patį kausčiusi įtampa staiga atlėgo. 
Jis nusijuokė ir paplekšnojo sūnui per petį. 

- Toks gyvenimas, Kevai, - tarė. - Anksčiau ar vėliau jis visus 
mus pražudo. 

- Bet... 

- Bet nieko. Tokios buvo sąlygos, ir jis žinojo, kad su jomis su- 
tiksiu. Sužinojau, kad viename Oksfordo malūne ieškoma žmonių 
vakarinei - nuo trečios iki vienuoliktos - pamainai. Jau sakiau, kad 
buvau nusiteikęs pralaimėti, ir apsilankymas pas Popsą nebuvo vie- 
nintelis dalykas, kurį padariau. Pasikalbėjau su tavo mama, pasakiau 
jai, kad galėčiau nors trumpam imtis to darbo. Galų gale juk ji pati 
norėjo naujesnio automobilio, svajojo apie tą laiką, kai galėsime per- 
sikraustyti į geresnį butą, ir vis kalbėjo, kaip būtų gerai turėti nors 
kiek pinigų banko sąskaitoje, jei netikėtai iškiltų kokių nors finansi- 
nių sunkumų. 

Jis nusijuokė. 

- Ką gi, finansinių sunkumų mes jau turėjome, tik ji nieko apie 
juos nenutuokė, ir aš buvau pasiryžęs padaryti velniai Žino ką, kad 
nesužinotų. Abejojau, ar sugebėsiu, bet buvau pasiryžęs. Ji iš visų jė- 
gų priešinosi. Sakė, kad mirtinai nusivarysiu, dirbdamas šešiolika va- 
landų per parą. Dar sakė, kad darbas malūnuose labai pavojingas, 
kad laikraščiuose pilna pranešimų, jog tai vieno, tai kito malūno dar- 
bininkas neteko rankos ar kojos arba išvis buvo mirtinai sužalotas. 
Nuraminau ją sakydamas, kad gausiu rūšiuotojo darbą, žinoma, men- 
kiau apmokamą, bet ne tokį pavojingą; ir jeigu 1š tikrųjų pasirodys, 
kad man per sunku, iš karto jį mesiu. Ji vis tiek nesutiko. Pareiškė, 
kad verčiau jau pati eis dirbti, bet šiaip ne taip ją atkalbėjau. To aš 
mažiausiai norėjau, supranti? 

Kevinas linktelėjo. 

- Pasakiau jai, kad šitaip bus tik kokius šešis mėnesius, na, dau- 
gių daugiausia aštuonis. Taigi galų gale man pavyko ją įtikinti. Jie 
mane priėmė, bet ne rūšiuotoju. Gavau darbą žaliavų skyriuje, kur tu- 
rėjau be paliovos krauti grūdus į milžiniškus malimo mašinos nasrus. 
Taip, tas darbas buvo gana pavojingas; paslydęs ar užsigalvojęs - o 
tai buvo beveik neišvengiama, nes pats procesas pasirodė velniškai 
monotoniškas - iš karto būtum netekęs kokios nors kūno dalies ar net 
ir viso savęs. Kartą savo akimis mačiau, kaip tie siaubingi nasrai sut- 
raiškė šalia dirbusio vyriškio ranką. Apsaugok, Dieve, nuo tokio 
vaizdo! Atrodė lyg dinamito užtaisas, sprogęs mėsos prikimštoje gu- 
minėje pirštinėje. 

- Po velnių, - išsprūdo Kevinui. Paprastai tėvo akivaizdoje jis 
stengdavosi taip nekalbėti, bet šį kartą keiksmas liko nepastebėtas. 

- Vis dėlto už valandą man mokėjo du dolerius aštuoniasdešimt 
centų, 0 po poros mėnesių padidino iki trijų dolerių dešimties centų, 
- pasakė jis. - Bet tai buvo pragaras. Visą dieną išdirbęs savo pagrin- 
diniame darbe, - ačiū Dievui, kad buvo ankstyvas pavasaris ir dar ne- 
karšta, - paknopstom, kad tik nepavėluočiau, lėkdavau į tą prakeiktą 
malūną. Persirengdavau ir stodavau maitinti tų niekad neužsičiau- 
piančių nasrų - nuo trijų iki vienuolikos. Namo grįždavau apie vidur- 
naktį. Blogiausia būdavo tada, kai tavo mamą rasdavau dar nemie- 
gančią - taip pasitaikydavo porą trejetą kartų per savaitę. Tuomet tu- 
rėdavau vaidinti puikiai nusiteikusį ir trykštantį energija, nors iš nuo- 
vargio vos pastovėdavau ant kojų. Bet jeigu ji būtų tai pastebėjusi... 

- Ji būtų privertusi tave mesti tą darbą. 

- Taip. Būtų. Todėl jos akyse stengdavausi atrodyti žvalus, net 
lengvabūdiškas ir be paliovos tarškėdavau, pasakodamas visokius 
linksmus nutikimus iš rūšiuotojų gyvenimo. Tik kartais pagalvoda- 
vau, kas būtų, jei kurį vakarą ji sumanytų mane aplankyti darbe - at- 
vežtų pavalgyti ar panašiai. Stengiausi kaip įmanydamas, bet ji juk 
nebuvo akla, nes nuolat kartojo man, jog esu paskutinis kvailys, jei- 
gu šitaip plėšausi dėl tokio menko uždarbio. Ir iš tikryjų tai, ką par- 
nešdavau į namus, tebuvo katino ašaros. Savaitės atlyginimą mums 
pradėdavo mokėti trečiadieniais po pietų, ir aš visados vienas iš pir- 
mųjų įgriūdavau į buhalteriją. | 

Tavo mama nėra mačiusi nė vieno atlyginimo čekio. 

Pirmąją savaitę Popsui atidaviau penkiasdešimt dolerių - keturias- 
dešimt iš jų sudarė palūkanos, o dešimt dolerių buvo atskaičiuota iš 
tų keturių šimtų. Vadinasi, likau skolingas tris šimtus devyniasde- 
šimt. Tuo metu atrodžiau kaip vaikščiojantis zombis. Vos tik per 
priešpiečius prisėsdavau suvalgyti sumuštinio, tuoj pat užsnūsdavau, 

ir tik skambutis, skelbiantis pertraukos pabaigą, mane pažadindavo. 
Aš pradėjau neapkęsti to skambučio. 

Antrąją savaitę aš jam vėl grąžinau penkiasdešimt dolerių - trisde- 
šimt devynis palūkanų ir vienuolika skolos. Tada likau skolingas tris 
šimtus septyniasdešimt devynis dolerius. Jaučiausi kaip paukščiukas, 
bandantis sulesti didžiulį kalną. 

Trečią savaitę aš vos nenugarmėjau į tos atgrasios mašinos nasrus. 
Velniškai išsigandau. Staiga prablaivėjau, ir kaip tik tada man į gal- 
vą šovė viena mintis. Nėra to blogo, kas neišeitų į gera. Turiu mesti 
rūkyti. Net pats nustebau, kodėl anksčiau apie tai nepagalvojau. Pa- 
kelis rūkalų tais laikais kainavo keturiasdešimt centų. O aš surūkyda- 
vau po du pakelius per dieną. Vadinasi, per savaitę dūmais paleisda- 
vau penkis dolerius ir šešiasdešimt centų! 

Pertraukėles parūkymui darydavome kas dvi valandas. Išsitrau- 
kiau paskutinį pakelį. Ten buvo dešimt, galbūt dvylika cigarečių. Jas 
surūkiau per pusantros savaitės ir daugiau cigarečių niekada nebepir- 
kau. 

Visas mėnuo praėjo man begalvojant, ar ištversiu. Būdavo tokių 
rytų, kai, šeštą valandą nuskambėjus žadintuvui, neįstengdavau pa- 
kilti iš patalo, tik gulėdavau ir galvodavau, kad privalau viską papa- 
sakoti Merei. Bet, prasidėjus antram mėnesiui, supratau, kad grei- 
čiausiai sugebėsiu išsikapstyti. Iki šiol manau, kad labiausiai man pa- 
dėjo tie nuo rūkalų sutaupyti penki doleriai ir šešiasdešimt centų per 
savaitę. Jie ir kelkraštyje besimėtantys tušti buteliai - aš net juos pra- 
dėjau rinkti. Mano skola sumažėjo iki trijų šimtų dolerių, vadinasi, 
jau galėjau grąžinti po daugiau - iš pradžių dvidešimt penkis, paskui 
dvidešimt šešis - sulig kiekviena savaite vis daugiau. 

Balandžio mėnesį pagrindinėje mano darbovietėje baigėme kelio 
darbus ir gavome savaitę mokamų atostogų. Tuomet pasakiau Merei, 
kad jau netrukus mesiu darbą malūne, ir ji sušuko: “Ačiū Dievui!'? 
Tą atostogų savaitę malūne dirbau pusantro etato. Man ten nė karto 
nieko nenutiko, nors savo akimis regėjau daugybę nelaimingų atsiti- 
kimų. Mačiau sužalotus vyrus, žvalesnius ir ne tokius apsimiegoju- 
sius kaip aš, bet mane nelaimės aplenkdavo. Net nežinau kodėl. Tos 
savaitės pabaigoje Popsui Merilui atidaviau šimtą dolerių ir mečiau 
darbą malūne. Mano skola sumažėjo tiek, kad likusią dalį galėjau be 
tavo mamos žinios atidavinėti iš to, ką uždirbdavau savo darbe. 

Jis giliai atsiduso. 

- Dabar jau Žinai, iš kur aš pažįstu Popsą Merilą ir kodėl juo ne- 
pasitikiu. Jo dėka dešimt savaičių man tapo tikru pragaru, o jis ra- 
miausiai paimdavo mano prakaitu permirkusias dešimtines ir padėda- 

vo atgal į tą savo prakeiktą dėžutę, iš kurios, neabejoju, paimdavo 
juos ir vėl, kai tik pas jį atsliūkindavo koks nors nelaimėlis, patekęs 
į panašią bėdą kaip aš. 

- Tu turėtum jo nekęsti! 

- Ne, - kildamas nuo suolelio pasakė ponas Delevanas. - Nejaučiu 
neapykantos nei jam, nei sau. Mane buvo apėmusi karštinė ir tiek. 
Galėjo būti ir blogiau. Jeigu tai būtų sugriovę mano santuoką, šiam 
pasauly nebūtų nei tavęs, nei Megės, Kevinai. Arba aš pats būčiau 
palūžęs. Popsas Merilas buvo mano vaistai. Kartūs vaistai, bet padė- 
j0. Tik sunku susitaikyti su tuo, kokia buvo ta jo pagalba. Jis suskai- 
čiuodavo viską iki paskutinio prakeikto cento, paskui išsitraukdavo 
iš stalčiaus sąsiuvinį ir užsirašydavo, tada nužvelgdavo mane - di- 
džiulius tamsius ratilus po akim ir apsmukusias kelnes, nes visi dra- 
bužiai man pasidarė per laisvi, bet nieko nesakydavo. 

Jiedu pasuko “Emporium Galorium“ link; ant langų purvinai gel- 
tonos spalvos dažais išvedžiotas užrašas buvo per stambus tokiai 
menkai krautuvėlei - jis badyte badė akis. Netoliese Polė Čalmers 
šlavė šaligatvį ir šnekučiavosi su Alanu Pengbornu, apygardos šeri- 
fu. Ji į “arklio uodegą" surištais plaukais atrodė labai jaunatviškai; jį, 
įsispraudusį į aptemptą uniformą, irgi galėjai palaikyti jaunesniu nei 
buvo iš tikrųjų. Bet ne visuomet yra taip, kaip atrodo; net Kevinas, 
tas penkiolikmetis berniūkštis, tai suprato. Serifas Pengbornas šį pa- 
vasarį buvo patyręs skaudžią netektį: avarijoje Žuvo jo Žmona ir jau- 
nėlis sūnus. Be to, Kevinas buvo girdėjęs, kad panelė Čalmers, nors 
dar palyginti jauna, serga artritu ir netrukus gali likti visiška luoše. 
Ne visuomet yra taip, kaip atrodo. Ši mintis privertė jį dar kartą paž- 
velgti į “Emporium Galorium'“... paskui - į gimtadienio fotoaparatą, 
kurį jis laikė rankoje. 

- Jis netgi padarė man paslaugą, - mąsliai ištarė ponas Delevanas. 
- Jis privertė mane mesti rūkyti. Bet aš vis tiek juo nepasitikiu. Būk 
atsargus ir stenkis jį iš tolo aplenkti, Kevinai. Ir nesvarbu, ką jis sa- 
kys, leisk kalbėti man. Aš jį truputį geriau pažįstu. 

Taigi jie įžengė į dulkėtą tiksinčią tylą, kur Popsas ant viršugal- 
vio užsmauktais akiniais ir atraitotomis rankovėmis jau laukė jų. 


ŠESTAS SKYRIUS 


- Na, štai ir jūs, tėvas ir sūnus, - geraširdiškai šypsodamasis pra- 
bilo Popsas. Jo akys žiburiavo netgi pro pypkės dūmų uždangą ir, 
nors jis buvo kuo švariausiai nusiskutęs, Kevinui kažkodėl pasirodė, 

kad jis panašus į Kalėdų Senelį. - Jūs turite puikų sūnų, pone Dele- 
vanai. Puikų. 

- Žinau, - atkirto ponas Delevanas. - Ir labai nusiminiau sužino- 
jęs, kad jis turi reikalų su jumis, nes noriu, kad ir ateityje toks liktų. 

- Tai nelengva, - atsakė Popsas. Jo balse buvo vos vos juntama 
priekaišto gaidelė. - Tai nelengva žmogui, kurio tėvas kadaise, nebe- 
rasdamas kitos išeities... 

- Tai jau praeitis, - nutraukė jį ponas Delevanas. 

- Na, žinoma, būtent tai aš ir noriu pasakyti. 

- Tačiau šis reikalas - dar ne. 

- Ir tai kada nors bus praeitis, - pasakė Popsas. Jis ištiesė ranką, ir 
Kevinas padavė jam fotoaparatą. - Jau šiandien, - jis pavartė iškeltą 
fotoaparatą. - Čia yra mechanizmas. Koks mechanizmas, aš nežinau. 
Tačiau tavo berniukas nori sutraiškyti šį daiktą, nes mano, jog jis pa- 
vojingas. Manau, jis teisus. Bet aš pasakiau jam: “Juk tu nenori, kad 
tėvas palaikytų tave bailiu?"? Tai viena iš priežasčių, dėl ko paprašiau 
j0, kad atsivestų tave, Džonai... 

- Man labiau patiktų, jei kreiptumėtės “pone Delevanai"'. 

- Gerai, - atsiduso Popsas. - Matau, kad nepamiršai praeities. 

- Ne. 

Kevinas įsitempęs vedžiojo akimis nuo vieno prie kito vyriškio. 

- Ką gi, dabar tai nesvarbu, - tęsė Popsas; ir jo balsas, ir veido 1š- 
raiška stebėtinai greitai persimainė, ir jis nė iš tolo nebebuvo panašus 
į geraširdį Kalėdų Senelį. - Sakydamas, kad praeitis yra praeitis, o 
tai, kas padaryta, jau padaryta, būtent tai ir turėjau galvoje... išskyrus 
tuos atvejus, kurie susiję su tuo, kas vyksta čia ir dabar. Ir dar norė- 
čiau pridurti, pone Delevanai: ne aš būnu visų tų sandėrių iniciato- 
rius, tu tai Žinai. 

Popsui meluojant, jo veidas dvelkė tokia ramybe, kad jie abu tuo 
patikėjo; ponas Delevanas netgi susigėdo, neįtikėtina, bet jis tikrai 
pajuto gėdą. 

- Mūsų reikalas lietė tik mudu. Tu pasakei, ko nori, aš pasakiau, 
ką galiu ir ko pats už tai noriu, tu man davei tai, ir tuo viskas pasi- 
baigė. Čia jau kitas reikalas, - ir tada Popsas dar labiau pamelavo - 
taip pakiliai, kad juo sunku buvo nepatikėti. - Šiuo atveju neturiu jo- 
kio išskaičiavimo, pone Delevanai. Nenoriu nieko, tik padėti tavo 
berniukui. Jis man patinka. 

Jis nusišypsojo, ir Kevinas vėl prieš save išvydo tikrą Kalėdų Se- 
nelį, tarsi šis niekur ir nebuvo dingęs. Dar daugiau: Džonas Deleva- 
nas, kuris ne vieną mėnesį dirbo kaip juodas jautis iki visiško išseki- 
mo ir netgi žvelgė mirčiai į akis tam, kad sumokėtų nežmonišką kai- 

ną, kurią nustatė Žmogus, sutikęs ištraukti jį iš bėdos, - Džonas De- 
levanas dabar irgi patikėjo jo geraširdiška šypsena. 

Popsas nusivedė juos pro girgždančias duris, pro senų žurnalų 
"krūvas, pro laikrodžių tiksėjimą, atsainiai padėjo “Saulę 660' ant pa- 
ties stalo krašto (panašiai pasielgė Kevinas tada, savo namuose, kai 
padarė pačią pirmą nuotrauką) ir pasuko prie laiptų, vedančių į nedi- 
delį jo butą viršuje. Prie laiptų kabėjo senas apdulkėjęs veidrodis, to- 
dėl Popsas net neatsisukdamas stebėjo, ar berniukas, o gal jo tėvas 
nepaims fotoaparato ar bent jau nestumtels jo toliau nuo stalo kraš- 
to. Jis nemanė, kad kuriam nors 1š jų šaus į galvą tai padaryti, bet ką 
gali Žinoti. 

Tačiau jie praeidami tik žvilgtelėjo į taip nerūpestingai padėtą fo- 
toaparatą ir tiek. Popsas, pirmasis kopdamas siaurais nuvaikščiotais 
laiptais, klastingai nusišiepė ir pagalvojo: Pavyko, po velnių! 

Jis atidarė duris ir visi trys suėjo vidun. 


< 


Nei Džonui, nei Kevinui Delevanams dar neteko lankytis Popso 
bute. Džonas apskritai negirdėjo, kad kam nors yra tekę čia būti. Nie- 
ko keista; miestelio gyventojai Popso net nelaikė pirmarūšiu žmogu- 
mi. Džonas, aišku, neatmetė galimybės, kad senas krienas turi vieną 
ar porą draugų, - pasaulyje niekuomet netrūksta keistenybių, - bet jei- 
gu ir turi, Džonas nežinojo, kas jie. 

Kevinas tuo metu galvojo apie poną Beikerį - mokytoją, kurį jis 
labiausiai mėgo. Jam pasidarė įdomu, ar ir ponas Beikeris buvo įk- 
liuvęs į tokią bėdą, iš kurios išsikapstyti jam prireikė Popso pagalbos. 
Ši mintis jam pasirodė tokia pat neįtikėtina, kaip ir jo tėvui mintis, 
kad Popsas gali turėti draugų... bet kaip tada su jo paties įsitikinimu, 
prieš valandą nekėlusiu jokių abejonių, kad tėtis... 

Ką gi. Dabar turbūt geriausia viską palikti taip, kaip yra. 

Popsas turėjo vieną kitą draugą (ar bent jau pažįstamą), bet jų čia 
nesivesdavo. Nenorėjo. Tai buvo jo valdos, po kurias pasižvalgęs 
apie šeimininką galėjai sužinoti daugiau, nei jis pats to norėtų. Ma- 
tėsi pastangos palaikyti švarą, bet, reikia pasakyti, bergždžios. Ant ta- 
petų - nubėgusio vandens žymės. Prislopintos rudos spalvos tapetai 
nekrito į akis. Tokios spalvos turbūt esti mūsų iliuzijos. Senamadiš- 
kos formos kriauklė, pilna pridžiūvusių lėkščių, ir, nors stalas švariai 
nuvalytas, o plastmasinė šiukšlių dėžė uždengta , patalpoje dvokė su- 
gedusia žuvimi ir dar kažkuo - gal neplautomis kojomis. Tas kvapas, 
kaip ir vandens žymės ant tapetų, buvo vos juntamas. 

Svetainė pasirodė labai nedidelė. Čia dvokė ne sardinėmis ir (gal- 
būt) nešvariomis kojomis, o pypkės dūmu. Du langai žvelgė į neiš- 
vaizdžią Malberio gatvę, ir nors matėsi, kad jų rėmai neseniai nuva- 
lyti, - bent jau brūkštelėta šlapiu skuduru, - rėmų kampuose buvo pri- 
žėlę metų metus nevalytų dulkių. Dairantis susidarė įspūdis, kad visi 
daiktai, laukiant svečių, buvo karštligiškai sumesti už širmos, sugrūs- 
ti po senamadišku krėslu arba sofa. Abu šie baldai buvo šviesiai ža- 
li, bet nors ir labai norėdamas negalėjai apsakyti, kad jie - iš vieno 
komplekto, nes nederėjo tarpusavyje. Visiškai. 

Vieninteliai bent kiek naujesni daiktai kambaryje buvo didelis te- 
levizorius “Mitsubishi"' su dvidešimt penkių colių įstrižainės ekranu 
ir vaizdo magnetofonas. Šalia jo kabėjo lentyna, kuri atkreipė Kevi- 
no dėmesį tuo, kad buvo visiškai tuščia. Mat Popsas pagalvojo, jog 
daugiau kaip septyniasdešimt pornografinių filmų kasečių per šį vi- 
zitą verčiau tegul pabūna spintelėje. 

Ant televizoriaus buvo padėta viena vaizdo kasetė be jokio už- 
rašo. 

- Sėskitės, - tarė Popsas, mostelėjęs į išsėdėtą sofą. O pats nuėjo 
prie televizoriaus ir ištraukė kasetę iš dėklo. 

Ponas Delevanas su nepasitikėjimu nužvelgė sofą, tarsi abejoda- 
mas, ar tik ten nebus blakių, bet vis tiek nedrąsiai pritūpė. Kevinas 
atsisėdo šalia. Jis vėl pajuto baimę, tik šįkart daug stipresnę. 

Popsas įjungė vaizdo magnetofoną, įdėjo kasetę ir paspaudė pauzę. 

- Pažįstu vieną Žmogų už miesto, - prabilo jis (Kasl Roko gyven- 
tojams “už miesto" visuomet reiškė “Liuistone""), - kuris jau maždaug 
dvidešimt metų turi fotoaparatūros parduotuvę. Vaizdo magnetofo- 
nais susidomėjo vos tik jie pasirodė rinkoje, sakydamas, kad tai labai 
perspektyvus dalykas. Kvietė mane tapti dalininku, bet tuomet pagal- 
vojau, kad jis paprasčiausiai pakvaišo. Na, ką aš noriu pasakyti, yra 
tai, kad klydau, bet... 

- Eikite prie esmės, - nutraukė jį Kevino tėtis. 

- Aš bandau, - pasakė Popsas įsižeidęs. - Jeigu, Žinoma, nepert- 
raukinėsi. 

Kevinas alkūne švelniai stuktelėjo tėčiui į šoną, ir ponas Deleva- 
nas susilaikė nereplikavęs. 

- Taigi, prieš porą metų jis suprato, kad vaizdajuosčių nuoma - ne 
vienintelis būdas užkalti pinigo iš to technikos stebuklo. Jam į galvą 
atėjo mintis vaizdajuostėje užfiksuoti nuotraukas. Daug lengviau ir 
greičiau Žiūrėti. 

Kevinas nejučia švilptelėjo, o Popsas nusišypsojo ir linktelėjo: 

- Aha. Tu padarei penkiasdešimt aštuonias nuotraukas su savo fo- 
toaparatu, ir mes abu matėme, jog kiekviena truputį skyrėsi nuo prieš 
tai nufotografuotos. Aš jau daugmaž supratau, ką tai reiškia, bet dar 
norėjau įsitikinti. Ką aš noriu pasakyti, yra tai, kad nereikia būti iš 
Misūrio, kad tai suprastum. 

- Vadinasi, iš tų nuotraukų pabandėte daryti filmą? - pasitikslino 
ponas Delevanas. 

- Ne pabandžiau, - pataisė jį Popsas. - Padariau. Arba, tiksliau 
pasakius, tas mano pažįstamas padarė. Bet idėja buvo mano. 

- Ar filmas išėjo? - paklausė Kevinas. Jis iškart suprato, ką Pop- 
sas padarė, ir netgi pajuto šiokį tokį nusivylimą, kad ne pats tai su- 
galvojo. Bet, kita vertus, stebėjosi (ir džiaugėsi), kad kažkam vis dėl- 
to tai atėjo į galvą. 

- Patys pažiūrėkite, - tarė Popsas ir įjungė televizorių. - Penkias- 
dešimt aštuonios nuotraukos. Kai šitas mano pažįstamas įrašinėja 
nuotraukų vaizdus į juostą, kiekvienai paprastai skiria penkias sekun- 
des. Jis sako, kad tiek laiko pakanka gerai įsižiūrėti, bet ne per daug, 
kad nusibostų. Šį kartą aš paprašiau jo kiekvienai nuotraukai skirti 
tik po sekundę ir nepalikti jokių rėmelių. 

Kevinas prisiminė vieną Žaidimą, kurį per pertraukas žaisdavo 
pradinėje mokykloje. Jis turėjo nedidelį bloknotėlį, kuris kainavo de- 
šimt centų ir vadinosi “Vaivorykštė", nes ten būdavo trisdešimt gel- 
tonos spalvos lapų, trisdešimt rausvos, trisdešimt žalios ir taip toliau. 
Paties paskutinio puslapio apačioje vaikai nupiešdavo žŽmogeliuką, 
vilkintį boksininko kelnaites, su truputį pakeltomis rankomis. Kitame 
puslapyje tas pats žmogeliukas būdavo piešiamas dar labiau pakelto- 
mis rankomis... bet tik šiek tiek. Ir taip - kiekviename puslapyje, kad 
paskutiniame piešinėlyje jo rankos atsidurdavo virš galvos. Tada, jei- 
gu likdavo laiko, toliau piešdavo Žmogeliuką, bet jau po truputį be- 
sileidžiančiomis rankomis. Tikros linksmybės prasidėdavo, kai dar- 
bas būdavo baigtas. Labai labai greitai verčiant lapus, išeidavo kaž- 
kas panašu į animacinį filmuką, tiksliau - ttumputį boksininko, šven- 
čiančio pergalę, epizodą: jis iškelia rankas, pakrato jas virš galvos ir 
nuleidžia. 

Keviną nukrėtė drebulys. Tėtis atsisuko į jį. Kevinas papurtė gal- 
vą 1r sumurmėjo: 

- Nieko tokio. 

- Ką aš noriu pasakyti, yra tai, kad įrašas trunka apie minutę, - pa- 
aiškino Popsas. - Turite atidžiai žiūrėti. Pasiruošę? 

Ne, pagalvojo Kevinas. 

- Manau, kad taip, - tarstelėjo ponas Delevanas. Jis vis dar sten- 
gėsi kalbėti irzliu ir atsainiu balsu, bet Kevinas pajuto, kad tėtis, pats 
to nenorėdamas, jau susidomėjo. 

- Gerai, - pasakė Popsas ir paspaudė mygtuką. 


+ 


Kevinas be paliovos įtikinėjo save, kad kvaila bijoti. Mintyse kar- 
tojo ir kartojo tai, bet nieko gera iš to neišėjo. 

Jis juk iš anksto žinojo, ką pamatys, nes jie abu su Mege buvo 
pastebėję, kad nuotraukos nėra visiškai identiškos, kiekviena išeina 
truputį kitokia; net ir be didelių pastangų buvo matyti, kad fiksuoja- 
mas kažkoks judesys. 

- Žiūrėk, - tada pasakė Megė, - tas šuo juda! 

Užuot mažajai sesutei atsikirtęs eiliniu sąmojum, kurių tokiais at- 
vejais Kevinui nereikėdavo ieškoti kišenėje, jis, tą kartą tikrai be iro- 
nijos, tarė: 

- Būtent taip ir atrodo... Bet ar tikrai, Mege? 

- Taip, tikrai, - atsakė ji. 

Jiedu sėdėjo jo kambaryje. Kevinas niūriai žvelgė į fotoaparatą. 
Jis gulėjo ant rašomojo stalo tarp naujų vadovėlių, kuriuos kaip tik 
ruošėsi apsilenkti. Megė nustūmė juos į šoną, prilenkė stalinę lempą 
prie pat stalo ir į ryškų šviesos ratą padėjo pirmąją nuotrauką - tą, ku- 
ri buvo sutepta kremu. 

- Suskaičiuok tvoros baslius nuo šuns į dešinę, - pasakė ji. 

- Jie vadinasi mietai, o ne basliai, - paaiškino jis. - Baslys yra tai, 
su kuo gali gauti per galvą. 

- Cha cha. Skaičiuok. 

Jis suskaičiavo. Matėsi keturi ir dalis penkto, nors tą penktąjį be- 
veik visą slėpė liesos šuns kulšys. 

- Dabar žvilgtelk į šitą. 

Ji pastūmė ketvirtąją “Polaroidu" darytą nuotrauką. Dabar matė 
visus penkis tvoros mietus ir dalį šeštojo. 

Taigi jis žinojo - arba tikėjosi, - kad reginys bus panašus į labai 
seną animacinį filmuką arba jo paties vaikystėje pieštą “Vaivo- 
rykštę“. 

Paskutinės dvidešimt penkios įrašo sekundės 1š tikrųjų buvo pa- 
našios į tai, nors, pamanė Kevinas, tie bloknotėliai, kurių pripiešda- 
vo būdamas antroje klasėje, tikrai geresni... boksininko judesys, ke- 
liant ir leidžiant rankas, išeidavo plastiškesnis. Tas paskutines dvide- 

šimt penkias sekundes judesiai vaizdajuostėje buvo tokie kampuoti, 
kad senieji Keistono Kopso begarsiai filmai, palyginus su šiuo, atro- 
dė kaip šiuolaikinio kino stebuklas. 

Vis dėlto esmė buvo judesys, ir tai, ką išvydo, apstulbino juos vi- 
sus - net Popsą. Jie triskart tylėdami peržiūrėjo tą minutės trukmės 
įrašą. Girdėjosi tik, kaip jie kvėpuoja: Kevinas lygiai, beveik negir- 
domis, jo tėtis giliau, o Popsas - sunkiai krenkščiodamas. 

Bet pirmosios trisdešimt sekundžių... 

Jis, aišku, tikėjosi išvysti judesį. Juk netgi paveikslėliai, kai juos 
labai greitai verti, atrodo, kad juda, juk ir animacinių filmukų perso- 
nažai (iš tikrųjų irgi tik paveikslėliai), rodos, juda. Bet ko jau nesiti- 
kėjo, tai nesitikėjo: pirmosios trisdešimt įrašo sekundžių anaiptol 
nepriminė greitai verčiamo bloknoto ar netgi primityvios animacijos; 
iš pavienių “Polaroido"? nuotraukų išėjo klaikiai į tikrą filmą panašus 
epizodas, trunkantis trisdešimt sekundžių (tiksliau - dvidešimt aštuo- 
nias). Tai, žinoma, ne Holivudo produkcija 1r netgi ne pigus siaubo 
filmiūkštis, kuriuos taip dievino Megė ir amžinai įkalbinėdavo Kevi- 
ną išsinuomoti panašią vaizdajuostę, kai tik mama su tėčiu kur nors 
išeidavo visam vakarui; šis įrašas greičiau priminė dar nelabai mo- 
kančio naudotis buitine vaizdo kamera nufilmuotą epizodą. 

Per tas pirmąsias dvidešimt aštuonias sekundes juodas beveislis 
šuo slinko patvoriu, atidengdamas penkis, šešis, septynis tos tvoros 
mietus; jis netgi stabtelėjo apuostyti vieno iš jų, greičiausiai užuodė 
kito šuns paliktą “Žinutę". Tada nunarinęs galvą pasisuko į tvoros 
pusę, podraug atsukdamas užpakalį į objektyvą. Įpusėjus šiai įrašo 
daliai, Kevinas pastebėjo tai, ko anksčiau nematė: tas, kuris fotogra- 
favo, specialiai taikėsi į šunį. Jeigu jis (arba ji) nebūtų to daręs, šuo 
paprasčiausiai nebūtų patekęs į objektyvą. Matytųsi tik tvora. Tie 
tvoros mietai, kurie matėsi pirmose dviejose ar trijose nuotraukose 
dešinėje, pasislėpė, bet užtai keli nauji išlindo kairėje pusėje. Ši me- 
tamorfozė matėsi todėl, kad vienas iš dešinėje pusėje buvusių mietų 
buvo nulūžęs. Dabar jie dingo iš akiračio. 

Šuo vėl pradėjo kažką uostinėti... ir tada netikėtai pakėlė galvą. Jo 
sveikoji ausis styrojo stačia; netgi kita, žaizdotoji, ausis pabandė pa- 
sekti pirmosios pavyzdžiu. Įrašas, aišku, buvo be garso, bet Kevinas, 
nors ir labai nenorėjo to pripažinti, jautė, kad šuo turėjo pradėti urgz- 
ti. Šuo kažką pajuto. Ką? 

Kevinas pažvelgė į šešėlį, į kurį anksčiau nė vienas iš jų nekreipė 
didesnio dėmesio, palaikę jį medžio, o gal kokio stulpo šešėliu, ir 
suprato. 

Šuo pasuko galvą... ir kaip tik tada prasidėjo antroji šio keisto 
“filmo? dalis, trisdešimt sekundžių be galo kampuotų judesių, nuo 
kurių įskaudo galvą 1r akis. Popsas arba turi velnišką nuojautą, gal- 
vojo Kevinas, arba paprasčiausiai kur nors perskaitė panašų dalyką. 
Kad ir kaip ten būtų, tai neabejotinai pasitvirtino. Sudėjus nuotraukas 
tiksliai viena paskui kitą, išėjo beveik nenutrūkstantis improvizuoto 
“filmo" veiksmas. Ne visiškai, bet beveik. Iš tų nuotraukų, kurios bu- 
vo nufotografuotos su didesniu laiko intervalu, išėjo akis varginantis 
vaizdas, nes norėjosi matyti arba judesį, arba atskiras nuotraukas, o 
vietoj to abu dalykai buvo suplakti į krūvą. 

Plokščiame “Polaroido" pasaulyje irgi jautėsi laiko tėkmė. Ji tekė- 
jo ne tokiu greičiu kaip šiame, 

(realiame?) 

nes šiame saulė būtų patekėjusi (ar nusileidusi) jau kokius tris 
kartus ir, kad ir ką tas šuo ketintų daryti, būtų jau padaręs (jeigu jis 
turėjo kažką padaryti); jeigu ne, būtų jau paprasčiausiai nuėjęs sau ir 
liktų tik aptriušusi tvora, amžina, bet be gyvybės ženklų, tačiau lai- 
kas vis tiek fekėjo. 

Šuns galva mėšlungiškais judesiais sukosi į fotografo, šešėlio sa- 
vininko, pusę: vieną akimirką jo snukį ir netgi visą galvą užstojo ta 
nulėpusi ausis; paskui pasimatė tamsiai ruda akis, kaip Kevinui pasi- 
rodė, liguistai drumstame akies baltyme; dar po akimirkos galima 
buvo įžiūrėti pusę nasrų, iššieptų taip, tarsi šuo tuoj tuoj pradės loti 
ar urgzti; vėliau jau matėsi trys ketvirtadaliai snukio, bet tokio bai- 
saus, koks 1š tikrųjų negali būti jokio šuns, net ir pasiutusio, snukis. 
Iš žilų dryžių jo gauruose galima buvo suprasti, kad šuo nebejaunas. 
Pačioje įrašo pabaigoje šuo iš tikrųjų iššiepė dantis. Tiksliau - kažkas 
subolavo, todėl Kevinas ir pamanė, kad tai dantys. Iššieptus nasrus 
jis pastebėjo tik iš trečio karto. Pirmus du kartus jo dėmesį prikaustė 
ta susidrumstusi akis. Ji buvo baisi. Tas beveislis šuo aiškiai bena- 
mis. Ir bevardis - tuo Kevinas buvo įsitikinęs. Jam nekilo nė men- 
kiausia abejonė, kad joks “Polaroido" vyras ar “Polaroido" moteris, 
ar “Polaro1do"' vaikas niekada nėra to “Polaroido" šuns pašaukęs var- 
du; jis neturėjo šeimininko. Jis gimė benamis, užaugo benamis, pa- 
seno benamis, tikras simbolis visų bevardžių ir benamių šunų, kurie 
valkiojasi po pasaulį draskydami viščiukus, misdami šiukšlėmis iš 
konteinerių, miegodami kanalizacijos vamzdžiuose ir po apleistų na- 
mų verandomis. Jo protas menkas, bet užtai instinktai stiprūs. Jis... 

Kevinas buvo taip giliai pasinėręs į savo mintis, kad Popsui Me- 
rilui netikėtai prabilus vos nesuriko iš išgąsčio. V 

- Tam Žmogui, kuris fotografavo, - tarė Popsas. - Jeigu tai buvo 
žmogus, noriu pasakyti. Kaip jūs manote, kas jam atsitiko? 

Popsas buvo nuspaudęs pauzę, todėl ekrane liko paskutinis kad- 
ras. Išilgai ekrano nusidriekė juosta. Kevinas norėjo, kad ji būtų 
aukščiau ir uždengtų šuns akį. Bet juosta liko ten, kur buvusi. Ta akis 
spoksojo tiesiai į juos, grėsminga, net žudikiška, todėl Popso klausi- 
mas net nereikalavo atsakymo - nereikėjo jokio tęsinio, kad supras- 
tum, kas atsitiko vėliau. Šuo turbūt kažką išgirdo: žinoma, kad išgir- 
do, ir Kevinas numanė ką. Jis išgirdo tylų fotoaparato zvimbimą. 

Kitose nuotraukose, jeigu būtų toliau fotografuojama, jis dar 1a- 
biau pasisuktų, paskui kiekviename kadre būtų matomas vis iš ar- 
čiau, kol rėmelyje, be šuns, nebeliktų nieko - nei nuplikusios pievos, 
nei tvoros, nei takelio, nei šešėlio. Tik šuo. 

Kuris rengiasi pulti. 

Kuris rengiasi sudraskyti. 

- Neatrodo, kad jam patiktų būti fotografuojamam, - nesavu bal- 
su ištarė Kevinas. 

Popso juokas buvo panašus į sausų žabų trakštelėjimą. 

- Atsukite atgal, - paprašė ponas Delevanas. 

- Vėl nuo pradžių? - paklausė Popsas. 

- Ne - tik kokias dešimt paskutinių sekundžių. 

Popsas pasuko juostą atgal ir vėl įjungė. Šuo kampuotais kaip 
gendančio, bet vis dar pavojingo roboto judesiais pasuko galvą. Ke- 
vinui norėjosi sušukti: Liaukitės! Girdite, liaukitės! Gana. Užteks, 
laikas sudaužyti tą fotoaparatą. Nes buvo dar kažkas, ar ne? Kažkas, 
apie ką jis nenorėjo galvoti, bet netrukus, kad ir nenoromis, pagal- 
vos; jautė tą mintį besiveržiant iš savęs kaip fontaną iš plačios ban- 
ginio nugaros. 

- Dar kartelį, - paprašė ponas Delevanas. - Tik dabar - po vieną 
kadrą. Ar tai įmanoma? | 

- Aha, - atsakė Popsas. - Prakeikta mašina gali viską, išskyrus 
skalbti. 

Taigi po vieną kadrą, po vieną nuotrauką. Dabar judesiai buvo pa- 
našūs ne į roboto, o į laikrodžio švytuoklės. Trūkt. Trūkt. Trūkt. Gal- 
va sukasi. Tuoj pat į juos įsmigs nuožmus žvilgsnis. 

- Kas tai? - paklausė ponas Delevanas. 

- Kas “kas"? - klausimu į klausimą atsakė Popsas, tarsi nesupras- 
tų, kad tai ir buvo tas daiktas, apie kurį anądien berniukas nepanoro 
kalbėti, daiktas (jis tuo įsitikinęs), kuris ir pakišo Kevinui mintį su- 
daužyti fotoaparatą. 

- Po kaklu, - rodydamas pirštu paaiškino ponas Delevanas. - Jis 
juk be antkaklio, bet jam ant kaklo vis dėlto kažkas uždėta - raištis 
ar virvelė. 

- Aš nežinau, - šaltakraujiškai atsakė Popsas. - Galbūt tavo sūnus 
žino. Jaunuolių akys skvarbesnės nei mūsų, senų kelmų. 

Ponas Delevanas pasisuko į Keviną: 

- Ar tu gali įžiūrėti? 

- Aš... - Kevinas užsikirto. - Jis tikrai labai mažas. 

Staiga jam į galvą atėjo tėčio pasakyti žodžiai, kai jie išeidinėjo iš 
namų. Jeigu neklausia, tai ir atsakyti neverta... Toks gyvenimas. O 
dabar tėtis kaip tik ir paklausė, ar Kevinas gali įžiūrėti tą daiktą ant 
šuns kaklo. Kevinas neatsakė tiesiai į klausimą. Tik sumurmėjo: Jis 
tikrai labai mažas. Ir viskas. Nepaisant fakto, kad jis tiksliai Žino, kas 
tai... Ką gi... | 

Kaip tėtis tai pavadino? Balansavimu tarp melo ir tiesos? 

Jis iš tikrųjų nelabai jį įžiūrėjo. Nelabai. Bet vis tiek žinojo. Akys 
- tik tarpininkės, tiesa - širdyje. Bet širdis sakė ir ką kita - jeigu akys 
jo neapgauna, fotoaparatą reikia sunaikinti. Reikia. 

Popsas Merilas staiga pagyvėjo. Jis pašoko nuo sofos ir išjungė 
televizorių. 

- Aš gi turiu tas nuotraukas apačioje, - paaiškino jis. - Pasiėmiau 
kartu su vaizdo įrašu. Jau ir anksčiau pastebėjau tą daiktą, net su di- 
dinamuoju stiklu, bet vis tiek nesupratau, kas tai... bet jis iš tikrųjų at- 
rodo labai matytas, po velnių! Jums leidus, nueisiu atnešti tų nuotrau- 
kų ir didinamojo stiklo. 

- Mes galime eiti kartu, - pasakė Kevinas tai, ką Popsas mažiau- 
siai norėjo išgirsti, bet įsiterpė Delevanas (telaimina jį Dievas) ir pa- 
sakė, kad galbūt per didinamąjį stiklą apžiūrėjus nuotraukas norėsis 
dar kartą pamatyti visą įrašą. 

- Neužtruksiu nė minutės, - pasakė Popsas ir žvaliai, kaip nuo ša- 
kos ant šakos straksintis paukštelis, išėjo. Net jeigu katras nors iš pa- 
siliekančiųjų būtų ketinęs protestuoti, nebūtų spėjęs. 

Kevinas protestuoti neketino. Ta mintis - fontanas pagaliau ištryš- 
ko, ir norom nenorom reikėjo į ją įsigilinti. 

Ji buvo paprasta kaip banginio nugara - aišku, žiūrint eilinio žmo- 
gaus, 0 ne visą gyvenimą banginius tyrinėjančio mokslininko akimis 
- ir podraug kolosali. 

Tai netgi nebuvo mintis, greičiau paprasčiausias įsitikinimas. Jį 
sukėlė keistas “Polaroido"" nuotraukų plokštumas, tas visų objektų at- 
sispindėjimas dvimatėje erdvėje, nors šiaip jau tai būdinga visiems 

fotoaparatams; ne “Polaroidu"', o kad ir “Kodaku 110“ darytose nuot- 
raukose bent jau buvo numanomas trečiasis matmuo. 

Objektai jo nuotraukose, nuotraukose, kuriose atsispindėjo tai, ko 
iš tikrųjų jis niekuomet nebuvo regėjęs, irgi buvo tokie: plokšti, dvi- 
mačiai. 

Išskyrus šunį. 

Šuo nebuvo plokščias. Šuo nebuvo bereikšmis, toks, į kurį žiūrint 
nekyla jokių emocijų. Žiūrint į šunį atrodė, kad jis tikrai trimatis, 
kaip holograma ar stereokinas, kuriam reikia specialių akinių. 

Tai ne “Polaroido"' šuo, mąstė Kevinas, ir jis ne iš to pasaulio, 
kuris nufotografuotas nuotraukose. Žinau, tai kvaila, bet taip pat ži- 
nau, kad tai tiesa. Taigi ką tai reiškia? Kodėl mano fotoaparatas iš- 
tisai daro tik tokias nuotraukas... ir kodėl “Polaroido"" vyras ar 
“Polaroido"" moteris jį fotografuoja? Ar jis, o gal ji apskritai mato 
tą šunį? Jeigu tai YRA trimatis šuo dvimačiame pasaulyje, turbūt jis 
arba ji nemato jo... negali matyti. Juk sakoma, kad laikas yra ketvir- 
tasis matmuo, ir mes žinome, kad jis yra, bet negalime matyti. Netgi 
negalime iš tikrųjų pajusti, kaip jis eina, nors kartais, ypač nuobo- 
džiaujant, manau, laiko tėkmė yra beveik apčiuopiama. 

Bet, antra vertus, gal tai neturi jokios reikšmės. Be to, Kevinui šie 
klausimai pasirodė neatsakomi. Dabar jam buvo gyvybiškai, galbūt 
net mirtinai svarbūs kiti klausimai. 

Pavyzdžiui, kodėl tas šuo atsirado būtent jo fotoaparate? 

Ar jis ko nors nori iš Kevino, ar iš bet ko? Atsakymas lyg ir turė- 
tų būti - iš bet ko, nes bet kas galėjo padaryti tas nuotraukas. Bet tas 
daiktas jam ant kaklo, daiktas, kuris nėra antkaklis....jis buvo susijęs 
ne su kuo kitu, o su juo, Kevinu Delevanu. Ar šuo nori jam kažką pa- 
daryti? Jeigu atsakymas į šį klausimą būtų “taip"', iš karto galima pa- 
miršti visus kitus klausimus, nes velniškai akivaizdu, ką šuo nori pa- 
daryti. Tai buvo matyti jo niūriame žvilgsnyje. Kevinas pagalvojo, 
kad šuo nori dviejų dalykų. 

Pirmiausia - ištrūkti. 

Paskui - žudyti. 

Vyras ar moteris su fotoaparatu galbūt net nemato to šuns, mąs- 
tė Kevinas. Jeigu fotografas negali matyti šuns, galbūt šuo irgi ne- 
gali matyti fotografo, todėl šiam niekas negresia. Bet jeigu šuo iš tik- 
rųjų yra trimatis, galbūt jis mato daugiau - galbūt jis mato visus, ku- 
rie naudojasi mano fotoaparatu. Galbūt jo taikinyje esu nebūtinai 
aš, ne specialiai aš; galbūt bet kuris, fotografuojantis šiuo fotoapa- 
ratu. 

Ir vis dėlto - tas daiktas jam ant kaklo. Ką galima būtų apie jį pa- 
sakyti? 

Jis pagalvojo apie tamsias to valkatos akis, spinduliuojančias pa- 
gieža, jei nepasakytum - pasiutimu. Vienas Dievas težino, kaip šuo 
pateko į tą “Polaroido" pasaulį pirmąkart, bet galėjo iš ten ištrūkti to- 
kiu pačiu būdu kaip ir pateko. Kevino širdyje kirbėjo nuojauta, kad 
pirmiausia šuo nori nužudyti būtent jį, tas daiktas jam ant kaklo by- 
lojo, kad pirmiausia jis nori nužudyti jį, rėkte rėkė, kad pirmiausia jis 
nori nužudyti jį, bet kas po to? 

Ką gi, po Kevino turbūt bet kas tiks. 

Visiškai bet kas. 

Tam tikra prasme tai panašu į kitą vaikystėje žaistą žaidimą, ar 
ne? Į Milžino žingsnį. Suo ėjo patvoriu. Suo išgirdo “Polaroido" 
zvimbimą. Atsisuko ir išvydo... ką? Savo nuosavą pasaulį ar visą Vi- 
satą? Pasaulį ar Visatą, sutampantį su jo paties tiek, kad galėtų jame 
gyventi ir medžioti? Nesvarbu. Dabar kiekvienąkart, kai tik kas nors 
fotografuos tą šunį, jis vis artės. Jis vis artės ir artės, kol... taigi, kol 
- kas? Kol jis kažkokiais būdais ištrūks iš ten? 

- Tai kvaila, - sumurmėjo Kevinas. - Tai niekada neatsitiks. 

- Kas? - paklausė tėtis, pažadintas iš savo paties apmąstymų. 

- Nieko, - atsakė Kevinas. - Kalbuosi su savimi, ir tie... 

Netikėtai iš apačios pasigirdo Popso Merilo šūksnis. Jame tilpo ir 
1šgąstis, ir susierzinimas, ir nuostaba: 

- Suknista ugnis ir suknisti degtukai! Po velnių! 

Kevinas ir jo tėtis apstulbę pažvelgė vienas į kitą. 

- Eime, pažiūrėsime, kas nutiko, - pakilo nuo sofos tėtis. - Tikiuo- 
si, kad nenusirito nuo laiptų ir ko nors nesusilaužė. Tai yra, mano ge- 
rasis “aš" tikisi, bet... tu supranti. 

Kevinas pagalvojo: O kas, jeigu jis vėl fotografavo? Jeigu tas šuo 
dabar jau ten, apačioje? 

Sprendžiant 1š senio balso, jis tikrai neatrodė paklaikęs iš baimės. 
Be to, vidutinio vokiečių aviganio dydžio šuo jokiais būdais netilptų 
į tokio dydžio fotoaparatą kaip “Saulė 660“ ar juo daryta nuotrauka. 
Tai tas pat, kas bandyti ištraukti skalbimo mašiną pro adatos skylutę. 

Ir vis dėlto, lipdamas laiptais tėčiui iš paskos, jis labai baiminosi 
dėl jų abiejų - dėl visų trijų. 

Popsas Merilas, lipdamas laiptais žemyn, jautėsi patenkintas kaip 
moliuskas banguojančioje jūroje. 

Jis jau buvo pasirengęs, jeigu prireiktų, jiems matant sumosikuo- 
ti rankomis ir "netyčia" numesti fotoaparatą. Bet šitaip suvaidinti ne- 
būtų lengva net ir vienam berniukui, kuris ką tik išaugo iš to am- 

žiaus, kai manaisi absoliučiai viską Žinąs, o dar berniuko tėvas - ach, 
apgauti /4 šaunų vyruką būtų nepalyginamai sunkiau. Kažin, ar jis 
papasakojo vaikui, į kokį mėšlą jis kadaise buvo įklimpęs? Iš to, kaip 
berniukas į jį žiūrėjo, - kažkaip kitaip, lyg atsargiau, - Popsas nusp- 
rendė, kad greičiausiai papasakojo. O ką dar sūnui pasakė tėvas? Ką 
gi, bandysiu atspėti. Ar jis neprieštarauja, kad vadintum jį Popsu? 
Vadinasi, turi negerų kėslų tavo atžvilgiu. Tai įžanga. Būk atsargus, 
sūnau. Jis yra klastinga gyvatė. Tai dėstymas. Ir, žinoma, viską ap- 
vainikavo: Leisk kalbėti man, vaike. Aš jį geriau pažįstu. Tiesiog pa- 
lik man tvarkytis. Tokie žmonės kaip Delevanas Popsui Merilui bu- 
vo tikras gardėsis, tarsi keptas viščiukas - švelnaus skonio, sultingas, 
lengvai atsiskiriantis nuo kaulų. Kartą Delevanas jau pasielgė kaip 
mažas vaikas, ir jis niekada nesupras, kad jis pats, o ne Popsas, įkišo 
uodegą į spąstus. Žmogėnas juk galėjo paprasčiausiai prisipažinti 
žmonai, ką iškrėtęs, ta būtų pasimeilinusi savo senai tetulei, kuri tie- 
siog miegojo ant šimto dolerių kupiūrų. Aišku, porą naktų Delevanui 
būtų nesaldu, bet tik tiek. Tačiau jis nesugebėjo pamatyti šitokios 
išeities. O dabar dėl to, ką jam teko iškentėti, mano, kad žino viską, 
ką reikia Žinoti apie Redžinaldą Marijaną Merilą. 

Būtent tai Popsui ir patiko. 

Todėl jis būtų galėjęs tiesiog Delevano akyse vieną fotoaparatą 
pakeisti kitu, ir šis net nebūtų pastebėjęs - taip jis buvo įsitikinęs, kad 
pažįsta Popsą kaip nuluptą. 

Bet išėjo dar geriau. 

Niekada nereikia Ponios Laimės klausti - kada? Ji atsiranda šalia, 
kai tau labiausiai jos reikia. Bet kai ji pasirodo netikėtai... ką gi, tuo- 
met protingiausia mesti šalin visus darbus ir eiti, kur tik ji užsigeis. 
Ta kalė yra iš tų, kurios būna tau geros tol, kol gražiai su jomis el- 
giesi. 

Taigi jis pasuko tiesiai prie savo darbo stalo, pasilenkė 1r ištraukė 
giliai užkištą “Polaroidą 660*' sudaužytu objektyvu. Padėjo jį ant sta- 
lo, sužvejojo raktų ryšulį iš kelnių kišenės (prieš tai vogčiomis žvilg- 
telėjęs per petį, norėdamas įsitikinti, ar nesugalvojo katras nors pa- 
sekti jam iš paskos), išsirinko mažą raktelį nuo rakinamo stalčiaus, 
kuris užėmė beveik visą kairiąją stalo pusę. Giliame stalčiuje buvo 
krūva aukso dirbinių; pašto ženklų albumas, kuriame pats pigiausias 
ženklas 1š naujausio “Skoto pašto ženklų katalogo“ buvo vertas šešių 
šimtų dolerių; maždaug devyniolikos tūkstančių dolenų vertės mone- 
tų kolekcija; pora tuzinų nuotraukų, kuriose nufotografuota kvailoko 
veido moteris dviprasmiškoje pozoje su Setlandų veislės poniu, ir 
kokie du tūkstančiai dolerių grynais. 

Pinigai, kuriuos Popsas buvo sukaišiojęs į įvairiausias metalines 
dėžutes, ir buvo skirti paskoloms. Džonas Delevanas tai jau tikrai at- 
pažintų tuos banknotus. Visi - suglamžytomis dešimtinėmis. 

Popsas įkišo Kevino “Saulę 6607 į stalčių, užrakino jį, o raktų ry- 
šulį įsidėjo atgal į kišenę. Tada fotoaparatą su sudaužytu objektyvu 
nustūmė nuo stalo krašto (vėl) ir šūktelėjo “Suknista ugnis ir suknis- 
ti degtukai! Po velnių!" pakankamai garsiai, kad būtų išgirstas. 

Paskui nutaisė sielvartingą veido išraišką ir laukė atskubančių pa- 
žiūrėti, kas nutiko.“ 

- Popsai? - šaukė Kevinas. - Pone Merilai?7 Ar jums nieko neatsi- 
tiko? 

- Ne-e, - atsišaukė jis. - Neužsigavau nieko, išskyrus savo sumau- 
tą savigarbą. Man rodos, tas fotoaparatas nelemties pažymėtas. Ką aš 
noriu pasakyti, yra tai, kad pasilenkiau atidaryti įrankių stalčių, ir tas 
sumautas daiktas nukrito ant grindų. Tik bijau, kad šįkart jam ne taip 
pasisekė. Nežinau, ar dabar turėčiau pulti atsiprašinėti, ar ne. Turiu 
galvoje, kad tu vis tiek ketinai... 

Jis kaltai ištiesė fotoaparatą Kevinui, kuris, jį paėmęs, apžiūrėjo 
sudužusį objektyvą ir suskilusią plastmasę. 

- Ne, viskas gerai, - pasakė jam Kevinas, vartydamas fotoaparatą 
rankose, bet jau ne taip entuziastingai kaip anksčiau: tarsi jis būtų pa- 
darytas ne iš stiklo ir plastmasės, o iš kokios nors sprogstamosios 
medžiagos. - Juk vis tiek ruošiausi jį sudaužyti. 

- Vadinasi, išvadavau tave iš bėdos. 

- Jausčiausi geriau... - pradėjo sakyti Kevinas. 

- Aha, aha. Man taip būna su pelėmis. Gali sau juoktis, jeigu no- 
ri, bet kai spąstuose randu jau nugaišusią pelę, vis tiek dar daužau ją 
šepečio kotu. Kad būčiau tikras, noriu pasakyti. 

Kevinas šyptelėjo puse lūpų, paskui atsisuko į tėtį. 

- Jis sakė, kad turi priekalą... 

- Ir labai smagų kūjį, jei kas nors dar nenušvilpė. 

- Ar galiu, tėti? 

- Fotoaparatas tavo, sūnau, - atsakė Delevanas. Jis metė nepasiti- 
kėjimo kupiną žvilgsnį į Popsą, bet tas žvilgsnis sakyte sakė, kad ne- 
pasitikima remiantis bendrais principais, o ne dėl kokios nors konk- 
rečios priežasties. - Manau, kad jeigu dėl to tau nors šiek tiek paleng- 
vėtų, tai būtų teisingas sprendimas. 

- Gerai, - tarė Kevinas. Jautėsi lyg sunkią naštą nusimetęs nuo pe- 
čių - ne, ką ten nuo pečių, - nuo širdies. Fotoaparatas su sudaužytu 
objektyvu buvo tikrai bevertis... Bet vis tiek negalės atsipalaiduoti, 

kol nepamatys jo sutrupinto ant Popso priekalo. Kevinas vartė jį čia 
į vieną, čia į kitą pusę ir niekaip negalėjo atsistebėti, iš kur tas pasi- 
tenkinimas, kurį jam kelia sudužęs fotoaparatas. 

- Kažin, ar neturėčiau tau, Delevanai, sumokėti už sudaužytą fo- 
toaparatą, - tarė Popsas, iš anksto tiksliai žinodamas, kokį atsakymą 
1Šgirs. 

- Ne, - atsakė Delevanas. - Sutraiškykime jį ir pamirškime šitą 
kvailą nutik... - staiga jis nutilo. - Vos nepamiršau - mes juk ketino- 
me apžiūrėti tas paskutines nuotraukas per didinamąjį stiklą. Gal bus 
aiškesnis tas daiktas šuniui ant kaklo. Negaliu liautis galvojęs, kad 
man jis kažkur matytas. 

- Ar negalėtume to padaryti atsikratę fotoaparato? - paklausė Ke- 
vinas. - Tėti, prašau! | 

- Žinoma. 

- O po to, - įsiterpė Popsas, - neblogai būtų sudeginti ir pačias 
nuotraukas. Galima netgi mano krosnyje. 

- Man tai atrodo labai puiki mintis, - pasakė Kevinas. - Ką manai, 
tėti? 

- Manau, kad ponas Merilas niekada nejuokauja, - atsakė jo tėvas. 

- Ką gi, - Popsas paslaptingai nusišypsojo iš po melsvos pypkės 
dūmų uždangos. - Tada mes buvome penkiese. 


" 


Kai Kevinas su tėčiu ėjo į “Emporium Galorium“', švietė skaisti 
ankstyvo rudens saulė. O dabar jau buvo pavakarys, pusė penkių, 
dangų aptraukė debesys, ir atrodė panašu, kad pradės lyti dar prieš 
sutemstant. Lauke buvo vėsu - Kevinui net rankos sugrubo. Jei ilgiau 
užtruktų, jos paraudonuotų iš šalčio. Bet Kevinas neketino ilgiau užt- 
rukti. Už pusantros valandos turėtų grįžti mama. Reikia paskubėti pa- 
reiti namo anksčiau už ją, nes ką ji pagalvotų pamačiusi, kad tėtis bu- 
vo kartu su juo, ir kaip tėtis pasiaiškintų? 

Bet tai bus vėliau. 

Kevinas padėjo “Saulę 660' ant priekalo, įtaisyto kieme, 1r Pop- 
sas Merilas padavė jam kūjį. Kevinas pastebėjo dažno čiupinėjimo 
nugludintą rankeną. Geležtė surūdijusi, tarsi kūjis ne vieną ir ne du 
kartus buvo paliktas po atviru dangumi. Tiek to, tiks 1r toks. Kevinas 
neabejojo, kad tiks. “Polaroidas", sudaužytu objektyvu ir įskilusiu 
korpusu, trapus ir bejėgis, gulėjo ant apšerpetojusio kelmo, kuris bu- 
vo panašesnis į kaladę malkoms skaldyti nei į priekalą. 

Kevinas dar tvirčiau suspaudė kūjo rankeną. 

- Ar tikrai to nori, sūnau? - paskutinįkart paklausė ponas Deleva- 
nas. 

- Taip. 

- Gerai, - Kevino tėvas žvilgtelėjo į laikrodį. - Tada pirmyn. 

Popsas, įsikandęs pypkę ir susikišęs rankas į užpakalines kelnių 
kišenes, stovėjo netoliese. 

Kandžiai šypsodamasis jis žvilgčiojo čia į berniuką, čia į jo tėvą, 
bet nieko nesakė. | 

Kevinas pakėlė kūjį ir apimtas netikėto pykčio tam fotoaparatui iš 
visų jėgų trenkė. 

Per smarkiai, pagalvojo jis. Sudaužyti tai sudaužysi, bet žiūrėk, 
kad dar ir pėdos nesusitraiškytum. Juk tai tik tuščiaviduris plastma- 
sės gabalas, kurį kiekvienas vaikas be vargo sutryptų koja. Kas, kad 
neužkliudysi pėdos - Popsas juk viską mato! Jis, aišku, neištars nė 
žodžio: to ir nereikės. Užteks pamatyti, kaip jis žiūri į tave. 

Ir dar pagalvojo: Juk visai nesvarbu: sudaužysi jį ar ne. Tai ste- 
buklingas fotoaparatas, todėl NEĮMANOMA jo sudaužyti. Net jeigu 
pataikysi tiesiai į jį, kūjis atšoks kaip kulkos nuo Antžmogio krūtinės. 

Bet jau nebeliko laiko apmąstymams, nes kūjis palietė fotoapara- 
tą. Kevinas iš tiesų per smarkiai užsimojo, ir kūjis tapo nebevaldo- 
mas, bet, laimei, viskas baigėsi gerai. O juk įrankis nuo atatrankos 
galėjo atšokti, trenktis Kevinui į tarpuakį ir užmušti jį kaip nesudė- 
tingo siužeto siaubo romane. 
lakstė į visas puses. Ilgas stačiakampis lakštas su juodu blizgančiu 
kvadratu - nuotrauka, kurios niekada nebebus, - pagalvojo Kevinas - 
nusklendė ant žemės šalia priekalo. 

Kelias akimirkas buvo taip tylu, kad girdėjosi ne tik Meino gatve 
važiuojančių mašinų ūžesys, bet ir už pusės kvartalo, šalia Vardelio 
parduotuvės, bankrutavusios prieš dvejus metus, EE 9IE aikštelėje 
žaidžiančių vaikų klegesys. 

- Taigi, tai įvyko, - pirmasis prabilo Popsas. - Tu užsimojai tuo 
kūju kaip Polas Banjanas, Kevinai! Galiu duoti nukirsti savo mažąjį 
pirštelį, jeigu buvo ne taip! 

- Nesivargink, - kreipėsi Popsas į poną Delevaną, kuris susilenkęs 
rinko plastmasės nuolaužas, tarsi tai būtų netyčia sudaužytų akinių, 
be kurių jis nieko nemato, šukės. - Aš samdau berniuką, kuris ateina 
čia kartą per savaitę ir iššluoja kiemą. 

- Tuomet gal eime, kaip žadėjome, apžiūrėti tų nuotraukų per jū- 
sų didinamąjį stiklą, - atsiiesdamas priminė ponas Delevanas. Jis 

sumetė šiukšles, kurias jau spėjo surinkti, į laužavietę netoliese ir nu- 
sivalė rankas. 

- Dėl manęs, - tarė Popsas. 

- Bet paskui jas sudeginkite, - priminė Kevinas. - Nepamirškite. 

- Nepamiršiu, - patikino jį Popsas. - Aš irgi jausiuosi ramesnis, 
kai jų nebebus. 


< 


- Jėzau! - šūktelėjo Džonas Delevanas. Jis stovėjo palinkęs virš 
Popso Merilo darbo stalo ir per apšviestą didinamąjį stiklą Žiūrėjo į 
antrąją nuo galo nuotrauką. Joje vienintelėje aiškiai matėsi daiktas 
- Kevinai, pažiūrėk ir pasakyk, ar tai 1š tikrųjų tai, apie ką aš pagal- 
vojau. 

Kevinas paėmė iš tėčio rankų didinamąjį stiklą ir pažiūrėjo. Jis, 
žinoma, jau ir taip Žinojo, vis dėlto susidomėjimo nebūtum galėjęs 
pavadinti apsimestiniu. Sitaip susidomėjęs, kaip dabar Kevinas, Klai- 
das Tombas turbūt apžiūrinėjo pirmąsias Plutono planetos nuotrau- 
kas. Tombas jau žinojo, kad planeta egzistuoja; apskaičiavus paaiš- 
kėjo, kad Neptūno ir Urano orbitos taip iškrypusios, jog už jų ne tik 
galėjo, bet tiesiog privalėjo būti dar viena planeta. Vis dėlto žinoji- 
mas, kad daiktas egzistuoja, netgi Žinojimas, koks daiktas... neapsau- 
go nuo nuostabos jį išvydus savo akimis. 

Jis išjungė lemputę ir grąžino stiklą Popsui. 

- Aha, - pasakė tėčiui. - Tai ir yra tai, apie ką tu pagalvojai. 

Jo balsas buvo toks bejausmis... toks plokščias kaip daiktai “Po- 
laroido“ pasaulyje, pagalvojo, ir jį suėmė juokas. Bet užgniaužė jį sa- 
vyje. Ne todėl, kad dabar juoktis - ne vieta ir ne laikas (nors iš tikrų- 
jų taip ir buvo), bet todėl, kad tas juokas būtų... na... plokščias. 

Popsas laukė. Kai pajuto, kad nieko nesulauks, “stumtelėjo"" pats: 

- Na, kiek aš galiu mindžikuoti čia nuo kojos ant kojos! Kas, po 
velnių, ten yra? 

Kevinas nenorėjo jam to pasakyti anksčiau, nenorėjo ir dabar. 
Tam nebuvo jokios priežasties, bet... 

Liaukis pagaliau laikęs tą prakeiktą liežuvį už dantų! Jis padėjo, 
kai tau reikėjo jo pagalbos. Koks skirtumas, kaip jis užsidirba savo 
pinigus? Pasakyk jam, paskui sudeginkite nuotraukas ir eikite iš čia, 
kol visi tie laikrodžiai nepradėjo mušti penktos valandos. 

Taip. Jeigu jis būtų buvęs ten, kai tai atsitiko, to ir pakaktų; paaiš- 
kėjus, kaip vaikis apkvailino suaugusius žmones, pasipiltų prakeiks- 
mai, bet po to visiems palengvėtų. 

- “Polaroido" fotoaparatas buvo gimtadienio dovana, - netikėtai 
išgirdo save sakant tuo pačiu bejausmiu balsu. - Tai, kas šuniui ant 
kaklo, buvo kita dovana. 

Popsas lėtai atsmaukė akinius ant savo pliko viršugalvio ir įrėmė 
žvilgsnį į Keviną. 

- Nemanau, kad supratau tave, sūnau. 

- Aš turiu tetą, - bandė aiškinti Kevinas. - Iš tikrųjų ji yra mano 
močiutės sesuo, bet ji draudžia vadinti ją močiute, nes tuomet jaučia- 
si sena. Teta Hilda. Taigi tetos Hildos vyras paliko jai galybę pinigų 
- mama sako, kad daugiau nei milijoną dolerių, - bet ji yra siaubinga 
šykštuolė. 

Jis nutilo, tarsi suteikdamas galimybę tėčiui jį sudrausminti, bet 
tėtis tik gaižiai šypsojosi ir lingavo galvą. Popsas Merilas, puikiausiai 
žinodamas /4 padėtį (tiesą sakant, Kasl Roke ir jo apylinkėse nedaug 
tebuvo dalykų, kurių Popsas bent jau viena ausimi nebūtų girdėjęs), 
paprasčiausiai tylėjo ir laukė, kol berniukas pasakys ką nors, ko jis 
dar nežino. 

- Kas treji metai ji atvažiuoja pas mus švęsti Kalėdų, ir tuomet 
mes būnam priversti eiti į bažnyčią, nes ji eina į bažnyčią. Kai atva- 
žiuoja teta Hilda, ant stalo atsiranda daugybė brokolių. Nė vienas iš 
mūsų jų nemėgsta, o mano seserį nuo jų pykina, bet teta Hilda labai 
mėgsta brokolius. Mokykloje mes skaitėme knygą “Didžiosios vil- 
tys“, ir ten rašoma apie tokią moterį, kuri labai panaši į tetą Hildą. Ji 
nuolat mosuodavo savo pinigų kapšu giminaičiams prieš nosį ir er- 
zindavo juos. Ji buvo vardu panelė Hevišam. Taigi kai panelė Hevi- 
šam ištardavo “varlė", jos pinigų besigviešiantys Žmonės imdavo 
šokčioti kaip varlės. Mes irgi šokčiojam, manau, kad ir kiti mūsų gi- 
minaičiai daro tą patį. 

- O, dėdė Randis priverčia tavo mamą suktis kaip įjungtas mikse- 
ris, - netikėtai įsiterpė ponas Delevanas. Kevinas suprato, kad tėtis, 
pagavęs jo cinišką gaidelę, irgi norėjo panašiai pajuokauti, bet jo bal- 
se girdėjosi ne pašaipa, o kartėlis. - Kai teta Hilda pasako "varlė" 
Randžio namuose, jie visi pasiruošę kūliais verstis pačiomis stogų 
atbrailomis. 

- Siaip ar taip, - Kevinas vėl kreipėsi į Popsą, - kiekvienais metais 
per gimtadienį ji man atsiunčia vis tą patį daiktą. Tai yra, jie visi skir- 
tingi, bet vis tiek. 

- Tai ką gi ji tau siunčia, vaike? 

- Kaklaraištį, - pasakė Kevinas. - Panašų į tuos, kokius anksčiau 
ryšėdavo kantri muzikantai. Kiekvienais metais - su vis kitokiu seg- 
tuku, bet visuomet tai būna kaklaraištis. 

Popsas čiupo didinamąjį stiklą ir vėl palinko prie nuotraukos. 

- O tu rupūže! - pasakė jis atsitiesdamas. - Kaklaraištis! Papras- 
čiausias kaklaraištis! Ir kaip aš galėjau jo nepastebėti? 

- Turbūt todėl, kad šunys paprastai jų nenešioja, - atsiliepė Kevi- 
nas tuo pačiu mediniu balsu. Nors čia jie praleido kokias keturiasde- 
šimt penkias minutes, jis jautėsi pasenęs penkiolika metų. Nepamiršk, 
pervėrė jį mintis, kad fotoaparato nebėra. Iš jo liko tik šukių krūva. 
Gali pagaliau liautis bijojęs, nes dabar jau net tie vyrukai Senekta- 
dyje, dirbantys “Polaroido"" įmonėje, nesugebėtų šio mažylio pri- 
versti vėl veikti. 

Taip, 1r ačiū Dievui. Nes čia ir baigiasi visa istorija. Kevinui viso 
to jau užteko. Net jeigu jis žinotų, kad artimiausias susidūrimas su 
antgamtiniais reiškiniais 10 laukia tik sulaukus aštuoniasdešimties, ir 
tai jam atrodytų per anksti. 

- Be to, jis labai mažas, - pridūrė ponas Delevanas. - Kevinas ga- 
vo jį supakuotą į dėžutę, ir mes visi žinojome, kas joje. Tik spėliojo- 
me, koks gi šiais metais bus segtukas. Amžinai iš to šaipydavomės. 

- O koks čia segtukas? - paklausė Popsas, vėl įbedęs akis į nuot- 
rauką... na, ne, slysdamas jos paviršiumi: Kevinas būtų galėjęs kuo 
tik nori prisiekti, kad žiūrėti į “Polaroido"? nuotrauką paprasčiausiai 
neįmanoma. 

- Paukščio formos, - atsakė Kevinas. - Esu tikras, kad tai genys. 
Būtent jis ir yra ant šuns kaklo. Kaklaraištis su genio formos segtuku. 

- Jėzau! - teištarė Popsas. Jis, aišku, buvo puikus aktorius, bet da- 
bar tikrai nereikėjo apsimetinėti nustebusiam. 

Umai ponas Delevanas sušlavė visas nuotraukas į krūvą. 

- Greičiau kraukime šitą prakeiktą šlamštą į krosnį, - pasakė jis. 


+ 


Kai Kevinas su tėčiu grįžo namo, buvo dešimt minučių po penk- 
tos valandos. Pradėjo lynoti. Ponios Delevan dvejų metų senumo 
“Tojotos"' šalia namo nebuvo, bet iš visa ko matėsi, kad jos būta. Ant 
virtuvės stalo, atremtas į druskinę, bolavo raštelis. Kai Kevinas jį 1š- 
lankstė, iškrito dešimties dolerių banknotas. 


Mielas Kevinai, 

Lošiant bridžą, Džeinė Dojon pakvietė mudvi su Mege 
ateiti pas ją pietų. Mat jos vyras su reikalais išvykęs į Pitsbur- 
gą, 0 jai esą vienai namuose liūdna. Mes, žinoma, sutikom, 
ypač Megė. Juk žinai, kaip ji mėgsta tokius “mergvakarius"! 

Tikiuosi, nesupyksi, jog tau teks vakarieniauti “taurioje vienu- 
moje“. Galėtum užsisakyti picą į namus, ir tėtis, kai grįš, tegul 
padaro tą patį. Iš anksto jam neužsakinėk, nes jis nemėgsta at- 
šildytos picos. Be to, jis greičiausiai norės užsisakyti dar ir 
alaus. 
Myliu tave! 
Mama 


Jiedu susižvalgė galvodami tą patį: Ką gi, vienu rūpesčiu mažiau, 
bet garsiai to nė vienas neištarė. Turbūt nei mama, nei Megė nepas- 
tebėjo garaže stovinčio pono Delevano automobilio. 

- Ar nori, kad aš... - pradėjo sakyti Kevinas, bet jam net nereikė- 
jo užbaigti, nes tėtis užbėgo jam už akių: - Taip. Patikrink. Tuojau 
pat. 

Kevinas užšuoliavo laiptais, praleisdamas kas antrą pakopą, ir pa- 
suko į savo kambarį. Visi jo daiktai “glaudėsi"" spintoje ir rašomojo 
stalo stalčiuose. Apatinis stalčius buvo prikimštas to, ką Kevinas va- 
dino “šlamštu": daiktų, kurių jam niekada neprireiks, bet kuriuos 
kažkaip nepatogu išmesti. Ten gulėjo jo senelio kišeninis laikrodis - 
masyvus, išpuoštas raižinių ornamentais... Bet taip surūdijęs, kad ju- 
velyras Liuistone, kuriam jiedu su mama nuvežė laikrodį išvalyti, tik 
žvilgtelėjo, papurtė galvą ir atstūmė nuo savęs. Dar stalčiuje buvo dvi 
poros rankogalių segtukų ir du segtukai iš skirtingų komplektų, per- 
lenktas “Penthouse", knyga minkštais viršeliais, kuri vadinosi “Rie- 
būs anekdotai", “Sony? ausinukas, kuris turėjo keistą įprotį, užuot 
grojęs, “valgyti"' įrašų juosteles. Visa tai iš tiesų buvo šlamštas. Šis 
žodis labiausiai tiko. 

Dar prie to šlamšto, žinoma, reikėjo priskirti trylika tetos Hildos 
dovanotų kaklaraiščių. 

Jis traukė juos vieną po kito ir skaičiavo. Jų buvo ne trylika, o 
dvylika. Kevinas dar pasirausė tame stalčiuje, bet daugiau nerado. 
Tada dar kartą juos perskaičiavo. Vis tiek dvylika. 

- Nėra? 

Kevinas, kuris tuo metu tupėjo, riktelėjo ir net pašoko iš netikė- 
tumo. | 

- Atsiprašau, - tarė tarpdury stovintis ponas Delevanas, - kvailai 
pasielgiau. 

- Viskas gerai, - pasakė Kevinas. Kai išgąstis atlėgo, jam pasida- 
rė įdomu, kokiu didžiausiu greičiu gali plakti žmogaus širdis. - Tie- 
siog esu... labai įsitempęs. Kaip kvaila. 

- Visai ne, - tėtis ramiai žvelgė į jį. - Pažiūrėjęs vaizdajuostę taip 
išsigandau, kad man norėjosi susigrūsti pirštus į burną ir nustumti at- 
gal 15 baimės beiššokantį skrandį. 

Kevinas dėkingai pažvelgė į tėtį. 

- Jo čia nėra, ar ne? - paklausė ponas Delevanas. - To, kuris su ge- 
niu ar kaip ten tas velnio paukštis vadinasi? 

- Ne. To nėra. 

- Ar fotoaparatą irgi laikei šiame stalčiuje? 

Kevinas lėtai linktelėjo galvą: 

- Popsas - ponas Merilas - liepė tam tikrais laiko tarpais leisti jam 
pailsėti. Jis buvo sudaręs tokį grafiką. 

Buvo kažką beprisimenantis, bet ta mintis išgaravo dar jo nepasie- 
kusi. 

- Todėl ir įkišau jį čia. 

- Vaike, - švelniai ištarė ponas Delevanas. 

- Aha. 

Jiedu stovėjo prieblandoje ir žvelgė vienas į kitą. Paskui Kevinas 
netikėtai nusišypsojo. Buvo panašu į saulę, nušvitusią iš po debesų. 

- Kas? 

- Prisiminiau tą jausmą, - paaiškino Kevinas. - Aš taip smarkiai 
užsimojau tuo kūju... 

Pono Delevano veide irgi atsirado šypsena: 

- Maniau, kad ketini sutraiškyti savo sumautą... 

- ...o kai jis trenkėsi, pasigirdo toks TRIOKST! 

- „Ir tie prakeikti gabalai pažiro kas sau... 

- BUMBT! - sušuko Kevinas. - Baigta! 

Jiedu stovėjo Kevino kambaryje ir juokėsi, ir Kevinas pajuto, kad 
jis beveik - beveik - džiaugiasi, jog visa tai įvyko. Jį apėmė toks sun- 
kiai nusakomas palengvėjimo jausmas. Jį galbūt būtų galima sulygin- 
ti su tuo, ką Žmogus pajunta, kai kitas kaso niežtinčią nugaros vietą, 
kurios pats neįstengia pasiekti: prisilietimas, skubrūs pirštų judesiai... 
ir tada - o! - palaimingas palengvėjimas. 

O, tas Žinojimas, kad tėtis viską supranta! 

- Baigta, - pakartojo Kevinas. - Ar ne? 

- Jo nebėra kaip Hirosimos po atominės bombos sprogimo, - pat- 
virtino ponas Delevanas ir pridūrė: - Liko tik mėšlo krūva, norėjau 
pasakyti. 

Kevinas apstulbęs pažvelgė į tėtį ir staiga pratrūko nenumaldomai 
kvatoti. Juokėsi ir tėtis. Netrukus jiedu užsisakė picą. 

Kai dvidešimt po septintos Merė ir Megė Delevan grįžo namo, 
jiedu vis dar krizeno. 

- Judu atrodote įtartinai, - tarė šiek tiek suglumusi ponia Delevan. 
Moteriška intuicija jai pakuždėjo, kad tas linksmumas truputį apsi- 
mestinis. Jiedu atrodė kaip žmonės, kurie vos tik per plauką nepate- 
ko į avariją. - Gal ir mudvi galėtume sužinoti tokios pakilios nuotai- 
kos priežastį? | 

- Du viengungiai linksmai leidžia laiką ir tiek, - gūžtelėjo pečiais 
ponas Delevanas. 

- Linksmai traiško laiką, - pataisė jį Kevinas, o tėtis pridūrė: - Ką 
mes norėjome pasakyti, - jie susižvalgė, ir kambarį vėl sudrebino 
kvatojimas. 

Megė, nuoširdžiai pasimetusi, atsisuko į mamą ir paklausė: 

- Kodėl jie taip elgiasi, ma? 

Ponia Delevan paglostė jai galvą: 

- Todėl, kad jie turi penius, mieloji. Eik, pasikabink paltą. 


+ 


Popsas Merilas išlydėjo Delevanus, tėvą ir sūnų, ir užsirakino. Jis 
užgesino visas šviesas, palikęs degti tik stalinę lempą, vėl išsitraukė 
raktų ryšulį ir atrakino savo slaptąjį stalčių. Iš jo išėmė Kevino De- 
levano fotoaparatą “Saulė 660"', truputį apdaužytą, bet iš esmės svei- 
ką, ir susimąstęs įbedė į jį akis. Jis išgąsdino abu: ir tėvą, ir sūnų. Tai 
neabejotina. Bet jis išgąsdino ir jį, Popsą. Tačiau šitokį daiktą padėti 
ant priekalo ir sutrinti į dulkes? Tai beprotiška. 

Juk iš šito prakeikto daikto galima dar išsunkti pinigo. 

Visuomet galima. 

Popsas vėl užrakino jį stalčiuje. Jeigu reikės, jis per visą naktį gal- 
vos, bet iš ryto Žinos, kaip toliau elgtis. Tiesą sakant, jis jau dabar 
turėjo velniškai gerą mintį. 

Jis atsistojo, užgesino stalinę lempą ir per tamsą nuėjo laiptų, ve- 
dančių į jo butą, link. Žengė užtikrintai, nes kelią žinojo mintinai. 

Pusiaukelėje sustojo. 

Pajuto norą, stebėtinai stiprų norą grįžti ir dar kartą pažvelgti į f0- 
toaparatą. Bet kuriems galams, dėl Dievo? Juk neturi jokios fotojuos- 
tos, tinkančios tam velnio daiktui... bet jis i1r neketino fotografuoti. 
Jeigu kas nors kitas užsimanytų fotografuoti, stebėti šuns judėjimą, 
tada prašom - tegul perka. Imperatoriui pirmenybė, kaip jis visuomet 
sakydavo. Patektų tiesiai į liūtų narvą visiškai tuščiomis rankomis. 

Ir vis dėlto... 

- Palik jį ramybėje, - nuskambėjo tamsoje. Krūptelėjęs nuo savo 
paties balso, Popsas nebeatsisukdamas užlipo į viršų. 

SEPTINTAS SKYRIUS 


Paryčiais Kevinas Delevanas susapnavo košmarą, bet prisiminė 
tik atskirus epizodus. 

Jis vaikšto po nedidelį miestelį. Turbūt neturi kur prisiglausti, nes 
eina su kuprine ant pečių. Perskaito miestelio pavadinimą - Otlis. Ke- 
vinas pagalvoja, kad jis turėtų būti netoli Vermonto ar Niujorko. Ga! 
žinote, kur čia galima išsinuomoti kambarį? klausia jis senuko, stu- 
miančio vežimėlį šaligatviu. Vežimėlyje - ne pirkiniai, o visokios at- 
liekos. Kevinut staiga topteli mintis, kad tas Žmogus - paprasčiausias 
girtuoklis. Dink iš čia! surinka girtuoklis. Dink iš čia! Vagis! Sumau- 
tas vagišius! VAGIS! 

Kevinas pasileidžia bėgti gatve, išsigandęs pamišėlio, o ne to, kad 
kas nors iš tikrųjų gali jį, Keviną, palaikyti vagim. O tas prasigėręs 
senis rėkia jam pavymui: Čia ne Otlis! Čia Hildasvilis! Nešdinkis iš 
čia, sumautas vagišiau! 

Tada jis supranta, kad šis miestas - ne Otlis, ne Hildasvilis, ne 
joks kitas miestas normaliu pavadinimu. Argi nušiuręs miesteliūkšts, 
kuriame gyvena tokie psichopatai, gali turėti normalų pavadinimą? 

Viskas - gatvės, pastatai, automobiliai, kelio ženklai, netgi praei- 
viai - dvimačiai. Visi objektai turi aukštį, plotį... bet neturi tūrio. Štai 
prie jo artinasi moteris, kuri atrodo taip, kaip atrodytų Megės baleto 
mokytoja, priaugusi šimtą penkiasdešimt svarų. Ji dėvi laisvas roži- 
nės spalvos kelnes. Kaip ir anas girtuoklis stumia vežimėlį. Vienas jo 
ratas Šaižiai cypia. Vežimėlis pilnas “Polaroido" fotoaparatų “Saulė 
660". Ji įtariai žvilgteli į Keviną. Tą akimirką, kai jie susilygina ant 
šaligatvio, ji išnyksta. Lieka jos šešėlis ir ritmiškas vežimėlio rato 
cypčiojimas, bet jos nebėra. Paskui staiga vėl atsiranda ir vis atsisuk- 
dama žvilgčioja į jį pro savo riebų petį. Kevinas supranta, kodėl kurį 
laiką jos nesimatė. Todėl, kad pasaulyje, kuriame viskas plokščia, į 
nieką negali pažiūrėti iš šono. 

Čia Polaroidsvilis, pagalvojo Kevinas, ir jį apėmė palengvėjimas, 
keistai sumišęs su siaubu. Vadinasi, tai tik sapnas. 

Staiga iš kažkur atsiranda balta tvora ir šuo, ir fotografas, kuris įli- 
pęs į griovį. Berėmiai akiniai užsmaukti ant viršugalvio. Tai Popsas 
Merilas. 

Na štai, sūnau, tu radai jį, dvimatis polaroidinis Popsas sako Ke- 
vinui, bet pats žiūri pro vaizdo ieškiklį. Štai šuo, va ten. Tas, kuris 
Senektadyje sudraskė vaiką. TAVO šuo, norėjau pasakyti. 

Ir tada Kevinas pabudo. Apsižiūrėjo, kad guli savo lovoje, ir pa- 
galvojo, kad turbūt garsiai suriko. Pirmiausiai jis išsigando ne dėl 
sapno, o dėl savęs - ar jis vis dar toks pats, visų trijų matmenų. 

Taip. Bet kažkas buvo ne taip. 

Kvailas sapnas, pagalvojo jis. Pamiršk jį. Viskas baigta. Nuotrau- 
kos sudegintos, visos penkiasdešimt aštuonios. Ir fotoaparatas su... 

Staiga jo mintys sueižėjo kaip ledas, nes tas kažkas, tas kažkas ne 
taip vėl įkyriai lindo jam į galvą. 

Dar nebaigta, mąstė jis. Dar ne.. 

Bet šią Kevino Delevano mintį nutraukė miegas. Šįkart - gilus, be 
sapnų. Ryte jis jau nieko nebeprisiminė. 


AŠTUNTAS SKYRIUS 


Dvi savaitės nuo tada, kai gavo Kevino Delevano “Polaroidą", 
Popso Merilo gyvenime virto pačiomis juodžiausiomis, netgi žemi- 
nančiomis. Nedaug Kas! Roke būtų atsiradę žmonių, kurie patikėtų, 
kad kažkas panašiai gali nutikti tokiam kaip Popsas. Nes niekas iš 
Kasl Roko gyventojų nė neįtarė... tik tai Popsą ir guodė. Bet tai bu- 
vo menka paguoda. Tikrai menka, ačiū už malonumą. 

Ar kas nors būtų patikėjęs, kad Pamišęs Skrybėliuotis galėtų išk- 
rėsti tokį pokštą? 

Vien nuo tokios minties imtum galvoti, kad tau “važiuoja stogas“. 

Atleisk, Viešpatie. 


DEVINTAS SKYRIUS 


Dar rugsėjo mėnesį jis nebūtų varginęsis svarstydamas, ar galės 
parduoti “Polaroidą"'; tada terūpėjo, ar greitai 1r už kiek. Kažkuriam 
15 Delevanų išsprūdo žodis antgamtinis, 1 Popsas nutylėjo, nors Ži- 
nojo, kad tai, ką daro “Saulė", reikėtų vadinti ne antgamtiniu, o pa- 
ranormaliu reiškiniu. Aišku, jis galėjo jiems tai pasakyti, bet tuomet 
abiem būtų kilęs klausimas, iš kur mažo miestelio padėvėtų daiktų 
krautuvėlės savininkas (ir kartais - palūkininkas) žino tokius dalykus. 
O tiesa buvo tokia: jis daug ką Žinojo, nes tai buvo pelninga, ir bū- 
tent dėl tų žmonių, kuriuos jis vadino “mano Pamišę Skrybėliuo- 
čiai“: 

Pamišę Skrybėliuočiai buvo žmonės, kurie darydavo garso įrašus 
tuščiuose kambariuose. Jie išsinuomodavo brangią audioaparatūrą ne 
pasilinksminimams ir ne išgėrimams draugų kompanijoje. Vieni iš jų 
nuoširdžiai tikėjo nematomu pasauliu ir norėjo įrodyti jo egzistavi- 
mą, kiti karštai troško pabendrauti su išėjusiais draugais ar giminai- 
čiais (jie visuomet sakydavo “išėjusiais": Pamišusių Skrybėliuočių 
giminaičiai ir draugai ne "mirdavo", o “1išeidavo""). 

Pamišę Skrybėliuočiai naudojosi ne tik spiritizmo staleliais; jie re- 
guliariai bendraudavo su “dvasios vadovais" iš “kito pasaulio“ (nie- 
kada - “rojaus"', “pragaro? ar “mirusiųjų pasaulio“, tik - “kito pasau- 
lio“), kurie ir suvesdavo juos su draugais, giminaičiais, karalienėmis, 
mirusiais rokenrolo dainininkais, net užkietėjusiais piktadariais. Pop- 
sas pažinojo vieną Pamišusį Skrybėliuotį iš Vermonto, kuris du kar- 
tus per savaitę kalbėdavosi su Hitleriu. Hitleris jam pasakė, kad vi- 
sas tas reikalas buvo labai negarbingas, nes jis siūlė taiką jau 1943 
metais, o tas kalės vaikas Čerčilis atmetė jo pasiūlymą. Be to, Hitle- 
ris išdavė jam ir kitą paslaptį: pasirodo, Polas Njumenas buvo atei- 
vis, gimęs Mėnulyje. | 

Pamišę Skrybėliuočiai reguliariai rengdavo savo seansus. Jie bu- 
vo priklausomi nuo jų kaip narkomanai nuo įprastos dozės. Jie pirk- 
davo krištolo rutulius ir laimę nešančius amuletus; jie burdavosi į sa- 
vo mažas bendruomenes ir namuose, kuriuose esą vaidenasi, ieško- 
davo visų jiems žinomų reiškinių pėdsakų: teleplazmos, bildukų ir, 
žinoma, vaiduoklių. Kiekvieną tikrą ar tariamą pastebėjimą pedantiš- 
kai kaip savo darbui atsidavę paukščių tyrinėtojai registruodavo. 

Daugumai tai buvo tapę puikia pramoga. Kai kuriems, deja, ne. 
Pavyzdžiui, vienam vyrukui iš Vulfeboro. Jį rado pasikorusį garsio- 
joje Tekumšedo pilyje. Sklido gandai, kad 1880-1890-aisiais ten gy- 
veno žmogus, mielai priglausdavęs visus užklydusius valkatas. Po jo 
mirties namo rūsyje rado stalą, o po juo - kažkokią dvokiančią krū- 
vą. Pasirodė, kad ten - kokių dvylikos ar net trisdešimt penkių žŽmo- 
nių kaulai ir mėsos likučiai. Taigi tas vyrukas iš Vulfeboro ant spiri- 
tizmo stalelio buvo palikęs raštelį: Negaliu išeiti. Visos durys užra- 
kintos. Girdžiu, kaip jis čepsi. Mėginau kalbėtis gražiuoju. Nieko nei- 
šeina. 

Vargšė spiritizmo auka turbūt nuoširdžiai patikėjo, kad nėra kitos 
išeities, pagalvojo Popsas, iš patikimų šaltinių išgirdęs tą pasakojimą. 

Arba, pavyzdžiui, vienas vyrukas iš Danvičo Masačiusetso vals- 
tijoje, kuriam Popsas kadaise už devyniasdešimt dolerių pardavė 
daiktą, spiritistų vadinamą klausomuoju rageliu; su juo vyrukas pat- 
raukė į Danvičo kapines ir turbūt išgirdo kažką ypatingai nemalo- 


257 


naus, nes dabar jau bus šešeri metai, kai jis savo dienas leidžia Ar- 
chamo beprotnamio palatoje. Jo plaukai prieš einant į kapines buvo 
juodi kaip varno; kai jo riksmas pažadino netoli kapinių gyvenančius 
žmones ir šie iškvietė policiją, jo plaukai buvo tokie pat balti kaip ir 
paklaikęs veidas. 

Dar Popsas prisiminė moterį iš Portlendo, kuri neteko akies, kai 
spiritizmo seansas staiga pasisuko nenumatyta linkme... Vyrą iš 
Kingstono Rod Ailende, kuriam automobilio, kuriame neseniai buvo 
nusižudę du paaugliai, durelės nukirto tris dešinės rankos pirštus... 
Senutę, kuri savo gyvenimą baigė ligoninėje be vienos ausies, nes į 
j0s tokią pačią persenusią katę Klaudetę per spiritizmo seansą esą 
įsikūnijo šėtonas... 

Popsas kai kuo tikėjo, kai kuo ne, bet apskritai nebuvo linkęs suk- 
ti sau dėl to galvos - ne todėl, kad neturėtų akivaizdžių įrodymų, jog 
paranormalūs reiškiniai arba 1š tiesų vyksta, arba tėra lengvatikių 
paistalai, bet todėl, kad paprasčiausiai neapsimokėjo kvaršinti galvą 
visokiais vaiduokliais, spiritizmo seansais, krištolo rutuliais, klauso- 
maisiais rageliais, į kates įsikūnijančiais šėtonais. Tiesą sakant, Re- 
džinaldo Marijano “Popso"? Merilo nesujaudintų net Žinia, kad Pami- 
šę Skrybėliuočiai savo seansus pradėjo rengti Mėnulyje. 

Na, nebent jis pagalvotų, kad prieš kitą skrydį vienas iš jų galėtų 
nusipirkti Kevino Delevano fotoaparatą. 

Tuos entuziastus Pamišusiais Skrybėliuočiais Popsas vadino ne 
dėl jų pastangų visur ieškoti šmėklų; jis praminė juos taip, nes dau- 
guma - kartais jam imdavo atrodyti, kad visi - buvo turtingi pensinin- 
kai, kurie prašyte prašėsi būti apsukami. Jeigu jiems paaukodavai 
bent penkiolika minučių, linkčiodamas galvą ir pritardamas jų įrodi- 
nėjimams, esą jie gali vos įžengę į kambarį atskirti tikrą mediumą 
nuo apsimetėlio, arba jeigu nutaisęs pagarbiai baimingą veido išraiš- 
ką tiek pat laiko skirdavai paklausyti įrašo su kažkokiais neaiškiais 
garsais, kurie greičiausiai būdavo iš gatvės sklindantis triukšmas, ga- 
lėdavai keturis dolerius kainuojantį prespapjė iškišti už šimtą dolerių 
pasakęs, kad vienam Žmogui jame pasirodė jo mirusios motinos vei- 
das. Tereikdavo paslaptingai nusišypsoti, ir jie išrašydavo čekį dviem 
šimtams dolerių. Jeigu suskubdavai tarstelėti, kad pritari tam, ką jie 
daro, gaudavai čekį dviem tūkstančiams dolerių. Jeigu padarydavai ir 
viena, ir kita, jie tiesiog paduodavo tau čekių knygelę 17 paprašyda- 
vo įrašyti pageidaujamą sumą. 

Juos visuomet nesunku apmauti: taip pat, kaip išvilioti saldainį iš 
vaiko. 

Bent jau iki šiol. 

Savo spintelėje Popsas neturėjo aplanko, ant kurio būtų užrašyta 
PAMIŠĘ SKRYBĖLIUOČIAI. Neturėjo ir MONETŲ KOLEKCIO- 
NIERIŲ ar PAŠTO ŽENKLŲ kolekcionierių kartotekos. Jis apskri- 
tai neturėjo tokiems sąrašams skirtos spintelės. Daugių daugiausia, 
ką pas jį buvo galima rasti, tai aptriušęs bloknotas su telefonų nume- 
riais, kurį jis nešiojosi užpakalinėje kelnių kišenėje (kuris kaip ir 
piniginė per daugelį metų buvo įgavęs jo kaulėto užpakalio formą). 
Popsui reikalinga informacija buvo ten, kur jo padėties žmogus vi- 
suomet ją laiko, - galvoje. Taigi ten ir buvo duomenys apie aštuonis 
užkietėjusius Pamišusius Skrybėliuočius, su. kuriais jam buvo tekę 
turėti reikalų; ne šiaip kokiais mėgėjais, o visa galva pasinėrusiais į 
okultizmą. Turtingiausias iš jų, buvęs pramonininkas, vardu Makar- 
tis, gyveno nuosavoje saloje maždaug dvylika mylių nuo kranto. Tas 
vyrukas paniškai bijojo plaukti laivu, todėl įdarbino lakūną, kuris 
prireikus ir skraidindavo jį į žemyną. 

Popsas išsiruošė pas jį rugsėjo 28-ąją, kitą dieną po to, kai įsigijo 
Kevino fotoaparatą (jis to nelaikė, nenorėjo laikyti vagyste, juk ber- 
niukas vis tiek ketino jį sunaikinti). Savo senu, bet puikiai sutvarky- 
tu automobiliu nuvažiavo į nedidelį privatų oro uostą į šiaurę nuo 
Butbėjaus uosto. Užsimerkęs, sukandęs dantis ir spausdamas prie sa- 
vęs “Polaroidą Saulę 660"', įsiropštė į plieninę dėžę. Paskui atsimer- 
kė, nužvelgė viską aplink, lyg matytų paskutinį kartą, o Pamišusio 
Skrybėliuočio lėktuvas kaip patrakęs Žirgas jau lėkė purvu pažliugu- 
siu pakilimo taku. Paskui, kai jis pakilo į orą, Popso galvoje sukosi 
vienintelė mintis: jis tuoj tuoj tėkšis į uolas apačioje, ir iš jų liks tik 
šlapia vieta. Du kartus Popsui teko skristi šiuo keliu, ir kiekvienąkart 
jis prisiekinėjo sau, kad daugiau į tą prakeiktą skraidantį karstą nė 
kojos nekels. 

Alkani Atlanto vandenyno vėjai daužė ir blaškė jų lėktuvėlį, sk- 
rendantį mažesniame nei penkių šimtų pėdų aukštyje. Lakūnas visą 
kelią nesusičiaupdamas tarškėjo. Popsas tik linkčiojo, retkarčiais 
įterpdamas “aha" daugmaž tinkamose vietose, nors labiausiai jam da- 
bar rūpėjo gresianti žūtis, o ne lakūno plepalai. 

Pagaliau horizonte sušmėžavo sala ir grėsmingai, tiesiog pražūtin- 
gai trumpas nusileidimo takas. Už jo matėsi didžiulis iš raudonme- 
džio 17 akmens suręstas namas. Lėktuvas staigiai metėsi žemyn, o 
vargšelis rėmens išgraužtas Popso skrandis taip ir liko pakibęs dabar 
jau kažkur aukštai aukštai. Paskui lėktuvas su trenksmu palietė Žemę, 
bet - o stebukle! - riedėjo vis lėčiau 1r lėčiau, kol pagaliau visai sus- 

tojo, 0 jie vis dar buvo gyvi ir sveiki. Tada Popsas pagalvojo, kad 
Dievas, kurio buvimo ženklus visur įžvelgdavo Pamišę Skrybėliuo- 
čiai, 1š tikrųjų egzistuoja... na, bent jau kol jam vėl teks sėstis į tą pra- 
keiktą lėktuvą, parskraidinsiantį atgal į žemyną. 

- Gera diena pasitaikė skrydžiui, ar ne, pone Merilai?- paklausė 
lakūnas, nuleisdamas trapą. 

- Aukščiausios rūšies, - suniurnėjo Popsas ir pasuko prie namo, 
kurio tarpduryje stovėjo į Padėkos dienos kalakutą panaši Žmogysta. 
Popsas telefonu buvo pažadėjęs parodyti “patį prakeikčiausią daiktą, 
kokį tik jam yra tekę regėti", ir Sedrikas Makartis aiškiai nekantravo. 
Popsas tikėjosi, kad jis tik dėl vaizdo užmes akį ir iškart praris jau- 
ką. Bet po keturiasdešimt penkių minučių į žemyną skrido visai ki- 
toks Popsas - nusivylęs, paskendęs savo mintyse, todėl nepastebintis 
lėktuvo trukčiojimų ir oro duobių. 

Jis nusitaikė “Polaroidu" į Pamišusį Skrybėliuotį 17 paspaudė 
mygtuką. Kol jiedu laukė ryškėjančios nuotraukos, Pamišęs Skrybė- 
liuotis nufotografavo Popsą... Bet ką gi jis išgirdo žybtelėjus blyks- 
tei? Nejau pasigirdo grėsmingas to juodo šuns urzgimas? O gal tai - 
tik vaizduotės padarinys? Greičiausiai, kad vaizduotės. Sprendžiant 
iš sandėrių, kuriuos Popsui per visą savo gyvenimą teko sudarinėti, 
be vaizduotės jis būtų kaip be rankų. 

Tačiau... 

Sedrikas Makartis, buvęs pramonininkas ir Pamišęs Skrybėliuotis, 
kaip nekantrus vaikas stebėjo ryškėjančias nuotraukas, bet kai vaiz- 
das jose pagaliau tapo pakankamai aiškus, jis nebeslėpė pašaipos ir 
netgi šiokios tokios paniekos. Neklystanti, per beveik penkiasdešimt 
metų išsiugdyta Popso nuojauta kuždėjo, kad jokie argumentai, mei- 
likavimas arba miglotos užuominos, kurios bet kurį kitą klientą pri- 
verstų tiesiog žemintis už galimybę nusipirkti šį fotoaparatą, - jokia 
iš Šių paprastai pasiteisinančių priemonių šį kartą nepadės. Sedriko 
Makarčio galvoje užsidegė didelė oranžinė lemputė NEPIRKTINA. 

Bet kodėl? 

Po velnių, kodėl? 

Popso fotografuotoje nuotraukoje aiškiai matėsi, kad dar Kevino 
pastebėtas kažkoks blizgesys juoduose šuns nasruose buvo dantys. 
Nors ne, dantys - ne tas žodis, net ir pasitelkus visą vaizduotę. Tai 
buvo įlfys. O toje nuotraukoje, kurią padarė Makartis, matėsi ne tik 
iltys, bet ir galiniai dantys. 

To prakeikto šuns nasrai - kaip lokio, pagalvojo Popsas. Neno- 
rom jam prieš akis iškilo vaizdas: jo ranka atsidūrusi šuns nasruose. 
Suo ne kando, ne kramtė ją, bet plėšė gabalais, brūžuodamas ją kaip 

pasruvusias akis iš po ilgų susivėlusių gaurų ir nusprendė, kad neil- 
gai. Arba, pavyzdžiui, kas būtų, jei šuo griebtų jį ne už rankos, o už 
klyno? Arba, pavyzdžiui... 

Bet tuo metu Makartis jau buvo kažką pasakęs ir laukė atsakymo. 
Popsas pažvelgė į jį 17 iškart suprato, kad gali palaidoti visas sėkmin- 
go sandėrio viltis. Pamišusio Skrybėliuočio, kuris mielai praleistų su 
tavim visą popietę, bandydamas prišaukti tavo "išėjusio" dėdės dva- 
sią, nebebuvo. Priešais Popsą stovėjo Makartis: užkietėjęs realistas, 
kuris ištisus dvylika metų laikėsi "Fortune" žurnale skelbiamame tur- 
tingiausių Žmonių sąraše - ne todėl, kad būtų buvęs tuščiagarbis lai- 
mės kūdikis, bet todėl, kad buvo tikras aerodinamikos mokslo geni- 
jus. Jis nebuvo toks turtingas kaip Hovardas Hiujisas, bet ir ne toks 
kvailas, kaip vėliau pasirodė Hiujisas. Kai reikalas būdavo susijęs su 
paranormaliais reiškiniais, jame iš tiesų pabusdavo Pamišęs Skrybė- 
liuotis. Tačiau kitose srityse jis buvo ryklys, šalia kurio Popsas Me- 
rilas jautėsi tik menkas buožgalvis. 

- Atsiprašau, - prabilo Popsas. - Šiek tiek užsisvajojau, pone Ma- 
karti. | 

- Sakiau, kad tai žavinga, - pakartojo Makartis. - Ypač tos subti- 
lios užuominos apie praeinantį laiką. Kaipgi jis veikia? Fotoaparatas 
fotoaparate? 

- Nesuprantu, apie ką jūs čia šnekat. 

- Ne, ne fotoaparatas, - tarsi pats sau kalbėjo Makartis. Jis paėmė 
fotoaparatą ir pakėlęs prie ausies papurtė. - Turbūt kažkoks velenas. 

Popsas spoksojo nesuprasdamas, apie ką šis Žmogus šneka... Jo 
galvoje sukosi vienintelė mintis: NEPIRKS. Pragariška kelionė ta 
velnio skraidykle (beje, netrukus ją teks vėl pakartoti) nuėjo šuniui 
ant uodegos. Bet kodėl? Kodėl? O jis tiek daug tikėjosi iš šito vyru- 
ko, kuriam turbūt užtektų tik pasakyti, kad Bruklino tiltas yra atitin- 
kamu apšvietimu išgaunama optinė apgaulė, ir jis nė nemirktelėjęs 
tuo patikėtų. Tai kodėl? 

- Na, Žinoma, ipjovos! - kaip geležėlę radęs vaikas nušvito Ma- 
kartis. - Įpjovos! Ten yra skriemuliais pritvirtintas dirželis su daugy- 
be ipjovų. Kiekvienoje įpjovoje įstatyta po vieną šio šuns nuotrauką. 
matyti, kad šuo 1š pradžių buvo nufilmuotas, o “Polaroido"" nuotrau- 
kos vėliau padarytos iš atskirų kadrų. Kaskart atleidus mygtuką, vie- 
na nuotrauka iššoka iš įpjovos. Dirželis pasisuka, ir kitąkart iškrenta 
jau kita nuotrauka ir - voild! 

Pasitenkinimo kupina veido išraiška dingo taip pat staiga kaip ir 
atsirado. Popsas išvydo žmogų, kuris, rodės, į savo sėkmės viršūnę 
užkopė per kitų lavonus ir... tuo be galo džiaugėsi. 

„- Džo parskraidins tave atgal, - pasakė jis. Balsas skambėjo šaltai. 
- Sį kartą jums pasisekė, pone Merilai, - Popsas niūriai pagalvojo, 
kad šis Žmogus daugiau jau niekada nebepavadins jo “Popsu". - Per- 
žengėte visas ribas. Dabar matau, kad visą mūsų pažinties laiką lai- 
kėte mane kvailiu. Kiek kartų jūs mane apgavote? 

- Niekada jūsų neapgaudinėjau, - narsiai melavo Popsas. - Nesiū- 
liau pirkti nė vieno daikto, kurio pats nelaikiau stebuklu, ir, ką aš no- 
riu pasakyti, tai liečia ir fotoaparatą. 

- Man jau bloga nuo jūsų, - atšovė Makartis. - Ir ne todėl, kad pa- 
sitikėjau jumis: esu patikėjęs ir kitais, kurie vėliau pasirodė esą suk- 
čiai ir apgavikai. Ne todėl, kad išviliojote iš manęs pinigus, nes man 
tai - nedidelis nuostolis. Man bloga nuo jūsų todėl, kad tokie žmonės 
kaip jūs mokslinį paranormalių reiškinių tyrinėjimą laiko tamsiu, pa- 
Juokos vertu reikalu, nerimtais visokių kvailių ir pokštininkų svaičio- 
jimais. Vienintelė paguoda - kad anksčiau ar vėliau tokie kaip jūs vis 
tiek peržengia ribas. Jūsų godumas jus ir pražudo. Noriu, kad tučtuo- 
jau išeitumėte iš čia, pone Merilai. 

Popsas įsikando pypkę ir drebančia ranka išsitraukė degtuką. Ma- 
kartis pirštu parodė į jį. Žvilgsnis buvo toks atšiaurus, kad ištiestas 
pirštas atrodė kaip šautuvo vamzdis. 

- Tik pabandykite uždegti šitą dvokiantį daiktą, - iškošė pro dan- 
tis, - aš kaipmat pašauksiu Džo, kuris užgesins jį į jūsų subinę. Tai- 
gl, jei nenorite išeiti iš čia su rūkstančiomis kelnėmis, siūlau... 

- Kas jums darosi, pone Makarti? - subliuvo Popsas. - Sios nuot- 
raukos atsirado visai ne taip, kaip jūs čia aiškinote! Juk savo akimis 
matėte, kaip jos ryškėjo! 

- Tai emulsija, kurią net vaikas, nusipirkęs dvylika dolerių kai- 
nuojantį chemikalų rinkinį, padarytų, - šaltai atsakė Makartis. - Aiš- 
ku, tai ne “Polaroido" fiksatorius, bet panašus. Jūs nufotografavote 
tas nuotraukas - arba galbūt padarėte jas iš vaizdo juostos -.1r po to 
užtamsintoje patalpoje padengėte mano minėta emulsija. Kai išdžiū- 
vo, tam tikra tvarka sudėjote jas į fotoaparatą. Kas būna paskui, jau 
sakiau: nuspaudus mygtuką, išlenda popieriaus lakštas, kaip du van- 
dens lašai panašus į dar neišryškėjusią “Polaroido" nuotrauką. Tam- 
siai pilkas kvadratas baltuose rėmeliuose. Sviesai paveikus tą jūsų 
namudinę emulsiją, įvyksta cheminė reakcija, ir ji išgaruoja. Lieka 
nuotrauka, kurią nufotografavote prieš daugelį valandų, dienų ar net 
savaičių. Džo? 

Popsui dar nespėjus prasižioti, kažkas sugriebė jo rankas. Jis bu- 
vo ne palydėtas, o stumte išstumtas iš prabangios svetainės. Tiesą sa- 
kant, jis ir neketino ką nors sakyti. Tai dar vienas dalykas, kurį pri- 
valu Žinoti pralaimėjusiam verslininkui. Vis dėlto Popsas vos įsten- 
gė sutramdyti norą išeinant riktelėti pro petį: Kai kokia nors nukva- 
kusi sena ragana su šiaudų kūliu vietoje plaukų pamojuoja eiliniame 
prekybos centre pirktu krištolo rutuliu, stebuklingąja lempa ar įrašu 
su tariamais dvasių balsais, tu pasiruošęs paskutines kelnes už juos 
atiduoti, bet kai aš parodau fotoaparatą, darantį kito pasaulio nuot- 
raukas, tu kaip paskutinę šiukšlę išmeti mane už durų! Tu pamišęs 
kaip ir visi Skrybėliuočiai, tikra tiesa! Na ir eik po velnių! Jūroje yra 
daugiau žuvų! 

Ir iš tikrųjų buvo. 

Spalio 5-ąją Popsas sėdo į savo puikiai sutvarkytą automobilį ir 
išvyko į Portlendą aplankyti Pūliuojančių Seserų. 

Pūliuojančios Seserys buvo identiškos dvynės, kurios gyveno 
Portlende. Joms buvo apie aštuoniasdešimt, bet atrodė dar senesnės. 
Jos beveik be perstojo rūkė cigaretes “Camel"* 17 kažkodėl labai di- 
džiavosi, kad tai daro nuo septyniolikos metų. Tačiau jų nevargino 
kosulys, nors abi kasdien dūmais paleisdavo šešis pakelius. Jiedvi va- 
žinėjo - tiesa, tik tais retais atvejais, kai ryždavosi palikti savo kolo- 
nijinio stiliaus raudonų plytų rūmus, - 1958 metų “Linkolnu", kuris 
priminė niūrų katafalką. Tą mašiną vairavo tik šiek tiek už Pūliuo- 
jančias Seseris jaunesnė juodaodė moteris. Automobilio vairuotoja 
greičiausiai buvo nebylė, bet gal ir ne: gal ji buvo vienas iš nedaugė- 
lio nekalbių Dievo tvarinių. Popsas to nežinojo ir niekuomet neklau- 
sė. Jis jau beveik trisdešimt metų turi reikalų su tomis dviem pagy- 
venusiomis poniomis, ir juodaodė tylenė visuomet būna šalia - daž- 
niausiai vairuoja automobilį, kartais plauna jį, kartais šienauja veją 
arba karpo gyvatvores šalia namo, o kartais nešioja Pūliuojančių Se- 
serų laiškus Dievas Žino kam (tiesa, jis nežinojo, ar tai moteriai bu- 
vo leidžiama įeiti į namą, nes viduje niekuomet jos nepastebėjo), ir 
per visą tą laiką Popsas neišgirdo nė žodžio 1š to stebuklingo sutvė- 
rimo lūpų. 

Žinoma, nė vienas sveiko proto žmogus nebūtų pavadinęs jų Pū- 
liuojančiomis Seserimis joms pačioms girdint, kaip nė vienas sveiko 
proto Žmogus nemėgintų savo niežtinčios nosies pasikasyti pjūklu. 
Pūliuojančiomis Seserimis jas vadindavo už akių (ir tik tuomet, kai 
kompanijoje nebūdavo kokio ilgaliežuvio paskalų nešiotojo), 0 jų 

tikrieji vardai buvo panelė Eleusipus Dyr ir ponia Meleusipus Veril. 
Mat jų tėvas, trokšdamas pademonstruoti atsidavimą krikščionybei ir 
savo didžiulę erudiciją, davė joms vardus dviejų 1š trijų trynukų, ku- 
rie buvo paskelbti šventaisiais, bet kurie, deja, buvo... vyrai. 

Meleusipus vyras buvo miręs prieš daugelį metų, tiksliau - 1944- 
aisiais žuvo Leitos Golfo mūšyje, bet ji tvirtai nusprendė pasilikti jo 
pavardę, todėl niekam nebuvo leidžiama vadinti jųdviejų paprasčiau- 
siai panelėmis Dyr. Ne; turėjai treniruotis laužydamas liežuvį, kol 
tuos jų prakeiktus vardus pavykdavo išstumti sklandžiai kaip š..., pa- 
muilavus užpakalį. Jeigu susimaudavai vieną kartą, jos laikydavo ak- 
menį užanty pusę ar net ištisus metus. Bet jeigu liežuvis tau užlūžda- 
vo antrąkart, privalėdavai užmiršti kelią į jų namus. Amžiams. 

Popsas vairavo šalia pasidėjęs metalinę dėžutę su “Polaroido?? fo- 
toaparatu ir be paliovos murmėjo: 

- Eleusipus. Meleusipus. Eleusipus ir Meleusipus. Aha. Gerai. 

Bet, kaip vėliau paaiškėjo, tai ir buvo vienintelis geras dalykas. 
Jos norėjo to “Polaroido" ne daugiau nei Makartis... nors, laukdamas 
šio susitikimo, Popsas nusiteikė įsidėti į kišenę mažiausiai dešimt 
tūkstančių dolerių, arba penkiasdešimt procentų jo paties apskaičiuo- 
tos fotoaparato, krečiančio tokius vaiduokliškus triukus, vertės. 

Juodaodė moteris grėbstė lapus. Nors jau spalio pradžia, žolė po 
lapais tebebuvo žalia kaip biliardo stalas. Popsas jai linktelėjo. Ji paž- 
velgė į ji, pažvelgė pro jį ir lyg niekur nieko tęsė savo darbą. Popsas 
paspaudė skambučio mygtuką ir išgirdo jį skambant kažkur namo gi- 
lumoje. Rūmai buvo tiksliausias žodis Pūliuojančių Seserų buveinei 
apibūdinti. Nors statinys nebuvo toks didelis kaip kai kurie senieji 
Portlendo namai, dėl amžinai jame tvyrančios prieblandos jis atrodė 
be galo didelis. Skambutis, rodės, iš tikryjų skrodė neišmatuojamą 
kambarių ir koridorių erdvę. Kiekvienąkart, kai Popsas išgirsdavo šį 
garsą, jo vaizduotėje iškildavo vis tas pats paveikslas: pats maro 
įkarštis; vežimas su mirusiųjų kūnais rieda Londono gatvėmis, o ja- 
me sėdintis važnyčiotojas be paliovos skambina varpais ir rėkia: “Iš- 
neškite lavonus! Išneškite lavonus! Dėl Dievo, išneškite laukan lavo- 
nus!'' 

Pūliuojanti Sesuo, kuri po kokių trisdešimties minučių atidarė du- 
ris, iš tikrųjų priminė balzamuotą lavoną, mumiją, kuriai į lūpas kaž- 
koks pokštininkas įspraudė rūkstančią cigaretę. 

- Menilai, - prabilo ji. Vilkėjo mėlyna suknele, o jos plaukai, ro- 
dės, irgi buvo tokios pat spalvos. Ji bandė kalbėti su juo kaip aukš- 
tuomenės dama su pasiuntinuku, per klaidą paskambinusiu ne į tas 
duris, bet Popsas matė, kad ji net spirgėjo iš nekantrumo kaip ir tas 

kalės vaikas Makartis; skirtumas tik tas, kad Pūliuojančios Seserys 
gimė Meino valstijoje, užaugo Meino valstijoje, o Makartis buvo ki- 
lęs kažkur 1š Vidurio Vakarų, kur nekalbumo dovana nebuvo laiko- 
ma didele vertybe. 

Pro kaulėtą duris atidariusios sesers petį koridoriaus gale šmėste- 
lėjo šešėlis. Kita sesutė. Aha, vadinasi, joms smalsu. Popsas pradėjo 
galvoti, ar nebūtų galima išmelžti iš jų dvylikos tūkstantėlių. O gal ir 
visų keturiolikos. 

Popsas žinojo, kad dabar galėtų ištarti: “Su kuo aš turiu garbės 
bendrauti: su panele Dyr ar su ponia Veril?'* visai nepasirodydamas 
nemandagus. Tačiau jam jau buvo tekę turėti reikalų su šia ekscent- 
riškų senių pora ir jis Žinojo, kad, vos tik duris atidariusi Pūliuojanti 
Sesuo kilstels antakius ir prisistatys, jis jau bus praradęs mažiausiai 
tūkstantį dolerių. Mat jos be galo didžiavosi savo keistais vyriškais 
vardais ir todėl buvo gailestingesnės Žmogui, kuris bando, nors ir ne- 
pataiko, negu bailiam apsidraudėliui. 

Mintyse melsdamasis, kad tik liežuvis neužkliūtų dabar, kai paga- 
liau atėjo laikas balsu ištarti tuos prakeiktus vardus, Popsas pasisten- 
gė kiek įmanydamas ir su palengvėjimu atsipūtė, kai išgirdo savo pa- 
ties kaip per sviestą išslydusius Žodžius: 

- Su kuo turiu garbės: Eleusipus ar Meleusipus? 

Jis stengėsi nutaisyti atsainią veido išraišką, tarsi teirautųsi Džei- 
nės ir Keitės. 

- Meleusipus, pone Merilai, - atsakė ji. Aha, jai jis - ponas Meri- 
las. Dabar neabejojo, kad viskas klostysis sklandžiai. Deja, klydo. - 
Prašom užeiti. 

- Širdingai dėkoju, - tarė Popsas ir žengė į gūdžią Dyrų rūmų gel- 
mę. 

- O, mieloji, - sušnibždėjo Eleusipus Dyr laukdama, kol išryškės 
pirmoji “Polaroido"? nuotrauka. 

- Kaip jis žiauriai atrodo! - nuoširdžiai išsigandusi sušuko Meleu- 
sipus Veril. 

Ir Popsui: teko pripažinti, kad šuo atrodo vis grėsmingiau. Jį bau- 
gino dar vienas dalykas: laiko tėkmė nuotraukose vis spartėjo. 

Jis nufotografavo Pūliuojančias Seseris, susėdusias ant Karalienės 
Anos laikų sofos. Kai įsižiebė fotoaparato blykstė, skaistyklą prime- 
nantis kambarys trumpam virto pigiais blizgučiais apkarstyta patalpa, 
panašiai kaip senovės istorijos muziejuje, kai policija fotografuoja 
nusikaltimo vietą. 

Tačiau išryškėjusioje nuotraukoje buvo ne ant savo relikvinės so- 
fos sėdinčios Pūliuojančios Seserys. Nuotraukoje matėsi juodas šuo, 
dabar jau visiškai atsisukęs į objektyvą. Kad 1r kas buvo tas fotogra- 
fas, jis buvo visiškas kvailys, jei tebestovėjo toje pačioje vietoje ir 
nesiliovė fotografuoti tą šunį. Matėsi baisiai iššiepti nasrai - tikras 
grobuonis! Jo galva buvo pasukta šiek tiek į kairę. Ta galva, mąstė 
Popsas, dar kiek palinks, kol žvėris puls savo auką, nes pagal žvėriš- 
ką logiką puolant svarbūs du dalykai: apsaugoti nuo priešininko pa- 
žeidžiamiausią kaklo vietą ir, suleidus dantis į aukos kūną, sugebėti 
vienu galvos mostu atplėšti gerą grobio gabalą. | 

- Tai baisu! - ištarė Eleusipus, į mumijos panašia ranka prisideng- 
dama kaklą. 

- Tai siaubinga! - sudejavo Meleusipus, taikydamasi prisidegti 
naują cigaretę nuo tik ką užbaigtos nuorūkos. Jos rankos taip drebė- 
j0, kad vos nenusidegino lūpų kampučio. 

- Tai absoliučiai ne-iš-aiš-ki-na-ma! - triumfavo Popsas ir patyliu- 
kais mąstė: Norėčiau, kad dabar būtum čia, Makarti, kalės vaike, kad 
matytum visa tai. Šios dvi garbios damos tikrai nemano, kad prakeik- 
tas fotoaparatas tėra pokštininkų išmonė! 

- Ar jis rodo buvusius įvykius? - sušnibždėjo Meleusipus. 

- O gal tai, kas dar tik bus? - su tokia pat pagarbia baime pridūrė 
Eleusipus. 

- Nežinau, - atsakė Popsas. - Žinau tik tiek, kad per visą savo gy- 
venimą nemačiau keistesnio daikto už šias nuotraukas. 

- Nesistebiu! - Eleusipus. 

- Ir aš! - Meleusipus. 

Popsas jau buvo bepradedąs kalbėti apie kainą - tai subtilus daly- 
kas, kai turi reikalų su bet kuo, bet ne tiek, kiek turint reikalų su Pū- 
liuojančiomis Seserimis: kai kalba pakrypdavo kainos link, jos tap- 
davo drovios kaip pora nekaltų mergelių (beje, kiek Popsui Žinoma, 
bent jau viena iš jų tokia ir buvo). Mintyse jis jau dėstė: Pradėkime 
nuo to, kad man net į galvą nebūtų šovusi mintis parduoti tokį daik- 
tą, bet... (tokia kalbos maniera turbūt buvo senesnė už pačias Pūliuo- 
jančias Seseris, - nors, atidžiai pažvelgęs į senas kaip žemė damas, 
galėtum pagalvoti, kad nedaug, - bet kai turi reikalų su Pamišusiais 
Skrybėliuočiais, būtent taip ir reikia pradėti; jie mėgsta tokias įžan“ 
gas kaip maži vaikai, kuriems nepabosta klausytis nuolat sekamos sa- 
vo pamėgtos pasakos), kai Eleusipus visiškai nuginklavo jį sakyda- 
ma: 

--Nežinau, kaip mano sesuo, pone Merilai, bet aš jausiuosi nejau- 
kiai, kai jūs rodysite, ką turite... - skausminga pauzė, - mums pasiū- 

lyti, kol neišnešite to... bedieviško daikto... to fotoaparato ir neužra- 
kinsite savo automobilyje. 

- Net negalėčiau tiksliau pasakyti, - sesers žodžius patvirtino Me- 
leusipus, gesindama tik iki pusės nurūkytą “Camel" į žuvies formos 
peleninę. 

- Dvasių nuotraukos, - kalbėjo Eleusipus, - yra kas kita. Jos turi 
tam tikro... 

- Orumo, - seseriai į pagalbą atėjo Meleusipus. 

- Taip! Orumo! Bet tas šuo... - senutė akivaizdžiai sudrebėjo. - 
Atrodo, kad jis tuoj tuoj iššoks iš nuotraukos ir įkąs vienam iš mūsų. 

- Visiems mums! - paantrino Meleusipus. 

Iki šios akimirkos Popsas buvo įsitikinęs, kad šitokiu būdu, beje, 
išties gana žaviu, seserys pradėjo derybas. Bet jų balso tonas, iden- 
tiškas jų veidams bei figūroms (sąlygiškai, žinoma, nes sunku būtų 
pasakyti, kad jos turi tokį dalyką, kaip figūra), privertė jį atsitokėti. 
Jos neabejojo, kad tai, ką daro “Saulė 660", susiję su kažkokiu para- 
normaliu reiškiniu... jų požiūriu, per daug paranormaliu. Jos neside- 
rėjo; jos neapsimetinėjo; jos nežaidė Žaidimo “Numušk kainą". Pasa- 
kiusios, kad jų nedomina fotoaparatas ir tie keisti dalykai, kuriuos jis 
daro, būtent tai ir turėjo galvoje. Ir jos nebuvo nemandagios (pačios 
tokį elgesį būtų palaikiusios nemandagiu), nes tikrai neįsivaizdavo, 
kad fotoaparato pardavimas 1r buvo jo apsilankymo tikslas. 

Popsas nužvelgė svetainę: Ji priminė jam senos damos kambarį, 
matytą siaubo filme - jis vadinosi berods “Sudeginti pasiūlymai"', kur 
raumeningas senis bandė baseine nuskandinti savo sūnų, bet nė vie- 
nas kažkodėl nebuvo nusirengęs drabužių. Tame filme rodė kamba- 
rį, kuris buvo pilnas, perpildytas, tiesiog prikimštas senų ir naujų 
nuotraukų. Jų buvo pilna visur: ant staliukų, ant Židinio, pačiuose 
įvairiausiuose rėmeliuose; jomis buvo apkabinėtos sienos, kad net 
nesimatė apmušalų rašto. 

Pūliuojančių Seserų svetainė vis dėlto neprilygo tam filme rody- 
tam kambariui, tačiau nuotraukų ir čia buvo be galo daug; gal koks 
šimtas penkiasdešimt, bet tokiame mažame ir prieblandoje skendin- 
čiame kambaryje kaip šis atrodė triskart tiek. Popsas pakankamai 
dažnai čia lankėsi, todėl daugelis nuotraukų jam buvo matytos, kai 
kurios - net ir labai pažįstamos, nes jis jas ir pardavė Eleusipus ir Me- 
leusipus. 

“Dvasių nuotraukų", kaip Eleusipus Dyr jas vadino, jos turėjo kur 
kas daugiau nei čia matėsi; turbūt daugiau kaip tūkstantį, bet, laimei, 
netgi jos suprato, kad visos čia netilps. Likusiomis dvasių nuotrauko- 
mis buvo “papuošti kiti keturiolika kambarių. Visus juos Popsas bu- 

vo matęs. Jis - vienas iš nedaugelio, kuriems nusišypsojo laimė, kaip 
pačios Pūliuojančios Seserys skambiai tai vadino, dalyvauti turnė po 
Jų rūmus. Bet būtent čia, svetainėje, jos laikė vertingiausias “dvasių 
nuotraukas“, kurių tikroji vertė buvo nebent ta, kad jos, įdėtos į ypa- 
tingai puošnius rėmelius, stovėjo ant uždaryto rojalio. Vienoje 1š jų 
lavonas kėlėsi iš karsto penkiasdešimties ar šešiasdešimties paklaiku- 
sių laidotuvių dalyvių akivaizdoje. Žinoma, tai buvo klastotė. Dešim- 
ties metų vaikas - ne, po velnių, net aštuonmetis pyplys - būtų sup- 
ratęs, kad tai klastotė. Šalia jos šokančių elfų nuotraukos, taip suža- 
vėjusios savo dienas bebaigiantį vargšą Artūrą Konaną Doilį, atrodė 
tiesiog tobulas tikrovės atspindys. Tiesą sakant, užmetęs akį į visas 
kambaryje esančias nuotraukas, Popsas pamatė tik dvi, kurios nebu- 
vo akivaizdžios klastotės. Bet reikėtų tik atidesnio žvilgsnio, ir paaiš- 
kėtų, kokia apgaulė slypi jose. Tačiau šios dvi nusenusios katės, visą 
gyvenimą renkančios “dvasių nuotraukas" 17 besiskelbiančios didelė- 
mis šios srities Žinovėmis, pamačiusios ne šiaip paranormalią nuot- 
rauką, bet visą prakeiktą paranormalų fotoaparatą, kuris, kartą išk- 
rėtęs pokštą, kaip toje nuotraukoje su dama, stebinčia namo grįžtan- 
čius lapių medžiotojus, nesiliauja, bet daro tai vėl, vėl, ir vėl, elgiasi 
kaip pora spuoguotų paauglių per siaubo filmą. Kažin, kiek jos su- 
mokėjo už visą tą šlamštą, kurio niekaip kitaip kaip pigiu efektu ne- 
pavadinsi? Tūkstančius? Dešimtis tūkstančių? Šimtus tūks... 

- ...parodysite mums? - išgirdo jis Meleusipus klausimo pabaigą. 

Popsas Merilas, neįžvelgęs sesučių veiduose nei nuostabos, nei 
nepasitikėjimo, pasistengė išspausti kažką panašų į šypseną. 

- Atleiskite, mielosios damos, - tarė jis. - Mano mintys kokiai mi- 
nutei ar dviem buvo nuklydusios į šalį. Ką padarysi - senstam. 

- Mums jau aštuoniasdešimt treji, bet mūsų mintys vis dar skaid- 
rios kaip stiklas, - paprieštaravo Eleusipus. 

- Tik ką nuplautas stiklas, - pridūrė Meleusipus. - Klausiau, ar tu- 
rite naujų nuotraukų, kurias norėtumėte mums parodyti... po to, kai 
išnešite šį baisų daiktą, Žinoma. 

- Amžius nematėme tikrai gerų naujų nuotraukų, - kalbėjo Eleusi- 
pus, prisidegdama naują cigaretę. 

- Praeitą mėnesį buvome nuvykusios į Naujosios Anglijos mediu- 
mų konventą, - aiškino Meleusipus, - ir nors pranešėjai kalbėjo įtiki- 
namai... 

- Ar pakiliai... 

- „.prisižiūrėjome tiek daug nuotraukų, kurios buvo akivaizdžios 
klastotės. Net dešimties metų vaikas... 

- „„septynerių!.. 

- ..„būtų tai pastebėjęs. Taigi... - Meleusipus nutilo. Jos veidas įs1- 
tempė, atrodė, kad jai turėtų skaudėti (šiaip jau nuo amžiaus suglebę 
raumenys senutės veidą darė švelnų ir giedrą). - Aš suglumusi, pone 
Merilai. Turiu prisipažinti, kad esu suglumusi. 

- Aš ketinau pasakyti tą patį, - pritarė jai Eleusipus. 

- Kam atvežėte šį siaubingą daiktą? - nuo nikotino prikimusiu bal- 
su duetu paklausė Meleusipus ir Eleusipus. 

Popsą apėmė toks stiprus noras drėbti joms į akis: Kadangi neži- 
nojau, kad jūs, senos klastūnės, iš tikrųjų esate iš baimės triedžian- 
čios vištos, jog jis net paklaiko patikėjęs, kad jau pasakė tai ir pak- 
raupęs laukė, kada gi iš blausaus svetainės kampo pasigirs įsižeidu- 
sių dvynių spiegimas, persmelkiantis kiaurai kaip kietą pušį džyri- 
nantis pjūklas, drebinantis sienas ir visą ant jų kabanti šlamštą. 

Baimė, kad garsiai ištarė siaubingą mintį, tetruko tik sekundės da- 
lį. Bet vėliau, kai kaskart prisimindavo tą epizodą bemiegėmis nak- 
timis, apačioje mieguistai tiksint daugybei laikrodžių (ir Kevino De- 
levano “Polaroidu?"' tūnant užrakintame stalčiuje), jam atrodydavo, 
kad tai užtruko gerokai ilgiau. Ilgomis bemiegėmis valandomis jis 
kartais imdavo gailėtis, kad neištarė to garsiai, paskui atsitokėdavo 
išsigandęs, kad jau kraustosi iš proto. 

Vis dėlto Popsas pasielgė taip, kaip jam diktavo savisaugos ins- 
tinktas. Užsipuolęs Pūliuojančias Seseris jis, be abejo, patirtų begali- 
nį pasitenkinimą, tik, deja, trumpalaikį. O štai įveikęs tą norą ir ėmęs 
meilikauti, - būtent to jos ir tikėjosi, nes tik taip su jomis visą gyve- 
nimą ir buvo elgiamasi, - galbūt dar galėtų parduoti trijų ar keturių 
tūkstančių vertės “dvasių nuotraukų", jeigu, aišku, jos dar kiek pra- 
temptų neįveiktos plaučių vėžio. 

Be to, Popso sąraše yra ir kitų Pamišusių Skrybėliuočių, nors ir ne 
tiek daug, kiek jis įsivaizdavo tą dieną, kai važiavo pas Sedriką Ma- 
kartį. Pasidomėjus paaiškėjo, kad du iš jų jau mirę, 0 vienas šiuo me- 
tu mokosi pinti krepšius Šiaurės Kalifornijos pamišėlių prieglaudoje. 

- Tiesą sakant, - prabilo jis, - labai norėjau parodyti jums tą fotoa- 
paratą. Ką aš noriu pasakyti, - matydamas siaubo perkreiptus jų vei- 
dus, paskubomis rinkosi žodžius, - yra tai, kad žinau, kokios patyru- 
sios šios srities Žinovės esate. 

Siaubą pakeitė pasitenkinimas; sesutės persimetė pasipūtėliško 
pritarimo kupinais žvilgsniais. Popsą apėmė noras apipilti porą pra- 
keiktų “Camel" pakelių benzinu, sukišti į jų suvytusias subines ir 
brūkštelėti degtuką - tada tai jos parūkytų: dūmai virstų kaip iš kami- 
no! Štai ką jis iš tikrųjų norėjo pasakyti. 

- Maniau, gal galėtumėte patarti, ką man daryti su šituo fotoapa- 
ratu, - pagaliau baigė jis. 

- Sunaikinkite jį, - skubiai pasakė Eleusipus. 

- Aš naudočiau dinamitą, - papildė ją Meleusipus. 

- Iš pradžių sieros rūgštį, paskui dinamitą, - pataisė Eleusipus. 

- Teisingai, - pritarė Meleusipus. - Jis pavojingas. Net nereikia pa- 
matyti to velnio šuns, kad tai suprastum. 

Tačiau ji vis tiek dar kartą pažiūrėjo į nuotrauką; jos abi pažiūrė- 
JO, 1r jų veidus perkreipė pasibjaurėjimas ir baimė. 

- Jis skleidžia blogį, - tarė Eleusipus nelaimę pranašaujančiu bal- 
su, bet taip juokingai, tarsi mokinukė, vaidinanti Laumę “Makbete"'. 
Vis dėlto Popso juokas kažkodėl neėmė. - Sunaikinkite jį, pone Me- 
rilai. Kol neatsitiko kas nors baisaus. Kol - tikiuosi, atkreipkite BE 
sį, kad sakau tik ko! - jis nesunaikino jūsų. 

- Na na, - bandė atsainiai šyptelėti Popsas, o iš tikrųjų nuo tų Žo- 
džių pasijuto tikrai nejaukiai, - per daug sutirštinate spalvas. Ką aš 
noriu pasakyti, yra tai, kad čia tik fotoaparatas. 

Eleusipus Dyr kuo ramiausiu balsu pasakė: 

- Ir planšetė, prieš kelerius metus mūsų vargšei Koletei Simino iš- 
dūrusi akį, buvo ne kas kita kaip medžio plokštė. 

- Bent jau tol, kol tie kvaili, kvaili, kvaili žmonės neprikišo nagų 
ir nepažadino joje snaudusios dvasios, - dar ramesniu balsu pridūrė 
Meleusipus. 

Pokalbis, rodės, išseko. Popsas paėmė fotoaparatą - bet stengėsi 
laikyti tik už dirželio, neliesdamas paties fotoaparato, nors pats save 
įtikinėjo, kad daro taip tik dėl šitų dviejų nukvakusių senių, - ir atsiS- 
tojo. 

- Ką gi, jūs geriau išmanote tuos reikalus, - atsiduso jis. 

Abidvi senės susižvalgė ir dar aukščiau pakėlė galvas. 

Taip; atsitraukimas. Atsitraukti - vienintelė išeitis... bent jau kol 
kas. Bet jis dar nepasiduoda. Kiekvienas šuo sulaukia savo valandos, 
palauks ir šis. 

- Nebedrystu ilgiau jūsų gaišinti, nes ir taip pridariau jums rūpes- 
čių. 

- O, jokiu būdu! - kildama iš savo vietos paprieštaravo Eleusipus. 

- Pastaruoju metu mus vis rečiau kas nors beaplanko! - stodamasi1 
pridūrė Meleusipus. 

- Nuneškite jį į automobilį, pone Merilai, - kalbėjo Eleusipus, - o 
paskui... 

- „.„grįžkite išgerti arbatos. 

- Geros arbatos! 

Ir nors Popsas dabar nenorėjo nieko daugiau, kaip tik dingti iš čia 
(ir atšauti joms: Net neketinu vargintis dėkodamas, tiesiog trokštu ne- 
beregėti šlykščių jūsų snukių), jis manieringai nusilenkė ir mandagiai 
atsiprašė: 

- Būtų labai malonu, bet jau esu susitaręs. Mat nedažnai atvažiuo- 
ju į šį Miestą. 

Jeigu jau meluoji, tai meluok iki galo - šio patarimo Popsas net ir 
miegodamas neužmiršdavo. Jis susirūpinęs žvilgtelėjo į laikrodį. 

- Jau ir taip per ilgai užtrukau. Jūs, mergaitės, privertėte mane už- 
simiršti, bet aš turbūt ne vienintelis, kuris dėl jūsų pamiršta viską pa- 
saulyje. 

Jiedvi sukikeno ir iš tikrųjų paraudo. Atrodė panašios į nuvytusias 
rožes. 

- Kodėl, pone Merilai! - sučiulbo Eleusipus. 

- Paklauskite to kitą kartą, - atsakė jis išsišiepęs taip, kad lūpos 
vos neperplyšo. - Dėl Dievo, paklauskite to kitą kartą. Tik paklaus- 
kite ir pažiūrėkite, ar nepasakysiu “taip"" greičiau, nei bėga nuo pava- 
džio paleistas Žirgas! 

Jis išėjo, ir kai viena iš jų skubiai uždarė paskui jį duris (gal jos 
bijo, kad saulė neišblukintų tų prakeiktų klastočių, vadinamų “dvasių 
nuotraukomis", gaižiai pamanė Popsas), jis pasisuko ir nufotografa- 
vo juodaodę tylenę, kuri tebegrėbstė lapus. Padarė tai visiškai nesą- 
moningai, kaip piktavalis žmogus, negalintis ramiai praeiti nesutraiš- 
kęs po kojomis pasipainiojusio gyvio. 

Juodaodės moters lūpos persikreipė, tarsi ji ruoštųsi urgzti, 1r į 
Popsą įsmigo piktos akys. 

Jis įšoko į automobilį ir atbulomis išvažiavo į kelią. 

Automobilio užpakalis jau lindo į gatvę, kai Popsas pasisuko pa- 
tikrinti, ar kelias laisvas. Staiga jo akys užkliuvo už nuotraukos, ku- 
rią ką tik padarė. Ji dar nebuvo visiškai išryškėjusi; paviršius tebebu- 
vo blankus kaip ir visų “Polaroido" nuotraukų, kai jos dar tik ryškėja. 

Tačiau ir to užteko, kad Popsui užgniaužtų kvapą. Net širdis, ro- 
dės, nustojo plakusi. š 

Tai, ko Kevinas bijojo, dabar iš tikrųjų atsitiko. Suo jau buvo vi- 
sai atsisukęs ir nenumaldomai artėjo prie fotoaparato ir to, kas jį lai- 
kė... o, bet juk šįkart jis pats laikė fotoaparatą, ar ne? Jis, Redžinal- 
das Marijanas “Popsas? Merilas, nukreipė objektyvą į juodaodę mo- 
terį ir spragtelėjo. Greičiausiai iš apmaudo, kaip lupti gavęs vaikas, 
kuris savo žaisliniu šautuvėliu taikosi į ant stulpo pastatytą butelį, nes 
tik taip gali išlieti savo pyktį (juk negali nušauti tėvo!) už patirtą pa- 
žeminimą. 

Šuo artėjo. Kevinas žinojo, kad taip ir atsitiks. Popsas irgi būtų 
supratęs, jeigu tik būtų turėjęs laiko ilgiau apie tai pagalvoti, tačiau 
to laiko vis pritrūkdavo. Bet nuo šios akimirkos jam jau bus sunku 
galvoti apie ką nors kita, išskyrus fotoaparatą, tos mintys užims visą 
j0 laiką - 1r dieną, 1r naktį. 

Jis artėja, taip pamanęs, Popsas net suakmenėjo - tarsi Žmogus, 
stovintis tamsoje ir jaučiantis nematytos būtybės žingsnius. O, Die- 
ve, jis artėja, tas šuo artėja! 

Bet jis ne tik artėjo; jis keitėsi. 

Neįmanoma žodžiais nusakyti kaip. Jo akys, rodos, regėjo ir tai, 
kas buvo, ir tai, ką norėtų matyti. Tas žvilgsnis kėlė beveik fizinį 
skausmą. Vienintelis apčiuopiamas kitimo įrodymas - kad pasikeitė 
bendras vaizdas. Tarsi kažkas būtų susiaurinęs bendrą objektyvo pa- 
dėtį, todėl gauruota šuns kakta kažkaip išsigaubė ir nutolo, o žudikiš- 
kose šuns akyse atsirado bjaurios raudonos dėmės - tokios “Polaroi- 
do*' nuotraukose kartais išeina Žmonių akys. 

Rodės, kad ir visas šuns kūnas pailgėjo, bet ne suplonėjo, dar 
daugiau - jis atrodė stambesnis. Ne šiaip storesnis, bet raumeningesnis. 

Ir jo dantys buvo didesni. Ilgesni. Aštresni. 

Popsas staiga atitoko begalvojąs apie Džo Kemberio senbernarą 
Kudžą - tą, kuris ir pražudė savo jaunąjį šeimininką*. Suo buvo pa- 
siutęs. Jis užspeitė berniuką ir jį vežusią moterį automobilyje netoli 
Kemberių namų. Po dviejų ar trijų nelaisvės dienų berniukas mirė. Ir 
dabar Popsas mąstė, ar ir jie, sėdėdami tuose spąstuose - savo auto- 
mobilyje, matė tai, ką išvydo jis: krauju pasruvusias akis, ilgus ašt- 
rius dantis... | 

Nekantriai signalizavo kito automobilio vairuotojas. 

Popsas riktelėjo, jo širdis ėmė daužytis lenktyninio automobilio 
greičiu. 

Furgonas mėgino aplenkti jo sedaną, bet jam niekaip nesisekė iš- 
lįsti iš siauros gatvelės. Įniršęs vairuotojas pro atdarą langą rodė ne- 
padorius ženklus. 

- Verčiau susikišk tą pirštą į subinę, kalės vaike! - šūktelėjo Pop- 
sas. Užvedė variklį ir taip staigiai rovėsi į priekį, kad užkabino šali- 
gatvį. Viena ranka nirtulingai sukdamas vairą, kita neatleisdamas 
mygo savo automobilio signalą. Galų gale mašina išsitiesino, ir jis 
nuvažiavo. Bet už trijų kvartalų buvo priverstas sustoti 17 bent dešim- 
tį minučių ramiai pasėdėti, nes krėtė toks drebulys, kad paprasčiau- 
siai neįstengė vairuoti. 

Tai tiek apie Pūliuojančias Seseris. 


* Ši istorija aprašyta S. Kingo romane "Kudžas". (Liet.k.: "Eridanas", 1998.) 

Per kitas penkias dienas Popsas daugiau nieko ir nenuveikė, tik 
mintyse perkratinėjo likusį Pamišusių Skrybėliuočjų sąrašą. Jo nus- 
tatyta pradinė kaina, prieš susitikimą su Makarčiu siekusi dvidešimt 
tūkstančių dolerių, pas Pūliuojančias Seseris sumažėjusi iki dešimties 
(aišku, nei vienu, nei kitu atveju ji nebuvo ištarta garsiai), sulig kiek- 
viena diena vis mažėjo. Po ilgų apmąstymų jis nutarė, kad vienintelė 
jam likusi viltis - Emoris Čefis, iš kurio būtų galima nulupti daugių 
daugiausia dvidešimt penkis šimtus. 

Cefio atvejis buvo stulbinančiai paradaksolus: iš visų Pamišusių 
Skrybėliuočių, su kuriais Popsui teko turėti reikalų (o teko tikrai ne- 
mažai), vienintelis Emoris Cefis, tikėdamas “kito pasaulio" egzista- 
vimu, neturėjo absoliučiai jokios vaizduotės. Stebino jau vien tai, 
kad žmogus be vaizduotės tiki tokiais dalykais, bet Popsas niekaip 
negalėjo suprasti, kodėl jis viskam, kas su tuo susiję, išleidžia šitiek 
pinigų. Turėdamas tai galvoje, Popsas į savo sąrašą Čefį būtų įtrau- 
kęs vienu iš pirmųjų, jeigu ne nemalonus faktas, kad Čefio toli gra- 
Žu negalėtum pavadinti pasiturinčiu Pamišusiu Skrybėliuočiu. Jam 
sunkiai sekėsi išlaikyti kadaise savo turtais garsėjusios šeimos paliki- 
mą. Dėl to ir Kevino “Polaroido"' kaina taip nukrito. 

Bet, mąstė Popsas, įsukęs į krūmokšniais apžėlusią sodybą, trečia- 
jame dešimtmetyje garsėjusią kaip vieną iš gražiausių Sebago ežero 
vasarnamių, o dabar tapusią vienu iš labiausiai apleistų Sebago eže- 
ro namų (Čefių šeimos rezidencija Portlende jau prieš penkiolika me- 
tų buvo parduota iš varžytinių už skolas), jeigu kas nors ir nupirks šį 
sumautą daiktą, tai tik Emoris. 

Tačiau labiausiai Popsą jaudino viena smulkmena - kiekvienąkart, 
einant nuo vieno potencialaus pirkėjo prie kito, vis labiau ir labiau - 
demonstravimas, kaip jis veikia. Galėtų iki pažaliavimo aiškinti, kaip 
tas fotoaparatas veikia, bet vargu ar net toks senas Žąsinas kaip Emo- 
ris Čefis atvertų piniginę pasikliaudamas vien žodžiais. 

Netikėtai Popsui į galvą atėjo mintis, kad kvailai pasielgė liepęs 
Kevinui prifotografuoti šitiek nuotraukų vaizdo įrašui. Bet, antra ver- 
tus, juk nežinojo, kad nuo to kas nors pasikeis. Laikas ėjo aname pa- 
saulyje (jis kaip ir Kevinas tikėjo, kad jis egzistuoja), tik daug lėčiau 
negu šiame... bet argi šuniui artinantis prie fotoaparato tempas nepas- 
partėjo? Popsui atrodė, kad taip. Tose nuotraukose, kur šuo šonu pa- 
sisukęs į tvorą, judėjimas buvo beveik nepastebimas; dabar tik aklas 
nepamatytų, kad su kiekvienu fotoaparato spragtelėjimu šuo artėja. 
Atstumas tarp jo 1r fotografo akivaizdžiai sumažėdavo net ir palygi- 

nus dvi viena paskui kitą darytas nuotraukas. Tarsi ano pasaulio lai- 
kais bandė... na, bandė pasivyti, sinchronizuotis su šio pasaulio laiku. 

Jeigu tai būtų viskas, vis tiek būtų pakankamai blogai. Bet tai bu- 
vo ne viskas. 

Po velnių, tai juk ne šyo. 

Popsui nebuvo aišku, kas tai, bet jis tiksliai (kaip ir tai, kokiose 
kapinėse palaidota jo motina) žinojo, kad tai ne šuo. 

Popsas pagalvojo, kad tuo metu, kai slinko palei tvorą, kuri pas- 
kutinėse nuotraukose buvo likusi už gerų dešimties pėdų, tai buvo 
šuo; bent jau atrodė panašus į šunį, kol nepakėlė galvos ir nepasima- 
tė jo nasrai. 

Bet dabar jis buvo panašus į padarą, kokio nebuvo ne tik Dievo 
sutvertoje žemėje, bet ir Liuciferio karalystėje. Dar didesnį nerimą 
jam kėlė tai, kad žmonės, kuriems jis rodė nuotraukas, nieko ypatin- 
ga nepastebėjo. Jie, žinoma, pasibaisėjo, kad tai šlykščiausias dviejų 
valkataujančių šunų hibridas, kokį tik jiems yra tekę matyti, bet tik 
tiek. Nė vienas iš jų nepastebėjo, kad Kevino fotoaparatu nufotogra- 
fuotas šuo virsta monstru, artėdamas prie objektyvo, kuris galbūt yra 
savotiški vartai tarp šio ir ano pasaulio. 

Ir Popsui į galvą ėmė lįsti mintys, anksčiau kankinusios Keviną: 
Bet jis niekada nepereis to barjero. Niekada. Jeigu kas nors ir atsi- 
tiks, aš žinau kas, nes tas sutvėrimas viso labo tėra GYVULYS, tegul 
ir velniškai šlykštus, tegul baisus, galbūt panašus į tą, kokius įsivaiz- 
duoja tamsoje gulintys vaikai, bet vis dėlto jis tėra GYVULYS, ir jei- 
gu kas nors atsitiks, tai atrodys taip: paskutinėje nuotraukoje nebe- 
simatys nieko, tik neryškūs kontūrai, nes tas velnio šuo jau bus pa- 
šokęs, ir fotoaparatas nebefiksuos tolesnių jo veiksmų, fotoaparatas 
arba neveiks, arba, jeigu veiks, darys tokias nuotraukas, kurioms iš- 
ryškėjus matysis tik juodi kvadratai, nes neįmanoma ką nors nufoto- 
grafuoti fotoaparatu su sudužusiu objektyvu arba apskritai perlūžu- 
sių per pusę, jeigu šešėlio savininkas paleis iš rankų fotoaparatą, kai 
šuo jį užpuls, jis nukris ant šaligatvio ir greičiausiai SUDUS. Juk, 
šiaip ar taip, tai tik plastmasės gabalas, o plastmasė ir betonas nie- 
kuomet nebuvo geri draugai. 

Bet štai Emoris Čefis jau išėjo į savo aptriušusią verandą, kurioje 
ne tik lentų dažai buvo apsilupinėję, bet ir pačios lentos išsiklaipiu- 
sios. Sienos - sukrešėjusio kraujo spalvos, kai kur Žiojėjo nemenkos 
skylės. Emoris Čefis dėvėjo palaidinę, kurią galima buvo spėti kadai- 
se buvus ryškiai mėlynos spalvos, bet ji buvo tiek nuskalbta ir papil- 
kėjusi, kad tapo panaši į liftininko uniformą. Aukšta Emorio Čefio 

kakta raukėsi, raukėsi, kol galiausiai visiškai pasislėpė po keliais jam 
dar likusiais plaukais. Veide nušvito jam būdinga Pypt-pypt, senas 
geras drauguži, ką, ką? šypsena, atidengdama didžiulius kreivus 
dantis. Popsui jis pasirodė panašus į nutriušusį triušiuką. 

Popsas vėl paėmė fotoaparatą tik už dirželio, - Dieve, kaip jis ne- 
kenčia šito daikto! - išlipo iš automobilio, prisiversdamas išspaudė 
kažką panašų į šypseną ir pamojavo. 

Verslas, šiaip ar taip, yra verslas. 


< 


- Gana bjaurus šunėkas, ar ne? 

Čefis rankose laikė dabar jau visiškai išryškėjusią nuotrauką. Pop- 
sas buvo spėjęs paaiškinti fotoaparato veikimo principą. Visas niūrias 
mintis nuvijo šalin, nes Čefio akyse pastebėjo gyvą susidomėjimą. 
Baigęs kalbėti padavė “Saulę" Emoriui, ragindamas nufotografuoti 
ką tik nori. 

Šypsodamasis ta savo atstumiančia šypsena, Emoris Čefis nukrei- 
pė objektyvą tiesiai į Popsą. 

- Išskyrus mane, - paskubomis pridūrė Popsas. - Jau geriau įbes- 
tum pistoleto vamzdį man į smilkinį, negu atsuktum į mane tą fotoa- 
paratą. 

- Zmogus, kuris ketina pirkti daiktą, gali elgtis su juo kaip pano- 
rėjęs, - atšovė Čefis, bet vis tiek nusileido ir pasisuko į langą, pro ku- 
rį matėsi vaizdas į ežerą, išties didingas, užsilikęs čia nuo Pirmojo 
pasaulinio karo laikų, kai prasidėjo auksinis Čefių šeimos amžius, 
1970-aisiais ėmęs virsti į žalvarį. 

Jis paspaudė mygtuką. 

Fotoaparatas sudūzgė. 

Popsas krūptelėjo. Jau pastebėjo, kad ėmė krūpčioti kiekvieną 
kartą, kai tik išgirsdavo tą garsą - tylų dūzgimą. Kelis kartus bandė 
susivaldyti, kol suprato, kad nuo jo valios tai nepriklauso. 


< 


- Na, taip, velniškai bjaurus gyvulys! - pakartojo Čefis, apžiūrė- 
j1ę5s nuotrauką, ir Popsas net apsidžiaugė, kad pagaliau dingo ta jo 
atstumianti kreivadantė šypsena. Na, iš fotoaparato bent jau tiek naudos. 

Tačiau buvo aišku, kad ir šis žmogus neįžiūri to, ką įžvelgia jis, 
Popsas. Popsas buvo iš anksto numatęs ir tokią galimybę; vis dėlto 
šis faktas jį sukrėtė. Jis tikėjosi, kad jeigu tas kvailys pamatys tai, ką 
mato Popsas, pro pačias artimiausias duris ners laukan neatsigręž- 
damas. 

Šuo - na, tai buvo ne šuo, jau ne, bet juk reikia jį kažkaip pava- 
dinti - dar nebuvo pradėjęs šuolio, bet jau ruošėsi; buvo pritūpęs ant 
užpakalinių kojų, ir ta poza Popsui priminė lenktyninį automobilį 
prieš pat startą: variklis užvestas, apsisukimų per minutę rodyklė ro- 
do 60x10, storos dygliuotos padangos pasirengusios paleisti dulkių ir 
dūmų debesis. 

Šuns snukis nebeatpažįstamas. Jis buvo persikreipęs, todėl atrodė, 
kad liko tik viena akis. Ne, jis neįgavo nei apskritimo, nei ovalo for- 
mos, bet kažkaip išskydo, kaip šakute išplaktas kiaušinio baltymas. 
Nosies vietoje - juodas snapo formos daiktas su dviem skylėm abie- 
jose pusėse. Ar 1š tų skylių rūko dūmai - kaip 1š ugnikalnio kraterio? 
Galbūt, o gal tai tik vaizduotės padarinys. | 

Nesvarbu, pagalvojo Popsas. Tiesiog nesiliauk toliau spragsėjęs 
arba leisk tokiems kaip šis bukagalvis tai daryti ir netrukus sužinosi, 
ar ne? 

Bet juk jis nenori sužinoti. Popsas įsižiūrėjo į juodą padarą, kurio 
kailį, rodos, pakeitė judančių spyglių tankumynas, bet jame liko įsi- 
vėlusios tos pačios varnalėšos, gal koks pora tuzinų. Varnalėšomis 
buvo apkibusi ir uodega, kuri dabar priminė viduramžių ginklą. Pas- 
kui įsižiūrėjo į šešėlį, kurį pirmasis pastebėjo - kokia gėda! - kažkoks 
snarglius, ir pamatė, kad ir jis pasikeitė. Viena šešėlinė koja buvo at- 
sitraukusi per žingsnį atgal - labai didelį žingsnį, net jeigu šešėlio pa- 
dėtį būtų pakeitusi kylanti ar besileidžianti saulė (vis dėlto ji leidosi; 
dabar Popsas kažkodėl neabejojo, kad ji leidosi, kad aname pasauly- 
je artinosi naktis, ne diena). 

Fotografas ten, aname pasaulyje, pagaliau suprato, kad šuo net ne- 
mano ramiai tupėti ir jam pozuoti; tai neįėjo į jo planus. Jis ruošėsi 
naikinti, o ne tupėti. Tai buvo jo planuose. 

Sunaikinti 19 kažkokiu nesuprantamu būdu dingti. 

Sužinok! Popsas mintyse šaipėsi pats iš savęs. Pirmyn! Tau terei- 
kia tik toliau fotografuoti ir sužinosi! DAUG sužinosi! 

- O jūs, pone, - toliau kalbėjo Emoris Čefis (jis buvo nutilęs tik 
akimirkai; tokie vaizduotės neturintys sutvėrimai retai varginasi ką 
nors svarstydami), - esate nevykęs pardavėjas! 

Įspūdžiai iš susitikimo su Makarčiu dar tebebuvo švieži ir skau- 
dūs. 

- Jeigu jūs manote, kad tai klastotė... - pradėjo jis. 

- Klastotė? Visai ne! Visai... ne! - Čefio veide vėl visa savo didy- 
be nušvito kreivadantė šypsena. Jis skėstelėjo rankomis. - Bet, sup- 
rantate, bijau, kad mums nieko iš to neišeis, pone Merilai. Man labai 
nemalonu tai sakyti, bet... 

- Kodėl? - pro dantis iškošė Popsas. - Jeigu nemanote, kad šis pra- 
keiktas daiktas yra klastotė, kodėl, po velnių, jo nenorite? - ir jis pats 
nustebo, kokiu pakeltu, kone verksmingu balsu ištarė tuos žodžius. 
Nieko panašaus nėra buvę ir - Popsas pažadėjo sau - niekada nebus. 
Aišku, kad ir šį kartą jam nepavyks atsikratyti to prakeikto daikto. 

- Bet... - Čefis atrodė sutrikęs ir pasimetęs. Jis nebežinojo, kokius 
žodžius pasirinkti, nes viskas, ką jis ketino pasakyti, jam atrodė sa- 
vaime suprantami dalykai. Tą akimirką jis buvo panašus į labai ma- 
lonų, bet visiškai savo darbo neišmanantį mokytoją, bandantį išmo- 
kyti pradinuką užsirišti batus. - Bet jis juk nieko nedaro, ar ne? 

- Nieko nedaro?! - beveik rėkte išrėkė Popsas. Jis negalėjo patikė- 
ti, kad šitaip neteko savitvardos. Kas gi jam darosi? Arba, imant jau- 
tį už ragų, ką šis niekšingas fotoaparatas jam daro? - Nieko neda- 
ro? Jūs ką - aklas? Jis fotografuoja kitą pasaulį! Jis daro nuotraukas, 
kurias sudėjus aiškiai matyti judėjimas, nepaisant kur ir kada foto- 
grafuoji šiame pasaulyje! Ir tas... tas sutvėrimas... tas monstras... 

O! O, Dieve! Ir kaip jam išsprūdo! Jis nuėjo per toli. Matė tai iš 
Čefio akių. 

- Bet juk čia tik šuo, ar ne? - ėmėsi raminti jį Čefis. Tokiu balsu 
turbūt kalbėtų Žmogus, trumpam, kol seselė nubėgs į gretimą kabine- 
tą atnešti raminamųjų vaistų, paliktas vienas su bepročiu. 

- Aha, - pavargusiu balsu ištarė Popsas. - Iš tikrųjų - tai tik šuo. 
Bet juk pats sakėte, kad tai velniškai bjaurus gyvulys. 

- Teisybė, teisybė, sakiau, - įtartinai skubiai patvirtino Čefis, o 
Popsas pagalvojo, kad jeigu tas idiotas dar truputį išsišieps, trys ket- 
virtadaliai jo galvos nusiris jam į sterblę. --Bet... juk jūs neabejotinai 
suprantate, pone Merilai... kokių problemų tai kelia kolekcionieriui. 
Rimtam kolekcionteriui. 

- Ne, nesuprantu, - atsakė Popsas, bet mintyse peržvelgęs visą Pa- 
mišusių Skrybėliuočių sąrašą, kuris iš pradžių jam pasirodė daug ža- 
dantis, jau pradėjo suprasti. Tiesą sakant, jis pamatė daugybę prob- 
lemų, kurias šis “Polaroidas*? kelia rimtam kolekcionieriui. Nors 
Emoris Čefis... Dievas žino, ką Emoris turėjo galvoje. 

- Egzistuoja daugybė tikrų dalykų, pavyzdžiui, dvasių nuotrau- 
kos, - pasakė Čefis tokiu lėtu, visažinančiu balsu, kad Popsas vos su- 
sivaldė jam nesmogęs. - Bet čia - ne dvasių nuotraukos. Cia... 

- Čia, po velnių, nėra normalios nuotraukos! 

- Būtent tai aš ir norėjau pasakyti, - šiek tiek pyktelėjo Čefis. - Bet 
kokios tai nuotraukos? Niekas nežino, ar ne? Galima tik stebėtis, ko- 
dėl fotografuojant iš pažiūros visiškai normaliu fotoaparatu išeina 
šuoliui pasirengusio šuns nuotraukos. Kai jis pagaliau pašoks, 

nuotraukoje jo nebeliks. Taigi toliau sektų vienas iš trijų dalykų. Fo- 
toaparatas gali pradėti daryti normalias nuotraukas, tai yra fotogra- 
fuoti objektus, į kuriuos yra nukreiptas; gali atsitikti taip, kad jis 
apskritai nebeveiks, nes jo užduotis fotografuoti - fiksuoti, galima pa- 
sakyti - šunį jau įvykdyta; arba, trečia, jis paprasčiausiai gali toliau 
daryti nuotraukas, kuriose matysis ta balta tvora ir nušiurusi veja, - 
paskui patylėjęs pridūrė: - Manau, kad jeigu kas nors eitų pro šalį, vi- 
soje keturiasdešimtyje nuotraukų - ar keturiuose šimtuose - vis tiek 
matytųsi tik jo kojos, nes neatrodo, kad tas, kuris fotografuoja, galė- 
tų kilstelėti fotoaparatą, - ir tiksliai atkartodamas Kevino tėvo žo- 
džius, nors net neįsivaizdavo, kas yra tas Kevino tėvas, pridūrė: - 
Man nemalonu tai sakyti, pone Merilai, bet parodėte man tai, ko nie- 
kada nesu regėjęs: nepaaiškinamą ir beveik nepaneigiamą - o tai la- 
bai nuobodus dalykas - paranormalų reiškinį. 

Ši stulbinanti, bet neabejotinai nuoširdi pastaba privertė Popsą 
nekreipti dėmesio, kad Čefis iš tikrųjų gali palaikyti jį psichikos li- 
goniu, ir dar kartą paklausti: 

- Bet juk tai tik šuo, kaip jūs manote? 

- Žinoma, - šiek tiek nustebęs patvirtino Čefis. - Benamis ir be- 
veislis, tik labai jau negeranoriškai nusiteikęs. 

Jis atsiduso. 

- Ir, žinoma, niekas rimtai į tai nežiūrės. Turiu galvoje Žmones, 
nepažįstančius jūsų, pone Merilai. Žmonės, kurie nežino, koks jūs 
būnate sąžiningas ir patikimas, kai reikalas susijęs su tokiais daly- 
kais. Suprantate, tai panašu į pokštą. Be to, nelabai vykusį. 

Prieš dvi savaites Popsas būtų puolęs kuo karščiausiai ginčytis. 
Bet ne po to, kai buvo tiesiog meste išmestas iš to išperos Makarčio 
namų. 

- Na, jeigu tai jūsų paskutinis žodis, - pasakė Popsas, atsistojo ir 
paėmė fotoaparatą, bet tik už dirželio. 

- Apgailestauju, kad teko tuščiai sukarti tiek kelios - numykė Če- 
fis... ir jo veidą vėl perkreipė tas bjaurus kreivadantis šypsnys. - Prieš 
jums atvažiuojant, kaip tik ruošiausi susitepti sumuštinių. Gal norė- 
tumėte prisijungti, pone Merilai? Pasigirsiu - darau puikius sumušti- 
nius. Pridedu truputį krienų ir svogūnų - tai mano paslaptis, o paskui 
dar... 

- Ne, dėkui, - nutraukė jį Popsas. Kaip ir tada, kai mindžikavo Pū- 
liuojančių Seserų svetainėje, dabar jis labiau už viską pasaulyje no- 


lių. Popsas visada jautė alergiją toms vietoms, kur patyrė pralaimėji- 

mą. Netrukus jų bus dar daugiau. Velniškai daug. - Ką aš noriu pa- 
sakyti, yra tai, Kad jau pietavau. Man laikas grįžti. 

Čefis sukikeno: 

- Darbo žmogaus dalia yra lenkti nugarą, bet už tai jis kada nors 
vis tiek sulaukia atlygio. 

Niekada, mąstė Popsas. Niekada nesulauksiu to sumauto atlygio. 

- Toks gyvenimas, - ištarė garsiai ir buvo tuoj pat išlydėtas iš 
drėgno ir šalto namo (Popsas negalėjo įsivaizduoti, kaip įmanoma ja- 
me gyventi, pavyzdžiui, vasario mėnesį), kuriame tvyrojo supelėju- 
sių užuolaidų ar baldų apmušalų dvokas... o gal tokį kvapą palieka 
pinigai, staiga dingę iš ilgą laiką turtingų buvusių namų. Anksčiau jis 
niekada neatkreipė dėmesio, kaip gaiviai kvepia spalio pavakarės 
oras su vos juntamu ežero ir stiproku pušų prieskoniu. 

Jis sėdo į automobilį ir užvedė variklį. Skirtingai nei Pūliuojan- 
čios Seserys, kurios palydėjo jį tik iki durų ir tuoj pat jas užtrenkė, 
tarsi vampyrės bijodamos menkiausio saulės spindulio, Emoris Čefis 
stovėjo verandoje, šypsodamasis ta savo idiotiška šypsena ir mojavo, 
lyg išlydėdamas širdžiai mielą žmogų į 11gą kelionę. 

Visiškai nesąmoningai, kaip, beje, ir tuomet, kai fotografavo tą 
juodaodę, Popsas nukreipė objektyvą į Čefį ir jo lūšną, kadaise bu- 
vusią Čefių šeimos pasididžiavimu. Neprisimena, kaip fotoaparatas, 
su pasibjaurėjimu numestas ant priekinės sėdynės, vėl atsidūrė jo ran- 
kose, nepajuto, kad spustelėjo mygtuką, kol neišgirdo dūzgimo. Kai 
jis pagaliau pažvelgė į rankose laikomą daiktą, iš jo lindo nuotrauka, 
kuri priminė pilku skysčiu - gal magnezijos pienu - aptrauktą liežu- 
vį. Tas garsas Popsą persmelkė iki pačių nervų galūnių; suskaudo 
taip, kad net norėjosi rėkti. 

Akies krašteliu Popsas matė, kad Čefis, palaikęs tai pasiutusiai 
geru pokštu, juokiasi. Bet paskui jau ne Čefio juokai buvo jam gal- 
voje. Traukdamas nuotrauką iš fotoaparato plyšio jis bandė įtikinti 
save, kad ką tik pasigirdęs urzgimas tėra tik jo paties liguista vaiz- 
duotė (gal toli ežere praplaukė motorlaivis); bandė įtikinti save, kad 
jausmas, jog rankose laikomas fotoaparatas trumpam išsipūtė tarsi 
nuo didžiulio slėgio viduje, taip pat yra įsikalbėtas. Popsas atidarė 
prietaisų skydo lentynėlės dureles, įmetė ten nuotrauką ir vėl jas 
užtrenkė tokiu staigiu judesiu, kad iki pat gyvuonies nusiplėšė nykš- 
čio nagą. 

Automobilis trūkčiodamas pajudėjo iš savo vietos, tai beveik už- 
gesdamas, tai vėl didindamas greitį, ir vos “nenuskynė"' abipus keliu- 
ko pasodintų eglių. Popsui pasirodė, kad visą tą laiką girdėjo Emorį 
Čefį kvatojant, bet ne bet kaip, 0: 4u/ Au! Au! Au! 

Širdis daužėsi, o galvoje ūžė. Jis visas virpėjo. 

Popsas stengėsi suimti save į rankas. Penkios mylios, ir ūžimas 
galvoje atlėgo. Dešimt mylių (pusiaukelėje į Kasl Roką), ir širdis vėl 
ėmė ritmingai plakti. Visą tą laiką jis įtikinėjo save: Tik nežiūrėk į ją. 
Tik NEŽIŪRĖK. Tegul tas prakeiktas daiktas supūna ten. Nereikia į 
ją žiūrėti ir nereikia daugiau fotografuoti. Laikas nurašyti tą daiktą 
į nuostolius. Laikas padaryti tai, ką reikėjo leisti berniukui pačiam 
padaryti. 

Bet, žinoma, vos tik privažiavo poilsiui skirtą vietą su apžvalgos 
aikštele, iš kurios, rodės, matėsi visas vakarų Meinas ir pusė Niū 
Hampšyro, įsuko į ją, išjungė variklį, atidarė lentynėlę ir išsitraukė 
nuotrauką, kurią nufotografavo būdamas ne daugiau sąmoningas nei 
per miegus vaikščiojantis žmogus. Aišku, nuotrauka jau buvo išryš- 
kėjusi; chemikalai padarė savo darbą. “Polaroido" nuotraukoms ne- 
reikia ypatingų sąlygų, jos išryškėja ir tamsoje, ir šviesoje. 

Šuo jau buvo visiškai pasirengęs šuoliui. Kaip sustumta spiralė, 
kaip iki galo atlaužtas šautuvo gaidukas. Jo dantys buvo dar labiau 
padidėję, jie tiesiog nebetilpo nasruose; įdomu, ar jo snukis apskritai 
galėtų susičiaupti? Ar įmanoma judinti žandikaulius su tokiais danti- 
mis? Dabar šis padaras labiau priminė šerną nei šunį, bet iš tikrųjų tai 
buvo Popsui nematytas sutvėrimas. Ne tik nemalonu į jį Žiūrėti; tas 
vaizdas veikia protą. Popsas pasijuto balansuojąs ant beprotybės ri- 
bos. 

Kodėl gi tuojau pat neatsikračius to fotoaparato? staiga šovė jam 
į galvą mintis. Juk galima tai padaryti čia ir dabar. Tereikia išlipti, 
nueiti štai iki tų turėklų ir sviesti jį. Ir viskas. Sudie. 

Bet tai jau būtų impulsyvus veiksmas, o Popsas Merilas priklau- 
sė Racionaliesiems - visu savo kūnu ir siela. Jis nieko, dėl ko paskui 
galėtų gailėtis, nedarė skubotai ir... 

Jeigu nepadarysi to dabar, vėliau gailėsiesi. 

Bet ne. Ir ne. Ir ne. Žmogus negali eiti prieš savo prigimtį. Tai ne- 
natūralu. Jam reikėjo laiko viską apgalvoti. Kad vėliau nesigailėtų. 

Vis dėlto jis surado šiokį tokį kompromisą - užuot išmetęs fotoa- 
paratą, išmetė nuotrauką ir skubiai nuvažiavo. Iš pradžių jam rodėsi, 
kad tuoj apsivems, bet paskui šleikštutys praėjo. Jis ir vėl pasijuto ge- 
riau. Bet visiškai saugus pasijuto tik grįžęs į savo parduotuvę. Atra- 
kino plieninę dėžutę, išėmė “Saulę", vėl išsitraukė raktų ryšulį ir su- 
sirado raktą nuo "ypatingojo" stalčiaus. Jau ketino dėti fotoaparatą į 
jį... bet sustingo suraukęs antakius. Jam prieš akis iškilo priekalo 
vaizdas, toks ryškus, su visomis detalėmis, kad jis pats atrodė lyg 
nuotrauka. 

Popsas pagalvojo: Nereikia kreipti dėmesio į visokius įsitikinimus, 
esą žmogui nevalia eiti prieš savo prigimtį. Tai nesąmonė, ir tu tai 
žinai. Juk normaliomis sąlygomis žmogus niekada nevalgytų žemių, 
bet, Viešpatie, jeigu kas nors lieptų tai daryti įrėmęs pistoleto vamz- 
dį tau į smilkinį, surytum didžiulį dubenį. Juk, drauguži, žinai, kad 
dabar pats laikas padaryti tai, ką turėjai leisti berniukui padaryti. 
Siaip ar taip, bent jau nieko neprarasi. 

Bet ši mintis pažadino jo godumą. Aš jau praradau! Po velnių, aš 
jau praradau! Tas vaikas suskaldė visiškai naują "Polaroidą ''! Tie- 
sa, jis to nežinojo, bet tai nekeičia fakto, kad aš praradau šimtą tris- 
dešimt devynis baksus! 

- O, suš... reikalas! - susijaudinęs burbtelėjo jis. - Juk visai ne tai! 
Juk ne dėl suknistų pinigų! 

Ne, kalti buvo tikrai ne suknisti pinigai. Na, jis bent jau išdrįso 
sau prisipažinti, kad tai susiję su pinigais. Jų turėjo pakankamai; už 
tuos pinigus Popsas galėjo nupirkti viską, įskaitant nuosavą namą 
geriausiame Portlendo rajone ir paties naujausio modelio “Mersede- 
są". Bet jam jų nereikėjo - jis tiesiog liguistai spaudė kiekvieną cen- 
tą, ir tai buvo ne kas kita, kaip senas geras jankio taupumas. Tačiau 
tai nereiškė, kad panorėjęs neįstengtų viso to nusipirkti. 

Taigi tai susiję ne su pinigais; tai susiję su daug svarbesniu už pi- 
nigus dalyku. Tai susiję su baime atsidurti kvailio vietoje. Visą savo 
gyvenimą Popsas stengėsi nesileisti apkvailinamas. Ir tais retais atve- 
jais, kai būtent taip ir atsitikdavo, jausdavosi kaip nuogas patupdytas 
į skruzdėlyną. 

Pavyzdžiui, įvykis su prakeiktu “Krauto" gramofonu. Kai Popsas 
sužinojo, kad tam antikvarui iš Bostono - berods vardu Donabju - 
sumokėjo penkiasdešimt dolerių daugiau, nei iš tikro buvo vertas 
1915 metų gramofonas (kuris, kaip vėliau paaiškėjo, buvo panašes- 
nis į 1919-ųjų modelį), 11gam prarado miego dovaną. Tomis bemiegė- 
mis naktimis jis kūrė visokiausius keršto planus (jo paties gėdai ten- 
ka pripažinti - vienas už kitą juokingesnius), o kartais, kai išsekda- 
vo vaizduotė, paprasčiausiai keikdavo save už kvailumą, už tai, kad 
visai Žemai nusirito, jeigu jis, Popsas Merilas, leidžiasi apkvailina- 
mas tokio miesčionio kaip Donahbju. Kartais jam prieš akis iškilda- 
vo vaizdas: tas pašlemėkas su pasigardžiavimu pasakoja savo drau- 
geliams prie pokerio stalo, kaip, po velnių, buvo lengva jį, tą kaimo 
stuobrį, apmauti, cha-cha, kitąkart tam kaimo žąsinui Merilui iš Kasl 
Roko reikės pasiūlyti pirkti Bruklino tiltą, o tas kvailys, aišku, tik 
paklaus “Kiek?". Tada visi tie nepraustaburniai, susėdę aplink poke- 
rio stalą (Popsas nesuprato, kodėl jo liguistuose regėjimuose prieš 

akis iškildavo būtent toks stalas, bet taip buvo), atsilošia savo kėdė- 
Se, pučia pigių cigarų dūmus 1r griaudėja juoku. 

O dabar tas atsitikimas su “Polaroidu". Jis graužė jį kaip rūgštis, 
bet Popsas dar nebuvo pasiruošęs paleisti tą daiktą iš rankų. 

Dar ne. 

Tu išprotėjai! šaukte šaukė jam vidinis balsas. Tu išprotėjai, jei- 
gu vis dar nori, kad tai testysi! 

- Tebūsiu aš prakeiktas, jeigu dabar pasiduosiu, - niūriai sumur- 
mėjo jis tam savo vidiniam balsui ir tuščiai krautuvėlei. Tyliai tiksė- 
j0 laikrodžiai. O gal kur nors paslėpta uždelsto veikimo bomba. - Te- 
būsiu aš prakeiktas. 

Bet šie žodžiai nereiškė, jog jis pasiryžęs tęsti tas kvailas keliones, 
siūlydamas savo sumautą prekę, ir, žinoma, nereiškė, kad ketina to- 
liau fotografuoti. Jis apskaičiavo, kad dar turėtų būti likę bent trys 
“nepavojingi"' kadrai, o ga/ net septyni, bet tas, kam bus lemta tai su- 
žinoti, bus ne jis. Tikrai ne. 

Juk vis dėlto įvykiai dar gali pasisukti ir jam palankia linkme. 
Niekada nesakyk “niekada"'. O stalčiuje užrakintas fotoaparatas nepa- 
darys jokios žalos nei jam, nei kam nors kitam, ar ne? 

- Ne-e, - pats sau garsiai pritarė Popsas. Tada įgrūdo fotoaparatą 
į stalčių, užrakino jį, raktus įsidėjo kišenėn, paskui nuėjo prie durų ir, 
jausdamas didžiulį palengvėjimą, lentelę UZDARYTA pakeitė lente- 
le ATIDARYTA. 


DEŠIMTAS SKYRIUS 


Trečią nakties Popsas atsibudo visas permirkęs prakaitu. Laikro- 
džiai vienas po kito kaip tik pradėjo mieguistai mušti valandas. 

Tačiau jį prižadino ne tas garsas, nors galėjo ir jis, nes Popsas gu- 
lėjo ne savo lovoje viršuje, bet pačioje krautuvėje. “Emporium Ga- 
lorium'' karaliavo tamsa. Viename kampe spietėsi baugūs šešėliai, 
kuriuos metė per murziną langą šviečiantis gatvės žibintas, atrodė, 
kad tame kampe kažkas slepiasi. Jausmas ne iš maloniųjų. 

Vis dėlto ne laikrodžiai jį prižadino; tai buvo blykstelėjimas. 

Jis pašiurpo, kai pagaliau atsitokėjo ir suprato, kad stovi šalia sta- 
lo su “Saulė 660*' rankose. “Ypatingasis" stalčius atidarytas. Staiga 
suvokė, kad, nors be paliovos mėšlungiškai spaudinėja mygtuką, iš 
fotoaparato išlindo viena vienintelė nuotrauka. Vadinasi, būtų prida- 
ręs tų nuotraukų gyvą velnią, jeigu ne laimingas atsitiktinumas. Pa- 
sirodo, buvo likęs tik vienas kadras. 


282 


Popsas pabandė nuleisti rankas - mat jis tebelaikė fotoaparatą, 
nukreiptą į krautuvėlės vitriną, - ir vos tik jas pajudino, jos pradėjo 
drebėti, raumenys visai nebeklausė. Nevaldomos rankos tiesiog sug- 
lebo, pirštai atsigniaužė, ir fotoaparatas bildėdamas nukrito į “ypatin- 
gąjį" stalčių. Kaip tik tuo metu iš plyšio iškrito nuotrauka ir nusklen- 
dė tolyn. Ji atsimušė į vieną praviro stalčiaus kraštą, pasisupo ore, at- 
simušė į kitą ir nukrito ant grindų. 

Sirdies priepuolis, 1š kažkur atsirado mintis. Mane ištiko prakeik- 
tas širdies priepuolis: 

Norėdamas pamasažuoti kairiąją krūtinės pusę, pabandė pakelti 
dešinę ranką, bet ranka neklausė. Karojo suglebusi kaip pakaruoklis 
kilpoje. Vaizdas aplinkui ėmė tolti, kol visai susidrumstė. Laikrodžių 
dūžiai (vėluojantys kaip tik baiginėjo savo*wtasvalandinį darbą) aidė- 
jo tarsi 1š toliausių tolių. Paskui skausmas krūtinėje pamažu atlėgo, 
akys vėl praregėjo, ir jis suprato, kad ką tik vos nenualpo. 

Popsas stengėsi atsisėsti į šalia stalo stovėjusį krėslą su ratukais. 
Iš pradžių šį sumanymą, kaip ir pastangas nuleisti fotoaparatą iškėlu- 
sias rankas, lyg ir sekėsi įgyvendinti, bet pusiaukelėje jam pakirto ko- 
jas, ir jis ne atsisėdo, o visu kūnu sudribo į tą krėslą. Nuo nevaldo- 
mo kūno svorio krėslas nuriedėjo atbulas, atsitrenkė į dėžes, prik- 
rautas senų “Life" ir “Look" Žurnalų, ir sustojo. 

Popsas nunarino galvą, kaip patariama daryti jaučiant svaigulį, ir 
pasistengė nurimti. Jis net neįsivaizdavo, kiek laiko šitaip sėdėjo. Ga- 
li būti, kad net užsnūdo. Bet kai vėl pakėlė galvą, jautėsi šiek tiek ge- 
riau. Smilkiniuose ir pakaušyje tebetvinkčiojo, turbūt todėl, kad pa- 
lenkus tą prakeiktą makaulę per ilgą laiką pritekėjo per daug kraujo. 
Vis dėlto jis jautėsi turįs jėgų atsistoti; žinojo, kad privalo tai pada- 
ryti. Aišku, kad dabar jau ne jis, Popsas, o jį valdo tas prakeiktas 
daiktas: priverčia vaikščioti per miegus, priverčia (jo protas bandė 
maištauti prieš veiksmažodį priverčia, bet nesėkmingai) fotografuo- 
ti, nors jis visai to nenori. Popsas nesuprato, kodėl taip yra, tačiau 
vienas dalykas jam nekėlė abejonių: negalima su tuo taikstytis. 

Laikas padaryti tai, ką turėjai leisti berniukui pačiam padaryti. 

Taip. Bet ne šiąnakt. Jautėsi išsekęs, šlapias nuo prakaito ir kre- 
čiamas drebulio. Negalėjo būti nė kalbos apie mosavimą kūju - ka- 
žin ar dar įstengs užlipti laiptais į savo butą. Iš pradžių šmėstelėjo 
mintis, kad tą patį labai sėkmingai galėtų padaryti ir čia, viduje; te- 
reikia tik ištraukti fotoaparatą iš stalčiaus ir tėkšti žemėn. Tačiau tą 
mintį tuoj pat nuvijo kita: šiąnakt jam jau iki kaklo tų fotoaparato 
pokštų. Verčiau palaukti ryto... jak fotoaparatas nebeturėtų dar ką 
nors iškrėsti per tas kelias valandas, ar ne? Jame nebėra juostos. 

Popsas užrakino stalčių. Paskui lėtai lėtai, tarsi jam būtų ne sep- 
tyniasdešimt, 0 visi aštuoniasdešimt, atsistojo 1r nusvirduliavo laiptų 
link. Kopė sunkiai, pailsėdamas kas pakopą, viena ranka įsitvėręs tu- 
rėklo (kuris ir pats vos laikėsi), o kita vos išlaikydamas sunkų raktų 
ryšylį. Šiaip ne taip pasiekė viršų. Kai užtrenkė duris sau už nugaros, 
pasijuto kiek tvirčiau. Nuklibinkščiavo į miegamąjį ir iškart griuvo į 
lovą. Kaip 1r visada jo nė kiek netrikdė stiprus prakaito ir nešvaros 
kvapas. Patalynę pervilkdavo kartą per mėnesį ir įsivaizdavo, kad 
taip 1r turi būti. 

Dabar neužmigsiu, pagalvojo jis. Paskui: Užmigsi. Užmigsi, nes 
privalai, o privalai todėl, kad rytoj iš ryto turėsi paimti kūjį, sutraiš- 
kyti pagaliau tą sumautą daiktą ir baigti šią kvailą istoriją. 

Šią mintį nutraukė miegas. Visą likusią nakties dalį Popsas nieko 
nebesapnavo ir net nekrustelėjo. Atsibudęs nustebo, kodėl laikrodžiai 
apačioje visi kaip vienas klysta: muša ne septynis, o aštuonis kartus. 
Bet atidžiau įsižiūrėjęs į šešėlius ant grindų ir sienų suprato, kad 
klysta ne laikrodžiai. Jis pramigo - turbūt pirmąkart per pastaruosius 
dešimt metų. Prasiblaivęs staiga prisiminė praėjusią naktį. Dienos 
šviesoje tas nutikimas nebeatrodė labai keistas; kažin, ar jis iš tikrų- 
jų buvo nualpęs? O gal tai tebuvo silpnumas, apimantis kiekvieną 
netikėtai pažadintą lunatiką? 

Bet juk kažkas vis tiek įvyko, ar ne? Net ir skaisti rytmečio saulė 
negalėjo paslėpti fakto, kad jis vaikščiojo per miegus, padarė vieną 
nuotrauką ir būtų pridaręs jų gyvą velnią, jeigu tik būtų likę juostos. 

Jis atsikėlė, apsirengė ir nulipo laiptais jau tvirtai apsisprendęs, 
kad pirmiausia sutraiškys tą prakeiktą daiktą ir tik tada eis gerti ryti- 
nės kavos. 


VIENUOLIKTAS SKYRIUS 


Kevinas troško, kad jo pirmasis apsilankymas dvimačiame Pola- 
roidsvilyje būtų ir paskutinis, bet deja deja. Per trylika naktų nuo ta- 
da, kai pirmąkart susapnavo košmarą, tas sapnas jį kankino vis daž- 
niau ir dažniau. Jei kurią naktį nieko nesapnuodavo, - truputį atsi- 
pūsk, Kevinai, bet nepamiršk, kad netrukus vėl pasimatysime, gerai? 
- kitą naktį tas pats sapnas jį aplankydavo du kartus. Dabar jis Žino- 
j0, kad tai tik sapnas, ir vos jam prasidėjus per miegus įtikinėdavo sa- 
ve, kad privalo atsibusti, po velnių, pabusk gi! Bet grimzdavo vis gi- 
liau ir giliau ir nė karto neįstengė paklusti savo paties paliepimui. 

Dabar visada sapne matydavo Polaroidsvilį - ne Otlį ir ne Hildas- 
vilį, kaip jam pasirodė pirmąjį kartą. Taip kaip ir nuotraukose, sap- 
nas po sapno veiksmas šiek tiek pasistūmėdavo į priekį. Iš pradžių 
pasirodydavo vyriškis su vežimėliu, prigrūstu visokio šlamšto... dau- 
giausia laikrodžių, - tokių kaip “Emporium Galorium“, - kurie būda- 
vo panašūs ne į tikrus daiktus, o į tikrų daiktų nuotraukas, iškarpy- 
tas iš senų Žurnalų. Tos nuotraukos būdavo kažkaip keistai, neįma- 
nomai sugrūstos į vežimėlį, beje, irgi dvimatį. Senis, tarsi bandyda- 
mas jas apsaugoti, užsiguldavo ant jų ir liepdavo Kevinui kuo grei- 
čiau nešdintis... o vėlesniuose sapnuose jau pridurdavo, kad jeigu 
Kevinas tučtuojau nesinešdins, “aš užsiundysiu ant tavęs Popso šunį! 
Pamatysi!' 

Paskui pasirodydavo storoji moteris, kuri negalėjo būti stora, nes 
buvo visiškai plokščia, bet kažkodėl vis tiek atrodė labai stora. Ji 
stumdavo vežimėlį, pilną prikrautą “Polaroido" fotoaparatų. “Būk at- 
sargus, berniuk, - prisiartinusi ištardavo ji negyvu balsu, kokiu kalba 
kurtieji. - Popso šuo nutrūko nuo grandinės. Jis labai pavojingas. Jau 
sudraskė tris ar keturis žmones Trentono fermoje ir Kembervilyje, o 
dabar jis čia. Labai sunku jį nufotografuoti, tai yra visai neįmanoma, 
jei neturi fotoaparato". 

Ir ji imdavo traukti vieną iš savo vežimėlyje esančių fotoaparatų, 
o jis instinktyviai tiesdavo ranką jį paimti, nesuprasdamas, kodėl mo- 
teriai atrodo, kad jis turėtų nufotografuoti šunį, ir kodėl jam reikėtų 
tai daryti... galbūt jis nesipriešindavo tik iš mandagumo? 

Antra vertus, koks gi skirtumas? Jie abu judėdavo lėtai, tarsi po 
vandeniu (sapnuose dažnai taip būna), bet jų rankos niekada nesusi- 
liesdavo; kai Kevinas prisimindavo šią sapno dalį, jam prieš akis iš- 
kildavo garsioji Mikelandželo freska “Dievas 1 Adomas" ant Siksto 
koplyčios lubų: abiejų rankos tiesiasi viena į kitą, plaštakos irgi, o 
pirštai beveik - ne visiškai, bet beveik - liečiasi. 

Tada moteris išnykdavo, bet tik akimirkai - juk neturėjo trečiojo 
matavimo, ir kai vėl atsirasdavo, jau būdavo per toli. Taigi tu pats 
prieik prie jos, per miegus ragindavo save Kevinas, bet nei viename 
sapne jam nepavyko to padaryti. Toje sapno vietoje jis nevalingai pa- 
sukdavo į kitą pusę ir atsirasdavo prie baltos aptriušusios tvoros, kur 
jau būdavo Popsas ir šuo... tik šuo buvo nebe šuo, o kažkoks siaubin- 
gas sutvėrimas, lyg ir drakonas, nuo kurio tvoskė karščiu ir dūmais, 
nors snukis buvo panašus į šerno šnipą. Popsas ir tas Saulės šuo vie- 
nu metu atsisukdavo į jį, ir Popsas priglausdavo fotoaparatą - jo fo- 
toaparatą, suprasdavo Kevinas, nes matydavo atskilusį plastmasės ga- 
balėlį, - prie dešinės akies. Paskui primerkdavo kairiąją. Berėmiuose 

akiniuose, užsmauktuose ant viršugalvio, atsispindėdavo kažkokia 
miglota saulė. Popsas ir Saulės šuo būdavo trimačiai. Vieninteliai vi- 
same nejaukiame ir neproporcingame sapno mieste. 

“Tai jis! - šaižiu balsu surikdavo Popsas. - Jis yra vagis! Paimk jį, 
mažyli! Ką aš noriu pasakyti, yra tai, kad turi paleisti jam žarnas!" 

Sulig paskutiniais žodžiais Popsas paspausdavo mygtuką, žybte- 
lėdavo fotoaparato blykstė, ir Kevinas pasileisdavo bėgti. Du pir- 
muosius kartus sapnas čia ir nutrūko. O paskui kiekvieną kartą tęs- 
davosi truputį ilgiau. Bet vėlgi - jis judėjo tarsi po vandeniu. Jautėsi, 
lyg stebėtų save iš šalies ir matytų judesius, panašius į šokėjo sulė- 
tintame filme: lėtai lėtai pakelia rankas, marškiniai, gurgždėdami tar- 
si švitrinis popierius, išsipeša iš kelnių ir plaikstosi ore. 

Paskui jis bėgdavo tuo pačiu keliu, kuriuo ir atėjo, mieguistai 
perstatinėdamas pėdas (žinoma, kad mieguistai, o kaipgi kitaip, kvai- 
ly? kiekvienąkart šaipydavosi pats iš savęs), kol po kojomis pajusda- 
vo kietas šaligatvio plyteles. 

Bėgdavo lėtai, taip, žinoma, o Saulės šuo, bevardis valkata, neži- 
nia iš kur atsiradęs ir nežinia ko norintis, lėtai jį vydavosi... Bet ne 
taip lėtai, kaip jis bėgdavo. 

Trečią naktį sapnas pasibaigė toje vietoje, kai Kevinas stengėsi 
pasukti galvą pažiūrėti, koks atstumas skiria jį ir jo persekiotoją. Ki- 
tą naktį nieko nesapnavo. Bet dar kitą sapnas grįžo, be to, dukart. 
Pirmą kartą jis pasuko galvą tiek, kad jau matė gatvę sau už nugaros, 
O per antrąjį sapną (šįkart nuskambėjo žadintuvas, ir Kevinas atsibu- 
do visas išpiltas prakaito, susirietęs pačiame lovos kamputyje) jis jau 
buvo pasukęs galvą tiek, kad čia pat išvydo letenas, palikusias ryš- 
kias Žymes net asfalte, nes buvo su didžiuliais aštriais nagais... ant 
kiekvienos kojos sąnario styrojo po ilgą kaulinį dyglį, panašų į pen- 
tiną. Krauju pasruvusių akių žvilgsnis buvo įsmeigtas tiesiai į Kevi- 
ną. Iš jo šnervių tvoskė ugnis. Jėzau, Jėzau Kristau, jo SNARGLIAI 
dega, pamanė Kevinas ir atsibudęs net paklaiko iš siaubo - jis karto- 
j0 1r kartojo: “...snargliai dega, snargliai dega, snargliai dega". 

Naktis po nakties šuo vis labiau artėjo. Net tais kartais, kai neat- 
sisukdavo pažiūrėti, jis girdėdavo, kaip artinasi šuo. Jausdavo, kaip 
po juo atsiranda šilta balutė ir suprasdavo, kad apsišlapino iš baimės 
1 kad dabar tuo šiltu ir šlapiu keliu turi sugrįžti į šį pasaulį. Jis gir- 
dėdavo, kaip šuns letenos daužosi į asfaltą, kaip asfaltas, neišlaikęs 
svorio, traška ir lūžta. Girdėdavo jo karštą šnopavimą. 

O tą naktį, kai Popsas ne tik vaikščiojo per miegus, bet ir padarė 
paskutinę nuotrauką, Kevinas ne tik išgirdo, bet ir pajuto šuns kvė- 
pavimą: šilto oro gūsį tiesiai į sėdmenis tarsi pravažiuojančio trauki- 

nio sukeltą oro sūkurį. Suprato, kad šuo jau taip arti, kad kitas jo šuo- 
lis bus tiesiai jam ant nugaros; netrukus pajus dar vieną iškvepiamo 
oro gūsį, tik jau ne šiltą, o karštą, labai aštrų ir deginantį, tada dan- 
tys susmigs giliai jam į nugarą, tarp menčių... Nejaugi jis iš tikrųjų 
mano, kad tai tik sapnas? Nejaugi? 

Atsibudo kaip tik tuo metu, kai Popsas įveikė paskutinę laiptų, 
vedančių į jo butą, pakopą ir sustojo atgauti kvapą prieš pasiekdamas 
lovą. Sįkart atsibudęs Kevinas pamatė, kad miegojo sėdėdamas, po 
savim pasibrukęs antklodę. Jis visas buvo išpiltas prakaito, tačiau 
drebėjo iš šalčio. Visa oda, net ir skruostų, pašiurpusi. 

Jo. galvoje sukosi mintis, bet visai ne apie sapną. Jis galvojo: 
Kažkas ne taip, skaičius ne tas, ne trys, nes... 

Staiga griuvo aukštielninkas ir užmigo kietu nekalto vaiko (net 1r 
penkiolikos sulaukęs jis tebebuvo vaikas, ypač tą dieną, kuri dar 
išauš) miegu. 

Pusę aštuonių, kaip visada tomis dienomis, kai reikėdavo eiti į 
mokyklą, nuskambėjo žadintuvas. Jis atsibudo vėl taip pat sėdėda- 
mas kaip ir naktį. Staiga jam viskas paaiškėjo. “Saulė 660", kurį jis 
sutraiškė į šipulius, buvo ne jo fotoaparatas - štai kodėl jo nesiliauja 
kankinęs tas kvailas košmaras. Popsas Merilas, tas mielas senas filo- 
sofas ir fotoaparatų, laikrodžių ir visokių kitokių smulkių prietaisų 
taisytojas, jį ir jo tėtį paprasčiausiai apvyniojo aplink pirštą. 

Jo tėtis!.. 

Išgirdo trinktelint duris apačioje ir šoko iš lovos. Dviem šuoliais 
pasiekė duris, paskui apsigalvojo, nulėkė prie lango ir suriko: Tėti! 
kaip tik tuo metu, kai tėvas sėdo į automobilį važiuoti į darbą. 


DVYLHKTAS SKYRIUS 


Popsas drebančiomis rankomis išsitraukė raktų ryšulį iš kišenės, 
atrakino “ypatingąjį"* stalčių ir išėmė fotoaparatą, vėl apdairiai liesda- 
mas tik dirželį. Pirmiausiai pažiūrėjo į “Polaroido" objektyvą vilda- 
masis, kad gal jis bus sudužęs po naktinio nuotykio, bet juk dar jo tė- 
vas mėgdavo kartoti, kad velniui visada sekasi; tie jo žodžiai, pasiro- 
do, tiko ir prakeiktam Kevino Delevano fotoaparatui. Toje vietoje, 
kur buvo nuskilę, nuskilo dar truputis plastmasės, bet tik tiek. 

Jis uždarė stalčių ir sukdamas spynoje raktą pamatė ant grindų 
gulinčią nuotrauką. Tarsi Orfėjas, kuris neiškentęs atsisuko ir pažvel- 
gė į Euridikę, Popsas irgi negalėjo suvaldyti savo smalsumo: pasilen- 
kė ir pakėlė ją. 

Šuo jau buvo pašokęs. Priekinės letenos kabojo ore, po gaurais, 
primenančiais plieninio šepečio šerius, ryškiai matėsi įtempti raume- 
nys, nuo jo dvelkė jėga ir nevaldoma energija. Vaizdas nuotraukoje 
buvo truputį išskydęs - taip atsitinka, kai fotografuojant sujudama. 
Popsui pasirodė, kad girdi urzgimą, o gal ir riaumojimą - garsas sk- 
lido tarsi iš už stiklo. Panašu, kad anoniminis fotografas bando trauk- 
tis, bet ar tai padės? Iš šuns nasrų rūko dūmai, taip, dūmai, net ir drą- 
siausias vyras, išvydęs tokį vaizdą, bandytų viską metęs sprukti, bet 
Popsui vieno vienintelio žvilgtelėjimo užteko, kad suprastų, jog tam 
vyrui (žinoma, vyrui, gal kažkada jis ir buvo berniukas, paauglys, bet 
kas laiko fotoaparatą dabar?), kuris, šoko apimtas, vis dar fotografuo- 
ja, nesąmoningai spaudinėja mygtuką, neliko jokių šansų. Jis tegali 
pasirinkti, kaip jam numirti: stovint ar gulint. 

Popsas suglamžė nuotrauką ir susikišo raktus atgal į kišenę. Lai- 
kydamas fotoaparatą, anksčiau priklausiusį Kevinui Delevanui, o da- 
bar jau jam, tik už dirželio, pasuko prie galinių krautuvėlės durų; pa- 
keliui dar turi susirasti kūjį. Netoli durų švystelėjo balta tarsi fotoa- 
parato blykstės šviesa, ryški ir begarsė, bet ne akyse, o galvoje. 

Jis apsisuko, ir dabar jo akys buvo tuščios tuščios. Nuėjo prie sta- 
lo, bet fotoaparatą laikė ne už dirželio, o prispaudęs prie krūtinės tarsi 
urną. Pakeliui stabtelėjo prie komodos su laikrodžiais. Popsas išsirin- 
ko vokiško laikrodžio su gegute imitaciją, nukabino jį, visiškai ne- 
paisydamas svarelių, kurie kaipmat susipainiojo vienas kito grandinė- 
lėse, ir švytuoklės, kuri užkliuvusi už tų pačių grandinėlių nulūžo. 
Mažytės durelės laikrodžio viršuje atšoko; jose pasirodė apstulbęs 
medinis paukštukas. Jis sukukavo vieną vienintelį kartą - ku/ - tarsi 
protestuodamas prieš tokį brutalų elgesį ir vėl dingo. 

Popsas pakabino “Saulę 660" už dirželio laikrodžio vietoje ir, 
žvelgdamas prieš save stiklinėmis akimis, vėl pasuko prie galinių du- 
rų. Laikrodį jis nešė atsainiai, visai nekreipdamas dėmesio į dzingsė- 
jimą ir čiepsėjimą (gal tai paukščiukas stengėsi ištrūkti?). Jis nepas- 
tebėjo, kaip vienas svarelis už kažko užkliuvo, nutrūko ir nusirito to- 
lyn, palikdamas ryškų pėdsaką ant dulkėtų, metų metais neplautų 
grindų. Tiesą sakant, Popso judesiai buvo panašūs į roboto. Kieme 
užėjo į pašiūrę, pasiėmė kūjį. Tada, vienoje rankoje laikydamas jį, ki- 
toje - laikrodį, alkūne šiaip ne taip atkabino durų kabliuką ir išėjo į 
kiemą. 

Laikrodį paguldė ant priekalo, minutę pastovėjo, paskui abiem 
rankomis suėmė kūjo rankeną. Nors akys tebebuvo drumstos ir negy- 
vos, nebūtum galėjęs pasakyti, kad jis nieko nemąsto. Atvirkščiai - 
jis visas buvo paskendęs savo mintyse. Tačiau matė ne bevertį (ypač 

po to, kai nutrūko svarelis) laikrodį su gegute; ant priekalo jis regėjo 
Kevino “Polaroidą"'. Atrodė, kad iš tikrųjų tiki darąs tai, ką buvo su- 
manęs dar lovoje: nulipti žemyn, paimti iš stalčiaus fotoaparatą ir 
užeiti į pašiūrę kūjo. 

Popsas Merilas užsimojo - ne taip smarkiai kaip Kevinas, bet ga- 
na plačiai. Kūjis nusileido tiesiai ant laikrodžio su gegute stogo. 
Plastmasės gabaliukai, medžio nuolaužos, spyruoklytės, varžteliai ir 
ratukai išsilakstė į šalis. O Popsas vis tiek regėjo aplink priekalą išsi- 
barsčiusias fotoaparato nuolaužas. 

Jis nuleido kūjį ir minutę pastovėjo tarsi medituodamas, įbedęs 
priešais save nieko nematančių akių žvilgsnį. Paukščiukas, kurį Pop- 
sas palaikė “Polaroido" fotojuostos dėžute, gulėjo ant nugaros, iškė- 
Ięs savo medines kojeles. Popsas apsisuko ir nugūrino į pašiūrę. 

- Štai, - sumurmėjo jis. - Galas. 

Net stovint visai arti jo nebūtų įmanoma suprasti, ką jis ką tik pa- 
sakė, bet sunku būtų neišgirsti palengvėjimo atodūsio. 

- Baigta. Daugiau nebereikės dėl to nerimauti. Kas dabar? Aha, 
tabakas pypkei!! 

Bet kai po penkiolikos minučių atsidūrė kitame kvartalo gale 
esančioje krautuvėje, jis paprašė ne tabako (nors pats buvo įsitikinęs, 
kad prašo būtent j0). Jis paprašė fotojuostos. 

“Polaroido"? fotojuostos. 


TAYUKTAS SKYRIUS 


- Kevinai, aš pavėluosiu į darbą, jeigu tuoj pat ne... 

- Ar galėtum paskambinti? Ar galėtum? Paskambinti ir pasakyti, 
kad pavėluosi, o galbūt ir visai neateisi? Jeigu būtų labai, labai, /a- 
bai svarbus reikalas? 

Ponas Delevanas atsargiai pasiteiravo: 

- Koks svarbus reikalas? 

- Ar galėtum? 

Ponia Delevan išdygo Kevino kambario tarpduryje. Už jos kyšo- 
jo Megės galva. Abi smalsiai Žiūrėjo į kostiumuotą vyriškį 1r berniu- 
ką vienomis trumpikėmis. 

- Manau, kad... taip, tarkim, galėčiau. Bet tik po to, kai sužinosiu, 
kas atsitiko. 

Kevinas, vogčiomis žvilgtelėjęs į duris, kaip galėdamas tyliau pa- 
aiškino: 

- Tai dėl Popso Merilo. Ir fotoaparato. 

Ponas Delevanas, kurį iš pradžių nustebino toks Kevino atsargu- 
mas, dabar pats nuskubėjo prie durų. Jis kažką sušnibždėjo Žmonai, 
toji linktelėjo. Tada tėtis uždarė duris, nekreipdamas jokio dėmesio į 
protestuojančios Megės verkšlenimą. 

- Ką tu pasakei mamai? - paklausė Kevinas. 

- Kad tai grynai vyriškas reikalas, - šyptelėjo ponas Delevanas. - 
Manau, ji mano, jog nori pasikalbėti apie masturbavimąsi. 

Kevinas paraudo. 

Ponas Delevanas nutaisė rimtą veido išraišką: 

- Bet juk ne apie tai, ar ne? Tai yra... norėjau pasakyti, kad tu tur- 
būt Žinai apie... 

- Žinau, žinau, - nutraukė jį Kevinas (jis abejojo, ar sugebėtų ras- 
ti tinkamų žodžių, net jei ir norėtų); iš vėžių jį išmušė tai, kad ne tik 
j0 tėtis Žino tą dalyką, - žinoma, tai neturėtų jo stebinti, tačiau vis 
dėlto nustebino; dėl savo nustebimo jis ir sutriko, - bet kad ir jo ma- 
mai tai ne paslaptis. 

Nesvarbu. Visa tai neturi nieko bendra su košmarais ir su jo nau- 
juoju atradimu. 

- Sakiau tau, kad tai dėl Popso. Ir dėl naktinių košmarų, kurie ne- 
siliauja mane kankinę. Bet labiausiai - dėl fotoaparato. Popsas jį pa- 
vogė, tėti. 

- Kevinai... 

- Žinau, kad sudaužiau jį į šipulius ten, ant to priekalo. Bet tai bu- 
vo ne mano totoaparatas. Tai buvo kitas fotoaparatas. Ir tai dar nėra 
blogiausias dalykas. Blogiausia, kad manuoju jis ir toliau fotografuo- 
ja! Ir tas šuo... netrukus jis ištrūks! O kai tai atsitiks, pirmiausia jis 
nužudys mane. Tame kitame pasaulyje jis jau pradėjo š-š-š...! 

Kevinas taip ir neįstengė pabaigti sakinio. Dar kartą pats save aps- 
tulbino - pratrūko raudoti. 


< 


Kai Džonui Delevanui pagaliau pavyko nuraminti sūnų, buvo jau 
be dešimt aštuonios, ir jis susitaikė su mintimi, kad teks pavėluoti į 
darbą. Jis spaudė berniuką glėbyje - kad ir kas tai būtų, vaikas suk- 
rėstas, 0 jeigu tai nieko rimta, tik sapnai, vadinasi, po visu tuo, kad 
ir labai giliai, vis tiek slypi lytinio brendimo bėdos. 

Kai Kevinas tiek nusiramino, kad tik retkarčiais krūptelėdavo ir 
sukūkčiodavo, ponas Delevanas patyliukais nusėlino prie durų ir jas 
atidarė, norėdamas įsitikinti, ar Keitė tikrai nusivedė Megę į apačią. 

Taip, tikrai; koridorius tuščias. Na, mums bent jau tiek sekasi, pagal- 
vojo jis ir grįžo pas Keviną. 

- Ar dabar jau gali kalbėti? - paklausė. 

- Popsas turi mano fotoaparatą, - nuo ašarų užkimusiu balsu išta- 
rė Kevinas. Jo akys tebebuvo paraudusios. - Kažkokiu būdu jam pa- 
vyko jį pasilikti, ir dabar jis juo fotografuoja. 

- Tu tai susapnavai? 

- Taip... be to, kai ką prisiminiau. 

- Kevinai... tai buvo tavo fotoaparatas. Man labai gaila, sūnau, bet 
tai buvo jis. Aš netgi mačiau jo nuskilusį šoną. 

- Jis mus kažkaip pergudravo... 

- Kevinai, man atrodo, tu išsig... 

- Paklausyk, - užsispyręs kartojo Kevinas. - Ar gali paprasčiausiai 
išklausyti? 

- Gerai. Taip. Aš klausau. 

- Prisiminiau, kad kai jis padavė man fotoaparatą - tada, kai jau 
ėjome jo sudaužyti, pameni? 

- Taip... 

- Aš pažiūrėjau į langelį, kuriame matosi, kiek kadrų dar yra likę. 
Ten buvo skaičius trys, tėti! Ten buvo trys! 

- Na? Ir kas 1š to? 

- Vadinasi, ten dar buvo likę fotojuostos! Fotojuostos! Žinau, nes 
dar atsiminiau, kad kūjui nusileidus ant fotoaparato, kartu su šukėmis 
pažiro ir tie juodi lakštai. 

- Aš dar kartą kartoju: 1r kas iš to? 

- Mano fotoaparate, kai atidaviau jį Popsui, nebebuvo likusio nė 
vieno kadro! Štai kas iš to. Iš pradžių juostos turėjau dvidešimt aš- 
tuoniems kadrams. Jis užsigeidė, kad padaryčiau dar trisdešimt, iš vi- 
so penkiasdešimt aštuonias nuotraukas. Dar dvejojau - pirkti ar ne tą 
juostą. Mat jau tada visas šis reikalas buvo pradėjęs mane bauginti... 

- Aha. Ir mane šiek tiek. 

Kevinas su pagarba pažvelgė į tėtį: 

- Tikrai? 

- Aha. Tęsk. Man atrodo, kad jau imu suprasti, kurlink suki. 

- Tai va. Kol aš dvejojau, jis pats pasiūlė pinigų juostai pirkti. Bet 
davė tiek, kad nebūtų užtekę net pusei juostos. Pasirodo, jis tikras 
šykštuolis, tėti. 

Džonas Delevanas kreivai šyptelėjo: 

- Toks jau jis, vaike. Vienas iš didžiausių pasaulyje, ką aš noriu 
pasakyti. Tęsk, negaišk. Laikas lekia kaip pašėlęs. 

Kevinas užmetė akį į laikrodį. Beveik aštuonios. Nors nė vienas 
1š jų to nežinojo, po poros minučių atsibus Popsas ir pradės savo ry- 
tinę erzelynę, kurios vėliau beveik neprisimins. 

- Gerai, - tarė Kevinas. - Aš čia bandau pasakyti, kad net ir norė- 
damas nebūčiau galėjęs nupirkti dar vienos juostos. Kišenėje neturė- 
jau nė cento, nes, kad galėčiau prifotografuoti tiek nuotraukų, kiek 
reikėjo Popsui, išleidau visus savo pinigus ir net vieną baksą pasis- 
kolinau iš Megės. Tiksliau - ne pasiskolinau, o už tai turėjau leisti ir 
jai porą kartų spragtelėti. 

- Vadinasi, jūs abu išnaudojote visas ekspozicijas? Visas iki vie- 
nos? 

- Taip! Taip! Jis netgi pats pasakė, kad nuotraukų buvo penkias- 
dešimt aštuonios! Ir po to aš tikrai nebepirkau naujos juostos. Fotoa- 
paratas buvo visiškai tuščias, kai atidaviau jį Popsui, tėti! Skaičius ta- 
me langelyje buvo nulis! Aš jį savo akimis mačiau, tikrai prisimenu! 
Tai jeigu ten buvo mano fotoaparatas, iš kur tada atsirado skaičius 
trys? 

- Bet juk jis negalėjo... - staiga tėtis nutilo. Jo veidas apsiniaukė, 
nes jis suprato, kad Popsas galėjo, nes tiesa buvo tokia: jo, Džono 
Delevano, karti patirtis neišgydė jo nuo kvailumo, o Popsas, tuo pa- 
sinaudojęs, pūtė miglą į akis ir jam, ir, deja, jo sūnui. 

- Negalėjo - ko? Apie ką tu dabar mąstai, tėti? Matau, kad kažkas 
tave tiesiog pribloškė! 

Iš tiesų, jis priblokštas. Juk su kokiu užsidegimu ir noru Popsas 
pasiūlė nulipti Žemyn 1r atnešti nuotraukas, kad jie galėtų atidžiau įsi- 
žiūrėti į aplink šuns kaklą apvyniotą daiktą, kuris vėliau pasirodė 
esąs paskutinis tetos Hildos Kevinui padovanotas kaklaraištis, tas, su 
paukščio, greičiausiai genio, formos segtuku. 

Mes galime eiti kartu, pasakė Kevinas, kai Popsas pasisiūlė atneš- 
ti nuotraukas. Iš kur tada toks Popsui neįprastas pagyvėjimas? Neužt- 
ruksiu nė minutės, paprieštaravo senis. O tiesa yra ta, mąstė ponas 
Delevanas, kad tuomet neatkreipiau į tai dėmesio, kad nekantravau 
dar kartą peržiūrėti tą prakeiktą įrašą. Ir dar: nulipęs apačion, Popsas 
galėjo visiškai neskubėdamas apkeisti kad ir dvidešimt fotoaparatų. 
Tam senam kalės vaikui net nereikėjo vargintis pučiant miglą jiems 
į akis - nors, jeigu ponas Delevanas būtų buvęs akylesnis, senis būtų 
sugebėjęs ir tai padaryti. 

- Tėti? 

- Manau, kad jis galėjo, - pagaliau prabilo ponas Delevanas. - Bet 
kam? 

Kevinas tylėjo ir tik purtė galvą. Iš kur jam Žinoti kam? Ponas 
Delevanas ir nesitikėjo išgirsti atsakymo, jis pats jį žinojo. Garsiai 1š- 
tarti klausimą jam reikėjo tam, kad galų gale tai suprastų. Kodėl to- 
kie kaip Popsas Merilas apskritai ko nors imasi? Kad gautų iš to nau- 
dos. Štai koks atsakymas. Vienintelis teisingas. Tik Kevinui atrodė 
kitaip. Peržiūrėjęs Popso darytą įrašą, ponas Delevanas irgi buvo lin- 
kęs pakeisti savo nuomonę ir pritarti Kevinui. Tačiau dabar suprato 
klydęs. Iš jų trijų - kuris turėjo galimybę atidžiausiai peržiūrėti tą įrašą? 

Žinoma, Popsas. Redžinaldas Marijanas “Popsas" Merilas. 

Uždėjęs ranką sūnui ant pečių, Džonas Delevanas sėdėjo ant jo l0- 
vos krašto. Staiga pašoko kaip įgeltas. 

- Renkis. Aš lipu žemyn paskambinti. Pasakysiu Brendonui, kad 
turbūt vėluosiu, o gal ir visai neateisiu. 

Jis jau mintyse dėliojo žodžius, kuriuos turės pasakyti Brendonui 
Rydui, bet tai netrukdė jam pastebėti dėkingumo, nušvietusio susirū- 
pinusį sūnaus veidą. Ponas Delevanas šyptelėjo ir pajuto, kaip išga- 
ravo jį apėmusios niūrios mintys. Na, bent jau tiek: ir jo sūnus kol 
kas neišaugęs iš amžiaus, kai dar reikia tėvų paguodos, ir jis pats dar 
ne toks senas, kad nedžiugintų gebėjimas paguosti sūnų. 

- Manau, - tarė jis, eidamas prie durų, - kad turime aplankyti Pop- 
są Meną. - jis pažvelgė į laikrodį ant Kevino naktinio stalelio. Buvo 
dešimt po aštuonių - “Emporium Galorium?' kieme virš laikrodžio su 
gegute kaip tik pakibo kūjis. - Paprastai jis atidaro pusę devynių. 
Kaip tik tuo laiku ir turėtume suspėti. Jeigu, žinoma, tu paskubėsi, ką 
aš norėjau pasakyti. 

Ponas Delevanas išėjo, paskui save uždarydamas duris, o Kevinas 
nedelsdamas puolė rengtis. 


KETURIOLIKTAS SKYRIUS 


Kasl Roko “Leverdjė didžioji vaistų parduotuvė“ - tai kur kas 
daugiau negu paprasta vaistinė. Tai yra, galbūt pačioje pradžioje sa- 
vininkai ir turėjo sumanymą atidaryti paprastą vaistinę, bet paskui 
užmojai išsiplėtė ir, jau baigus įrengti didelę parduotuvę, prieš pat 
tų". Tas, kuris tai pastebėjo, galbūt perdavė tam, kuris už tai atsakin- 
gas, anas savo ruožtu - kitam, kuris turėjo pataisyti iškabą, ir nežinia 
per kieno aplaidumą buvo nuimtas ne žodis “vaistų", o tik pridėtas 
“didžioji"", ir išėjo nei šis, nei tas - “Didžioji vaistų parduotuvė". 

Savininkai, matyt, nerado kitos išeities, kaip tik viename parduotuvės 
kampe skubiai įrengti papildomą prekystalį vaistams. 

Iš tikrųjų “Leverdjė didžioji vaistų parduotuvė? prekiavo pigiais 
menkniekiais. Tačiau prekės, išdėliotos dienos šviesos lempomis apš- 
viestose lentynose, atrodė kažkaip solidžiai. Bet gal dėl nestabiliai 
tiekiamos elektros srovės, o gal ir dėl ko kita šviesa mirgėjo, todėl 
daiktai lentynose atrodė kaip gyvi. Nupirk mane! rodos, rėkė kiek- 
vienas iš jų. Jeigu ne - netrukus mirsi! Arba mirs tavo žmona! Arba 
tavo vaikai! Arba tavo geriausias draugas! Arba galbūt net ir visi 
jie! Kodėl? Tau įdomu, iš kur aš tai žinau? Tau tai neturėtų rūpėti. 
Tiesiog nupirk mane ir... NEDELSDAMAS! 

Priešais pat įėjimą stovėjo lentyna su visokiomis smulkiomis ga- 
lanterijos prekėmis, po to - dvi lentynos su tvarsčiais, pleistrais ir 1a- 
šiukais “nuo visų ligų“, lentyna, prikrauta vaizdo ir garso kasečių (ir 
tuščių, ir įrašytų). Paskui - lovys su žurnalais, o už jo - krūvos kny- 
gų minkštais viršeliais. Prie vienos kasos buvo išdėlioti įvairiausi 
žiebtuvėliai, prie kitos - laikrodžiai, o trečioji kasa - ta, prie kurios sė- 
dėjo vaistininkas, - buvo nugrūsta į patį nuošaliausią kampą. Helou- 
vyno saldumynai buvo užėmę beveik visą Žaislų lentyną (prieš Ka- 
lėdas žaislai, aišku, ne tik atsikovos savo vietą, bet užims ir dar ko- 
kias dvi papildomas lentynas). O pačiame centre, matomiausioje vie- 
toje, puikavosi spalvingas stendas. Pirmiausiai Popsui į akis krito di- 
džiulė F raidė, tarsi Faia morgana, o gal nepermaldaujamo likimo 
simbolis; likimo, apie kurį Popsas anksčiau retai tesusimąstydavo 
(na, nebent kiek jis gali įtakoti piniginės storį), apie kurį ir Kevinas 
Delevanas dar nebuvo galvojęs. Stendas vadinosi RUDENS 
FOTOFESTIVALIS. 

Stendas buvo išpuoštas tarsi iš gausybės rago krintančiais įvairias- 
palviais medžių lapais. Iš po tų lapų matėsi “Kodako" ir “Polaroido" 
fotoaparatai (tarp jų - ir keliolika “Saulių 660'7) ir visokios kitokios 
jiems skirtos smulkmenos - dėklai, albumai, fotojuostos, lempos. O 
pačiame viduryje tarsi H. Dž. Velso mirties mašina virš Londono 
griuvėsių puikavosi senoviškas trikojis stovas. Ant jo buvo. užkartas 
skelbimas: 

ŠIĄ SAVAITĘ NUOLATINIAMS PIRKĖJAMS - YPATINGOS 
NUOLAIDOS “POLAROIDO" FOFOAPARATAMS IR JŲ PRIE- 
DAMS! 

Pusę devynių tą rytą, praėjus pusvalandžiui nuo “Leverdjė"' par- 
duotuvės atidarymo, joje sukiojosi lygiai vienas “nuolatinis pirkėjas" 
- Popsas Merilas. Jis nesustodamas praėjo pro tą stendą ir nužingsnia- 


294 


vo prie vienintelės tuo metu veikusios kasos, kur Molė Daram kaip 
tik baigė dėlioti laikrodžius ant aksomu aptrauktų lentynėlių. 

O, ne, ateina senas Išsprogtakis, pagalvojo ji ir išsiviepė. Popsas 
visuomet stengdavosi mokėti (dažniausias jo pirkinys - maišelis taba- 
ko “Princas Albertas'') jos kasoje, net jei būtent prie jos nusidriekda- 
vo ilgiausia eilutė. O jei Molei būdavo pertrauka, slampinėdavo tarp 
lentynų tol, kol ji grįždavo. Už tiek, kiek jis paprastai pirkdavo, bū- 
davo galima susimokėti per trisdešimt sekundžių, bet jis krapštyda- 
vosi ne mažiau kaip tris minutes. Pinigus laikė nušiurusioje odinėje 
piniginėje, grandinėle pritvirtintoje prie diržo kilpos. Kai traukdavo 
piniginę iš kišenės, grandinė žvangėdavo taip, kad Molė vos susilai- 
kydavo nenusijuokusi. Atidaroma piniginė sugirgždėdavo, ir Molė, 
garbės žodis, kiekvienąkart sulaikiusi kvapą laukdavo išplasnojan- 
čios kandies (taip užkietėję šykštuoliai paprastai vaizduojami karika- 
tūrose). Viršuje būdavo prigrūsta visokiausių sąskaitų, suglamžytų 
banknotų, siaubingai nešvarių, riebaluotų, prie kurių atgrasu prisi- 
liesti, kad kuo nors neužsikrėstum, o ant dugno skimbčiojo monetos. 
Popsas ištraukdavo vieno dolerio banknotą, tada sustumdavo visus 
popierius į šoną ir savo storais pirštais imdavo žvejoti monetas, - nie- 
kada neduodavo dviejų dolerių, cha-cha, jam patikdavo krapštytis, - 
kol atskaičiuodavo lygiai tiek, kiek kainuodavo jo pirkinys. Ir viso- 
mis tomis centų paieškomis būdavo užimti tik jo pirštai. Akys tuo 
metu bėgiodavo Molės iškilumais: nuo krūtų per pilvą iki šlaunų ir 
vėl aukštyn, bet tik iki krūtų. Niekada aukščiau. Žvilgsnis nepasiek- 
davo net ir putlių lūpyčių, nors dauguma vyrų neniekina ir šios mo- 
terų kūno dalies; ne, Popsą Merilą moters anatomija domino tik “iki 
pusės“. Kai jis pagaliau baigdavo čiupinėtis - kiek beužtruktų, Molei 
tas laikas prailgdavo trigubai - ir išsinešdindavo iš parduotuvės, ji tet- 
rokšdavo vieno - kuo greičiau palįsti po dušu. 

Taigi, pamačiusi besiartinantį Popsą, ji sukaupė visą savo kantry- 
bę ir nutaisė privalomą šypseną, kuri tačiau bylojo ne ką kita, o da- 
bar tik pusė devynių ir šypsotis teks dar septynias su puse valandos. 
Mintyse ji drąsino save: Ne jis vienas spokso į tave, laikas priprasti. 
Bet Popsas Merilas ne toks kaip kiti vyrai, kurie ryja akimis jos nea- 
bejotinai dailiai sudėtą figūrą. Viena vertus, Popsas buvo senas, bet 
ne tik dėl to. Tikroji priežastis kita: vieni vyrai Žiūri į tave ir tiek, o 
kai kurie čiupinėja akimis. Merilas - vienas iš jy. Jo žvilgsnis atrodė 
išties čiuopiantis; kol jis rausdavosi savo girgždančioje senmergiško- 
je piniginėje, pakabintoje ant visiškai prie jos nederančios grubios 
grandinės, ji visu kūnu jausdavo aukštyn ir žemyn besirangantį jo 
žvilgsnį, kopiantį per jos kūno kalvas ir besiskverbiantį į slėnius. 

Tuo metu ji pagalvodavo, kad geriausiai jaustųsi su vienuolės drabu- 
Žiu. Arba galbūt su riterio šarvais. 

Jos mama mėgdavo kartoti: Reikia iškęsti tai, kas ne tavo valioje 
pakeisti, mieloji Mole, 1r kol niekas neišrado apsaugos priemonių nuo 
šlykščių vyrų - ir senų, ir jaunų - žvilgsnių arba kol Popsas Merilas 
nepadarė didžiulės paslaugos visiems Kasl Roko gyventojams - ne- 
numirė, jai teks tai iškęsti. 

Bet šiandien ji buvo maloniai nustebinta. Paprastai alkanas Pop- 
so žvilgsnis šiandien buvo dar atsainesnis nei eilinio pirkėjo; jis at- 
rodė visiškai tuščias. Ne, ne toks, kuris žvelgia kiaurai per tave arba 
atsimuša kaip į nemalonią kliūtį 17 atšoka. Molei pasirodė, kad senis 
taip giliai nugrimzdęs į savo mintis, kad jo žvilgsnis jos net nepasie- 
kia. 

- Ar galėčiau jums padėti, pone Merilai? - paklausė ji, o rankos 
jau tiesėsi į lentyną, kur buvo laikomas tabakas. Kai anapus prekys- 
talio išdygdavo Popsas, ji stengdavosi kaip galėdama greičiau viską 
jam paduoti, nes nusisukusi jauste jausdavo jo gašlų žvilgsnį, čiupi- 
nėjantį jos užpakalį ir besiskverbiantį į tarpkojį. 

- Taip, - ramiu, netgi šaltu balsu atsakė jis, rodydamas ne didesnį 
susidomėjimą ja nei pinigų keitimo automatu. Molei tai patiko. - No- 
rėčiau... - ir jis pasakė žodį, kurio arba Molė nenugirdo, arba jis 
neaiškiai ištarė. Molė vylėsi, kad šis nesusipratimas vis dėlto įvyko 
dėl jo kaltės, o tai reikštų, jog senas kuinas galutinai nukaršo ir ne- 
besugeba valdyti savo kalbos padargų. 

Molei pasigirdo tabafilmako. Tokiais dalykais jie neprekiavo... 
nebent tai būtų koks nors retas, pagal receptą parduodamas vaistas. 

- Atsiprašau, nenugirdau, pone Merilai. 

- Fotojuostos, - pakartojo jis taip aiškiai, kad Molė pajuto netgi 
nusivylimą, mat ji buvo įsitikinusi, kad senis suveblės tą pačią nesą- 
monę kaip ir pirmą kartą. Vadinasi, ne jis, o ji nebevaldo savo klau- 
sos padargų. 

- Kokios norėtumėte? 

- “Polaroido", - atsakė jis. - Dviejų. 

Ji nesuprato, kas čia darosi, bet, be jokios abejonės, didysis Kasl 
Roko niekšas šiandien kaip ne savas. Nieko nematantis žvilgsnis, o 
kalba... kalba panaši į jos penkerių metų dukterėčios Elinos vebleni- 
mą. Tačiau nėra laiko svarstyti - reikia dirbti. 

- Kokiam modeliui, pone Merilai? 

Ji pati sau atrodė šauni - tikra aktorė, tačiau Popsui Merilui tai bu- 
vo nė motais. Jo mintys skrajojo toli nuo čia. 

Minutėlę pagalvojęs (bet net neužkabinęs jos žvilgsniu; jo akys 
buvo įsmeigtos į cigarečių pakelius, sukrautus už jos nugaros), jis iš- 
pyškino: 

- “Polaroidas Saulė“. 660-0jo modelio. 

Ir staiga jai paaiškėjo. Jos dukterėčia turėjo tokią didžiulę žaisli- 
nę pandą, kurią ji nežinia kodėl (tai suprastų nebent kita jos amžiaus 
mergaitė) praminė Paulete. Pauletės viduje buvo įtaisytas elektroni- 
nis mechanizmas su jo atmintyje įrašytais kokiais keturiais šimtais 
nesudėtingų sakinukų, pavyzdžiui, “Apkabink mane“ arba “Nepalik 
manęs". Kai tik spustelėdavai Pauletės pilvuką, pasigirsdavo vienas 
iš tų mielų sakinukų, bet tariamų tokiu bespalviu balsu, kad išbluk- 
davo visa tų mielų žodžių prasmė. Elina dėl to labai pyko ir vadino 
Pauletę kvaiša. Molei tas žaislas ir mergaitės pyktis keldavo šiurpą; 
ji bijojo, kad vieną gražią dieną, kai Elina užpykusi smarkiau spus- 
tels savo pandos pilvą, šioji pasakys tai, ką iš tikrųjų galvoja. Galbūt 
- “Kai užmigsi, aš tave pasmaugsiu“, o gal - “Aš turiu peilį". 

Taigi šį rytą Popsas Merilas panašus į piktąją Pauletę. Jo bespal- 
vis žvilgsnis šiurpiai priminė nieko nereginčias žaislinės pandos akis. 
Molė dabar jau su viltimi laukė to seno gašlaus žvilgsnio. Tačiau ne- 
sulaukė. 

Pasilenkusi paimti to, ko seniui šį kartą prireikė, net nesąmonin- 
gai išrietė klubą. Atsisukusi tikėjosi pamatyti į savo apvalumus įs- 
meigtas seno gašlūno akis. Tačiau šį kartą ji klydo. Kai paėmė foto- 
juostas ir nubraukė prie jų prilipusias dekoracijas - rudeninius lapus, 
jis vis dar spoksojo į tuos pačius cigarečių pakelius. Atrodė, kad jam 
mirtinai prireikė juos suskaičiuoti. Tik atidžiau įsižiūrėjusi Molė sup- 
rato, kad jo įdėmus žvilgsnis buvo netgi ne žvilgsnis, o tik tuščios lyg 
aklo akys. 

Prašau išeik iš čia, mintyse maldavo Molė. Prašau pasiimk savo 
juostas ir išeik. Ir, kad ir ką ketintum daryti, maldauju, neliesk ma- 
nes. 

Jeigu jis ją palies, Molė rėks. Kodėl būtent dabar parduotuvėje 
nėra nė vieno Žmogaus?! Bent vieno pirkėjo, pageidautina, Žinoma, 
šerifo Pengborno, na, jei ne jo, tai bet kurio kito?! Ji žinojo, kad po- 
nas Konstantinas, vaistininkas, sukiojasi kažkur netoliese, turbūt tar- 
nybinėse patalpose, tačiau juk vaistų prekystalis - už ketvirčio mylios 
nuo jos kasos, na, ne visai - šiek tiek arčiau, bet vaistininkas vis tiek 
nespėtų atbėgti, jei senis Merilas imtų lįsti prie jos. O kas, jeigu po- 
nas Konstantinas išėjo gerti kavos pas Nenę? Juo labiau ji stengėsi 
prisiminti, kada gi tas Konstantinas eina kavos, juo aiškiau jai darė- 
si, kad būtent šiuo metu. Juk yra toks kiaulystės dėsnis: jei turi įvyk- 

ti kažkas tikrai baisaus, tai būtinai atsitinka tuo metu, kai aplinkui nė- 
ra nė gyvos dvasios. 

Senį, be jokios abejonės, ištiko kažkoks proto užtemimas. 

Ji išgirdo dirbtinai žvalius savo pačios Žodžius: 

- Štai, pone Merilai. 

Padėjo fotojuostas ant prekystalio ir kaip nuplikyta šoko už kasos, 
kad nors šis daiktas skirtų ją nuo to pamišėlio. 

Popsas Merilas ėmė žvanginti savo odinę senieną, pakabintą ant 
šlykščios grandinės. Drebančiais pirštais Molė į kasą įmušė ne tą su- 
mą, todėl dabar turės bėdos, kol ištaisys klaidą. 

Jis ištiesė du dešimties dolerių banknotus. 

Molė bandė įtikinti save, kad jie šitaip susiglamžę todėl, jog bu- 
vo sugrūsti toje senmergiškoje piniginėje drauge su kitais popieriais, 
greičiausiai jie nėra tokie seni kaip a/rodo. Tačiau tai nesutramdė jos 
vaizduotės. Jai ėmė rodytis, kad pinigai ne tik susiglamžę, bet dar ir 
gleivėti. Vadinasi, seni - visai netinkamas žodis jiems apibūdinti. Ši- 
tokiems pinigams netiktų net žodis senoviški. Čia - priešistorinės de- 
šimtinės; kažkas jas išspausdino dar prieš Kristaus gimimą, ką ten 
Kristaus - prieš akmens amžių, anksčiau, nei iš savo urvo į dienos 
šviesą iššliaužė pirmasis žemakaktis bekaklis neandertalietis. Jos - iš 
tų laikų, kai Dievas dar buvo kūdikis. 

Ji nenori jų liesti. 

Ji turi juos paimti. 

Žmogus laukia grąžos. 

Vis dėlto prisivertė paimti pinigus ir kaip galėdama greičiau įgrū- 
do į kasos stalčių, bet dar ilgai po to jautė juos savo rankose. Jie 1š 
tikrųjų judėjo ir rangėsi po jos pirštų pagalvėlėmis, tarsi būtų aptekę 
bilijonais mikrobų, didžiulių mikrobų, kurie turbūt matomi netgi pli- 
ka akimi ir kurie gali užkrėsti ją tuo, kuo apsėstas jis. 

Žmogus laukia grąžos. 

Ji susikaupė. Lūpas taip kietai sučiaupė, kad šios net pabalo. Ke- 
turios vieno dolerio kupiūros niekaip nesidavė ištraukiamos iš kasos 
stalčiuko. Dar reikia dešimties centų, bet, Jėzau, pasigailėk mūsų, nė- 
ra nė vienos dešimties centų monetos! Po velnių, kuo ji nusidėjo, kad 
turi taip ilgai gaišti būtent šį atmintiną rytą, kai gašlusis senis, rodos, 
pats nori kuo greičiau iš čia ištrūkti? 

Pagaliau pavyko sužvejoti penkių centų monetą. Senis stovi tyliai, 
bet taip arti, kad ji jaučia nuo jo sklindantį kvapą (tas dvokas toks 
stiprus, kad pakėlusi akis turbūt pamatysiu, jog jis persisvėręs per 
prekystalį prie pat manęs). Trys centai, keturi, penki... ach, penkta- 

sis įkrito atgal ir dabar ji turės jo ieškoti sugrubusiais pirštais. Sugrai- 
bė, bet tas nelemtasis centas vėl vos neišslydo jai iš rankų; ji jautė 
panosėje pakibusį prakaito lašą. Stipriai sugniaužusi monetas kumš- 
tyje meldė Dievo, kad tik senis neištiestų delno jų paimti, kad nerei- 
kėtų prisiliesti prie šiurkščios kaip roplio odos, tačiau neabejojo, kaž- 
kodėl neabejojo, kad taip ir atsitiks. Pajuto, kad “Leverdjė" darbuo- 
tojai privaloma šypsena skaudžiai dreskia sustingusią veido odą. Ji 
bandė prisiversti nieko negalvoti, kaip nors sutramdyti savo įsisiau- 
tėjusią vaizduotę, kuri prieš jos valią vis tiek piešė šiurpius vaizdus: 
ta išdžiūvusi ranka staiga čiumpa jos ranką, į riešą įsminga aštrūs 
kaip paukščio nagai, tas paukštis ieško ne grobio, ne, ne to, jam rei- 
kia dvėselienos. Ji bandė nepaisyti tų karščiuojančios sąmonės vaiz- 
dinių, visiškai nepaisyti, tačiau nuo jų juk niekur nepabėgsi. Privalo- 
ma šypsena pavirto verksmio grimasa. Ji pakėlė akis. Parduotuvė bu- 
vo tuščia. 

Popsas išėjo. 

Jis dingo, kol ji ieškojo grąžos. Tai geriausias įrodymas, kad se- 
niui tikrai pasimaišė protas. Tikras, aiškus, neginčijamas įrodymas: ji 
neprisimena (galėtų lažintis, kad ir joks kitas miestelio gyventojas 
neprisimena, ir laimėtų lažybas), kad Popsas Merilas, kuris nepalik- 
davo arbatpinigių net ir tais retais atvejais, kai pietaudavo restorane, 
išeitų nelaukęs grąžos. 

Molė norėjo atgniaužti kumštį ir padėti atgal į kasą keturias vie- 
no dolerio kupiūras, penkių centų monetą ir penkias monetas po vie- 
ną centą, tačiau neįstengė to padaryti. Jai teko atlenkti suakmenėju- 
sius pirštus kita ranka. Popso grąža barkštelėjo ant stiklinio prekys- 
talio paviršiaus. Ji alkūne nustūmė ją į šalį, bijodama dar kartą prisi- 
liesti prie tų pinigų. 

Dabar tetroško tik vieno: niekada nepamatyti Popso Merilo. 


PENKIOLIKTAS SKYRIUS 


Tuščias ir beprasmis Popso žvilgsnis niekur neišnyko ir jam išė- 
jus iš “Leverdjė"' parduotuvės. Nieko nematančias akis įsmeigęs į ša- 
ligatvį, rankoje jis nešėsi dėžutes su fotojuostomis. Staiga jo akys tar- 
si atgijo, kai kryptelėjęs koją įsmuko į lietaus nutekamąjį griovelį... 
valandėlę taip ir stovėjo: viena koja ant šaligatvio, kita - prišiukšlin- 
tame griovelyje, pilname cigarečių nuorūkų ir tuščių bulvių traškučių 
pakelių. Cia jau buvo kitas Popsas, kurio Molė nieku gyvu nepažin- 

tų, - ne Merilas-ištvirkėlis, ne Merilas-robotas, bet Merilas-gyvulys, 
be to, išsigandęs. Jis dabar buvo toks, koks normaliomis sąlygomis 
jokiu būdu neleistų sau viešai pasirodyti. Demonstruoti visuomenei 
savo tikrąjį aš, Popso apskaičiavimu, niekuomet neapsimoka. Tačiau 
šį rytą ne jis buvo savo paties šeimininkas. Laimei, aplinkui nesima- 
tė nė gyvos dvasios. Šiaip ar taip, atsitiktinis praeivis būtų išvydęs ne 
Popsą-filosofą “pavažiavusiu stogu“ ir netgi ne Popsą- suktą vertei- 
vą, o kažką panašų į.žmogaus dvasią. Šią akimirką Popsas labiau- 
siai panėšėjo į valkataujantį šunį, benamį, neprijaukinamą, šniukšti- 
nėjantį kokios be priežiūros paliktos vištidės; ausys stačios, galva nu- 
bent kiek panašus į užtaisomo šautuvo, ir dairosi apverstą aštuoniu- 
kę primenančių dvivamzdžio skylių; žinoma, sunku būtų rasti skai- 
čius pažįstantį šunį, tačiau bet koks šuo (jei tik jo instinktai neatbu- 
kę) atpažintų aptakų begalybės ženklą. 

Už aikštės jau matėsi šlapimo geltonumo “Emporium Galorium?' 
fasadas, stovintis šiek tiek atokiau nuo kaimyninių pastatų: negyve- 
namo namo, iš kurio neseniai išsikraustė miesto skalbykla, “Nenės 
užkandinės“ ir drabužių bei galanterijos parduotuvės, kurios savinin- 
kė buvo Evės Čalmers proanūkė Polė - dėmesio verta moteris, bet 
apie ją pakalbėsime kitąkart. 

Priešais visas Meino gatvėje esančias parduotuves buvo įrengtos 
mašinų stovėjimo aikštelės, ir visos jos dabar buvo tuščios... išskyrus 
vieną, kur ką tik sustojo Popsui jau matytas “Fordas". Ryto tylą 
drumstė dar neišjungto variklio gausmas. Netrukus jis nutilo, užgeso 
ir automobilio Žibintai. Popsas galų gale ištraukė koją 1š šiukšlino 
griovio ir metėsi atgal prie “Leverdjė" parduotuvės. Ten užsiglaudęs 
tykojo kaip šuo, kuriam prisėlinti prie vištidės sutrukdė kažkoks įtar- 
tinas garsas. Toks senas ir toks gudrus šuo kaip šis negalėjo praleisti 
J0 pro ausis. 

Iš “Fordo" išlipo Džonas Delevanas. Pro kitas dureles - berniukas. 
Jiedu nuskubėjo prie “Emporium Galorium?' durų. Vyras ėmė belstis 
- nekantriai ir taip smarkiai, kad girdėjosi net Popsui. Paskui Deleva- 
nas liovėsi, priglaudė ausį prie durų ir vėl pradėjo, bet jau ne belsti, 
o daužyti duris. Net nereikėjo būti aiškiaregiu, kad suprastum, kaip 
vyriškis nusiteikęs. 

Jie žino, pagalvojo Popsas. Jie iš kažkur sužinojo. Velniškai gerai 
padariau sutraiškęs tą fotoaparatą. 

Dar valandėlę pastovėjo lyg suakmenėjęs, judindamas tik akių 
obuolius, o paskui smuko į skersgatvį tarp vaistų parduotuvės ir ban- 

ko. Ir tai padarė su tokiu vikrumu, kokio galėtų pavydėti ir penkias- 
dešimčia metų jaunesnis vyrukas. 

Šį rytą, sumetė Popsas, būtų protingiausia namo grįžti per užpa- 
kalines duris. 


ŠEŠIOUKTAS SKYRIUS 


Nesulaukęs jokio atsakymo, Džonas Delevanas trečiąkart padau- 
žė duris, bet jau taip, kad subarškėjo stiklai, be to, dar ir ranką užsi- 
gavo. Būtent skausmas privertė jį suprasti, koks yra įpykęs. Jeigu 
Merilas padarė tai, kuo Kevinas jį įtarė... o taip, juo daugiau jis apie 
tai galvojo, juo labiau buvo įsitikinęs, kad Kevinas teisus. Tik keis- 
ta, kad pykčio priepuolį pajuto tik dabar. 

Atrodo, kad šį rytą man bus lemta apie save sužinoti dar daug 
nauja, pagalvojo jis ir pasijuto lyg mokinukas. Tai privertė jį atsipa- 
laiduoti 1r nusišypsoti. 

Tačiau Kevinas nei šypsojosi, nei atrodė atsipalaidavęs. 

- Panašu, kad bus atsitikę viena iš trijų, - pasakė ponas Delevanas 
savo sūnui. - Merilas arba dar neatsikėlė, arba tyčia neatidaro durų, 
arba nujausdamas, kad atsitokėję galime suprasti apgavystę, dingo 
drauge su tuo tavo fotoaparatu, - Tėtis minutėlę patylėjo, o paskui 
nusijuokė. Ne, Kevinui nepasigirdo, jis tikrai nusijuokė. - Vis dėlto 
gali būti dar viena priežastis: jis mirė. 

- Jis nemirė, - Kevinas stovėjo priglaudęs veidą prie purvino du- 
rų stiklo; dabar jis gailėjosi, kad apskritai ryžosi peržengti jų slenks- 
tį. - Pažvelk. 

Ponas Delevanas delnais prisidengė veidą, kad netrukdytų tik ką 
pakilusi saulė, ir prispaudė nosį prie stiklo. Prieš jo akis atsivėrė niū- 
rus “Emporium Galorium“ vaizdas. Jei kas nors dabar būtų ėjęs pro 
šalį, būtų palaikęs juos smalsuoliais, kurie mėgsta dairytis į parduo- 
tuvių vitrinas. 

- Ką gi, - tarstelėjo tėtis. - Jeigu jis dėjo į kojas, miesteliui teks iš- 
kuopti visą jo paliktą mėšlą. 

- Galbūt, bet ne tai norėjau pasakyti. Ar matai aną? 

- Matau - ką? 

- Ten, ant to baslio. Prie komodos su laikrodžiais. 

Netrukus 1r ponas Delevanas pamatė “aną: ant kablio pakabintą 
“Polaroidą"'. Jam netgi pasirodė, kad mato nuskilusį fotoaparato kor- 
pusą, nors dėl to kalta galėjo būti ir jo įsiaudrinusi vaizduotė. 

Tai ne vaizduotė. 

Šypsenėlė dingo nuo jo lūpų, kai suprato, kad ima justi tą patį, ką 
17 Kevinas: keistą ir iš vėžių išmušantį jausmą, kurį sukelia Žinoji- 
mas, kad tau pražūtingas mechanizmas tiksi... ir, skirtingai nuo dau- 
gumos Popso laikrodžių, suspėdamas koja kojon su laiku. 

- Kaip manai - gal jis tūno viršuje ir laukia, kol mes nueisime? - 
garsiai paklausė ponas Delevanas, tačiau, iš visa ko sprendžiant, kal- 
bėjosi pats su savimi. Durų spyna nauja ir ne iš pigiųjų... bet jeigu 
vienas iš jų - reiktų leisti Kevinui, jis geresnės formos - stipriau stuk- 
teltų petimi, sutrūnijęs medis neatlaikytų. Ir užsimiršęs ėmė bambėti 
sau po nosimi: Spyna verta tiek, kiek ir pačios durys. Ir kaip tie žmo- 
nės nesupranta! | 

Kevinas nustebęs atsisuko į tėtį. Džoną Delevaną apstulbino sū- 
naus veido išraiška (kaip, beje, prieš valandėlę Keviną apstulbino tė- 
čio veidas). Jis pagalvojo: Įdomu, kiek tėvų turi galimybę regėti, kaip 
atrodys jų suaugę sūnūs? Zinoma, jis nebus visąlaik taip įsitempęs, - 
Dieve, tikiuosi, kad ne, - bet atrodys turbūt panašiai. O, Jėzau, jis 
bus gražus vyras! 

Šios minties, švystelėjusios kaip žaibo blyksnis tą akimirką, kai 
dėjosi dar nesuprantami dalykai, Džonas Delevanas jau nebeįstengs 
pamiršti; ji amžiams liks jo galvoje. 

- Ką? - klausė Kevinas. - Ką, tėti? 

- Nori įeiti? Žinok - aš tau pritariu. 

- Dar ne. Nemanau, kad reikėtų tai daryti. Jaučiu, kad jo čia nė- 
ra... bet jis arti. 

Neįmanoma žinoti tokio dalyko. Neįmanoma netgi nujausti. 

Tačiau jo sūnus nujautė, o jis tikėjo Kevinu. Popsą ir jo sūnų kaž- 
kas sieja. “Kažkas" sieja? Surimtėk. Juk puikiai Žinai kas. Sumautas 
fotoaparatas, šiuo metu kabantis ten, ant sienos. Juo ilgiau visa tai tę- 
siasi, juo ilgiau tiksi tas velnio mechanizmas, juo mažiau jam tai pa- 
tinka. 

Sudaužyk fotoaparatą, sunaikink tai, kas juos abu sieja, pamanė 
jis, O garsiai ištarė: 

- Ar tu įsitikinęs, Kevai'? 

- Pabandykime iš kiemo pusės. 

- Ten vartai. Jie turbūt užrakinti. 

- Gal bus galima įlipti per viršų. 

- Gerai, - nuolankiai sutiko ponas Delevanas ir nusekė paskui sū- 
nų į kitą “Emporium Galorium?' pusę, pakeliui mąstydamas, ar tik 
nebus išsikraustęs iš proto, jei šitaip elgiasi. 

Tačiau vartai buvo neužrakinti. Popsas užmiršo tai padaryti 1r, 
nors ponui Delevanui nelabai patiko mintis lipti per tvorą ir galbūt 
paslydus susimušti savo vyrišką pasididžiavimą, faktas, kad galima 
netrukdomiems įeiti pro vartus, jam patiko dar mažiau. Vis dėlto j1e- 
du su Kevinu įžengė į prišiukšlintą kiemą, tokį apleistą, kad net sto- 
ras, žemę užklojęs nukritusių lapų sluoksnis nieko negelbėjo. 

Kevinas vinguriavo tarp visokio laužo, kuris net Popsui buvo ne- 
reikalingas, tačiau kurio jis nesivargino nuvilkti iki šiukšlių konteine- 
rių. Ponas Delevanas sekė paskui. Prie jiedviem jau matyto priekalo 
tėvas ir sūnus sustojo tuo metu, kai Popsas iš ponios Altėjos Linden 
kiemo išsliūkino į Malberio gatvę ir pasuko medkirčių bendrovės 
“Vilko nasrai" pastato link. Nors bendrovės sunkvežimiai jau nuo 
pusės septynių ryto dardėdavo Meino keliais, rinkdami paruoštą me- 
dieną, į kontorą žmonės pradėdavo rinktis tik nuo devintos valandos, 
o iki to dar buvo likusios geros penkiolika minučių. Galinis medkir- 
čių bendrovės kiemas buvo aptvertas aukšta tvora. Šie vartai pasiro- 
dė užrakinti, tačiau Popsas turėjo raktą. Atsirakinęs vartus, jis įženg- 
tų tiesiai į savo kiemą. 

Kevinas pasilenkė prie priekalo. Ponas Delevanas pasekė savo sū- 
naus žvilgsnį ir net sumirksėjo iš nuostabos. Jis jau žiojosi klausti, 
kas čia, po velnių, darosi, bet laiku užsičiaupė. Pats pagaliau ėmė 
suprasti, kad tai, kas vyksta, vyksta be Kevino pastangų. Aišku, me- 
teisinga taip galvoti, nenatūralu; žinojo iš savo karčios patirties 
(kurioje nemenkas vaidmuo teko ir Redžinaldui Marijanui “Popsui" 
Merilui, apie ką, beje, neseniai papasakojo sūnui), kad pasidavus pir- 
majam impulsui paprastai priimami klaidingi sprendimai, bet dabar 
tai nesvarbu. Nors jis niekada nepritarė žmonių skirstymui į Racio- 
naliuosius ir Instinktyviuosius, dabar nejučiom pažadėjo sau, kad su- 
griš prie Racionaliųjų, kai tik baigsis visa ši velniava. 

Iš pradžių jis pamanė, kad mato suniokoto “Polaroido"? likučius. 
Tačiau kaltas buvo jo racionalusis “aš"', kuris matė tai, ką norėjo ma- 
tyti. Aplink priekalą besimėtančios nuolaužos buvo visai ne fotoapa- 
rato - nei “Polaroido", nei kokio kito. Visos tos spyruoklytės ir ratu- 
kai - ne kas kita, kaip laikrodžio dalys. Paskui jo žvilgsnis užkliuvo 
už vargšo paukštelio, ir tada jis jau tiksliai žinojo, kokio būtent laik- 
rodžio. Ponas Delevanas ir vėl Žiojosi klausti, kuriems velniams Pop- 
sui prireikė sudaužyti niekuo nekaltą laikrodį su gegute. Mintyse dar 
kartą perkratęs šį klausimą, apsigalvojo ir nutylėjo. Atsakymą žinojo 
pats. Nenorėjo žinoti, nes ponas Delevanas nebuvo linkęs turėti rei- 

kalų su visiškais bepročiais, tačiau nuo atsakymo, kad ir tokio, nie- 
kur nepabėgsi. 

Laikrodis su gegute turi kur nors kabėti. Ne stovėti, ne gulėti, o 
būtent kabėti - dėl svarelių. O ant ko gi jis paprastai kabo? Zinoma, 
ant kabliuko. 

Galbūt tokio, koks pritvirtintas prie ano baslio? 

Ant kokio kabo Kevino “Polaroidas**? 

Pagaliau jis prabilo balsu, bet žodžiai skambėjo lyg tolimas aidas: 

- Kas, po velnių, jam pasidarė, Kevinai? Ar jis išsikraustė iš proto? 

- Ne išsikraustė, - atsakė Kevinas. Jo žodžiai irgi skambėjo lyg to- 
limas aidas, nors jiedu stovėjo čia pat abipus priekalo. - Jį iškraustė. 
Fotoaparatas. 

- Mes turime jį sudaužyti, - pasakė ponas Delevanas. Praėjo ne- 
mažas laiko tarpas, kol jo paties lūpomis ištarti žodžiai pasiekė jo ausis. 

- Dar ne, - kalbėjo Kevinas. - Pirmiausia reikia nueiti į “Didžiąją 
vaistų parduotuvę". Ten dabar vyksta jų išpardavimas. 

- Išpardavimas - ko? 

Kevinas palietė jo ranką. Džonas Delevanas nustebęs pažvelgė į 
sūnų. Kevinas pakelta galva jam priminė baugštų elnią, kuris užuo- 
džia pavojų. Tą akimirką berniukas jam pasirodė daugiau negu gra- 
žus; jis atrodė kone dieviškas, tarsi jaunas poetas savo mirties valandą. 

- Kas yra? - nekantriai paklausė ponas Delevanas. 

- Ar girdi? - pagyvėjimą pakeitė abejonė. 

- Taip, ką tik pravažiavo automobilis, - atsakė ponas Delevanas. 
Kažin, kiek jis vyresnis už sūnų? Dvidešimt penkeriais metais? Jė- 
zau, argi ne laikas suimti save į rankas ir pradėti elgtis kaip suaugu- 
siam? 

Mintyse pabaręs save, pabandė nusikratyti jį apėmusio keisto 
jausmo. Paskubomis rausėsi savyje, ieškodamas sveiko proto, tačiau 
aptiko tik likučius. Su jais pasijuto lyg su išaugtu drabužiu. 

- Esi tikras, kad girdėjai tik automobilį, tėti? 

- Taip. Kevinai, tu per daug įsitempęs. Suimk save į rankas arba... 
- arba - kas? Sugalvojęs pratrūko juoktis. - ... Arba mes abu spruksi- 
me iš čia kaip pora bailių triušių. 

Tačiau Kevino tai neprajuokino. Jis elgėsi lyg užhipnotizuotas. 
Kai tėtis liovėsi kikenti, tik linktelėjo galva ir tarė: 

- Eime. 

- Kodėl, Kevinai? Ko tu nori? Jis greičiausiai yra viršuje ir tyčia 
neatsiliepia... 

- Paaiškinsiu, kai būsime ten, tėti. Zime, - ir jis beveik jėga ištem- 
pė tėtį iš prišiukšlinto kiemo į siaurą skersgatvį. 

- Kevinai, ar tu nori nutraukti man ranką, ar kaip čia yra? - pak- 
lausė ponas Delevanas, kai jiedu jau ramiai Žingsniavo šaligatviu. 

- Jis grįžo, - sušnibždėjo Kevinas. - Slapstydamasis. Laukė, kol 
nueisime. Aš jaučiau jį. 

- Jis... - ponui Delevanui pritrūko žodžių. - Na... tarkim, jis grįžo. 
Gerai, tiesiog įdomumo dėlei imsiu ir patikėsiu, kad jis grįžo. Tai ko- 
dėl mudu nenuėjome ir gerai jo nepapurtėme? - paskui, lyg atsipei- 
kėjęs, paklausė: - O kur jis buvo? 

- Už tvoros, - kalbėjo Kevinas. Keistas jo žvilgsnis ponui Deleva- 
nui kėlė vis didesnį nerimą. - Jis jau buvo. Jau jaučia tai, ko jam rei- 
kia. Turime paskubėti. 

Kevinas žengė nuo šaligatvio, turbūt ketindamas kirsti aikštę, kad 
sutrumpintų kelią iki “Leverdjė"" parduotuvės. Ponas Delevanas čiu- 
po jam už parankės kaip kontrolierius, bandantis sulaikyti sprunkan- 
tį “zuikį"". 

- Kevinai, apie ką tu kalbi? 

Ir tuomet Kevinas ištarė tuos žodžius; žiūrėdamas tėčiui tiesiai į 
akis pasakė tai. 

- Jis artinasi, tėti. Prašau. Tai mano gyvybės ar mirties klausimas, 
- maldavo jis, žiūrėdamas į tėvą keistomis akimis. Tos akys ir išba- 
lęs kaip drobė veidas gąsdino poną Delevaną. - Šuo artinasi. Dabar 
jau nebūtų jokios naudos, jeigu įsilaužtume vidun ir paimtume fotoa- 
paratą. Jo ten nebėra. Prašau nemėgink manęs sulaikyti. Prašau neža- 
dink manęs. Tai mano gyvybė. 

Ponas Delevanas lyg šiaudo pabandė dar kartą griebtis savo svei- 
ko proto likučių... ir pasidavė. 

- Eime,- dabar jau jis paragino sūnų ir tempte nutempė per aikštę. 
- Kad ir kas tai būtų, greičiau užbaikime šį reikalą. - Jis valandėlę pa- 
galvojo. - Ar mes turime laiko? 

- Nesu tikras, - tarė Kevinas. Paskui lyg nenoromis pridūrė: - Ne- 
manau. 


SEPTYNIOLIKTAS SKYRIUS 


Popsas tūnojo užsiglaudęs už tvoros ir pro plyšį stebėjo abu De- 
levanus. Parduotuvėje pirktą “tabaką" įsikišo į užpakalinę kelnių ki- 
šenę, todėl rankos buvo tuščios ir dabar jis nervingai jas gniaužė. 

Stovite ant mano nuosavos žemės, jo galvoje be paliovos tvink- 
čiojo mintis. Jeigu ji būtų turėjusi galią žudyti, jis jau būtų abu juos 

nudobęs. Stovite ant mano žemės, velniai rautų, stovite ant mano 
nuosavos žemės! 

Dabar jam reikėtų pakviesti senąjį teisėją Džoną. Štai ką jam rei- 
kėtų padaryti. Ir jis būtų tai padaręs tučtuojau, jeigu tiedu nestovėtų 
ant fotoaparato šukių, kurį prieš dvi savaites vaikis sudaužė su paties 
Popso leidimu. Be to, jis žinojo miestelio gyventojų nuomonę apie 
save. Pengborno, Kitono ir visų kitų. Padugnė. Štai kuo jie visi jį lai- 
kė. Padugne. 

Tol, kol kuriam nors iš jų nepradėdavo svilti padai ir neprireikda- 
vo skubios ir slaptos paskolos. 

Delnai susigniaužia, atsigniaužia. Susigniaužia, atsigniaužia. 

Jiedu kalbėjosi, tačiau Popsas nesivargino stengdamasis nugirsti 
7ų žodžius. Mintys galvoje sukosi lyg pašėlusios. Dabar jos persiri- 
kiavo taip: Jie stovi ant mano nuosavos žemės, ir aš nieko negaliu 
dėl to padaryti! Jie stovi ant mano nuosavos žemės, ir aš nieko ne- 
galiu dėl to padaryti! Po velnių juos! Po velnių juos! 

Pagaliau jie nuėjo. Išgirdęs, kaip sugirgždėjo į gatvę vedantys 
vartai, Popsas atsirakino kitus vartus, prie kurių tykojo prisiglaudęs. 
Smuko pro juos ir tekinas pasileido per kiemą prie savo namo užpa- 
kalinių durų. Jis skuodė su septyniasdešimties metų seniui neįtikėti- 
nu vikrumu, tačiau viena koja vis dėlto šlubčiojo - ką padarysi, reu- 
matas! Tiesą sakant, reumatas čia buvo niekuo dėtas. Jis paprasčiau- 
siai saugojosi, kad nesužvangėtų raktai kišenėje. Tuo atveju, jeigu 
Delevanai pergudravo jį ir išėję pro vartelius dabar tykoja už tvoros. 
Toks jų elgesys nebūtų nė kiek nustebinęs Popso. Kai žmonės pasi- 
junta apgauti, turi būti pasiruošęs patiems bjauriausiems jų išpuo- 
liams. 

Jis išsitraukė raktus iš kišenės. Dabar jie sužvangėjo, 1r tas Žvang- 
telėjimas jam pasirodė nežmoniškai garsus. Užmetė akį kairėn, be- 
veik neabejodamas, kad išvys buką kaip avies vaikiščio veidą. Pop- 
so lūpas perkreipė baimės grimasa. Nieko nematyti. 

Kol kas. 

Tyliai sugrabaliojo raktą, atsirakino duris ir įėjo vidun. Duris pra- 
vėrė labai atsargiai, kad nesugirgždėtų surūdiję vyriai. 

Stuktelėjęs kumščiu, užšovė skląstį ir tik tada pasijuto visiškai 
saugus. Įprasta “Emporium Galorium“ prieblanda jį veikė ramina- 
mai. Jis būtų galėjęs nieko neužkliudydamas šmirinėti tais siaurais vi- 
sokiu šlamštu užverstais koridoriais net per miegus... taip, tiesą sa- 
kant, ir atsitiko praeitą naktį, nors to, kaip ir daugelio kitų dalykų, da- 
bar nebeprisiminė. 

Parduotuvėje buvo mažas apmusijęs langelis, pro kurį matėsi da- 
lis Meino gatvės ir tas skersgatvis, į kurį pro vartelius neseniai išsmu- 
ko Delevanai. 

Keldamas dulkių debesis, Popsas prasibrovė prie to lango per krū- 
vas senų beverčių žurnalų. Skersgatvis buvo tuščias. Žvilgtelėjęs de- 
šinėn, išvydo Delevanus (tiesa, labai neryškius, nes stiklas išties bu- 
vo neplautas jau daugelį metų) jau Meino gatvėje. Jis nesistengė pa- 
matyti, ką jie darys toliau. Žinojo, kad jiedu eina į “Leverdjė" par- 
duotuvę, ir, aišku, klausinės apie jį. O ką gali ta mažoji pasileidėlė 
anapus prekystalio jiems pasakyti? Kad jis ten buvo, o paskui išėjo. 
Ką dar? 

Kad jis nusipirko du maišelius tabako. 

Popsas šyptelėjo. 

Sypsena visiškai nederėjo prie jo veido. 


+ 


Jis susirado rudą maišą, vėl išėjo į kiemą, pasuko prie priekalo, 
bet pusiaukelėje apsigalvojo ir nuėjo prie vartų. Iš ryto neapsižiūrėjo 
ir paliko juos neužrakintus, bet daugiau nebus toks išsiblaškęs. 

Kai vartai buvo užrakinti, jis su maišu rankoje atsidūrė prie prie- 
kalo ir ėmėsi rinkti “Polaroido" šukes. Stengėsi viską daryti kaip ga- 
lėdamas greičiau, tačiau skeveldras rankiojo labai kruopščiai. 

Surinko visas bent kiek didesnes šukes. Liko tik tai, kas susimai- 
šė su kitomis šiukšlėmis. Dabar tų šiukšlių kilmę galėtų identifikuoti 
tik kriminalinės policijos ekspertai; TV laidose Popsas buvo matęs 
(tais retais atvejais, kai Išjungdavo vaizdo magnetofoną), kaip tie 
ekspertai, apsiginklavę šepetėliais, siurbliukais ir netgi pincetais, sa- 
vo radinius atsargiai deda į mažyčius polietileno maišelius, bet Kas 
Roko policijos departamente tokių pedantų nė su žiburiu nerasi. Ir 
Popsas abejojo, ar šerifui Pengbornui pavyktų išreikalauti, kad jam 
atsiųstų tokį ekspertą. Tik jau ne tam, kad šis padėtų įrodyti fotoapa- 
rato vagystę - juk tai viskas, kuo Delevanai galėtų jį apkaltinti neri- 
zikuodami pasirodyti bepročiai. Sutvarkęs aplinką, jis įėjo vidun, at- 
sirakino savo “ypatingąjį'? stalčių ir įdėjo maišą su šiukšlėmis. Tada 
užrakino jį, o raktus įsikišo atgal į kišenę. Dabar tvarka. Juk jis nėra 
kvailas ir žino, kokių sunkumų kyla norint gauti kratos orderį. Kol 
Pengbornas, gavęs Delevanų skundą, jį išprašys iš apygardos teismo, 
viską užklos storas sniego sluoksnis. Antra vertus, ir dabar ne laikas 
bandyti atsikratyti fotoaparato likučių. Jiems pakankamai saugu už- 
rakintame stalčiuje. Juk bet kurią minutę Delevanai gali sugrįžti ir 
nutverti jį tai darant. Verčiau luktelėti. 

Nes jie tikrai sugrįš. 

Popsas Merilas tai Žinojo taip pat gerai kaip ir savo vardą. 

Galbūt vėliau, kai visa ši velniava jau bus nurimusi, jis nueis pas 
berniuką ir pasakys: Taip. Teisingai. Esu kaltas dėl visko, kuo mane 
įtari. Bet kodėl gi mums nepalikus visko kaip yra ir negrįžus į tuos 
laikus, kai dar nepažinojome vienas kito... sutarta? Juk galime tai 
padaryti. Gal tau ir pasirodys neįmanoma, bent jau iš pradžių, bet 
mes galime. Juk, žiūrėk, kaip čia išeina, - tu norėjai sudaužyti fotoa- 
paratą, nes manei, kad jis pavojingas, o aš norėjau jį parduoti, nes 
maniau, kad jis vertingas. Vėliau paaiškėjo, kad tu buvai teisus, o aš 
klydau. Vien to užtenka išpirkti tavo skriaudą. Jeigu geriau mane pa- 
žintum, suprastum kodėl; nedaug žmonių šiame miestelyje kada nors 
girdėjo mane prisipažįstant klydus. Man be galo sunku ištarti tokius 
žodžius - štai ką aš noriu pasakyti, bet ne tai svarbiausia, kai esu ne- 
teisus, stengiuosi įtikinti save, kad privalau tai pripažinti, kad ir kaip 
skaudu būtų. Galų gale, vaike, aš pats padariau tai, ką ir tu ketinai 
padaryti. Ką aš noriu pasakyti, yra tai, kad mes visi sugrįžome į pra- 
dinį tašką, ir todėl manau, kad turime pamiršti tai, kas atsitiko vė- 
liau. Aš žinau, ką tu manai apie mane, ir žinau, ką aš manau apie ta- 
ve: mudu neimtume vienas kito į žvalgybą, bet tiek to; gyvenimas tę- 
siasi, ar ne? Ką aš noriu pasakyti, yra tai: mudu abu džiaugiamės, 
kad to prakeikto fotoaparato nebėra. Taigi sukirskime delnais ir ei- 
kime kiekvienas savo keliu. 

Bet tai bus vėliau, ir dar neaišku, ar bus. Šiuo metu tokia kalba 
pasirodytų nei į tvorą, nei į mietą. Reikia laiko nusiraminti. Dabar 
jiedu abu imtų karščiuotis, kibtų viens kitam į atlapus kaip 

(šuo toje nuotraukoje) 

kaip... et, nesvarbu kaip. Dabar svarbu suimti save į rankas, kad 
atrodytų nekaltas kaip apsiš... kūdikis, kai jie sugrįš. 

Nes jie tikrai sugrįš. 

Tačiau viskas gerai. Viskas gerai, nes... 

- Nes viskas kontroliuojama, - sušnibždėjo Popsas. - Stai ką aš 
noriu pasakyti. 

Jis nuėjo prie paradinių durų, užrašą UŽDARYTA pakeitė užra- 
šu ATIDARYTA (paskui užrašą UŽDARYTA vėl sugrąžino į vietą, 
bet jau nesąmoningai, ir vėliau to neprisimins). Tvarka; tai gera pra- 
džia. Kas toliau? Reikia elgtis įprastai, kaip eilinę dieną. Juk jis turės 
atrodyti nustebęs (ką-jūs-po-velnių-čia-tauškiate), kai tiedu, apsipu- 
toję iš pykčio, grįš atgal, pasiruošę gyvybę paaukoti už tai, ko jau ne- 
bėra. 


308 


Taigi... koks užsiėmimas atrodytų natūraliausias, kai jie įsiverš čia 
su šerifu Pengbornu ar be jo? 

Popso akys užkliuvo už laikrodžio su gegute, kurį jis prieš mėne- 
sį ar šešias savaites Sebage įsigijo iš varžytinių. Laikrodis ne kažin 
koks, turbūt turėjęs tik vieną apdairų, o gal taupų šeimininką, nes iš- 
likusios visos etiketės (Žmonės, kurie tik stengėsi būti taupūs, Popso 
apskaičiavimu, buvo vargšės paklydusios sielos, kurioms per gyveni- 
mą lemta irtis lydimoms nuolatinio nusivylimo jausmo). Jeigu jam 
pavyktų priversti jį eiti, galbūt jį nupirktų vienas iš tų prisiekusių sli- 
dininkų, kurie jau kitą mėnesį pajudės iš miesto į savo trobeles kal- 
nuose. Tokie į tas trobeles amžinai velka visokį seną laužą ir nesup- 
ranta (turbūt niekada nesupras), kad sugedusį seną laikrodį pakeitę 
kol kas dar tiksinčiu senu laikrodžiu, ne išspręs problemą, o tik į51- 
gys naują. 

Popsas, aišku, gailisi tokio Žmogaus, ir jis stengiasi su juo ar ja 
būti kiek galėdamas sąžiningesnis, tačiau juk negali nuvilti pirkėjo. 
Imperatoriui pirmenybė, tokiais atvejais sakydavo jis. Be to, juk ir 
jam reikia užsidirbti pragyvenimui, ar ne? 

Taip. Taigi dabar sės prie savo darbo stalo ir imsis to laikrodžio; 
gal dar galės priversti jį eiti. Štai ką jis veiks, kai Delevanai vėl čia 
sugrius. Gal kaip tik tuo metu krautuvėlėje sukinėsis dar vienas kitas 
klientas; deja, šiuo metų laiku tai mažai tikėtina. Šiaip ar taip, paša- 
liniai žmonės būtų tik tarp kitko, taip sakant, papildomas kremo kau- 
burėlis ant torto. Svarbiausia - esmė: neturintis ko slėpti vyrukas, už- 
siėmęs eiliniais darbais eilinę dieną. 

Laikrodį su gegute Popsas nukabino atsargiai, kad neužkliudytų 
svarelių. Nusinešė jį prie savo darbo stalo. Tada pačiupinėjo užpaka- 
linę kelnių kišenę. Šviežias tabakas. Neblogai. 

Neblogai būtų dirbant išrūkyti pypkę. 


AŠTUONIOLUKTAS SKYRIUS 


- Tu negali žinoti, kad jis ten buvo, Kevinai! - dar kartą pamėgi- 
no protestuoti ponas Delevanas, kai jiedu įėjo į “Leverdjė"? parduo- 
tuvę. 

Nekreipdamas į jį jokio dėmesio, Kevinas pasuko tiesiai prie pre- 
kystalio, už kurio stovėjo Molė Daram. Pykinimas atlėgo, ir ji jautė- 
si daug geriau. Dabar tas įvykis atrodė netgi juokingas, tarsi košma- 
ras, kai prabudęs ir supratęs, kad tai tebuvo sapnas, pagalvoji: Ir aš 

TO išsigandau? Kaip galėjau pamanyti, kad TAI atsitiko man, netgi 
sapne? 

Bet kai anapus prekystalio išdygo jaunasis Delevanas išbalusiu 
kaip drobė veidu, jai teko pripažinti, kad mirtinai išgąsdinti gali ir su- 
sapnuoti įvykiai. Berniuko veidas privertė ją prisiminti neseniai pa- 
tirtą išgąstį. 

Mat Kevino Delevano žvilgsnis buvo beveik toks pats kaip ir se- 
nio: tarsi jis būtų giliai pasinėręs savyje; ją pasiekė tik tolimas jo 
žvilgsnio atšvaitas, o dar vėliau - ir balso aidas. 

- Čia buvo užėjęs Popsas Merilas, - išgirdo Molė. - Ką jis pirko? 

- Prašau atleisti mano sūnui, - puolė atsiprašinėti ponas Deleva- 
nas. - Jis nekaip jauč... 

Ir staiga nutilo, nes pamatė Molės veidą. Ji atrodė taip, tarsi ką tik 
jos akyse mechanizmas būtų nutraukęs Žmogui ranką. 

- O! - tepasakė ji. - O, Dieve! 

- Ar tai buvo fotojuosta? - toliau kamantinėjo Kevinas. 

- Kas jam atsitiko? - išlemeno Molė. - Aš nuo pat pirmos minutės 
žinojau, kad kažkas negerai. Kas? Ar jis... ką nors padarė? 

Jėzau, pagalvojo Džonas Delevanas. Jis ŽINO. Vadinasi, visa tai 
tiesa. 

Tą akimirką ponas Delevanas priėmė tikrai didvyrišką sprendimą: 
jis pasidavė. Pasidavė, nusprendęs visiškai atsiduoti sūnaus valiai. 

- Fotojuosta, ar ne? - užspeitė ją į kampą Kevinas. Jis priekaištin- 
gai žvelgė į drebulio krečiamą pardavėją. - “Polaroido"? fotojuosta. Iš 
čia, - ir jis parodė į tuščią tarpelį lentynoje, kur buvo išdėliotos foto- 
juostų dėžutės. 

- Taip, - jos oda dabar atrodė blyški kaip porcelianas; skaistalai, 
kuriuos ji užsitepė ryte, susimetė į dvi bjaurias dėmes. - Jis buvo 
toks... keistas. Tarsi kalbanti lėlė. Kas jam atsitiko? Ką... 

Bet Kevinas jau buvo atsukęs jai nugarą. 

- Turiu gauti fotoaparatą, - daužė jis tėčiui į krūtinę. - Turiu tuo- 
jau pat gauti jį. “Polaroidą Saulę 660". Jie jų turi. Dabar netgi su 
nuolaida. Matai? 

Pamiršęs savo sprendimą visiškai atsiduoti sūnaus valiai, ponas 
Delevanas sukaupė paskutinius sveiko proto likučius. 

- Kodėl... - pradėjo jis, bet tiek turbūt ir tebuvo likę to sveiko pro- 
to, nes Kevinas tuoj pat jį nutraukė. 

- Aš NEŽINAU kodėl! - sustūgo jis taip, kad Molė Daram sudeja- 
vo. Ne, dabar jos nepykino; Kevinas Delevanas ją gąsdino, bet ne 
taip kaip senis. Ji dabar netroško nieko kita, kaip tik atsidurti savo 

lovoje ir pakišti galvą po apklotu. - Bet mes turime jį turėti, o laikas 
jau beveik baigiasi, tėti! 

- Duokite man vieną iš tų fotoaparatų, - tarė ponas Delevanas, 
drebančiomis rankomis traukdamas piniginę. Jis nepastebėjo, kad 
Kevinas pats stovi prie lentynos. 

- Paimkite, - išgirdo Molė savo drebantį balsą, kuris jai pasirodė 
visiškai svetimas. - Girdite, imkite ir išeikite. 


DEVYNIOLIKTAS SKYRIUS 


Tuo metu kitapus aikštės Popsas Merilas, nuoširdžiai tikėdamas, 
kad nekaltas kaip vystykluose gulintsi kūdikis remontuoja pigų laik- 
rodį su gegute, į Kevino fotoaparatą įdėjo naują juostelę. Uždarė 
dangtelį. Pasigirdo tylus zvimbimas. 

Prakeikta gegutė turbūt susirgo laringitu. Greičiausiai užsikirto 
spyruoklė. Ką gi, teks ieškoti vaistų. 

- Aš pataisysiu tave, sumurmėjo Popsas ir pakėlė fotoaparatą. Pri- 
simerkęs priglaudė vieną akį prie suskilusio vaizdo ieškiklio (įskili- 
mas, tiesa, buvo labai nežymus, beveik nepastebimas). Objektyvas 
buvo nukreiptas į paradinį įėjimą, bet tai nesvarbu; kad ir kur jis bū- 
tų nukreiptas, vis tiek taikėsi į juodą šunį, kuris buvo visai ne šuo, 
mažame Polaroidsvilio miestelyje, kurio irgi nebuvo šioje Dievo sut- 
vertoje Žemėje. 

BLYKST! 

Pasigirdo tylus zvimbimas, ir Kevino fotoaparatas išspjovė naują 
nuotrauką. 

- Štai, - patenkintas atsiduso Popsas. - Galbūt man pavyks ne tik 
prakalbinti tave, paukšteli. Ką aš noriu pasakyti, yra tai, kad galbūt 
man pavyks priversti tave čiulbėti. Nepažadu, bet pabandysiu. 

Popsas išspaudė sausą atgrasų šypsnį ir dar kartą paspaudė mygtuką. 

BLYKST! 

< 


Jiedu jau buvo aikštės vidury, kai Džonas Delevanas pastebėjo 
šviesos blyksnį, akimirkai užliejusį purvinus “Emporium Galorium“ 
langus. B/yksnis buvo begarsis, tačiau netrukus jis išgirdo tylų urzgi- 
mą; jam pasirodė, kad garsas sklido iš ten pat - iš senio šlamšto krau- 
tuvės... ne, ta šlamšto prikrauta vieta tebuvo vartai, pro kuriuos urz- 
gimas rado išėjimą. Iš tikrųjų jis sklido tarsi iš po Žemių... 

- Tėti, bėkime! - rėkė Kevinas. - Jis pradėjo tai daryti! 

Dar vienas blyksnis - lyg trumpas sujungimas. Ir vėl tas iš po že- 
mių sklindantis urzgimas - dar nepiktas, siaubingo, bet dar neįerzin- 
to padaro. 

Ponas Delevanas bandė aiškinti, kad tokia ryški šviesa negali bū- 
ti nuo “Polaroido" blykstės, tačiau Kevinas jau buvo toli priekyje. 

Ponas Delevanas irgi pasileido bėgti, puikiai žinodamas, ką keti- 
na daryti: nutverti sūnų už apykaklės ir sulaikyti, kol nenutiko kas 
nors baisaus. 


DVIDEŠIMTAS SKYRIUS 


Popsas sėdėjo įsmeigęs prieš save nieko nereginčias akis, kol iš 
“Polaroido" plyšio išlindo nuotrauka. Ji nukrito ant stalo, sukeldama 
kur kas duslesnį garsą, nei galima tikėtis iš tokio nedidelio kartono 
lakšto. Saulės šuo dabar buvo užėmęs beveik. visą rėmelį: neįtikėti- 
nai didelė galva, dvi juodos akiduobės ir dantyti nasrai, iš kurių rū- 
ko dūmai. Sunį ir objektyvą skyrė toks menkas atstumas, kad jo gal- 
va nuotraukoje ištįso į elipsę; Popsui ji priminė kulką arba ašarą. Fo- 
ne matėsi tik pačios tvoros mietų viršūnėlės - visa kita užgožė masy- 
vūs padaro pečiai. 

Kevino gimtadienio kaklaraištis, anksčiau ramiai sau gulėjęs stal- 
čiuje šalia fotoaparato, dabar kadaravo pačioje nuotraukos apačioje. 
Jame atsispindėjo neryškus saulės spindulys. 

- Jau beveik turiu tave, kalės vaike! - trūkčiojančiu balsu suspigo 
Popsas. Jį apakino šviesos blyksniai. Nematė nei šuns, nei fotoapa- 
rato. Priešais save regėjo tik nebylią gegutę, kurią užsimojo trūks 
plyš prakalbinti. - Tu dar pragysi, velniai tave rautų! Aš priversiu ta- 
ve giedoti! 

BLYKST! 

Trečioji nuotrauka iš plyšio išstūmė antrąją. Ji ne nusklendė, bet 
sunkiai bumptelėjo ant stalo, lyg būtų ne kartono lakštas, o akmuo. 
Toje vietoje, kur ji nukrito, medis suskilinėjo. 

Sioje nuotraukoje šuns galva buvo išvis nesufokusuota: ištįsusi, 
šešėliuota ji atrodė beveik trimatė. 

O trečiojoje, kyšančioje iš fotoaparato plyšio, Saulės šuns snukis, 
rodos, vėl sugrįžo į nuotraukos centrą. Praktiškai tai neįmanoma, nes 
padaro galva buvo kone priglausta prie objektyvo; ji buvo taip arti, 
kad atrodė išskydusi, tarsi panirusi po vandeniu. 

- Niekaip neišeina pataisyti to prakeikto daikto, - sumurmėjo Popsas. 

Jo pirštas vėl atsidūrė ant “Polaroido" mygtuko. 

DVIDEŠIMT PIRMAS SKYRIUS 


Kevinas jau buvo prie “Emporium Galorium“ laiptų. Jo tėvas 1š- 
tiesė ranką, norėdamas sulaikyti sūnų, bet grybštelėjo tik orą, suklu- 
po ir visu svoriu drėbėsi ant laiptų. Rakštys skaudžiai susmigo į del- 
nus. 

- Kevinai! 

Jis pakėlė galvą, bet kaip tik tą akimirką pasaulį užliejo dar vie- 
nas akinantis blykstelėjimas. Tik šį kartą urzgimas buvo kur kas gar- 
sesnis. Šitaip urzgia mirtinai įerzintas žvėris, besistengiantis ištrūkti 
1$ narvo. Pakėlęs galvą, Delevanas išvydo Keviną, viena ranka pri- 
sidengusį akis nuo akinančios šviesos. Tą akimirką, kai viskas ap- 
link nušvito, vaikas atrodė sustingęs lyg nuotraukoje. Dar jis pama- 
tė, kaip ėmė eižėti vitrinos stiklas; įtrūkimai lyg gyvsidabrio kruo- 
pelytės sklaidėsi į visas puses. 

- Kevinai, atsarg... 

Stiklas sprogo, pažiro šukės, ir ponas Delevanas instinktyviai pri- 
sidengė rankomis galvą. Ant jo pasipylė duženų lietus; šukės įsivėlė 
į plaukus, subraižė skruostus, bet, laimei, nei jo, nei berniuko rimčiau 
nesužeidė, nes stiklas suskilinėjo į mažas kruopelytes. 

Pasigirdo šukių girgždėjimas. Vėl pakėlęs galvą jis pamatė, kad 
Kevinas įėjo vidun taip, kaip anksčiau jis pats buvo siūlęs: iš visų jė- 
gų petimi stumtelėjęs duris ir išrovęs naują spyną su visu sutręšusios 
medienos gabalu. 

- KEVINAI, PO VELNIŲ! - užriaumojo jis. Jis pabandė atsistoti, 
suklupo, vėl atsistojo ir paknopstom nulėkė paskui sūnų. 


+ 


Tam prakeiktam laikrodžiui su gegute kažkas atsitiko. Kažkas ne- 
gera. 

Jis mušė ir mušė valandas - taip neturėtų būti, bet tai dar ne vis- 
kas. Jis pasunkėjo tiek, kad Popsas vos benulaikė jį rankose... ir dar, 
be to, nežmoniškai įkaito. 

Popsas dar kartą pažiūrėjo į jį 1r suriko iš siaubo, tačiau riksmas 
taip ir neišsiveržė - užstrigo galugerkly, nes žandikauliai buvo tarsi 
surakinti. 

Staiga praregėjo ir suprato, kad tai, ką laiko rankose - visai ne 
laikrodis. 

Jis mėgino atgniaužti rankas ir paleisti fotoaparatą, tačiau pirš- 
tai irgi buvo lyg suakmenėję. Fotoaparatas, rodos, dar pasunkėjo. Ir 
tas siaubingas daiktas vis labiau kaito. Pilka plastmasė tarp pabalusių 

Popso pirštų ėmė rūkti. Dešinės rankos smilius prieš Popso valią lyg 
apdujusi musė slinko prie raudono mygtuko. 

- Ne, - sušnibždėjo jis ir kone pravirko: - Prašau... 

Tačiau pirštas neklausė. Jis pasiekė raudoną mygtuką kaip tik tuo 
metu, kai Kevinas, išlaužęs duris, įsiveržė vidun. Pažiro dar daugiau 
šukių. į 

Mygtuko Popsas nespėjo paspausti. Jautė deginantį skausmą smi- 
lruje, tačiau tikrai žinojo, kad nepaspaudė. Kai pirštu palietė mygtu- 
ką, pajuto iš pradžių padvigubėjusį, paskui - patrigubėjusį fotoapara- 
to svorį. Pabandė atitraukti pirštą - toks jausmas, lyg stengtųsi tai pa- 
daryti Jupiterio planetoje. 

- Mesk jį! - iš tamsos pasigirdo vaiko riksmas. - Mesk jį! Mesk jį! 

- NE! - rėkė Popsas. - Ką aš noriu pasakyti, yra tai, kad aš NE- 
GALIU! 

Raudonas mygtukas ėmė smigti į fotoaparato korpusą. 


< 


Kevinas stovėjo išsižergęs ir krapštėsi prie fotoaparato, kurį jie 
buvo ką tik pasiėmę iš “Leverdjė" parduotuvės. Kartoninė dėžutė vo- 
liojosi po kojomis, o dabar jis karštligiškai bandė įdėti juostelę, ta- 
čiau ji niekaip nenorėjo paklusti - tarsi šis fotoaparatas būtų susimo- 
kęs su savo broliu. 

Popsas vėl suriko, šįkart - be žodžių; tai buvo skausmo ir baimės 
riksmas. Kevinas užuodė įkaitusios plastmasės ir svylančios odos 
kvapą. Žvilgtelėjęs ton pusėn pamatė, kad “Polaroidas" tirpsta, iš tik- 
rųjų tirpsta suakmenėjusiose senio rankose. Jis buvo įgavęs keistą 
formą. Vaizdo ieškiklio ir objektyvo stiklai kažkodėl irgi atrodė kaip 
plastikas. Užuot sudužę didėjant fotoaparatui, jie tempėsi lyg kram- 
tomoji guma, kol tapo panašūs į porą ištįsusių akių. 

Tamsūs ištirpusios plastmasės lašai kaip vaškas tekėjo Popso ran- 
komis, palikdami raudonas nudegusios odos žymes. Kevinas paste- 
bėjo iš tų žaizdų besisunkiantį kraują. Ant stalo krentantys lašai čirš- 
kė kaip įkaitinti riebalai keptuvėje. 

- Tavo juosta neišpakuota! - jam už nugaros pasigirdo tėčio bal- 
sas. Nuo to riksmo Kevinas staiga atgavo žadą. - Išpakuok ją! Duok 
man! 

Tėtis, prišokęs prie Kevino, stumtelėjo jį, ir šis vos nepargriuvo. 
Jis čiupo juostą ir staigiu judesiu nuplėšė pakuotę. 

- PADĖKITE MAN! - klykė Popsas. 

- Greičiau! - rėkė tėtis. - Greičiau! 

Degančios mėsos čirškėjimas. Įkaitusio kraujo balutė ant stalo išs- 
kydo. Prieš tai nuo Popso rankų lašėjęs kraujas dabar ėmė tekėti upe- 
liais. Karšta plastmasė pragraužė venas. 

Popsas sustūgo kaip Žvėris. 

Kevinas į savo fotoaparatą grūdo dabar jau išpakuotą fotojuostą ir 
ėmė pašėlusiai keiktis, kai ji ir vėl nenorėjo lįsti į jai skirtą plyšį. 

- Atbulai kiši! - rėkė ponas Delevanas. Pripuolęs prie Kevino, 
griebė fotoaparatą jam iš rankų, tačiau šis smarkiai truktelėjo jį į sa- 
ve. Tėčio rankose liko tik jo marškinių skiautė. Kevinas čiupo foto- 
juostą, jau supratęs, kad reikia įdėti kita puse, ir ji vos neišslydo jam 
1š rankų. 

Paskutinę akimirką sugriebė, apsuko, įdėjo į vietą ir užtrenkė 
dangtelį, kuris prieš tai karojo tarsi lūžęs keisto padaro kaklas. 

Popsas dar kartą sustūgo, ir... 

BLYKST! 


DVIDEŠIMT ANTRAS SKYRIUS 


Šį kartą viskas nušvito taip, tarsi jie būtų atsidūrę supernovos epi- 
centre. Kevinui pasirodė, kad jo paties šešėlis atitrūko nuo jo ir atsi- 
mušė į sieną. Tiesos turbūt čia buvo, nes siena jam už nugaros stai- 
ga, rodos, sueižėjo į tūkstančius nenusakomos formos plyšių, užuot 
optiškai įdubusi toje vietoje, kur krito šešėlis. Jo kūno kontūrai, iš 
pradžių tikslūs 1r ryškūs, net su fotografuojant pakeltos alkūnės ats- 
pindžiu, nuo to blykstelėjimo išskydo. 

Fotoaparato, kurį laikė Popsas, dangtelis atšoko. Pasigirdo keistas 
garsas - tarsi kas atsikrenkštė. Saulės šuo suurzgė, tik šįkart garsiai 1r 
labai aiškiai, labai arti. Suvirpėjo visų laikrodžių stiklai, o veidrodis, 
neatlaikęs decibelų, išsprūdo iš rėmų ir sudužo. Ant grindų susidėlio- 
jo nuostabaus, tiesiog neįtikėtino grožio veidrodžio šukių kompozi- 
cija. 

Šį kartą fotoaparatas ne suinkštė, o šaižiai klyktelėjo, tarsi 
gimdyvė, kenčianti baisius skausmus. Nuo iš plyšio išsprūdusios 
nuotraukos rūko dūmai. O ir pats plyšys buvo tiek įkaitęs, kad jo 
plastmasinės detalės ėmė lydytis. Viena jo pusė susiraitė į viršų, kita 
- į apačią. Plyšys tapo panašus į žiovaujančią bedantę burną. Nuot- 
raukos paviršius buvo putotas, putos dribo ir 1š platėjančios “Polaroi- 
do*' burnos, iš kurios gimė visos tos baisios nuotraukos. 

Kevinas, apakintas blykstelėjimo, stovėjo visas nutirpęs ir Žiūrė- 
j0. Saulės šuo vėl suriaumojo. Tas garsas jau nebeatrodė sklindąs iš- 

kart iš visų pusių, jis lokalizavosi, tačiau tapo dar grėsmingesnis, nes 
buvo labiau realus, labiau čia. 

Tirpstantis fotoaparatas, matyt, neatlaikęs karščio, sprogo. Pilka 
masė užtiško ant Popso Merilo kaklo, išsisklaidė 1r, kai sustingo, at- 
rodė tarsi standi apykaklė. | 

Nežmoniškai spaudžiamos iššoko abi Popso kaklo venos ir mie- 
go arterija; kraujas tvinkčiojo jose kaip pašėlęs. Dar akimirka, ir Pop- 
so galva bejėgiškai nusviro. 

Nuotraukos paviršius dar labiau suputojo. Ji prilipo prie aptirpu- 
sios fotoaparato plastmasės. Šonai ėmė tįsti, tarsi tai būtų ne kartono 
lakštas, o kokia nailono masė. Nuotrauka nenustygo vietoje, atrodė, 
kad ji taikosi įlįsti atgal į tą plyšį, ir Kevinas nei iš šio, nei iš to pr1- 
siminė savo kaubojiškus batus, kuriuos prieš dvejus metus buvo ga- 
vęs gimtadienio proga: jie jam truputį spaudė, todėl tekdavo nuolat 
krutinti kojų pirštus, kad nenutirptų. 

Pagaliau nuotraukos kraštas pataikė į tą plyšį, tačiau pats fotoapa- 
ratas buvo tiek suminkštėjęs, kad vargiai bepriminė fotoaparatą. Vis 
dėlto nuotrauka sklandžiai lyg peiliu per sviestą įslydo į jį. Nuo daik- 
to, kuris prieš valandėlę dar buvo panašus į “Polaroido" fotoaparatą, 
pakilo dūmai. Viena Žiežirba nukrito ant senų žurnalų krūvos. “Po- 
puliariosios mechanikos" stirtoje liko žiojėti pradegusi skylė. 

Suo vėl suriaumojo, piktai ir grėsmingai - tas garsas negalėjo 
reikšti nieko kita, tik pašėlusį norą žudyti. Tik tai. 

Nuotrauka suspurdėjo toje aptirpusioje įduboje - lyg varpo šerdis, 
pagalvojo Kevinas - ir dusliai kaip į šulinį įmestas akmuo bumptelė- 
jo ant stalo. 

Kevinas pajuto ant savo peties nusileidusius kibius kažkieno 
gniaužtus. 

- Ką jis daro? - ne savu balsu paklausė tėtis. - Dėl Dievo meilės, 
Kevinai, ką jis daro? 

Kevinas išgirdo tolimą, bespalvį savo paties balsą: 

- Gimsta. 


DVIDEŠIMT TREČIAS SKYRIUS 


Popsas Merilas mirė sėdėdamas prie savo darbo stalo, kur pralei- 
do tiek daug savo gyvenimo valandų: arba rūkydamas pypkę, arba 
bandydamas paversti beverčius daiktus dirbti savo darbą bent jau tol, 
kol bus parduoti kokiam nors išsiblaškiusiam pirkėjui, arba skaičiuo- 
damas pinigus į bėdą pakliuvusiam skolininkui. Jis mirė akis užver- 

tęs į lubas, nuo kurių lašantis jo paties kraujas tiško ant skruostų ir 
nieko nebereginčių akių. 

Kai kūnas suglebo, kėdė, netekusi pusiausvyros, nuvirto. Popso 
kūnas atsidūrė ant grindų. Šalia mėtėsi piniginė ir raktų ryšulys. 

Ant stalo likęs gulėti “Polaroidas" nerimo. Kevinas jautė, kad ten 
kažkas - nežinia, gyvas ar negyvas daiktas - kenčia baisius skausmus, 
galbūt panašius į gimdymo. 

- Mums reikia dingti iš čia, - termpdamas jį šalin švokštė tėvas. 
Džonas Delevanas niekaip negalėjo atplėšti paklaikusio žvilgsnio 
nuo tos judančios ir vis didėjančios nuotraukos, kuri dabar užėmė 
beveik pusę Merilo darbo stalo. Tas daiktas jau nė iš tolo nepriminė 
nuotraukos. Jos šonai išsigaubė, tapo panašūs lyg ir į išsipūtusius sk- 
ruostus. Putotame jos paviršiuje sproginėjo didžiuliai burbulai. Kaž- 
koks riebus skystis, atsiradęs sprogus burbului, raibuliavo visomis 
vaivorykštės spalvomis. Alkanas riaumojimas nesiliovė aidėjęs Džo- 
no Delevano galvoje, gręžėsi į smegenis, ir jis jautė, kaip iki visiško 
pamišimo jam teliko vienas Žingsnis. 

Dar labiau persiplėšdamas marškinius, Kevinas išsivadavo iš pak- 
laikusio tėčio gniaužtų. Berniukas prabilo giliu 1 bauginamai ramiu 
balsu: 

- Ne, jis vis tiek mus surastų. Juk jam reikia manęs. Matai - jam 
reikėjo Popso, ir jis jį gavo. Šiaip ar taip, tikrasis fotoaparato savinin- 
kas esu aš. Tačiau ir po to jis nesustos. Jam reikės ir tavęs. Galbūt ir 
dar ko nors. 

- Tu negali nieko padaryti! - suriko jo tėvas. 

- Galiu, - pasakė Kevinas. - Man liko vienas šansas. 

Ir jis pakėlė fotoaparatą. 


+ 


Nuotrauka jau dengė visą stalviršį. Ji didėjo ir toliau, tačiau kraš- 
tai ne nukaro, 0 rietėsi ir vyniojosi į viršų. Dabar jie priminė keistus 
sparnus. 

Visas tas amorfiškas, pulsuojantis daiktas pūtėsi; tai, kas tik ką 
buvo plokščias paviršius, išvešėjo į siaubingą auglį; 1š liulančių jo šonų 
sunkėsi bjaurus skystis. Aplinkui pasklido nokstančio sūrio smarvė. 

Girdėjosi pratisas šuns staugimas, o vienas iš Popso Merilo laik- 
rodžių lyg protestuodamas irgi ėmė nesustodamas mušti valandas. 

Staiga ponui Delevanui kažkodėl praėjo noras dingti iš Čia; jį apė- 
mė neįveikiamas nuovargis ir mieguistumas. 

Kevinas pakėlė fotoaparatą ir pridėjo vaizdo ieškiklį prie akies. 
Jis tik porąkart buvo dalyvavęs elnių medžioklėje, bet dabar puikiai 

prisiminė, ką jautė tūnodamas krūmuose su užtaisytu šautuvu ir žino- 
damas, kaip priešpriešiais tyliai kaip lapės sėlina varovai. Jie visuo- 
met išsidėstydavo taip, kad kulkos jų nepasiektų. Todėl net nereikė- 
davo saugotis, kad nepataikytum į juos; vienintelis rūpestis - pataiky- 
ti į elnią. 

Laukdamas, kada pasirodys koks nors Žvėrelis (jei iš viso pasiro- 
dys), turėdavai užtektinai laiko apmąstymams, ar išdrįsi pakelti gink- 
lą. Užtektinai laiko puoselėti viltį, kad elnias tebus tik miražas, ir tau 
neteks savęs išbandyti... Tuos porą kartų Kevinui taip ir nutiko. Tie- 
sa, pirmą kartą elnias pasirodė. Tuomet pasaloje buvo jo tėčio drau- 
gas Bilas Robertsonas. Ponas Robertsonas pasirodė stebėtinai taiklus 
- kulka įsmigo tiesiai elniui po kaklu. Vienas iš vyrų nufotografavo 
juos visus, ratu sustojusius aplink laimikį, kurio galėtų pavydėti net 
ir geriausias medžiotojas. 

Kertu lažybų, jog gailiesi, kad buvo ne tavo eilė, ar ne, sūnau? 
paklausė anas medžiotojas, taršydamas Kevino plaukus (jam tuomet 
buvo dvylika, prasidėjęs brendimas ir visa kita... savaime aišku, koks 
buvo jo požiūris į žmogų, užsimaniusį pakedenti jo garbanas). Kevi- 
nas tik linktelėjo, savo paslaptį pasilikęs sau pačiam: jis kuo nuošir- 
džiausiai džiaugėsi, kad buvo ne jo eilė tykoti pasaloje, laiku neiššo- 
vęs, būtų visus nuvylęs... antra vertus, jeigu jam būtų užtekę drąsos 
laiku nuspausti gaiduką, jį būtų užgriuvusi kita slegiančios atsako- 
mybės našta: o kas, jeigu šūvis bus netaiklus?! Jis abejojo, ar suge- 
bėtų antrąkart užtaisyti šautuvą ir sekti kruvinais savo aukos pėdsa- 
kais, kad pabaigtų, ką pradėjęs. 

Todėl, užuot ką nors atsakęs anam medžiotojui, jis tik tylomis 
šyptelėjo, o jo tėtis /ai nufotografavo. Tikrasis jo atsakymas liko už- 
fiksuotas nuotraukoje, 1r net nereikėjo tėčiui aiškinti, kokios tuomet 
mintys sukosi jo galvoje: Ne. Nesigailiu. Pasaulis pilnas išbandymų, 
bet dvylikamečiai dar nelinkę patys jų vaikytis. Džiaugiuosi, kad pa- 
saloje buvo ponas Robertsonas. Aš dar nepasiruošęs vyriškumo iš- 
bandymui. 

Tačiau dabar jis kaip tik atsidūrė pasaloje, ar ne? Ir žvėris jau ar- 
tinasi, ar ne? Ir nebeliko laiko apmąstymams, ar ne? Tai ne baikštus 
elnias; tas žvėris - žudymo mašina, jis nekramtęs prarytų visą tigrą. 
Jam reikia jo, Kevino, ir tai - tik pradžiai. Ir tik jis, Kevinas, gali jį 
sustabdyti. 

Jo galvoje šmėstelėjo mintis, kad geriau būtų “Polaroidą"' atiduo- 
ti tėčiui. Tačiau ją tuoj pat nustelbė kita mintis: atiduodamas fotoa- 
paratą, mirčiai pasmerktų ir savo tėvą, ir save. Tėtis, aišku, šiek tiek 

tiki, bet nepakankamai. Iš to nebūtų jokios naudos net ir tuo atveju, 
jei tėtis sugebėtų įveikti jį sukausčiusią baimę ir paspausti mygtuką. 

Šis fotoaparatas paklus tik jam. 

Taigi išbandymą teks atlaikyti jam pačiam. Kevinas priglaudė akį 
prie vaizdo ieškiklio, tarsi tai būtų šautuvo taikiklis, ir laukė. Stebė- 
jo vis besiplečiančią nuotrauką, vis didėjančius burbulus, ir laukė. 

Ir staiga tai įvyko. Saulės šuo pradėjo savo kelionę į šį pasaulį. 
Fotoaparatas, rodos, dar pasunkėjo, tapo lyg švininis, kai valandėlę 
tvyrojusią tylą vėl lyg plieninis botagas perskrodė staugimas. Drėg- 
nais nuo prakaito pirštais Kevinas vos benulaikė fotoaparatą, tačiau 
sutramdė norą atgniaužti pirštus ir atsiduoti likimo valiai. Jis, net 1š- 
sišiepęs nuo įtampos, laikėsi. Prakaitas graužė akis, vaizdas dvejino- 
si. Galvos mostu atmetė į akis lendančius plaukus ir vėl prigludo prie 
vaizdo 1ieškiklio. “Emporium Galorium“' užtvindė garsas, tarsi būtų 
plyšęs storas audeklas. 

Išsipūtė dar vienas burbulas. Nuo jo rūko raudoni dūmai. 

Padaras klaikiai sustūgo. Pasirodė milžiniški jo nasrai - kaip ban- 
ginio, pagalvojo Kevinas. Jie čepsėjo, kramtė ir plėšė plonytę burbu- 
lo membraną. 

Laikrodžiai pradėjo mušti valandas kaip pašėlę. 

Tėvas vėl čiupo jam už peties. Kevinas pasimuistė. Ant grindų 
nukrito nemenkas jo plaukų kuokštas. 

- Nušauk jį! - stengdamasis perrėkti staugimą, klykė tėtis. - Nu- 
šauk jį, Kevinai, jei gali jį nušauti, NUSAUK JĮ DABAR, Jėzau Kris- 
tau, Jis artinasi prie... 

Kevinas ištrūko iš tėčio gniaužtų. 

- Dar ne, - sušnibždėjo jis. - Dar ne dab... 

Saulės šuo, išgirdęs Kevino balsą, klaikiai iššiepė nasrus. Nuot- 
rauka dar labiau 1šsitempė. Urzgimą vėl pakeitė plyštančio audeklo 
garsas. 

Ir staiga Saulės šuo išsilaisvino iš to, kas jį laikė. Pro didžiulę 
skylę nuotraukoje į realų pasaulį tarsi žvilgantis metalinis periskopas 
išlindo jo galva... tačiau žvilgėjo ne metalas, o burbulo membrana, 
gaubianti jo susivėlusius gaurus. Į Keviną įsmigo dvi nuožmios akys. 

Iškišęs galvą, padaras įstrigo. Skylės kraštai buvo apkibę išsipe- 
šusiais jo šeriais. Jis vėl sustūgo, iš nasrų tvokstelėjo geltonai raudo- 
na ugnis. 

Džonas Delevanas traukėsi atatupstas, kol užkliuvo už staliuko, 
apkrauto storais apdulkėjusių žurnalų “Weird Tales“ 1r “Fantastic 
Universe" komplektais. Stalas pasviro, ir ponas Delevanas, praradęs 
pusiausvyrą, griuvo. Su didžiausiu trenksmu nuvirto ir stalas. Saulės 

šuo niršiai suurzgė ir su neįtikėtina jėga mostelėjo galvą. Plyšo ją 
gaubusi burbulo membrana, dabar iš padaro nasrų tvoskė atvira ug- 
nis. Jis ėmė muistytis, ir Kevinas pamatė, kad ant kaklaraiščio, apsi- 
vijusio jo kaklą, - ne jo segtukas, o šaukšto formos įrankis, kuriuo 
Popsas Merilas valydavo savo pypkę. Štai tą akimirką berniuką ir 
apėmė visiška ramybė. Jo tėtis, paklaikęs iš siaubo, blaškėsi bandy- 
damas išsilaisvinti 1š jį prispaudusio stalo, bet Kevinas to nepastebė- 
jo. Tėvo šūksniai jo ausyse skambėjo lyg tolimas tolimas aidas. 

Viskas gerai, tėti, mintyse kalbėjo jis, neatitraukdamas akies nuo 
vaizdo ieškiklia ir stengdamasis kuo tiksliau nusitaikyti į keistąjį Žvė- 
rį. Viskas gerai, argi nesupranti? Na, bent jau reikia tikėtis, kad bus 
gerai... nes daiktas, apsivijęs jam aplink kaklą, šiek tiek pasikeitė. 

Jis pagalvojo, kad Saulės šuo galbūt vis dėlto turi šeimininką... Ir 
tas šeimininkas jau suprato, kad Kevinas - netinkamas grobis. 

Gal tame keistame neegzistuojančiame Polaroidsvilio mieste yra 
ir savas šungaudys; turėtų būti, antraip kodėl gi jis būtų susapnavęs 
tą storą moterį? Juk būtent ji pasakė, ką jam reikia daryti; gal savo 
noru, 0 gal šungaudžio valia: dvimatė moteris su dvimačiu vežimė- 
liu, pilnu dvimačių fotoaparatų. Būk atsargus, berniuk. Popso šuo 
nutrūko nuo grandinės, ir dabar jis labai pav... Labai sunku jį nufo- 
tografuoti, tai yra visai neįmanoma, jei neturi fotoaparato. 

Bet jis juk turi fotoaparatą, ar ne? Vien to jokiu būdu neužtenka, 
tačiau jis bent jau jį turi. | 

Šuo aprimo, ėmė muistytis... kol jo degantis žvilgsnis neužkliuvo 
už Kevino Delevano. Žvėris baisiai išsišiepė - styrojo atsikišusios il- 
tys, iš gerklės rūko dūmai. Pasigirdo ausį veriantis kauksmas. Nuo to 
garso suvirpėjo seni apvalūs Popso krautuvėlės šviestuvų gaubtai. 
Vienas po kito jie eižėjo, prapliupo musių nutupėto stiklo šukių lie- 
tus. Su neįtikėtina jėga šuo spraudėsi pro plyšį, skiriantį šį 1r aną pa- 
saulį. 

Kevino smilius atsidūrė ant “Polaroido"? mygtuko. 

Padaras įnirtingai pasimuistė. Priekinės jo letenos jau buvo šiame 
pasaulyje: tie keisti kauliniai pentinai gremžė ir raižė Popso stalo pa- 
viršių. Kevinas nepraleido pro ausis 1r kito garso - duslaus dundesio, 
sklindančio iš apačios (kad ir kur ta apačia būtų). Jis suprato, kad už- 
pakalinės kojos, likusios ten, ieško atspirties taško; vadinasi, teliko 
kelios sekundės, iki jis ateis į šį pasaulį. Saulės šuns, ištrūkusio 1š tos 
skylės, niekas nebesulaikys. 

Pasigirdo įsakmus Kevino balsas: 

- Sakyk slyva, tu, pragaro išpera! 

Ir jo pirštas spustelėjo mygtuką. 

DVIDEŠIMT KETVIRTAS SKYRIUS 


Akinantis blykstelėjimas. Vėliau Kevinas net neįstengė jo įsivaiz- 
duoti; tiesą sakant, apskritai neįstengė prisiminti. Fotoaparatas jo ran- 
kose nei kaito, nei tirpo; vietoj to pasigirdo trys ar keturi trumpi 
trakštelėjimai - objektyvas suskilo ir arba nulūžo 1r kažkur nuriedė- 
j0, arba suiro. 

Saulės šuo, užlietas baltos fotoaparato blykstės šviesos, sustingo 
- tikra juodai balta “Polaroido"" nuotrauka; atgal atmesta galva, išryš- 
kėjęs kiekvienas susivėlusių gaurų kontūras. Dantys jau neatrodė pa- 
geltę; jie irgi buvo akinamai balti, tarsi tūkstančius metų sausoje že- 
mėje išgulėję kaulai. Vienintelė išsprogusi akis baltavo kruvinoje 
akiduobėje tarsi senovės graikų biustuose. Susivėlusiais gaurais tekė- 
j0 karšta rūkstančių snarglių lava. 

Tas vaizdas Kevinui priminė “Polaroido" nuotraukų negatyvus: 
jokių spalvų, tik juodai balti siluetai, be to, ne dvimačiai, o trimačiai. 
Kevinas pasijuto taip, tarsi jam būtų suteikta galimybė savo akimis 
išvysti padarą, pažiūrėjusį į gorgonas ir suakmenėjusį. 

- Aš įveikiau tave, kalės vaike! - isteriškai suspigo Kevinas. Tarsi 
sutikdamos su juo, priekinės padaro letenos suglebo ir iš pradžių lė- 
tai, paskui vis greičiau ir greičiau ėmė grimzti į skylę, iš kurios buvo 
išlindusios. Pasigirdo dundesys - tarsi akmenys riedėtų į prarają. 

Kažin, ką pamatyčiau ten žvilgtelėjęs? j0 galvoje sukosi padrikos 
mintys. Ar pamatyčiau tą tvorą, senį su vežimėliu, nustebusias akis 
užvertusį į milžiną, ne berniuką, o Berniuką, spoksantį į jo danguje 
atsivėrusį apanglėjusį plyšį? Ar ta praraja ir mane įtrauktų? Ką? 

Užuot patenkinęs savo smalsumą, Kevinas numetė “Polaroidą" ir 
užsidengė rankomis veidą. 

Džonas Delevanas, vis dar gulėdamas ant grindų, vienintelis regė- 
jo paskutinę sceną: milžiniška nuotrauka ėmė raukšlėtis, kol susitrau- 
kė į beformį gniužulą aplink apanglėjusią skylę, sulindo į ją ir pras- 
mego (ar buvo įtraukta). 

Pasigirdo švilpesys. Paskui skylė išvirto kita puse ir dingo. Pap- 
rasčiausiai dingo, tarsi nieko ir nebūtų buvę. 

Stodamasis ant virpančių.kojų, ponas Delevanas pamatė, kaip į 
skylę (arba iš jos, pagalvojo jis, nelygu iš katros skylės pusės žiūrė- 
si) plūstantis oro sūkurys su savimi į prarają įtraukė ant stalo paties- 
tą popierių ir visas ten senio sudėtas “Polaroido" nuotraukas. 

Jo sūnus, užsidengęs rankomis veidą, stovėjo vidury kambario ir 
raudojo. 

- Kevinai, - ramiai ištarė jis, apsikabindamas savo berniuką. 

- Aš privalėjau jį nufotografuoti, - kūkčiojo Kevinas. - Tai buvo 
vienintelis būdas jo atsikratyti. Aš privalėjau tą šlykštynę nufotogra- 
fuoti. Stai ką aš noriu pasakyti. 

- Taip, - tėtis dar tvirčiau prispaudė jį prie savęs. - Taip. Ir tu tai 
padarei. 

Kevinas pakėlė į tėtį ašarotas akis: 

- Stai kaip reikėjo jį nušauti, tėti, supranti? 

- Taip, - atsakė tėtis. - Taip, suprantu. - Jis pabučiavo degantį Ke- 
vino skruostą. - Eime namo, sūnau. 

Jis tvirtai apkabino Keviną per pečius, norėdamas kuo greičiau iš- 
vesti jį iš šios baisios vietos, kur kampe dar kilo dūmai nuo kruvino, 
sudarkyto senio kūno (Kevinas kol kas jo nepastebėjo, manė ponas 
Delevanas, bet jeigu jie ilgiau čia stoviniuos, jis būtinai pastebės). 
Tačiau Kevinas liko stovėti kaip įbestas. 

- Ką žmonės pasakys? - paklausė Kevinas kaip kokia dievobai- 
minga senmergė, ir ponas Delevanas nesusilaikė neprunkštelėjęs. 

- Tegul jie kalba, ką nori, - atsakė jis. - Jie net per šūvio atstumą 
niekada neįstengs priartėti prie tiesos, be to, nemanau, kad kas nors 
labai stengsis tai padaryti, - jis patylėjo. - Supranti, niekas jo nemėgo. 

Aš ir pats niekuomet nenorėčiau atsidurti arčiau nei per šūvį nuo 
tiesos, - sušnibždėjo Kevinas. - Eime namo. 

- Gerai. Aš myliu tave, Kevinai. 

- Aš irgi tave myliu, - atsiliepė Kevinas, ir iš degėsių, iš seno, nie- 
kam nereikalingo šlamšto smarvės jiedu įžengė į ryškią dienos švie- 
są. Staiga jiems už nugarų užsiliepsnojo visą tą laiką svilę Žurnalai... 
netrukus alkani oranžinės liepsnos liežuviai jau laižė visą pastatą. 


EPILOGAS 


Šešioliktojo savo gimtadienio proga Kevinas Delevanas gavo bū- 
tent tai, apie ką svajojo: kompiuterį “WordStar 70 PC". Tas žaisliu- 
kas kainavo septyniolika šimtų dolerių, ir jo tėvai niekada nebūtų įs- 
tengę jo nupirkti, tačiau sausį, praėjus beveik trim mėnesiams po to, 
kai gaisras sunaikino “Emporium Galorium“, pasimirė teta Hilda. 
Tuomet ir paaiškėjo, kad ji iš tiesų Kai Ką Padarė Dėl Kevino ir Me- 
gės; tiesą sakant, Labai Daug Padarė Dėl Visos Jų Seimos. Birželį, 
įsigaliojus testamentui, Delevanai praturtėjo septyniasdešimčia tūks- 
tančių dolerių... be to, tokia suma liko jau atskaičiavus mokesčius. 

- Jėzau, tai nuostabu! Ačiū jums! - džiūgavo Kevinas ir išbučia- 
vo visus: mamą, tėtį, netgi savo seserį Megę (kuri vėl kvailai sukike- 

no, bet būdama metais vyresnė jau nebesistengė nusivalyti bučinio; 
Kevinas negalėjo apsispręsti, ar tokį elgesį reikia laikyti žingsniu pir- 
myn, ar atgal). Nekantraudamas tuoj pat išbandyti savo išsvajotąją 
dovaną, jis beveik visai popietei užsidarė savo kambaryje. 

Apie ketvirtą valandą jis nulipo žemyn ir įslinko į tėčio kabinetą. 

- Kur mama su Mege? - paklausė jis. 

- Sakė, kad eina į kažkokią rankdarbių mugę... Kevinai? Kevinai, 
kas atsitiko? 

- Verčiau ateik į mano kambarį, - dusliu balsu pasakė Kevinas. 

Tarpduryje jis atsisuko. Valandėlę jiedu stovėjo veidas į veidą: iš- 
balęs Kevino ir ne mažiau išbalęs tėčio. Turbūt dar ne visos skolos 
grąžintos, galvojo ponas Delevanas, sūnui iš paskos kopdamas laip- 
tais. Žinoma, ne visos. Tai jis irgi sužinojo iš Redžinaldo Marijano 
“Popso" Merilo. Skola - ne žaizda - neužgis, atvirkščiai, ji tau gali 
pridaryti dar daugiau žaizdų. 

Ypač palūkanos. 

- Ar negalima būtų jo pakeisti kitu? - paklausė Kevinas, rodyda- 
mas į šviečiantį savo naujojo kompiuterio ekraną. 

- Nežinau, - atsakė ponas Delevanas, eidamas prie jo artyn. - Ma- 
nau, jeigu tikrai reikėtų... 

Ir jis staiga nutilo, įsmeigęs akis į ekraną. 

- Aš tik pabandžiau pasitreniruoti ir surinkau vieną sakinį “Vikri 
ruda lapė liuoktelėjo virš tingiai snaudžiančio šuns“, - paaiškino Ke- 
vinas. - O iš spausdintuvo išlindo štai kas. 

Ponas Delevanas tylomis skaitė tai, kas buvo parašyta ant popie- 
riaus lapo. Jo delnai ir vėl išrasojo nuo įtampos. Ten buvo žodžiai: 


Šuo vėl nutrūko nuo grandinės. 
Jis nesnaudžia. 
Jis visai ne tingus. 
Jis ateina pas tave, Kevinai. 


Skola visuomet slegia, vėl pagalvojo Džonas Delevanas; tačiau 
būtent palūkanos yra tai, kas tave palaužia. Dvi paskutinės eilutės 
buvo tokios: 


Jis labai alkanas. 
Ir LABAI piktas. 


KVEPAVIMO 
METODAS 


| 
KLUBAS 


Prisipažįstu, kad tą šaltą 1r vėjuotą Žiemos vakarą apsirengiau tru- 
putį greičiau nei paprastai. Buvo 197...-ųjų metų gruodžio 23-oji, to- 
dėl neabejoju, kad ir kiti klubo nariai padarė tą patį. Juk niekam ne 
paslaptis, kaip sunku Niujorke tokiu oru sugauti taksi. Apsidrau- 
džiau: išsikviečiau telefonu. Kai skambinau, buvo pusė šešių, o aš 
pageidavau, kad automobilis prie mano durų būtų aštuntą valandą 
vakaro. Žmona, nugirdusi pokalbį, iš nuostabos kilstelėjo antakius, 
bet nieko nepasakė. Be penkiolikos aštuonios išėjau laukti prie namų 
(čia, Penkiasdešimt aštuntojoje gatvėje mudu su Elina gyvenome nuo 
1946-ųjų). Penkios po aštuonių taksi dar nebuvo, 1r aš ėmiau nekant- 
riai mindžikuoti po arka. 

Taksi pasirodė dešimt po aštuonių, ir nors vairuotojas tikrai nusi- 
pelnė mano nepasitenkinimo, per daug džiaugiausi patekęs į užuovė- 
ją, kad rasčiau piktesnį žodį. Tas vėjas, kurį prieš dieną atnešė nuo 
Kanados ūžtelėjęs ciklonas, paralyžiavo miesto gyvenimą. Jo švilpe- 
sys ir kaukimas protarpiais užgoždavo net automobilyje skambančią 
salsos melodiją. Dauguma parduotuvių tebebuvo atidarytos, bet pir- 
kėjų beveik nesimatė. Atsitiktiniai praeiviai ėjo susigūžę ir stengėsi 
kuo greičiau pabėgti nuo geliančio vėjo. 

Vėjas šėlo visą dieną, o dabar pradėjo dar ir snigti. Iš pradžių - 
viena kita snaigė, o paskui prasidėjo tikra pūga. Vėliau, naktį, jau 
grįžtant namo, mano mintys apie sniegą, taksi, Niujorką bus kur kas 
niūresnės, bet... tai bus vėliau. 

Antrosios aveniu ir Keturiasdešimtosios gatvės sankryžoje prieš 
pat automobilį tarsi dvasia prasklendė nuo kažko atitrūkęs iš folijos 
susuktas Kalėdų varpelis. 

- Bloga naktis, - tarė vairuotojas. - Rytoj lavoninėje bus pora tuzi- 
nų “klientų" daugiau nei paprastai. Nevykę girtuoklėliai. Plius viso- 
kie valkatos. 

- Aš manau... 

Taksistas atsirūgo. 

- Na, antra vertus, visai neblogai tokių atsikratyti, - samprotavo 
jis. - Mažiau išlaidų socialinėms reikmėms, ar ne? 

- Matau, - pašaipiai replikavau aš, - kad jus iki kaulų smegenų 
persmelkė tyra Kalėdų dvasia... 

Taksistas vėl atsirūgo. 

- Turbūt jūs vienas iš tų dėl visų ir visko kenčiančių liberalų? - 
paklausė jis. | 

- Į šį klausimą neatsakysiu nenorėdamas, kad mano žodžiai būtų 
panaudoti prieš mane patį, - atsakiau. 

Taksisto atodūsis turbūt reiškė kodėl-būtent-man-visuomet-pak- 
liūna-tokie-apsisnargliavę-raudotojai, bet jis nutylėjo. 

Jis išleido mane Antrosios aveniu ir Trisdešimt ketvirtosios gatvės 
sankryžoje. Iki klubo teko paėjėti dar pusę kvartalo, be to, prieš vė- 
ją. Ėjau įsigaužęs į apykaklę, prilaikydamas skrybėlę viena pirštinė- 
ta ranka. Teko sukaupti visas jėgas, nes septyniasdešimt trejų metų 
žmogui šaltis yra šaltesnis, o vėjas stipresnis. Geriausia vieta mano 
amžiaus vyriškiui tokiu oru - priešais Židinį... Arba, blogiausiu atve- 
ju, prie elektrinio šildytuvo. Sulaukus septyniasdešimt trejų, kalbos 
apie karštą kraują panašesnės netgi ne į prisiminimus, o tik į moksli- 
ninkų išmonę. 

Tik ką smarkavusi pūga buvo jau šiek tiek aprimusi, bet vėjas te- 
bebloškė tiesiai į veidą sausą kaip smėlis sniegą. Apsidžiaugiau pa- 
matęs, kad laiptai, vedantys į 249 B namą, pabarstyti smėliu - Žino- 
ma, kad tai Stivenso darbas, - kas jau kas, o Stivensas išmanė senat- 
vės alchemiją, žinojo trapių kaip stiklas kaulų paslaptį. 

Ir pats Stivensas stovėjo čia, prilaikydamas duris. Dar po akimir- 
kos aš jau buvau viduje. Perėjęs per raudonmedžiu iškaltą vestibiulį, 
per svetingai pravertas dvigubas duris atsidūriau bibliotekoje cum 
skaitykla cum baru. Kambarys skendėjo prieblandoje, nes degė tik 
stalinės lempos. Ryškiausias šviesos pluoštas krito tik ant ąžuolinio 
parketo. Girdėjosi didžiuliame židinyje traškančios malkos. Kamba- 
ryje buvo maloniai šilta - iš tikrųjų nėra jaukesnio dalyko už rusenan- 
tį židinį. Sušnarėjo verčiami lapai - sausai, šiek tiek nekantriai. Tai 
tikriausiai Johansenas su savo amžinuoju “Wall Street Journal". Per 
dešimt metų jau įmanoma išmokti atpažinti žmogų iš to, kaip jis ver- 
čia lapus. Juokinga ir... nuostabu. 

Stivensas, sau po nosimi bambėdamas kažką apie bjaurų orą ir 
apie numatomą dar didesnę pūgą, padėjo man nusivilkti paltą. 

Aš pritariau jam, kad oras iš tikrųjų bjaurus, ir per praviras duris 
vėl žvilgtelėjau į didelę ir labai aukštą patalpą. Bjaurus oras, ugnies 
traškėjimas ir... vaiduokliškas pasakojimas. Neprisimenu, ar jau sa- 
kiau, kad kai tau septyniasdešimt treji, karštas kraujas tėra tik žavus 
prisiminimas? Taigi. Vis dėlto sulig ta mintimi pajutau šilumą krūti- 
nėje... Ir tikrai Žinau, kad ne nuo liepsnojančio Židinio ir ne nuo sve- 
tingo Stivenso sutikimo. 

Manau, jog dėl to, kad tą vakarą buvo Makerono eilė pasakoti. 


< 


Tame raudonų plytų name Trisdešimt penktojoje gatvėje 249 B 
lankiausi jau dešimt metų. Beveik reguliariai. Mintyse vadinau jį 
“džentelmenų klubu“. Bet ir dabar nesu įsitikinęs, kad tai buvo, net- 
gi pačioje pradžioje, tikras “džentelmenų klubas“. 

Tą vėjuotą ir šaltą naktį, kai atėjo eilė Emlino Makerono pasako- 
jimui - pasakojimui apie kvėpavimo metodą, - į klubą susirinkome 
tik šešiese, nors tuo metu klubui priklausė turbūt trylika žmonių. Bet 
tai - ne pastovus skaičius. Būdavo tokių metų, kai klubas teturėdavo 
aštuonis tikruosius narius, tačiau kitais metais jų jau būdavo dvide- 
šimt ar net dar daugiau. 

Manau, kad tikslius skaičius žino Stivensas. Dėl vieno dalyko aš 
tikrai neabejoju - kad Stivensas yra čia nuo pirmos klubo atsiradimo 
dienos, nesvarbu, kada tai buvo... Ir tikiu, kad Stivensas yra kur kas 
senesnis nei atrodo. Žymiai, žymiai senesnis. Jis kalba su vos junta- 
mu Bruklino akcentu, bet vis tiek yra toks korektiškas ir toks iki 
skausmo pedantiškas, koks gali būti tik trečios kartos anglų liokajus. 
Jo kartais iš proto vedantis santūrumas vis dėlto negali nežavėti. Kaip 
ir šypsena - visada maloni, bet niekada ne per plati. Per visą tą laiką 
nesu matęs jokių klubo dokumentų - jeigu, žinoma, jis apskritai juos 
saugo. Nesu gavęs jokių sąskaitų - čia atsiskaitoma ne pagal jas. Man 
nė karto nėra paskambinęs klubo sekretorius - pirma, čia nėra jokio 
sekretoriaus, o antra, Trisdešimt penktojoje 249 B nėra netgi telefo- 
no. Be to, klubas - jeigu tai yra klubas - neturi pavadinimo. 


+ 


Pirmąkart klube (esu priverstas ir toliau jį taip vadinti) apsilankiau 
kaip Džordžo Vaterhauso svečias. Vaterhausas vadovavo teisinių 
paslaugų firmai, kurioje aš dirbau nuo 1951-ųjų. Karjeros laiptais to- 
je firmoje - vienoje iš trijų didžiausių Niujorke - kilau nuolatos, bet 

labai lėtai; buvau juodadarbis, darbo mulas, kuris tempia tiek, kiek 
jam krauna... Bet neturėjau tam darbui ypatingų gabumų ar talento. 
Mačiau vyrų, kurie pradėję tuo pačiu metu kaip ir aš milžiniškais 
žingsniais užšuoliavo į viršų, palikę mane trypčioti apačioje, - ir vi- 
siškai tuo nesistebėjau. 

Mudu su Vaterhausu retkarčiais persimesdavom mandagumo fra- 
zėmis, kartu dalyvaudavome iškilminguose firmos pietuose, rengjia- 
muose kiekvieną spalį, bet tik tiek, kol vieną 196...-ųjų lapkričio die- 
ną jis neužėjo į mano kontorą. 

Jau vien tai buvo pakankamai neįprasta. Iš pradžių pagalvojau 
apie patį blogiausią (atleidimas), bet paskui man į galvą šovė gana 
lengvabūdiška mintis (netikėtas paaukštinimas). Vienu žodžiu, labai 
jau neaiškus vizitas. Vaterhausas išdygo tarpduryje, mandagiai nusi- 
lenkė ir ėmė kalbėti niekuo neįpareigojančiomis bendromis temomis 
- niekas, ką jis pasakė, nebuvo nei svarbu, nei reikšminga. Laukiau, 
kol išseks jo banalios mandagumo frazės ir jis pradės kalbėti apie by- 
las: “Taigi, norėčiau Keiso bylos suvestinės? arba “Gavome Mei- 
džoro ieškinį Salkovičiui ir...". Bet, pasirodo, bylos čia buvo niekuo 
dėtos. Jis žvilgtelėjo į laikrodį, pasakė, kad malonu buvo su manimi 
pasišnekėti ir kad jam jau metas eiti. 

Aš tebemirkčiojau iš nuostabos ir nusivylimo, kai jis tarpdury at- 
sisukęs lyg tarp kitko mestelėjo: 

- Yra viena vieta, kur dažniausiai einu ketvirtadienių vakarais - 
lyg ir klubas. Daugiausiai ten renkasi seni kelmai, bet su kai kuriais 
iš jų paprasčiausiai malonu leisti laiką. Jie ten turi puikų vyno rūsį; 
1š karto suprastumėte, jeigu esate bent šioks toks vyno Žinovas. Be to, 
retkarčiais vienas iš mūsų papasakoja kokią nors nenuobodžią 1stori- 
ją. Kodėl jums kurį vakarą ten neapsilankius, Deividai? Mano svečio 
teisėmis. 

Aš išstenėjau kažkokį atsakymą - net dabar nesu tikras, ką būtent. 
Pasiūlymas išmušė mane iš vėžių. Atrodė, kad jis buvo ištartas eksp- 
romtu, tačiau jo mėlynos anglosaksiškos akys, du ledo gabaliukai po 
vešliais žilais antakiais, bylojo ką kita. Ir jeigu tiksliai neprisimenu, 
ką tuomet atsakiau, tai tik todėl, kad jis pasiūlė man tai, ko širdies gi- 
lumoje labai troškau, bet negalėjau tikėtis. 

Elina į tą pasiūlymą sureagavo labai jau audringai. Su Vaterhau- 
su, Kardenu, Lautonu, Freizeriu ir Efingamu dirbau ištisus penkioli- 
ka metų ir jau buvo aišku, kad daugiau, nei pasiekiau, nebepasieksiu. 
Turbūt todėl ji, išgirdusi Žinią, ėmė grąžyti rankas sakydama, kad tai 
greičiausiai bus auksinio laikrodžio, kurį f1rma dovanoja į pensiją iš- 
leidžiamiems darbuotojams, pakaitalas. | 

- Nukaršę seniai, pasakojantys prisiminimus apie karą ir lošiantys 
pokerį, - pasakė ji. - Jie įsivaizduoja, kad vienas toks vakaras tave 
užliūliuos, ir tada jie ramia širdimi praneš tau apie pensiją... O, užsi- 
miršusi įdėjau du ledo gabalėlius į tavo stiklą, - 1 užjaučiamai mane 
pabučiavo. Manau, kad kažką išskaitė mano veide - Dievas mato, po 
šitiek drauge praleistų metų ji sugebėdavo atspėti slapčiausias mano 
mintis. 

Per artimiausias savaites nieko neįvyko. Kai pagaliau vėl prisimi- 
niau keistąjį Vaterhauso pasiūlymą, - tikrai keistą, turint galvoje, kad 
jis nuskambėjo iš lūpų Žmogaus, su kuriuo susitikdavome rečiau nei 
tuziną kartų per metus ir su kuriuo kartu dalyvaudavome tik trijuose 
oficialiuose priėmimuose per metus, įskaitant ir kiekvieną spalį ren- 
giamus iškilmingus firmos pietus, - pagalvojau, kad mane suklaidi- 
no jo akių išraiška, o iš tikrųjų tas pakvietimas buvo lyg tarp kitko, 
ir jis, be abejo, seniai jį pamiršo. Arba netgi gailisi dėl netyčia išsp- 
rūdusių žodžių - deja, deja! Bet vieną vėlyvą popietę jis vėl priėjo 
prie manęs - beveik septyniasdešimties, o vis dar - plačiapetis, atle- 
tiško sudėjimo. Aš kaip tik vilkausi apsiaustą, portfelį įsispraudęs 
tarp kojų. Jis tarė: 

- Jei neapsigalvojote ir norėtumėte išlenkti kokį stiklą klube, ga- 
lėtume nueiti ten šįvakar. 

- Na... Aš... 

- Gerai, - ir jis įspraudė man į ranką popieriaus skiautę. - Čia ad- 
resas. 

Tą vakarą jis laukė manęs prie laiptų, o viršuje, plačiai atvėręs du- 
ris, stovėjo Stivensas. Vynas pasirodė išties puikus, kaip Vaterhausas 
ir žadėjo. Tačiau jo globa ties laiptais ir baigėsi; vėliau jis nebekrei- 
pė į mane jokio dėmesio ir nesivargino pristatinėdamas mane kitiems 
klubo nariams. Iš pradžių palaikiau tai snobizmu, bet vėliau pakei- 
čiau nuomonę, nes du ar trys netrukus atskubėjo patys man prisista- 
tyti. Vienas iš jų - Emlinas Makeronas, iš pažiūros šešiasdešimtme- 
tis. Jis pats atkišo ranką, man teliko ją spustelėti. Pajutau sausą, kie- 
tą, šiurkščią odą; gal panašią į vėžlio. Jis pasiteiravo, ar lošiu bridžą. 
Atsakiau, kad ne. 

- Velniškai geras dalykas, - pasakė jis. - Ne kam kitam, o būtent 
šiam Žaidimui turėtume būti dėkingi už tai, kad išgelbėjo mūsų am- 
žininkus nuo neva protingų privalomų pokalbių prie pietų stalo. 

Sulig tais žodžiais jis apsisuko ir dingo bibliotekos prieblandoje. 
Lydėdamas jį akimis pagalvojau, kad knygų lentynos čia turbūt tęsia- 
si iki begalybės. 

Apsidairiau tikėdamasis surasti Vaterhausą, bet jis buvo dingęs 
kaip į vandenį. Jausdamasis labai nejaukiai, pasitraukiau arčiau Žžidi- 
nio. Jis buvo, kaip jau turbūt esu minėjęs, be galo didelis, netgi per 
didelis Niujorkui, kur daugumai nedideliuose butuose gyvenančių 
žmonių (tokių kaip aš) sunku įsivaizduoti didesnį už tosterį šilumos 
šaltinį. Trisdešimt penktosios gatvės 249 B namo židinyje buvo ga- 
lima iškepti visą jautį. Vietoj įprastos Židinio atbrailos pastebėjau ar- 
ką, iškirstą 1š vientiso akmens luito. Nors nuo rusenančių malkų sk- 
lindančios šviesos buvo ne per daugiausia, nesunkiai perskaičiau ar- 
koje iškaltus žodžius: SVARBU PASAKOJIMAS, O NE PASAKO- 
TOJAS. 

- Čia tau, Deividai, - pasakė iš kažkur išdygęs Vaterhausas. Net 
krūptelėjau iš netikėtumo. Vadinasi, jis nepamiršo manęs, tik nukėb- 
lino į man nežinomą vietą atnešti gėrimų. - Viskis su soda, gerai? 

- Taip. Dėkoju jums, pone Vaterhausai... 

- Džordžai, - pataisė jis. - Čia vadink mane Džordžu. 

- Tuomet dėkoju tau, Džordžai, - pasakiau, nors jaučiausi labai 
nejaukiai, vadindamas jį vardu. - Kas čia viską... 

- Į sveikatą! - nutraukė jis. 

Mudu išgėrėme. 

- Baru rūpinasi Stivensas. Jis ruošia puikius gėrimus. Jis mėgsta 
kartoti, kad tam nereikia ypatingų sugebėjimų, bet jie turi būti įgimti. 

Nuo škotiško viskio vėl pasijutau pasimetęs ir nerangus (pirmą- 
kart šis jausmas apėmė mane tada, kai beveik pusvalandį prastovėjau 
prie spintos nežinodamas, kuo apsivilkti; galiausiai išsiinkau tamsiai 
rudas kelnes ir labai panašios spalvos tvido švarką, tikėdamasis, kad 
šioje kompanijoje nebus nei smokinguotų aristokratų, nei pižonų, vil- 
kinčių mėlynus džinsus ir teniso marškinėlius... Atrodo, kad bent jau 
su drabužiais neprašoviau pro šalį). Atsidūrus naujoje vietoje ir nau- 
joje situacijoje, kiekviena smulkmena atrodo be galo reikšminga, ir 
dabar, vienoje rankoje laikydamas gėrimo stiklą, kitoje - skrebutį, vi- 
są laiką galvojau, kad, neduok Dieve, nepažeisčiau etiketo. 

- Ar aš neturėčiau pasirašyti svečių knygoje ar panašiai? - paklau- 
siau. 

Jis neslėpė nustebimo. 

- Mes čia nieko panašaus neturime, - pagaliau ištarė jis. - Na, bent 
jau aš nieko apie tai negirdėjau. 

Jis apsidairė po prieblandoje skendintį kambarį. Johansenas tebe- 
vartė savo “Wall Street Journal". Tyliai kaip vaiduoklis praėjo Sti- 
vensas. Džordžas pastatė savo stiklą ant stalo ir įmetė dar vieną 
pliauską į ugnį. Į] juodą kamino gerklę ūžtelėjo kibirkštys. 

- Ką tai reiškia? - paklausiau rodydamas į užrašą ant arkos. - Gal 
Žinai? 

Vaterhausas atidžiai jį perskaitė: SVARBU PASAKOJIMAS, NE 
PASAKOTOJAS. Galėtum pagalvoti, kad pirmąkart mato. 

- Manau, kad žinau, - atsakė. - Ir tu sužinosi, jeigu panorėsi daž- 
niau čia lankytis. Bet viskas ateis su laiku. Gero vakaro, Deividai. 

Ir jis nuėjo sau. Nors ir labai keista, kai nepažįstamoje aplinkoje 
esi paliekamas likimo valiai, aš iš tikryjų gerai praleidau laiką. Vie- 
na iš priežasčių - aš dievinu knygas, o čia tikrai buvo į ką pažiūrėti. 
Lėtai vaikštinėjau išilgai lentynų, skaitydamas pavadinimus ant kny- 
gų nugarėlių, aišku, kiek įstengiau įžiūrėti blausioje šviesoje. Susto- 
davau tik pailsinti akis. Tuomet žvelgdavau per siaurą langelį į Tris- 
dešimt penktosios gatvės ir Antrosios aveniu sankryžą. Per šalčio gė- 
lėmis išrašytą langą matėsi šviesoforas, sukantis savo amžiną ratą 
raudona - geltona - žalia. Netrukus mane apėmė keistas - tačiau labai 
malonus - ramybės jausmas. Ne, ne apėmė, greičiau atsėlino vogčio- 
mis. O, taip, girdžiu jus sakant, labai prasmingas pastebėjimas; kiek- 
vienas pajunta ramybę, jei nieko neveikdamas spokso į šviesoforą. 

Sutinku - prasmės čia ne per daugiausia. Pripažįstu šį jūsų argu- 
mentą. Bet tas jausmas vis tiek buvo. Beje, jis pirmą kartą per visus 
šiuos metus privertė mane prisiminti žiemos naktis Viskonsino fer- 
moje, kur aš augau: gulėdavau lovoje skersvėjo kiaurai košiamoje 
mansardoje ir mėgaudavausi žvarbaus sausio vėjo, nešančio sausą 
kaip smėlis sniegą, ir po dviem pūkinėm antklodėm įšilusio kūno 
kontrastu. 

Čia buvo keletas teisės knygų, bet velniškai keistų. Atsimenu vie- 
nos iš jų pavadinimą: “Dvidešimt dalybų ir jų pasekmių pagal Di- 
džiosios Britanijos įstatymus bylų“. Arba, pavyzdžiui, kita knyga - 
“Naminių gyvūnų bylos". Atsiverčiau pastarąją ir, kaip ir tikėjausi, 
tai pasirodė mokslinės teisės veikalas apie įstatymo (šįkart Amerikos) 
interpretavimą bylose, susijusiose su naminiais gyvūnais - pradedant 
katėmis, paveldėjusiomis didžiules pinigų sumas, baigiant šunimi, 
nutrūkusiu nuo grandinės ir gerokai apdraskiusiu paštininką. 

Be to, lentynose puikavosi pilnas Dikenso raštų rinkinys. Visi De- 
fo kūriniai, turbūt niekada nesibaigsiantys Trolopo raštai, be to, pas- 
tebėjau seriją - tiksliau, vienuolika - romanų, kuriuos parašė Edvar- 
das Grėjus Sevilijus. Knygų viršeliai buvo iš labai kokybiškos žalios 
odos, o ant nugarėlių aukso raidėmis įspaustas leidyklos pavadini- 
mas: Stedham d Son. Niekad nebuvau girdėjęs nei apie Sevilijų, nei 
apie šiuos leidėjus. Pirmojo Sevilijaus kūrinio - “Jie buvo mūsų bro- 
liai"? - išleidimo data - 191 1-ieji. Paskutiniojo, “Griovėjai" - 1935-ieji. 

Dvi lentynos po Sevilijaus romanų rinkiniu buvo prikrautos di- 
džiulių dokumentų tomų, kurie galėtų sudominti nebent užkietėjusius 
kolekcionierius. Šalia gulėjo albumas su nuotraukomis - kadrais iš 
žinomų filmų. Viename puslapyje - nuotrauka, o gretimame - eilėraš- 
tis, susijęs su pavaizduota scena arba parašytas specialiai tam filmui. 
Sumanymas gana banalus, bet kūrinius parašė tikrai puikūs poetai - 
Robertas Frostas, Mariana Mur, Viljamas Karlosas Viljamsas, Vole- 
sas Stivensas, Lujis Žukovskis, Erika Jong ir kiti. Pervertęs pusę 
knygos, aptikau Algernono Viljamso eilėraštį. Jis buvo įdėtas greta 
nuotraukos, kurioje Merlina Monro stovi šalia įėjimo į metro, prilai- 
kydama vėjyje plevėsuojančius skvernus. Eilėraštis vadinosi “Var- 
pas“: 


Sijonas yra 

- pasakytume - 

varpo formos 

Kojos - to varpo šerdis - 


Ir taip toliau. Nieko baisaus, bet tikrai ne geriausias Viljamso kū- 
rinys. Jaučiausi turįs teisę taip vertinti, nes buvau skaitęs didžiąją Al- 
gernono Viljamso kūrybos dalį. Tačiau niekaip negalėjau prisiminti 
eilėraščio apie Merliną Monro (eilėraštis tikrai apie Monro, net jeigu 
greta nebūtų nuotraukos - pabaigoje Viljamsas rašo: Mano kojos ska- 
lambija vardą: / Merlin, ma belle). Nuo tada visur jo ieškojau, bet 
taip ir neradau... nors tai, žinoma, nieko nereiškia. Eilėraščiai - ne ro- 
manai ir ne įstatymai; jie panašūs į rudeninio vėjo blaškomus lapus, 
užtai yra tikri, o bet koks įstatymo projektas, pavadintas Toks ir toks, 
dažniausiai pasirodo esąs grynas melas. Eilėraščiai linkę pasimesti po 
sofomis - tai viena iš priežasčių, kodėl jie mums atrodo tokie žavūs 
ir tokie amžini. Bet... 

Netikėtai prie manęs atsirado Stivensas su antra škotiško viskio 
porcija (tuo metu tyliai sau sėdėjau kamputyje su Ezros Paundo to- 
meliu rankoje). Ir šįkart gėrimas buvo puikus. Nugėręs gurkšnelį, 
pastebėjau du žmones - Džordžą Gregsoną ir Harį Steiną (tą vakarą, 
kai išgirdome Emlino Makerono pasakojimą apie kvėpavimo meto- 
dą, Haris jau buvo šešeri metai kaip miręs), išeinančius per ne aukš- 
tesnes kaip keturiasdešimt dviejų colių dureles. Jos man priminė 
Triušio landą pasakoje “Alisa Požemio karalystėje“. Jie paliko jas 
praviras ir netrukus po to, kai jie tokiu keistu būdu išnyko iš biblio- 
tekos, išgirdau kaukšint biliardo kamuoliukus. 

Stivensas praeidamas pasiteiravo, ar nenorėčiau dar škotiško vis- 
kio. Aš pagyriau gėrimą, bet atsisakiau. Jis linktelėjo: 

- Labai gerai, sere. 

Jo veido išraiška nepasikeitė, bet vis tiek pajutau, kad pagyrimas 
jam patiko. 

Vėliau mano dėmesį nuo knygos atitraukė juokas. Kažkas įmetė į 
ugnį specialių chemikalų, ir liepsnos liežuviai nusidažė visomis vai- 
vorykštės spalvomis. Vėl prisiminiau savo vaikystę... bet šįkart ne su 
ilgesiu ar ašarotais sentimentais. Dievas žino, kodėl man taip norisi 
tai pabrėžti. Aš prisiminiau laikus, kai būdamas vaikas pats krėčiau 
tokius pokštus, tačiau šie prisiminimai, nors ir malonūs, nežadino 1l- 
gesio. 

Pastebėjau, kad visi prisitraukė savo krėslus arčiau ugnies ir su- 
sėdo pusračiu. Stivensas jau buvo paruošęs garuojančių dešrelių lėkš- 
tę. Haris Steinas, išlindęs pro Triušio landą, pastebėjo mane ir sku- 
botai, bet maloniai prisistatė. Gregsonas liko biliardinėje - spren- 
džiant iš garso, treniravo smūgį. 

Siek tiek pasvyravęs prisijungiau prie visų. Pasakojimas, kurį tą 
vakarą išgirdome, buvo ne iš maloniųjų. Buvo Normano Steto eilė 
pasakoti, ir kadangi dabar neturiu tikslo jo atkartoti, galbūt jūs sup- 
rasite, ką turiu galvoje sakydamas “ne iš maloniųjų"', jeigu paminė- 
siu, kad jis pasakojo apie žmogų, paskendusį telefono būdelėje. 

Kai Stetas - kuris, beje, dabar jau irgi miręs - baigė, kažkas tarė: 

- Tau reikėjo pataupyti jį Kalėdoms, Normanai. 

Nugriaudėjo juokas, kurio priežasties aš, žinoma, nesupratau. Tuo 
metu dar tikrai ne. 

Paskui prabilo Vaterhausas. Tokio Vaterhauso nebūčiau galėjęs 
net susapnuoti, jeigu sapnuočiau ir visus tūkstantį metų. Zilagalvis 
Jeilio universiteto diplomantas, vilkintis trijų dalių kostiumu, stam- 
bios teisinių paslaugų firmos vadovas - šis Vaterhausas papasakojo 
istoriją apie mokytoją, kuri įstrigo išvietėje. Būdelė stovėjo už mo- 
kyklos, ir atsitik tu man taip, kad būtent tą dieną, kai ji įspraudė sa- 
vo sėdynę į vieną iš dviejų išvietės skylių, buvo numatyta būdelę nu- 
gabenti į Bostone, Netikėtų idėjų centre, rengiamą parodą “Kaip gy- 
venta Naujojoje Anglijoje" kaip Anistono apygardos eksponatą. Kol 
būdelę krovė į sunkvežimį, mokytoja neišleido nė garso; ji neteko Ža- 
do iš siaubo, kaip aiškino Vaterhausas. Ir štai 128-ajame kelyje, ve- 
dančiame į Somervilį, per patį piką, sunkvežimis stuktelėjo į šoną, ir 
išvietės durys kuo plačiausiai atsidarė... 

Bet gana, šioje vietoje ir nuleiskime uždangą, nors po šio sekė ir 
daugiau pasakojimų; kalbėsime ne apie juos. Ta vakarą Stivensas išt- 


3222 


raukė butelį brendžio, apie kurį neužtenka pasakyti - geras; jis buvo 
velniškai arti rinktinio. Kai brendis buvo išpilstytas į stikliukus, Jo- 
hansenas pasiūlė tostą: už pasakojimą, ne pasakotoją. 

Už tai ir išgėrėme. 

Netrukus po to vyrai pradėjo skirstytis. Dar nebuvo vėlu, šiaip ar 
taip - dar ne vidurnaktis; tačiau ir aš pats savo kailiu jau buvau paty- 
ręs, kad perkopus penktą dešimtį vėlu ima darytis vis anksčiau ir 
anksčiau. Pastebėjau Vaterhausą, besivelkantį paltą, kūrį jam prilai- 
kė Stivensas, ir pamaniau, kad tai reikėtų suprasti kaip užuominą. 
Tik mane šiek tiek nustebino, švelniai tariant, keistokas Vaterhauso 
elgesys (juk jis būtų dingęs net neatsisveikinęs, jeigu iš už knygų len- 
tynų būčiau išlindęs, tarkim, keturiasdešimčia sekundžių vėliau), bet, 
antra vertus, tą vakarą jau buvau pripratęs prie visokiausių keisteny- 
bių. 

Aš išdygau tiesiai jam prieš nosį, ir Vaterhausas apsidairė, tarsi 
būtų labai nustebęs mane matydamas. 

- Gal važiuosime vienu taksi? - paklausė, lyg būtume atsitiktinai 
susitikę tuščioje gatvėje. 

- Ačiū, - atsakiau. Turėjau galvoje padėką ne tik už šį pasiūlymą, 
bet ir už visą vakarą. Tikėjausi, iš mano balso intonacijos buvo ne- 
sunku tai suprasti, bet jis tik linktelėjo galva 1r tiek. Kaip tik tuo me- 
tu gatvėje pasirodė laisvas taksi - tokiems kaip Džordžas Vaterhau- 
sas visuomet sekasi, net pačiomis šalčiausiomis naktimis, kai, rodos, 
visoje Manheteno saloje nedirba nė vienas taksistas, - 1r jis kilstelėjo 
ranką. 

Viduje, kai šiek tiek apšilome, taksometrui dalijant mūsų kelią 
monotoniškais spragtelėjimais, prisipažinau jam, kad man labai pati- 
ko jo pasakojimas. 

- Neprisimenu, kad būčiau taip nuoširdžiai ir taip spontaniškai 
juokęsis nuo tada, kai man sukako aštuoniolika, - pasakiau, ir tai ne- 
buvo meilikavimas, o tikrų tikriausia tiesa. 

- O? Malonu girdėti, - atsiliepė jis mandagiu, bet, deja, šaltu 
balsu. 

Susigūžiau iš netikėtumo. Ne visada turi išgirsti garsų trinktelėji- 
mą, kad suprastum, jog tau prieš pat nosį užtrenktos durys. 

Kai taksi sustojo prie mano namo durų, dar kartą jam padėkojau. 
Šį kartą jis man pasirodė šiltesnis. 

- Ateik ir vėl, jeigu patiko. Nelauk specialaus pakvietimo; mes ne- 
labai paisome formalumų. Ketvirtadieniais galima pasiklausyti neb- 
logų pasakojimų, bet šiaip klubas veikia kiekvieną vakarą. 

Ar tai reiškia, kad turėčiau tapti klubo nariu? 

Šis klausimas sukosi ant liežuvio galo. Jau ketinau jį ištarti gar- 
siai; man atrodė, kad būtina to paklausti. Kartojau tą klausimą min- 
tyse, įsiklausydamas, kaip skamba (teisininko įprotis!), ar pasirinkau 
reikiamą intonaciją, ar ne per daug tiesmuką, - tuo tarpu Vaterhausas 
paliepė vairuotojui važiuoti. Dar po akimirkos taksi jau tolo nuo ma- 
nęs. Kurį laiką stypsojau ant šaligatvio galvodamas: Jis juk žinojo, 
ketinu to paklausti - tikrai žinojo ir tyčia liepė vairuotojui važiuoti, 
man dar nespėjus praverti burnos. Paskui tariau sau, kad taip galvo- 
ti - absurdiška, netgi paranojiška. Iš tikrųjų. Bet juk tai tiesa. Galiu 
šaipytis 1š savęs kiek tinkamas, bet tai nekeičia reikalo esmės. 

Lėtai pasukau prie durų ir įėjau vidun. 

Elina jau šešiasdešimčia procentų miegojo, kai atsisėdau ant 10- 
vos krašto nusiauti. Ji apsivertė ant kito šono ir gargaliuodama kaž- 
ko paklausė. Liepiau jai miegoti. 

Ji vis tiek kažką murmėjo. Šį kartą tai skambėjo taip: 

- Kauiseksi? 

Aš net lioviausi sagstytis marškinius iš netikėtumo. Kelias akimir- 
kas tylėjau ir mąsčiau: Jeigu pasakysiu teisybę, daugiau galiu tik 
pasvajoti apie lankymąsi klube. 

- Viskas gerai, - pagaliau ištariau. - Susirinko senukai ir dalijosi 
karo laikų prisiminimais. 

- Aš tau sakiau. 

- Bet vis tiek neblogai. Gal kada ir vėl ten nueisiu. Gali būti nau- 
dinga - dėl darbo. 

- “Dėl darbo“, - pašaipiai pakartojo ji. - Tu mano mielas senas 
apuoke... 

- Bendradarbiai juk turi iš arčiau pažinti vienas kitą, - bandžiau 
aiškintis, bet ji jau miegojo. Nusirengiau, palindau po dušu, apsivil- 
kau pižamą... tačiau užuot ėjęs į lovą (buvo jau beveik pirma nak- 
ties), užsimečiau chalatą, nuslinkau į virtuvę ir pasiėmiau dar vieną 
alaus butelį. Gurkšnodamas rymojau pre virtuvės stalo, žvelgiau pro 
apšarmojusį langą į Medisono aveniu ir galvojau. Galva, aišku, tru- 
putį svaigo nuo tą vakarą išgerto alkoholio - tiesą sakant, seniai jau 
buvau atpratęs nuo tokių dozių. Tačiau negalėčiau pasakyti, kad 
jausmas buvo nemalonus. Nebijojau ir pagirių. 

Pirmoji mintis, atėjusi man į galvą, kai Elina pasiteiravo, kaip 
praėjo vakaras, buvo tokia pat juokinga kaip ir tai, ką pagalvojau 
apie Džordžą Vaterhausą, kai taksi nuvažiavo man taip ir nespėjus 1š- 
tarti nė žodžio, - kas, dėl Dievo, čia bloga papasakoti žmonai apie vi- 
siškai nekaltą vakarą, praleistą savo boso klube... net jeigu ir būtų 
kas nors, ko ji neturėtų žinoti, kas sužinotų, kad aš papasakojau? Ne, 

tai iš tikrųjų juokinga, dar daugiau - paranojiška baimė (kaip ir anie 
mano pamąstymai Žvelgiant į tolstantį automobilį)... tačiau nuojauta 
kuždėjo, kad šis mano atsargumas - ne be pagrindo. 


< 


Džordžą Vaterhausą susitikau kitą dieną savo darbovietės vesti- 
biulyje. Susitikau? Labiau tiktų pasakyti - praėjau pro jį. Jis tik link- 
telėjo ir netaręs nė žodžio nuėjo savo keliais... kaip, beje, elgėsi jau 
daug metų. 

Man visą dieną maudė skrandį. Tik tai ir neleido pamiršti, kad va- 
karykštis vakaras nebuvo mano fantazijos vaisius. 


< 


Praėjo trys savaitės. Keturios... penkios. Daugiau jokių pakvieti- 
mų iš Vaterhauso nesulaukiau. Gal netinkamai elgiausi, gal kuo nors 
neįtikau. Bent jau aš taip nusprendžiau. Ši mintis slėgė ir liūdino. Ta- 
čiau guodžiausi tuo, kad liūdesys su laiku praeis. Vis dėlto nesilio- 
viau galvojęs apie aną vakarą; prisimindavau pačius keisčiausius epi- 
zodus - atskiras šviesos saleles bibliotekoje, keliančias tylos ir ramy- 
bės įspūdį; absurdišką, bet linksmą Vaterhauso pasakojimą apie 1š- 
vietėje įstrigusią mokytoją; knygų lentynas gaubiantį sodrų tikros 
odos kvapą. Ryškiausiai prieš mano akis iškildavo per langą matytas 
vaizdas - žalios, geltonos ir raudonos spalvų ratas. Ir mane vėl 
apimdavo tuomet jausta ramybė. 

Kartą nebeiškentęs išsiruošiau į biblioteką ir peržiūrėjau keturis 
Algernono Viljamso poezijos tomus (likusius tris turėjau namuose; 
juos jau buvau patikrinęs). Aišku, buvo malonu vėl prisiminti kadai- 
se man patikusius eilėraščius, bet to, kuris vadinosi “Varpas", taip ir 
neradau. 

Tuo pačiu apsilankymu Niujorko viešojoje bibliotekoje dar per- 
verčiau katalogus, ieškodamas Edvardo Grėjaus Sevilijaus kūrinių. 
Tačiau reikiamoje pagal abėcėlę vietoje buvo tik Rūtos Sevilijos de- 
tektyvinis romanas. 

"Ateik ir vėl, jeigu patiko. Nelauk specialaus pakvietimo... 

Vis dėlto aš laukiau pakvietimo; mama buvo įkalusi man į galvą, 
kad nereikia už gryną pinigą priimti vien tik iš mandagumo ištartų 
frazių “užeik kada nors“ arba “tau durys visuomet atviros". Aišku, aš 
nelaukiau sidabro raidėmis išrašyto pakvietimo, kurį ant lėkštutės pa- 
auksuotais pakraštėliais prie mano durų atneštų ir žemai nusilenkęs 
įteiktų livrėja vilkįs liokajus, žinoma, ne, bet man vis tiek reikėjo 
kažko, kad ir atsitiktinės užuominos: “Gal kurį vakarą ir vėl užsuk- 

tum, Deividai? Tikiuosi, kad nepasirodėme tau pernelyg nuobodūs". 
Kažko tokio. | 

Bet kai net to nesulaukiau, vis dažniau atitokdavau begalvojąs 
apie apsilankymą klube - juk būna, kad Žmonės nuoširdžiai nori, kad 
dar kada nors užsuktum; įtikinėjau save, kad yra vietų, kur durys vi- 
suomet atviros, ir kad mamos ne visada teisios. 

. Nelauk specialaus pakvietimo... 

Ir tai atsitiko. Tų metų gruodžio 10 dieną nejučia apsivilkau tvi- 
do švarką, apsimoviau tamsiai rudas kelnes ir ėmiau dairytis savo 
tamsiai raudono kaklaraiščio. Pamenu, kaip tąsyk smarkiai plakė šir- 
dis. 

- Džordžas Vaterhausas pagaliau nebeišlaikė 1r pakvietė tave? - 
paklausė Elina. - Į tą kiaulidę, kur renkasi šovinistiškai nusiteikę 
apuokai'? 

- Taip, - atsakiau ir pagalvojau, kad tai turbūt pirmas kartas per 
kokį tuziną metų, kai jai pamelavau... paskui prisiminiau, kad ne - jau 
esu melavęs ir po to pirmojo klube praleisto vakaro. Susirinko senu- 
kai ir dalijosi karo prisiminimais, tada pasakiau. 

- Na, gal tai iš tikro susiję su paaukštinimu, - garsiai svarstė ji... 
nors balse buvo maža vilties. Tačiau jos naudai reikia pasakyti, kad 
šį kartą ištarė tai visai ne kandžiai. 

- Nutinka ir keistesnių dalykų, - pasakiau ir pabučiavau ją atsis- 
veikindamas. 

- Apuokas, apuokas, - žaismingai šaipydamasi ji išlydėjo mane 
pro duris. 

Kelionė taksi tą vakarą man labai prailgo. Naktis buvo šalta ir 
žvaigždėta. Automobilis pasitaikė didelis, ir aš jaučiausi labai mažas 
jame, kaip vaikas, pirmąkart atsidūręs dideliame mieste. Net nepas- 
tebėjau, kada taksi sustojo priešais raudonų plytų pastatą. Ėmiau jau- 
dintis. Toks jausmas senstant aplanko vis rečiau; tuo ir yra žavus. 

Sumokėjęs vairuotojui išlipau ir pasukau prie keturių laiptelių, 
vedančių į klubą. Pradėjus kopti į viršų, mano jaudulys pavirto blo- 
ga nuojauta (daug geriau seniams pažįstamas jausmas). Ką aš čia vei- 
kiu? 

Masyvios ąžuolinės durys veikiau priminė tvirtovės vartus. Nesi- 
matė nei durų skambučio, nei plaktuko, nei vaizdo kameros, nei, Ži- 
noma, manęs laukiančio Vaterhauso. Įveikęs paskutinę pakopą, sus- 
tojau ir apsižvalgiau. Trisdešimt penktoji gatvė iš aukštai man pasi- 
rodė niūresnė, atšiauresnė, kažkokia bauginanti. Raudonų plytų mū- 
ras, rodos, slėpė paslaptis, kurių verčiau jau nesiaiškinti. Langai at- 
rodė panašūs į akis. 

Už tokių langų gali tūnoti vyras ar moteris, planuojantis ką nors 
nužudyti, pagalvojau. Man per nugarą perbėgo šiurpas. Planuojan- 
tis... arba jau žudantis. 

Staiga durys atsidarė, ir ant slenksčio išdygo Stivensas. 

Pajutau didžiulį palengvėjimą. Nemanau, kad turėčiau perdėm la- 
kią vaizduotę, - bent jau įprastomis aplinkybėmis, - bet pastaroji ma- 
no mintis klaikiai panėšėjo į pranašystę. Jau ketinau ta savo baime 
pasidalyti su Stivensu, bet pažvelgiau jam į akis... ir tos akys manęs 
nepažino. Atrodė, kad jis mato mane pirmąkart. 

Staiga prieš mano akis iškilo dar vienas pranašingas regėjimas: iš- 
vydau, kaip praeis likusi vakaro dalis. Trys valandos tyloje skendin- 
čiame bare. Trys škotiško viskio stiklai (galbūt keturi) nuplauti su- 
sierzinimą dėl to, kad buvau toks kvailys ir atėjau ten, kur nesu lau- 
kiamas. Štai ką reiškia neklausyti mamos patarimo. 

Regėjau save įkaušusį, bet anaiptol ne smagiai nusiteikusį. Tarsi 
žvelgdamas iš šalies mačiau save sėdintį šalia taksi vairuotojo, bet 
jau nebeatrodžiau panašus į viskuo besistebintį vaiką. Girdėjau save 
aiškinant Elinai: Nieko gero... Vaterhausas pasakoja vis tas pačias 
istorijas... ir jie lošia kortomis iš pinigų: doleris už akį, ar gali pati- 
kėti?.. Ar dar ten eisiu?.. Galėčiau, bet labai abejoju. Ir pagaliau vi- 
sam tam bus padėtas taškas. Tik, žinoma, pažeminimas, kurį paty- 
riau, niekūr nedings. 

Visa tai išskaičiau iš nieko nesakančių Stivenso akių. Staiga jo 
žvilgsnis sušilo. Šyptelėjęs jis sušuko: 

- Ponas Adlėjus! Įeikite. Paimsiu jūsų apsiaustą. 

Peržengiau slenkstį, ir Stivensas skubiai uždarė duris. Kaip vis 
dėlto skirtingai gali atrodyti durys, kai žiūri į jas iš šiltosios pusės! Jis 
paėmė mano apsiaustą ir nuėjo. O aš likau stovėti, įsmeigęs akis į sa- 
vo atvaizdą veidrodyje; į mane žvelgė septyniasdešimt trejų metų 
prakaulaus veido vyriškis. Jis man patiko. 

Pasukau į biblioteką. 

Johansenas skaitė savo “Wall Street Journal". Kitoje šviesos sale- 
lėje, palinkę virš šachmatų lentos, rymojo Emlinas Makeronas ir Pi- 
teris Andrusas. Makeronas buvo (ir dabar tebėra) blyškios kaip lavo- 
no odos, su labai siaura bei kumpa nosimi; Andrusas - stambus, bet 
nuolaidžių pečių cholerikas išsitaršiusia ruda barzda. Sėdėdami vie- 
nas priešais kitą prie lentos su dramblio kaulo 1r juodmedžio figūro- 
mis jie priminė indėnų totemus: erelį ir lokį. 

Vaterhausas irgi buvo čia - vartė šviežią “Times." Pakėlęs akis 
nuo laikraščio, linktelėjo man visiškai nenustebęs ir vėl įniko skaityti. 

Stivensas neprašomas atnešė man škotiško viskio. 

Nešdamasis su savimi stiklą, įsmukau tarp knygų lentynų. Susira- 
dau Edvardo Grėjaus Sevilijaus tomus ir pradėjau skaityti nuo pir- 
mojo - “Jie buvo mūsų broliai". Dabar, kai pasakoju šią istoriją, jau 
esu perskaitęs visus jo kūrinius ir vienuolika jo romanų laikau ge- 
riausiais mūsų amžiaus kūriniais. 

Vakaras, kaip įprasta, baigėsi pasakojimu, - bet tik vienu, - ir Sti- 
vensas vėl apdalijo visus puikiuoju brendžiu: Kai pasakotojas baigė, 
visi sujudo - ruošėsi skirstytis. Tarpduryje išdygęs Stivensas prabilo 
maloniu, bet kone įsakmiu balsu: 

- Kieno pasakos klausysimės per Kalėdas? 

Vyrai nuščiuvo ir apsidairė. Paskui atitoko, persimetė vienu kitų 
žodžiu ir pratrūko kvatotis. 

Stivensas, vis dar šypsodamasis, bet rimtai nusiteikęs, porąkart 
pliaukštelėjo delnais kaip mokytojas, bandantis suvaldyti nepaklus- 
nią klasę: 

- Liaukitės, džentelmenai, - kieno eilė bus pasakoti? 

Piteris Andrusas, tas rudabarzdis nuolaidžiais pečiais, atsik- 
renkštė: 

- Esu apie tai pagalvojęs. Nežinau, ar tiks; tai yra, jeigu tai... 

- Tuomet puiku, - nutraukė jį Stivensas, ir ūžtelėjo nauja juoko 
banga. Visi praeidami draugiškai tapšnojo Andrusui per petį. Per 
išeinančiųjų varstomas lauko duris vidun plūdo šalto oro gūsiai. 

Staiga iš kažkur, vėl tarsi burtų lazdele mostelėjus, atsirado Sti- 
vensas, dabar - jau su mano apsiaustu rankose. 

- Gero vakaro, pone Adlėjau. Visuomet malonu jus matyti. 

- Nejau Kalėdų vakarą jūs 1š tikrųjų renkatės čia? - paklausiau 
sagstydamasis apsiaustą. Jaučiausi šiek tiek nusivylęs, kad teks pra- 
leisti Andruso pasakojimą, nes mudu su žmona jau buvome tvirtai 
nutarę šventes praleisti Šenektadyje pas Elinos seserį. 

Stivensas be galo nustebo: 

- Jokiu būdu. Juk Kalėdos - šeimos šventė. Ar jūs taip nemanote, 
pone? 

- Žinoma, taip. 

- Mes čia renkamės ketvirtadieniais prieš Kalėdas. Tiesą sakant, 
tai bene vienintelis vakaras per metus, kai sueiname beveik visi. 

Pastebėjau, kad jis praleido žodį nariai. Atsitiktinumas? Sąmo- 
ningas vengimas? 

- Svetainė su Židiniu, pone Adlėjau, yra girdėjusi daugybę 1stori- 
jų, visokiausių - nuo komiškų iki tragiškų, nuo ironiškų iki sentimen- 
talių. Bet ketvirtadieniais prieš Kalėdas pasakojama kas nors šiur- 
paus. Visuomet, bent jau kiek aš pamenu. 

Pagaliau man paaiškėjo per pirmą apsilankymą girdėto komenta- 
ro prasmė - tuomet kažkas pasakė, kad Normanui Stetui reikėjo savo 
pasakojimą pataupyti Kalėdoms. Dar daugybė klausimų kirbėjo ma- 
no galvoje, bet... pažvelgęs Stivensui į akis, supratau ne tik tai, kad 
aiškų įspėjimą, kad net nebandyčiau dar kuo nors domėtis. 

- Dar kas nors, pone Adlėjau? 

Vestibiulyje mudu stovėjome vieni. Visi kiti jau buvo išėję. Ir 
staiga toji patalpa man pasirodė niūresnė, pailgas Stivenso veidas - 
blyškesnis, lūpos - raudonesnės. Židinyje trakštelėjo sukritusios mal- 
kos, ir per poliruotą parketą nusidriekė raudonas liepsnos atspindys. 
Man pasigirdo, kad kažkur apačioje, galbūt paslaptingame, niekam 
nežinomame rūsyje, subildėjo. Man nepatiko tas garsas. Visiškai. 

- Ne, - atsakiau šiek tiek virpančiu balsu. - Manau, kad ne. 

- Tuomet labanakt, - ištarė Stivensas, ir aš žengiau per slenkstį. 
Girdėjau sau už nugaros uždaromas sunkias duris. Girdėjau, kaip 
trakštelėjo rakinama spyna. Pasukau ryškiai apšviestos Trečiosios 
aveniu link, kažkodėl bijodamas žvilgtelėti atgal, kad nepamatyčiau 
paskui mane sekančios piktosios dvasios ar paslapties, kurios verčiau 
neatskleisti, šydo. Pasiekęs kampą, iš karto pastebėjau tuščią taksi ir 
kilstelėjau ranką. 


< 


- Ir vėl karo laikų prisiminimai? - paklausė Elina manęs tą vaka- 
rą. Ji jau gulėjo lovoje su Filipu Marlou, kurį buvo iki ausų įsimylė- 
jusi. 

- Buvo ir prisiminimų, - atsakiau kabindamas apsiaustą. - Dau- 
giausia laiko praleidau bibliotekoje skaitydamas knygą. 

- Apuokas. 

- Gal ir taip. 

- Paklausyk: Kai pirmąkart išvydau Terį Lenoksą, jis girtas sėdė- 
jo sidabrinės kaip šmėkla spalvos “Rols Roise'“, - skaitė Elina. - Jo 
veidas atrodė jaunas, bet plaukai - balti kaip sniegas. Iš akių buvo 
matyti, kad jis girtas kaip kiaulė, bet, kita vertus, atrodė kaip ir bet 
kuris kitas jaunas vyrukas, visus savo pinigus, o gal net ir daugiau, 
palikęs smuklėje, kuri vien tam ir yra, kad melžtų lengvabūdžius. 
Gražu, a? Tai... 

- “Ilgas atsisveikinimas", - užbėgau jai už akių, audamasis batą. - 
Tą pačią pastraipą tu perskaitai man maždaug kartą per trejus metus. 
Vadinasi, per tiek laiko apsisuka tavo gyvenimo ratas. 

Ji nepatenkinta suraukė nosį: 

- Apuokas, apuokas. 

- Ačiū, - tarstelėjau. 

Ji įsikniaubė į savo knygą. Nuėjau į virtuvę atsinešti butelio alaus. 
Kai grįžau, “Ilgas atsisveikinimas" atverstas gulėjo ant lovos užtiesa- 
lo. Ji pažvelgė man tiesiai į akis. 

- Deividai, ar tu ketini įstoti į tą klubą? 

- Gal... jeigu pakvies, - ir vėl pasijutau labai nepatogiai. Turbūt 
vėl jai pamelavau. Juk jeigu Trisdešimt penktosios gatvės 249 B na- 
me yra toks dalykas kaip narystė, aš jau neabejotinai buvau narys. 

- Džiaugiuosi dėl tavęs, - pasakė ji. - Tau jau seniai reikėjo ko 
nors tokio. Gal tu pats to ir nejauti, bet taip yra. Aš, pavyzdžiui, tu- 
riu Pašalpų fondą ir Moterų teisių gynimo komitetą, ir Teatro sąjun- 
gą. Bet ko nors tokio reikia ir tau. Galbūt žmonių, su kuriais galėtum 
kartu senti. 

Apėjau aplink lovą, atsisėdau šalia jos ir pakėliau “Ilgą atsisvei- 
kinimą". Tai buvo naujas leidimas, minkštais viršeliais. Pamenu, tą 
pačią knygą, tik kietais viršeliais, esu nupirkęs Elinai dovanų. 1953- 
laisiais. | 

- Argi mes seni? - paklausiau. 

- Manau, kad taip, - atsakė ji ir žaviai nusišypsojo. 

Padėjau knygą ir ėmiau glamonėti jos krūtis: 

- Per seni tam? 

Ji užvertė knygą... ir koketiškai kikendama nuspyrė ją ant grindų. 


< 


Atėjo paskutinis ketvirtadienis prieš Kalėdas. Vakaras buvo pana- 
šus 1 kitus, išskyrus du dalykus. Klube Žmonių buvo daugiau - gal aš- 
tuoniolika. Ir dar - ore tvyrojo beveik apčiuopiamas jaudulys. Šįkart 
Johansenas tik paskubomis peržvelgė savo “Journal" ir netrukus pri- 
sijungė prie Makerono, Hago Byglemeno ir manęs. Mes buvome pa- 
sitraukę arčiau lango, šnekučiavomės apie šį bei tą, kol galiausiai tarp 
mūsų užvirė karšta diskusija apie prieškario automobilius. 

Dabar kai pagalvoju, buvo dar ir trečias skirtumas - Stivensas tą 
vakarą suplakė nuostabų kiaušininį likerį. Jis buvo vienalytis, stiprus, 
su aiškiai juntamu romo ir prieskonių aromatu. Gėrimą jis pateikė 
neįtikėtinos, ledo skulptūrą primenančios formos ąsotyje. Prislopin- 
tas mūsų klegesys garsėjo tokiu pat greičiu, kokiu ąsotyje seko gėri- 
mas. 

Žvilgtelėjau į užkaborį, kur buvo durys, vedančios į biliardinę, ir 
net apstulbau: Vaterhausas ir Normanas Stetas laidė popierinius 

lėktuvėlius, stengdamiesi pataikyti į tikro bebro kailio kepurę, ir iš 
visos širdies kvatojosi. 

Žmonės ėjo nuo vienos grupelės prie kitos. Metas jau buvo vėly- 
vas... ir tuo metu, kai paprastai vyrai jau pradėdavo skirstytis, pama- 
čiau, kaip Piteris Andrusas su nedideliu paketėliu rankoje priėjo prie 
židinio, švystelėjo tą voko formos daiktą į ugnį, ir po akimirkos į vir- 
šų pakilo visų vaivorykštės spalvų kibirkštys. Pasigirdo arčiau Židi- 
nio traukiamų kėdžių garsas. Pro Andruso petį vėl pamačiau arkoje 
iškaltą pamokymą: SVARBU PASAKOJIMAS, NE PASAKOTO- 
JAS. 

Tarp mūsų šmirinėjo Stivensas, rinkdamas kiaušininio likerio 
stikliukus ir pakeisdamas juos taurėmis su brendžiu. Pirmąkart išgir- 
dęs murmesį “Laimingų Kalėdų" ir “Sezono pabaiga, Stivensai“, pa- 
mačiau Stivensui į ranką brukamą pinigą - rodos, dešimties dolerių 
banknotą, paskui, kai Stivensas priėjo prie kito krėslo, šmėstelėjo lyg 
ir penkiasdešimtinė, o dar toliau jau aiškiai pamačiau ištiestą šimto 
dolerių kupiūrą. 

- Ačiū, pone Makeronai... pone Johansenai... pone Byglemenai, - 
skambėjo oriu balsu tariama padėka. 

Jau pakankamai ilgai gyvenau Niujorke, kad žinočiau, jog Kalė- 
dos - arbatpinigių metas; tiesiog privalu kiek nors duoti mėsininkui, 
kepėjui, bakalėjininkui, o ką jau kalbėti apie durininką, liftininką ir 
moterį, dukart per savaitę ateinančią tvarkyti namų. Visi mano pažįs- 
tami tokią duoklę laikė nemalonia, tačiau privaloma... Bet tą vakarą 
klube nesijautė jokio duodančiųjų nepasitenkinimo. Pinigai buvo 
įteikiami noriai, netgi entuziastingai... ir staiga, be jokios priežasties 
(būnant 249 B name pačios keisčiausios mintys atklysdavo, rodos, be 
jokios priežasties) prisiminiau berniuką, šaltą ir giedrą Kalėdų rytą 
Londone šaukiantį Skrudžui: “Ką? Žąsis, didesnė net už mane?" O iš 
džiaugsmo beveik pamišęs Skrudžas kikena: “Geras berniukas! 
Puikus berniukas!'' 

Susiradau savo piniginę. Vienoje jos kišenėlėje, už Elinos nuot- 
raukos, visuomet turėdavau penkiasdešimties dolerių banknotą nenu- 
matytiems reikalams. Kai Stivensas su brendžio stiklu prisiartino prie 
manęs, nedvejodamas įbrukau pinigą jam į delną... nors tikrai nebu- 
vau iš turtingųjų. 

- Laimingų Kalėdų, Stivensai, - palinkėjau. 

- Ačiū, sere. Ir jums to paties. 

Baigęs dalyti brendį ir susirinkęs honorarą, jis tyliai pasišalino. 
Apsižvalgiau, akimis ieškodamas šio vakaro pasakotojo, ir pamačiau 

Piterį Andrusą, tiksliau - neryškų jo šešėlį, stovintį tarpdurio prieb- 
landoje. 

- Kaip daugeliui iš jūsų Žinoma, esu teisininkas, - gurkštelėjęs 
brendžio, atsikrenkštęs ir vėl gurkštelėjęs prabilo Andrusas. - Per 
pastaruosius dvidešimt dvejus metus visos mano kontoros buvo Par- 
ko aveniu. Bet prieš tai dirbau juristo padėjėju Vašingtono diploma- 
tinio korpuso juridinėje kontoroje. Vieną liepos vakarą buvau papra- 
šytas pasilikti po darbo ir užbaigti sudarinėti bylų suvestinę. Beje, tai 
niekuo nesusiję su šiuo pasakojimu. Tik tuo, kad būtent tą vakarą į 
kontorą įpuolė Žmogus - tuo metu jis buvo plačiai pagarsėjęs senato- 
rius, nedaug trūko, kad vėliau būtų tapęs Prezidentu. Jo marškiniai 
buvo permirkę krauju, akys padėrusios. 

“Turiu pasikalbėti sa Džo“, - pasakė jis. Džo, kaip gal jau supra- 
tote, tai Džozefas Vudsas, mano kontoros bosas, vienas iš įtakingiau- 
sių Vašingtono advokatų ir artimas to senatoriaus draugas. 

“Jis jau seniai išėjo namo“, - atsakiau. Turiu prisipažinti, kad bu- 
vau gerokai išsigandęs - jis atrodė kaip žmogus, ką tik patyręs siau- 
bingą avariją arba Žiauriai sumuštas. Be to, regėdamas jo veidą (kurį 
prieš tai buvau matęs tik laikraščiuose ir spaudos konferencijų biule- 
teniuose), aptekusį kraujais, mėšlungiškai trūkčiojantį skruostą po 
pamušta akimi... Visa tai tik dar labiau didino mano išgąstį. 

“Galiu jam paskambinti, jeigu jūs..." - tai sakydamas jau sukau te- 
lefono numerį, trokšdamas kuo greičiau perkelti tą netikėtai mane už- 
griuvusią atsakomybę ant kieno nors kito pečių. Žvilgtelėjęs per pe- 
tį, pastebėjau kruvinus pėdsakus ant kilimo. 

“Turiu tučtuojau pasikalbėti su Džo, - pakartojo jis, lyg nebūtų 
girdėjęs, ką sakiau. - Kažkas yra mano automobilio išmetamajame 
vamzdyje... pastebėjau dar Virdžinijoje. Aš ir šaudžiau, ir su pagaliu 
badžiau, bet jis vis tiek gyvas. Tai nežemiška būtybė, ir aš negaliu jos 
įveikti"". 

Jis pradėjo krizenti... paskui kvatotis... ir galiausiai pratrūko rėk- 
ti. Jis dar nebuvo liovęsis, kai man pagaliau pavyko prisiskambinti 
ponui Vudsui. Maldavau jį atvykti į kontorą, dėl Dievo meilės, kuo 
greičiau atvykti. 

Tačiau neturiu tikslo atpasakoti jums visą Piterio Andruso 1stori- 
ją. Beje, netgi nesu tikras, ar išdrįsčiau. Užteks pasakyti, jog pasako- 
jimas buvo toks šiurpus, kad savaičių savaites po to man sapnavosi 
košmarai, ir vieną rytą, prie pusryčių stalo, Elina įdėmiai pažvelgė į 
mane ir paklausė, kodėl vidurnakty vis imu rėkti: “Jo galva! Jo gal- 
va net ir po žeme!" 

- Manau, kad tai buvo sapnas, - tada jai atsakiau. - Vienas iš tų, 
kurių pabudęs neprisimeni. 

Tačiau taip skubotai nuleidau akis, kad Elina tikrai turėjo supras- 
ti, jog tai melas. 


+ 


Vieną kitų metų rugpjūčio dieną, kai sėdėjau skaitykloje, mane 
netikėtai pakvietė prie telefono. Skambino Džordžas Vaterhausas. Jis 
paprašė užeiti į jo kontorą. Nuvykęs ten, be jo radau dar ir Robertą 
Kardeną, ir Henrį Efingamą. Pirmoji man į galvą šovusi mintis - įvė- 
liau kokią nors nedovanotiną klaidą ar netinkamai pasielgiau. 

Pirmasis prabilo Kardenas: 

- Džordžas mano, kad atėjo laikas padaryti tave jaunesniuoju part- 
neriu, Deividai. Mes irgi sutinkame. 

- Gal tau pasirodys, kad siūlome tapti seniausiu pasaulyje jaunes- 
niuoju, - švelniai pasišaipė Efingamas, - bet šį etapą būtina pereiti, 
Deividai. Jeigu viskas klostysis sėkmingai, apie Kalėdas galėsime pa- 
daryti tave pilnateisiu partneriu. 

Tą naktį manęs nebekankino jokie košmarai. Iš vakaro mudu su 
Elina nuėjome papietauti, aišku, per daug išgėrėme, tada patraukėme 
į džiazo kavinę, kur beveik šešerius metus kojos nebuvome įkėlę, ir 
iki dviejų nakties klausėmės nuostabiojo juodaodžio mėlynomis aki- 
mis, Deksterio Gordono. Kitą rytą atsibudome maudžiančiais skran- 
džiais ir skaudančiomis galvomis, ir abu negalėjome patikėti įvyku- 
siu. Juk tai reiškia, kad mano alga padidės aštuoniais tūkstančiais do- 
lerių per metus, nors jau seniai abu buvome praradę viltis kada nors 
pagerinti mūsų šeimos biudžetą. 

Tą rudenį buvau išsiųstas šešių savaičių komandiruotėn į Kopen- 
hagą, o grįžęs sužinojau, kad Džonas Hanraganas, vienas iš nuolati- 
nių 249 B lankytojų, mirė nuo vėžio. Buvo nuspręsta surinkti šiek 
tiek pinigų jo našlei. Gavau įpareigojimą tai padaryti. Visi davė gry- 
nais - aš turėjau pakeisti juos čekiu. Susidarė didesnė nei dešimties 
tūkstančių dolerių suma. Atidaviau čekį Stivensui ir, tikiuosi, jis jį 
nusiuntė. 

Vėliau pasirodė, kad Arlena Hanragan priklausė tai pačiai kaip 1r 
Elina Teatro sąjungai, ir po kurio laiko Elina man papasakojo, kad 
Arlena prisipažino gavusi anoniminį dešimties tūkstančių 1r keturių 
šimtų dolerių čekį. Ant šaknelės buvo trumpas ir nieko nesakantis 
parašas: Jūsų vyro Džono draugai. 

- Ar tai ne nuostabiausias dalykas, kokį tik esi girdėjęs per visą 
savo gyvenimą? - paklausė Elina. 

- Ne, - atsakiau, - Na, gal pirmajame nuostabiausių dalykų dešim- 
tuke. Ar mes dar turime braškių, Elina? 


+ 


Ėjo metai. Per tą laiką sužinojau, kad ir antrajame 249 B namo 
aukšte yra klubui priklausančių kambarių - darbo kambarys, miega- 
masis, kuriame prisiglausdavo nakčiai pasilikę svečiai (nors po to, 
kai likęs vienudu su Stivensu išgirdau - ar tariausi išgirdęs - neaiš- 
kius garsus rūsyje, verčiau rinkčiausi viešbutį), maža, bet puikiai 
įrengta gimnastikos salė ir sauna. Dar ten buvo ilga (per visą pastato 
11gį) ir siaura dviejų takelių kėglių salė. 

Per tuos pačius metus aš dar kartą perskaičiau visus Edvardo Grė- 
jaus Sevilijaus romanus ir atradau stulbinantį poetą - mano manymu, 
prilygstantį Ezrai Paundui ir Volesui Stivensui - Norbertą Rozeną. 
Klubo knygų lentynose radau tris jo kūrybos tomus. Anotacijoje bu- 
vo parašyta, kad jis gimė 1924-aisiais, o vėliau žuvo. Visų trijų tomų 
leidėjai - Stedham dc Son, Niujorkas - Bostonas. 

Atsimenu, po to vieną saulėtą pavasario popietę vėl išsiruošiau į 
Niujorko viešąją biblioteką (tik jau nebegalėčiau pasakyti, kuriais 
metais) ir paprašiau “Literary Market Place“ dvidešimties metų 
komplekto. ZMP yra kartą per metus išeinantis periodinis leidinys, 
kurio vienas tomas paprastai būna nemažo miesto telefonų knygos 
dydžio. Bibliotekininkė net loštelėjo išgirdusi užsakymą. Aš buvau 
atkaklus ir verčiau tomą po tomo. Ir nors į LMP įtraukiami visi Jung- 
tinių Valstijų leidėjai, nuo stambių iki pačių smulkiausių (neskaitant 
agentų, redaktorių ir knygos bičiulių draugijų), neradau nė žodžio 
apie Stedham d Son. Po metų - dabar gerai nebeprisimenu, gal ir po 
dvejų - pasitaikius progai užkalbinau antikvarinių knygų žinovą. Jis 
irgi nieko nebuvo girdėjęs apie Stedham d: Son. | 

Ketinau paklausti Stivenso, bet išvydęs tą priešiškumo atspindį jo 
akyse kaipmat atsisakiau savo sumanymo. 


< 


Per tuos metus, be abejo, buvo ir pasakojimų. 

Stivenso žodžiais tariant, pasakų. Juokingų pasakų, pasakų apie 
atrastą ir prarastą meilę, šiurpių pasakų. Taip, ir netgi vienas kitas pa- 
sakojimas iš karo laikų, bet tikrai ne toks, kokį įsivaizdavo Elina, kai 
dar leisdavo sau pasišaipyti iš mano užsiėmimo. 

Geriausiai prisimenu Džerardo Tozemano pasakojimą apie ame- 
rikiečių karinę bazę, kurią vokiečių artilerija atakavo likus vos ketu- 

riems mėnesiams iki Pirmojo pasaulinio karo pabaigos. Tuomet žu- 
vo visi, išskyrus patį Tozemaną. 

Latropas Karutersas, amerikiečių generolas, kurį jau tuomet laikė 
visišku bepročiu (iki tol dėl jo kaltės jau buvo įvykę daugiau kaip aš- 
tuoniolika tūkstančių nelaimingų atsitikimų - žmonių gyvybėmis jis 
rizikavo taip atsainiai, kaip kad mes su jumis kišame smulkią mone- 
tą į muzikinį automatą), kaip tik stovėjo prie žemėlapio, kai ant ba- 
zės buvo numestas sviedinys. O jis tuo metu buvo pradėjęs aiškinti 
naują operaciją - priešo atakavimą iš sparno, kuri neva turėjusi būti 
labai sėkminga, bet, sveiku protu pagalvojus, ji būtų tik labai sėk- 
mingai padidinusi Amerikos našlių skaičių. 

Išsisklaidžius dūmams Džerardas Tozemanas, apakęs ir apkurtęs, 
su iš nosies, ausų ir akių kampučių srūvančiu krauju, nuo sutrenkimo 
skausmingai išburkusiomis sėklidėmis, ieškodamas išėjimo iš sker- 
dyklos, kuri vos prieš kelias minutes dar buvo karinis štabas, užkliu- 
vo už Karuterso lavono. Jis pažvelgė į tai, kas liko iš generolo... ir 
staiga pradėjo pasikūkčiodamas juoktis. Sprogimo apkurtintos jo au- 
sys to negirdėjo, bet sanitarams tai buvo signalas, kad toje nuolaužų 
krūvoje dar liko gyvųjų. 

Sprogimas nesudarkė Karuterso lavono... na, aiškino Tozemanas, 
jis tikrai neatrodė taip, ką aname seniai praėjusiame kare kareiviai 
laikė sudarkymu - nutrauktos rankos ir kojos, išvarvėjusios akys, nuo 
dujų poveikio plyšę plaučiai. Ne, sakė jis mums, nebuvo nieko pana- 
šaus. To Žmogaus motina būtų 1š karto jį atpažinusi. Bet žemėlapis... 

„„žemėlapis, prie kurio Karutersas su savo mėsininko iešmu sto- 
vėjo tuo metu, kai sprogo sviedinys... 

Jis prilipo prie jo veido. 

Tozemanas sakėsi stovėjęs ir akių negalėjęs atplėšti nuo tos šiur- 
pios mirties kaukės. Akmenuotas Bretanės krantas buvo prilipęs prie 
Latropo Karuterso antakio. Reinas tarsi mėlynas randas vagojo kai- 
rijį jo skruostą. Puikiausios pasaulyje vyndarių provincijos žymėjo jo 
smakrą. Prie gerklės prilipę persikreipę Saro kontūrai buvo panašūs 
į budelio kirvį... o lavono akis išsprogo drauge su užrašu VERSALIS. 

Toks buvo 197...-ųjų Kalėdų pasakojimas. 

Prisimenu ir daugybę kitų, bet jiems čia ne vieta. Tiesą sakant, ir 
Tozemano pasakojimo čia nereikėjo... bet tai buvo pirmoji 249 B 
mano išgirsta “Kalėdų pasaka“, todėl neįveikiau pagundos jums jos 
nepapasakojęs. O šiais metais, pirmąjį ketvirtadienį po Padėkos die- 
nos, kai Stivensas pliaukštelėjo delnais, prašydamas dėmesio, ir pak- 
lausė, kas šįmet pradžiugins mus savo Kalėdų pasaka, Emlinas Ma- 
keronas suniurnėjo: 

- Manau, kad turiu šį tą verta dėmesio. Jeigu ne dabar, tai jau nie- 
kada; jaučiu, kad Dievas netrukus nutildys mane amžiams. 


+ 


Per tuos metus, kol lankiausi 249 B name, nė karto negirdėjau pa- 
sakojant Makerono. Turbūt todėl tą paskutinį ketvirtadienį prieš Ka- 
lėdas taip nekantravau ir taip anksti išsikviečiau taksi, turbūt todėl, 
kai Stivensas mus šešis, kurie tokį šaltą ir žvarbų vakarą išdrįso kišti 
nosį iš namų, pavaišino kiaušininiu likeriu, jutau nenumaldomą jau- 
dulį. Ir ne aš vienas - toks pats jaudulys atsispindėjo ir kitų veiduose. 
siai Židinio su “stebuklingų" miltelių paketu sudiržusiose rankose. 
Įmetė jį į ugnį, ir mes kurį laiką gėrėjomės pašėlusiai šokčiojančio- 
mis spalvingomis kibirkštimis. Stivensas sukinėjosi tarp mūsų, dalin- 
damas stiklus su brendžiu, o mes savo ruožtu apdalijome jį Kalėdų 
honorarais. Tik porą kartų per šią kas metai besikartojančią ceremo- 
niją pastebėjau kai ką neįprasta - vieną kartą, kai duodančiojo ranka 
susitiko su imančiojo, išgirdau skimbčiojant monetas, o kitą kartą pa- 
mačiau židinio liepsnos atšvaitų apšviestą tūkstančio dolerių kupiū- 
rą. Abiem atvejais Stivenso padėka nuskambėjo visiškai vienodai: 
maloniai ir labai oriai. Nuo tada, kai pirmąkart su Džordžu Vaterhau- 
su apsilankiau 249 B name, pasaulyje daug kas pasikeitė, tačiau čia 
- niekas, ir Stivensas liko toks pats, neatrodė pasenęs nė viena diena. 

Jis pasitraukė į šešėlį, ir kurį laiką kambaryje tvyrojo tokia tyla, 
kad girdėjosi ką tik į židinį įmestų pliauskų šnypštimas. Emlinas Ma- 
keronas spoksojo į liepsną, o mes visi sekėme jo žvilgsnį. Tą vakarą 
ugnis buvo gerokai įsismarkavusi. Ilgiau pažiūrėjęs pajutau, kad 
vaizdas mane beveik hipnotizuoja - tą patį, manau, jautė ir mūsų pro- 
tėviai, urviniai žmonės, lindėdami prie laužų savo urvuose, lauke stū- 
gaujant žvarbiam šiaurės vėjui. | 

Pagaliau, neatitraukdamas akių nuo Židinio, susirietęs taip, kad al- 
kūnės rėmėsi į kelius, Makeronas prabilo. 


| 
KVĖPAVIMO METODAS 


Man jau greit bus aštuoniasdešimt, vadinasi, atėjau į šį pasaulį 
kartu su nauju amžiumi. Visas mano gyvenimas susijęs su statiniu 

tiesiai priešais Medisono aikštę; tas pastatas, panašus į didelį niūrų 
kalėjimą, - tarsi “Pasakos apie du miestus" dekoracija - iš tikrųjų, 
kaip daugelis iš jūsų Žinote, yra ligoninė. Harietos Vait ligoninė. Ha- 
rieta Vait, kurios vardu ji buvo pavadinta, tai mano tėvo pirmoji 
žmona; gailestingąja sesele ji dirbo dar tada, kai Avių pievoje Cent- 
riniame parke iš tikrųjų ganėsi avys. Priešais ligoninės pastatą stovi 
tos moters statula; jeigu kam nors iš jūsų teko ją matyti, neabejoju, 
j0g pagalvojote, kaip tokio rūstaus ir griežto veido moteris galėjo 
dirbti tokį kilnų darbą. Ant pjedestalo iškalti žodžiai dar mažiau pa- 
guodžiantys; išvertus iš lotynų kalbos jie skambėtų maždaug taip: 
Be skausmo nėra paguodos, žvaigždes pasiekiame tik per kančias. 
Kaip jums tai patinka... ar nepatinka? 

Aš net ir gimiau tame pilko mūro name. Tai buvo 1900 metų 
kovo 20 dieną. 1926-aisiais grįžau čia jau kaip gydytojas - prakti- 
kantas. 

Mūsų, tarpukario gydytojų, dalia buvo chirurgija. Išėję Pirmojo 
pasaulinio karo mokyklą, tapome puikiais savo srities specialistais: 
nuo 1919 iki 1928 metų neužregistruota beveik nė vieno mirties at- 
vejo dėl gydytojo kaltės. Mat tapome vyresni, labiau patyrę, nebe to- 
kie karštakošiai. Ar buvome ir išmintingesni? Nežinau... bet didesni 
cinikai - tai jau tikrai. Mūsų darbe nebūdavo panašių nesąmonių, ku- 
rios aprašomos populiariuose romanuose apie gydytojus: per skrodi- 
mus nei alpome, nei vėmėme, nei palikdavome kareivių lavonus išd- 
raskytomis Žarnomis pūti niekieno Žemėje. 

Su Harietos Vait ligonine susijęs vienas įvykis, kuris man nutiko 
praėjus devyneriems metams po to, kai pradėjau ten dirbti, - tą isto- 
riją ir ketinu jums, džentelmenai, papasakoti šį vakarą. Jūs galite pa- 
galvoti, kad pasakojimas nelabai tinkamas Kalėdoms (nors finalinė 
scena kaip tik ir vyko Kalėdų išvakarėse), tačiau kadangi įvykis iš 
tikrųjų šiurpus, manau, kad jis geriausiai įrodo, koks kartais negailes- 
tingas gali būti žmogaus likimas. Tas įvykis man simbolizuoja žmo- 
gaus, atsidūrusio pačiose siaubingiausiose aplinkybėse, valios jėgą. 

Gimdymą, džentelmenai, daugelis tebelaiko baisiu dalyku; tik da- 
bar tapo madinga tėvui dalyvauti gimdyme, ir nors daugeliui vyrų tai 
sukėlė nepelnytą kaltės jausmą (kai kurios moterys ta tariama vyro 
kalte sąmoningai ir, sakyčiau, Žiauriai naudojasi), vis dėlto ėmėme 
suprasti, kad tai natūralus ir labai džiaugsmingas įvykis. O, kiek aš 
regėjau iš gimdyklos išeinančių vyrų, kurie mirtinai išbalę ir vos be- 
pastovintys ant kojų nualpdavo mano glėbyje, įveikti dejonių, šauks- 
mų ir kraujo! Pamenu vieną tėvelį, kuris per visą gimdymą puikiai 

laikėsi... tačiau pradėjo isteriškai klykti kaip tik tuo metu, kai jo svei- 
kut sveikutėlis kūdikis įžengė į šį pasaulį. Sūnaus akys buvo plačiai 
atmerktos, atrodė, kad jis sąmoningai dairosi aplinkui... kol jo žvilgs- 
nis sustojo ties tėvu. 

Gimdymas yra nuostabus procesas, džentelmenai, bet per visą sa- 
vo darbo laiką neįstengiau įžvelgti jame grožio - net ir pasitelkęs 
vaizduotę. Manau, jis per daug brutalus, kad galėtų būti gražus. Mo- 
ters gimda man kažkuo primena variklį. Užvestą variklį. Iš pradžių 
jis veikia laisvuoju bėgiu... bet juo toliau, juo labiau didina apsisuki- 
mų skaičių. Jo vos girdimas burzgimas perauga į gaudesį, paskui - 
jau į garsesnį dundėjimą, kol galiausiai pasigirsta baisus riaumoji- 
mas. Pradėjus veikti tam varikliui, kiekviena būsimoji mama pasijun- 
ta vieną koją įkėlusi į karstą. Bet ji tegali rinktis tik 1š dviejų dalykų: 
arba susiimti į rankas ir iš visų jėgų stengtis išstumti kūdikį (tada ir 
variklis išsijungs), arba pasiduoti ir laukti, kol variklis susprogdins ją 
iš vidaus, paskandindamas kančioje ir kraujyje. 1: 

Taigi mano pasakojimas bus apie gimdymą, džentelmenai, ir kaip 
tik kito gimimo, kurį mes švenčiame jau beveik du tūkstančius me- 
tų, išvakarėse. 


< 


Savarankiška gydytojo praktika pradėjau verstis 1929-aisiais - ne- 
tikusiais metais bet ką pradėti. Senelis paskolino man šiek tiek pini- 
gų, todėl galima sakyti, kad man geriau sekėsi už daugelį kitų mano 
kolegų, bet pirmuosius ketverius metus verčiausi labai sunkiai. 

Apie 1935-uosius mano reikalai kiek pasitaisė. Jau turėjau nema- 
Žai nuolatinių pacientų, Harietos Vait ligoninėje besigydžiusiems li- 
goniams irgi rekomenduodavo mane. Štai tų metų balandžio mėnesį 
ir išvydau man dar nematytą lankytoją, jauną moterį, kurią toliau čia 
vadinsiu Sandra Stansfyld - šis išgalvotas vardas panašus į jos tikrą- 
jį. Tai buvo baltoji moteris, kuri pasisakė esanti dvidešimt aštuone- 
rių metų amžiaus. Kai ją apžiūrėjau, man kilo įtarimas, kad ji vis dėl- 
to kokiais trejais ar penkeriais metais jaunesnė. Ji buvo šviesiaplau- 
kė, liekna ir tiems laikams gana aukšta - maždaug penkių pėdų ir aš- 
tuonių colių. Ir labai graži, bet tas grožis atrodė kažkoks nepasiekia- 
mas. Taisyklingi veido bruožai, protingos akys... o lūpos tokios pat 
ryžtingos kaip akmeninės Harietos Vait. Vardas, kurį ji užrašė pa- 
ciento kortelėje, buvo ne Sandra Stansfyld, bet Džeinė Smit. Apžiū- 
rėjęs ją nustačiau maždaug dviejų mėnesių nėštumą. Ji buvo be ves- 
tuvinio Žiedo. 

Po apžiūros - bet nėštumo testo rezultatai dar buvo negauti - ma- 
no seselė Ela Davidson nusistebėjo: 

- Ta vakarykštė mergina Džeinė Smit... Jeigu vardas neišgalvotas, 
tai nesu apie tokią girdėjusi. 

Linktelėjau. Tačiau mano simpatijos buvo naujosios pacientės pu- 
sėje. Ji nesielgė kaip kitos būsimos mamos, kurios, priklausomai nuo 
aplinkybių, vienos pasimeta ir puola į ašaras, kitos išrausta kaip ne- 
kaltos mergelės, o trečios ima šokinėti iš džiaugsmo. Ji buvo tiesi ir 
dalykiška. Net 1r išgalvotą vardą ji ištarė kažkaip dalykiškai, o ne gė- 
dindamasi. Jūs klausiate mano vardo, bylojo visa jos laikysena, nes 
jums privalu jį įrašyti į paciento kortelę. Tai štai jums vardas; vis 
dėlto labiau pasitikiu savimi, o ne nepažįstamo žmogaus profesine 
etika. Jums leidus. 

Ela prunkštelėjo, jai išsprūdo kelios replikos - “šiuolaikinės pane- 
lės" 1r “akiplėša", bet iš esmės ji buvo puiki moteris, todėl neabejo- 
iau, tuos žodžius ji ištarė iš įpratimo. Ji kaip ir aš suprato, jog kad ir 
kas mano naujoji pacientė būtų, ji tikrai ne pasileidėlė. Ne; “Džeinė 
Smit“ buvo tik labai rimta ir labai ryžtinga jauna moteris - jeigu, Ži- 
noma, apibūdinimus “rimta? ir “ryžtinga" gali lydėti žodelis “tik"". 
Susidarė gana kebli padėtis (paprastai tokiais atvejais teiraujamasi 
apie “išvalymą"", kas jums, džentelmenai, turbūt ne paslaptis), bet ji 
labai oriai išsisuko nuo to žodžio. 

Praėjus savaitei po pirmojo vizito, ji vėl pasirodė. Buvo puiki die- 
na - pirmoji tikrai pavasariška tais metais. Oras minkštas, dangus - 
pienu aptraukta mėlynė, o vėjas dvelkė kažkuo šiltu, nenusakomu - 
tai žemės, pradedančios naują motinystės ciklą, kvapas. Tokią dieną 
norisi pamiršti visus rūpesčius ir su mylima moterimi (būtinai dėvin- 
čia berankovius marškinėlius ir romantišką skrybėlę!) atsidurti jau- 
kiame gamtos kampelyje. 

Džeinės Smit suknelė buvo su rankovėmis, bet vis tiek puiki kaip 
ir pati diena. Ji dėvėjo rudus lakuotus batelius, baltas pirštinaites ir 
šiek tiek iš mados išėjusią skrybėlę - iš šito aš ir supratau, kad ji toli 
gražu nėra turtuolė. 

- Jūs nėščia, - pranešiau jai. - Bet turbūt ir pati tuo neabejojote? 

Jeigu bus ašarų, pagalvojau, tai dabar - kaip tik laikas. 

- Ne, - šaltakraujiškai atsakė ji. Ašarų jos akyse buvo ne daugiau 
nei lietaus debesų danguje tą saulėtą dieną. - Mano mėnesinės labai 
reguliarios. 

Stojo tyla. 

- Kada gimdysiu? - pagaliau paklausė ji su vos girdimu atodūsiu. 
Atodūsis - tarsi prieš lenkiantis kelti sunkią naštą. 

- Tai bus Kalėdų kūdikis, - atsakiau. - Mano nustatyta data - gruo- 
džio dešimtoji, bet gali būti ir dviem savaitėmis anksčiau, ir dviem 
savaitėmis vėliau. 

- Gerai, - pasakė j1 ir kiek pasvyravusi paklausė: - Ar jūs sutinka- 
te prižiūrėti mane? Esu netekėjusi. 

- Taip, - atsakiau. - Su viena sąlyga. 

Ji suraukė antakius, ir tą akimirką jos veidas tapo kaip du vandens 
lašai panašus į Hartetos Vait. Sunku net ir įsivaizduoti, kad susirau- 
kusios vos dvidešimt trejų metų moters išvaizda galėtų atrodyti tokia 
grėsminga, bet taip buvo. Mačiau, kad ji jau pasiruošusi išeiti, jos ne- 
sulaikys netgi tai, kad vėl teks ištverti tą nemalonią procedūrą pas ki- 
tą gydytoją. 

- Ir kas tai galėtų būti? - mandagiai, bet šaltai pasiteiravo ji. 

Dabar jau man norėjosi nusukti akis nuo jos šviesiai rudų akių, 
bet atlaikiau jos žvilgsnį. 

- Noriu žinoti jūsų tikrąjį vardą. Popieriuose slapyvardis gali lik- 
ti, jeigu jūs taip norite, ir receptus ponia Davidson gali išrašinėti 
Džeinės Smit vardu. Bet jeigu nuspręsime šiuos septynis mėnesius 
eiti išvien, norėčiau kreiptis į jus tikruoju vardu. 

Baigęs šią absurdišką manieringą kalbą, toliau Žiūrėjau į ją. Kaž- 
kodėl buvau įsitikinęs, kad ji atsistos, padėkos man už sugaištą laiką 
ir išeis. Visiems laikams. Jaučiau, kad labai nusivilčiau, jeigu taip at- 
sitiktų. Man ji patiko. Man patiko, kaip ji stoiškai sutiko Žinią, kuri 
devyniasdešimt procentų jos padėties moterų iš šimto priverstų grieb- 
tis kvailo ir žeminančio melo; jų viduje neišvengiamai tiksintis laik- 
rodis ir gėda dėl savo padėties neleistų joms bent kiek racionaliau 
mąstyti. 

Žinoma, daugeliui šiandieninių jaunuolių gėda dėl to, kad esi ne- 
tekėjusi, sukeltų tik juoką. Dabar žmonės labai tolerantiški netekėju- 
sioms nėščioms moterims. Tačiau jūs, džentelmenai, puikiai prisime- 
nate laikus, kai situacija buvo visai kitokia, - jūs prisimenate laikus, 
kai dorybės sergėtojai tiesiog priversdavo tokią moterį pasirinkti 
abortą. Tais laikais ištekėjusi būsimoji mama didžiuodamasi priimda- 
vo misiją, kurią Dievas jai skyrė atlikti šioje Žemėje. O vieniša nėš- 
čia moteris aplinkinių būdavo laikoma pasileidėle. Jos, Elos David- 
son žodžiais tariant, esančios “laisvo elgesio“, o tuo metu tai nebuvo 
greit atleidžiama nuodėmė. Vienos, neatlaikiusios smerkiančių 
žvilgsnių, išvykdavo į kitus miestus ir ten pagimdydavo savo kūdi- 
kius. Kitos nelaimėlės bandydavo nuodytis arba žudytis. Dar kitos 
ryždavosi kriminaliniam abortui arba savo kūdikio bandydavo atsik- 

ratyti pačios; per gydytojo darbo praktiką mano akyse nukraujavu- 
sios mirė keturios moterys. Visų jų mirties priežastis - pradurta gim- 
da. Vienu atveju tai buvo padaryta nuskeltu butelio, pririšto prie 
šluotos koto, kakleliu. Dabar jau sunku patikėti, kad dar visai nese- 
niai dėjosi tokie dalykai, bet tai teisybė, džentelmenai. Taip buvo. 
Paprasčiau sakant, nėštumas buvo laikomas baisiausių dalyku, koks 
tik gali ištikti sveiką jauną moterį. 

- Gerai, - pagaliau prakalbo ji. - Jūsų noras pakankamai pagrįstas. 
Aš vardu Sandra Stansfyld. 

Ir ji ištiesė man ranką. Paspaudžiau ją šiek tiek suglumęs. Džiau- 
giuosi, kad to nematė Ela Davidson. Ji, aiškų, būtų nieko nesakiusi, 
bet turbūt visą savaitę po to gerčiau nesaldintą kavą. 

Sandra-Džeinė šyptelėjo - įtariu, kad ją prajuokino mano veido 
išraiška, - ir pažvelgė tiesiai į akis. 

- Tikiuosi, mes galime būti draugai, daktare Makeronai. Man da- 
bar labai reikia draugo. Aš bijau. 

- Suprantu jus ir kiek galėdamas stengsiuosi būti jums tikras drau- 
gas, panele Stansfyld. Ar dabar galėčiau dar kuo nors jums padėti? 

Ji atsegė rankinuką ir išsiėmė bloknotą su rašikliu. Atvertė švarų 
lapą, pasiruošė rašiklį, tada žvilgtelėjo į mane. Išsigandau pagalvojęs, 
kad dabar ji paklaus abortus atliekančio gydytojo adreso. 

O ji pasakė: 

- Norėčiau sužinoti, kokie maisto produktai man dabar labiausiai 
tiktų. Tai yra - kūdikiui. 

Garsiai nusijuokiau. Ji truputį nustebusi pažiūrėjo į mane. 

- Prašau man atleisti - tai dėl to, kad pasirodėte tokia dalykiška. 

- Bet, - paaiškino ji, - kūdikis dabar yra svarbiausia, ar ne, dakta- 
re Makeronai? 

- Taip. Žinoma, kad taip. Aš turiu lankstinuką, kurį duodu visoms 
besilaukiančioms pacientėms. Jame rašoma apie dietą, svorio kontro- 
lę, rūkymą ir daugybę kitų dalykų. Tik prašau nesijuokti, kai skaity- 
site, antraip užgausite mano jausmus, nes viską parašiau pats. 

Jums, džentelmenai, galiu pasakyti, kad tas mano kūrinys iš tiesų 
labiau panėšėjo į pamfletą nei į rimtą brošiūrą. Tiesa, vėliau iš viso 
mane ypač domino akušerija ir ginekologija, - dabar, beje, irgi, - ta- 
čiau negalėjau specializuotis toje srityje - man paprasčiausiai būtų 
neužtekę pacienčių. Net jei ir būtų užtekę, specializacija būtų užtru- 
kusi dešimt ar net penkiolika metų. Privačia gydytojo praktika pradė- 
jęs verstis gana brandaus amžiaus (karo rezultatas!), nemaniau galė- 

siąs skirti tiek laiko įsibėgėjimui. Guodžiau save mintimi, kad ir už- 
siimdamas bendrąja gydytojo praktika matysiu laimingus būsimų 
mamų veidus ir pasitiksiu į pasaulį ateinančius jų kūdikius. Taip ir 
buvo: esu suskaičiavęs, kad priėmiau gerokai daugiau nei du tūkstan- 
čius naujagimių - neužtektų nė penkiasdešimties mokyklos klasių 
jiems susodinti. 

Akušerijos bei ginekologijos literatūra mane visada domino la- 
biau nei bet kurios kitos medicinos sritys. Ir savo Žinias norėjau per- 
teikti Žaismingesne forma, o ne tais nuvalkiotais, iki gyvo kaulo įgri- 
susiais pamokymais. Neketinu čia dabar jums visų jų atkartoti, - sė- 
dėtume iki ryto, - bet porą paminėsiu. 

Besilaukiančios moterys buvo raginamos kiek galima mažiau 
vaikščioti, antraip esą gresia persileidimas. Tačiau gimdymas - ypa- 
tingai sunkus darbas, ir toks patarimas prilygsta reikalavimui atsakin- 
goms rungtynėms besiruošiančiam futbolininkui kuo mažiau judėti, 
kad neišsekintų savęs! Kitas “perliukas" - daugelio gydytojų patari- 
mas per daug svorio priaugančioms nėščiosioms... rūkyti! Jo logiką 
atspindi reklaminis šūkis “Rinkis cigaretę, o ne saldainį!* Žmonės, 
kurie mano, kad įžengę į dvidešimtąjį amžių pasiekėme ir medicinos 
pažangą, net neįsivaizduoja, kokia ta medicina kartais būna nemok- 
šiška. Gal ir gerai; sužinoję per vieną naktį pražiltų. 

Padaviau panelei Stansfyld savo lankstinuką, ir ji kokioms pen- 
kioms minutėms įsigilino į jį. Paprašiau leisti užsirūkyti pypkę. Ji, 
net nepakėlusi galvos, linktelėjo. Kai pagaliau atitraukė akis nuo ma- 
no kūrinio, jos lūpose žaidė šypsnys. 

- Ar jūs radikalas, daktare Makeronai? - paklausė. 

- Kodėl taip manote? Todėl, kad patariu būsimoms mamoms 1š- 
naudoti kiekvieną progą paėjėti pėsčiomis, užuot važiavus besikra- 
tančiu, prirūkytu metro? 

- “Vitaminai nėščiosioms", net nežinau, kas tai yra... plaukioji- 
mas... ir kvėpavimo pratimai! Kokie kvėpavimo pratimai? 

- Jų prireiks vėliau. Ir patikėkite, aš - ne radikalas. Toli gražu. 
Šiuo metu esu penkias minutes vėluojantis priimti kitą savo pacientą 
gydytojas. į 

- O! Atsiprašau, - ji skubiai atsistojo, grūsdama mano patarimų 
rinkinį į rankinuką. 

- Nėra už ką. 

Ji apsivilko paltuką, žvelgdama tiesiai į mane tomis savo riešutų 
spalvos akimis. 

- Ne, - kalbėjo ji. - Jūs visai ne radikalas. Man atrodo, kad jūs la- 
bai... jaukus. Nežinau, ar tai tinkamas žodis. 

- Tiks ir toks, - atsakiau. - Man jis patinka. Ponia Davidson duos 
jums paskyrimų kortelę. Norėčiau matyti jūs ateinančio mėnesio pra- 
džioje. 

- Jūsų ponia Davidson manęs nemėgsta. 

- O, esu tikras, šį kartą klystate, - tačiau niekada nebuvau geras 
melagis, todėl tarp mudviejų užsimezgęs šiltas ryšys po tų Žodžių 
nutrūko. Nelydėjau jos iki durų. - Panele Stansfyld? 

Ji atsisuko ir nutvilkė mane šaltu žvilgsniu. 

- Ar ketinate išsaugoti kūdikį? 

Akimirką ji svarstė, paskui nusišypsojo - esu įsitikinęs, kad taip 
paslaptingai šypsosi tik nėščios moterys. 

- O taip, - pasakė ji ir išėjo. 

Iki vakaro man dar teko paskirti gydymą ievomis apsinuodiju- 
siems dvyniams, prapjauti votį, ištraukti metalo skeveldrą iš suvirin- 
tojo akies ir išrašyti siuntimą vienam iš seniausių savo pacientų į Ha- 
rietos Vait ligoninę tolesniems tyrimams, nes, deja, įtariau vėžį. Per 
tuos darbus Sandrą Stansfyld jau buvau pamiršęs. Ją man priminė 
Ela Davidson sakydama: 

- Na, gal ji 1r ne visiška pasileidėlė. 

Pakėliau galvą nuo paskutinio paciento kortelės, kurią tuo metu 
pildžiau. Ne tiek pildžiau, kiek Žiūrėjau į ją ir mąsčiau, kad turbūt vi- 
si mano kolegos panašiai jaučiasi, kai paaiškėja, kad jau niekuo ne- 
gali padėti. Ir dar nusprendžiau užsisakyti antspaudą su žodžiais 
MIRTINAS ATVEJIS, kad nereikėtų jų rašyti ranka. Galbūt ten dar 
turėtų būti kaukolė su apačioje sukryžiuotais kaulais kaip ant nuodų 
butelio. 

- Atleiskite? 

- Jūsų panelė Džeinė Smit. Šįryt, išėjusi iš jūsų kabineto, ji labai 
neįprastai pasielgė, - sprendžiant iš ponios Davidson veido išraiškos, 
tai buvo toks neįprastas poelgis, kuriam ji pritarė. 

- O kas atsitiko? 

- Kai padaviau jai paskyrimų kortelę, ji paprašė manęs suskai- 
čiuoti, kiek jai reikės mokėti. Už visą nėštumo laiką. Plius gimdymas 
ir ligoninės išlaidos. 

Tai buvo išties neįprastas poelgis. Nepamirškite, ėjo 1935-ieji, be 
to, man susidarė įspūdis, kad panelė Stansfyld neturi į ką atsiremti. 
Ar ji buvo pasiturinti? Aš taip nemaniau. Tiesa, jos suknelė, bateliai, 
pirštinaitės buvo švarūs ir tvarkingi, bet ji neturėjo jokių brangių pa- 
puošalų - nė vieno. Ir dar ta jos skrybėlė - neabejotinai išėjusi iš ma- 
dos. 

- Ar jūs tai padarėte? 

Ponia Davidson pažvelgė į mane taip, tarsi būčiau išsikraustęs 1š 
proto: 

- Ar padariau? Žinoma, kad taip! Ir ji sumokėjo visą sumą. Gry- 
nais. 

Sis paskutinis dalykas, turbūt labiausiai nustebinęs ponią David- 
son (maloniai, be abejo), man nekėlė jokios nuostabos. Vienas daly- 
kas, kurio tokios Džeinės Smit negalėtų sau leisti, - tai išrašinėti če- 
kius. 

- Išsitraukė piniginę, atskaičiavo pinigus ir padėjo ant stalo, - tęsė 
ponia Davidson. - Tada į tą vietą, kur buvo pinigai, įsikišo receptus, 
įsidėjo piniginę atgal į rankinuką ir palinkėjusi geros dienos išėjo. 
Neblogai, kai pagalvoji, kiek kartais tenka vargti su tais vadinamai- 
siais “padoriais žmonėmis", kol priverti apsimokėti savo sąskaitą! 

Kažkodėl jaučiausi nusivylęs. Man nepatiko šis Sandros Stans- 
fyld poelgis, ponios Davidson pasitenkinimas savimi. Ir pats sau ne- 
patikau, tik tada nesupratau kodėl, nesuprantu ir dabar. Jaučiausi kaž- 
koks menkas. 

- Bet už ligoninę ji dar nesusimokėjo, ar ne? - paklausiau. Už to 
menkniekio griebiausi kaip už šiaudo, bet tą akimirką tai buvo vis- 
kas, kas dar galėjo išgelbėti mano įžeistą savimeilę. - Juk nė vienas 
iš mūsų nežinome, kiek laiko jai ten teks praleisti. O gal jūs aiškia- 
regė, Ela? 4 

- Aš jai tą patį sakiau. Tuomet ji pasiūlė sumokėti tiek, kiek rei- 
kėtų esant normaliam, be komplikacijų, gimdymui. Pasakiau jai, kad 
tokiu atveju ligoninėje tektų praleisti šešias paras. Ar teisingai, dak- 
tare Makeronai? 

Turėjau su ja sutikti. 

- Tuomet ji pasakė, kad dabar sumokės už šešias dienas, o jeigu 
reikės būti ilgiau, skirtumą sumokės paskui, o jeigu... 

- „jeigu trumpiau, mes jai grąžinsime permokėtą sumą, - nutrau- 
kiau nuobodžią seselės šneką. Tuomet pagalvojau: Velniškai drąsi 
moteris! - 1r nusijuokiau. Ji turi stiprybės. To nepaneigsi. Stiprybės 
visomis prasmėmis. 

Ponia Davidson irgi leido sau šyptelėti... 17 jeigu dabar susigriebiu 
begalvojąs, kad jau viską Žinau apie savo kraujo brolius (tai - vienas 
iš senatvės požymių), prisimenu tą šyptelėjimą. Dar prieš dieną savo 
paties gyvybe būčiau galėjęs prisiekti, kad ponia Davidson, “dorybės 
įsikūnijimas"', niekada neišdrįstų šaipytis iš nėščios merginos, kuri, 
pasirodo, yra netekėjusi. 

- Stiprybė? Nežinau, daktare. Bet savo nuomonę ji turi. Ir labai 
tvirtą. 

Praėjo mėnuo. Panelė Stansfyld pasirodė tiksliai jai paskirtu lai- 
ku; paprasčiausiai išniro iš plačios žmonių jūros, kuri Niujorke ban- 
gavo tada, tebebanguoja, tik dar labiau patvinusi, ir dabar. Ji dėvėjo 
gana originaliai atrodančią melsvą suknelę, nors drabužis neabejoti- 
nai buvo serijinės gamybos. Tik rudi bateliai, su kuriais mačiau ją ir 
pirmą kartą, prie jos visai netiko. 

Atidžiai ją apžiūrėjau. Viskas buvo gerai. Pasakiau jai tai, ir ji li- 
ko patenkinta. 

- Gavau tų nėščiosioms skirtų vitaminų, daktare Makeronai. 

- Tikrai? Tuomet gerai. 

Jos akyse blykstelėjo nepasitenkinimo kibirkštėlė: 

- Vaistininkas patarė geriau jų nevartoti. 

- Apsaugok, Viešpatie, nuo neišmanėlių! - sušukau turbūt labai 
teatrališkai, nes ji prunkštelėjo į delną - labai mielas, vaikiškas ges- 
tas. - Vaistininkai - tai tie, kuriems nepavyko tapti gydytojais. Nėš- 
čiosioms skirti vitaminai yra naujovė, todėl jie nepalankiai juos ver- 
tina. Ar pasinaudojote jo patarimu? 

- Ne, aš pasinaudojau jūsiškiu. Juk jūs mano gydytojas. 

- Ačiū. 

- Nėra už ką, - ji jau nebekikeno, o žiūrėjo į mane tiesiu Žvilgs- 
niu. - Daktare Makeronai, kada mano nėštumas pradės matytis? 

- Nemanau, kad anksčiau kaip rugpjūtį. Gal rugsėjį, jei vilkėsite 
drabužius, kurie... na, neaptempia figūros. 

- Ačiū, - ji pasiėmė rankinuką, bet atsistoti neskubėjo. Mačiau, 
kad nori dar pasikalbėti... bet nežinojau, kaip ją paskatinti atvirumui. 

- Jūs dirbate, jeigu teisingai supratau? 

Ji linktelėjo: 

- Taip. Dirbu. 

- Ar galėčiau paklausti kur? Jeigu nenorite, ne... 

Ji nusijuokė, bet tokiu bespalviu juoku, kuris kaip diena nuo nak- 
ties skyrėsi nuo ano valiūkiško kikenimo. 

- Parduotuvėje. Kurgi dar šiame mieste galėtų dirbti netekėjusi 
mergina? Pardavinėju parfumeriją storoms ponioms, kurių plaukai 
visų kaip vienos susukti smulkiomis garbanėlėmis. 

- Ar ilgai dar ketinate dirbti? 

- Kol niekam neužklius mano padėtis. Tuomet manęs, aišku, pa- 
prašys išeiti, kad neliūdinčiau storųjų ponių. Sužinojusios, kad mo- 
teris be vestuvinio Žiedo yra nėščia, jos gali patirti šoką; nuo to šoko 
1r garbanėlės gali išsileisti. 

Jos akys prisipildė ašarų, lūpos pradėjo drebėti, todėl puoliau ieš- 
koti nosinės. Bet ašarų nebuvo - na, gal tik kokia viena. Tiesa, akys 
prisipildė iki pat kraštų, bet ji porąkart sumirksėjo, ir vėl viskas grį- 
žo į vietas. Drebančias lūpas ji irgi kietai sučiaupė... o kai atpalaida- 
vo, jos jau nebedrebėjo. Turbūt ji nusprendė nepasiduoti emoci- 
joms... ir nepasidavė. Reginys buvo puikus. 

- Atleiskite, - ištarė ji. - Jūs man labai malonus. O aš, deja, nega- 
liu jums už tai atsilyginti gražia meilės istorija - viskas buvo labai ba- 
nalu. 

Ji pakilo eiti. Atsistojau ir aš. 

- Esu neblogas klausytojas, - pasakiau, - be to, kaip tik turiu lais- 
vą valandėlę. Po jūsų užsirašęs pacientas neatėjo. 

- Ne, - nukirto ji. - Ačiū, bet ne. 

- Gerai, - sutikau. - Tačiau yra dar vienas dalykas. 

- Taip? 

- Man neįprasta, kad pacientai - nė vienas mano pacientas - už 
paslaugas mokėtų iš anksto. Tikiuosi, jei jūs... tai yra, jeigu jausite, 
kad norite... arba privalote... - murmėjau aš, kol visai užstrigau. 

- Jau bus ketveri metai, kai gyvenu Niujorke, daktare Makeronai, 
be to, iš prigimties esu taupi. Po rugpjūčio - arba rugsėjo - man teks 
gyventi iš santaupų, kol vėl galėsiu grįžti į darbą. Suma, kurią turiu 
sutaupiusi, nedidelė, ir kartais, ypač naktimis, mane apima baimė. 

Ir ji vėl savo nuostabiomis riešutų spalvos akimis pažvelgė tiesiai 
į mane. 

- Man pasirodė, kad bus geriau - saugiau - pirmiausia susimokėti 
už kūdikį. Visa kita gali palaukti. Nes kūdikis dabar yra man svar- 
biausia, nes vėliau tos santaupos gali nepastebimai ištirpti. 

- Gerai, - pasakiau. - Tačiau nepamirškite, kad aš laikiau tai 
išankstinių užmokesčiu. Jeigu tik jums prireiks pinigų, nesivaržykite 
pasakyti. 

- Ir pažadinti ponios Davidson viduje snaudžiantį drakoną? - jos 
akyse vėl blykstelėjo išdykėliškos kibirkštėlės. - Nemanau, kad to 
reikėtų. O dabar, daktare... 

- Tai jūs ketinate dirbti kiek įmanoma ilgiau? Iki paskutinės mi- 
nutės? 

- Taip. Privalau tai daryti. Kodėl klausiate? 

- Nes ketinau jus truputėlį pagąsdinti, - atsakiau. 

Ji išplėtė akis. 

- Nedarykite to, - sušnibždėjo. - Aš jau ir taip labai bijau. 

- Būtent dėl to ir turiu tai padaryti. Prisėskite, panele Stansfyld, - 
ir kadangi ji vis tiek liko stovėti, pridūriau: - Prašau. 

Ji atsisėdo. Nenoromis. 

- Suprantu, kad jūsų padėtis nepavydėtina, - pasakiau atsisėdęs 
priešais ją ant stalo krašto. - Bet jūs pati esate pavydėtinai ištver- 
minga. 

Ji norėjo kažką pasakyti, bet rankos mostu ją nutildžiau. 

- Tai gerai. Žaviuosi jumis. Bet nenoriu, kad finansinio saugumo 
vardan pakenktumėte kūdikiui. Turėjau vieną pacientę, kuri nepaisė 
mano patarimo ir nesiliovė sprausti save į ankštą korsetą. Ir taip die- 
na iš dienos: nėštumas didėjo, o ji vis labiau siaurino korsetą. Ji bu- 
vo paika ir įkyri moteris, ir aš netikiu, kad ji norėjo to kūdikio. Nesu 
visų tų pasąmonės teorijų šalininkas, bet jeigu vadovaučiausi tomis 
abejotinomis teorijomis, galėčiau pasakyti, kad ji - ar jos dalis - sten- 
gėsi nužudyti kūdikį. 

- Ir nužudė? - jos veidas dvelkė ramybe. 

- Ne, visai ne. Bet vaikas gimė pernešiotas. Gali būti, kad ji ir tin- 
kamai elgdamasi nebūtų išvengusi pernešiojimo, - medicinai dar ne- 
žinomos šį sutrikimą sukeliančios priežastys. Tačiau kalta galėjo bū- 
ti ir Ji. 

- Suprantu, ką norite pasakyti, - ramiu balsu ištarė ji. - Jūs bijote, 
jog aš... stengsiuosi paslėpti savo nėštumą, idant galėčiau dirbti mė- 
nesį ar šešias savaites ilgiau. Turiu prisipažinti, kad tokia mintis bu- 
vo atėjusi man į galvą. Todėl telieka tik... padėkoti jums už rūpestį. 

Šį kartą aš nulydėjau ją iki durų. Labai norėjau paklausti, kiek jai 
dar liko tų santaupų ir kada išseks tas menkas šaltinis. Žinojau, kad į 
šį klausimą ji neatsakys; iš anksto Žinojau. Todėl tik palinkėjau jai 
geros dienos ir dar kartą pajuokavau apie vaistininką ir vitandinus. Ji 
išėjo. Visą kitą mėnesį vis susizgribdavau begalvojąs apie ją pačio- 
mis keisčiausiomis aplinkybėmis 1r... 


< 


Šioje vietoje Makerono pasakojimą nutraukė Johansenas. Mat jie- 
du buvo seni draugai, ir tai, mano manymu, davė jam teisę įsiterpti 
su klausimu, apie kurį, esu tikras, daugiau nė vienas iš mūsų nepagal- 
vojo. ž 

- Ar tu pamilai ją, Emlinai? Ar ne dėl to ir atsirado visos tos užuo- 
minos apie jos akis, šypseną ir apie “pačias keisčiausias aplinkybes“? 

Pamaniau, kad Makeroną suerzins priverstinė pertrauka, bet pa- 
sirodė, kad ne. 

- Jūs turite teisę to paklausti, - pasakė jis 17 įbedė akis į ugnį. At- 
rodė, kad net užsnūdo. Staiga židinyje sutraškėjo malka. Makeronas 

krūptelėjo ir apsidairė. Iš pradžių pažiūrėjo į Johanseną, paskui į vi- 
sus kitus. “ 

- Ne. Aš jos neįsimylėjau. Sutinku, kad mano kalba apie akis, 
sukneles, juoką skamba kaip įsimylėjėlio žodžiai. 

Jis užsidegė pypkę, išpūtė pirmąjį dūmą, ir virš jo pakibo kvapnus 
debesis. 

- Aš žavėjausi ja. Tačiau tai toli gražu ne meilė. Mano susižavėji- 
mas augo su kiekvienu jos apsilankymu. Matau, kad kai kurie iš jū- 
sų mano pasakojimą laikote meilės, kuriai kelią pastojo nepalankios 
aplinkybės, istorija. Pasakysiu jums - niekas negali būti labiau nuto- 
lęs nuo tiesos. Vėliau ji man vis dėlto papasakojo savo istoriją. Ją iš- 
girdę ir jūs, džentelmenai, sutiksite, kad atvejis toks banalus, kaip ji 
ir sakė. Mergina kaip tūkstančiai kitų darbo ieškančių merginų atvy- 
ko į didmiestį; užaugo ji mažame miestelyje... 


+ 


„„Ajovoje ar Nebraskoje. O gal Minesotoje - dabar jau tiksliai ne- 
beprisimenu. Tame mažame miestelyje ji lankė mokyklos dramos 
studiją. Ir jai gerai sekėsi - vietinėje spaudoje pasirodydavo neblogų 
atsiliepimų apie jos vaidybą. Ji atvyko į Niujorką, ketindama tęsti ak- 
torės karjerą. 

Reikia pasakyti, kad ir šioje srityje ji pasirodė labai praktiška - 
tiek, kiek leido visai nepraktiškos ambicijos. Niujorką pasirinko to- 
dėl, aiškino ji man, kad netikėjo niekuo nepagrįstais iliustruotų kino 
žurnalų paistalais, esą kiekvienos į Holivudą atvykusios merginos 
laukia žvaigždės kelias, esą užėjusi į bet kurią Švabo kavinukę išgerti 
sodos vandens tą pačią akimirką tau pasiūlys filmuotis garsaus reži- 
sieriaus filme. Atvyko į Niujorką, jos žodžiais tariant, nes manė čia 
būsiant lengviau įkelti bent vieną koją į kokį nors teatrą... o aš ma- 
nau, kad tradicinė drama domino ją labiau už filmus. 

Ji gavo parfumerijos pardavėjos darbą vienoje didelėje parduotu- 
vėje ir iš karto užsirašė į aktoriaus meistriškumo kursus. Turiu jums 
pasakyti, džentelmenai, kad ta mergina man pasirodė stipri ir velniš- 
kai ryžtinga - jos valia buvo nukalta iš plieno. Vis dėlto ji, kaip ir 
mes visi, buvo tik žmogus. Be to, labai vienišas. Tokios vienatvės 
jausmas turbūt pažįstamas tik iš mažų Vidurio Vakarų miestelių į 
didmiesčius patekusioms jaunoms merginoms. Gimtinės ilgesys ne 
visada yra gražus, nostalgija šiek tiek paspalvintas jausmas, nors kaž- 
kodėl jis vaizduojamas būtent taip. Tas jausmas“ dažniau kelia aštrų 
skausmą, ir ne tik metaforiškai, bet ir fiziškai. Toks ilgesys gali net 

pakeisti žmogaus pasaulėžiūrą. Tikro ilgesio kamuojamas Žmogus 
jaučiasi kaip iš gimtosios dirvos išrautas augalas. 

Panelė Stansfyld, kad ir kokia žavi, kad ir kokia ryžtinga, ilgesiui 
imuniteto neturėjo. Ir, savaime aišku, atsitiko tai, apie ką net neverta 
pasakoti. Tuose aktoriaus meistriškumo kursuose ji susitiko jaunuo- 
lį. Ėmė susitikinėti dažniau. Ji jo nemylėjo, bet jai reikėjo draugo. 
Kai suprato, kad jis nėra tas, tikrasis, ir niekada juo netaps, jiedu jau 
buvo kelis kartus suartėję. Lytiškai suartėję. Netrukus paaiškėjo, kad 
ji nėščia. Draugas, sužinojęs naujieną, prisiekė niekada jos neapleis- 
ti. Po savaitės jis jau buvo išsikraustęs iš nuomojamo buto, ir niekas 
nežinojo jo dabartinio adreso. Tuomet ji ir atėjo pas mane. 


< 


Keturis mėnesius aš mokiau panelę Stansfyld kvėpavimo metodo 
- dabar tai vadinama Lamazjė metodu. Tais laikais, kaip suprantate, 
dar nedaug kas buvo apie jį girdėjęs. | 

“Tais laikais" - pastebėjau, kad man vis išsprūsta ši frazė. Atleis- 
kite, džentelmenai, jei jums atrodo, kad kartojuosi, bet kitaip negaliu 
- daug kas, ką papasakojau ar netrukus papasakosiu, įvyko būtent to- 
dėl, kad buvo “tie laikai“. 

Taigi... “tais laikais“, prieš keturiasdešimt penkerius metus, apsi- 
lankęs bet kurios Amerikos ligoninės gimdymo palatoje, jausdavaisi 
lyg patekęs į beprotnamį. Moterys skausmo perkreiptais veidais kly- 
kia, kad netrokšta nieko kita, tik numirti, vaitoja, kad jau nebeištvers, 
maldauja Kristų atleisti joms jų nuodėmes, dejuoja ir keikiasi tokiais 
triaukščiais keiksmažodžiais, kad jų vyrai ar tėvai niekuomet nebūtų 
patikėję, jog jos iš viso yra girdėjusios tokius šlykščius žodžius. Ir vi- 
sa tai buvo laikoma savaime suprantamu dalyku, nors pasaulyje jau 
tuomet daugybė moterų gimdė tyliai, išspausdamos vieną kitą atodū- 
sį, kuris lydi bet kokį sunkų fizinį darbą. 

Deja, tenka pripažinti, kad dėl tokios isterijos buvo kalti ir gydy- 
tojai. Ne paskutinę vietą užėmė ir jau gimdžiusių moterų kraują 
stingdantys įspūdžiai, kuriais jos noriai dalijosi sa būsimomis gimdy- 
vėmis. Patikėkite manimi: jeigu jums sakoma, kad skaudės, tai ir 
skaudės. Skausmas gimsta smegenyse, ir jeigu moteriai į galvą įka- 
lama mintis, kad gimdymas - klaikiai skausmingas dalykas, ir tai ji 
sužino iš savo motinos, seserų, ištekėjusių draugių ir iš savo gydyto- 
jo! - yi jau pasiruošusi išgyventi didžiulę agoniją. 

Tik pradėjęs dirbti negalėdavau atsistebėti (po kokių šešerių me- 
tų pripratau) nėščiomis moterimis, kurių mintys būdavo orientuotos 

tarsi dviem priešingomis kryptimis: jos ne tiek ruošdavosi naujo 
žmogaus atėjimui, kiek pasiduodavo minčiai - deja, dauguma suvok- 
davo tai kaip neginčijamą faktą, - kad pastojusios įžengė į mirties še- 
šėlių slėnį. Daugelis visai nuoširdžiai imdavo ruoštis išėjimui ir 
stengdavosi susitvarkyti visus reikalus taip, kad vyrui po jų mirties 
būtų lengviau. 

Aišku, dabar - ne laikas ir ne vieta išsamiai akušerijos paskaitai, 
bet jūs, džentelmenai, turėtumėte žinoti, kad “tais laikais" gimdymas 
Vakarų šalyse iš tikrųjų buvo labai pavojingas dalykas. Sios medici- 
ninės procedūros-revoliucija įvyko tik apie 1900-uosius, ir gimdymas 
tapo daug saugesnis, tačiau gydytojai - koks absurdas! - nemanė, kad 
tai turėtų Žinoti ir būsimoji gimdyvė. Dievas Žino kodėl. Bet argi, tu- 
rint tai galvoje, nuostabu, kad daugelis gimdyklų panėšėjo į Devin- 
tąją Belevju palatą? Vargšės moterys, išmušus jų valandai, atsiduo- 
da vyksmui, apie kurį Viktorijos laikų padorumo sumetimais joms 
buvo papasakota miglotais žodžiais. Staiga jos pajunta visa jėga pra- 
dėjusį veikti gimdymo variklį. Jas apima nežinia ir baimė, o tokie da- 
lykai skausmą iš tiesų daro nebepakeliamą, ir joms ima rodytis, kad 
jau žvelgia mirčiai į akis. 

Kartą, vartydamas literatūrą, aptikau skyrių apie neskausmingą 
gimdymą ir specialų kvėpavimo metodą. Riksmai ir beprasmis blaš- 
kymasis eikvoja energiją, kuri verčiau galėtų būti panaudota stangi- 
nantis. Jie sukelia hiperventiliaciją, dėl to organizmas patiria streso 
būseną: maksimaliai pakyla adrenalino kiekis kraujyje, padažnėja 
kvėpavimas ir pulsas, o tai tikrai ne į naudą. Kvėpavimo metodo es- 
mė - išmokyti gimdyvę sukoncentruoti dėmesį į būtinus atlikti jade- 
sius, o skausmą nugalėti pasitelkus vidinius organizmo rezervus. 

Metodas tuo metu jau buvo plačiai naudojamas Indijoje ir Afriko- 
je; Amerikoje, deja, jis buvo žinomas tik Šašono, Kijovos ir Mikma- 
ko indėnėms; eskimės, pasirodo, taip gimdė per amžių amžius; bet, 
kaip jūs jau turbūt atspėjote, daugumos Vakarų pasaulio gydytojų jis 
nė trupučio nedomino. Vienas mano kolega, - jį, beje, laikiau protin- 
gu ŽmMogumi, - kurio 1931-aisiais paprašiau paskaityti savo brošiū- 
rėlės rankraštį, grąžino man jį, dviem riebiais raudonais brūkšniais 
perbraukęs visą skyrių apie kvėpavimo metodą. Paraštėje radau ke- 
verzonę: “Jeigu užeitų noras pasiskaityti apie nigerių prietarus, susto- 
čiau prie pirmo pasitaikiusio kiosko ir nusipirkčiau “Pranašų kny- 
gąvi 

Na, aš vis tiek neatsisakiau to skyriaus, kaip jis siūlė, bet jau ap- 


Leidau moterims pačioms rinktis. Vienos juo sėkmingai pasinaudo- 

jo. Kitos, rodos, puikiai supratusios metodo esmę, viską pamiršdavo 
vos tik prasidėjus stipresniems sąrėmiams. Bet dažniausiai mano pas- 
tangas paruošti nėščiąsias gimdymui pagal šį metodą sugriaudavo ge- 
ra linkinčios draugės ir giminaitės, kurios, pačios gimdžiusios skaus- 
muose, netikėjo, kad gali būti kitaip. 

Metodas remiasi keturiomis gimdymo stadijomis: prasidėjusiais 
sąrėmiais, gimdymo takų atsivėrimu, vaisiaus gimimu ir placentos 
pasišalinimu. Sąrėmių metu labai įsitempia pilvo ir juosmens srities 
raumenys; būsimosios mamos kartais tai pajunta jau šeštąjį nėštumo 
mėnesį. Daugelis pirmąkart besilaukiančių moterų mano, kad jie tu- 
rėtų būti panašūs į mėšlungiškus spazmus, bet aš Žinau, kad taip nė- 
ra, - tiesa, tas pojūtis stiprus, bet tik nevaldomas gali peraugti į 
skausmą. Kvėpavimo metodu besinaudojančios moterys, pajutusios 
artėjantį sąrėmį, pradeda daryti trumpus, paviršutiniškus įkvėpimus ir 
iškvėpimus. Iškvepiant oras išstumiamas iš plaučių tarsi pučiant tri- 
mitą. 

Atsiradus reguliariems sąrėmiams, pasikartojantiems maždaug 
kas penkiolika minučių, moteris pereina prie ilgų gilių įkvėpimų ir 
iškvėpimų - panašiai kaip maratono bėgikas, spurtuodamas prieš fi- 
nišą. Juo smarkesnis sąrėmis, juo ilgesnis įkvėpimas - iškvėpimas. 
Savo brošiūroje šią stadiją pavadinau “šokinėjimu per bangas". 

O paskutinę stadiją pavadinau “garvežių". Lamazjė šalininkai ją 
vadina “chu - chu" kvėpavimo stadija. Per paskutinę gimdymo sta- 
diją suremiantis skausmas dažnai nusakomas kaip gilus ir vientisas. 
Gimdyvė junta stiprų norą stangintis... išstumti kūdikį. Štai šioje vie- 
toje, džentelmenai, tas nuostabus, bet drauge ir bauginantis variklis 
pasiekia crescendo. Gimdos kaklelis visiškai atsidaro. Kūdikis prade- 
da neilgą savo kelionę gimdymo takais, ir jeigu dabar pažvelgtumėte 
tiesiai tarp gimdyvės kojų, pamatytumėte vaisiaus pakaušį vos už po- 
ros colių nuo išorės. Būsimoji mama, kuri naudojasi kvėpavimo me- 
todu, vėl stengiasi kvėpuoti paviršutiniškai, išstumdama orą pro su- 
čiauptas lūpas, todėl nepatiria hiperventiliacijos. Toks kvėpavimas 
veikiau primena pūškavimą - taip daro garvežį mėgdžiojantys vaikai. 

Visa tai puikiai veikia gimdyvės organizmą - kraujyje išlieka pa- 
kankamas deguonies kiekis, todėl neprireikia jokių aparatų, o gimdy- 
vė visąlaik yra sąmoninga, gali klausti ir atsakinėti į klausimus, girdi 
personalo patarimus. Tačiau už fizinius dar svarbesni psichiniai kvė- 
pavimo metodo privalumai. Moteris jaučiasi aktyviai dalyvaujanti sa- 
vo vaiko gimime - netgi valdanti tą procesą. Nauja patirtis... ir nau- 
jas skausmas ją praturtina. 

Jūs jau turbūt supratote, ką noriu pasakyti - gimdymo sėkmė la- 
biausiai priklauso nuo pačios gimdyvės nusiteikimo. Kvėpavimo me- 
todas ypatingas tuo, kad yra labai subtilus, tiesiog efemeriškas, todėl 
per savo darbo praktiką pasitaikiusias nesėkmes galiu paaiškinti tuo, 
kad pacientė ne iki galo manimi patikėjo (tiksliau - patikėjo “visaži- 
nėmis“ giminaitėmis) ir atsidavė likimui, nerodydama savo pastangų. 

Bent jau šiuo aspektu panelė Stansfyld buvo ideali pacientė. Ji ne- 
turėjo nei draugių, nei giminaičių, galinčių atkalbėti nuo kvėpavimo 
metodo (nors teisybės dėlei turėčiau pridurti, jog neabejoju, kad, ir 
turėdama su kuo.pasitarti, ji būtų tai dariusi; jai užtektų savo pačios 
apsisprendimo). Be to, ji tikrai juo patikėjo. 

- Tai šiek tiek panašu į savihipnozę, ar ne? - paklausė ji, kai mu- 
du pirmąkart aptarinėjome tą klausimą. 

Net nusistebėjau tokiu tiksliu apibūdinimu: 

- Būtent! Bet nemanykite, kad tai saviapgaulė, kuri paaiškės vos 
prasidėjus sąrėmiams. 

- Aš visai taip nemanau. Esu labai jums dėkinga ir pasižadu uo- 
liai treniruotis, daktare Makeronai. 

Man pasirodė, kad ji - būtent tokia moteris, kokiai ir buvo sukur- 
tas kvėpavimo metodas, ir neabejojau, kad pažadėjusi treniruotis kal- 
bėjo gryną tiesą. Dar nė viena mano pacientė neįvertino šios naujo- 
vės taip entuziastingai, bet net ne čia šuo pakastas... kvėpavimo 
metodas idealiai atitiko jos temperamentą. Pasaulyje yra milijonai 
“su sidabriniu šaukštu burnoje“ arba, kaip mes pasakytume, “su 
marškinėliais" gimusių vyrų ir moterų, kai kurie iš jų - išties puikūs 
žmonės. Bet yra ir tokių, kuriems gyvenimas nieko neduoda veltui. 
Panelė Stansfyld priklausė pastariesiems. 

Jau sakiau, kad ji visiškai patikėjo kvėpavimo metodu... 17 manau, 
jog puikus to įrodymas - paskutinė jos diena parduotuvėje, kurioje ji 
dirbo parfumerijos pardavėja. 

Paskutinė jos sėkmingo darbo valanda išmušė rugpjūčio pabaigo- 
je. Panelė Stansfyld buvo liekna, dailiai nuaugusi mergina, o šis nėš- 
tumas, kaip minėjau, jai buvo pirmasis. Bet kuris gydytojas galėtų 
prognozuoti, kad tokios figūros moters pilvuko nesimatys penkis ar 
net šešis mėnesius... o paskui per vieną dieną nėštumas iškils kaip ant 
delno. 

Ji, kaip iprasta, pas mane pasirodė rugsėjo pirmąją - tiksliai jai 
paskirtu laiku. Liūdnai šypsodamasi atskleidė man savo naująjį atra- 
dimą - kvėpavimo metodas esą galįs padėti ir kitais gyvenimo atve- 
jais. 

- Kaipgi? - nustebau. 

- Tai net geriau, nei skaičiuoti iki dešimties, kai esi ant ko nors 
velniškai įsiutusi, - pasakė ji. Jos rudose akyse švietė valiūkiškos ki- 
birkštėlės.. - Tiesa, kai pradedi pūškuoti ir pūsti, žmonės palaiko tave 
pamišėle. 

Ir ji noriai papasakojo, kaip buvo. Praėjusį pirmadienį įprastu lai- 
ku ji pasirodė darbe. Aš manau, kad būtent tuomet ir įvyko mano nu- 
matyta staigi metamorfozė: per vieną savaitgalį liekna mergina tapo 
akivaizdžiai nėščia moterimi (mes, medikai, žinome, kad kartais pa- 
sikeitimas esti toks staigus, kaip dienos perėjimas į naktį tropikuose). 
Ir jos viršininkei tai turbūt pasirodė per daug akivaizdu. 

“Prašau per pertrauką užeiti į mano kabinetą“, - eidama pro šalį 
šaltai mestelėjo toji ponia Keli. Anksčiau su panele Stansfyld ji elg- 
davosi gana draugiškai. Ji net rodė jai dviejų savo mokyklinio am- 
žiaus vaikų nuotraukas, o kartą padiktavo kažkokio patiekalo recep- 
tą. Ponia Keli vis klausinėdavo Sandros, ar ši dar nesutikusi “tinka- 
mo vaikino“. Ir staiga to meilumo ir draugiškumo neliko nė kvapo. 
Todėl, per pertrauką eidama į ponios Keli kabinetą, ji jau numanė, ko 
tikėtis. 

“Matau, kad patekai į bėdą“, - sausai tarė dar visai neseniai malo- 
ni buvusi moteris. 

“Taip, - atsakė panelė Stansfyld. - Kai kas tai vadina bėda". 

Ponios Keli skruostai užsiplieskė tamsiu raudoniu. 

“Nekalbėk su manimi taip įžūliai, smarkuole, - perspėjo ji. - Sp- 
rendžiant iš tavo pilvo dydžio, jau senokai prisismarkavai". 

Sandrai pasakojant šią istoriją, tarsi rėgėjau jas abi - visiškai ra- 
mią panelę Stansfyld, žvelgiančią tiesiai poniai Keli į akis, nors šio- 
ji, aišku, tikėjosi ašarų ar kokio kito gėdos įrodymo. Vis dėlto manau, 
kad Sandra daug geriau už savo viršininkę, turinčią du jau beveik 
suaugusius vaikus ir padorų vyrą, suprato, į kokią bėdą ji yra patekusi. 

“Man atrodo, kad visai nesigėdiji apgavusi mane!“ - plyšojo po- 
nia Keli. 

“Aš jūsų neapgaudinėjau. Darbo sutartyje nebuvo nė žodžio apie 
mano nėštumą, - teisinosi panelė Stansfyld. - Kaip galite teigti, kad 
jus apgavau?" 2 

“Aš pasikviečiau tave į namus! - rėkė ponia Keli. - Aš pasodinau 
tave prie vieno stalo su... savo sūnumis!" 

Štai tuomet panelė Stansfyld ir įpyko. Labiau įpykusi, kaip ji pati 
man sakė, dar nebuvo per visą savo gyvenimą. Ji, aišku, numanė, ko- 
kios reakcijos galima laukti paslapčiai iškilus aikštėn, bet, kaip kiek- 
vienas iš jūsų, džentelmenai, Žinote, teorija nuo praktikos smarkiai 
skiriasi, kartais neįtikėtinai smarkiai. 

Sugniaužusi kumščius, kad sutramdytų pyktį, panelė Stansfyld 
pasakė: “Jeigu tuo norite pasakyti, kad turėjau ketinimų suvedžioti 
jūsų sūnus, tuomet turiu pareikšti, kad tai yra pats šlykščiausias ir ne- 
padoriausias dalykas, kokį tik man kada nors yra tekę girdėti". 

Ponia Keli loštelėjo tarsi gavusi smūgį į veidą. Skruostų raudonis 
staiga išblėso, palikdamas tik dvi bjaurias dėmes. Dvi moterys akimis 
svaidė viena kitai žaibus per stalą, apkrautą kvepalų pavyzdžiais; ore 
tvyrojo aštrus gėlių kvapas. Ta akimirka, prisipažino man panelė 
Stansfyld, atrodė kur kas ilgesnė, nei truko iš tikrųjų. 

Staiga ponia Keli nervingu judesiu atidarė vieną iš savo rašomo- 
jo stalo stalčių 1r ištraukė čekių knygelę. Prie jos sąvaržėle buvo pri- 
segtas lapelis ATLEIDIMAS IŠ DARBO. Nutaisiusi dirbtinę šypse- 
ną ir pabrėždama kiekvieną žodį, ji iškošė: “Šiame mieste daugybė 
padorių merginų negali rasti darbo. Todėl nemanau, kad mes čia ne- 
galėtume apsieiti be prostitučių, mieloji". 

Ji prisipažino man, kad būtent tas panieka persunktas "mieloji" 
buvo paskutinis lašas, perpildęs jos pykčio taurę. Ir po akimirkos po- 
nios Keli žandikaulis jau karojo atvipęs, kai panelė Stansfyld, iki 
skausmo surakinusi delnus (net ir rugsėjo pirmąją, kai ji man tai pa- 
sakojo, ant plaštakų matėsi mėlynės), pradėjo kaip garvežys pūškuo- 
ti pro sukąstus dantis. 

Tai nebuvo anekdotas, bet įsivaizduodamas, kaip visa tai turėjo 
atrodyti, pratrūkau kvatotis. Nesusilaikė ir panelė Stansfyld. Net po- 
nia Davidson kyštelėjo nosį į mano kabinetą - gal kad įsitikintų, ar 
neapsinuodijome, pavyzdžiui, azoto suboksidu - ir tuoj pat vėl užda- 
rė duris. 

- Tai buvo viskas, ką tuo metu įstengiau sugalvoti, - vis dar kri- 
zendama ir nosine šluostydama ašaras, aiškino panelė Stansfyld. - 
Nes nedaug trūko, kad 1mčiau daužyti tuos kvepalų buteliukus - į sta- 
lą, į betonines grindis. Jau net regėjau save taip besielgiančią, ma- 
čiau, kaip į šalis žyra šukės, o patalpa prisipildo tokio tiršto tvaiko, 
kurį paskui galėtų pašalinti tik dezinfekcinės stoties darbininkai. 

Jau maniau, kad niekas manęs nesulaikys nuo tokio vandalizmo 
akto. Tačiau, pradėjusi kvėpuoti kaip garvežys, įstengiau susivaldy- 
ti. Įstengiau ramiai ištiesti ranką paimti čekį, atsistoti ir išeiti. Tik, Ži- 
noma, neįstengiau surasti savyje jėgų mandagiai padėkoti - juk vis 
dar buvau "garvežys"! 

Mudu vėl nusijuokėme, bet ji tuoj pat surimtėjo. 

- Dabar, kai viskas baigta, jaučiu jai net šiokį tokį gailestį - kažin, 
ar tai nėra lengvabūdiška? 


364 


- Visai ne. Mano manymu, puiku, jei gali tai jausti. 

- Ar galėčiau jums parodyti, ką nusipirkau iš savo paskutinio už- 
mokesčio, daktare Makeronai? 

- Žinoma, jei tik norite. 

Ji atidarė rankinuką ir ištraukė mažą plokščią dėžutę. 

- Pirkau jį lombarde, - kalbėjo ji. - Už du dolerius. Ir pirmąkart 
per visą šį košmarišką laikotarpį man buvo gėda. Argi ne keista? 

Ji atidarė dėžutę ir padėjo prieš mane. Manęs visai nenustebino 
tai, ką ten pamačiau. Paprastą vestuvinį Žiedą. 

- Padarysiu viską, ką reikia, - tęsė ji. - Dabar nuomojuosi kamba- 
rį, kaip ponia Keli pasakytų, “padoriuose namuose". Tiesa, mano 
šeimininkė - labai miela ir draugiška moteris... bet juk ponia Keli 1r- 
gi buvo miela ir draugiška. Todėl manau, kad ji bet kada gali liepti 
man išsikraustyti, ir nujaučiu, kad jeigu net užsiminčiau apie iš anks- 
to už metus sumokėtą nuomą, ji tik pasišaipytų 1š manęs. 

- Mano mieloji, tai jau būtų neteisėta. Juk yra teismai ir teisėjai, 
kurie tokius klausimus... 

- Teismai - tai vyrų klubai, - įsikarščiavusi nutraukė ji mane. - Jie 
tikrai nestotų moters, atsidūrusios tokioje padėtyje kaip aš, pusėn. 
Gal atgausiu pinigus, gal ne. Nesvarbu. Visais atvejais tas vargas ne- 
būtų vertas keturiasdešimt septynių dolerių. Nesuprantu, kas mane 
timptelėjo už liežuvio, nes tikrai neketinau jums to sakyti. Juk dar 
nieko neatsitiko ir gal neatsitiks. Vis dėlto nusprendžiau nuo šiol bū- 
ti apdairesnė. 

Ji pakėlė galvą, ir mūsų akys susitiko. 

- Nusižiūrėjau vieną vietelę Vilidže - dėl visa ko. Kambarys, tie- 
sa, trečiame aukšte, bet labai švarus, be to, penkiais doleriais piges- 
nis už tą, kuriame dabar gyvenu, - ji išėmė žiedą iš dėžutės. - Buvau 
užsimovusi šitą, kai ėjau jo apžiūrėti. 

Ir ji šiek tiek bjaurėdamasi (nemanau, kad pati tai žinojo) užsimo- 
vė Žiedą ant kairės rankos didžiojo piršto. 

- Štai. Dabar aš - ponia Stansfyld. Mano vyras, sunkvežimio vai- 
ruotojas, žuvo avarijoje Pitsburgo - Niujorko kelyje. Labai liūdna. 
Bet užtai aš nebesu pasileidėlė, ir mano kūdikis nebus benkartas. 

Kai ji pažvelgė į mane, jos akys vėl buvo pilnos ašarų. Viena vie- 
nintelė ašara lėtai nusirito per skruostą. 

- Prašau, - ištariau ir paliečiau jos ranką. Ji buvo labai labai šalta. 
- Nereikia, mieloji. 

Jos ranka - pasirodo, laikiau kairiąją jos ranką - sujudėjo manojo- 
je. Ji dar kartą pažvelgė į žiedą. Nusišypsojo, bet tas šypsnys man 

pasirodė kartus kaip tulžis, džentelmenai. Nusirito dar viena ašara - 
šioji tikrai buvo paskutinė. 

- Kai girdžiu cinikus sakant, kad stebuklų nebūna, daktare Make- 
ronai, neabejoju, kad juos kažkas paprasčiausiai apgavo. Jeigu gali- 
ma lombarde už du dolerius nusipirkti žiedą ir tas žiėdas akimirksniu 
pakeičia žmonių požiūrį į tave, kaipgi kitaip tai pavadinti, jeigu ne 
stebuklu? Pigiu stebuklu. 

- Panele Stansfyld... Sandra, jeigu aš galiu... jeigu jums reikia pa- 
galbos, jeigu aš galėčiau jums kuo nors... 

Ji staigiai ištraukė ranką iš mano delno. Kaip jau sakiau jums, 
džentelmenai, mano jausmai jai nebuvo meilė, bet tą akimirką aš tur- 
būt ją mylėjau, tiksliau - buvau ties įsimylėjimo riba. Galbūt, jeigu 
vietoj kairės su apgaulingu žiedu būčiau paėmęs jos dešinę ranką ir 
jeigu ji būtų leidusi palaikyti ją truputį ilgiau, kol mano delnai atšil- 
dytų sustingusius jos pirštus, galbūt už tos ribos ir būtų prasidėjusi 
meilė. 

- Jūs esate kilnios širdies žmogus ir labai daug padarėte dėl ma- 
nęs ir mano kūdikio... ir jūsų kvėpavimo metodas yra didesnis ste- 
buklas už šį bjaurų žeidą. Juk būtent jis apsaugojo mane nuo neap- 
galvoto poelgio, ar ne? 

Tai pasakiusi, ji išėjo, o aš nuslinkau prie lango ir stebėjau ją, 
tolstančią gatve Penktosios aveniu link. Dieve, kaip tą akimirką aš ja 
žavėjausi! Ji atrodė tokia trapi, tokia jauna ir tokia akivaizdžiai nėš- 
čia, bet jos laikysenoje nebuvo nė užuominos apie baikštumą ar ne- 
ryžtingumą. Ji neskubėjo; ėjo oriai, lyg demonstruodama turinti tei- 
sę į tą šaligatvį. 

Pagaliau ji dingo man iš akių, ir aš grįžau prie savo stalo. Staiga 
akys užkliuvo už įrėmintos fotografijos, kabančios šalia mano diplo- 
mo, ir visu kūnu perbėgo šiurpas. Jaučiau, kaip pašiurpo oda - net 
kakta ir pažastys. Štai tuomet, vienintelį kartą per visą savo gyveni- 
mą, vos neuždusau iš baimės. Negaliu, džentelmenai, sakyti, kad bū- 
tent tą akimirką ir praregėjau, ne - prieš akis mačiau tik šydą, bet jau 
žinojau, kad už jo - pažinimas. Ir nuo tada nebesvarstau, ar tokie da- 
lykai apskritai egzistuoja; tiesiog Žinau, kad taip, nes tai man ir nuti- 
ko. Vieną vienintelį kartą, tvankią rugsėjo popietę. Ir meldžiu Dievo, 
kad nebesiųstų man kito tokio išbandymo. 

Nuotrauka buvo daryta mano mamos tą dieną, kai baigiau medi- 
cinos mokyklą. Aš stovėjau priešais Harietos Vait ligoninę, susidėjęs 
rankas už nugaros 1r šypsodamasis lyg geležėlę radęs vaikas. Man iš 
kairės bolavo Harietos Vait skulptūra ir, nors nuotraukoje ji buvo 

matyti tik iki pusės blauzdų, pjedestalas su iškaltu visai neguodžian- 
čiu užrašu - be skausmo nėra paguodos; žvaigždes pasiekiame tik per 
kančias - matėsi kuo aiškiausiai. Būtent to mano tėvo pirmosios 
žmonos paminklo papėdėje, tiesiai po užrašu, nepraėjus nė keturiems 
mėnesiams, Sandra Stansfyld mirė. Beprasmiška mirtis ją ištiko va- 
Žiuojant į ligoninę gimdyti. 


+ 


Juo labiau artėjo gimdymo data, juo daugiau ji nerimavo, kad ga- 
li atsitikti taip, jog nedalyvausiu jai gimdant - esą kaip tik bus Kalė- 
dų šventės ir aš būsiu išvažiavęs. Ji baiminosi, kad gimdyme daly- 
vaujantis kitas gydytojas ignoruos jos norą naudoti kvėpavimo me- 
todą ir prieš jos valią lieps uždėti eterio kaukę ar suleisti nuskausmi- 
namųjų. 

Man teko ilgokai ją įtikinėti, kad taip neatsitiks. Sakiau jai, kad 
tikrai neketinu išvykti iš miesto, kad nebeliko šeimos narių, kuriuos 
galėčiau aplankyti. Mano mama jau dveji metai kaip mirusi, iš visų 
giminių man liko tik senmergė teta Kalifornijoje... bet man netinka 
traukinio grafikas, aiškinau panelei Stansfyld. 

- Ar jūs kada nors jaučiatės vienišas? - paklausė ji. 

- Kartais. Bet dažniausiai esu per daug užsiėmęs. Štai, paimkite, - 
ištiesiau jai kortelę su savo namų telefono numeriu. - Jeigu įsijungs 
„autoatsakiklis, skambinkite man čia, į kabinetą. 

- O, ne, aš negalėčiau... 

- Tai ar jūs norite naudoti kvėpavimo metodą, ar norite, kad kitas 
gydytojas, prasidėjus “garvežio"' stadijai, pamanytų, jog kraustotės iš 
proto ir užvožtų jums eterio kaukę? 

Ji šyptelėjo: 

- Gerai jau, gerai. Įtikinote. 

Ėjo vis trumpėjančios rudens dienos. Mėsininkai Trečiojoje ave- 
niu jau pradėjo reklamuoti “sultingus kalakutus neįtikėtinai liesomis 
kainomis“, o panelę Stansfyld ir toliau persekiojo nemalonumai. Jai 
iš tikrųjų buvo liepta išsikraustyti iš nuomojamojo kambario, ir ji 
persikėlė į Vilidžą. Džiaugiausi, kad bent tai išėjo jai į naudą. Jai net- 
gi pavyko rasti šiokį tokį darbelį. Akla pasiturinti moteris pasamdė ją 
atlikti smulkius namų ruošos darbus. Tačiau tie darbai tebuvo prie- 
danga, nes daugiausiai laiko Sandra praleisdavo garsiai skaitydama 
jai Ženė Stratono Porterio ir Perlos Bak veikalus. Moteris, davusi jai 
darbą, gyveno to paties namo pirmame aukšte. Per paskutinį nėštu- 
mo trimestrą panelė Stansfyld kaip ir visos sveikos būsimos mamos 

labai pagražėjo, tiesiog pražydo. Tik akys liko liūdnos. Dažnai klaus- 
davau jos kodėl, 0 ji vis išsisukdavo nuo tiesaus atsakymo. Bet vie- 
ną kartą, kai ji ir vėl nutylėjo, netikėtai pakėliau akis nuo savo popie- 
rių ir sugavau jos žvilgsnį. Ji žiūrėjo į nuotrauką, kabančią šalia ma- 
no diplomo... bet jos žvilgsnis! Jis buvo kažkoks keistas, gal mieguis- 
tas. Mane vėl kaip tada nupurtė šiurpas... ir jos atsakymas, kuris ne- 
turėjo nieko bendra su mano klausimu, tikrai nenuramino. 

- Daktare Makeronai, kartais mane apima toks keistas jausmas, 
jog esu pasmerkta. | | 

Kvailas, melodramatiškas žodis! O keisčiausia, džentelmenai, kad 
mano paties lūpos dėliojo dar kvailesnius žodžius: Taip; aš irgi tą 
patį jaučiu. Dėkui Dievui, kad antrosios sakinio dalies nepasakiau 
garsiai; gydytojas, kuris šitaip kalba su savo pacientu, turėtų tuoj pat 
nusivilkti baltą chalatą ir pasiieškoti staliaus ar santechniko darbo. 

Paaiškinau jai, kad ji nei pirma, nei paskutinė nėščia moteris, ku- 
rią apima toks jausmas. Ir dar pasakiau, kad šis jausmas toks dažnas, 
kad gydytojai net sugalvojo jam pavadinimą “Šešėlių slėnio sindro- 
mas“. Man rodos, džentelmenai, kad jau esų šį vakarą jį pavartojęs. 

Labai rimtai nusiteikusi panelė Stansfyld tik linktelėjo. Man aky- 
se iki šiol stovi vaizdas, kokia jauna ji tą dieną atrodė ir koks didelis 
buvo jos pilvas. 

- Žinau tą jausmą, - pagaliau prabilo ji. - Kartais taip ir jaučiuosi. 
Bet tai, apie ką kalbėjau, visai kas kita. Tas, kitas, jausmas yra tarsi... 
tarsi šešėlis. Nesugalvoju tinkamesnio žodžio jam apibūdinti. Žinau, 
tai kvaila, bet niekaip negaliu jo atsikratyti. 

- Turite pasistengti, - pasakiau. - tai nėra gerai kūdi... 

Tačiau ji manęs nesiklausė. Jos akys buvo įsmeigtos į nuotrauką. 

- Kas tai? 

- Emlinas Makeronas, - pamėginau viską paversti juokais. Skam- 
bėjo be galo paikai. - Prieš karą, žinoma, kai jis dar buvo gražus ir 
jaunas. 

- Ne, jus aš atpažinau, - neatlyžo ji. - Ta moteris. Juk tai moteris, 
sprendžiant iš marškinių užsegimo ir batų. Kas ji? 

- Ji vardu Harteta Vait, - atsakiau aš ir pagalvojau: Jos veidą pir- 
miausia ir pamatysi, kai atvažiuosi gimdyti. Ir vėl mane nukrėtė šiur- 
pas. Jos akmeninį veidą. 

- O kas ten, apačioje, parašyta? - toliau klausinėjo ji, kaip man pa- 
sirodė, mieguistu balsu. 

- Nežinau, - sumelavau. - Lotynų kalba visuomet buvo mano silp- 
noji vieta. 

Tą naktį sapnavau patį baisiausią savo gyvenime sapną; pašokau 
paklaikęs 1š siaubo, ir jeigu būčiau buvęs vedęs, manau, būčiau mir- 
tinai išgąsdinęs savo vargšę žmoną. 

Sapnavau, kad atidaręs kabineto duris pamačiau ten Sandrą 
Stansfyld. Ji vilkėjo savo dailiąja linine suknele, rudais bateliais ir tą- 
ja iš mados išėjusia skrybėlaite. Skrybėlaitė buvo ties jos krūtine, 
nes... galvą ji laikė rankose. Balta suknelė buvo kruvina. Iš kaklo 
kiaurymės švirkštė kraujas ir taškėsi į lubas. 

Paskui jos akys - tos nuostabios riešutų spalvos akys - atsimerkė: 
ji Žiūrėjo į mane. 

“Pasmerkta, - prabilo kalbanti galva. - Pasmerkta. Aš esu pas- 
merkta. Be skausmo nėra paguodos. Pigus stebuklas, bet tai ir viskas, 
kas mums duota". 

Ir tuomet klykdamas pašokau iš miegų. 


+ 


Numatyta jos gimdymo diena - gruodžio 10-oji - atėjo ir praėjo. 
Gruodžio 17-ąją dar kartą ją apžiūrėjau ir pasakiau, kad kūdikis bū- 
tinai turi gimti dar tais pačiais - 1935-aisiais - metais, tačiau ne anks- 
čiau kaip po Kalėdų. Panelė Stansfyld džiaugsmingai sutiko šią Žinią. 
Šešėlis, visą rudenį temdęs jos veidą, rodos, jau buvo nuslinkęs. Po- 
nia Gibs, toji akla moteris, kuriai ji garsiai skaitydavo, buvo susiža- 
vėjusi ir jau spėjusi papasakoti savo draugėms apie drąsią jaunąją 
našlę, kuri, nepaisant netekties ir savo sunkios dabartinės padėties, 
sugeba taip optimistiškai žvelgti į ateitį. Net kelios aklosios moters 
draugės pareiškė norą padėti jai auginti kūdikį. 

- Aš priimsiu jų pasiūlymus, - pasakė man Sandra. - Kad mud- 
viem su vaikeliu būtų lengviau. Bet tik tol, kol atsistosiu ant kojų 1r 
sugebėsiu susirasti nuolatinį darbą. Kartais mąstau, kad blogiausia 
sigriebiu begalvojanti: “Kaip tu gali ramiai miegoti žinodama, kad 
apgavai tokią mielą senutę?"? O paskui tarsi teisinuosi pati sau: “Juk 
jeigu ji sužinotų teisybę, parodytų tau duris kaip ir visi kiti". Vis dėl- 
to tai yra melas, ir aš jaučiu jo slegiantį svorį. 

Tą dieną prieš išeidama ji ištraukė mažytį ryškiaspalvį paketėlį ir 
droviai stumtelėjo mano pusėn: 

- Linksmų Kalėdų, daktare Makeronai! 

- Jums nereikėjo, - tariau atidaręs stalčių 1r traukdamas savo pa- 
ties paruoštą paketą. - Bet kadangi ir aš čia šį tą turiu... 

Ji akimirką nustebusi Žiūrėjo į mane... paskui mudu vienu metu 
pradėjome juoktis. Ji man padovanojo sidabrinį kaklaraiščio segtuką, 
o aš jai - albumą kūdikio nuotraukoms. Aš išsaugojau tą segtuką, 
kaip matote, džentelmenai, pasipuošiau juo ir šį vakarą. O koks liki- 
mas ištiko albumą, negaliu pasakyti. 

Nulydėjau ją iki durų. Tarpdury ji staiga atsisuko, uždėjo rankas 
man ant pečių, pasistiebė ir pabučiavo mane į lūpas. Jos lūpos buvo 
stangrios ir šaltos. Tai nebuvo aistros bučinys, džentelmenai, bet ne- 
panėšėjo ir į trumpą pakštelėjimą, kokio gali tikėtis iš sesers ar tetos. 

- Dar kartą dėkoju, daktare Makeronai, - vis dar neatgaudama 
kvapo, sušnabždėjo ji. Jos skruostai užsiplieskė tirštu raudoniu, o ru- 
dose akyse Žvilgėjo ašaros. - Ačiū už viską. 

Truputį sumišęs nusijuokiau: 

- Sandra, kalbate taip, tarsi matytumėmės paskutinį kartą. - Tai 
buvo antras ir, deja, paskutinis kartas, kai pavadinau ją tikruoju 
vardu. 

- O, mes dar susitiksime, - tarė ji. - Nė trupučio tuo neabejoju. 

Ir ji buvo teisi - nors nė vienas iš mūsų net įsivaizduoti negalėjo, 
kokiomis siaubingomis aplinkybėmis įvyks paskutinis mudviejų su- 
sitikimas. 

+ 


Sąrėmius Sandra Stansfyld pajuto Kalėdų išvakarėse, šeštą valan- 
dą vakaro. Tuo metu visą dieną kritusį sniegą jau buvo pakeitusi 
šlapdriba. O kai nepraėjus nė dviem valandoms sąrėmiai ėmė karto- 
tis reguliariai, miesto gatvės pasidengė pavojinga ledo danga. 

Vėliau ponia Gibs, toji akla moteris pasakojo, kad apie pusę sep- 
tynių vakaro ponia Stansfyld nusileido apačion, pasibeldė į jos duris 
ir paklausė, ar negalėtų pasinaudoti telefonu ir išsikviesti taksi. 

“Ar tai kūdikis, mieloji?“ - susijaudinusi paklausė ponia Gibs. 

“Taip, sąrėmiai tik prasidėjo, bet negaliu rizikuoti tokiu oru. Gat- 
vėse taip slidu, kad automobiliai turbūt juda vėžlio žingsniu". 

Pirmiausia ji išsikvietė taksi, o paskui paskambino man. Be dvi- 
dešimt septynios, kai mudu kalbėjomės telefonu, skausmai jai užei- 
davo kas dvidešimt penkios minutės. Ji 17 man pakartojo, kad tik dėl 
tokio bjauraus oro viskuo pradėjo rūpintis anksčiau nei reikėtų. 

- Nenorėčiau, kad mano kūdikis gimtų ant galinės automobilio sė- 
dynės, - ramiai paaiškino ji. 

Taksi vėlavo, o panelės Stansfyld sąrėmiai ėmė kartotis vis daž- 
niau; viskas vyko daug greičiau, nei buvau numatęs, - tačiau net ir di- 

delę darbo praktiką turinčiam gydytojui sunku tai numatyti, nes dvie- 
jų vienodų gimdymų nebūna. Taksi vairuotojas, pamatęs, kad jo ke- 
leivė jau beveik gimdo, už parankės nuvedė ją slidžiais laiptais iki 
automobilio nuolat kartodamas: “Dėl Dievo meilės, ponia, prašau 
būkite atsargi"'. Panelė Stansfyld, sutelkusi visą dėmesį į gilius įkvė- 
pimus - iškvėpimus, tik linkčiojo galva. Šlapias sniegas gulė ant na- 
mų, gatvės Žibintų ir automobilių stogų; o paskui tirpo ir lašėjo dide- 
liais riebiais lašais. Vėliau ponia Gibs man pasakojo, kad jaunas tak- 
si vairuotojas nervinosi labiau nei “mano vargšė Sandra" ir tai turbūt 
irgi buvo viena iš avarijos priežasčių. 

Antroji priežastis beveik neabejotinai buvo pats kvėpavimo meto- 
das. 

Taksi lėtai yrėsi slidžiomis gatvėmis, ilgokai stoviniuodamas au- 
tomobilių prisigrūdusiose sankryžose. Pats vairuotojas toje avarijoje 
irgi nukentėjo, todėl aš turėjau progą pasikalbėti su juo, kai gulėjo li- 
goninėje. Jis sakė, kad garsas, sklidęs nuo galinės automobilio sėdy- 
nės, varė jį iš proto; jis be paliovos žvilgčiojo į užpakalinio vaizdo 
veidrodėlį, nesuprasdamas, kas jai darosi. Sakė, kad jo nebūtų taip 
trikdžiusios normalios gimdymo skausmų suremtos moters dejonės. 
Jis net kelis kartus teiravosi, ar jai viskas gerai, 0 ji tik linktelėdavo 
1r toliau “šokinėjo per bangas“ - giliai kvėpavo. 

Iki ligoninės likus dviem ar trim kvartalams, jai turbūt prasidėjo 
stangos. Jau buvo praėjusi visa valanda nuo tada, kai ji įlipo į taksi, 
bet vis tiek, mano akimis Žiūrint, neįprastai greitai pirmąkart gimdan- 
čiai moteriai. Vairuotojas pastebėjo pasikeitusį jos kvėpavimą. “Ji 
pradėjo lekuoti kaip šuo karštą dieną, daktare“, - sakė jis man. O aš 
pagalvojau, kad tai buvo “garvežio" stadija. 

Tuo metu visai iš vėžių išmuštas taksistas pastebėjo atsiradusį tar- 
pą tarp lėtai slenkančių mašinų ir nėrė pro jį. Kelias iki pat Harietos 
Vait ligoninės buvo tuščias. Liko mažiau nei trys kvartalai. “Prieky- 
J€ jau mačiau tą statulą", - sakė jis. Nekantraudamas kuo greičiau nu- 
sikratyti keistai lekuojančios nėščios keleivės, jis spustelėjo greičio 
pedalą. 

O aš, sulaukęs skambučio, į ligoninę patraukiau pėsčiomis. Atsi- 
dūriau ten vienu metu kaip ir taksi tik todėl, kad buvo išties blogos 
važiavimo sąlygos. Maniau rasiąs ją jau priėmimo kambaryje su tvar- 
kingai užpildytais popieriais ramiai laukiančią dažnesnių sąrėmių. 
Jau l1pau laiptais, kai pastebėjau du tamsą skrodžiančius automobilio 
žibintus ir jų atspindžius ant ledo, kurio kiemsargiai dar nebuvo spė- 
j1ę pabarstyti smėliu. Atsisukau kaip tik tuo metu, kai tai įvyko. 

Iš už ligoninės kampo staiga išniro greitosios pagalbos mašina. 
Taksi automobilio jau nebebuvo į įmanoma sustabdyti. Vairuotojas 
supanikavo ir užgulė stabdžių pedalą, užuot dar labiau padidinęs 
greitį. Taksi tapo nebevaldomas. Ant greitosios pagalbos automobi- 
lio stogo besisukantis švyturėlis skleidė trūkčiojančius kraujo spalvos 
spindulius; vienas jų iš tamsos trumpam išplėšė Sandros Stansfyld 
veidą. Tą akimirką man atrodė, kad sapnuoju, nes tai buvo ta pati 
kruvina, plačiai atmerktomis akimis galva, kurią regėjau aname koš- 
mare. 

Išrėkiau jos vardą, pasileidau žemyn, paslydau ir išsidrėbiau ant 
ledo. Skaudžiai susitrenkiau alkūnę, bet kažkaip sugebėjau nepaleis- 
ti iš rankų savo instrumentų lagaminėlio. Toliau viskas vyko man gu- 
lint paslikam ant ledo. 

Greitosios pagalbos automobilį irgi sumėtė. Jo užpakalinis spar- 
nas trenkėsi į statulą. Atšoko užpakalinės durelės. Neštuvai, dėkui 
Dievui, tušti, išlindo kaip liežuvis ir apsivertę ore nukrito ant žemės 
ratais aukštyn. Atsitiktinai šaligatviu pro šalį ėjusi moteris riktelėjo ir 
pasileido bėgti tolyn nuo iš abiejų pusių artėjančių automobilių. Už 
poros žingsnių jos kojos slystelėjo, ir ji pargriuvo ant pilvo. Ranki- 
nukas ledu nučiuožė tolyn. 

Taksi sukosi ir sukosi vietoje, ir aš aiškiai mačiau jo vairuotoją. 
Paklaikęs iš siaubo, jis suko vairą tarsi išdykęs vaikas elektrinių ma- 
šinėlių autodrome. Greitosios pagalbos automobilis, atšokęs nuo Ha- 
rietos Vait statulos, šonu trenkėsi į taksi. Šis nuo smūgio su siaubin- 
ga jėga rėžėsi į paminklo pjedestalą. Lyg bomba sprogo plafonas su 
telefono numeriu. Mačiau tarsi gofruotas popierius sulamdytą auto- 
mobilio šoną. O kitą akimirką... kitą akimirką man jau buvo aišku, 
kad nukentėjo ne tik kairysis šonas; automobilis, pasirodo, taip rėžė- 
si į pjedestalo kampą, kad perlūžo pusiau. Ant ledo lyg deimantai žė- 
rėjo stiklo šukės. O mano pacientė... galinga smūgio jėga ją lyg sku- 
durinę lėlę sviedė pro langą. 

Net neprisimenu, kaip pašokau ant kojų. Pasileidau bėgti lyg akis 
1šdegęs, vėl paslydau, bet šį kartą griebiausi už turėklo ir išsilaikiau. 
Mano galvoje ūžė tik viena mintis - panelė Stansfyld guli netoli, Ha- 
rietos Vait statulos šešėlyje, už kokių dvidešimties pėdų nuo ant 'šo- 
no apvirtusio greitosios pagalbos automobilio, ant kurio stogo tebeb- 
lykčioja raudonas švyturėlis. Šmėstelėjo miglotas suvokimas, kad jos 
kūnui kažkas atsitiko, tačiau kas - nežinojau, kol mano koja neužk- 
liuvo už pasipainiojusio sunkaus daikto ir aš vos nepargriuvau. Užk- 
liudytas daiktas nusirito tolyn - kaip ir anos atsitiktinės praeivės ran- 
kinukas labiau slydo nei ritosi. Taigi tas daiktas ritosi ar slydo, ir tik 

iš plaukų - sulipusių nuo kraujo, prisivėlusių stiklo šukių, bet man 
matytos šviesios spalvos, - supratau, kas, tai. Tai, ką aš paspyriau ko- 
ja, buvo jos galva. 

Mane ištiko šokas. Nuropojau prie jos kūno ir apverčiau aukštiel- 
ninką. Turbūt išvydęs tą vaizdą mėginau rėkti, tačiau jokio garso 
nebuvo; jis įstrigo kažkur galugerkly. Suprantate, džentelmenai, mo- 
teris vis dar kvėpavo. Jos krūtinė kilnojosi nuo trumpų įkvėpimų - 
iškvėpimų. Ledas aplik jos kūną buvo aptirpęs ir susimaišęs su krau- 
ju. Girdėjosi toks keistas švilpiantis garsas - tarsi tuoj užvirsiančio ar- 
batinuko su švilpuku. Ji kvėpavo... per nukirstą trachėją; žodžiais ne- 
nusakomas tas įtraukiamo ir išpučiamo oro garsas, kai nėra burnos, 
kuri jį sumoduliuotų. 

Man norėjosi bėgti, bet neturėjau jėgų; suklupau šalia jos ant le- 
do, viena ranka prisidengęs burną. Atsipeikėjau tik pamatęs iš po jos 
suknelės plūstantį kraują... ten kažkas judėjo. Ir tada mane užvaldė 
beprotiška mintis - dar galima išgelbėti kūdikį. 

Įsivaizduojate, užvertęs jos suknelę aukštyn pradėjau juoktis. Tur- 
būt man buvo pasimaišęs protas. Jos kūnas dar buvo šiltas. Tiksliai 
atsimenu. Ir dar atsimenu, kaip jis kilnojosi su kiekvienu įkvėpimu. 
Prie manęs priėjo vienas iš greitosios pagalbos sanitarų. Jis svirdulia- 
vo kaip girtas, o ranką laikė prispaudęs prie galvos. Pro jo pirštus 
sunkėsi kraujas. 

Aš, vis dar juokdamasis, ėmiausi savo darbo. Rankomis užčiuo- 
piau visiškai atsivėrusį gimdos kaklelį. 

Sanitaras išpūtęs akis žiūrėjo į begalvį Sandros Stansfyld kūną. 
Nežinau, ar jis suprato, kad lavonas tebekvėpuoja. Greičiausiai tuos 
mirusio kūno judesius jis palaikė paskutiniu refleksu. Jeigu taip, jam 
tikrai ne vieta greitosios pagalbos automobilyje. Vištos nukirstomis 
galvomis dar kurį laiką gali vaikščioti, bet ne žmonės. 

- Liaukis spoksojęs ir atnešk man patiesalą, - paraginau jį. 

Ir jis nuėjo svirduliuodamas, bet ne į greitosios pagalbos automo- 
bilį, o Taimso aikštės link. Paklaikęs iš siaubo Žmogus paprasčiausiai 
ištirpo darganotoje naktyje. Nežinau, kuo jam visa tai baigėsi. Vėl at- 
sisukau į mirusią moterį, kuri vis dėlto buvo ne visai mirusi, akimir- 
ką paabejojau, o paskui ryžtingai nusimečiau paltą. Kilstelėjau jos 
šlaunis ir pakišau jį po užpakaliu. Ir visąlaik girdėjau švilpiantį be- 
galvio kūno kvėpavimą. Kartais, džentelmenai, tebegirdžiu jį. Sap- 
nuose. 

Jūs turbūt suprantate, džentelmenai, kad viskas, ką čia pasakojau, 
vyko labai greitai - tik tuomet man atrodė lyg sulėtintame filme. Iš li- 

goninės tekini bėgo Žmonės pažiūrėti, kas nutiko. Už nugaros išgir- 
dau paklaikusios moters klyksmą - ji užkliuvo už nukirstos galvos. 

Atplėšiau savo juodąjį lagaminą, dėkodamas Dievui, kad griūda- 
mas nepaleidau jo iš rankų, ir ištraukiau skalpelį. Brūkštelėjau juo 
per apatinius savo pacientės drabužius ir nuplėšiau juos. Pamačiau 
artėjantį greitosios pagalbos automobilio vairuotoją. Už kokių pen- 
kiolikos pėdų nuo manęs jis sustojo lyg stabo ištiktas. Atsisukau į jį, 
norėdamas dar kartą pareikalauti patiesalo, bet iškart pamačiau, kad 
ir iš jo nieko nepešiu; jis spoksojo į kvėpuojantį kūną, o akys vis plė- 
tėsi 1r plėtėsi, kol, rodės, 1ms ir iššoks iš akiduobių kaip du jo-jo ka- 
muoliukai. Paskui jis suklupo ir iškėlė rankas į dangų. Meldžiasi, pa- 
galvojau. Anas sanitaras spruko šalin turbūt taip ir nesupratęs, kad iš- 
vydo neįmanomą dalyką, bet šis tikrai suprato. Nepraėjo nė akimir- 
ka, ir jis nualpo. 

Tą vakarą, kraudamas instrumentus į lagaminėlį, įsimečiau ir rep- 
les; net nežinau kodėl. Jau trejus metus nebuvau paėmęs į rankas to 
instrumento - nuo tada, kai savo akimis regėjau kraupų vaizdą: vie- 
nas mano kolega, kurio pavardės čia neminėsiu, per smarkiai spuste- 
lėjo, ir tas prakeiktas įnagis per naujagimio smilkinukus susmigo į 
smegenis. Kūdikis akimirksniu mirė. Jo lavonėlis buvo užkastas kar- 
tu su kitomis ligoninės atliekomis, o mirties išvadoje atsirado žodžiai 
gimė negyvas. 

Taigi, nors negalėčiau pasakyti kodėl, tą vakarą reples aš turėjau. 

Panelės Stansfyld lavonas įsitempė. Palietęs jaučiau nę kūną, o 
akmenį. Pasirodė kūdikio pakaušis, kraujuotas, plėvėtas ir pulsuojan- 
tis. Pulsuojantis. Vadinasi, kūdikis gyvas. Tikrai gyvas. 

Akmuo atvirto kūnu. Tačiau pakaušio vėl nebesimatė. Už nuga- 
ros išgirdau: 

- Kuo galiu padėti, daktare? 

Už manęs stovėjo pusamžė seselė, viena iš tų moterų, be kurių 
mano profesijos broliai būtų kaip be rankų. Jos veidas buvo kaip pie- 
nas. Nors ji su išgąsčiu žvelgė į tą keistą kvėpuojantį lavoną, mačiau, 
kad jos neištiko šokas, dėl kurio nepajėgtų dirbti savo įprastą darbą. . 

- Galėtumėte atnešti patiesalą, sesute, - DADESI22E - Manau, kad 
dar yra vilties. 

Už jos nugaros pastebėjau kokius du tuzinus Žmonių, stovinčius 
ant ligoninės laiptų ir nesiryžtančius žengti nė Žingsnio artyn. Kiek 
daug ar kiek mažai jie matė? Neįsivaizduoju. Žinau tik tiek, kad po 
to jie ilgai manęs vengė (kai kurie - visą gyvenimą) ir nė vienas, įs- 
kaitant ir tą seselę, niekada apie tai su manimi nekalbėjo. 


374 


Ji pasisuko eiti į ligoninę. 

- Sesele! - sušukau. - Neturime laiko. Paimkite iš greitosios pa- 
galbos automobilio. Kūdikis jau ateina! 

Ji pasisuko apvirtusio automobilio link, slydinėdama ir klupdama 
ant pažliugusio sniego. Pastebėjau, kad ji apsiavusi baltais medžiagi- 
niais bateliais. Nusisukau ir vėl palinkau ties panelės Stansfyld kūnu. 

Keista, užuot silpęs, kvėpavimas vis greitėjo; “garvežio" pūškavi- 
mą pakeitė trumpų įkvėpimų - iškvėpimų serija... staiga kūnas vėl 
įsitempė. Vėl pasirodė kūdikio pakaušis. Bijojau, kad jis kaip ir aną 
kartą tuoj pat pasislėps įsčiose, bet taip neatsitiko: galvutė nesustoda- 
ma judėjo į priekį. Vadinasi, replių neprireiks. Kūdikis kriste įkrito 
man į delnus. Šlapias sniegas gulė ant jo - taip, taip, tai buvo berniu- 
kas - nuogo kraujuoto kūnelio. Nuo jo kurį laiką kilo garas, kol juo- 
da ir šalta naktis nepasiglemžė iš motinos gautos šilumos. Kraujuoti 
kumšteliai sumataravo ore; pasigirdo plonytis gailus verksmas. 

- Sesele! - sustūgau aš. - Judink greičiau užpakalį, kale! 

Gal kam nors toks kalbos tonas pasirodys nedovanotinas, bet tą 
akimirką jaučiausi tarsi vėl atsidūręs Prancūzijoje, karo lauke, kur bet 
kurią akimirką galėjai laukti pro pat ausį prašvilpiančios kulkos; aš 
net ėmiau krūpčioti nuo kiekvieno tirpstančio sniego tekštelėjimo. 
Man dingojosi, kad tuoj tuoj pasigirs pragariškas pabūklų riaumoji- 
mas, iš tamsos išnirs vokiečiai, bėgantys, griūvantys, besikeikiantys 
ir mirštantys purvo ir dūmų makalynėje. Pigus stebuklas, galvojau 
aš, regėdamas konvulsijų tampomus kūnus. Bet tu teisi, Sandra, tai 
viskas, kas mums duota. Tą akimirką, džentelmenai, arčiau nei bet 
kada buvau atsidūręs prie pamišimo ribos. 

SESELE, DĖL DIEVO MEILĖS! 

Kūdikis vėl pravirko - koks silpnas, bejėgiškas balselis! - 1r dau- 
giau neišleido nė garso. Jo kūnelis vis labiau šalo. Pasilenkęs prie pat 
kūdikio veidelio užuodžiau klampų kraujo ir placentos kvapą. Kelis 
kartus pūstelėjau oro jam į burnytę; aprimau įsitikinęs, kad ir jis pats 
dar kvėpuoja. Pagaliau pasirodė seselė su patiesalu. Ištiesiau ranką jo 
paimti. 

Ji neskubėjo man jo paduoti, atvirkščiai - paslėpė už nugaros 
klausdama: 

- Daktare, o kas... kas, jeigu tai monstras? 

- Prašau duoti patiesalą, - įtūžau. - Tučtuojau, jeigu nenori, kad 
suspardyčiau tavo riebią subinę. 

- Taip, daktare, - stebėtinai ramiu balsu tarstelėjo ji (tebūnie, 
džentelmenai, pagarbintos moterys, kurios mus supranta) ir padavė 
man patiesalą. Suvysčiau kūdikį ir įdėjau jai tiesiai į glėbį. 

- Jeigu išmesi jį, nežinau, ką tau padarysiu. 

- Taip, daktare. 

- Tai pigus sumautas stebuklas, bet tai ir viskas, ką Dievas mums 
paliko. 

- Taip, daktare. 

Mačiau, kaip ji protekine pasileido ligoninės link su kūdikiu ant 
rankų, mačiau, kaip smalsuolių minia ant laiptų prasiskyrė, kad ją 
praleistų. Tada aš pakilau ir atatupstas pasitraukiau nuo begalvio kū- 
no. Jo kvėpavimas kaip ir kūdikio silpo... truktelėjo... liovėsi... vėl 
truktelėjo... ir jau nieko nebesigirdėjo. 

Pasitraukiau dar toliau nuo lavono. Koja kažką užkliudžiau. Tai 
buvo jos galva. Paklusęs kažkokiai nesuprantamai jėgai, priklaupiau 
ant vieno kelio ir atsukau tą galvą veidu į save. Akys buvo atmerk- 
tos - tos nuostabios riešutų spalvos akys, visuomet stebinusios mane 
savo gyvybingumu ir ryžtu. Jos ir dabar tokios buvo. Džentelmenai, 
Ji matė mane. 

Dantys buvo sukąsti, o lūpos - šiek tiek pražiotos nuo įtampos. Ji 
dar kvėpavo. Jos vyzdžiai pasisuko mano pusėn, tarsi ji būtų norėju- 
si geriau mane matyti. Sujudėjo lūpos. Jos sudėliojo keturis žodžius: 
Ačiū jums, daktare Makeronai. Aš girdėjau juos, džentelmenai, bet 
ne iš jos lūpų. Tie žodžiai atsklido iš už dvidešimties pėdų. Ten, kur 
buvo jos balso stygos. Liežuvis, lūpos ir dantys - tai, kuo mes modu- 
liuojame garsus, buvo čia. O dešimt aiškiai girdimų skiemenų sklido 
iš ten; taip, dešimt - tiek, kiek yra frazėje A - čiū - jums, dak - ta - re 
Ma - ke - ro - nai. 

- Sveikinu jus, panele Stansfyld, - ištarė mano lūpos. - Berniukas. 

Jos lūpos vėl sujudėjo, o man už nugaros nuaidėjo vaiduokliškas 
garsas ber - niuuu - kasss... 

Po to jos akys apsiblausė, regis, žvelgė jau nebe į mane, o man 
per petį. Turbūt į juodą darganotą dangų. Netrukus vokai nusileido. 
Atrodė, kad ji vėl pradės giliai kvėpuoti, bet ne... ji nebeįkvėpė. Vis- 
kas buvo baigta. Kai ką matė seselė, kai ką - greitosios pagalbos au- 
tomobilio vairuotojas, kol nenualpo, gal ką nors įžiūrėjo ir ant laiptų 
susigrūdę smalsuoliai. Tačiau dabar jau baigta. Tikrai baigta. Čia ma- 
tėsi tai, kas liko po klaikios avarijos... Tiesa, dar naujagimis ten, li- 
goninėje. 

Pakėliau galvą ir pažvelgiau į Harietos Vait statulą. Ji stovėjo, sa- 
vo suakmenėjusį žvilgsnį įsmeigusi į tolį, tarsi nieko ypatinga ir ne- 
būtų nutikę, tarsi tokia lemtis jos bejausmiame pasaulyje nieko ne- 
reikštų... arba dar blogiau - tarsi tik tai, kas ką tik nutiko, turi šiokią 
tokią prasmę. 

Kiek pamenu, suklupau tirpstančio sniego baloje šalia nukirstos 
galvos ir pradėjau raudoti. Kiek pamenu, nesilioviau raudojęs ir tuo- 
met, kai gydytojas ir dvi seselės pakėlė mane ir nuvedė vidun. 


< 


Makerono pypkė užgeso. 

Jis bandė ją vėl uždegti, o mes visi sėdėjome neatgaudami amo ir 
bijojome pakrutėti. Už langų vaitojo vėjas. Pagaliau jam pavyko - 
pypkė vėl ėmė rūkti, ir jis pakėlė galvą. Rodos, šiek tiek nustebo pa- 
matęs, kad mes vis dar čia. 

- Tai ir viskas, - tarė jis. - Pabaiga. Ko gi jūs dar laukiate? Fejer- 
verkų nebus, - prunkštelėjo jis, bet tuoj pat susigriebė. - Jos laidotu- 
vių išlaidas apmokėjau iš savo kišenės. Suprantate, ji jak nieko dau- 
giau neturėjo, - jis šyptelėjo. - Tiesa... Dar Ela Davidson, mano se- 
selė. Ji primygtinai įsiūlė savo dvidešimt penkis dolerius, o jai tai di- 
deli pinigai. Žinote, kai Davidson užsispiria... - jis gūžtelėjo pečiais 
ir nusijuokė. 

- Ar jūs įsitikinęs, kad tai nebuvo paprasčiausias refleksas? - net 
pats nustebau išgirdęs savo paties klausimą. - Ar jūs visiškai įsitiki- 
nęs... 

- Visiškai, - nė kiek nesutriko Makeronas. - Na, galbūt pirmasis 
sąrėmis. Tačiau gimdymas truko ne sekundes, o minutes. Kartais pa- 
galvoju, kad ji būtų ištvėrusi ir ilgiau, jeigu būtų prireikę. Ačiū Die- 
vui, nereikėjo. 

- O kas nutiko kūdikiui? - paklausė Johansenas. 

Makeronas užsitraukė dūmą. 

- Jį įvaikino, - atsakė. - Tačiau, kaip jums turbūt Žinoma, tais lai- 
kais (o ir dabar) įvaikinimo dokumentai būdavo laikomi paslaptyje. 

- Taip, bet kas nutiko kūdikiui? - neatlyžo Johansenas, 1 Make- 
ronas prunkštelėjo. 

- Negali praleisti nė vienos smulkmenos, ar ne? - pasišaipė jis 1š 
Johanseno. 

Johansenas papurtė galvą: 

- Kai kuriems Žmonėms, deja, tai kasdienybė. Tai kaip ten su tuo 
kūdikiu? 

- Ką gi, jeigu jūs būtumėte atsidūrę mano kailyje, turbūt supras- 
tumėte, kad turėjau tikrai teisėtą norą sužinoti to vaiko likimą. Na, 
bent jau jaučiausi turįs teisę, o tai tas pats. Sekiau jo gyvenimą, tai 
darau iki šiol. Atsirado tokia jauna pora - jų pavardė buvo ne Hari- 
sonai, bet panaši. Gyveno jie Meine. Negalėjo susilaukti vaikų. Jie 

įsisūnijo tą berniuką ir pavadino jį... Na, tarkim, Džonu. Nepriešta- 
raujate, bičiuliai? 

Jis užsitraukė dūmą, tačiau pypkė vėl pasirodė užgesusi. Sau už 
nugaros girdėjau Stivenso žingsnius ir supratau, kad pakilę jau rasi- 
me paruoštus savo paltus. Netrukus mes įlįsime į juos... ir atgal į sa- 
vo gyvenimus. Kaip Makeronas kartą yra pasakęs, pasakos yra tam, 
kad nukeltų mus į kitus laikus. 

- Kūdikis, kurį priėmiau tą naktį, dabar vadovauja dviejų ar trijų 
privačių koledžų anglų kalbos fakultetams, - tęsė Makeronas. - Jam 
dar nėra nė keturiasdešimt penkerių. Pati jaunystė. Dar viskas prieš 
akis. Net neabejoju, kad ateis diena, kai jis taps vieno iš tų koledžų 
vadovu. Jis labai žavus, protingas - tikras šaunuolis. 

Kartą man pasitaikė proga papietauti su juo jo fakulteto klube. 
Buvome keturiese. Tą vakarą kalbėjau mažai - visąlaik stebėjau jį. Jis 
man pasirodė ryžtingas kaip ir jo motina, džentelmenai... 

..Ar turėjo tokias pat kaip mamos riešutų spalvos akis. 


||| 
KLUBAS 


Stivensas išlydėjo mus kaip visuomet: padėjo apsivilkti paltus, 
palinkėjo pačių laimingiausių Kalėdų, padėkojo visiems už dosnumą. 
Aš ir vėl pasistengiau būti paskutinis. Stivensas nė kiek nenustebo, 
išgirdęs mano prašymą. 

- Norėčiau kai ko paklausti, jeigu, Žinoma, neprieštaraujate. 

Jis šyptelėjo: 

- Klauskite. Kalėdos - puikus metas ieškoti atsakymų į klausimus. 

Kažkur apačioje po mūsų kojomis girdėjau tiksint laikrodį. Užuo- 
džiau senos odos ir išvaškuoto medžio kvapą, ir vos juntamą Stiven- 
so odekolono dvelksmą. 

- Bet turiu jus įspėti, - pridūrė Stivensas kaip tik tuo metu, kai lau- 
ke ūžtelėjo stiprus vėjo gūsis, - kad geriau per daug neklausinėti. Jei- 
gu, žinoma, norite ir toliau čia lankytis. 

- Vadinasi, žmonėms, kurie per daug klausinėja, jūs užtrenkiate 
duris? - nenorėjau pasakyti Užtrenkiate duris, bet nieko geresnio ne- 
sugalvojau. 

- Ne, - atsakė Stivensas mandagiu kaip visuomet balsu. - Jie pa- 
prasčiausiai nebeateina. 

Atlaikiau jo žvilgsnį, nors man per nugarą perbėgo šiurpulys - tar- 
si kažkas būtų braukęs nematomu, dideliu ir šaltu delnu. Prisiminiau 
keistą bildesį, kurį girdėjau aną vakarą, ir pagalvojau (jau ne pirmą 
kartą), kiekgi iš tikrųjų čia yra kambarių. 

- Jeigu vis dar norite kažko paklausti, pone Adlėjau, paskubėkite. 
Vakaras jau beveik... 

- O jums prieš akis - ilga kelionė namo? - bandžiau atspėti jo sa- 
kinio pabaigą, bet Stivensas tik tylėjo ir klausiamai žvelgė į mane. - 
Na, gerai, - pagaliau įsidrąsinau. - Cia, bibliotekoje, yra knygų, ku- 
rių niekur kitur negaliu rasti - nei Niujorko viešojoje bibliotekoje, nei 
antikvarinių knygų kataloguose, nei, žinoma, knygynuose. Biliardo 
stalas mažojoje salėje - "Nord" gamybos. Skambinau į Tarptautinę 
prekių ženklų komisiją. Jie Žino tik du “Nord" - vieni gamina slides, 
kiti užsiima medinių virtuvės reikmenų gamyba. Arba “Seafront"" pa- 
tefonas Ilgajame kambaryje. Tarptautinės prekių ženklų komisijos 
sąraše yra tik “Seeburg", bet ne “Seafront"'. 

- Tai koks tas jūsų klausimas, pone Adlėjau? 

Jo balsas buvo mandagus kaip visuomet, tačiau akys... jos kaž- 
kaip grėsmingai sužibėjo... ne, jeigu visai atvirai, kaltos buvo ne jo 
akys: grėsmė, kurią pajutau, tvyrojo ore. Monotoniškas laikrodžio 
tiksėjimas kažkur apačioje staiga man pasirodė panašus į budelio, se- 
kančio paskui pasmerktąjį prie ešafoto, žingsnius. Odos ir medžio 
kvapai tapo dar aštresni, ir kai ūžtelėjo dar vienas vėjo gūsis, laukiau, 
kad atsidarys lauko durys, ir aš išvysiu ne Trisdešimt penktąją gatvę, 
o sterilų Klarko Eštono Smito žemės horizontą. 

O, jis gi suprato, ko klausiu; išskaičiau tai iš jo pilkų akių. 

Iš kur atsirado visi tie daiktai? norėjau paklausti. Iš kur tu pats, 
Stivensai, atsiradai, žinau puikiai, ne iš X matavimo - tavo bruklinie- 
tiškas akcentas tai išduoda. Bet kur tu eini? Kodėl tavo veido nepa- 
liečia laikas? Ir, Stivensai... 

„.kur mudu esame BŪTENT ŠIĄ AKIMIRKĄ? 

Jis tebelaukė mano klausimo. 

Jau ketinau ištarti visa tai garsiai. Ir išgirdau savo žodžius: 

- Ar ir viršuje yra kambarių? 

- O taip, pone, - mandagiai atsakė jis, nenuleisdamas žvilgsnio 
nuo mano akių. - Labai daug. Galima net pasiklysti. Tiesą sakant, 
žmonės jau buvo ten pasiklydę. Kartais man ima rodytis, kad jie te- 
besiblaško. Po tuos kambarius 1r koridorius. 

- Ieškodami išėjimo? 

Jis nežymiai kilstelėjo antakius: 

- O taip. Ieškodami išėjimo. 

Jis laukė, bet man jau buvo gana - jaučiau, kad priartėjau prie 
kažkokios - galbūt beprotybės - nmibos. 

- Ačiū, Stivensai. 

- Žinoma, pone, - jis padėjo man apsivilkti paltą. 

- Ar bus dar daugiau pasakų? 

- Taip, pone, visuomet yra daugiau pasakų. 


< 


Tas vakaras jau nugrimzdo į praeitį, ir turiu prisipažinti, kad ma- 
no atmintis su laiku ne gerėja (mano amžiaus Žmogui dažniau atsitin- 
ka atvirkščiai), bet puikiai atsimenu mane sukausčiusią baimę, kai 
Stivensas plačiai atidarė ąžuolines duris - buvau tvirtai įsitikinęs, kad 
išvysiu nežemišką peizažą - pragarišką, suskeldėjusį nuo kruvinos 
dvigubų saulių šviesos. Paskui ta šviesa dings, ir viską užlies neper- 
matoma tamsa. Valandai. Dešimčiai valandų. Dešimčiai tūkstančių 
metų. Nemoku paaiškinti, bet sakau jums, kad tas pasaulis egzistuo- 
ja - tikiu tuo taip, kaip Emlinas Makeronas tikėjo, jog nukirsta Sand- 
ros Stansfyld galva kvėpuoja. Tą vieną vienintelę begalinę akimirką 
sustingau laukdamas, kol durys atsivers ir Stivensas išstums mane į 
tą pasaulį, kol aš išgirsiu sau už nugaros užsitrenkiančias duris... Am- 
žiams. 

Tačiau ką aš išvydau - Trisdešimt penktąją gatvę ir čia pat stovin- 
tį taksi. Pajutau nenusakomą palengvėjimą, nuo kurio man darėsi 
silpna. 

- Taip, visuomet yra daugiau pasakų, - pakartojo Stivensas. - La- 
banakt, pone. 

Visuomet yra daugiau pasakų. 

Ir iš tikrųjų - jų dar buvo. Ir kada nors aš galbūt papasakosiu jums 
dar vieną. 

